
Profesorilor, pacientilor si studentilor met 


Prefata la ediţia a patra 


Când m-am apucat să lucrez la această nouă ediție a Tratatului de 
psihiatrie psihodinamică, mi-am dat seama cât de multe lucruri s-au 
schimbat în acest domeniu de la apariţia versiunii anterioare a tratatului. 
Eram într-o dilemă. Pentru a păstra un pret accesibil, colegii mei de la 
American Psychiatric Publishing mi-au cerut să mă limitez cam la 
același volum de material ca și cel al ediției precedente. Nu puteam să 
adaug tot materialul nou pe care doream să-l includ, fără să crească în 
mod considerabil dimensiunea, greutatea și costul cărții. Astfel, a trebuit 
să recitesc sistematic fiecare capitol și să decid care parti din text puteau 
fi sacrificate, fără să compromită înțelegerea și utilitatea volumului. În 
fiecare caz am căutat rezultate din cercetare sau formulări teoretice mai 
vechi, care nu mai puteau fi calificate drept un material „la limită“. 
Această sarcină a constituit o provocare, întrucât în același timp am 
încercat să păstrez înțelepciunea clinică, practic atemporală, și care s-a 
acumulat de-a lungul deceniilor de practică. 

Această nouă ediţie continuă orientarea către integrarea datelor din 
aria neurostiintei, începută în versiunea anterioară. În ultimii ani s-a 
dezvoltat, cu rapiditate, domeniul neuropsihanalizei, iar contribuţiile 
neurostiintei, precum si ale celor care examinează interacțiunea dintre 
gene și mediu confirmă perspectiva psihanalitică a dezvoltării și 
mecanismele psihice. În această ediție am încercat să includ în 
componența primelor două capitole acele date care descriu principiile 
de bază și fundamentul teoretic al psihiatriei dinamice. Am făcut acest 
lucru dorind să subliniez din nou că psihiatrii de orientare psihodina- 
mică trebuie să se situeze, în mod ferm, într-un context biopsihosocial 
care recunoaște nevoia de a integra datele psihiatriei biologice în cadrul 
teoriilor noastre referitoare la psihicul uman. Teoriile psihanalitice ale 
dezvoltării, de exemplu, nu mai pot fi separate de ceea ce cunoaștem 
despre dezvoltarea creierului și impactul mediului asupra expresiei 
genelor. Am inclus chiar și imagini, atunci când a fost necesar, care 
ilustrează arii cerebrale relevante. În plus, am adus la zi fiecare capitol 
din carte, prin includerea unor studii și teorii noi, relevante. 

De la publicarea celei de-a treia ediții a Tratatului de psihiatrie psiho- 
dinamică, au avut loc și schimbări în responsabilitatile mele profesionale. 
Am părăsit Clinica Menninger după 26 de ani și m-am mutat la Colegiul 
Medical Baylor, unde am devenit director al Clinicii de Psihiatrie Baylor. 
M-am ocupat foarte mult de rezidenții din psihiatrie, pe măsură ce 
aceștia încercau să înveţe teoria și practica psihodinamică. Am scris 
chiar și o carte asociată acestui volum, intitulată Long-Term Psycho- 
dynamic Psychotherapy: A Basic Text (Psihoterapia psihodinamică de lungă 
durată: un text de bază), publicată, de asemenea, de American Psychiatric 
Publishing. În acea carte am descris elementele de bază ale tehnicii din 
practica terapiei psihodinamice pentru rezidenții începători din 
psihiatrie si pentru alti studenți în sănătate mintală. Suportul teoretic și 
aplicarea tehnicilor respective la tulburările psihiatrice specifice sunt 
incluse în această a patra ediție. Mă minunez cât de mult am învățat de 
la studenţii mei despre cum să predau și cum să scriu și sunt 
recunoscător că ei fac parte din viata mea profesională de zi cu zi. 

Doresc să-mi exprim aprecierea fata de președintele de la Baylor, 
dr. Stuart Yudofsky, care m-a susținut în munca mea prin încurajări 
zilnice și prin participarea la adunarea de fonduri pentru catedra de 
psihanaliză, într-o eră în care astfel de catedre constituie o raritate în 
psihiatria academică. Îi sunt, de asemenea, recunoscător doctorului 
Robert Hales, redactor-șef la American Psychiatric Publishing, pentru 
permanenta coordonare și susținere a contribuţiilor psihodinamice în 
domeniu, inclusiv a mea, Alţi colegi și colaboratori care au contribuit 
direct sau indirect la munca mea, reflectată în acest volum, sunt Drew 
Westen, Andreea Seritan, Kristin Kassaw, Tanya Bennett, Lisa Miller, 
Melissa Martinez, Peter Fonagy, John Gunderson și Jennifer Pate. Ca 
întotdeauna, John McDuffie, Greg Kuny și Bob Pursell de la American 
Psychiatric Publishing au făcut ca procesul de editare și publicare să 
decurgă cât mai plăcut cu putinţă. Diane Trees-Clay și Faye Schoenfeld 
au transcris numeroase versiuni ale manuscrisului cu acuratețe, eficiență 
și cu o minunată atitudine optimistă, drept pentru care le sunt profund 

recunoscător. 

Sectiunea I: 

PRINCIPII DE BAZA SI 
ABORDARI TERAPEUTICE 
IN PSIHIATRIA DINAMICA 


l. Principii de bază ale psihiatriei 
dinamice 


Ar fi mult mai ușor dacă am putea evita pacientul pe măsură ce explorăm tărâmul 
psihopatologiei; ar fi mult mai simplu dacă ne-am putea limita la examinarea biochimiei si 
fiziologiei creierului său și la tratarea evenimentelor mintale ca obiecte străine de experiența 
noastră imediată sau ca simple variabile în formulele statistice impersonale. Oricât de 
importante ar fi aceste abordări pentru înțelegerea comportamentului uman, ele singure 
nu pot dezvălui sau explica toate faptele relevante. Pentru a vedea în mintea celuilalt, 
trebuie să ne scufundăm în mod repetat în șuvoiul asociaţiilor și sentimentelor sale; trebuie 
să fim noi înșine instrumentul care îl sondează. 

John Nemiah, 1961 


Psihiatria psihodinamică (denumită și psihiatrie dinamică în acest 
volum) are un grup heterogen de strămoși, incluzându-i pe Leibniz, 
Fechner, neurologul Hughlings Jackson și pe Sigmund Freud (Ellen- 
berger, 1970). Termenul de psihiatrie psihodinamică se referă în general 
la o abordare impregnată de teoria și cunoașterea psihanalitică. 
Teoria psihodinamică modernă a fost deseori considerată ca un 
model care explică fenomenele psihice drept consecințe ale con- 
flictului. Acest conflict derivă din forte inconștiente puternice care 
caută să se exprime și care necesită o monitorizare constantă din 
partea forțelor care se opun, pentru a le împiedica exprimarea. 
Aceste forte care interacționează pot fi conceptualizate (cu o oarecare 
suprapunere) ca 1) o dorință și o apărare împotriva dorinţei, 2) 
instante intrapsihice diferite sau „părți“ cu scopuri și priorități 
diferite sau 3) un impuls în opoziţie cu o conștientizare internalizată 
a cerinţelor realităţii externe. 

În ultimele două decenii, psihiatria psihodinamică a ajuns să însemne 
mai mult decât modelul de tip conflict al bolii. Psihiatrul modern, 
orientat psihodinamic, trebuie, de asemenea, să înțeleagă termenul la 
care ne referim în mod curent ca „model de tip deficit“ al bolii. Acest 
model li se aplică pacienţilor care, pentru un motiv oarecare legat de 


1. Principii de bază ale psihiatriei dinamice 21 


dezvoltare, au structuri psihice slabite sau chiar absente. Aceasta stare 
compromisă îi împiedică să se simtă întregi și siguri pe ei și, ca rezultat, 
ei cer răspunsuri disproportionate de la persoanele din mediu pentru 
a-și menține homeostazia psihologică. Lumea internă, inconștientă, a 
relaţiilor face de asemenea parte din domeniul psihiatriei psihodina- 
mice. Toţi pacienţii duc cu ei o mulțime de reprezentări psihice diferite, 
referitoare la aspecte proprii sau ale altora, și multe dintre acestea pot 
crea modele caracteristice de dificultăți interpersonale. Aceste 
reprezentări despre sine și ceilalți formează o lume de relații interne de 
obiect, în mare parte inconștiente. 

Clinicianul psihodinamic de azi nu mai poate practica un tip de 
psihiatrie separată de corp și influențe socioculturale. Într-adevăr, 
psihiatria psihodinamică trebuie privită, în zilele noastre, ca inserată în 
conceptul cuprinzător de psihiatrie biopsihosocială. Progresul extraor- 
dinar realizat de genetică și neurostiinte a întărit in mod paradoxal 
poziţia psihiatrului psihodinamic. Avem acum dovezi mai convin- 
gătoare decât oricând că o mare parte din viata mintală este inconsti- 
entă, că forțele sociale din mediu modelează expresia genelor și că 
mintea reflectă activitatea creierului. Ne practicăm acum meseria într-o 
situație de „ambele/și“ mai degrabă decât de „ori/ori“. După cum 
notează Cloninger (2004), împărțirea în modelul biomedical și cel 
psihosocial a dus la o stagnare a științei sănătății mintale. Psihiatrul 
orientat dinamic, care neglijează suportul neurobiologic al experienţei, 
este la fel de vinovat de reducționism ca și psihiatrul orientat biologic, 
care neglijează viata minții. 

Mai mult decât orice, psihiatria psihodinamică este un mod de a 
gândi — nu doar despre pacienții noștri, ci și despre propria 
persoană în câmpul interpersonal dintre pacient și terapeut. De fapt, 
pentru a caracteriza esența psihiatriei dinamice, s-ar putea folosi 
următoarea definiție: Psihiatria psihodinamică constituie o abordare 
diagnostică și terapeutică ce se caracterizează printr-un mod de a gândi 
atât despre pacient, cât și despre clinician, care include conflictul 
inconștient, deficitele și distorsiunile structurilor intrapsihice și relațiile 
interne de obiect și care reunește aceste elemente cu descoperirile contem- 
porane ale neurostiintei. 

Această definiție reprezintă o provocare pentru clinicianul psiho- 
dinamic. Cum poate cineva reuni domeniul minții cu cel al creierului? 
Psihiatria s-a îndepărtat mult de noțiunea carteziană a dualismului 
substanței. Recunoaștem că mintea reprezintă activitatea creierului 
(Andreasen, 1997) și că cele două sunt imposibil de separat. Într-o mare 
măsură, referintele la minte și creier au devenit un fel de cod pentru 
diferitele modalități de a gândi despre pacienţii noștri și tratamentul 
acestora (Gabbard, sub tipar). Presupuse polaritati, ca de exemplu gene 
versus mediu, medicatie versus psihoterapie și biologic versus psiho- 

social, sunt cu ușurință încadrate adesea în categoriile de creier si minte. 
Aceste dihotomii sunt problematice și tind să se destrame atunci când 
studiem problemele clinice din psihiatrie. Genele și mediul sunt 
indisolubil conectate în procesul de modelare a comportamentului 
uman. Experienţa blochează funcţia de transcripție a anumitor gene, 
stimulând în același timp exprimarea altora. Stresorii psihosociali, cum 
ar fi traumele interpersonale, pot avea efecte biologice profunde, 
modificând funcționarea creierului. Mai mult, a considera psihoterapia 
ca un tratament pentru „tulburări de origine psihologică“ și medica- 
mentele ca tratamente pentru „tulburări biologice sau de origine ce- 
rebrală“ este în realitate o falsă distincție. Impactul psihoterapiei asupra 
creierului este bine stabilit (vezi Gabbard, 2000). 

Dacă ne îndepărtăm de această polarizare a minţii și creierului și 
privim pacientul ca o ființă umană într-un context biopsihosocial, ne 
confruntăm totuși cu următoarea problemă: psihicul și creierul nu sunt 
identice. Psihicul nostru reflectă cu certitudine activitatea creierului, dar 
psihicul nu poate fi redus la explicații neurostiintifice (Edelson, 1988; 
McGinn, 1999; Pally, 1997; Searle, 1992). Utilizarea tehnologiilor de 
rezonanță magnetică nucleară funcțională (fRMN) și de tomografie cu 
emisie de pozitroni (PET) a dus la salturi în înțelegerea funcţionării 
creierului. Totuși, există un risc inerent al acestor tehnologii dacă echi- 
valăm Sinele cu ceea ce vedem pe o tomografie cerebrală. Tehnologiile 
de imagistică cerebrală oferă o modalitate convenabilă de a externaliza 
problemele, spunând că ceva este în neregulă cu „creierul meu”, în loc 
de a spune că ceva este în neregulă cu „mine“ (Dumit, 2004). Așa cum 
notează Pietrini (2003): „Ca clinicieni, nu trebuie să uităm niciodată că 
mintea umană se poate exprima printr-un lant de procese moleculare, 
dar ea nu este doar o problemă de molecule“ (p. 1908). 

Dacă suntem de acord că mintea și creierul nu sunt identice, care este 
diferența? Pentru a începe, creierul poate fi observat din perspectiva 
unei a treia persoane. Poate fi scos din cutia craniană și cântărit la 
autopsie. Poate fi disecat și examinat la microscop. Mintea, pe de altă 
parte, nu se bazează pe percepție și deci nu poate fi cunoscută decât 
dinăuntru. Mintea este personală. În loc să recurgă la un model depășit 
de dualism al substanței, psihiatrii și neurocercetătorii contemporani 
utilizează frecvent conceptul de dualism explicativ (Kendler, 2001). Acest 
tip de dualism acceptă că există două căi diferite de a cunoaște sau a 
înțelege, care impun două tipuri diferite de explicații. Un tip de 
explicaţie este la persoana întâi și psihologic, pe când celălalt tip este la 
persoana a treia sau biologic. Nici una dintre abordări nu oferă o expli- 
catie completa prin ea însăși. Pentru a complica și mai mult lucrurile, 
după cum arată Damasio (2003), „conștiința și psihicul nu sunt sinoni- 
me“ (p. 184). Într-o varietate de condiţii neurologice, dovezi abundente 
demonstrează că procesele psihice continuă, deși conștiința este afectată. 

În această lucrare sunt scoase în evidenţă explicaţiile psihologice, dar 
este notat și suportul neurobiologic, iar ariile de integrare ale bio- 
logicului și psihologicului sunt, de asemenea, subliniate. Domeniul 
minții și domeniul creierului au limbaje diferite. Psihiatrul modern 
orientat dinamic trebuie să se străduiască să fie bilingv — limbajul 
creierului și limbajul minții trebuie ambele stăpânite pentru a-i putea 
oferi pacientului o îngrijire optimă (Gabbard, sub tipar). 

Deși psihoterapia dinamică este una dintre principalele unelte 
terapeutice ale psihiatrului orientat dinamic, psihoterapia dinamică nu 
este sinonimă cu psihiatria dinamică. Psihiatrul orientat dinamic utili- 
zează o gamă largă de intervenții terapeutice, care depind de o evaluare 
dinamică a nevoilor pacientului. Psihiatria dinamică oferă, pur și 
simplu, un cadru conceptual coerent în care sunt prescrise toate tipurile 
de tratament. Indiferent de faptul că tratamentul este psihoterapie 
dinamică sau farmacoterapie, acesta este informat dinamic. Într-adevăr, 
o componentă crucială a cunoștințelor psihiatrului orientat dinamic este 
să știe când să evite psihoterapia exploratorie în favoarea tratamentelor 
care nu ameninţă echilibrul psihic al pacientului. 

Psihiatrul contemporan orientat dinamic trebuie să lucreze în con- 
textul progreselor impresionante în domeniul neurostiintei, reunind 
insight-ul psihanalitic cu înțelegerea substratului biologic al bolii. Totuși 
psihiatrul de orientare dinamică se ghidează în continuare după 
anumite principii derivate din teoria și tehnica psihanalitică, principii 
care au trecut proba timpului și care-i oferă psihiatriei psihodinamice 
un caracter unic. 


1.1 Valoarea unică a experienţei subiective 


Psihiatria dinamică este apoi definită în contrast cu psihiatria 
descriptivă. Clinicienii care recurg la al doilea tip de abordare împart 
pacienții în categorii, după trăsături fenomenologice și comportamentale 
comune. Ei alcătuiesc liste de simptome, care le permit să clasifice 
pacienţii în conformitate cu grupuri similare de simptome. Experiența 
subiectivă a pacientului, în afara celei necesare pentru a înregistra 
simptomele în cadrul listei, este mai puţin importantă. Psihiatrii 
descriptivi, de orientare comportamentalistă, argumentează că expe- 
rienfa subiectivă a pacientului este periferică fata de esența diagnos- 
ticului și tratamentului psihiatric, care trebuie să se bazeze pe com- 
portamentul observat. Perspectiva comportamentalistă extremă este 
următoarea: comportamentul și viața psihică sunt sinonime (Watson, 
1924/1930). Mai mult, psihiatrul descriptiv este interesat în primul rând 

în ce măsură un pacient este similar cu si nu diferit de alti pacienţi cu 
trăsături congruente. 

Psihiatrii de orientare dinamică abordează în schimb pacienţii lor 
încercând să determine ce este unic la fiecare — cum se diferențiază un 
anume pacient de alti pacienţi ca rezultat al unui istoric de viață unic. 
Simptomele și comportamentele sunt privite doar ca niște căi comune 
finale ale unor experienţe subiective strict personalizate, care filtrează 
determinanfii biologici și de mediu ai bolii. Mai mult, psihiatrii de 
orientare dinamică acordă o importanță majoră lumii interne a pa- 
cientului — fantasme, vise, temeri, speranțe, impulsuri, dorinţe, imagini 
despre sine, percepții referitoare la alţii și reacţii psihologice la 
simptome. 

Psihiatrii descriptivi care se apropie de o peșteră ascunsă pe o latură 
a muntelui ar putea descrie în amanuntime caracteristicile bolovanului 
care blochează deschiderea peșterii, ignorând interiorul peșterii din 
spatele masivului de rocă, întrucât acesta este inaccesibil și deci nu ar 
putea fi cunoscut. Spre deosebire de ei, psihiatrii de orientare dinamică 
ar fi curioși să afle ce se găsește în cotloanele întunecate ale peșterii din 
spatele bolovanului. Asemeni psihiatrilor descriptivi, ei ar nota carac- 
teristicile deschiderii, dar le-ar privi diferit. Ei ar dori să știe cum se 
reflectă conţinutul peșterii prin exteriorul său. Ar putea fi curioși de ce 
a fost necesar ca interiorul să fie protejat printr-un bolovan pus la 
intrare. 


1.2 Inconștientul 


Continuând cu metafora referitoare la peșteră, psihiatrul de orientare 
dinamică ar găsi o modalitate de a înlătura bolovanul, de a intra în 
cotloanele întunecate ale peșterii și, poate cu o lanternă, de a ilumina 
interiorul. Artefactele de pe podea sau urmele de pe pereţi ar prezenta 
un interes special pentru explorator, întrucât ele ar arunca o lumină 
asupra istoriei acestei peșteri specifice. Un susur constant de apă care 
răzbate prin podea ar putea sugera un izvor subteran care realizează o 
presiune de dedesubt în sus. Psihiatrul orientat dinamic ar fi în mod 
special interesat de explorarea străfundurilor peșterii. Cât de departe 
se întinde înăuntrul muntelui? Este oare peretele negru limita adevărată 
care definește spațiul interior sau este un „perete fals“ care poate ceda 
către adâncimi și mai mari? 

Așa cum sugerează metafora legată de peșteră, un al doilea principiu 
definitoriu al psihiatriei dinamice este un model conceptual al psihi- 
cului, care include inconștientul. Freud (1915/1963) a recunoscut două 

tipuri de continut psihic inconstient: 1) preconstientul (continut mintal 
care poate fi adus usor la nivelul constient, prin simpla comutare a 
atentiei) si 2) inconstientul propriu-zis (continut mintal care este 
cenzurat întrucât este inacceptabil si deci este refulat și nu poate fi adus 
ușor în planul conștient). 

Împreună, sistemele inconștient, preconștient și conștient ale 
psihicului compun ceea ce Freud (1900/1953) a numit modelul topo- 
grafic. El s-a convins de existența inconștientului datorită celor două 
dovezi clinice majore: visele și actele ratate. Analiza viselor a arătat 
că o dorinţă din copilărie, inconștientă, este de obicei motivaţia care 
dă forță viselor. Travaliul visului deghizează dorința, astfel încât este 
necesară analiza visului, pentru a discerne adevărata natură a 
dorinţei. Actele ratate constau în fenomene ca erori de vorbire, acțiuni 
„accidentale“, uitarea sau substituirea numelor sau cuvintelor. O 
dactilografă, de exemplu, scria in mod repetat „crimă“ atunci când 
avea intenţia să scrie „mamă“. Noţiunea de „act ratat freudian” face 
acum parte din cultura noastră și implică dezvăluirea involuntară a 
dorințelor sau sentimentelor inconștiente ale unei persoane. Freud 
(1901/1960) a utilizat aceste incidente jenante pentru a ilustra faptul 
că dorinţele refulate ies la suprafaţă și pentru a demonstra paralela 
dintre procesele psihice ale vieţii cotidiene și cele ale formării 
simptomelor nevrotice. 

Psihiatrul de orientare dinamică vede simptomele și comportamen- 
tele ca reflecții ale proceselor inconștiente care se opun dorințelor și 
sentimentelor refulate, așa cum bolovanul apără conținutul peșterii de 
expunere. Mai mult, visele și actele ratate sunt precum semnele înscrise 
pe pereţii peșterii — comunicări, simbolice sau de alt fel, care acum 
transmit mesaje din trecutul uitat. Psihiatrul orientat dinamic trebuie 
să poată resimti suficient confort în legătură cu acest ținut întunecat, 
pentru a-l explora fără să se împiedice. 

O altă cale primară prin care inconștientul se manifestă în context 
clinic constă în comportamentul nonverbal al pacientului față de 
clinician. Anumite modalități caracteristice de relationare cu alții 
stabilite în copilărie devin internalizate și sunt aplicate automat și 
inconștient, ca parte integrantă a caracterului pacientului. Astfel, anu- 
miti pacienţi pot acționa în mod constant cu deferenta fata de clinician, 
în timp ce alții au o atitudine rebelă. Aceste forme de relationare sunt 
strâns legate de noţiunea lui Squire (1987) de memorie procedurală, care 
se află în afara ariei memoriei narative, verbale, conștiente. 

Studii ale sistemelor memoriei au îmbogățit cunoștințele noastre 
despre comportament în context clinic. O distincţie larg utilizată, care 
este relevantă pentru gândirea psihodinamică, constă în diferențierea 
memoriei în tipul explicit (conștient) și respectiv implicit (inconștient) 
— (figura 1-1). 

Figura 1-1. Două sisteme ale memoriei. 

Memoria explicită poate fi generică, referindu-se la cunoașterea 
faptelor sau ideilor, sau episodică, referindu-se la memoria incidentelor 
autobiografice specifice. Memoria implicită se referă la un compor- 
tament observabil, de care subiectul nu este conștient. Un tip de memo- 
rie implicită este memoria procedurală, care cuprinde cunoștințe legate 
de abilități, cum ar fi cântatul la pian sau modalități social acceptabile 
de relationare cu alții. Schemele inconștiente numite relaţii interne de 
obiect sunt în oarecare măsură memorii procedurale care sunt repetate 
tot mereu, într-o varietate de relații interpersonale. Un alt tip de 
memorie implicită este de natură asociativă și se referă la conexiuni între 
cuvinte, sentimente, idei, oameni, evenimente sau fapte. De exemplu, 
cineva poate auzi o anumită melodie și poate simţi o tristețe inexpli- 
cabilă, întrucât tocmai asculta acel cântec, la radio, atunci când a primit 
vestea morții unui membru al familiei. 

O integrare a cercetării curente asupra memoriei (rezultată din 
studiile de laborator) și gândirii psihanalitice (rezultată din observaţia 
clinică) împarte memoria oarecum diferit (Westen, 1999a). Conform 
acestei perspective, distincția implicit/explicit nu este chiar aceeași cu 
cea declarativ /procedural (figura 1-2). Dihotomia dintre memoria 
declarativă și procedurală este centrată pe tipul de cunoștințe pe care îl 
cuprinde fiecare formă. Memoria declarativă se referă la fapte, iar cea 
procedurală se referă la abilități. Distincția dintre memoria explicită și 
cea implicită este legată de modalitatea în care informațiile sunt 
exprimate și /sau recuperate într-o manieră conștientă sau nu. 

Când un individ își amintește un eveniment sportiv de succes, care 
s-a petrecut când el avea 8 ani, tipul de informație este declarativ și 
modul de recuperare este explicit (conștient). Când același individ 
începe să se simtă anxios în momentul în care intră în biroul șefului său, 
întrucât îi aduce aminte, într-un mod inconștient, de experiențele 
timpurii cu tatăl său — dar nu face legătura în mod conștient între 
anxietate și experienţele anterioare —, tipul de informaţie este declarativ, 
dar modul de recuperare este implicit (fără realizare conștientă). 
Informația procedurală poate, de asemenea, să fie explicită sau implicită. 
Utilizarea mecanismelor de apărare, care sunt proceduri, ilustrează 
această distincție. Dacă același individ, intrând în biroul șefului său, se 
poartă într-un mod deferent și excesiv de politicos, prin folosirea 
defensivă a formațiunii reactionale, tipul de informatie este procedural, 
pe când modul de exprimare este implicit (fără realizare conștientă). În 
primul caz, când prezenţa șefului său declanșa amintiri ale interacțiunii 
cu tatăl său, asocierea evoca un sentiment de anxietate legat de un 
episod din trecut. Când mecanismul de apărare s-a declanșat în mod 
automat, a fost evocată o procedură sau o modalitate de-a acționa. In- 
formația declarativă este „despre“, cea procedurală este „cum“. Meca- 
nismele de apărare pot, de asemenea, să fie conștiente sau explicite, ca 

Figura 1-2. Tipul de cunoștințe versus modalitatea de exprimare. 

atunci când cineva reprimă sentimente neplăcute înlăturându-le în mod 
deliberat din câmpul constientei. 

Ideea că o mare parte din viata psihică este inconștientă este deseori 
pusă sub semnul întrebării de către criticii psihanalizei, dar a fost larg 
validată în literatură, de către psihologia experimentală (Westen, 1999b). 
Subiectii cercetaţi, care au leziuni bilaterale ale hipocampului, au 
dificultăți mari în a învăţa că două evenimente diferite sunt conectate, 
dar răspunsurile lor emoţionale sugerează că au făcut o conexiune 
inconștientă între cele două evenimente (Bechara et al., 1995). Prezen- 
tarea unor stimuli subliminali subiecților studiati, stimuli care au 
semnificații emoţionale sau psihodinamice, s-a dovedit a avea o 
influenţă asupra unei multitudini de comportamente, deși subiecții nu 
erau conștienți de stimuli (Weinberger și Hardaway, 1990). Studiul 
potentialelor cerebrale evocate, legate de evenimente, demonstrează că 
anumite cuvinte încărcate de afect evocă, pe electroencefalogramă, unde 
alfa diferite față de cuvintele neutre, încă înainte de a fi recunoscute în 
mod conștient. Într-unul dintre studii, o echipă de clinicieni a încercat 
să evalueze care dintre conflicte erau relevante pentru anumite 
simptome identificate. Au fost selectate cuvinte care evocau acele 
conflicte și le-au fost apoi prezentate pacienților într-o manieră sub- 
liminală și supraliminală (Shervin et al., 1996). Au putut fi identificate 
modele diferite de răspuns pentru cuvintele legate în mod conștient de 
simptomele pacientului și cuvintele considerate, ipotetic, a fi legate în 
mod inconștient de simptome. 

Ideea lui Freud că oamenii încearcă în mod activ să uite experiențele 
anterioare neplăcute a fost confirmată de cercetări recente efectuate cu 
ajutorul RMN-ului funcțional (Anderson et al., 2004). Procesul implică 
o nouă formă de interacțiune reciprocă între cortexul prefrontal și 
hipocamp (vezi figura 1-3). Când subiecții controlează amintiri nedorite, 
există o creștere a activității prefrontale dorsolaterale asociată cu 
reducerea activității hipocampice. Gradul în care uitarea este realizată 
va fi ilustrat de activitatea prefrontală, corticală și hipocampică dreaptă. 


1.3 Determinismul psihic 


Afirmația că simptomele și comportamentul sunt manifestări externe 
ale proceselor inconștiente este legată de un al treilea principiu al 
psihiatriei dinamice — determinismul psihic. Abordarea psihodinamică 
afirmă că suntem confuzi în mod conștient și controlați în mod 
inconștient. Trecem prin viețile noastre ca și când am avea libertatea de 
a alege, dar de fapt suntem mult mai restrictionafi decât ne imaginăm. 

Figura 1-3. Schemă (vedere latero-sagitală) ilustrând poziţiile cortexului prefrontal și ale hipocampului. 

Într-o mare măsură suntem personaje care trăim conform unui scenariu 
scris de către inconștient. Alegerea partenerului conjugal, interesele 
profesionale și chiar petrecerea timpului liber nu sunt alese la întâm- 
plare; ele sunt modelate de forte inconștiente care sunt într-o interrelatie 
dinamică. 

De exemplu, o femeie tânără a aflat pe parcursul psihoterapiei că 
alegerea carierei de medic a fost profund influențată de evenimentele 
din copilărie și reacţia ei la acestea. Când avea 8 ani, mama sa a murit 
de cancer. Fetiţa, care a fost martora acestei tragedii, s-a simţit neajutorată 
și neputincioasă în acel moment, iar decizia de a deveni medic a fost 
partial determinată de o dorinţă inconștientă de a câștiga putere și 
control asupra bolii și morţii. La un nivel inconștient, a deveni medic 
era o încercare de a stăpâni în mod activ o traumă trăită pasiv. La nivel 
conștient, ea a considerat medicina doar ca un domeniu fascinant și 
pasionant. 

Atunci când comportamentul uman devine în mod evident simpto- 
matic, limitele libertăţii de a alege vor fi mai evidente. Un bărbat care 
poate ajunge la orgasm doar prin masturbare, imaginându-și umilinte 
în mâinile unei persoane sadice, a pierdut libertatea de a-și alege 
fanteziile sexuale. Psihiatrul de orientare dinamică abordează aceste 

simptome înțelegând că ele reprezintă adaptări la un scenariu 
inconștient rezultat din amestecul unor forte biologice, probleme 
timpurii de atașament, apărări, relații de obiect și tulburări ale Sinelui. 
Pe scurt, comportamentul are anumite semnificaţii. 

Semnificaţia este rareori atât de simplă și directă ca în exemplul 
anterior referitor la alegerea carierei de medic. Mai frecvent, un singur 
comportament sau simptom servește mai multor funcții și rezolvă multe 
probleme. După cum a indicat Sherwood (1969), „Freud a arătat clar că 
motivațiile comportamentului sunt atât complexe (supradeterminate), 
cât și multiple (în sensul de seturi alternative de condiţii suficiente)“ 
(p. 181). Cu alte cuvinte, anumite comportamente sau simptome sunt 
uneori determinate de o constelație specifică intrapsihică de factori, dar 
în alte cazuri ele sunt produse de o multitudine de alte forte etiologice. 
Este suficient să spunem că o vedere psihodinamică asupra comporta- 
mentului uman îl definește pe acesta ca rezultatul final al mai multor 
forte conflictuale diferite care deservesc o varietate de funcții cores- 
punzând atât cererii realităţii, cât și nevoilor inconștiente. 

Principiul determinismului psihic, deși cu certitudine o noțiune de 
bază, atrage atenţia asupra a două posibile capcane. În primul rând, 
factorii inconstienti nu determină toate comportamentele sau simpto- 
mele. Atunci când un pacient cu boală Alzheimer uită numele parte- 
nerului, nu este probabil un act ratat. Când un pacient care suferă de 
crize epileptice parțiale complexe își închide și deschide nasturii într-un 
mod stereotip în timpul aurei, simptomul poate fi atribuit unui focar 
iritabil din lobul temporal. Psihiatrul de orientare dinamică are ca 
sarcină să diferentieze simptomele și comportamentele care pot fi 
explicate prin intervenţia factorilor dinamici de cele care nu pot fi astfel 
explicate. O a doua capcană derivă din experiența cu pacienţii care nu 
fac efortul de a-și schimba comportamentul întrucât se consideră victi- 
me pasive ale forțelor inconștiente. În cadrul conceptului determinis- 
mului psihic este loc pentru alegere. Deși poate fi mai restricționată 
decât ne place să credem, intenția conștientă de a ne schimba poate fi 
un factor care influențează dispariția simptomelor (Appelbaum, 1981). 
Psihiatrul de orientare dinamică trebuie să fie precaut în fata pacientului 
care justifică faptul de a rămâne bolnav, invocând determinismul psihic. 


1.4 Trecutul este prologul 


Un al patrulea principiu de bază al psihiatriei dinamice constă în faptul 
că experiențele copilăriei au un rol crucial în determinarea personalității 
adultului. În succintele cuvinte ale lui William Wordsworth, „copilul este 

tatăl omului“. Psihiatrul de orientare dinamică ascultă cu atenţie atunci 
când un pacient vorbește de amintirile din copilărie, știind că aceste 
experienţe pot juca un rol critic în problemele actuale. Într-adevăr, 
etiologia și patogenia sunt deseori legate de evenimentele din copilărie, 
în concepția dinamică. În unele cazuri, traumele evidente, ca incestul sau 
abuzul fizic, duc la tulburări de personalitate ale adultului. Mai frecvent, 
modelele cronice, repetitive ale interacțiunii din cadrul familiei sunt de 
o mai mare semnificaţie etiologică. 

Punctul de vedere dinamic ia în consideraţie și faptul că nou-nascutii 
și copiii percep mediul prin filtre extrem de subiective, care pot dis- 
torsiona calităţile reale ale figurilor din jurul lor. În mod similar, anumiţi 
copii sunt de felul lor greu de crescut, indiferent cât de eficienți sunt 
părinţii lor. Cercetarea a arătat că există diferite temperamente consti- 
tutionale la nou-născuți (Thomas și Chess, 1984). Etiologia unei tulburări 
psihice poate fi legată de cât de bună este „potrivirea“ dintre tempe- 
ramentul copilului și cel al figurii parentale. Copilul hiperiritabil care se 
simte bine cu o mamă calmă se poate simți rău cu o mamă foarte 
încordată. Acest model al „capacității de potrivire“ evită învinuirea fie a 
părinţilor, fie a copiilor pentru problemele psihiatrice ale celor din urmă. 

Teoriile dezvoltării din timpul copilăriei au fost întotdeauna un 
motiv central al psihiatriei dinamice. Freud a postulat că un copil trece 
prin trei stadii principale psihosexuale în drumul către maturitate. 
Fiecare dintre acestea — oral, anal, genital — este asociată cu o anumită 
zonă corporală, unde Freud considera că se află concentrat libidoul sau 
energia sexuală a copilului. Ca rezultat al traumelor din mediu, al 
factorilor constitutionali sau al ambelor, un copil se poate opri din 
dezvoltare în faza orală sau anală, ceea ce rezultă într-o fixatie care 
persistă în viața adultă. Sub stres, adultul poate regresa la această fază 
mai primitivă a dezvoltării și să manifeste, în consecință, organizarea 
psihică a gratificării instinctuale asociată cu faza respectivă. Deși Freud 
a reconstituit dezvoltarea din cursul copilăriei în mod retrospectiv, bazat 
pe relatările pacienţilor adulţi în psihanaliză, ulterior, cercetătorii 
psihanaliști au studiat dezvoltarea prospectiv, prin observarea directă 
a nou-născutului și copilului. Aceste teorii sunt discutate mai detaliat 
în Capitolul 2. 

Din perspectiva dezvoltării, gândirea psihodinamică a fost recent 
chestionată de un val de reducționism genetic. Decodarea genomului 
uman a constituit un progres major al științei, dar a existat o tendință 
derutantă de a considera genomul sinonim cu apartenența la rasa 
umană. Bioeticianul Alex Mauron (2001) sublinia faptul că identitatea 
personală nu se suprapune cu identitatea genomică. Gemenii mono- 
zigoti cu genom identic sunt indivizi distincti în cel mai înalt grad. Din 
fericire, această tendință reductionista a dus la o ripostă din partea 
oamenilor de știință, care au insistat că genele sunt într-o continuă 

interacțiune cu mediul si că ADN-ul nu este egal cu destinul. După cum 
nota Robinson (2004), „putem studia acum genele suficient de detaliat 
pentru a depăși această dezbatere natură-dezvoltare. Este clar in 
prezent că ADN-ul este atât moștenit, cât și sub influența mediului“ 
(p. 397). În mod paradoxal, cercetarea genetică modernă și studiul 
plasticității creierului au arătat că genele sunt reglate în cel mai înalt 
grad de semnale din mediu, de-a lungul vieții (Hyman, 1999). Zestrea 
genetică a unui individ influențează tipul de îngrijire parentală pe care 
îl va primi, iar această contribuţie la dezvoltare din partea părinților și 
a altor figuri din mediu poate influența, la rândul ei, exprimarea geno- 
mului. Conexiunile neuronale dintre cortex, sistemul limbic și sistemul 
nervos autonom alcătuiesc anumite circuite, în conformitate cu 
experiențe specifice ale organismului în dezvoltare. Astfel, circuitele 
emoțiilor și memoriei sunt legate între ele datorită unor modele de 
conexiune constante, repetitive rezultate din stimuli și mediu. Acest 
model de dezvoltare este deseori descris pe scurt astfel: „Neuronii care 
sunt activati împreună funcționează împreună“ (Schatz, 1992, p. 64). 

Studiile asupra primatelor s-au dovedit extrem de utile în demon- 
strarea faptului că influenţele din mediu pot deveni mai importante 
decât tendințele genetice. Suomi (1991) nota că aproximativ 20% dintre 
puii de maimuţă din colonia studiată, care erau crescuți de mamele lor, 
reactionau la separările scurte prin creșterea nivelurilor de cortizol și 
hormon adrenocorticotropic, reacții depresive și turnover exagerat de 
norepinefrină. Această vulnerabilitate pare să fie genetică. Totuși, când 
au fost plasate pe lângă acești pui mame neobișnuit de grijulii, din 
comunitatea de maimuțe, vulnerabilitatea înnăscută la anxietatea de 
separare a dispărut. Acești pui s-au ridicat, în cele din urmă, la nivelul 
superior al ierarhiei sociale din cadrul coloniei de maimuțe, indicând 
că aceste ,supermame” au ajutat tinerele maimuțe să-și dezvolte sensi- 
bilitatea înnăscută într-o direcție adaptativă care le-a permis să fie mai 
receptive la indiciile sociale și să răspundă acestora într-un mod avan- 
tajos pentru ele. 

Cinci până la zece la sută din populația de maimuțe rhesus sunt 
neobișnuit de impulsive, lipsite de sensibilitate și în mod evident 
agresive în interacțiunile lor cu ceilalți membri ai grupului (Suomi, 
2003). Maimutele rhesus, care împărtășesc aproximativ 95% din genele 
lor cu ființa umană, arată, de asemenea, trăsături comune în legătura 
dintre agresivitatea impulsivă și nivelul metabolismului serotoninergic 
(Higley et al., 1991). Există un raport invers proporțional între concen- 
tratia de acid 5-hidroxiindolacetic (5-HIAA) din lichidul cerebrorahi- 
dian (LCR) și agresivitatea impulsiva. Totuși, înclinația moștenită de a 
dezvolta modele de agresivitate impulsiva poate fi modificată sub- 
stantial de experienţele timpurii care implică relații de atașament social. 
Maimutele crescute de alti membri ai grupului au în mod constant 

concentrații mai scăzute de 5-HIAA in LCR, în comparaţie cu cele 
crescute de mamele lor. 

Gena transportorului de serotonină (5HTT) prezintă variaţii de lun- 
gime în regiunea promotoare, ceea ce duce la variația alelică în expresia 
5HTT. O alelă „scurtă“ (LS) conferă o slabă eficiență în transcriptia 
regiunii promotoare 5HTT, comparativ cu alela lungă (LL), sugerând ca 
mai slaba expresie 5HTT poate duce la scăderea funcției serotoninergice. 
Bennett et al. (2002) au constatat că nivelul SHIAA în LCR nu este diferit 
în funcție de statusul 5HTT pentru subiecţii crescuți de mame, pe când 
între maimutele crescute de alti membri ai grupului, indivizii cu alela LS 
au concentrații semnificativ mai scăzute de 5-HIAA în LCR decât cei cu 
alela LL. A fi crescut de propria mamă pare să compenseze orice efect 
potenţial dăunător al alelei LS asupra metabolismului serotoninei. În 
schimb, maimutele crescute de alti membri ai grupului, care au 
polimorfism de tip LS, arată un nivel mult mai înalt de agresivitate 
impulsivă, decât maimutele crescute de membri ai grupului care au 
polimorfism de tip LL. Acestea din urmă au un nivel scăzut de agre- 
sivitate, similar cu cel al maimutelor crescute de mame, fie cu alela LL fie 

Maimutele rhesus cu nivel scăzut de 5-HIAA în LCR sunt, de ase- 
menea, înclinate să consume mai mult alcool atunci când li se pun la 
dispoziţie băuturi aromate cu aspartam, cu 7% alcool (Suomi, 2003). În 
acest caz datele referitoare la efectul compensator al îngrijirii materne 
reflectă în mod evident rolul mediului asupra influenţei genelor. Dintre 
maimutele crescute de membrii grupului, cele cu alela LS consumă mai 
mult alcool decât cele cu alela LL. Exact inversul situaţiei a fost valabil 
dacă subiecții au fost crescuţi de mame. Alela LS a dus la un consum 
mai redus de alcool decât alela LL. Cercetătorii au ajuns la concluzia că 
alela scurtă a genei SHTT poate duce la un grad de psihopatologie la 
maimutele rhesus care au un istoric de îngrijire timpurie defavorabilă, 
dar ar putea avea un rol adaptativ pentru acele maimuțe care au relații 
de atașament timpuriu securizante cu mamele lor (Suomi, 2003). 

Într-o serie de studii, Meaney și colegii săi (Francis et al., 1999; 
Weaver et al., 2002, 2004) au demonstrat că mamele de șobolan care 
le conferă acestora o protecție împotriva stresului, valabilă toată viata. 
Expresia genelor care reglează receptorii glucocorticoizilor este crescută 
ca rezultat al acestui comportament de lins și curățare. În concordanță 
cu această expresie crescută are loc o supresie a genelor care reglează 
sinteza factorului de eliberare a corticotropinei. Și mai izbitor este faptul 
că puii femele ai mamelor de șobolan care au un comportament accen- 
tuat de lins și curățare devin mame cu același fel de comportament. 
Dacă puii femele care se nasc din mame care își curăță și ling mai putin 
puii vor fi crescuți de mame care au, din contră, un comportament de 

îngrijire mai accentuat, vor deveni mame care oferă mai multă atenţie 
puilor. Acest comportament matern este transmis transgenerational fără 
alterarea genomului. Astfel, această transmitere este numită modificare 
sau programare epigenetică și este legată de diferente in metilarea ADN 
(Weaver et al., 2004). 

O mare parte din această cercetare a interferenţei dintre gene și 
mediu la animale își găsește corespondențe la subiecții umani. Datele 
din lumea animală sugerează că există ferestre în timp, în care o genă 
este dependentă de un anumit tip de influență din mediu pentru a-i 
determina expresia. Cercetătorii au găsit ferestre similare în dezvoltarea 
umană pentru perioade de modificări structurale majore în formarea 
creierului (Ornitz 1991; Perry et al., 1995; Pynoos et al., 1997). De exem- 
plu, Bremner et al. (1997) au arătat că la adulţii cu tulburare de stres 
posttraumatic, care au avut un istoric de abuz fizic și sexual în copilărie, 
s-a constatat o reducere a volumului hipocampului stâng, în comparație 
cu subiecţii control. Este posibil ca experiențele traumatice din timpul 
perioadelor stabile de dezvoltare a creierului să producă o formă de 
regresie la un stadiu mai timpuriu al funcției și structurii neuronale 
(Pynoos et al., 1997). 

Așa cum se discută în Capitolul 17, Reiss et al. (1995) au demonstrat 
că răspunsurile parentale fata de copii pot afecta expresia fenotipică a 
vulnerabilitatii genetice la comportamentul antisocial. În mod similar, 
trăsătura de timiditate și posibil fobia socială par să reflecte influențe 
ale mediului asupra vulnerabilitatii moștenite la acea trăsătură (Kagan 
et al., 1988). Acest fenomen este discutat mai amplu în Capitolul 9. 

Fonagy et al. (2002) au adăugat o nouă componentă la interacțiunea 
complexă dintre gene și mediu. Ei susțin că modul in care mediul este 
perceput de un copil acţionează ca un filtru referitor la expresia 
genotipului în fenotip. Ei au considerat că interpretarea mediului social, 
bazată pe natura relației de atașament cu persoana care îl îngrijește, 
duce la procese de reprezentare a Sinelui și a celuilalt, care au o mare 
influență asupra expresiei genetice finale. Cu alte cuvinte, a procesa și 
a înțelege ceea ce se întâmplă în mediul social poate contribui la deter- 
minarea dacă un anumit eveniment din mediu este traumatic, precum 
și dacă acesta duce la efecte patogenice pe termen lung. Autorii oferă 
date preliminare în favoarea acestei ipoteze. 


1.4.1 Transferul 


Persistenta modelelor de organizare psihică din copilărie în viata 
adultă implică faptul că trecutul se repetă în prezent. Poate cel mai 
grăitor exemplu în acest sens este conceptul central al psihodinami- 
cii, transferul, în care pacientul îl percepe pe doctor ca pe o figură 

semnificativă din trecutul său. Calitati ale acelei figuri din trecut vor fi 
atribuite doctorului, iar sentimentele asociate cu acea figură vor fi trăite 
în același mod și în relația cu doctorul. Pacientul repune în act, în mod 
inconștient, relația din trecut în loc să și-o aducă aminte și prin aceasta 
introduce în tratament o multitudine de informaţii referitoare la relațiile 
anterioare. 

Deși conceptul de transfer este în general asociat cu psihanaliza sau 
psihoterapia, relaţia terapeutică este doar unul dintre exemplele unui 
fenomen mai general. După cum spunea Brenner (1982): „Fiecare relație 
de obiect adaugă ceva nou la primele și definitivele atașamente din 
copilărie... Transferul este ubicuitar, dezvoltându-se în orice relație 
psihanalitică, întrucât se dezvoltă în orice situație în care o altă persoană 
este importantă pentru viata subiectului“ (p. 194-195). Contribuţii mai 
recente la înțelegerea transferului acceptă că trăsăturile reale ale 
clinicianului influențează întotdeauna natura transferului (Hoffman, 
1998; Renik, 1993). Cu alte cuvinte, dacă un terapeut este tăcut și detașat 
de pacient, se poate dezvolta un transfer rece, îndepărtat, neangajat față 
de acel terapeut. Deși transferul poate rezulta parțial din atasamentele 
timpurii ale copilăriei, el este influenţat și de comportamentul real al 
terapeutului. Astfel, fiecare relație din cadrul clinic este un amestec de 
relație reală și fenomene de transfer. 

Unii psihanaliști afirmă că există două dimensiuni ale transferului: 
1) o dimensiune repetitivă, în care pacientul se teme și așteaptă ca 
analistul să se comporte așa cum se purtau părinţii și 2) o dimensiune 
de obiect al Sinelui, în care pacientul tânjește după o experienţă 
vindecătoare sau corectivă, care a lipsit în copilărie (Stolorow, 1995). 
Aceste aspecte ale transferului trec pe rând în prim-plan sau în fundalul 
trăirilor pacientului. 

Psihiatrul de orientare dinamică recunoaște răspândirea pregnantă 
a fenomenelor de transfer și realizează că problemele relationale de care 
pacientul se plânge se vor manifesta deseori în relația acestuia cu 
terapeutul. Ce este unic în relația doctor-pacient în psihiatria dinamică 
nu este prezenţa transferului, ci faptul că acesta reprezintă materialul 
terapeutic care urmează a fi înțeles. Atunci când psihiatrii de orientare 
dinamică sunt expuși unor invective pline de ură din partea pacienților 
lor, nu îi resping pe aceștia cu furie, așa cum ar face majoritatea 
oamenilor din viața pacienţilor. Din contră, acești psihiatri încearcă să 
afle care dintre relaţiile anterioare ale pacientului se repetă în prezent 
și care este contribuția caracteristicilor lor reale la situația prezentă. În 
acest sens, psihiatrii de orientare dinamică sunt definiti în egală măsură 
prin ceea ce nu fac, precum și prin ceea ce fac. 

Din perspectiva neuroștiințelor, înțelegem transferul ca fiind legat 
de reprezentările interne ale obiectelor, declanșat de caracteristicile reale 
ale terapeutului (Westen și Gabbard, 2002). Reprezentările există ca o 

retea de neuroni care poate fi activata in tandem. Astfel, reprezentarile 
sunt ca niște potenţiale care așteaptă să fie activate atunci când anumite 
aspecte ale terapeutului îi amintesc pacientului de calități similare cu 
cele ale figurii reprezentate în rețelele neuronale ale pacientului. Un 
bărbat tânăr văzând un terapeut de sex masculin în vârstă, cu barbă, ar 
putea să-și aducă aminte de tatăl său și să înceapă să se raporteze la 
terapeut ca și cum acesta ar fi tatăl său. Din perspectiva neuroștiințelor, 
rolul expectatiei din transfer este similar cu modul în care ne împăcăm 
cu pata oarbă din locul în care nervul optic iese din globul ocular (Solms 
și Turnbull, 2003). În ciuda „găurii“ din câmpul vizual, noi umplem 
golul, bazându-ne pe ceea ce ne așteptăm să vedem. Cortexul frontal 
orbital drept este considerat a avea un rol important în dezvoltarea 
reprezentărilor interne despre sine și ceilalți, legat de stările afective 
(Schore, 1997). În această arie cerebrală există o convergenţă a infor- 
matiilor procesate subcortical în legătură cu stările de motivaţie și 
emoționale, cu informații procesate cortical referitoare la mediul extern. 
Astfel, rețelele care generează reprezentări primesc o mare parte din 
informaţia codificată din această arie cerebrală (vezi figura 1-4). 


1.4.2 Contratransferul 


Un principiu cuprinzător îmbrățișat de cei care practică psihiatria de 
orientare dinamică este acela că noi suntem în mod fundamental mai 
degrabă asemănători cu pacienţii noștri decât diferiți de ei. Mecanismele 
psihologice din stările patologice sunt doar extensii ale principiilor 
implicate în funcționarea dezvoltării normale. Doctorul și pacientul sunt 
amândoi ființe umane. Asa cum pacienţii resimt transferul, terapeutii 
resimt contratransferul. Întrucât fiecare relație curentă este o nouă 
adăugire la relațiile vechi, este logic ca psihiatrul să trăiască un contra- 
transfer, asa cum pacientul trăiește transferul, ele fiind procese esenţial 
identice — fiecare îl resimte în mod inconștient pe celălalt ca o figură 
din trecut. 

Conceptul de contratransfer a cunoscut o evoluţie considerabilă de 
la formularea sa (Hamilton, 1988; Kernberg, 1965). Definiţia îngustă a 
lui Freud (1912/1958) se referea la transferul analistului față de pacient 
sau la răspunsul analistului la transferul pacientului. Implicită în 
această conceptualizare este apariția conflictelor nerezolvate din 
inconștientul analistului. Totuși Winnicott (1949), lucrând cu pacienți 
psihotici sau cu tulburări severe de personalitate, a remarcat o formă 
diferită de contratransfer. El a denumit sentimentul ură obiectivă, 
întrucât nu era o reacție rezultată din conflicte inconștiente nerezolvate 
ale terapeutului, ci mai degrabă o reacție naturală fata de compor- 
tamentul scandalos al pacientului. Este obiectiv în măsura în care 

Figura 1-4. Cortexul orbitofrontal pe fata inferioară a creierului. 


practic oricine ar reactiona in mod similar la un astfel de comportament 
provocator al unui pacient. 

Dupa cum prevedea Kernberg (1965), aceasta definitie mai larga a 
contratransferului ca reacție emoțională totală conștientă și adecvată a 
terapeutului față de pacient câștigă o mai largă acceptare, în special 
întrucât ajută la descrierea muncii cu pacienți care au tulburări severe 
de personalitate, ceea ce constituie un segment din ce în ce mai impor- 
tant al practicii psihiatrului de orientare dinamică. Această definiție 
contribuie la atenuarea conotaţiei peiorative a contratransferului — 
probleme nerezolvate ale terapeutului care impun tratament — și 
înlocuirea acesteia cu o concepţie care vede contratransferul ca pe un 
important instrument diagnostic și terapeutic, care îi oferă terapeutului 
multe informaţii despre lumea internă a pacientului. 

Întrucât definiția a continuat să evolueze, contratransferul este 
actualmente privit, în general, ca implicând ambele caracteristici — cea 
îngustă și cea largă, cuprinzătoare. Cele mai multe perspective teoretice 
consideră contratransferul ca implicând o reacție reunită creată în 
clinician, care rezultă parțial din contribuţia trecutului clinicianului și 
parţial din sentimente induse de comportamentul pacientului (Gabbard, 
1995). În unele cazuri, accentul poate fi pus mai mult pe contribuţiile 
clinicianului decât pe cele ale pacientului; în alte cazuri poate fi valabil 
reversul. Contratransferul constituie atât o sursă de informaţii valoroase 
referitoare la lumea internă a pacientului, cât și o interferență cu 
tratamentul. 

1.5 Rezistența 


Ultimul principiu major al psihiatriei dinamice se referă la dorința 
pacientului de a păstra un status quo, de a se opune eforturilor tera- 
peutului de a produce insight și schimbare. În lucrările sale timpurii 
despre tehnică, Freud (1912/1958) a descris aceste puternice forte care 
se opun: „Rezistenţa însoțește tratamentul pas cu pas. Fiecare asociație, 
fiecare act al persoanei sub tratament trebuie să țină seamă de rezistență 
și reprezintă un compromis între forțele care se luptă pentru vindecare 
și cele care se opun“ (p. 103). Rezistentele la tratament sunt ubicuitare, 
ca și fenomenele de transfer, și pot îmbrăca multe forme, inclusiv 
întârzierea la întâlnirile fixate, refuzul de a lua medicamentele, uitarea 
sfaturilor sau interpretărilor psihiatrului, tăcerea în timpul sedintelor 
de terapie, concentrarea asupra unui material neimportant în timpul 
sedintelor sau uitarea achitării terapiei, pentru a enumera doar câteva. 
Rezistenţa poate fi conștientă, preconștientă sau inconștientă. Toate 
rezistentele au în comun o încercare de a evita sentimente neplăcute, 
fie ele de furie, vinovăţie, ură, dragoste (dacă este directionata către un 
obiect interzis cum ar fi terapeutul), invidie, rușine, jale, anxietate sau 
o combinaţie a acestora. 

Rezistența apără boala pacientului. Mecanismele de apărare caracte- 
ristice pacientului, menite să-l păzească de sentimente neplăcute, ies la 
iveală în timpul tratamentului dinamic. De fapt, rezistența poate fi 
definită ca o însumare a apărărilor pacientului, așa cum se manifestă 
ele în tratamentul psihodinamic (Greenson, 1967). Diferenţa dintre 
rezistențe și mecanismele de apărare este doar aceea că primele pot fi 
observate, pe când cele din urmă trebuie deduse (Thomă și Kăchele, 
1987). Puterea apărării sau rezistenţei este în mod necesar proporțională 
cu puterea impulsului subiacent. Așa cum observa Ralph Waldo 
Emerson: „Cu cât vorbea mai tare de onoarea sa, cu atât mai repede ne 
număram lingurile”. 

Psihiatrul de orientare dinamică se așteaptă să întâmpine rezistență 
la tratament și este pregătit să se adreseze acestui fenomen ca parte a 
procesului terapeutic. În timp ce alți terapeuti pot fi furioși când 
pacienţii lor nu sunt complianti cu tratamentul prescris, psihiatrii de 
orientare dinamică sunt curioși să afle ce protejează această rezistență 
și ce situaţie din trecut este repusă in act. Deși rezistența are conotatia 
unui obstacol care trebuie îndepărtat pentru a conduce tratamentul 
într-o mare măsură, înțelegerea rezistenţei este tratamentul în nume- 
roase cazuri. Freud avea tendinţa să utilizeze rezistența pentru a desem- 
na două fenomene diferite: 1) o oprire a asociaţiei libere a pacientului 
și 2) o revelaţie legată de o relaţie internă de obiect foarte semnificativă, 
din trecutul pacientului, adusă în prezent, împreună cu terapeutul 

(Friedman, 1991). Modul in care pacientul rezistă este probabil o reedi- 
tare a unei relaţii trecute, care influențează o varietate de relaţii 
prezente. De exemplu, pacienţii care și-au petrecut copilăria revoltân- 
du-se împotriva părinților ar putea să se revolte în mod inconștient 
împotriva doctorului lor, ca și împotriva altor figuri autoritare. Clini- 
cianul de orientare dinamică ajută pacientul să înțeleagă aceste modele, 
astfel încât ele să devină pe deplin conștiente. 


1.6 Neurobiologia și psihoterapia 


Psihoterapia psihodinamică este o parte importantă a identității 
psihiatrului psihodinamic. Datele din neurobiologie contribuie la 
înțelegerea psihoterapiei într-un ritm remarcabil, în ultimii ani. O scurtă 
trecere în revistă a acestor date subliniază faptul că psihoterapia are un 
impact major asupra creierului și nu poate fi considerată doar o simplă 
„ţinere de mana” sau reasigurare. 

Într-o serie de experimente inovatoare cu melcul marin Aplysia, 
Kandel a demonstrat cum conexiunile sinaptice pot fi în mod per- 
manent alterate și întărite prin reglarea expresiei genetice conectate cu 
învățarea din mediul extern (Kandel, 1979, 1983, 1998). În acest 
organism, numărul sinapselor se dublează sau triplează ca rezultat al 
învăţării. Kandel a postulat că psihoterapia poate provoca modificări 
similare la nivelul sinapselor cerebrale. În același mod în care psiho- 
terapeutul conceptualizează reprezentarea Sinelui și obiectelor ca 
maleabile prin intervenția psihoterapiei, Kandel a remarcat că substanța 
cerebrală ca atare este o structură plastică și dinamică. Dacă psihoterapia 
este privită ca o formă de învăţare, atunci procesul învăţării care are loc 
în cursul psihoterapiei poate să producă modificări ale expresiei 
genetice și deci să schimbe puterea conexiunilor sinaptice. Secvența unei 
gene — funcția de modelare — nu poate fi afectată de experienţe legate 
de mediu, dar funcția de transcripție a genei — capacitatea unei gene 
de a directiona producerea unor proteine specifice — este cu siguranță 
reactivă la factorii din mediu și reglată de acele influenţe. 

O parte integrantă a psihoterapiei psihodinamice este realizarea 
insight-ului referitor la propriile probleme. Până de curând, procesul 
realizării insight-ului a rămas un mister în termenii corelatiei neuronale. 
Cercetări recente efectuate de Jung-Beeman et al. (2004) au aruncat o 
oarecare lumină asupra acestui proces. Utilizând date culese prin RMN 
funcțional și înregistrări electroencefalografice efectuate la nivelul 
scalpului, autorii au identificat modele diferite care indică o implicare 
diferențiată emisferică pentru soluţiile cu insight si fără insight. Subiectii 

au rezolvat probleme verbale si după fiecare soluţie corectă au indicat 
dacă au rezolvat problema cu sau fără insight. Investigatorii au găsit 
două corelaţii neuronale majore ale insight-ului. Imagistica a demonstrat 
creșterea activității în girusul temporal superior anterior al emisferei 
drepte pentru soluţiile cu insight, fata de cele fără insight. Înregistrările 
electroencefalografice au identificat o creștere bruscă a activității 
neuronale cu frecvenţă înaltă (banda gamma), în aceeași arie, începând 
cu 0,3 secunde înainte de soluțiile cu insight. Astfel, apariția bruscă a 
fenomenului de insight în terapie se poate reflecta în activitatea neuro- 
nală specifică, ce are loc atunci când anumite conexiuni, mai putin 
evidente anterior, devin vizibile. 

Cercetători finlandezi au arătat că terapia psihodinamică ar putea 
avea un impact semnificativ asupra metabolismului serotoninei 
(Viinamăki et al., 1998). La începutul unui proces psihoterapeutic de un 
an, a fost efectuată o investigație imagistică — tomografie computerizată 
cu emisie unică de fotoni (SPECT) — la un tânăr de 25 de ani, cu tulbu- 
rare de personalitate borderline și depresie. Unui alt bărbat, cu proble- 
me similare, i s-au efectuat, de asemenea, investigații imagistice, dar el 
nu a beneficiat de psihoterapie sau de un alt tratament. Imaginile inițiale 
pe SPECT au arătat că ambii pacienţi aveau o scădere marcată a captării 
serotoninei în aria prefrontală mediană și talamus, comparativ cu un 
lot martor de 10 subiecți sănătoși. După un an de terapie psihodinamică, 
investigația imagistică SPECT a arătat că pacientul care a beneficiat de 
psihoterapie avea o rată normală de captare a serotoninei, pe când 
pacientul control, care nu a făcut psihoterapie, continua să aibă o rată 
foarte scăzută de captare a serotoninei. Întrucât pacientul care a bene- 
ficiat de psihoterapie nu a urmat un tratament medicamentos în paralel 
cu terapia, aceste constatări sugerează că terapia dinamică în sine a dus 
la normalizarea metabolismului serotoninei. 

Combinarea psihoterapiei cu farmacoterapia este din ce în ce mai 
frecventă în practica psihiatrică, pe măsură ce se acumulează dovezile 
că multe tulburări răspund mai bine la un tratament combinat, decât la 
una dintre abordări, aplicată separat (Gabbard și Kay, 2001). Întrucât 
ambele tratamente afectează creierul într-un sens foarte real, amândouă 
sunt tratamente biologice. Totuși mecanismele de acțiune ale celor două 
tipuri de tratament pot avea loc în arii foarte diferite ale creierului. 
Goldapple et al. (2004) au investigat, cu ajutorul PET, 17 pacienţi fără 
tratament medicamentos, cu depresie unipolară, înainte și după o 
terapie cognitiv-comportamentală care cuprindea 15-20 de ședințe. Ei 
au comparat aceste constatări cu un alt grup, de 13 pacienţi depresivi, 
care au răspuns la tratamentul cu paroxetină. Psihoterapia a părut să 
aibă impact asupra unor regiuni ale creierului unde medicamentele nu 
acționau. Psihoterapia a fost asociată cu creșteri ale metabolismului în 
girusul cingulat anterior și hipocamp și cu scăderi ale metabolismului 

în cortexul frontal median, ventral si dorsal. În contrast, tratamentul cu 
paroxetină ducea la creșterea metabolismului în cortexul prefrontal și 
scăderea metabolismului în trunchiul cerebral și girusul cingulat 
subgenual. Pe scurt, terapia pare să acționeze într-o manieră „de sus în 
jos“, pe când tratamentul medicamentos acționează „de jos în sus“. 

O concepție stigmatizantă referitoare la practica psihoterapiei este 
că pacienții care recurg la aceasta sunt doar cei care sunt bine și sunt 
doar îngrijoraţi, nu cei care suferă cu adevărat. Studiile neurobiologice 
ale pierderii sociale sugerează însă altceva. Eisenberger et al. (2003) au 
efectuat un studiu RMN funcțional conceput pentru a examina core- 
latiile neuronale ale excluderii sociale. Ei au testat ipoteza că originea 
cerebrală a durerii sociale este similară cu cea a durerii fizice. Au 
constatat că sentimentele de excludere sau respingere socială cores- 
pundeau cu cele din studiile referitoare la durerea fizică, atunci când 
erau activate aceleași arii cerebrale. De exemplu, s-a constatat că aria 
cortexului cingulat anterior, cunoscută ca fiind implicată în trăirea 
durerii fizice, este activată direct proporțional cu intensitatea suferinței 
sociale legate de sentimente de excludere. Într-un comentariu asupra 
studiului, Panksepp (2003) a făcut următoarea observaţie: „De-a lungul 
istoriei, poeţii au scris despre durerea unei inimi zdrobite. Se pare că 
astfel de înţelegeri poetice referitoare la condiția umană sunt în prezent 
susținute de date din neurofiziologie” (p. 238). 

Este, de asemenea, posibil ca elementele afective ale durerii să fie 
separate de componentele senzoriale. Singer et al. (2004) au evaluat 
activitatea cerebrală a unor voluntari în timp ce aceștia experimentau 
un stimul dureros și au comparat-o cu aceea care apărea atunci când 
subiecţii voluntari observau un semnal care indica faptul că unei 
persoane iubite, prezentă în aceeași încăpere, i se aplica un stimul 
dureros similar. Datele rezultate din RMN funcțional au sugerat că 
subiecții voluntari aveau un răspuns neuronal la nivelul zonei 
anterioare a insulei, bilateral, precum și a cortexului cingulat anterior 
rostral, atunci când o persoană iubită suferea, dar nu exista nici un 
răspuns la nivelul ariilor implicate în durerea senzorială. Astfel, după 
cum știe orice terapeut bun, este posibil să resimti aspectele emoționale 
ale straduintelor pacientului, fără întregul efect al calităților senzoriale 
inerente durerii. Investigatorii au ajuns la concluzia că această capacitate 
de a decupla aspectele sezoriale de cele emoționale ale empatiei oferă 
un sistem pentru reprezentarea stărilor corporale interne și a stărilor 
afective subiective ale celorlalți. 

Această scurtă trecere în revistă a cercetărilor neurobiologice recente 
relevante pentru psihoterapie ne duce înapoi la dilemele psihic-creier 
discutate mai la începutul capitolului. Cunoașterea ariilor cerebrale 
activate de emoții în prezența simptomelor generate de forte biologice 
nu diminuează cu nimic importanţa semnificatiilor individuale și a 

interpretarilor idiosincratice ale evenimentelor din viata unei persoane, 
bazate pe experienţele anterioare. În psihiatria psihodinamica trebuie 
să facem diferența dintre cauzare și semnificație. Psihiatria care pierde 
acest domeniu al semnificației devine fără conținut. Conflicte psiho- 
dinamice preexistente se pot atașa de simptome determinate biologic, 
cu rezultatul că simptomele funcționează apoi ca vehicul pentru 
exprimarea conflictelor (Gabbard, 1992). Să ne gândim la o analogie: 
când un magnet este plasat sub o foaie de hârtie pe care se află resturi 
de fier, acestea se aliniază și urmează mișcările magnetului pe suprafața 
hârtiei. În mod similar, elementele psihodinamice folosesc frecvent 
forțele biologice asemănătoare magnetului, pentru propriile lor scopuri. 
Halucinatiile auditive sunt generate partial de modificări ale neuro- 
transmitatorilor la persoanele cu schizofrenie, dar conţinutul haluci- 
natiilor are deseori semnificaţii specifice bazate pe conflictele psiho- 
dinamice ale pacientului. 


1.7 Rolul psihiatrului de orientare dinamică 
în psihiatria contemporană 


Formarea în psihiatrie dinamică lărgește semnificativ orizontul 
expertizei clinicianului. Un avantaj real al abordării dinamice este 
atenţia pe care aceasta o acordă rolului factorilor legați de personalitate, 
în expresia tulburărilor. De altfel, personalitatea și influenţa sa asupra 
pacientului constituie domenii importante ale expertizei psihiatrului de 
orientare dinamică (Michels, 1988). După cum argumentau în mod 
convingător Perry et al. (1987), întrucât fiecare tratament implică 
modificarea și managementul terapeutic al personalității pacientului, 
evaluarea psihodinamică poate fi aplicată tuturor pacienţilor, nu doar 
celor trimiși pentru psihoterapie psihanalitică de lungă durată. 
Rezistentele la tratament, datorate caracterului, subminează frecvent 
orice plan terapeutic bine gândit. Simptomele sunt strâns legate de 
structura caracterului, iar psihiatrul de orientare dinamică recunoaște 
că în multe cazuri nu pot fi tratate simptomele fără a aborda mai întâi 
structura caracterologică. 

Lipsa de complianfa la schema farmacoterapeutică recomandată 
poate fi deseori înțeleasă prin perspectiva problemelor legate de 
transfer, contratransfer și rezistență. Există din ce în ce mai multe 
referințe în literatură asupra practicii farmacoterapiei dinamice 
(Appelbaum și Gutheil, 1980; Book, 1987; Docherty și Fiester, 1985; 
Docherty et al., 1977; Gabbard și Kay, 2001; Gutheil, 1977, 1982; Karasu, 

1982; Kay, 2001; Ostow, 1983; Riba si Balon, 2005; Thompson si Brodie, 
1981; Wylie si Wylie, 1987) și există un larg consens că semnificația 
psihodinamică a tratamentului medicamentos poate pune obstacole 
foarte mari la complianta față de administrarea de medicamente. În 
Capitolul 5 voi discuta în detaliu abordarea dinamică a farmacoterapiei. 

O abordare terapeutică dinamică nu este necesară, cu siguranţă, 
pentru fiecare pacient psihiatric. Cei care răspund bine la tratamentul 
medicamentos, la terapia electroconvulsivantă, la psihoterapiile scurte 
sau la desensibilizarea comportamentală nu au nevoie de serviciile unui 
psihiatru de orientare dinamică. Așa cum se întâmplă și cu toate 
celelalte școli de psihiatrie, abordarea psihoterapeutică dinamică nu 
poate trata eficient toate bolile psihice sau toți pacienţii. 

O abordare terapeutică strict dinamică ar trebui rezervată probabil 
pacienților care au cel mai mult nevoie de aceasta și care nu răspund la 
alte intervenții. Totuși o abordare informată dinamic a majorității — dacă 
nu a tuturor — pacienţilor poate îmbogăţi practica psihiatrică și 
accentua sentimentul clinicianului de a stăpâni misterele psihicului 
uman. Aceasta ar putea, de asemenea, să-l ajute pe psihiatrul de orien- 
tare dinamică să identifice și să înțeleagă problemele contratransfe- 
rentiale curente, care interferează cu formularea diagnosticului și 
eficiența tratamentului. Într-un studiu referitor la psihiatrii din sectorul 
privat și academic, Langsley și Yager (1988) au constatat că pe locul doi 
în ierarhia celor mai pretuite abilități este aceea de a „recunoaște 
problemele de contratransfer și idiosincraziile personale, în măsura în 
care ele influențează interacțiunile cu pacienţii și de a fi capabil să se 
confrunte cu ele într-o manieră constructivă“ (p. 471). Abordarea 
dinamică este singura care se adresează sistematic contribuţiilor 
conștiente și inconștiente ale psihiatrului la procesul terapeutic și la cel 
de evaluare. 

2. Bazele teoretice ale psihiatriei 
dinamice 


Nimic nu este atat de practic precum o teorie bund. 
Kurt Lewin 


Asemeni unui marinar fara sextant, un psihiatru care se apuca sa 
navigheze in apele întunecate ale inconstientului fără o teorie se va 
rătăci curând. Teoria psihanalitică este fundamentul psihiatriei dina- 
mice. Aduce ordinea în lumea internă, aparent haotică, a pacientului. Îi 
permite psihiatrului să suplimenteze și să depășească nivelul descriptiv, 
de catalogare a simptomelor și de aplicare a unor etichete diagnostice. 
Oferă o modalitate de a pătrunde și a înțelege interiorul alambicat al 
psihismului. Teoria nu este doar un ghid pentru clinician către for- 
mularea diagnostică, ci aduce informații pentru alegerea unui tratament 
individualizat. Înțelegerea teoretică ajută psihiatrul de orientare dina- 
mică să decidă ce să spună, când să spună, cum să spună și ce este mai 
bine să nu spună. 

Psihiatria dinamică actuală însumează cel puţin patru largi orientări 
teoretice psihanalitice: 1) psihologia Eului, derivată din teoria psih- 
analitică freudiană clasică; 2) teoria relaţiilor de obiect, derivată din 
lucrările lui Melanie Klein și ale membrilor „Școlii britanice“, inclu- 
zându-i pe Fairbairn, Winnicott și Balint; 3) psihologia Sinelui, 
formulată de Heinz Kohut și elaborată de mulți alti autori care i-au 
urmat; 4) teoria atasamentului. 

Deși au fost scrise volume întregi referitoare la fiecare dintre cele 
patru orientări, aici vor fi examinate cele mai importante trăsături ale 
acestora. În capitolele următoare, teoriile sunt trecute în revistă pentru 
a putea ilustra aplicarea lor în clinică. 

2.1 Psihologia Eului 


Perioada timpurie a lui Freud ca investigator psihanalitic a fost 
puternic influențată de modelul său topografic (descris în Capitolul 1). 
Simptomele isteriei erau considerate rezultatul amintirilor refulate 
referitoare la evenimente sau idei. Freud a emis ipoteza că intervenţia 
psihoterapeutică ar putea ridica refularea, ducând la rememorarea 
amintirilor. La rândul ei, descrierea verbală detaliată a ideii sau eveni- 
mentului patogenic rememorat, însoțită de emoţii intense, ar duce la 
dispariția simptomului. De exemplu, brațul paralizat al unui tânăr ar 
putea fi rezultatul unei dorințe refulate de a-și lovi tatăl. Conform 
acestui model, tânărul ar putea să-și folosească din nou braţul prin 
recuperarea dorinţei din inconștient, verbalizarea ei și exprimarea furiei 
fata de tatăl său. Această metodă cathartică, cunoscută și ca abreactie, 
face ca amintirea patogenă inconștientă să devină conștientă. 

Totuși modelul topografic a devenit curând insuficient pentru Freud. 
El întâlnea în mod repetat rezistențe ale pacienţilor săi la manevrele lui 
terapeutice. Anumite amintiri nu puteau fi aduse înapoi în câmpul 
conștiinței. Mecanismele de apărare responsabile pentru această 
rezistenţă erau ele însele inconștiente și deci inaccesibile. Aceste obser- 
vatii l-au dus pe Freud la concluzia că Eul are componente atât 
conștiente, cât și inconștiente. 

O dată cu publicarea lucrării Eul și Se-ul', Freud (1923/1961) a 
introdus teoria structurală tripartită a Eului, Se-ului și Supraeului. În 
modelul structural, care înlocuiește modelul topografic, Eul era 
considerat ca fiind distinct de pulsiuni. Partea conștientă a Eului este 
organul executiv al psihicului, responsabil de luarea deciziilor și 
integrarea informaţiilor datorate percepției. Partea inconștientă a Eului 
conține mecanismele de apărare, ca de exemplu refularea, care sunt 
necesare pentru a contrabalansa pulsiunile puternice adăpostite în Se 
— în mod specific sexualitatea (libidoul) și agresivitatea. 

Se-ul este o instanţă intrapsihică inconștientă în totalitate, care este 
interesată doar de descărcarea tensiunii. Se-ul este controlat atât de 
aspectele inconștiente ale Eului, cât și de a treia instanță a modelului 
structural — Supraeul. Supraeul este inconștient în cea mai mare parte, 
dar anumite aspecte sunt cu siguranţă conștiente. Această instanță 
include conștiința morală și idealul Eului. Prima proscrie (i.e., dictează 
ceea ce cineva nu ar trebui să facă, bazat pe internalizarea valorilor 
parentale și sociale), pe când cea de a doua prescrie (i.e., dictează ceea 
ce cineva ar trebui să facă sau să fie). Supraeul tinde să fie mai sensibil 


* Apărută în traducere românească in Freud, Opere, vol. 3, „Psihologia inconstientului”, la 
Editura Trei, 2000. (N. ed.) 

la straduintele Se-ului și de aceea este mai cufundat în inconștient decât 
este Eul (figura 2-1). 

Psihologia Eului conceptualizează lumea intrapsihică ca o lume a 
conflictelor între instanțe. Supraeul, Eul și Se-ul se bat între ele, pe 
măsură ce sexualitatea și agresivitatea se luptă pentru exprimare și 
descărcare. Conflictul dintre instanțe produce anxietate. Anxietatea 
semnal (Freud 1926/1959) alertează Eul că este necesar un mecanism 
de apărare. Mecanismul de formare a simptomului nevrotic poate fi 
înțeles în această manieră. Conflictul produce anxietate, care duce la 
apărare, care conduce la un compromis între Se și Eu. Un simptom este 
deci o formațiune de compromis care apără împotriva dorinţei ce se 
ridică din Se și totodată gratifică dorința într-o formă deghizată. 

De exemplu, un contabil cu tulburare de personalitate obsesiv-com- 
pulsivă era întotdeauna îngrijorat că șeful său ar putea fi furios pe el. 
El îl detesta în secret pe șeful său, iar anxietatea sa referitoare la furia 
șefului era o proiecție a propriei dorinţe de a izbucni in fafa șefului si 
a-i spune ceea ce crede despre el, Ca o apărare inconștientă, el era servil 
și îndatoritor fata de șeful său, pentru a fi sigur că nu va putea fi acuzat 
că este furios pe acesta. Șeful considera acest comportament iritant și 
drept consecinţă exista în permanenţă o tensiune între cei doi. Cu alte 
cuvinte, stilul servil al contabilului îl apăra împotriva răbufnirii propriei 
furii, dar conţinea o expresie atenuată a dorințelor sale agresive din 
cauza reacției pe care o producea în șeful său. 

Astfel de formaţiuni de compromis sunt procese psihice normale 
(Brenner, 1982). Simptomele nevrotice reprezintă doar varianta 
patologică. Trăsăturile de caracter pot fi formaţiuni de compromis 
și pot reprezenta soluţii adaptative și creative pentru conflictul 
intrapsihic. 


2.1.1 Mecanismele de apărare 


Freud a recunoscut existența altor mecanisme de apărare, dar el și-a 
îndreptat atenţia, în cea mai mare parte, asupra refulării. În lucrarea ei 
de căpătâi Eul și mecanismele de apărare (Freud 1936/1966), fiica lui 
Freud, Anna, a extins contribuţia lui și a descris în detaliu nouă meca- 
nisme de apărare de sine stătătoare: regresia, formațiunea reactionala, 
anularea retroactivă, introiectia, identificarea, proiecția, întoarcerea 
împotriva Sinelui, transformarea în contrariu și sublimarea. Chiar mai 
important, ea a recunoscut implicaţiile asupra tratamentului ale acestei 
atenfii crescute privind apărarea Eului. Psihanalistul nu mai putea doar 
să aștepte descoperirea dorințelor inacceptabile din Se. O atenţie egală 
trebuia îndreptată către vicisitudinile eforturilor de apărare manifestate 
de către Eu, care se vor evidenția ca rezistenţe în timpul tratamentului. 

Conștient 


Incanștient. Inconstient 


Figura 2-1. Model structural 


Notă. Preconstientul a fost eliminat pentru simplificare. 


Prin mutarea accentului pus de psihanaliză de la pulsiuni către 
apărările Eului, Anna Freud a anticipat îndepărtarea psihanalizei și 
psihiatriei dinamice de la formarea simptomului nevrotic către patologia 
de caracter. Actualmente, definim parțial multe dintre formele tulburărilor 
de personalitate în conformitate cu mecanismele tipice de apărare. Astfel, 
psihiatrul de orientare dinamică trebuie să fie pe deplin familiar cu o gamă 
largă de mecanisme de apărare, datorită utilității lor în înțelegerea atât a 
problemelor nevrotice, cât și a tulburărilor de personalitate. 

Toate apărările au în comun protecția Eului împotriva cerințelor 
instinctuale din Se (Freud 1926/1959). Nici unul dintre noi nu este lipsit 
de mecanisme de apărare, iar apărările pe care le folosim spun multe 
despre noi. Ele sunt deseori clasificate conform unei ierarhii de la cea 
mai imatură sau patologică la cea mai matură sau sănătoasă (Vaillant, 
1977), iar un profil al mecanismelor de apărare ale unei persoane este 
un bun barometru al sănătății psihice. Cele mai frecvente mecanisme 
de apărare sunt trecute în revistă în tabelul 2-1. 


2.1.2 Aspecte adaptative ale Eului 


Importanța Eului pentru psihic nu se limitează la funcțiile sale de 
apărare. Heinz Hartmann a fost unul dintre principalii autori care au 
contribuit la psihologia contemporană a Eului, punând accentul pe alte 
aspecte ale Eului decât cele de apărare. El a îndepărtat Eul de Se și l-a 

Tabel 2-1. O ierarhie a mecanismelor de apărare. 


Apărări primitive 
Clivajul Compartimentarea trăirilor referitoare la Sine și altul, astfel încât 


Identificarea 
proiectivă 


Proiectia 


Negarea 


Disocierea 


Idealizarea 


Acting out 


Somatizarea 


Regresia 


Fantasma 
schizoida 

integrarea nu este posibilă. Atunci când individul se confruntă cu 
contradicții în comportament, gândire sau afect, el tratează 
dezacordurile cu negare blândă sau cu indiferență. Această apărare 
previne apariţia conflictului rezultat din incompatibilitatea celor 
două aspecte polarizate ale Sinelui sau ale celuilalt. 

Acest fenomen este atât un mecanism de apărare intrapsihic, cât și 
un tip de comunicare interpersonală și implică următorul 
comportament: o presiune interpersonală subtilă este pusă asupra 
altei persoane pentru a prelua caracteristici ale unui aspect al 
Sinelui sau ale unui obiect intern, care va fi proiectat în acea 
persoană. Persoana care este ținta proiecției va începe să se 
comporte, să gândească și să simtă în concordanţă cu ceea ce a fost 
proiectat în ea. 

A percepe și a reacționa la impulsuri interne și la derivatele 
acestora ca și când ar fi în afara Sinelui. Diferă de identificarea 
proiectiva prin faptul că ținta proiecției nu se schimbă. 

Evitarea conștientizării unor aspecte ale realității externe greu de 
înfruntat prin ignorarea informațiilor senzoriale. 

Destrămarea sentimentului de continuitate al unei persoane în 
ariile identității, memoriei, conștiinței sau percepției ca o modalitate 
de a menţine o iluzie a controlului psihic în fata neajutorării și a 
pierderii controlului. Deși similară clivajului, disocierea poate în 
cazuri extreme să implice afectarea memoriei referitoare la 
evenimente din cauza deconectării Sinelui de eveniment. 
Atribuirea unor calități perfecte sau aproape perfecte altor 
persoane, ca o modalitate de a evita anxietatea sau sentimentele 
negative, cum ar fi disprețul, invidia, furia. 

Punerea în act a unei dorințe sau fantasme inconștiente, în mod 
impulsiv, ca o modalitate de a evita afecte dureroase. 

Conversia durerii emoţionale sau a altor stări afective în simptome 
fizice și concentrarea atenției persoanei asupra problemelor 
somatice (mai degrabă decât asupra celor intrapsihice). 

Întoarcerea la o fază anterioară de dezvoltare sau funcționare 
pentru a evita conflictele și tensiunile asociate cu nivelul prezent de 
dezvoltare al persoanei respective. 

Retragerea în propria lume internă pentru a evita anxietatea legată 
de situaţiile interpersonale. 

Apărări nevrotice de nivel mai înalt 


Introiectia Internalizarea aspectelor unei persoane semnificative ca o moda- 
litate de a accepta pierderea acelei persoane. Este, de asemenea, 
posibilă introiectia unui obiect ostil sau rău ca un mod de a-și oferi 
iluzia de control asupra obiectului. Introiectia are și forme care nu 
au ca scop apărarea și care fac parte din dezvoltarea normală. 

Identificarea Internalizarea calităţilor unei alte persoane, devenind asemenea 
acelei persoane. În timp ce introiectia duce la o reprezentare 
internalizată trăită ca un „altul“, identificarea este trăită ca parte a 
Sinelui. Și identificarea poate avea alte funcţii decât cea de apărare, 
în cadrul dezvoltării normale. 


Deplasarea Mutarea sentimentelor asociate unei idei sau unui obiect asupra 
altei idei sau altui obiect care seamănă într-o oarecare măsură cu 
originalul. 

Intelectualizarea Utilizarea gândirii excesive și abstracte pentru a evita sentimente 
neplăcute. 

Izolarea Separarea unei idei de starea afectivă asociată acesteia, pentru a 

afectului evita un tumult emoțional. 


Rationalizarea Justificarea unor atitudini, credințe sau comportamente 
inacceptabile, spre a le face tolerabile pentru propria persoană. 

Sexualizarea Atribuirea unei semnificaţii sexuale unui obiect sau comportament, 
pentru a transforma o experienţă negativă într-una excitantă și 
stimulatoare sau pentru a înlătura anxietatile asociate cu obiectul 
respectiv. 

Formaţiunea Transformarea unei dorințe sau a unui implus inacceptabil în 

reactionala opusul sau. 

Refularea Excluderea ideilor sau impulsurilor inacceptabile sau impiedicarea 
lor de a trece in plan constient. Refularea este diferita de negare 
prin faptul că aceasta din urmă este asociată cu date senzoriale 
externe, pe când refularea este asociată cu stări interne. 

Anularea Încercarea de a nega implicaţiile sexuale, agresive sau rușinoase, ale 

retroactivă unui comentariu sau comportament anterior, prin elaborare, 
clarificare sau o acțiune opusă. 


Apărări mature 


Umorul Găsirea unor elemente comice și/sau ironice în situaţii dificile, 
pentru a reduce afectele neplăcute și disconfortul personal. Acest 
mecanism permite, de asemenea, luarea unei distanțe și un grad de 
obiectivitate față de evenimente, astfel încât persoana poate reflecta 
asupra celor ce se întâmplă. 

Represia Decizia conștientă de a nu da curs unui sentiment, unei stări sau 
unui impuls, Această apărare diferă de refulare și negare întrucât 
este mai degrabă conștientă decât inconștientă. 

Ascetismul Încercarea de a elimina aspecte plăcute ale vieţii datorită 
conflictelor interne produse de acea plăcere. Acest mecanism poate 
sluji scopurilor transcendentale sau spirituale, precum în celibat. 

Altruismul Dedicarea persoanei nevoilor altora peste și dincolo de propriile 
nevoi. Comportamentul altruist poate fi pus în serviciul 
problemelor narcisice, dar poate, de asemenea, să fie sursa unor 
mari realizări și contribuţii constructive pentru societate. 


Anticiparea Întârzierea gratificării imediate prin planificare și reflectare asupra 
viitoarelor realizări și succese. 

Sublimarea Transformarea scopurilor condamnabile din punct de vedere social 
sau inacceptabile din punct de vedere intern într-unele acceptabile 
social. 


reorientat către lumea exterioară. Hartmann (1939/1958) a insistat 
asupra faptului că există o „sferă a Eului lipsită de conflict“, care se 
dezvoltă independent de forţele și conflictele Se-ului. Într-un „cadru cu 
așteptări obișnuite“, anumite funcții autonome ale Eului prezente la 
naștere pot să înflorească fără să fie împiedicate de conflict. Acestea 
includ gândirea, învățarea, percepţia, controlul motor și limbajul, pentru 
a numi doar câteva. Punctul de vedere adaptativ al lui Hartmann este, 
în acest caz, o prelungire a conceptului său referitor la existența unei 
arii autonome, liberă de conflict, a Eului. Hartmann considera că prin 
neutralizarea energiilor sexuale și agresive, chiar și anumite apărări ar 
putea să-și piardă legătura cu forțele instinctuale ale Se-ului și să devină, 
secundar, autonome sau adaptative. 

David Rapaport (1915) și Edith Jacobson (1964) au continuat gândirea 
lui Hartmann și au rafinat contribuția rodnică a acestuia la psihologia 
Eului. Este un lucru obișnuit astăzi, pentru clinicieni, să ia în consi- 
deratie funcțiile Eului, forțele Eului, slăbiciunile Eului, ca parte a 
evaluării psihodinamice de rutină a unui pacient. Bellak et al. (1973) au 
sistematizat funcţiile Eului cu ajutorul scalelor, folosite atât în cercetare, 
cât și în evaluarea clinică. Printre cele mai importante funcții ale Eului 
se numără testarea realității, controlul impulsului, procesele gândirii, 
judecata, funcționarea sintetic-integratoare, capacitatea de control, 
autonomia primară și secundară (după Hartmann). 


2.2 Teoria relațiilor de obiect 


Psihologia Eului consideră că pulsiunile (i.e., sexualitatea și agre- 
sivitatea) sunt primare, pe când relaţiile de obiect sunt secundare. (Este 
o bine stabilită, deși probabil regretabilă, tradiție în literatura psihanalitică 

să se utilizeze termenul de obiect pentru a denumi o persoană. În ciuda 
conotatiei oarecum peiorative a termenului de obiect, îl voi folosi aici 
pentru constanta și claritate.) Cu alte cuvinte, problema cea mai presanta 
pentru copilul mic este descărcarea tensiunii datorate presiunii pulsi- 
unilor. Teoria relaţiilor de obiect, pe de altă parte, susține că pulsiunea 
apare în contextul unei relaţii (de ex., perechea mamă-copil) și deci nu 
poate fi separată una de cealaltă, Unii teoreticieni ai relațiilor de obiect 
(Fairbairn, 1952) ar sugera chiar că pulsiunile sunt angrenate în căutarea 
obiectului mai degrabă decât în reducerea tensiunii. 

Formulată în cei mai simpli termeni, teoria relațiilor de obiect se 
referă la transformarea relaţiilor interpersonale în reprezentări inter- 
nalizate ale relațiilor. Pe măsură ce copiii se dezvoltă, ei nu interna- 
lizează doar un obiect sau o persoană; internalizează, mai degrabă, o 
întreagă relație (Fairbairn, 1940/1952, 1944/1952). Se formează, în timpul 
perioadelor când copilul mic este îngrijit, un prototip de experiență 
pozitivă, iubitoare (Freud, 1905/1953). Acest prototip conţine o 
experiență pozitivă a Sinelui (copilul îngrijit), o experiență pozitivă față 
de obiect (mama atentă, grijulie) și o experienţă afectivă pozitivă 
(plăcere, satietate). Când foamea revine, iar mama copilului nu este 
imediat disponibilă, apare un prototip de experienţă negativă, incluzând 
o experienţă negativă a Sinelui (copilul frustrat, solicitant), un obiect 
neatent, frustrant (mama indisponibilă) și o experienţă afectivă negativă 
de furie și, poate, spaimă. În final, aceste două experiențe sunt 
internalizate ca două seturi opuse de relaţii de obiect, care constau 
dintr-o reprezentare a Sinelui, o reprezentare a obiectului și un afect 
care le leagă pe acestea două (Ogden, 1983). 

Internalizarea mamei de către copil, denumită de obicei introiectie 
(Schafer, 1968), începe cu senzațiile fizice asociate cu prezența mamei 
în timpul îngrijirilor, dar nu capătă sens până când nu se dezvoltă o 
graniţă între interior și exterior. in jurul celei de-a saisprezecea luni de 
viata, imaginile izolate ale mamei se unesc, progresiv, intr-o repre- 
zentare psihică durabilă (Sandler si Rosenblatt, 1962). În aceeași peri- 
oada, se formează o reprezentare a Sinelui durabilă, la început ca o 
reprezentare corporală și mai târziu ca o compilaţie de senzaţii și 
experiențe percepute ca aparținând copilului. 

Obiectul care a fost introiectat nu concordă neapărat cu obiectul din 
lumea exterioară. De exemplu, o mamă care nu este disponibilă pentru 
a hrăni copilul la cererea acestuia ar putea fi pur și simplu ocupată cu 
un frate mai mare, dar este trăită și introiectată de către copil ca ostilă, 
rejectantă și indisponibilă. Teoria relaţiilor de obiect recunoaște că nu 
există o corelație directă între obiectul real și reprezentarea obiectului 
internalizat. 

De asemenea, teoria relaţiilor de obiect concepe conflictul în mod 
diferit față de psihologia Eului. Conflictul inconștient nu este doar lupta 

dintre un impuls și o apărare; el este, totodată, o confruntare între 
perechi opuse de unități de relaţii interne de obiect (Kernberg, 1983; 
Ogden, 1983; Rinsley, 1977). Cu alte cuvinte, în orice moment, constelații 
diferite de reprezentări ale Sinelui, reprezentări de obiect și afecte se iau 
la întrecere pentru a ocupa locul central al scenei, în teatrul intrapsihic 
al relațiilor interne de obiect. 

Internalizarea relațiilor de obiect implică întotdeauna o împărțire a 
Eului în suborganizări inconștiente (Ogden, 1983). Acestea se reparti- 
zează în două grupuri: 


(1) suborganizări ale Eului care tin de Sine, i.e., aspecte ale Eului în care persoana 
trăiește într-o mai mare măsură ideile și sentimentele ca fiind ale sale și (2) 
suborganizări ale Eului care tin de obiect, prin care semnificațiile sunt generate 
într-un mod bazat pe identificarea unui aspect al Eului cu obiectul. Această 
identificare cu obiectul este atât de completă, încât simţul original al Sinelui este 
pierdut aproape în întregime. (Ogden, 1983, p. 227) 


Acest model ilustrează clar influența noţiunii de Supraeu a lui Freud 
care este trăită în mod obișnuit, ca și când ar fi un „corp străin“ (i-e., o 
suborganizare a Eului care ține de obiect, care monitorizează ce face o 
suborganizare a Eului care tine de Sine). Modelul lui Ogden oferă, de 
asemenea, o cale înapoi de la intrapsihic la TATA acest cadru, 
transferul poate fi văzut ca luând una dintre cele două forme — fie rolul 
de subdiviziune a Eului legată de Sine, fie cel de subdiviziune a Eului 
legată de obiect; ambele pot fi externalizate asupra terapeutului, un 
proces care va fi discutat în detaliu în acest capitol. 


2.2.1 O perspectivă istorică 


Melanie Klein este considerată fondatoarea mișcării privind relațiile 
de obiect. Ea a emigrat din Budapesta, iar apoi din Berlin în Anglia, în 
1926, unde teoria sa despre dezvoltarea timpurie a copilului a devenit 
foarte controversată. Ea a fost influențată de Freud, dar a adus si lucruri 
noi prin concentrarea asupra obiectelor interne. Prin aplicarea 
psihanalizei la copii, ea a dezvoltat o teorie care s-a bazat cu 
preponderență pe fantasmele intrapsihice inconștiente și care a 
comprimat în primul an de viață calendarul dezvoltării din teoria 
clasică. Complexul Oedip, de exemplu, era considerat de Melanie Klein 
ca suprapunându-se, aproximativ, cu intarcarea, in cea de-a doua 
jumătate a primului an de viață. 

În primele luni de viață, conform Melaniei Klein, copilul mic trăiește 
o spaimă de anihilare primitivă, legată de pulsiunea de moarte a lui 
Freud. Ca o modalitate de apărare împotriva acestei spaime, Eul recurge 

la clivaj, in care toată „răutatea“ sau agresivitatea derivată din pulsiunea 
de moarte este negată și proiectată asupra mamei. Copilul trăiește apoi cu 
frică fata de persecuția mamei — care poate fi concretizată ca o teamă că 
mama va pătrunde înăuntrul copilului și va distruge orice lucru bun 
(derivat din libido), care a fost, de asemenea, clivat și este protejat 
înăuntrul copilului. Frica respectivă reprezintă anxietatea primară pe care 
Klein (1946/1975) a denumit-o poziția paranoid-schizoidă. Acest mod tim- 
puriu de organizare a experienţei și-a câștigat numele datorită meca- 
nismelor de apărare proeminente, de clivaj al Eului („schizoid“) și proiecție 
(„paranoid“). Într-adevăr, proiecția si introiecția sunt cruciale pentru 
înțelegerea poziției paranoid-schizoide. Aceste mecanisme sunt utilizate 
pentru a separa „binele“ de „rău“ într-o cât mai mare măsură (Segal, 1964). 
După ce obiectele persecutoare sau rele au fost proiectate în mamă, pentru 
a le separa de obiectele bune sau idealizate, ele pot fi reintroiectate (i. e., 
luate înapoi, înăuntru) pentru a căpăta control și putere asupra lor. 
Concomitent, obiectele bune pot fi proiectate, pentru a le păstra în 
siguranţă fata de ceea ce este „rău“, care acum se află înăuntru. 

Ciclurile oscilante de proiecţie și introiectie continuă pana când 
copilul începe să realizeze că mama „rea“ și mama „bună“ nu sunt de 
fapt diferite, ci reprezintă aceeași persoană. Pe măsură ce copiii 
integrează cele două obiecte parțiale într-un singur obiect întreg, ei 
devin îngrijorați că fantasmele lor sadice, distructive față de mamă ar 
putea să o fi distrus. Noua îngrijorare față de mamă ca obiect întreg este 
denumită de Klein anxietate depresivă și anunţă apariţia poziției depresive. 
Această trăire implică teama că subiectul ar putea să-i rănească pe 
ceilalți, în contrast cu poziția paranoid-schizoidă, în care teama este că 
subiectul va fi rănit de ceilalți. Culpabilitatea devine o parte importantă 
a vieţii afective a copilului, care încearcă să o rezolve prin reparație. 
Procesul respectiv poate cuprinde gesturi fata de mamă care sunt 
concepute pentru a repara „răul“ făcut acesteia în realitate sau în 
fantasmă. Klein consideră complexul Oedip ca pe un efort de a rezolva 
anxietatile depresive și culpabilitatea prin reparaţie. 

Formulările lui Klein au fost criticate pentru că se bazează exclusiv 
pe fantasmă și deci reduc la minimum influența persoanelor reale din 
mediu, pentru că supraestimează pulsiunea de moarte — un concept 
care este putin luat în considerare de către teoreticienii psihanalisti 
contemporani — și pentru că atribuie forme de cunoaștere adulte, 
sofisticate copiilor mici, în primul an de viata. Totuși descrierea 
excepțională a pozițiilor paranoid-schizoide și depresive are o valoare 
clinică extraordinară, mai ales dacă privim aceste poziții mai degrabă 
ca pe două modalităţi, întâlnite de-a lungul vieţii, care generează 
trăiri și experiențe și creează un joc dialectic la nivelul psihicului, 
decât ca faze de dezvoltare care sunt depășite cu timpul (Ogden, 
1986). Această formulare, ca modalităţi de a trăi și resimti, întâlnite 

de-a lungul vietii, reduce semnificatia calendarului dezvoltarii 
preconizat de Klein. 

Pentru Klein, pulsiunile constituiau fenomene psihologice cu 
adevarat complexe legate strans de relatii de obiect specifice. Pulsiunile 
nu erau privite ca avand originea in corp, ci erau considerate, mai 
degrabă, ca folosind corpul ca pe un vehicul pentru exprimarea lor 
(Greenberg și Mitchell, 1983). În mod similar, pulsiunile nu erau privite 
ca pur și simplu căutând reducerea tensiunii, ci ca fiind orientate către 
obiecte specifice, din anumite motive. În timpul anilor '40, această 
perspectivă, precum și altele promovate de către Klein au dus la 
dezbateri aprinse în cadrul Societății Psihanalitice Britanice. Anna Freud 
era principala adversară a lui Klein, iar când o schismă a împărțit, în 
final, societatea, un segment, cunoscut ca Grupul B, a ales-o pe Anna 
Freud drept conducător, pe când Grupul A i-a rămas loial lui Klein. Un 
al treilea segment, Grupul de Mijloc, a refuzat să se alieze cu vreuna 
dintre părți. Grupul de Mijloc influenţat, într-o oarecare măsură, de 
gândirea lui Klein, a creat teoria relațiilor de obiect așa cum o cunoaștem 
azi (Kohon, 1986). Persoanele asociate acestui al treilea segment nu s-au 
constituit oficial ca grup până în 1962, când au devenit cunoscute ca 
„Independenţii“. Printre figurile proeminente ale Independentilor, 
denumiți uneori „Școala britanică” a entuziasmului de obiect 
(Sutherland, 1980), se numără D.W. Winnicott, Michael Balint, W.R.D. 
Fairnbairn, Margaret Little și Harry Guntrip. Acest grup a dominat, din 
punct de vedere numeric, societatea britanică, după Discuţiile Contra- 
dictorii din 1943 și 1944 (vezi King și Steiner, 1992), deși nu a existat o 
figură centrală care să fi publicat o teorie coerentă (Tuckett, 1996). Deși 
existau într-adevăr diferențe semnificative în lucrările acestor gânditori, 
opera lor avea teme comune. Toţi erau interesați de dezvoltarea tim- 
purie dinainte de complexul Oedip și toţi erau centrati mai degrabă pe 
evoluția relaţiilor interne de obiect decât pe teoria pulsiunilor. Mai mult 
decât atât, asemeni lui Klein și spre deosebire de Grupul B, aveau 
tendința de a trata pacienți mai grav bolnavi prin metode psihanalitice, 
obținând astfel, poate, o imagine mai intimă asupra stărilor psihice 
primitive. 

Independentii au contribuit la contrabalansarea supraestimării de 
către Klein a fantasmelor, subliniind influența mediului asupra copilului 
în stadiile timpurii. Winnicott (1965), de exemplu, a formulat termenul 
de mamă suficient de bună pentru a caracteriza condițiile minime pe care 
un mediu trebuie să le îndeplinească pentru ca un copil să poată avea 
o dezvoltare normală. Balint (1979) a descris sentimentul, existent la 
mulți pacienţi, că ceva lipsește, sentiment pe care l-a denumit lipsa 
fundamentală. El a considerat această lipsă ca fiind determinată de 
incapacitatea mamei de a răspunde la nevoile de bază ale copilului. 
Fairbairn (1963), probabil cel care s-a îndepărtat cel mai mult de teoria 

pulsiunilor, considera ca etiologia dificultatilor pacientului schizoid nu 
era legată de frustrarea pulsiunilor, ci de incapacitatea mamei de a-i 
oferi experienţe care să-l asigure că este iubit pentru el însuși. El con- 
sidera că instinctele sau pulsiunile nu sunt orientate către căutarea 
plăcerii, ci a obiectului. Mai mult, Fairbairn a contribuit la introducerea 
ideii de traumă timpurie ca factor patogen major, care are tendința să 
„îngheţe“ pacientul într-un moment critic al dezvoltării, înainte de 
vârsta de 3 ani (Fonagy și Target, 2003). 

Acești gânditori au fost cu toții impresionați de faptul că o teorie a 
deficitului, ca și o teorie a conflictului, a fost necesară pentru o înțelegere 
psihanalitică globală a ființei umane. Analiștii au o altă sarcină pe lângă 
analiza conflictului. Ei servesc și drept obiect nou de internalizat de 
către pacienţii lor, astfel încât să susțină structuri intrapsihice deficiente. 
Acesta este un punct critic pentru o teorie clinică a relațiilor de obiect 
— relaţiile interne de obiect ale pacientului nu sunt săpate în granit; ele 
sunt deschise modificărilor prin intermediul unor experiențe noi. 

Un alt concept-cheie care își are originea in Școala britanică este acela 
că un copil are o tendință înnăscută să se îndrepte către realizare 
(Summers 1999). Winnicott, în special, considera că există un Sine 
adevărat a cărui creștere poate fi facilitată sau împiedicată de către 
răspunsurile din partea mamei și din partea altor figuri din mediu. 
Bollas (1989) a extins această perspectivă, argumentând că ceea ce mo- 
tivează în primul rând copilul este nevoia acestuia de a deveni el însuși, 
care este facilitată de capacitatea mamei de a lăsa copilul să-și exprime 
adevăratul Sine în interacțiune cu ea. Mama care nu poate oferi această 
capacitate de facilitare poate contribui la dezvoltarea, de către copil, a 
unui Sine fals, construit pentru a corespunde nevoilor și dorințelor 
mamei. 


2.2.2 Sine și Eu 


În timp ce psihologii Eului tind să minimalizeze semnificaţia Sinelui, 
în demersul lor orientat către o deplină înțelegere a Eului, teoreticienii 
relațiilor de obiect, datorită centrării lor asupra Sinelui, așa cum se 
relationeaza cu obiectele, au încercat să clarifice, într-o si mai mare 
măsură, locul Sinelui în aparatul psihic. Una dintre controversele 
centrale dezbate dacă Sinele este o reprezentare intrapsihică a indi- 
vidului sau o sursă de acțiune și o instanță cu drepturi depline 
(Kernberg, 1982; Meissner, 1986). 

Numeroși autori (Guntrip, 1968, 1971; Meissner, 1986; Schafer, 1976; 
Sutherland, 1983) și-au exprimat îngrijorarea că teoria structurală și 
modelul Sinelui ca reprezentare intrapsihică nu oferă o bază suficientă 
pentru un concept al Sinelui care să includă experiența subiectivă sau 

instanța personală. Teoria structurală, prin modul in care este con- 
cepută, este orientată către funcții specifice care sunt de natură 
impersonală. Sutherland (1983), de exemplu, susține că o trăsătură de 
bază a Sinelui este rolul său activ, de inițiere vizavi de mediu — făcând 
eforturi mari în direcţia relationarii și unității. 

Există loc atât pentru Sinele ca reprezentare, cât și pentru Sinele ca 
instanță. De fapt, Sinele poate fi privit ca făcând parte din Eu și poate 
fi definit ca produsul final al integrării numeroaselor reprezentări ale 
Sinelui (Kernberg, 1982). Acest produs final integrat nu trebuie totuși 
considerat ca o entitate continuă, fără variaţii (Bollas, 1987; Mitchell, 
1991; Ogden, 1989; Schafer, 1989). Deși dorim deseori să menţinem o 
iluzie a unui Sine continuu, în realitate toți suntem compuși din variante 
ale Sinelui, multiple și discontinue, care sunt în permanență modelate 
și definite de relaţiile reale sau fantasmatice cu ceilalți. Schafer (1989) a 
înțeles acest fenomen ca un set de variante ale Sinelui narative sau 
povestiri, pe care le dezvoltăm pentru a obține o istorie coerentă din 
punct de vedere emoțional a vieţii noastre. Mitchell (1991) a observat 
că un paradox al travaliului psihanalitic este faptul că pe măsură ce 
pacienţii învaţă să tolereze aceste multiple fațete ale lor, ei încep să se 
perceapă pe ei înșiși ca mai durabili și mai coerenți. 


2.2.3 Mecanisme de apărare 


Datorită asocierii istorice dintre teoria relațiilor de obiect și pacienţii 
cu tulburări severe, se pune un accent considerabil pe apărările 
primitive, caracteristice tulburărilor de personalitate și psihozelor: 
clivajul, identificarea proiectivă, introiectia și negarea. 


Clivajul 


Clivajul este un proces inconștient care separă în mod activ unele de 
alte sentimente contradictorii, reprezentări ale Sinelui sau reprezentări 
de obiect. Desi Freud (1927/1961, 1940/1964) a făcut remarci dispersate 
referitoare la clivaj, Klein (1946/1975) este cea care a oferit clivajulului 
un rol esenţial în supraviețuirea emoțională în primele luni de viata. 
Clivajul îi permite copilului mic să separe binele de rău, plăcerea de 
neplăcere și dragostea de ură, astfel încât să păstreze trăirile, afectele, 
reprezentările Sinelui și reprezentările de obiect cu coloratură pozitivă 
în compartimente psihice bine izolate, la adăpost de contaminarea de 
către cele negative. Clivajul poate fi privit ca o modalitate biologică de 
bază de a organiza experiențele, prin care ceea ce este amenintator este 
separat de cel amenințat; este secundar elaborat într-o apărare 

psihologică (Ogden, 1986). Clivajul este, de asemenea, o cauză funda- 
mentala a slabiciunii Eului (Kernberg, 1967, 1975). Integrarea derivatelor 
de pulsiuni libidinale și agresive asociate cu introiectiile „bune“ si „rele“ 
serveste la neutralizarea agresivitatii. Clivajul previne aceasta neutra- 
lizare si astfel il lipseste pe Eu de o sursa esentiala de energie, in vederea 
dezvoltarii. 

in viziunea lui Kernberg, clivajul este caracterizat de anumite mani- 
festări clinice: 1) expresii alternative ale unor comportamente și atitudini 
contradictorii, pe care pacientul le privește cu lipsă de îngrijorare și 
negare blândă; 2) împărțirea tuturor celor din mediu în tabere de „total 
bun” și „total rău“, care este definită deseori ca idealizare sau devalorizare 
și 3) coexistenta unor reprezentări ale Sinelui contradictorii, care 
alternează între ele. Deși Kernberg a considerat clivajul ca principala 
operațiune de apărare la pacienţii cu tulburare de personalitate de tip 
borderline, clivajul poate fi observat la toți pacienţii în anumite mo- 
mente (Rangell, 1982) și el nu diferențiază în mod clar pacienţii border- 
line de cei cu alte tulburări de personalitate (Allen et al., 1988). Kernberg 
face distincția între caracterul nevrotic și borderline, în parte și prin 
preferința acestuia din urmă pentru clivaj, fata de refulare, dar cer- 
cetarea empirică arată că aceste două apărări operează independent și 
pot coexista la același individ (Perry și Cooper, 1986). 


Identificarea proiectivă 


Un al doilea mecanism de apărare, identificarea proiectivă, este un 
proces inconștient în trei etape, prin care aspecte ale propriei persoane 
sunt nerecunoscute și atribuite unei alte persoane (vezi figurile 2-2, 2-3 
și 2-4). Cele trei etape (Ogden, 1979) sunt după cum urmează: 

1. Pacientul proiectează o reprezentare a Sinelui sau o reprezentare de 
obiect asupra terapeutului. 

2. Terapeutul se identifică în mod inconștient cu ceea ce este proiectat 
și începe să se simtă sau să se comporte ca reprezentarea de Sine sau 
de obiect proiectată, ca răspuns la presiunea interpersonală exercitată 
de pacient (acest aspect al fenomenului este uneori denumit contra- 
identificare proiectivă [Grinberg, 1979]). 

3. Materialul proiectat este „prelucrat psihologic“ și modificat de către 
terapeut, care i-l retrimite pacientului prin reintroiectie. Modificarea 
materialului proiectat, în schimb, influențează reprezentarea de Sine 
sau de obiect corespunzătoare și modelul de relationare inter- 
personală. 

Aceste trei etape sunt prezentate într-o manieră lineară artificială, 
pentru claritate. Totuși Ogden (1992) a subliniat că aceste aspecte nu 
sunt cu adevărat lineare, ci ar trebui mai degrabă conceptualizate ca 

realizând o dialectică, în cadrul căreia pacientul și analistul intră într-o 
relaţie in care sunt simultan separați, dar și „în ton“ unul cu celălalt. Se 
creează o subiectivitate unică prin dialectica penetrării reciproce a 
subiectivitatilor. Cu toate acestea, transferul și contratransferul pot fi 


Figura 2-2. Identificarea proiectivă — pasul 1. Pacientul neagă și proiectează obiectul intern rău asupra 
terapeutului. 


Figura 2-3. Identificarea proiectivă — pasul 2. În mod inconștient terapeutul începe să se simtă și/sau 
să se comporte ca obiectul rău proiectat, ca răspuns la presiunea interpersonală exercitată de către 
pacient (contraidentificarea proiectivă). 

Figura 2-4 Identificarea proiectivă — pasul 3. Terapeutul reține si modifică obiectul rău proiectat, 
care este apoi reintroiectat pacientului și asimilat (identificare introiectivă). 


corelate cu etapa 1 și respectiv etapa 2. Din acest punct de vedere, 
identificarea proiectivă are o dimensiune interpersonală, în plus față de 
rolul său de mecanism de apărare intrapsihic. Clivajul și identificarea 
proiectivă sunt mecanisme strâns corelate, care acționează împreună 
pentru a tine „binele“ și „răul“ separate (Grotstein, 1981). Elementul 
interpersonal inerent din definiția lui Ogden referitoare la identificarea 
proiectivă derivă din concepţia lui Bion (1962), care vede terapeutul ca 
pe un container al proiectiilor pacientului, asemănător cu mama care 
conţine proiecţiile copilului ei. 

Analiştii contemporani Kleinieni din Londra privesc identificarea 
proiectivă oarecum diferit. Ei sunt mai înclinați să considere apărarea 
ca implicând nu proiecția unei parti a pacientului, ci mai degrabă o 
fantasmă a unei relații de obiect (Feldman, 1997). Din acest punct de 
vedere, transformarea țintei proiecției nu este neapărat necesară. Totuși 
se dezvoltă un consens tot mai mare din partea kleinienilor care consi- 
deră că analistul sau terapeutul este întotdeauna influenţat într-o oare- 
care măsură de ceea ce proiectează pacientul și că o oarecare dispo- 
nibilitate de a răspunde întru câtva la „înghiontirile“ pacientului pentru 
a acţiona în acord cu proiecţiile acestuia poate ajuta analistul să devină 
conștient de ceea ce este proiectat (Joseph, 1989; Spillius, 1992). 

Așa cum este consemnat în Capitolul 1, contratransferul este o creaţie 
comună, care include atât contribuţia pacientului, cât și a clinicianului 
(Gabbard, 1995). Pacientul evocă anumite răspunsuri în terapeut, dar 
propriile conflicte ale terapeutului și reprezentările interne de Sine și 
de obiect ale acestuia sunt cele care determină forma finală a răspun- 

sului contratransferential. Cu alte cuvinte, procesul necesită un „cârlig“ 
în recipientul proiecției, de care să se agate. Anumite proiecții se 
potrivesc mai bine cu recipientul decât altele (Gabbard, 1995). A limita 
conceptul de identificare proiectivă la un mecanism de apărare este 
inadecvat. Datorită componentei interpersonale, ea poate fi privită și 
ca: 1) un mijloc de comunicare, în care pacienţii îl obligă pe terapeut să 
trăiască un set de sentimente similar cu al lor; 2) o modalitate de 
relationare cu obiectul și 3) o cale de schimbări psihologice, în sensul 
că reintroiectia conținutului proiectat, după ce a fost modificat de către 
terapeut, duce la o modificare în pacient. Deși acest model al identi- 
ficării proiective pune accentul pe ceea ce se petrece într-un cadru clinic, 
identificarea proiectivă se petrece în mod regulat și în situaţii care nu 
sunt terapeutice. În situațiile din afara clinicii, proiecţiile pot fi returnate 
în forme complet distorsionate sau „băgate pe gâtul pacientului“, în loc 
de a fi modificate sau conţinute. 


Introiectia 


Al treilea mecanism de apărare, introiectia, este un proces inconștient 
prin care un obiect extern este încorporat simbolic și asimilat, ca parte 
din persoana respectivă. Acest mecanism poate exista ca parte a iden- 
tificării proiective, unde ceea ce este încorporat era inițial proiectat sau 
poate exista independent, ca inversul proiecției. În mod clasic, depresia 
a fost formulată de Freud (1917/1963) ca rezultatul introiectiei unui 
obiect văzut în mod ambivalent. Furia concentrată asupra obiectului 
introiectat din pacientul deprimat duce la scăderea autostimei și la alte 
simptome ale depresiei. În idiomul contemporan referitor la relațiile de 
obiect, introiectia este diferențiată de identificare, fiind considerată ca 
una dintre cele două modalități principale de internalizare. De exemplu, 
dacă un părinte este introiectat, atunci el este internalizat ca parte a 
subdiviziunii referitoare la obiect a Eului și este trăit ca o prezență 
internă care nu alterează substanţial reprezentarea Sinelui. Pe de altă 
parte, în cazul identificării, părintele este internalizat ca parte a sub- 
diviziunii referitoare la Sine a Eului și modifică material reprezentarea 
Sinelui (Sandler, 1990). 


Negarea 
Al patrulea mecanism de apărare, negarea, este o respingere directă 
a unor date traumatice senzoriale. În timp ce refularea este utilizată în 


general ca o apărare împotriva dorințelor sau impulsurilor interne, 
negarea este utilizată de obicei ca apărare împotriva realității externe 


62 Glen 0. Gabbard - Tratat de psihiatrie psihodinamică 


O O ll ST 


atunci când realitatea este coplesitor de tulburătoare. Deși asociat in 
primul rând cu psihozele și tulburările severe de personalitate, acest 
mecanism poate fi folosit și de către persoane sănătoase, în special în 
situații catastrofice. 

Școala britanică a relațiilor de obiect a influențat mult teoria ameri- 
cană a relaţiilor. Această teorie „a celor două persoane“ și verii săi 
apropiați — intersubiectivismul, constructivismul și teoria interper- 
sonală — au în comun concepția conform căreia percepțiile terapeutului 
referitoare la pacient sunt in mod inevitabil nuantate de subiectivitatea 
terapeutului (Aron, 1996; Gill, 1994; Greenberg, 1991; Hoffman, 1992, 
1998; Levine, 1994; Mitchell, 1993; Natterson, 1991; Renik, 1993, 1998; 
Stolorow et al., 1987). O trăsătură esenţială a acestei concepții este că 
există două persoane în încăpere care se influențează reciproc, în orice 
moment. Astfel, terapeutul nu-și poate depăși propria subiectivitate 
atunci când formulează problemele pacientului. Mai mult, compor- 
tamentul real al terapeutului va avea un impact substanţial asupra 
transferului pacientului. Unii autori consideră că această perspectivă 
intersubiectivă depășește cadrele diferitelor școli și este relevantă pentru 
orice situație psihoterapeutică (Aron, 1996; Dunn, 1995; Gabbard, 1997; 
Levine, 1996). 


2.3. Psihologia Sinelui 


2.3.1 Kohut 


Pe când teoria relaţiilor de obiect pune accentul pe relaţiile inter- 
nalizate dintre reprezentările de Sine și de obiect, psihologia Sinelui 
subliniază modul în care relaţiile externe ajută la menţinerea autostimei 
și autocoeziunii. Avându-și originea în scrierile lui Heinz Kohut (1971, 
1977, 1984), această abordare teoretică privește pacientul ca aflându-se 
într-o nevoie disperată de a primi anumite răspunsuri de la celelalte 
persoane, pentru a-și menţine o stare de bine. 

Psihologia Sinelui s-a dezvoltat din studiul lui Kohut asupra pa- 
cientilor din ambulator, cu tulburări narcisice, pe care el îi avea in 
psihanaliză. El a remarcat că aceștia păreau diferiți de pacienţii nevrotici 
clasici, care veneau pentru a trata simptome isterice sau obsesiv-com- 
pulsive. În schimb, ei se plângeau de sentimente greu de descris, de 
depresie și insatisfactie referitor la relații (Kohut, 1971). Ei se carac- 
terizau, de asemenea, printr-o autostimă vulnerabilă, foarte sensibilă la 
ofense din partea prietenilor, familiei, iubitilor, colegilor și a altora. Kohut 
a observat că modelul structural al psihologiei Eului nu părea să fie 

adecvat pentru explicarea patogeniei si ameliorarea problemelor acestor 
pacienți. 

Kohut a remarcat că acești pacienţi formau două tipuri de transfer: 
transferul în oglindă și transferul idealizant. În cazul transferului în 
oglindă, pacientul așteaptă de la analist un răspuns de confirmare, de 
validare, pe care Kohut il leagă de „strălucirea din ochii mamei” ca 
răspuns la demonstraţii, corespunzătoare fazei de dezvoltare, din 
partea copilului mic — ceea ce Kohut a denumit Sinele grandios-exhi- 
bitionist. Aceste răspunsuri aprobatoare sunt esenţiale, conform lui 
Kohut, pentru dezvoltarea normală, prin faptul că-i conferă copilului 
un sentiment de valoare proprie. Când o mamă nu reușește să 
empatizeze cu nevoia copilului pentru un astfel de răspuns în oglindă, 
copilul are mari dificultăți în menţinerea unui sentiment de întregime 
și de autoconsideratie. Ca răspuns la această lipsă de empatie, 
sentimentul de Sine al copilului se fragmentează, iar copilul se străduie, 
cu disperare, să fie perfect și să aibă „performanţe“ pentru părinte, 
astfel încât să câștige aprobarea mult râvnită. Această modalitate de „a 
demonstra“ este o altă formă de manifestare a Sinelui grandios-exhi- 
bitionist (Baker si Baker, 1987). Aceleași fenomene constituie transferul 
în oglindă la adulţii care vin pentru tratament. Pacientul adult care 
realizează „performanțe“ pentru terapeutul său, într-o încercare 
disperată de a câștiga aprobarea și admirația, poate dezvolta un 
transfer în oglindă. 

Transferul idealizant, așa cum o spune și denumirea sa, se referă la 
o situație în care pacientul percepe terapeutul ca pe un părinte atot- 
puternic, a cărui prezenţă alină și vindecă. Dorinţa de a se încălzi la 
lumina reflectată a gloriei terapeutului idealizat este o manifestare a 
acestui transfer. Așa cum copilul poate fi traumatizat de lipsa de em- 
patie a unei mame, care nu oferă răspunsuri în oglindă Sinelui gran- 
dios-exhibitionist al copilului său, tot asa poate fi traumatizat același 
copil de o mamă care nu empatizează cu nevoia copilului de a o idealiza 
sau care nu îi oferă un model demn de a fi idealizat. 

În oricare dintre cazuri, pacientul adult care a avut astfel de pro- 
bleme timpurii și care prezintă înclinații către aceste tipuri de transfer 
se luptă cu un Sine deficient — unul care este îngheţat, din punctul de 
vedere al dezvoltării, într-un punct în care este foarte înclinat către 
fragmentare. Kohut considera că modelul structural al conflictului 
asociat cu psihologia Eului nu este suficient pentru explicarea acestor 
nevoi narcisice de oglindire și idealizare. Mai mult, el a observat o notă 
moralizatoare, peiorativă în atitudinea analiștilor care abordează 
narcisismul dintr-o perspectivă clasică. El credea că urmarea modelului 
lui Freud (1914/1963) a fost foarte dăunătoare; acesta propunea o 
tranziţie de la o stare de narcisism primar la iubirea de obiect, ca parte 
a procesului normal de maturizare. Rezultatul gândirii lui Freud a fost 

că subiectul respectiv ar trebui să depășească eforturile narcisice si să 
fie mai preocupat de nevoile altora. 

Kohut considera că acest punct de vedere era ipocrit. El a susținut 
că nevoile narcisice persistă de-a lungul vieții, insotind și dezvoltarea 
din perspectiva iubirii de obiect. El a postulat o teorie a axei duble (vezi 
figura 2-5), care permitea o continuă dezvoltare din ambele perspective: 
narcisică și a iubirii de obiect (Ornstein, 1974). Pe măsură ce copiii cresc, 
ei încearcă să obțină perfecțiunea pierdută a legăturii timpurii ma- 
mă-copil, prin una dintre cele două strategii — Sinele grandios, unde 
perfecțiunea este captată înăuntru, și imaginea parentală idealizată, 
unde perfecțiunea este atribuită părintelui. Cei doi poli constituie Sinele 
bipolar. În ultima sa carte (publicată postum), Kohut (1984) extinde 
această teorie la un Sine cu trei poli, adăugând un al treilea pol al 
nevoilor obiectului Sinelui, geamănul sau alter ego. Acest aspect al Sinelui 
apare în transfer ca o nevoie de a fi exact ca terapeutul. Își are originile 
dezvoltării într-o dorinţă de fuziune, care este transformată treptat 
într-un comportament de imitare. De exemplu, băiatul se poate juca 
de-a tunsul gazonului, în timp ce tatăl său taie iarba. Acest al treilea pol 
al Sinelui are o utilitate clinică limitată, în comparație cu celelalte două, 
și este frecvent exclus din discuţiile referitoare la transferul obiectului 
Sinelui. Dacă lipsa de empatie ar fi tipică răspunsului parental la aceste 
strategii, ar apărea o stagnare în dezvoltare. Printr-o îngrijire parentală 
adecvată, pe de altă parte, Sinele grandios este transformat în ambiţii 
sănătoase, iar imaginea parentală idealizată devine internalizată, sub 
formă de idealuri și valori (Kohut, 1971), Astfel, terapeutii ar putea 
empatiza cu nevoile narcisice ale pacienţilor lor, considerându-le ca 
normale din punctul de vedere al dezvoltării, în loc să-i privească pe 
aceștia, într-o manieră dispretuitoare, ca fiind egocentrici și imaturi. În 
timp ce teoria clasică a psihologiei Eului consideră că pacientul are 
dorinţe infantile la care trebuie să renunțe, Kohut consideră că aceștia 
au nevoi care trebuie înțelese și cărora trebuie să li se răspundă, partial, 
în timpul tratamentului (Eagle, 1990), Prima carte a lui Kohut a propus 
această formulare teoretică în primul rând pentru patologia de caracter 
de tip narcisic. Până la apariţia ultimei sale cărți, el extinsese mult 
domeniul psihologiei Sinelui: 


Psihologia Sinelui încearcă acum să demonstreze [...] că toate formele de 
psihopatologie se bazează pe defecte în structura Sinelui, pe distorsiuni ale Sinelui 
sau pe slăbiciunea Sinelui. Mai mult, încearcă să arate că toate aceste defecte ale 
Sinelui sunt datorate unor tulburări, existente în copilărie, ale relațiilor dintre Sine 
și obiectul Sinelui. (Kohut, 1984, p. 53) 


Termenul de obiect al Sinelui a devenit un termen generic, care descrie 
rolul pe care alte persoane îl îndeplinesc pentru Sine în privința nevoilor 

Figura 2-5. Teoria axei duble a lui Kohut. 


Narcisismul secundar 
(ca urmare a respingerii 
din partea obiectelor) 


ambiții 

sănătoase 
arcul 
talentelor și 
abilităților 

idealuri și 

valori 


de oglindire și idealizare. Din punctul de vedere al creșterii și 
dezvoltării Sinelui, ceilalți nu sunt priviți ca persoane separate, ci ca 
obiecte care gratifică aceste nevoi ale Sinelui. Astfel, într-o oarecare 
măsură, obiectele Sinelui pot fi considerate mai degrabă ca funcţii (de 
ex., alinare, validare) decât ca persoane. Nevoia de obiecte ale Sinelui 
nu este niciodată depășită, conform lui Kohut, ci persistă de-a lungul 
vieții — avem nevoie de obiecte ale Sinelui în mediul nostru pentru 
supraviețuirea emoțională, așa cum avem nevoie de oxigen în atmosferă 
pentru supraviețuirea fizică (Kohut, 1984). 

Una dintre implicaţiile formei finale a teoriei lui Kohut este că se- 
pararea psihologică este un mit. Psihologia Sinelui consideră separarea 
Sinelui de obiectul Sinelui ca fiind imposibilă. Toţi avem nevoie de 
răspunsuri pozitive, empatice din partea celorlalți, de-a lungul vieţii, 
pentru a ne menţine autostima. Creșterea și dezvoltarea duc la trecerea 
de la o nevoie de obiecte ale Sinelui arhaice către capacitatea de a utiliza 
obiecte ale Sinelui mai mature si mai adecvate. In situaţiile clinice, 
scopul tratamentului este întărirea Sinelui slăbit, astfel încât să poată 
tolera experiențe legate de obiecte ale Sinelui, care nu sunt optime, fără 
să sufere o pierdere semnificativă a coeziunii de Sine (Wolf, 1988). 

Kohut s-a opus întotdeauna unei definiții simple a Sinelui, pe care 
îl considera a fi o structură atât de cuprinzătoare, încât sfidează 
definițiile rigide. Totuși în momentul morții sale, în 1981, concepția sa 
despre Sine s-a îndreptat, în mod clar, de la cea a unei reprezentări a 
Sinelui către cea a unui „Sine suprainvestit drept constelația psihică 
primară, centrul trăirilor și inițiativei și principala instanță a 
motivatiei” (Curtis, 1985, p. 343). Printre alte implicaţii se numără o 
reducere pervazivă a accentului pus pe Eu și pe destinul pulsiunilor 
si apărărilor, o mai mare concentrare asupra trărilor subiective 
conștiente și considerarea agresivitatii mai degrabă ca secundară 
eșecurilor obiectelor Sinelui (de ex., furie narcisică), decât ca un impuls 
primar sau înnăscut. În acest cadru, apărările si rezistentele sau 
„rezistenţe-apărări“, cum le numea Kohut (1984), sunt privite cu totul 
diferit: „Eu personal prefer să vorbesc despre «tendinţa la apărare» a 
pacienţilor — și să consider atitudinile lor defensive ca adaptative și 
valoroase din punct de vedere psihologic — și nu despre «rezis- 
tentele» lor” (p. 114). În mod evident, ele sunt valoroase si adaptative 
întrucât păstrează integritatea Sinelui. 

În contrast cu partizanii psihologiei Eului, Kohut considera com- 
plexul Oedip ca având o importanţă secundară. Conflictele oedipiene, 
care implică sexualitate și agresivitate, sunt simple „produse rezultate“ 
din eșecurile dezvoltării timpurii în matricea Sine-obiect al Sinelui. Daca 
o mamă răspunde adecvat nevoilor obiectului Sinelui ale copilului său, 
complexul Oedip poate fi depășit cu bine, fără ca acel copil să devină 
simptomatic. Anxietatea fundamentală, conform psihologiei Sinelui, 

este o „anxietate de dezintegrare“, care implică teama ca Sinele 
persoanei respective se va fragmenta, ca rezultat al unor răspunsuri 
inadecvate pentru obiectul Sinelui, toate acestea ducând la trăirea unei 
stări nonumane de moarte psihologică (Baker și Baker, 1987). Din 
punctul de vedere al psihologiei Sinelui, cele mai multe forme de 
comportament simptomatic (de ex., abuz de droguri, promiscuitate 
sexuală, perversiuni, automutilare, criza de bulimie și eliminarea) nu 
iau naștere din conflictul nevrotic legat de angoasa de castrare. Ele 
reflectă, mai degrabă, „o încercare de urgenţă de a menţine și/sau de a 
restaura coeziunea internă și armonia unui Sine vulnerabil, nesănătos“ 
(Baker și Baker, 1987, p. 5). Aceste fragmentări ale Sinelui au loc de-a 
lungul unui continuum care se întinde de la îngrijorarea sau anxietatea 
ușoară la panica severă, cu sentimentul că persoana se desface complet 
în bucăţi (Wolf, 1988). 

Accentul pus de psihologia Eului asupra eșecurilor figurilor pa- 
rentale și a deficienţelor Sinelui, care rezultă din acestea, are o rezonanță 
cu teoriile britanice ale relațiilor de obiect. În lucrările despre psihologia 
Eului, pot fi auzite ecouri ale noțiunii de mamă suficient de bună 
propuse de Winnicott și ale lipsei fundamentale propuse de Balint. Deși 
Kohut nu recunoaște contribuția acestor teoreticieni, influența lor este 
incontestabilă. Totuși teoreticienii relațiilor de obiect nu au dezvoltat 
noțiunea de Sine în aceeași măsură în care a făcut-o Kohut, probabil 
datorită aderării lor la un model de dezvoltare care păstrează poten- 
tialul moralizator evitat de Kohut (Bacal 1987). Kohut a avut, de 
asemenea, o contribuţie semnificativă la recunoașterea semnificației 
autostimei în patogenia tulburărilor psihiatrice. 


2.3.2 Contribuțiile de după Kohut 


După moartea lui Kohut, o nouă generaţie de partizani ai psihologiei 
Sinelui au elaborat și extins aspecte ale teoriei sale. Wolf (1988) a 
identificat alte două transferuri ale obiectului Sinelui. Transferul de obiect 
al Sinelui de tip opozitional este un transfer in care pacientul simte 
analistul ca un individ care se opune, în mod blând, dar care totuși oferă 
susținere într-o oarecare măsură. Analistul este, de asemenea, perceput 
ca oferind un anume grad de autonomie pentru Sinele pacientului, 
acceptând nevoia pacientului de a fi în opoziţie. Al doilea transfer al 
obiectului de sine observat de Wolf este legat de transferul în oglindă, 
dar datorită relației sale cu o motivaţie intrinsecă de a obţine controlul, 
este suficient de diferit pentru a primi o denumire aparte. Cunoscut 
drept transferul eficient al obiectului Sinelui, el implică percepţia pa- 
cientului că analistul îi permite acestuia să producă, în mod eficient, un 
comportament necesar al obiectului Sinelui în analist. 

Alţi analiști influențați de psihologia Sinelui consideră că informația 
din afara modului empatic-introspectiv de percepție trebuie integrată 
în baza de cunoștințe a analistului. Lichtenberg (1998; Lichtenberg și 
Hadley, 1989) privește cunoașterea unor „scene model“, prototipuri ale 
experienţelor din copilărie, ca fiind foarte relevantă pentru reconstru- 
irea și înțelegerea experienței timpurii a pacientului. El a susținut că 
trebuie luate în considerare cinci sisteme motivationale diferite, pentru 
a înțelege pe deplin forțele care acționează în pacient. Fiecare dintre 
aceste sisteme se bazează pe nevoi înnăscute și modele asociate de 
răspuns. Un sistem se dezvoltă ca răspuns la nevoia de atașament și 
afiliere. Al doilea sistem include răspunsuri la nevoia de reglare psihică 
și cerinţe fiziologice. Al treilea sistem evoluează ca răspuns la nevoia 
de afirmare și explorare. Al patrulea sistem răspunde la nevoia de a 
reacționa la situațiile potrivnice prin retragere și/sau antagonism. Al 
cincilea sistem cuprinde răspunsuri la nevoia de plăceri senzuale și, în 
final, de excitație sexuală. Aceste sisteme se află într-o tensiune 
dialectică unul cu celălalt și suferă o rearanjare ierarhică permanentă. 
Fiecare dintre cele cinci sisteme se poate dezvolta doar în prezenţa unui 
răspuns de reciprocitate din partea celor care îngrijesc persoana 
respectivă. Lichtenberg avea rezerve referitor la teoria lui Kohut, din 
cauza tendinței acesteia de a plasa plăcerea sexuală și nonsexuală într-o 
poziţie relativ periferică. 

Bacal și Newman (1990) au încercat să reunească psihologia Sinelui 
cu teoria relațiilor de obiect. Ei au susținut că psihologia Sinelui poate 
fi înţeleasă ca o variantă a teoriei relațiilor de obiect și că Kohut nu a 
recunoscut influența ideilor Școlii britanice referitoare la relaţiile de 
obiect asupra propriilor lui concepte. Bacal și Newman arată că 
adevărata unitate de bază a psihologiei Sinelui constă din Sinele co- 
nectat la obiectul său, mai degrabă decât izolat de acesta. 

Alţi revizioniști au pus sub semnul întrebării modalitatea de intervenție 
terapeutică propusă de Kohut, care implică o frustrare optimă a nevoilor 
pacientului, în contextul unei înțelegeri empatice. Deși Kohut a subliniat 
în numeroase rânduri că tehnica sa constă esențialmente în interpretare, 
anumiți observatori (de ex., Siegel, 1996) au arătat că abordarea lui era 
foarte diferită de tipul de frustrare propus de Freud. În ultima sa carte, 
Kohut acceptă rolul experienței emoționale corective. Totuși Bacal (1985) 
a criticat noțiunea lui Kohut de frustrare optimă, arătând că „răspunsul 
optim” este la fel de important pentru procesul analitic. Lindon (1994) 
avea retineri similare și a propus termenul de precauție optimă, referitor la 
problema unei prea mari abstinente din partea analistului. Totuși el nu 
considera acest tip de precauţie ca fiind curativ. Concepţia lui Lindon 
referitor la precauție implica, mai degrabă, crearea unei atmosfere care să 
faciliteze explorarea inconștientului pacientului și nu neapărat să repare 
defectele legate de dezvoltare. El a stipulat că precautia trebuie să se afle 

în serviciul progresului muncii analitice, în mai mare măsură decât să fie 
un obstacol pentru procesul analitic, 


2.4 Consideraţii referitoare la dezvoltare 


Într-o oarecare măsură, toate teoriile psihanalitice se bazează pe o 
gândire legată de dezvoltare. Așa cum teoria psihanalitică a evoluat de 
la punerea accentului pe pulsiuni, apărări și conflict intrapsihic între 
instante, către preocupări referitoare la Sine, obiect și relații, la fel s-a 
deplasat și cercetarea asupra dezvoltării în direcția respectivă. Teoriile 
timpurii ale dezvoltării, asociate cu psihologia Eului, erau centrate pe 
ariile libidinale și erau, în mare parte, reconstructii ale dezvoltării 
timpurii, bazate pe travaliul psihanalitic cu pacienți adulți. Erikson 
(1959), urmând calea propusă de Hartmann, a făcut un efort de a integra 
conflictul dintre instante în cadrul mai larg al psihologiei Eului. El s-a 
concentrat asupra problemelor psihosociale din mediu, care i-au permis 
să creeze o schemă de dezvoltare epigenetică, schemă caracterizată 
printr-o criză psihosocială în fiecare fază. De exemplu, în timpul fazei 
orale a dezvoltării, în copilul mic se duce lupta dintre încrederea de 
bază și neîncrederea de bază. Criza fazei anale implică autonomie 
versus rușine și îndoială. În timpul fazei falice-oedipiene, în copil se 
duce lupta dintre inițiativă și vinovăție. 

Faza oedipiana a dezvoltării începe în jurul vârstei de 3 ani si este 
asociată cu o concentrare mai mare asupra organelor genitale ca sursă 
de plăcere. În paralel cu acest interes, există o dorinţă intensificată de a 
fi, în mod exclusiv, obiectul iubirii părintelui de sex opus. Totuși, în 
același timp, perechea sau cadrul de referință mamă-copil se transformă 
într-o relație în trei, copilul devenind conștient că există un rival în 
privința afecțiunii părintelui de sex opus. 

În cazul copiilor de sex masculin, primul obiect al iubirii este mama, 
astfel încât nu este necesară o deplasare a afecțiunii. Băiatul își dorește 
să doarmă cu ea, să o mângâie si să fie în centrul lumii ei. Întrucât tatăl 
interferează cu aceste planuri, copilul resimte dorințe de moarte la 
adresa rivalului său. Aceste dorinţe au ca rezultat vinovăția, teama de 
răzbunarea tatălui și un sentiment de anxietate referitor la iminenta 
răzbunării. Freud a observat, în mod repetat, că principala sursă a 
anxietății băiatului în timpul acestei faze de dezvoltare este că răz- 
bunarea tatălui va lua forma castrării. Pentru a evita această pedeapsă, 

Cdratul renungd de RUTELE sade sexuae penta RUNE tdlerliiditd-se 
cu tatal său. Această identificare cu agresorul implică decizia de a căuta 
o femeie asemenea mamei sale, astfel încât băiatul să fie asemenea tatălui 

său. Ca parte a acestei rezolvări oedipiene, tatăl răzbunător este 
internalizat in jurul varstei de cinci sau sase ani, formand Supraeul, pe 
care Freud il considera drept mostenitorul complexului Oedip. Perspec- 
tiva contemporană asupra fazei oedipiene a dezvoltării arată că există, 
de asemenea, o dorinţă libidinală pentru părintele de același sex, asociată 
cu o dorință de a scăpa de părintele de sex opus. Aceasta este deseori 
denumită complexul Oedip negativ. 

Freud a întâlnit mai multe dificultăți în explicarea dezvoltării 
oedipiene a fetelor. Într-o serie de lucrări (Freud, 1925/1961, 1931/1961, 
1933/1964), el a recunoscut, cu franchete, uimirea sa fata de psihologia 
femeii, însă s-a luptat în continuare pentru a descrie dezvoltarea femeii. 
Una dintre modalitățile prin care a abordat această dificultate a fost să 
presupună că dezvoltarea femeilor era, în principiu, similară cu cea a 
bărbaţilor. În viziunea lui Freud, în timp ce la băieți complexul Oedip 
este rezolvat prin complexul de castrare, la fete este promulgat de 
conștientizarea „castrării“. În fazele preoedipiene ale dezvoltării, în 
concepția lui Freud, fetița se simte esențialmente ca un băieţel, până 
când descoperă existența penisului. În acel moment, ea începe să se 
simtă inferioară și cade victimă invidiei de penis. Ea are tendința să 
arunce vina pe mamă pentru inferioritatea ei, astfel încât se întoarce 
către tată ca obiect al iubirii sale, iar dorința de a avea un copil de la 
tatăl său înlocuiește dorința ei de penis. Freud considera că pentru fată, 
după descoperirea ,,inferioritatii ei genitale“, era posibilă una dintre 
următoarele trei căi: 1) blocarea întregii sexualitati (i. e., nevroză); 2) o 
hipermasculinitate sfidătoare sau 3) feminitate clară, care presupune 
renunțarea la sexualitatea clitoridiană. În rezolvarea normală oedipiană, 
factorul-cheie a fost considerat ca fiind pierderea dragostei mamei, mai 
mult decât teama de castrare de către tată. 

Mai multi autori psihanaliști contemporani au pus sub semnul 
întrebării modelul lui Freud legat la dezvoltarea femeii. Stoller (1976) 
nu a fost de acord cu Freud referitor la evoluția feminitatii ca produs al 
diferentierii sexuale, invidiei de penis și conflictului inconștient. El 
considera că feminitatea este un potenţial înnăscut și că o confluență 
între atribuirea sexului la naștere, atitudinile parentale, organizarea 
neurofiziologică cerebrală a fătului, interacțiunile timpurii dintre copil 
și părinţi și lecţiile din partea mediului formează un nucleu complex in 
jurul căruia se va organiza, în final, feminitatea matură. El a denumit 
acest prim pas feminitate primară, întrucât nu era considerată ca un 
produs al conflictului. Tyson (1996) subliniază că feminitatea matură 
începe cu feminitatea primară, dar rezolvarea conflictului, ca și identi- 
ficările cu ambii părinți vor determina, până la urmă, forma finală. 

Stoller a împărtășit părerile altor autori, ca de exemplu Lerner (1980) 
și Torok (1970), că invidia de penis este doar un aspect al dezvoltării 
feminitatii, nu originea acesteia. Teoria psihanalitică feministă contem- 

porană a subliniat implicațiile terapeutice negative legate de conside- 
rarea invidiei de penis ca fenomenul „de bază“ (Freud 1937/1964), care 
sfidează o analiză și o înțelegere mai aprofundată. Unul dintre riscurile 
acestei perspective, a fenomenului „de bază“, este că poate conduce la 
o încercare greșită, din partea terapeutului, de a ajuta pacientele să 
accepte o imagine care le prezintă ca fiind forme inferioare ale băr- 
baţilor. Frenkel (1996) a subliniat că pacientele nu consideră, în general, 
că organele lor genitale sau excitatia genitală sunt inadecvate, in contrast 
cu gândirea lui Freud, iar clitorisul, departe de a fi privit ca un organ 
inferior, este un punct de inițiere a unei plăceri intense și uneori a orgas- 
mului, încă de la vârsta de 4-6 ani. La acea vârstă fetele sunt conștiente 
și de prezenţa vaginului. Gândirea curentă, referitoare la constituirea 
sexuală, pune accentul pe influența culturii, relaţiile de obiect și 
identificările cu părinţii și mai puţin pe o legătură îngustă cu diferenţele 
anatomice (Benjamin, 1990; Chodorow, 1996). 

Dezvoltarea nu se oprește o dată cu rezolvarea complexului Oedip. 
Constelatiile apărărilor se schimbă cu fiecare fază succesivă — latenta, 
adolescenţa, adultul tânăr, persoana vârstnică. De fapt, Vaillant (1976) 
a demonstrat existența unor schimbări succesive în timpul vieții adulte, 
de la apărări imature la apărări mai mature, ca de exemplu altruismul 
și sublimarea, sugerând că personalitatea este cu adevărat dinamică și 
maleabilă de-a lungul întregului ciclu al vieții. 


2.4.1 Mahler 


Încă din anii '70, a apărut în psihanaliză o teorie mai empiric orien- 
tată a dezvoltării. Studiile bazate pe observarea copiilor mici efectuate 
de Margaret Mahler și colegii săi (1975) au fost printre primele astfel de 
studii și sunt deseori considerate ca realizând o legătură între psihologia 
Eului și teoria relațiilor de obiect. Prin observarea perechilor normale 
și anormale mamă-copil, Mahler și grupul ei au fost capabili să iden- 
tifice trei mari faze ale dezvoltării relaţiilor de obiect. 

În primele două luni de viață, apare o fază autistă, în care copilul pare 
absorbit de sine și preocupat cu supraviețuirea, mai mult decât cu rela- 
ționarea. Perioada dintre 2 și 6 luni, denumită de simbioză, începe cu răs- 
punsul copilului sub formă de zâmbet și capacitatea vizuală de a urmări 
fata mamei. Deși copilul este conștient in mod vag de faptul că mama este 
un obiect separat, experiența primară a copilului legată de perechea 
mamă-copil este cea a unei unități duale, mai degrabă decât cea a două 
persoane separate. 

Cea de-a treia fază, separare-individuare, este caracterizată prin patru 
subfaze. Între 6 și 10 luni, în prima subfază de diferențiere, copilul devine 
conștient că mama este o persoană separată. Realizarea acestui fapt poate 

duce la nevoia copilului de obiect tranzitional (Winnicott, 1953/1971), 
cum ar fi o pătură sau ceva cu efect calmant, care să-l ajute să se împace 
cu faptul că mama nu este întotdeauna disponibilă. Următoarea subfază 
este cea de practică, care are loc între 10 și 16 luni. Datorită abilităților loco- 
motorii nou dobândite la această vârstă, copiii adoră să exploreze ei înșiși 
lumea, deși se întorc frecvent către mama lor pentru a se „reîncărca“. A 
treia subfază, reapropierea, este caracterizată printr-o conștientizare mai 
acută a separării de mamă și apare la vârsta cuprinsă între 16 și 24 de 
luni. Această conștientizare aduce cu ea un sentiment mai intens de 
vulnerabilitate față de separările de mamă. 

A patra fază, finală, o subfază a celei de separare-individuare, este 
marcată de consolidarea individualitatii și de începuturile constantei 
obiectului. Realizarea acestei perioade, care corespunde, în mare, celui de-al 
treilea an de viata, constă în integrarea imaginilor separate, ale mamei, 
într-un obiect întreg și întregit. Obiectul poate fi internalizat ca o prezență 
care aduce alinare emoţională și care susține astfel copilul, atunci când 
mama este absentă. Această realizare corespunde cu poziția depresivă a 
lui Klein și creează premisele intrării copilului în faza oedipiană. 


2.4.2 Stern și după Stern 


Totuși, după cum am arătat mai înainte, perspectiva lui Kohut a 
constituit o provocare pentru accentul pus de Mahler pe separa- 
re-individuare, sugerând că este esenţial, de-a lungul vieții, să existe o 
oarecare formă de răspuns de tip obiect al Sinelui din partea celorlalți 
din mediu. În plus, cercetările prin observarea copiilor efectuate de 
Daniel Stern (1985, 1989) au pus sub semnul întrebării faptul că nou-năs- 
cutul iese din uter într-o stare de autism, absorbit de sine. Munca lui 
Stern a demonstrat că nou-născutul pare să fie conștient de existența 
mamei sau a celui care îl îngrijește din primele zile de viata. În con- 
cordanţă cu ideile lui Kohut, Stern a observat că răspunsurile de 
aprobare și de validare din partea mamei sunt cruciale pentru dezvol- 
tarea sentimentului Sinelui copilului. El a subliniat faptul că se dezvoltă 
în copil sentimentul de sine-cu-altul, drept răspuns la ajustarea celui 
care îl îngrijește, cu el. Stern are o concepție diferită de Klein, prin faptul 
că privește fantasma ca având o semnificație minoră. În schimb, el 
consideră copilul ca trăind primar realitatea. El a conchis că atunci când 
sunt foarte mici, copiii sunt buni în observarea realității și doar mai 
târziu, după ce merg, încep să folosească semnificativ fantasma și 
distorsiunea, într-un efort de a-și altera propriile percepții. 

Stern a descris cinci sensuri sau sentimente ale Sinelui, diferite. În loc 
să le considere pe acestea ca faze care sunt înlocuite de perioade mai 
mature din punctul de vedere al dezvoltării, el le-a privit ca domenii 

diferite de experienţe ale Sinelui (Sine înnăscut sau „corporal“, Sine 
nuclear, Sine subiectiv, Sine verbal sau explicit și Sine narativ), fiecare 
dintre ele persistând de-a lungul vieții și operând în concordanţă cu cele- 
lalte sentimente ale Sinelui. De la naștere la vârsta de 2 luni, apare un Sine 
înnăscut, care este un Sine predominant fiziologic, corporal. De la 2 la 6 
luni, apare un sentiment nuclear al Sinelui, legat de o mai mare relationare 
interpersonală. Între 7 și 9 luni apare un sentiment subiectiv al Sinelui și 
acesta este un eveniment major, întrucât implică acordarea dintre stările 
intrapsihice ale copilului și cele ale mamei. Între 15 și 18 luni, care coincide 
cu abilitatea de a gândi simbolic și de a comunica verbal, apare senti- 
mentul verbal sau explicit al Sinelui. Sentimentul narativ al Sinelui apare 
între 3 și 5 ani. Stern considera că această perspectivă istorică se regăsește 
atunci când pacienţii își povestesc istoricul vieţii, în cadrul analitic. 

În toată opera sa, Stern (2004) subliniază faptul că existența ome- 
nească este o existență fundamental socială. Luăm naștere dintr-o 
„matrice intersubiectiva”, care este rezultatul unei ajustări afective din 
partea mamelor și a celorlalți care îi asigură îngrijirea. Modul în care 
Stern înțelege această interconectare este asemănător cu cel al lui Kohut, 
întrucât el consideră că răspunsurile celorlalți față de noi sunt ca 
oxigenul din mediu, El o explică astfel: „Avem nevoie de ochii celorlalți 
pentru a ne forma și a ne menţine pe noi înșine“ (Stern, 2004, p. 107). 
El crede cu tărie că dorinţa de relationare, într-o manieră intersubiectivă, 
este un sistem motivational la fel de puternic ca și pulsiunile biologice. 

Conceptul conform căruia dezvoltarea are loc într-un format 
Sine-celălalt a fost validat în mod extens, în cercetările ulterioare asupra 
dezvoltării (Beebe et al., 1997; Fogel, 1992). În acord cu orientările 
teoretice ale lui Kohut și Winnicott, ceea ce ia naștere este perspectiva 
unor sisteme duale de comunicare între mamă și copil, care rezultă în 
internalizarea unui Sine-in-relatie-cu-obiectul. Cu alte cuvinte, așa cum 
a arătat Fairbairn, pe parcursul dezvoltării nu este internalizat un obiect, 
ci o relație de obiect. Ceea ce este reprezentat de către copil este un 
proces interactiv, completat de o anumită secvență de mișcări, regulile 
care dictează aceste mișcări și consecinţele de reglare a Sinelui (Beebe 
et al., 1997). În concordanţă cu orientările postmoderniste, cercetările 
asupra dezvoltării arată că toate interacțiunile fata-catre-fata sunt 
construite împreună sau reglate bidirecțional (Fogel, 1992). 

Posner si Rothbart (2000) au studiat reglarea stării de excitație și au 
constatat că interacțiunea timpurie părinte-copil este esențială pentru 
reglarea tensiunii în copil. Meins et al. (2001) au examinat modul în care 
mamele le vorbesc copiilor lor de 6 luni. Ei au ajuns la concluzia că 
formarea Sinelui era facilitată dacă acestea făceau comentarii față de copil 
care să reflecte starea psihică a copilului și dacă tratau copilul ca pe o 
persoană. Astfel, studiile respective confirmă importanța empatiei paren- 
tale pentru dezvoltarea Sinelui copilului. 

Cercetările care examinează substratul neuronal al empatiei subliniază 
rolul important în dezvoltarea copilului al acordării emoţionale din partea 
unui părinte sau îngrijitor. Empatia presupune capacitatea de a include 
sentimentele altei persoane în propriul sistem nervos (Leslie et al., 2004). 
Neuronii implicaţi în procesul de oglindire, prima dată descoperiți la 
maimuțe, unde au fost identificați ca având proprietăți neobișnuite de 
descărcare atât în timpul executării acțiunilor, cât și al observării aceleiași 
acțiuni la ceilalți, ar putea juca un rol crucial. Acești neuroni din cortexul 
premotor răspund atunci când o primată observă anumite mișcări ale 
mâinii efectuate de o altă primată sau de un om sau când animalul 
efectuează aceleași mișcări. Cu alte cuvinte, ei codifică acțiunile orientate 
către obiect, indiferent dacă acestea sunt efectuate sau observate. Acest grup 
de neuroni din cortexul premotor ventral sunt activati în timpul observării 
unui agent care acționează cu un anume scop asupra obiectelor. Fogassi și 
Gallese (2002) au indicat că neuronii respectivi ar putea fi implicați în 
detectarea scopului și deci în înțelegerea a ceea ce se întâmplă în mintea 
altei persoane. Studiile de imagistică funcțională arată că sistemul de 
oglindire al emisferei drepte ar putea fi esenţial pentru prelucrarea 
emoțiilor celorlalți (Leslie, 2004). Există un consens din ce în ce mai mare, 
în literatura referitoare la dezvoltare, cu privire la faptul că experiențele 
timpurii legate de răspunsurile din partea părinților sau îngrijitorilor 
reglează iniţial afectele. Apoi, în cele din urmă, acestea duc la modele 
interne active sau reprezentări ale relației, care vor continua să aibă funcții 
de reglare internă (Hofer, 2004). Regiunea orbito-frontală dreaptă este 
considerată ca fiind esenţială în dezvoltarea reprezentărilor internalizate 
ale relațiilor, care acționează, în final, ca regulatori biologici (Schore, 1997). 

Așa cum am arătat în Capitolul 1, dezvoltarea este în general re- 
zultatul combinării dintre predispoziția genetică și influențele mediului. 
Multe teorii psihanalitice referitoare la dezvoltare neglijează, în for- 
mularea lor, factorii genetici. O teorie contemporană ar trebui să supli- 
menteze argumentele pur psihanalitice cu date din cercetarea empirică 
asupra interacțiunii dintre gene și mediu. De exemplu, Reiss et al. (2000) 
au subliniat că particularitatile genetice ale copilului provoacă anumite 
răspunsuri în părinți, care pot la rândul lor să influențeze măsura în 
care anumite gene vor fi exprimate și altele reprimate. 


2.5 Teoria atașamentului 


Cea de a patra teorie majoră, relevantă pentru psihiatria dinamică, își 
are rădăcinile în cercetarea empirică — teoria atasamentului. Deși lucrările 
lui John Bowlby asupra acestui subiect (Bowlby, 1969, 1973, 1980) au fost 

publicate mai demult, doar relativ recent această teorie a atasamentului s-a 
bucurat de o largă audienţă în rândul psihanaliștilor. Atașamentul este o 
legătură cu rădăcini biologice între copil și cel care îl îngrijește, având drept 
rol asigurarea securităţii și supraviețuirii copilului. În contrast cu teoria 
relaţiilor de obiect, teoria atasamentului postulează că scopul copilului nu 
este căutarea unui obiect, ci mai degrabă a unei stări fizice obținute prin 
proximitatea față de mamă /obiect (Fonagy, 2001). Pe măsură ce are loc 
dezvoltarea, scopul fizic este transformat într-unul mai psihologic, și anume 
de a obține un sentiment de apropiere de mamă sau ingrijitor. Un 
atașament sigur influențează puternic dezvoltarea modelelor interne active 
ale relaţiilor, care sunt depozitate ca scheme mintale și duc la experiențe 
referitoare la așteptările vizavi de comportamentul celorlalți față de Sine. 

Strategiile de atașament, care sunt în mare parte independente de 
influența genetică, sunt adoptate în copilărie și rămân relativ stabile. 
Ainsworth et al. (1978) au studiat aceste strategii într-un scenariu care 
avea loc în laborator, cunoscut sub numele de „Situaţia stranie“. Această 
situație, care implică separarea unui copil de îngrijitorul său, are 
tendința de a provoca apariţia uneia dintre cele patru strategii compor- 
tamentale. Copiii siguri caută pur și simplu apropierea de îngrijitor 
atunci când acesta se întoarce, iar apoi se simt liniștiți și se întorc la 
joacă. Comportamentul evitant este observat la copiii care au părut mai 
puţin anxioși în timpul separării și au ripostat îngrijitorului când acesta 
a revenit. Acești copii nu au arătat o preferință pentru mamă sau 
îngrijitor versus un străin. În a treia categorie, denumită anxios-ambi- 
valentă sau de rezistență, copiii au manifestat o mare suferință legată de 
separare, iar la întoarcerea îngrijitorului au avut un comportament care 
a exprimat furie, tensiune, având și tendința de a se agăța. Al patrulea 
grup, denumit dezorganizat-dezorientat, nu a avut nici o strategie coerentă 
pentru a face față experienţei legate de separare. Numeroase studii au 
demonstrat că statutul atasamentului părinților va prezice nu doar daca 
un copil va avea un atașament sigur, ci chiar și categoria exactă de 
atașament în Situaţia stranie (Fonagy, 2001). Există anumite dovezi că 
aceste modele de atașament au continuitate în viața adultă, iar aceste 
categorii de atașament pot fi evaluate cu ajutorul unor interviuri 
sofisticate (George et al., 1996). Cele patru răspunsuri la Situaţia stranie 
corespund unor categorii adulte de atașament, după cum urmează: 1) 
indivizi siguri /autonomi care valorizează relaţiile de atașament; 2) 
indivizi nesiguri/evitanti care neagă, denigreaza, devalorizează sau 
idealizează atașamentele trecute sau actuale; 3) indivizi preocupați care 
sunt derutati sau copleșiți de relaţiile de atașament trecute și prezente; 
4) indivizi nehotarati sau dezorganizati care deseori au fost neglijati sau 
au suferit o traumă. 

Teoria atasamentului a adus contribuţii semnificative la înțelegerea 
motivatiilor ființei omenești. Sexualitatea, agresivitatea și coeziunea 

Sinelui sunt relevante pentru intelegerea pacientului adult care vine 
pentru psihoterapie. Totusi Joseph Sandler (2003) recunoaste ca incer- 
carea de a găsi siguranţă este, de asemenea, o motivație primară. El a 
ajuns la această concluzie parțial datorită contribuţiilor aduse de teoria 
atașamentului și cercetărilor referitoare la ea. Mai mult, în contrast cu 
accentul pus de Klein asupra fantasmelor intrapsihice, teoria atașa- 
mentului oferă un loc central neglijentei reale, abandonului și altor 
traume timpurii, precum și prelucrării psihice a acestor traume. Nume- 
roase date sugerează că atașamentul dezorganizat este un factor de 
vulnerabilitate pentru apariţia ulterioară a unor tulburări psihiatrice și 
că siguranţa atasamentului poate servi ca factor de protecție împotriva 
psihopatologiei adultului (Fonagy și Target, 2003). 

Capacitatea îngrijitorului de a observa intenţiile copilului și lumea 
internă a acestuia pare să influențeze dezvoltarea unui atașament sigur 
în copil. Un concept-cheie în teoria atasamentului este mentalizarea, care 
se referă la capacitatea de a înțelege că gândirea proprie și a celorlalți 
este de natură reprezentativă și că propriul comportament, precum și 
al celorlalți, este motivat de stări interne, ca de exemplu gândurile și 
sentimentele (Fonagy, 1998). Părinţii și îngrijitorii care au ei înșiși 
capacitatea de a mentaliza se vor conecta la starea psihică subiectivă a 
copilului, iar copilul se regăsește în mintea îngrijitorului și internali- 
zează reprezentarea acestuia pentru a forma un Sine psihologic nuclear. 
În acest mod, atașamentul sigur al copilului fata de ingrijitor generează 
capacitatea copilului de a mentaliza. Cu alte cuvinte, prin interacțiunea 
cu îngrijitorul său, copilul învaţă că cel mai bine poate fi înțeles 
comportamentul, pornind de la premisa că ideile și sentimentele deter- 
mină acțiunile unei persoane. 

Mentalizarea este deseori definită ca abilitatea unei persoane de a avea 
o „teorie a minţii“. O mare parte din interacțiunea clinică, în special 
psihoterapia, depinde de capacitatea terapeutului de a înțelege ce este în 
mintea celorlalți. Adevărata mentalizare devine posibilă între 4 și 6 ani, 
iar studii recente de neuroimagistică indică faptul că zonele: corticală 
prefrontală mediană, polii temporali, cerebelul și șanțul temporal 
postero-superior ar putea face parte din rețeaua responsabilă de 
mentalizare (Calarge et al., 2003; Frith și Frith, 2003; Sebanz și Frith, 2004). 


2.6. Rolul teoriei în practica clinică 


Confruntat cu o colecție uimitoare de teorii psihanalitice, practicianul 
poate recurge la negarea totală a valorii teoriei. Cine are nevoie de ea? 
De ce să nu înceapă de novo cu fiecare pacient și să rămână strict la 

materialul clinic? Pentru a susține această abordare înseamnă să sustii 
formarea unor noi teorii. Așa cum nota Kernberg (1987): „Toate 
observaţiile asupra fenomenelor clinice depind de teorii, iar când 
credem că am uitat de teorie, înseamnă doar că avem o teorie de care 
nu suntem conștienți“ (pp. 181-182). 

O soluție mai rezonabilă este să te familiarizezi cu fenomenele descri- 
se de principalele teorii și să te concentrezi pe o anumită perspectivă, 
adecvată din punct de vedere clinic, pentru un anume pacient. 
Psihanaliza și psihiatria psihodinamica sunt, în mod regretabil, hartuite 
permanent de polaritati inutile — este oare oedipian sau preoedipian, 
conflict sau deficit, teoria clasică sau psihologia Sinelui, reducerea 
tensiunii sau căutarea obiectului? Astfel de întrebări tind să fie puse în 
termeni de corect sau greșit. Dar oare nu este posibil ca toate modelele 
să fie valabile în anumite situaţii clinice? Nu este posibil ca atât oedipul, 
cât și preoedipul, conflictul și deficitul, să fie relevante în înțelegerea 
unui anume pacient? Bineînţeles că este posibil. Wallerstein (1983) a 
descris elocvent acest lucru, într-o critică a psihologiei Sinelui: 


Căci în curgerea și fluxul materialului clinic analitic suntem mereu în lumea lui 
„atât/cât si”. Avem de-a face constant și pe rând atât cu oedipul, acolo unde există 
un Sine coerent, cât și cu preoedipul, acolo unde încă nu este; cu regresii defensive 
și cu opriri în dezvoltare; cu transferuri defensive și cu rezistențe defensive și cu 
recrearea unor stări traumatizante (p. 31). 


Wallerstein ne reamintește de principiile psihanalitice fundamentale 
ale supradeterminării și ale funcției multiple. 

Unele aspecte ale celor patru orientări teoretice examinate în acest 
capitol vor fi foarte probabil utile în tratamentul majorității pacienţilor. 
Din perspectiva dezvoltării, anumite aspecte ale experienţelor timpurii 
din copilărie sunt mai bine explicate de o teorie decât de alta, iar cu 
anumiți pacienţi accentul se va pune mai mult pe o anumită direcţie 
decât pe alta, în funcţie de datele clinice (Pine, 1988). La majoritatea 
pacienților însă, vom găsi atât deficit, cât și conflict. Așa cum nota Eagle 
(1984) în evaluarea rolului teoriei în psihanaliză: „Suntem mai plini de 
conflicte în ariile în care există o deprivare... Exact persoana lipsită de 
dragoste va avea cele mai multe conflicte legate de dăruirea și primirea 
afecțiunii“ (p. 130). În practică, clinicienii constată că servesc atât ca 
obiecte ale Sinelui, cât și ca obiecte reale, separate de pacienți. 

Totuși, pentru anumiţi clinicieni, trecerea de la o perspectivă teoretică 
la alta, în funcție de nevoile pacienţilor, este prea obositoare și greu de 
stăpânit. Wallerstein (1988) a arătat că este posibil pentru clinicieni să 
fie atenţi la fenomenele clinice descrise de fiecare orientare teoretică, fără 
să imbratiseze întregul model metapsihologic. De exemplu, clinicianul 
se poate adresa reprezentărilor de Sine și de obiect, transferului în 


TE Glen 0. Gabbard - Tratat de psihiatrie psihodinamică 


oglindă și celui idealizant și configuratiilor de impulsuri-apărări asa 
cum apar în cadrul clinic, fără să trebuiască să recurgă la invocarea 
întregului edificiu teoretic, pe care se bazează astfel de observații. Alți 
autori sunt susținătorii unei mai mari flexibilitati teoretice (Gabbard, 
1996; Pine, 1990; Pulver, 1992), arătând că diferiți pacienţi și diferite 
tipuri de psihopatologie necesită abordări teoretice diferite. 

Fiecare dintre aceste abordări ale pluralismului teoretic din psihiatria 
dinamică modernă este posibilă pentru unii clinicieni. Indiferent care 
este abordarea considerată a fi cea mai potrivită, toți clinicienii ar trebui 
să evite impunerea, în mod rigid, a teoriei în fața materialului clinic. 
Pacientului trebuie să i se permită să-l conducă pe clinician către oricare 
sferă a teoriei, care pare a fi cea mai potrivită materialului clinic. Deși 
familiarizarea cu toate cele patru modele teoretice ale psihiatriei dina- 
mice necesită o lărgire considerabilă a cunoștințelor, ea permite o 
înțelegere mai profundă a pacienţilor și a psihopatologiei lor. Identifi- 
carea celui mai adecvat cadru teoretic pentru un anume pacient presu- 
pune multă tentativă de explorare și posibilitatea de a greși, dar pe 
măsură ce ne împiedicăm de-a lungul peșterii, putem să găsim în cele 
din urmă calea și, astfel, să nimerim mai bine decât alti călători, care au 
harta unei peșteri diferite. 

3. Evaluarea psihodinamica 
a pacientului 


De câte ori se întâlnesc doi oameni, sunt prezenți, de fapt, șase oameni. Este vorba de 
fiecare om așa cum se vede el însuși, fiecare om așa cum îl vede cealaltă persoană și fiecare 


om așa cum este el cu adevărat. 
William James 


Evaluarea psihodinamică a pacientului nu este diferită de evaluarea 
completă a istoricului, semnelor și simptomelor, rezultată din tradiția 
psihiatrică medicală. Psihiatrii de orientare dinamică preţuiesc astfel de 
informaţii, pe care le consideră componente esenţiale ale evaluării 
diagnostice. Totuși modul în care ei adună informaţii diferă de abor- 
darea pur descriptivă pentru obținerea diagnosticului. Mai mult, pentru 
psihiatrul de orientare dinamică sunt importante alte informaţii, astfel 
încât evaluarea psihodinamică poate fi privită ca o extensie semnifi- 
cativă a evaluării descriptive medical-psihiatrice. 


3.1 Interviul clinic 


Orice descriere a abordării psihodinamice a interviului clinic 
trebuie să înceapă cu importanța fundamentală a relației doc- 
tor-pacient. Atunci când psihiatrul și pacientul se întâlnesc pentru 
prima dată, doi străini vin în contact, fiecare cu diferite expectatii 
referitor la celălalt. Pe primul loc, în cadrul unui interviu psiho- 
dinamic, trebuie să stea stabilirea unui raport și o înțelegere reciprocă 
(MacKinnon si Michels, 1971; Menninger, 1962; Thoma și Kăchele, 
1987). Prima sarcină a celui care conduce interviul este să transmită 
faptul că pacientul este acceptat, valorizat și validat ca persoană unică, 
având probleme unice. 


80 Glen 0. Gabbard - Tratat de psihiatrie psihodinamica 


Clinicienii care încearcă să se cufunde, in mod empatic, în trăirile 
pacienţilor lor vor crea o legătură cu aceștia, bazată pe încercarea 
evidentă a practicianului de a înțelege punctul de vedere al pacientului. 
O astfel de abordare nu necesită comentarii liniștitoare ca „nu te teme, 
totul va fi în regula”. În loc să reducă anxietatea pacientului, aceste 
asigurări goale sunt de obicei sortite eșecului, întrucât sunt asemenea 
comentariilor anterioare făcute de prieteni sau membri ai familiei. Ele 
doar îl vor face pe pacient să creadă că interlocutorul nu înțelege 
suferința adevărată. Cel care face interviul poate în schimb să con- 
struiască o relație mai bună cu un altfel de comentarii, cum ar fi „înţeleg 
cum te simţi, având în vedere prin ce ai trecut“. Provocând declaraţiile 
pacienţilor la începutul interviului va confirma pur și simplu temerile 
preexistente că psihiatrii sunt figuri parentale moralizatoare. 


3.1.1 Diferențe între interviul psihodinamic și cel medical 


În anamneza medicală, doctorii urmează o direcție clară de la sufe- 
rinta principală la etiologia și patogenia acesteia. Pacienţii sunt în 
general cooperanti în timpul acestui proces, întrucât sunt nerăbdători 
să scape de durere sau de simptomele asociate cu boala lor. Psihiatrii 
care încearcă să păstreze un astfel de curs linear se vor întâlni cu gropi 
și ocolișuri la fiecare pas. Mai mult, psihiatrii constată frecvent că 
pacienţii sunt rareori capabili să ajungă la subiect, din pricina 
incapacității lor de a identifica ceea ce îi supără cu adevărat (Menninger 
et al., 1962). Ei pot, de asemenea, să fie extrem de ambivalenti in legă- 
tură cu descrierea simptomelor lor, întrucât în boala psihică este 
aproape întotdeauna posibil să apară un grad de adaptare. În sfârșit, 
pacienții psihiatrici sunt deseori jenati de simptomele pe care le prezintă 
și pot ascunde informații, pentru a face o impresie bună (MacKinnon și 
Michels, 1971). 

O altă diferență majoră dintre anamneza medicală și interviul 
psihodinamic este relația dintre diagnostic și tratament. Un doctor care 
examinează un pacient bănuit de apendicită abordează interviul având 
niște idei clare — diagnosticul precedă tratamentul. În schimb, în 
interviul psihodinamic, orice distincție dintre diagnostic și tratament ar 
fi artificială (MacKinnon și Michels, 1971). Psihiatrul de orientare 
dinamică abordează interviul cu înțelegerea că modul în care se face 
anamneza poate fi el însuși terapeutic. Abordarea dinamică, ce leagă 
strâns diagnosticul de tratament, este empatică, întrucât ia în consi- 
derare și perspectiva din care vede pacientul. Așa cum notau Menninger 
et al. (1962): „Pacientul vine pentru a fi tratat și tot ceea ce se face pentru 
el, din punctul lui de vedere, este tratament, oricum i-ar spune doctorul. 
Deci, într-un anume sens, tratamentul precedă întotdeauna diagnosti- 

cul” (p. 3). Într-adevăr, există fără îndoială o valență terapeutică în 
ascultarea și acceptarea istoricului vieții pacientului și în confirmarea 
faptului că viata acestuia are sens și valoare (Gabbard, 2004). Un 
clinician care evaluează un pacient servește de asemenea ca martor care 
recunoaște și înțelege impactul emoțional al evenimentelor trăite de 
pacient (Poland, 2000). 

O a treia diferenţă dintre interviul medical și cel psihiatric constă în 
rolul pe care îl au activitatea și pasivitatea. Într-o mare măsură, pacienții 
sunt participanţi activi în demersul diagnostic medical. Pacientul este 
compliant cu evaluarea medicului și răspunde, în mod cooperant, la 
întrebări, Cu toate acestea, doctorul trebuie să pună laolaltă piesele acestui 
puzzle, pentru a ajunge la un diagnostic precis. Psihiatrul de orientare 
dinamică încearcă să evite această împărțire a rolurilor. Astfel, abordarea 
dinamică recurge la implicarea activă a pacientului, ca un colaborator în 
procesul de explorare (Shervin și Shectman, 1973). Se consideră că 
pacientul are o contribuție importantă la înțelegerea diagnosticului final. 
Dacă un pacient începe interviul cu anxietate, psihiatrul nu încearcă s-o 
elimine, pentru a ușura interviul. Din contră, psihiatrul poate încerca să-l 
antreneze pe pacient să caute împreună cu el originea anxietatii, cu 
întrebări de genul: „Ce preocupări legate de acest interviu ar putea să vă 
facă să fiți anxios în momentul de față?“; „Această situaţie vă amintește 
cumva de o situaţie similară, provocatoare de anxietate, din trecut?“ sau 
„Aţi auzit ceva despre mine sau despre psihiatri in general care ar putea 
contribui la anxietatea dumneavoastra?”. 

Într-un interviu dinamic eficient, psihiatrul va obține informații 
privitoare la istoric și simptome care să permită un diagnostic descrip- 
tiv. Totuși, pentru a încuraja o mai mare deschidere din partea pacien- 
tului, psihiatrul trebuie să se ferească să pună prea mult accent pe o 
etichetă diagnostică, întrucât ar împiedica defășurarea relației complexe 
dintre doctor și pacient. MacKinnon și Michels (1971) au atras atenţia 
că „interviul orientat doar către stabilirea diagnosticului îi dă pacien- 
tului sentimentul că este examinat ca un specimen de patologie și asta 
efectiv îl inhibă și-l împiedică să-și dezvăluie problemele“ (pp. 6-7). 

A patra diferenţă dintre interviul clinic medical și cel de orientare 
dinamică se referă la selecția datelor relevante. Reiser (1988) și-a expri- 
mat îngrijorarea fata de tendința anumitor rezidenți de psihiatrie de a 
opri culegerea informațiilor după obținerea unui inventar de simptome 
care este suficient pentru un diagnostic descriptiv și permite o prescriere 
farmacoterapeutică. El atrage atenția asupra faptului că diagnosticul 
DSM este doar un aspect al procesului diagnostic și că lipsa de interes 
a rezidentilor pentru a înțelege pacientul ca persoană duce la apariția 
unui obstacol în stabilirea relaţiei terapeutice. Pentru psihiatrul de 
orientare dinamică, viata intrapsihică a pacientului reprezintă o parte 
esenţială din totalul datelor. 

Un alt aspect unic al interviului psihodinamic este accentul pus pe 
ceea ce simte doctorul in timpul acestui demers. Chirurgul sau inter- 
nistul care sesizează sentimente de furie, invidie, dorinţă, tristeţe, ură 
sau admiraţie le consideră ca fiind neplăceri, care interferează cu 
evaluarea bolii. Doctorul obișnuit suprimă aceste sentimente, pentru a 
menţine obiectivitatea și a continua examinarea. Pentru psihiatrul de 
orientare dinamică, astfel de sentimente constituie informaţii cruciale 
pentru diagnostic. Ele îi spun clinicianului câte ceva despre reacţiile pe 
care pacientul le trezește în ceilalți. Aceste consideraţii ne conduc la 
două dintre cele mai importante aspecte ale evaluării psihodinamice — 
transferul și contratransferul. 


3.1.2 Transfer și contratransfer 


Având în vedere că transferul este activ în oricare relație semnifi- 
cativă, putem fi siguri că elemente de transfer apar de la prima 
întâlnire dintre doctor și pacient. Într-adevăr, transferul se poate 
dezvolta chiar înainte de contactul initial (Thoma și Kăchele, 1987). 
După fixarea primei întâlniri, viitorul pacient poate să îi atribuie 
anumite calități psihiatrului, bazându-se pe frânturi de informații, 
experiențe anterioare cu psihiatri, imaginea psihiatrilor din 
mass-media, experienţe pozitive sau negative din trecut cu alti doctori 
sau atitudini generale în fața unor reprezentanți ai autorității. Un tânăr 
care și-a întâlnit pentru prima dată psihiatrul în anticameră a 
exclamat: „Nu sunteţi deloc așa cum mă așteptam!“. Când psihiatrul 
i-a cerut pacientului să elaboreze, tânărul a explicat că ideea de 
psihiatru îi evoca imaginea unui bărbat în vârstă, distins, fiind astfel 
mirat de faptul că psihiatrul era, în realitate, tânăr. 

Transferul este o dimensiune importantă a evaluării, întrucât 
afectează profund modul în care pacientul va coopera cu medicul. De 
exemplu, pacienţii care îi văd pe doctori ca pe niște părinţi severi, 
dezaprobatori vor fi mult mai putin dispuși să dezvăluie aspecte jenante 
ale istoricului lor. În mod similar, pacienţii care privesc medicul psihi- 
atru ca pe o persoană intruziva pot să ascundă cu obstinatie informații 
și să refuze să coopereze în timpul interviului. Psihiatrii care abordează 
distorsiunile legate de transfer încă de la începutul interviului pot 
înlătura obstacolele și realiza o anamneză eficientă. 

În primele câteva minute ale unei consultații psihiatrice, un pacient 
se străduia să-și depășească inhibitia de a vorbi. Psihiatrul l-a întrebat 
dacă una dintre acțiunile sale sau unul dintre gesturile sale îl pune în 
dificultate. Pacientul a recunoscut că nutrea ideea că psihiatrii citesc 
gândurile oamenilor și că trebuie să aibă grijă ce face sau ce spune în 
prezenţa lor. Psihiatrul i-a răspuns cu umor: „Mi-e teamă că nu suntem 

atât de buni“. Amândoi au râs, iar pacientului i-a fost mult mai ușor să 
fie deschis în timpul interviului. 

Prin definiţie, transferul este o repetiție. Sentimentele asociate cu o 
figură din trecut sunt repetate, cu psihiatrul, în situația prezentă. Aceas- 
tă premisă implică faptul că modelele de transfer apărute în interviul 
clinic oferă informaţii despre relaţiile semnificative din trecutul pacien- 
tului. Imaginea pacientului despre examinator și sentimentele pacien- 
tului față de examinator sunt, într-o oarecare măsură, repetiţii. Mai mult 
decât atât, aceste repetiții dezvăluie multe informații despre relațiile 
semnificative din prezent ale pacientului. Întrucât transferul este 
ubicuitar, aceleași modele din trecut vor fi repetate tot mereu, în toate 
relațiile pacienţilor. De exemplu, o pacientă a venit la psihiatru și se 
plânge de faptul că bărbaţii par să nu fie interesați de ea. Răspunzând 
întrebărilor psihiatrului, ea a putut să facă legătura între sentimentul că 
este neglijată și percepţia ei, din copilărie, că tatăl său o ignora. Când 
psihiatrul s-a uitat la ceas, către sfârșitul interviului, ea l-a acuzat că nu 
îi dă atenție — la fel ca toți ceilalți bărbați. 

Pentru a nu eticheta toate reacţiile pacienţilor fata de doctor drept 
transfer, psihiatrii trebuie să țină minte că relația pacient-doctor este 
întotdeauna un amalgam de transfer și relaţie reală. Psihiatrul care s-a 
uitat la ceas a oferit un sâmbure de realitate la teama pacientei, în 
transfer, că încă un bărbat și-a pierdut interesul față de ea. Evaluarea 
psihodinamică impune o permanentă automonitorizare de-a lungul 
demersului diagnostic. Psihiatrul acuzat de neatentie trebuie să se 
întrebe dacă se simte într-adevăr plictisit (și să recunoască fata de 
pacient) sau dacă pacientul deformează situația. Dacă plictiseala este 
problema, atunci psihiatrul trebuie să determine dacă interesul său se 
diminuează din cauza interferentelor propriilor lui probleme ori din 
cauză că pacientul face ceva care duce la neatentie, ori din ambele. 

Aceste consideraţii sunt, evident, probleme contratransferentiale. 
Cadrul conceptual al interviului dinamic consideră că întotdeauna sunt 
implicate două persoane (îndrăznesc să spun doi pacienti?). Fiecare 
aduce propriul trecut în prezent și proiectează asupra celuilalt aspecte 
ale reprezentărilor interne de Sine și de obiect (Langs, 1976). Psihiatrului 
de orientare dinamică i se întâmplă frecvent să aibă senzația că se 
relationeaza cu un pacient, ca și când pacientul ar fi altcineva. Psihiatrul 
ar putea remarca o asemănare fizică izbitoare dintre un pacient și cineva 
din trecut. Ca rezultat, psihiatrul îi va atribui pacientului calitățile 
persoanei din trecut. 

O sarcină permanentă a psihiatrului de orientare dinamică este aceea 
de a monitoriza propriile treceri la act și sentimente legate de contra- 
transfer, pe măsură ce acestea apar în timpul interviului cu pacientul. 
Cât de mult din contratransfer este propria contribuţie a clinicianului? 
Cât de mult este indus de comportamentul pacientului față de clinician? 

Așa cum am arătat in Capitolul 2, contratransferul este, de obicei, o 
creație comună care necesită contribuții din partea ambilor membri ai 
perechii. Diferentierea dintre contratransferul indus și cel adus in 
situație de către propriile conflicte inconștiente ale clinicianului este 
deseori o sarcină dificilă. Capacitatea de a face această distincţie depinde 
în mare măsură de cât este de familiarizat clinicianul cu propria sa lume 
internă. Astfel, majoritatea psihiatrilor de orientare dinamică sunt de 
părere că experiența unei terapii personale (fie psihanaliză, fie psiho- 
terapie) are o valoare enormă în monitorizarea și înțelegerea contra- 
transferului. 

Familiarizarea cu propriile tipuri de răspuns este utilă pentru a 
decide care este contribuţia fiecăruia. De exemplu, o psihiatră de copii 
a observat că își putea da seama când avea de-a face cu un copil abuzat, 
întrucât resimțea un sentiment irațional de furie, acompaniat de un 
impuls de-a abuza copilul. Cu alte cuvinte, un obiect intern abuziv din 
copil era proiectat în psihiatră, care la rândul ei era provocată de 
comportamentul enervant și supărător al copilului, până la punctul în 
care să se identifice cu ceea ce se proiectase în ea. Faptul că era 
conștientă de aceste sentimente a ajutat-o să înțeleagă natura obiectului 
intern al pacientului și problemele tipice legate de relațiile inter- 
personale ale pacientului. 

O formă comună de contratransfer, care poate trece neidentificată, 
este cea legată de atitudinile conștiente sau inconștiente fata de rasa sau 
etnia pacientului. Toţi clinicienii, indiferent cât sunt de dedicați si 
motivaţi să practice într-o atmosferă lipsită de interferenţe, trăiesc și 
lucrează în societăți în care există, din abundență, stereotipuri rasiale și 
etnice. Aceste stereotipuri se pot strecura în demersul diagnostic efec- 
tuat de clinician și se pot manifesta în modalități subtile de trecere la 
act cu pacienţii (Leary, 2000). De exemplu, o rezidentă în psihiatrie a 
constatat că vorbea mai rar și utiliza un limbaj mai simplu cu un pacient 
asiatico-american, până când pacientul a întrerupt-o și i-a spus politicos: 
„Nu trebuie să vorbiti atât de rar. M-am născut aici”. Clinicienii cauca- 
zieni nu reușesc să aprecieze, uneori, impactul asupra identității și sti- 
mei de sine pe care o lungă serie de experienţe discriminatorii îl poate 
avea asupra membrului unui grup etnic minoritar. Unele traume induse 
social pot fi înțelese greșit drept probleme de natură pur intrapsihică. 


3.1.3 Abordarea istoricului pacientului 
Partea de istoric din cadrul interviului ar trebui să includă două 
scopuri simultane: un diagnostic descriptiv și un diagnostic dinamic. 


Pentru a îndeplini aceste scopuri, psihiatrul trebuie să aibă un stil 
flexibil, care să treacă de la urmărirea structurată a datelor specifice (de 

ex., simptome, istoric familial, factori stresanti, durata bolii) la o 
atitudine nestructurată de ascultare a fluxului pe care-l reprezintă 
procesele de gândire ale pacientului. De-a lungul celor două părți, 
structurată și nestructurată, ale procesului de culegere a datelor, 
examinatorul face o evaluare de fineţe a interacțiunii pacient-doctor. 
Kernberg (1984) a descris o formă de interviu dinamic — interviul 
structural — drept o mișcare sistematică de la un inventar al simpto- 
melor la o concentrare activă asupra operațiilor de apărare, în relaţia 
acum-si-aici cu examinatorul. 

Iniţial, examinatorul trebuie doar să creeze o atmosferă în care 
pacientul să se simtă liber să vorbească. Rezidenţii de psihiatrie începă- 
tori greșesc frecvent printr-o interogare agresivă a pacienţilor, pentru a 
afla doar istoricul și simptomele. O altă greșeală comună constă în 
abordarea unei atitudini pseudoanalitice de abstinenta, practic de tăcere 
și pasivitate. Rezidentii, care pot fi persoane calde și plăcute, devin 
dintr-o dată rigizi, extrem de formali și reci atunci când efectuează un 
interviu al pacientului. Examinatorul va obține mult mai mult dacă 
devine un participant activ în relație — încercând să înțeleagă punctul 
de vedere al pacientului, cu empatie și căldură. 

Psihiatrul poate învăța multe dacă îi permite pacientului să se 
îndepărteze pentru un timp de subiect. Comentariile inițiale trebuie 
făcute în așa fel încât să faciliteze această vorbire liberă (de ex., 
„Spuneţi-mi mai multe“, „Vă rog, continuaţi“, „Înţeleg că vă simtiti în 
acest fel“ sau „Trebuie să fi fost greu”). Specificitatea materialului 
obținut prin acest tip de asociere liberă este evidențiată de dovezi aduse 
de cercetarea neuroimagistică. Andreasen et al. (1995) au folosit tomo- 
grafia cu emisie de pozitroni pentru a studia diferența dintre memoria 
episodică directionata, atunci când cineva evocă experienţe trecute, și 
memoria episodică aleatorie, care implică o reflectare necenzurată la 
experiențe, asemănătoare asocierii libere. Autorii au găsit diferențe 
semnificative între cele două tipuri de memorie și au remarcat că 
activitatea mintală liberă asociată cu memoria episodică aleatorie 
determină o activare marcată în cortexul asociativ și reflectă atât re- 
memorarea activă legată de experienţele anterioare, cât și planificarea 
acțiunilor viitoare. Astfel, realizarea unei alternante în timpul inter- 
viului, între a permite o asociație întâmplătoare și a orienta discuţia spre 
anumite subiecte, poate provoca diferite tipuri de activitate mintală și 
diferite tipuri de informație utilă pentru clinician. 

Pe lângă obținerea unor date esenţiale din istoricul pacientului, 
precum și date referitoare la starea lui psihică, cel care realizează 
interviul are posibilitatea de a identifica modele de asociere, care pot 
dezvălui semnificative conexiuni inconștiente. Ordinea în care sunt 
povestite evenimentele, amintirile, preocupările și alte probleme 
psihologice este rareori întâmplătoare. Matematicienii știu de mult timp 

că este imposibil, pentru orice persoană, să genereze secvențe lungi de 
numere întâmplătoare. Într-un timp scurt, numerele se vor grupa în 
modele care au o anumită semnificaţie. Psihicul preferă ordinea în locul 
haosului. Așa se întâmplă și cu ceea ce verbalizează pacientul. Deutsch 
și Murphy (1955) și-au bazat interviul — cunoscut ca „anamneză 


xa 


asociativă“ — pe acest principiu: 


Metoda [...] constă nu doar în înregistrarea a ceea ce spune pacientul, ci și în 
modul în care acesta oferă informaţia. Este important nu doar faptul că pacientul 
relatează ceea ce îl supără, ci și în care fază a interviului și în ce ordine apar ideile, 
acuzele și amintirile referitoare la tulburările somatice și emoționale. (p. 9 ) 


Deși pacienţii pot fi la nivel conștient uimiti de simptomele lor, 
ordinea asociațiilor poate oferi indicii asupra conexiunilor inconștiente. 
De exemplu, un bărbat de 31 de ani, care s-a prezentat însoțit de părinți 
pentru o evaluare psihiatrică, s-a întâlnit dimineața cu un medic 
psihiatru, în timp ce părinţii săi se întâlneau, separat, cu un asistent 
social, într-o altă clădire. Tânărul a început prin a povesti că nu a fost 
capabil să-și păstreze un serviciu. El a devenit dintr-o dată extrem de 
anxios, nefiind sigur unde erau părinţii săi. Psihiatrul i-a explicat pa- 
cientului că aceștia erau cu asistentul social, în clădirea alăturată. 
Pacientul l-a întrebat pe psihiatru dacă poate folosi telefonul său pentru 
a-i contacta pe părinți. Psihiatrul a observat, în tăcere, faptul că 
anxietatea pacientului, referitoare la locul în care se aflau părinții săi, 
a apărut imediat după ce acesta i-a povestit despre incapacitatea de a 
păstra un serviciu. El l-a întrebat pe pacient dacă exista o legătură între 
cele două probleme. După ce a reflectat, pacientul a recunoscut că 
atunci când se afla departe de părinţii săi, la serviciu, îi era teamă că 
acestora li se putea întâmpla ceva rău. Acest schimb de replici a condus 
la o discuție productivă legată de îngrijorarea pacientului, care 
considera că a crește și a deveni independent ar putea fi distructiv 
pentru părinții săi. 

Datorită rolului central jucat de teoria dezvoltării în psihiatria 
dinamică, o istorie a dezvoltării trebuie să facă parte dintr-o evaluare 
dinamică completă. A fost pacientul rezultatul unei sarcini nedorite? 
S-a născut cumva pacientul după moartea unui frate mai mare? A 
parcurs pacientul etapele de dezvoltare, cum ar fi vorbitul, ridicatul în 
șezut și umblatul, la vârstele corespunzătoare? Au existat separări 
traumatizante sau pierderi în timpul anilor în care s-a format? Obţinerea 
unor astfel de informații prețioase necesită, deseori, realizarea unor 
interviuri cu părinții și alți membri ai familiei — fie de către psihiatru, 
fie de către un asistent social asociat cu psihiatrul. În mod evident, 
pacienţii nu-și vor putea aminti anumite evenimente semnificative din 
copilărie și vor deforma altele. 

În ciuda memoriei imperfecte legate de evenimentele din trecut, 
pacienţii trebuie totuși antrenați în trecerea în revistă a dezvoltării din 
timpul copilăriei și adolescenţei. Un principiu fundamental al inter- 
viului dinamic este că trecutul se repetă în prezent. Pentru a-l înscrie 
pe pacient ca un colaborator în procesul diagnostic, clinicianul trebuie 
să trezească interesul pacientului fata de legăturile dintre evenimente 
din trecut și sentimente din prezent. O varietate de întrebări deschise 
ajută la stabilirea unei colaborări: „Anxietatea pe care o trăiţi astăzi va 
reamintește de sentimente pe care le-aţi avut la un moment dat în 
trecut?” „Au existat evenimente în copilărie care să fi contribuit la 
sentimentul dumneavoastră, ca adult, că nu se poate avea încredere în 
femei?“ „Problemele dumneavoastră conjugale prezente au asemănări 
cu probleme pe care le-aţi avut în alte relaţii din trecut?”. Pe măsură ce 
pacientul începe să colaboreze în vederea căutării unor legături dintre 
trecut și prezent, examinatorul trebuie să noteze evenimente și perioade 
speciale, din trecut, care par importante pentru pacient. În mod similar, 
omisiuni evidente legate de istoria dezvoltării sunt de asemenea de 
notat. De exemplu, pacientul se concentrează cumva exclusiv asupra 
unui părinte, considerat drept cauza tuturor problemelor prezente, și 
omite orice referință legată de celălalt părinte? Care este apartenența 
culturală și religioasă a pacientului? Cum influențează acești factori 
relaţiile familiale și acceptarea problemelor emoționale? 

După câteva minute de întrebări deschise, care au menirea de a 
facilita o relatare liberă a bolii prezente, precum și a problemelor 
familiale și de dezvoltare, psihiatrul poate umple golurile prin întrebări 
mai specifice și mai directe. Acestea pot fi adaptate unui diagnostic 
descriptiv (de ex., simptome specifice necesare pentru diagnosticul 
DSM-IV-TR [American Psychiatric Association, 2000], informaţii legate 
de durata bolii, excluderea altori boli) sau pot fi direcționate către un 
diagnostic dinamic mai complet (de ex., traumatisme specifice dezvol- 
tării, modalităţi de relationare sau fantasme recurente și reverii). Pe 
măsură ce pacientul umple golurile, psihiatrul de orientare dinamică 
poate începe să formuleze ipoteze, care să lege relațiile din trecutul 
pacientului cu relațiile prezente și cu paradigme transferentiale care 
sunt pe cale să apară (Menninger, 1958). Cu alte cuvinte, în ce mod 
creează repetarea modelelor de relationare din trecut probleme în 
prezent? 

Axa IV din DSM-IV-TR impune luarea în considerare a factorilor 
stresanti, în evaluarea diagnostică a pacientului. Evenimentele care 
precipită un episod al bolii sunt de o importanţă vitală atât pentru 
diagnosticul descriptiv, cât și pentru cel dinamic. Totuși grija acordată 
realizării istoricului este esenţială atunci când se evaluează Axa IV, 
întrucât pacienţii pot deforma amintirea lor legată de momentul 
apariției unui factor stresant, încercând să explice retrospectiv boala sau 

problemele lor ca fiind atribuite in mod direct unui eveniment exterior 
(Andrews si Tennant, 1978). De asemenea, psihiatrul de orientare 
dinamica trebuie sa fie intotdeauna atent la semnificatiile idiosincratice 
atribuite de către pacienţi evenimentelor stresante. Un eveniment 
stresant aparent minor poate avea o semnificație extraordinară pentru 
un anume pacient, determinând un impact major asupra capacității de 
funcționare a pacientului. 

Pacienţii pot totuși oferi informații importante din punct de vedere 
dinamic, referitoare la modul în care ei percep conexiunile dintre 
evenimente și simptome. Din nou însă, examinatorul trebuie să ia în 
considerare felui în care problemele din trecut sunt evocate de către 
evenimentele stresante din prezent. O directoare a dezvoltat o anxietate 
marcată după ce a fost promovată. Ea a identificat promovarea drept 
factor stresant, dar nu a putut determina de ce aceasta i-a provocat 
anxietate, întrucât își dorise noua poziție timp de câțiva ani. In timpul 
interviului, pacienta a făcut referiri frecvente la sora ei mai tânără, care 
era divorțată și își creștea cei doi copii, având un serviciu banal. 
Explorarea mai aprofundată a rivalitatii importante dintre cele două 
surori, care a existat de-a lungul copilăriei, a arătat că anxietatea pa- 
cientei era legată de sentimente de vinovăție. Ea era convinsă că propria 
ei promovare era distructivă pentru sora ei. Aceste sentimente erau in 
concordanță cu dorința ei din copilărie de a triumfa în fata surorii ei și 
de a fi singurul copil în ochii părinților lor. 

Holmes și Rahe (1967) au dezvoltat o scală care ierarhizează severi- 
tatea stresului în anumite situații care pot fi întâlnite în viață. Deși astfel 
de scale pot ajuta la obținerea unui consens în privinţa estimării efecte- 
lor consecutive anumitor evenimente de viata, psihiatrul de orientare 
dinamică trebuie să abordeze fiecare pacient ca pe un individ unic și să 
nu presupună a priori că un anumit eveniment de viata are o singură 
semnificație specifică. De exemplu, un tânăr a reacționat față de moartea 
tatălui său cu un sentiment de eliberare, simțindu-se în sfârșit liber să-și 
urmeze cariera, fără să fie mereu criticat. Astfel, evenimentul stresant 
a avut ca rezultat ameliorarea performanţei școlare și o creștere globală 
a funcționării. 

În plus, examinatorul trebuie să ia în considerare că anumiţi factori 
stresanti pot opera la un nivel inconștient, împiedicând pacientul să 
identifice orice eveniment precipitant, atunci când este rugat s-o facă. 
Unul dintre rolurile interviului poate fi acela de a lucra împreună 
pentru a determina dacă anumiţi factori stresanti au fost trecuţi cu 
vederea. Reacţiile legate de aniversări, de exemplu, sunt factori stresanti 
comuni, pe care pacientul poate să-i neglijeze. O pacientă cu depresie 
cronică a dezvoltat acut idei de suicid la comemorarea sinuciderii 
fratelui său. În alt caz, un medic cu o căsătorie fericită a început să consi- 
dere că are probleme maritale aparent fără motiv, drept care a cerut 

sfatul unui coleg psihiatru. În timpul convorbirii lor telefonice, medicul 
a realizat brusc faptul că a sunat în ziua când se împlineau zece ani de 
la divorţul său de soția anterioară. Acest insight i-a indicat că furia 
prezentă, reflectată asupra soției actuale, era partial legată de relația 
furtunoasă cu prima soție. 


3.1.4 Examinarea stării psihice 


Asemeni psihiatrului descriptiv, psihiatrul de orientare dinamică 
este interesat de datele referitoare la starea psihică, însă abordează 
informaţia oarecum diferit. În primul rând, în măsura în care este 
rezonabil și posibil, el preferă să insereze întrebările despre starea 
psihică, firesc, în cadrul interviului, în loc să le adauge la sfârșit într-o 
listă de întrebări formale (MacKinnon si Michels, 1971). Deși anumite 
întrebări specifice referitoare la starea psihică trebuie, în mod evident, 
adăugate interviului, dacă ele nu apar pe parcursul acestuia, este 
preferabil să se minimizeze examinarea formală a stării psihice. Când 
aceste întrebări sunt înglobate în interviu, pacientul privește 
distorsiunile de percepție, gândire și afect ca făcând parte dintr-un 
context semnificativ. Mai mult, în determinarea conexiunilor dintre 
astfel de distorsiuni și boală, pacientul devine mai implicat, fiind mai 
degrabă un colaborator decât un interlocutor pasiv, care răspunde la 
întrebări. 


Orientarea și percepția 


Orientarea pacientului în timp, în spaţiu și la persoană este deseori 
evidentă, pe parcursul realizării istoricului. A pune întrebări specifice 
referitoare la orientarea unei persoane care este, evident, bine orientată, 
este posibil să perturbe relația doctor-pacient. Vigilenta crescută este, 
de asemenea, o stare care se va revela de la sine, fără să fie necesare 
întrebări directe. Tulburări semnificative ale percepţiei, ca halucinatiile 
auditive sau vizuale, vor fi deseori evidente de la începutul interviului, 
când pacientul este întrebat de ce s-a apelat la un tratament psihiatric. 
Totuși psihiatrul de orientare dinamică dorește mai multe informații, 
în afară de prezenţa sau absenţa halucinatiilor. Dacă un pacient aude 
voci, psihiatrul dorește să știe ce spun vocile, în ce situații apar, cu ce 
voci seamănă și ce înseamnă aceste voci pentru pacient. Un pacient cu 
schizofrenie paranoidă îl auzea întotdeauna pe tatăl său spunându-i că 
nu va reuși niciodată nimic. Halucinatiile lui se corelau cu experiențele 
din copilărie, când nu izbutea niciodată să facă suficient pentru a-l 
mulțumi pe tatăl său. 

Gândirea 


Prezenţa unei tulburări formale de gândire va fi de obicei evidentă 
din acea parte a interviului referitoare la istoric. După cum s-a amintit 
anterior, chiar asociaţiile care sunt mai slab legate sunt conectate 
idiosincratic în mintea pacientului. Sarcina examinatorului constă în 
înțelegerea naturii acestor conexiuni. Ideile delirante pot fi, de ase- 
menea, mai ușor obținute prin întrebări deschise, referitoare la istoricul 
pacientului, decât prin întrebări referitoare la „credinţe false“. Prezența 
sau absenţa ideilor delirante este doar o parte a evaluării psihodinamice; 
semnificaţia și funcţia lor sunt la fel de relevante. Ideile delirante de 
grandoare ale pacientului paranoid pot avea rolul de a compensa 
sentimentele devastatoare de autostimă scăzută. 

Întrucât tulburările de gândire afectează limbajul și comunicarea, 
psihiatrul trebuie, de asemenea, să fie atent la actele ratate, la scăpări, 
care sunt indicii legate de activitatea inconștientului. O femeie gravidă 
al cărei obstetrician a trimis-o la un consult psihiatric era reticenta fata 
de acest demers și la un moment dat a exclamat: „Nu vreau să fiu un 
părinte psihiatric... adică pacient psihiatric!”. Psihiatrul care a exami- 
nat-o a tras concluzia, în urma acestui act ratat, că pacienta era foarte 
ambivalentă în legătură cu a deveni mamă. 

Modul în care un pacient răspunde la întrebări poate oferi multe 
indicii referitoare la tipul de caracter inconștient. Pacientul ob- 
sesiv-compulsiv poate răspunde la întrebări cu o grijă excesivă fata de 
detalii, cerându-i frecvent examinatorului să explice anumite 
informaţii pe care acesta le-a cerut. În contrast, pacientul histrionic 
poate fi atât de neinteresat de detalii, încât să dea răspunsuri vagi, 
care frustrează examinatorul. Pacientul pasiv-agresiv poate provoca 
apariţia furiei în examinator, cerând repetarea întrebărilor și în general 
împiedicând încercările de obținere a datelor referitoare la istoric. 
Pacientul paranoid poate suspecta, în mod repetat, existența unor 
înțelesuri ascunse în întrebări, punând astfel examinatorul în 
defensivă. 

Este esenţial, în orice evaluare psihiatrică, să se determine prezența 
sau absența ideatiei suicidare. Pacienţii suicidari trebuie întrebaţi direct 
dacă au un plan de suicid și dacă au un sistem de susținere, alcătuit din 
persoane cărora să li se poată adresa, înainte de a acționa impulsiv. 
Evaluarea psihodinamică ar trebui să discearnă semnificaţia ideilor 
suicidare. Există fantasma unei reuniri cu o persoană iubită decedată? 
Este suicidul un act de răzbunare desemnat să rănească pe altcineva, 
așa cum acea persoană l-a rănit odată pe pacient? Are suicidul real- 
mente scopul de a omorî reprezentarea unui obiect intern pe care il 
urăște și de care îi este teamă? Dintre multiplele posibile soluţii la 
problemele pacientului, de ce se impune suicidul? 

Afectul 


Observatiile legate de stările emoționale ale pacientului constituie o 
mină de aur de informații referitoare la mecanismele de apărare. La 
urma urmei, managementul afectului constituie una dintre cele mai 
importante funcții ale apărărilor. Pacienţii care descriu evenimente 
extrem de dureroase din viata lor, fără să fie câtuși de putin emotionati, 
este posibil să utilizeze izolarea afectului. Pacienţii hipomaniacali, care 
susțin că sunt întotdeauna bine dispuși și care sunt neobișnuit de joviali 
cu examinatorul, ar putea utiliza negarea, pentru a se apăra împotriva 
sentimentelor de durere și furie. Pacienţii borderline care își exprimă 
disprețul și ostilitatea fata de figurile importante din viata lor ar putea 
utiliza clivajul, pentru a împiedica orice integrare a sentimentelor bune 
și rele fata de ceilalți. Trebuie evaluată, de asemenea, dispoziţia, o 
subcategorie a afectului care reprezintă un sentiment intern susținut. 
Examinarea dispozitiei, împreună cu un pacient, arată deseori că aceasta 
este legată de reprezentări semnificative de Sine sau de obiect. 


Activitatea 


În cursul interviului clinic, prin intermediul limbajului nonverbal se 
comunică o multitudine de informaţii. Ce subiecte extrem de sensibile 
au dus la starea de neliniște motorie a pacientului? Care sunt subiectele 
care provoacă tăcere? Ce subiecte îl determină pe pacient să întrerupă 
contactul vizual cu examinatorul? În ciuda faptului că pacienții încearcă 
să ascundă date esenţiale fata de psihiatrul care îi examinează, limbajul 
lor nonverbal îi va trăda mereu. Freud a făcut următoarea observaţie în 
1905: 


Când mi-am propus să scot la lumină ceea ce ființele umane ascund înăuntrul 
lor, nu prin puterea coercitivă a hipnozei, ci prin observarea a ceea ce spun și a ceea 
ce arată ei, am considerat această sarcină mai grea decât este în realitate. Acela care 
are ochi să vadă și urechi să audă se poate convinge că nici un muritor nu poate tine 
un secret. Dacă buzele lui sunt pecetluite, el conversează cu degetele; trădarea se 
scurge încet, din el, prin fiecare por. Și astfel, sarcina de a conștientiza cele mai 
ascunse cotloane ale psihicului este o sarcină care poate fi îndeplinită (Freud, 
1905/1953, pp. 77-78). 


Așa cum sugerează Freud, unul dintre cele mai „regale drumuri“ 
către observarea inconștientului este limbajul nonverbal. Relaţiile din 
perioada atașamentului timpuriu sunt internalizate și înscrise ca 
memorie implicită (Amini et al., 1996; Gabbard, 1997). Ceea ce se dez- 
văluie în relația cu terapeutul este modalitatea obișnuită a pacientului 

de a se relationa cu obiectul, influențată de relaţiile de atașament 
timpuriu, iar o mare parte din modalitatea de relationare este de natura 
nonverbală. Pacienţii care, de exemplu, stabilesc greu contactul vizual 
au un comportament deferent, folosesc puține gesturi, au un mod 
ezitant de a vorbi, îi spun clinicianului mult despre inconștientul lor, 
relaţiile internalizate de obiect și modul în care se relationeaza cu alții 
în afara interviului clinic. 


3.1.5 Testarea psihologică 


Testele psihologice proiective, în principal Rorschach și Testul 
aperceptiei tematice, pot fi extraordinar de utile în completarea evaluării 
psihodinamice, Testul Rorschach constă din 10 cartoane cu pete 
simetrice de cerneală, care reprezintă pentru pacient stimuli ambigui. 
În fata acestei ambiguitati, pacienții vor dezvălui mult despre ei înșiși, 
prin interpretarea formelor amorfe ale petelor de cerneală. Există 
ghiduri foarte sofisticate pentru interpretările Testului Rorschach, care 
au sistematizat răspunsurile conform unei înțelegeri diagnostice 
psihodinamice a pacientului (Kwawer et al., 1980; Rapaport et al., 1968; 
Schafer, 1954). 

Testul aperceptiei tematice operează conform unui principiu similar. 
O serie de desene sau gravuri reprezentând persoane și situații, cu 
grade variate de ambiguitate, le permite pacienților o varietate de 
interpretări. Pacientilor li se cere să inventeze o poveste pentru a descrie 
fiecare desen. Inventând aceste povești, pacienții își proiectează pro- 
priile fantasme, dorințe și conflicte asupra desenelor. Testele proiective 
sunt utile în special pentru pacienţii care sunt reținuți si laconici pe 
parcursul interviului psihiatric, neîmpărtășindu-i viata sa interioară, în 
mod liber, psihiatrului. Totuși numeroși pacienţi vor dezvălui atât de 
multe despre ei înșiși, în cadrul interviului clinic, încât testarea 
psihologică nu mai este o completare necesară. 


3.2 Examenul fizic și neurologic 


Din motive evidente, starea fizică și neurologică a pacientului este 
la fel de importantă pentru psihiatrul de orientare dinamică precum 
este și pentru psihiatrul descriptiv. „Cutia craniană este legată de 
coloana cervicală“, așa încât orice merge prost în corp va afecta creierul 
— și viceversa. Dacă evaluarea are loc într-un spital, psihiatrul de 


orientare dinamică poate alege să efectueze sau nu el însuși examenul 

fizic si neurologic. Daca evaluarea are loc intr-un cabinet particular, 
majoritatea psihiatrilor de orientare dinamică preferă ca un internist să 
facă examenele respective. Indiferent cine face examenul fizic, 
explorarea semnificației acestuia este de obicei benefică, atât din 
perspectiva transferului, cât și din perspectiva fantasmelor pacientului 
referitoare la propriul corp. În oricare dintre cazuri, nici o evaluare, fie 
ea descriptivă sau dinamică, nu este completă fără aceste date. 


3.3 Diagnosticul psihodinamic 


La sfârșitul evaluării psihodinamice, clinicianul trebuie să pună un 
diagnostic descriptiv (bazat pe criteriile DSM-IV-TR) și un diagnostic 
psihodinamic (bazat pe înțelegerea pacientului și a bolii). Deși ambele 
diagnostice oferă informații necesare planului terapeutic, diagnosticul 
descriptiv vizează punerea unei etichete corecte, pe când diagnosticul 
psihodinamic este văzut ca suma unei înțelegeri care merge mai departe 
decât eticheta. 

Diagnosticul descriptiv ajută clinicianul să planifice intervenţiile 
farmacologice adecvate. Diagnosticul dinamic poate facilita înțelegerea 
clinicianului referitor la ce reprezintă tratamentul medicamentos pentru 
pacient și măsura în care complianta la acest tratament ar putea fi o 
problemă. 

În acest context vreau să subliniez că utilitatea unui diagnostic dina- 
mic nu este limitată la pacienţii cărora li se recomandă ca tratament 
psihoterapia dinamică. Abordarea terapeutică a personalității pacientu- 
lui face parte din orice tratament psihiatric și trebuie întotdeauna luată 
în considerare în cadrul planului terapeutic (Perry et al., 1987). 

O parte din diagnosticul dinamic implică înțelegerea modului în care 
cele cinci axe ale DSM-IV-TR interacționează și se influențează reciproc. 
Întrucât orice boală se dezvoltă dintr-o personalitate preexistentă, trebuie 
luat în considerare modul în care diagnosticul personalității de pe Axa 
II contribuie la sindromul de pe Axa I. Indivizii obsesiv-compulsivi, de 
exemplu, se decompenseaza deseori sub forma unui episod depresiv 
major. Clinicienii trebuie astfel să evalueze modul in care Supraeul rigid 
și cu pretenții mari al structurii de personalitate de tip obsesiv-compulsiv 
contribuie la caracteristica depresiei de dezgust fata de sine. Acest aspect 
al diagnosticului nu va înlocui contribuţiile factorilor biochimici și 
genetici la apariția depresiei, ci va acționa sinergic pentru a oferi o 
înțelegere mai completă a pacientului și a bolii. În mod similar, un 
diagnostic pe Axa III de carcinom de pancreas poate contribui la apariția 
unui episod depresiv major diagnosticat pe Axa I, pe o bază biologică, 

dar reactia psihologica a pacientului la diagnosticul de cancer poate fi 
un alt factor care să contribuie la depresie. Pacientul care este 
diagnosticat cu tulburare de personalitate narcisică pe Axa II și tulburare 
de panică pe Axa 1 s-ar putea să nu dorească un tratament medicamentos 
pentru tulburarea de panică, întrucât ideea de a suferi de o tulburare 
psihiatrică majoră constituie o rănire narcisică pe care nu o poate tolera. 

Așa cum am descris anterior în acest capitol, factorii stresanți de pe 
Axa IV — atât factorii precipitanti, evidenti, conștienți, cât și cei ascunși, 
inconstienti — trebuie de asemenea evaluati în diagnosticul dinamic. In 
sfârșit, este util să se evalueze modul în care ceea ce s-a constatat la nivelul 
celorlalte patru axe afectează Axa V, adică nivelul de funcționare. 
Severitatea afectării funcționale a pacientului este explicată de 
diagnosticul pe Axa I sau trăsăturile caracteriologice de pe Axa II 
contribuie la o afectare a funcționării mai accentuată decât ar fi justificată 
prin diagnosticul Axei 1? Un diagnostic psihodinamic complet implică, 
de asemenea, evaluarea pacientului din una sau mai multe dintre cele 
patru perspective teoretice majore, discutate în Capitolul 2: psihologia 
Eului, teoria relațiilor de obiect, psihologia Sinelui și teoria atașamentului. 


3.3.1 Caracteristicile Eului 


Se poate învăţa foarte mult despre punctele tari ale Eului din istoricul 
pacienţilor referitor la traseul profesional și modalitățile de relationare. 
Cei care au fost capabili să menţină un serviciu și să stabilească relații 
în care să se implice, pentru perioade rezonabile de timp, este posibil 
să aibă un Eu mai flexibil decât cei care nu au reușit. 

Evaluarea unor funcții-cheie ale Eului (Bellak et al., 1973) poate ajuta 
psihiatrii să înțeleagă punctele tari și cele slabe ale pacientului, ceea ce 
le premite să stabilească planul terapeutic. Are pacientul capacitatea de 
a testa realitatea? Are el capacitatea de a distinge ceea ce este intern de 
ceea ce este extern sau are o tulburare de percepție persistentă, de 
intensitate psihotică? Este capacitatea pacientului de a testa realitatea 
intactă în situaţiile structurate, dar alterată în situaţiile nestructurate? 
Care este capacitatea pacientului de a controla impulsurile? Există 
suficientă tărie a Eului pentru a amâna descărcarea impulsurilor sau 
pacientul este condus de impulsuri până la a constitui un pericol pentru 
alții sau pentru sine? Judecata este o altă funcție a Eului care trebuie 
evaluată. Poate pacientul să anticipeze adecvat consecința acțiunilor sale? 

În planificarea celei mai propice forme de psihoterapie, psihiatrii 
trebuie să determine și în ce măsură pacientul are o gândire orientată 
psihologic. Pacientul vede problemele ca având o origine internă sau 
sunt toate dificultăți externalizate și atribuite celorlalți din mediu? Poate 
pacientul sintetiza și integra diferite frânturi de informații și reflecta 

asupra legăturii dintre ele, ca să ajungă la explicații semnificative pentru 
simptomele și dificultățile sale interpersonale? Pacientul gândește în 
metafore și analogii care să-i permită să facă legături între diferitele 
niveluri de abstractizare? Toate aceste consideraţii ajută la evaluarea 
capacității pacientului de a gândi în termeni psihologici. 

O mare parte din evaluarea Eului este centrată pe funcționarea 
defensivă a acestuia. Pentru cadrul psihanalitic, Waelder (1960) a dez- 
voltat o serie de întrebări care se adresează operaţiunilor defensive ale 
pacientului. Aceleași întrebări ar putea fi adaptate evaluării psihodina- 
mice: „Care sunt dorințele pacientului? Ce dorește pacientul (în mod 
inconștient)? Și de ce se teme?... Și când îi este teamă, ce face?“ (pp. 
182-183). Pine (1990) a adus câteva întrebări adiționale pentru a evalua 
relația dintre pulsiuni și răspunsurile Eului la pulsiuni: 


Ce dorinţă este exprimată? care este relația dintre dorinţă și conștient? care este 
fantasma? și cum reflectă aceasta un compromis între dorință și apărare și realitate? 
cum se apără împotriva dorinţei? și cât de eficientă /adaptativă este apărarea? poate 
fi legată anxietatea respectivă de o dorinţă sau alta, față de care apărarea nu a fost 
eficientă? și poate fi vina respectivă înțeleasă în termeni de operare a conștiinței in 
raport cu o dorinţă sau alta? (pp, 44-45) 


Pine a sugerat, de asemenea, că ar trebui evaluat și caracterul, într-o 
manieră similară, luând în considerare stilurile de apărare caracteristice 
pacientului, care sunt exprimate ca modalități de funcționare egosin- 
tonice. Mecanismele de apărare pot fi, de asemenea, evaluate pe o axă 
continuă de la imaturitate până la maturitate, descrisă în Capitolul 2. 
Pacientul care este capabil să utilizeze represia și umorul într-o situație 
dificilă arată o mult mai mare tărie a Eului decât pacientul care recurge 
la clivaj și identificare proiectivă în aceeași situație. 

Determinarea legăturii dintre Eu și Supraeu este o altă parte vitală 
a evaluării psihologice a Eului. Este Supraeul un supervizor rigid și 
necruţător al Eului sau există flexibilitate și armonie în relația dintre 
Supraeu și Eu? Pacientul îmbrățișează idealuri realiste sau este condus 
de scopuri fantastice și de neatins? Există tendinţe antisociale în pacient, 
caracterizate printr-un Supraeu absent sau insuficient dezvoltat? Răs- 
punsurile la aceste întrebări pot, de asemenea, oferi indicii referitoare 
la experienţele pacientului din copilărie legate de figurile parentale, 
întrucât Supraeul este o reprezentare internalizată a acelor figuri. 


3.3.2 Relaţiile de obiect 


Ca un rezultat final al evaluării psihodinamice, clinicianul are infor- 
mații referitoare la relaţiile interpersonale ale pacientului în trei 

contexte: relaţiile din copilărie, aspectele reale și transferentiale ale 
relației dintre pacient și examinator și relațiile actuale din afara relației 
doctor-pacient. Natura acestor relaţii îi oferă psihiatrului multe infor- 
matii referitoare la poziţia pacientului in familie și sistemele sociale. 
Este totuși nevoie, în continuare, de o evaluare a modului în care 
relaţiile familiale ale pacientului influențează dezvoltarea tabloului 
clinic care îl aduce pe pacient la psihiatru. Tabloul simptomatic al unui 
pacient adolescent reflectă problemele conjugale ale părinților? Cu alte 
cuvinte, servește oare pacientul drept „purtător“ al bolii pentru întreaga 
familie? 

Informaţiile despre relaţiile interpersonale ale pacientului spun, de 
asemenea, multe despre natura relațiilor interne de obiect ale acestuia. 
Un interviu cu membrii familiei și alte persoane semnificative poate 
ajuta la determinarea gradului inerent de distorsiune al modului în care 
pacientul percepe celelalte relații. Anumite modele, ușor de identificat, 
par să se regăsească în toate relaţiile. De exemplu, pacientul pare să 
ajungă întotdeauna să fie un partener masochist într-o relație sado-ma- 
sochistă? Pacientul are mereu grijă de alții, care funcționează mai putin 
bine și au mai multă nevoie de îngrijire? Pine (1990) a formulat o serie 
de întrebări orientate specific asupra relaţiilor de obiect, care pot fi 
adaptate de clinician pe parcursul interviului: 


Care dintre vechile relaţii de obiect se repetă? și care dintre rolurile din relația 
de obiect este pus în act de către subiect (pacient) — al lui însuși sau al celuilalt? 
sau ambele? Pacientul se poartă ca persoana care era atunci? care voia să fie, în ochii 
părinților? care voiau ei să fie? sau așa cum erau ei? așa cum dorea el ca ei să fie? 
Și ce experiențe timpurii, pasive, se repetă în mod activ? (p. 47) 


Determinarea nivelului de maturitate al relaţiilor de obiect este o 
parte integrală a acestei evaluări. Pacientul îi vede pe ceilalți în mod 
ambivalent, ca obiecte întregi, cu însușiri bune și rele? Sau, din contră, 
pacientul îi privește pe ceilalți fie ca idealizati (doar buni), fie ca 
devalorizati (doar răi)? Pacientul îi vede pe ceilalți ca obiecte parţiale, 
care satisfac anumite nevoi și care servesc doar o anumită funcție pentru 

acient, sau mai degrabă ca persoane separate, cu nevoi și griji proprii? 
tn sfarsit, ce se poate sti despre constanta obiectului? Poate pacientul 
tolera situația de a fi despărțit de persoanele semnificative, prin 
evocarea unei imagini interne liniștitoare a persoanei care îi lipsește? 


3.3.3 Sinele 


O evaluare dinamică exhaustivă trebuie să ia în considerare câteva 
aspecte ale Sinelui pacientului. În cadrul larg al psihologiei Sinelui, 

psihiatrii ar trebui să examineze durabilitatea și coeziunea Sinelui. Este 
acesta înclinat către fragmentare ca răspuns la cea mai mică ofensă din 
partea unui prieten sau coleg? Are nevoie pacientul să fie mereu în 
lumina reflectoarelor și să primească răspunsuri încurajatoare de la 
obiectele Sinelui? Maturitatea obiectelor Sinelui pacientului ar trebui, 
de asemenea, evaluată. Sunt oare satisfăcute nevoile obiectelor Sinelui 
pacientului printr-o relație reciproc multumitoare, în contextul unui 
angajament pe termen lung? 

Pe lângă stima de sine, psihiatrul trebuie să evalueze și continuitatea 
Sinelui pacientului. Pacientul este aproape același de-a lungul timpului, 
indiferent de circumstanțele exterioare sau există o dispersare 
generalizată a identităţii? După cum sublinia Horowitz (1997), fără un 
sentiment al coerentei și continuității Sinelui, un individ riscă mai mult 
să dezvolte simptome și să prezinte schimbări bruște ale stării psihice. 
Horowitz indica, de asemenea, că sentimentul coerentei Sinelui este mai 
mult decât un stil interpersonal — include integritatea și virtuțile 
caracterului unei persoane. Dovezi ale dispersării identităţii ar indica 
faptul că diferite reprezentări ale Sinelui, despărțite una de cealaltă, sunt 
mereu în concurenţă, în încercarea de a domina întreaga personalitate. 
Diferite reprezentări ale Sinelui pot apărea, în mod evident, în legătură 
cu diferite reprezentări de obiect, care sunt în mare măsură influențate 
de contextul interpersonal, la un moment dat. Limitele Sinelui sunt și 
ele importante. Poate pacientul să diferentieze in mod clar propriul 
conținut psihic de cel al altora sau avem de-a face cu o neclaritate 
generală a limitelor obiectului Sinelui? Un aspect legat de acest fapt este 
și percepția corporală a pacientului. Are pacientul sentimentul că 
limitele sale corporale sunt intacte sau se simte nevoit să recurgă 
periodic la automutilare pentru a defini limita epidermei? Psihicul și 
corpul sunt percepute ca fiind conectate de-a lungul timpului sau există 
episoade de depersonalizare ori experienţe în care pacientul se simte în 
afara corpului, iar psihicul pare să fie independent de corp? 


3.3.4 Modalitatile de atașament și mentalizarea 


Clinicianul este atent la modalităţile de atașament și speră să inte- 
leagă modelele operaționale interne ale pacientului, în conformitate cu 
tipurile familiare de atașament adult: 1) sigur/autonom, 2) nesigur / 
evitant, 3) preocupat și 4) nehotărât / dezorganizat (vezi Capitolul 2). În 
cadrul unei cercetări, examinatorii aplică, de obicei, Inventarul 
atasamentului adult, care este un interviu semistructurat, compus din 
15 întrebări referitoare la modul în care subiectul i-a perceput pe părinți 
sau pe îngrijitori, în copilărie, precum și la influența lor asupra subiec- 
tului ca adult (Gullestad, 2003). În anumite privinţe, acesta este 

echivalentul, pentru adulti, al Situatiei stranii (Stein et al., 1998). Apli- 
carea acestui instrument necesită multă pregătire si un manual de 
înregistrare a scorurilor. În clinică, examinatorul trebuie doar să fie atent 
la modele și să ia în considerare modul în care experiențele din copilărie 
au contribuit la formarea relaţiilor la adult. În plus, clinicienii pot să 
evalueze în ce măsură dificultăţile din atașamentul timpuriu au permis 
sau, din contră, au afectat capacitatea de mentalizare. Când copiii au 
un atașament sigur, ei dezvoltă capacitatea de a înțelege oamenii din 
perspectiva sentimentelor, dorințelor, credințelor și expectatiilor lor 
(Fonagy, 2001). În cazurile în care copiii au suferit psihotraume sau au 
fost neglijati, ei au tendința să-și restrângă gândirea și nu îndrăznesc 
să-și imagineze ce este în mintea părintelui sau a îngrijitorului. Această 
reacție defensivă poate afecta capacitatea de mentalizare (Fonagy, 2001). 


3.3.5 Formularea psihodinamică 


Diferitele elemente enumerate în discuția anterioară constituie baza 
formulării psihodinamice. Această ipoteză sau acest model de lucru 
ilustrează modul în care elementele interacționează, pentru a crea 
tabloul clinic prezentat de pacient. Formulările psihodinamice trebuie 
integrate într-un context biopsihosocial (Gabbard, 2004). Există trei 
componente care formează fundamentul unei bune formulări psiho- 
dinamice (Sperry et al., 1992). Formularea ar trebui să înceapă cu una 
sau două propoziţii, care să descrie tabloul clinic și factorul sau factorii 
de stres responsabili pentru precipitarea stării care a determinat 
solicitarea ajutorului specializat. A doua parte a formulării propune un 
set de ipoteze despre modul în care factorii biologici, intrapsihici și 
socioculturali contribuie la tabloul clinic. A treia componentă cuprinde 
o scurtă explicație despre felul în care primele două laturi ale formulării 
pot contribui la stabilirea tratamentului și la evaluarea prognostică. 

În construirea unei formulări psihodinamice trebuie implicate câteva 
principii de bază. În primul rând, factorii biologici pot fi genetici sau 
pot fi consecinţa unor influențe din mediu, cum ar fi traumatisme tim- 
purii sau leziuni craniene. În al doilea rând, factorii socioculturali pot 
include familia, religia, obiceiuri culturale sau chiar impactul imigrării. 
Unii pacienţi vor apărea mai tulburati într-o cultură nouă, decât ar fi 
fost în cultura lor de origine. Pierderea obiectelor iubirii, valorilor 
culturale, limbajului nativ și mediului de origine poate determina un 
fenomen de „șoc cultural“, care să compromită sever identitatea și stima 
de sine a imigrantului și să precipite un proces de doliu (Halperin, 
2004). Deși formularea are drept scop explicarea condiţiei pacientului, 
ea nu trebuie să explice totul. Ea trebuie să sublinieze succint princi- 
palele probleme și în special relevanta lor pentru planul terapeutic. 

Cu unii pacienti, un anumit model teoretic va avea o valoare 
explicativă mai mare decât celelalte două. Cu alți pacienţi totuși, mai 
multe perspective teoretice se pot dovedi utile în conceptualizarea 
diferitelor aspecte ale psihopatologiei pacientului. După cum am 
sugerat în Capitolul 1, clinicienii ar trebui să fie deschisi fata de toate 
teoriile majore și să adopte mai degrabă atitudinea de „atât /cât și“ decât 
cea de „ori/ori“. Formularea ar trebui abordată înțelegând faptul că ea 
suferă o continuă modificare, pe măsură ce tratamentul acționează. În 
psihiatria dinamică, diagnosticul și tratamentul evoluează mereu 
împreună. Un exemplu de caz ilustrează aceste idei: 


Dra A, o femeie singură, în vârstă de 33 de ani, care lucrează ca bibliotecar, s-a 
prezentat la spital în plin episod psihotic, cu trăsături paranoide. Ea era convinsă 
că mama ei plănuia s-o omoare și se baricadase în apartamentul pe care îl împărțea 
cu fratele ei. 

Când dra A s-a reorganizat după câteva doze de tratament antipsihotic, s-a 
dovedit a fi o persoană veselă, stil Pollyanna, făcând următorul comentariu: „Nu 
simt deloc furie în mine“. A afirmat că se simte bine și dorește să meargă acasă. 
Mama ei a fost bucuroasă să o vadă „înapoi la normal”, dar și-a exprimat 
îngrijorarea, deoarece fratele drei A se afla încă în apartament. El își exploatase sora 
mutându-se cu ea, consumându-i mâncarea și locuind fără să plătească chirie, în 
ultimele câteva săptămâni. 

Conform mamei ei, dra A avea 0 existenţă izolată și puţine contacte 
interpersonale, în afara unor relaţii superficiale la serviciu. Mai mult, mama pacientei 
a povestit că dra A avusese un alt episod psihotic, în urmă cu 18 luni, când fratele 
ei se mutase la ea, în aceleași condiţii. Mama pacientei a raportat și un istoric familial 
de tulburare afectivă bipolară. 

S-a efectuat următoarea formulare psihodinamică: dra A a moștenit o vulne- 
rabilitate pentru tulburarea afectivă bipolară. Episoadele psihotice ciclice, cu 
aparenţă schizofreniformă, pot să fie o variantă de tulburare bipolară. După 
stabilizarea psihozei, psihiatrul putea lua în considerare profilaxia cu litiu sau alt 
stabilizator al dispozitiei. 

Atunci când dra A nu este psihotică, adaptarea ei se realizează cu preţul unei 
negări masive a tuturor sentimentelor negative, în special furia, rezultând o existență 
schizoidă. Stresul de a-și găzdui fratele, care trăiește ca un parazit în apartamentul 
ei, provoca o asemenea furie în dra A, încât ea nu-și mai putea menţine postura 
defensivă uzuală. Sub presiunea acestui afect intens, ea regresa în poziția 
paranoid-schizoidă, în care o reprezentare inacceptabilă a Sinelui, care nutrește furie 
și sentimente criminale, a fost clivată și proiectată asupra mamei sale. După 
remisiunea psihozei sub tratament medicamentos, ea a reintroiectat reprezentarea 
Sinelui care a fost încă o dată îngropată sub negare. 

Pacienta nu are capacitatea de a gândi în termeni psihologici pentru a vedea 
problemele, cărora să li se adreseze într-un proces terapeutic explorator. Este 
necesară o intervenţie sau o terapie familială pentru a înlătura factorul stresant (i.e., 

fratele) si pentru a-i permite drei A să revină la adaptarea sa anterioară. Se 
recomandă urmarea unui tratament medicamentos si psihoterapie suportivă, astfel 
încât dra A să-și menţină apărările si să poată fi identificaţi alti potenţiali factori 
stresanti. Putem anticipa si alte probleme legate de complianta la tratament, dacă 
fratele ei se întoarce. 


Deși este conceput ca o formulare psihodinamică, acest exemplu este 
în acord cu modelul psihiatric biopsihosocial propus de Engel (1977), 
Fink (1988) et al., întrucât ia în considerare predispoziția genetică, 
influenţele sociofamiliale și factorii intrapsihici. 


3.4 Concluzii 


Tabelul 3-1 cuprinde pașii implicaţi într-o evaluare psihodinamică 
exhaustivă. În analiza finală, scopul evaluării este de a oferi informaţii 
și a orienta planul terapeutic global. Cazul drei A ilustrează modul în 
care un diagnostic psihodinamic și în special o formulare psihodinamică 
pot fi utile chiar și atunci când psihoterapia dinamică este contra- 
indicată. Tratamentul beneficiază totuși de informaţii de natură psiho- 
dinamică. O evaluare a funcţiilor Eului poate contribui la decizia de a 
interna un pacient în spital sau de a-l trata ambulatoriu. De exemplu, 


Tabel 3-1. Evaluarea psihodinamică. 


Date legate de istoric 
Boala prezentă, cu atenţie acordată asociațiilor și factorilor stresanfi cuprinși in 
Axa IV 
Istoricul, cu accent pe modul în care trecutul se repetă în prezent 
Istoria dezvoltării 
Istoria familială 
Contextul cultural /religios 
Examinarea stării psihice 
Orientare și percepţie 
Gândire 
Afect 
Activitate 
Teste psihologice proiective (dacă este necesar) 
Examenul fizic și neurologic 
Diagnosticul psihodinamic 
Diagnostic descriptiv DSM-IV-TR 
Interactiuni între Axele I, II, IM, IV, V 

Caracteristici ale Eului 
Puncte tari și puncte slabe 
Mecanisme de apărare și conflicte 
Relaţia cu Supraeul 
Calitatea relațiilor de obiect 
Relaţii familiale 
Modele de transfer și contratransfer 
Concluzii legate de relaţiile interne de obiect 
Caracteristici ale Sinelui 
Stima de sine și coeziunea Sinelui 
Continuitatea Sinelui 
Limitele Sinelui 
Relaţia psihic-corp 
Modele de atasament/capacitatea de mentalizare 
Formularea psihodinamică, utilizând datele de mai sus 


măsura în care un pacient își poate controla sau nu impulsurile poate 
fi o variabilă crucială în decizia dacă să fie internat imediat și — dacă 
acesta este cazul — când va putea să fie externat acel pacient. O 
înțelegere psihodinamică a pacienţilor îi poate ajuta pe clinicieni să-și 
dea seama dacă pacienţii vor accepta o recomandare pentru terapia de 
cuplu, comportamentală, familială sau de grup. În sfârșit, complianta 
pacientului față de un anume tratament medicamentos poate fi afectată 
de trăsăturile specifice de caracter ale pacientului respectiv. Cazurile 
discutate în capitolele următoare arată cum pot fi folosite alte modele 
teoretice în dezvoltarea unei formulări și modul în care evaluarea 
psihodinamică a pacientului orientează planificarea tratamentului. 

4. Tratamente in psihiatria 
dinamica 
Psihoterapia individuală 


Competența în psihoterapie individuală este probabil marca unui 
psihiatru de orientare dinamică. Întrucât evoluează din psihanaliză, 
psihiatria dinamică subliniază, în mod evident, nuanțele relaţiei terapeutice 
dintre psihoterapeut și pacient. Considerente legate de spațiu ne limitează 
la o scurtă trecere în revistă a principiilor generale derivate din vasta 
literatură asupra psihoterapiei individuale. Aplicaţii specifice ale acestor 
principii, in diferite tulburări, sunt demonstrate si explicate în Sectiunile IT 
și III ale acestui volum. Cititorii care sunt interesați de o discuție mai amplă 
asupra psihoterapiei individuale ar trebui să consulte unul dintre textele 
exhaustive (Adler și Bachant, 1998; Basch, 1980; Busch, 1995; Chessick, 1974; 
Dewald, 1964, 1971; Fromm-Reichmann, 1950; Gabbard, 2004; Luborsky, 
1984; McWilliams, 2004; Ogden, 1982; Roth, 1987). 


4.1 Continuum expresiv-suportiv 


Psihoterapia modelată după principiile tehnice ale psihanalizei 
formale a fost denumită în diferite feluri: expresivă, dinamică, de orien- 
tare psihanalitică, orientată către insight, exploratorie și intensivă, 
pentru a numi doar câteva. Această formă de tratament, concepută 
pentru a analiza apărările și a explora transferul, a fost inițial privită ca 
total diferită de psihoterapia suportivă. Aceasta din urmă, care este mai 
degrabă orientată către represia conflictului inconștient și întărirea 
apărărilor, a fost considerată de către cei mai multi ca fiind inferioară 
terapiei expresive. Această tendinţă se reflectă în maxima clinică după 
care s-au ghidat psihoterapeutii de-a lungul anilor: „Fii cât poţi de 
expresiv si cât trebuie de suportiv” (Wallerstein, 1986, p. 688). 

Mai mulți autori și-au exprimat îngrijorarea referitor la aceasta 
dihotomie tradițională (Gabbard, 2004; Horwitz et al., 1996; Pine, 1976, 
1986; Wallerstein, 1986; Werman, 1984; Winston et al., 2004). Una dintre 
problemele legate de această distincţie este implicarea că psihoterapia 
suportivă nu ar fi de orientare psihanalitică. În practică, multe forme 
de psihoterapie suportivă sunt ghidate, pas cu pas, de înțelegerea 
psihanalitică. Mai mult, această dihotomie consideră psihoterapia 
expresivă și psihoterapia suportivă ca fiind două entități clar distincte, 
pe când, în realitate, ele se regăsesc rareori undeva în formă pură 
(Wallerstein, 1986; Werman, 1984). În sfârșit, valoarea asociată cu presti- 
giul mai mare al psihoterapiei expresive sau psihanalizei a dus mereu 
la presupunerea că schimbarea obținută în urma insight-ului sau a 
rezolvării conflictului intrapsihic este întru câtva superioară celei obti- 
nute prin tehnicile suportive. Nu există date solide care să susțină 
această presupunere; schimbările obținute prin psihoterapia expresivă 
nu s-au dovedit a fi în nici un fel superioare sau mai durabile decât cele 
obținute prin psihoterapia suportivă (Wallerstein, 1986). 

La încheierea unui studiu impresionant, efectuat pe 42 de pacienți 
trataţi în cadrul Proiectului de cercetare în psihoterapie al Fundației 
Menninger, Wallerstein (1986), s-a arătat că toate formele de psihoterapie 
conțin un amestec de elemente expresive și suportive și că schimbările 
realizate de elementele suportive nu sunt deloc inferioare celor realizate 
de elementele expresive. În loc să privim psihoterapia expresivă și 
psihoterapia suportivă ca două modalităţi distincte de tratament, ar 
trebui să considerăm că psihoterapia are loc pe un continuum expre- 
siv-suportiv, ceea ce este mai apropiat de realitatea clinică și de cerce- 
tarea empirică. Cu anumiţi pacienţi și în anumite momente ale terapiei, 
aceasta va cuprinde mai multe elemente expresive, pe când cu alti 
pacienţi și în alte momente, terapia va impune o mai mare atenţie 
pentru elementele suportive. Așa cum nota Wallerstein (1986), „orice 
terapie corectă este întotdeauna atât expresivă, cât și suportivă (în feluri 
diferite), iar problema în orice moment și în orice terapie ar trebui să fie 
aceea de a exprima cum și când și de a susține cum și când“ (p. 689). 

Psihoterapia individuală adaptată la acest continuum ar fi cel mai 
bine denumită prin termenii de expresiv-suportivă sau suportiv-expresivă. 
Chiar și psihanaliza, situată în extremitatea capătului expresiv al 
continuum-ului, conține elemente suportive asociate structurii tra- 
tamentului și colaborării dintre analist și pacient, în vederea atingerii 
anumitor țeluri (Luborsky 1984). În schimb, cele mai multe psihoterapii 
suportive, aflate la capătul opus al continuum-ului, oferă uneori insight 
și înțelegere. Astfel, un terapeut de orientare dinamică eficient se va 
mișca, în mod flexibil, de-a lungul continuum-ului expresiv-suportiv, 
în funcție de nevoile pacientului la un moment dat, în procesul psiho- 
terapeutic. 

Conceptul de continuum expresiv-suportiv oferă un cadru pentru 
evaluarea scopurilor, caracteristicilor si indicatiilor psihoterapiei 
individuale. Fiecare dintre aceste elemente se schimbă în funcție de cum 
ne mișcăm de-a lungul continuum-ului. 


4.2 Psihoterapia expresiv-suportivă 


4.2.1 Scopuri 


Din perspectivă istorică, insight-ul și înțelegerea au fost întotdeauna 
considerate scopurile finale ale psihanalizei și ale psihoterapiei derivate 
din principiile psihanalitice. Totuși, după anii '50, a existat o tot mai 
largă acceptare a ideii că relaţia terapeutică în sine contribuie la vin- 
decare, independent de rolul său de a oferi insight. Loewald (1957/1980) 

-a arătat că procesul schimbării este „pus în mișcare nu doar prin 
abilitățile tehnice ale analistului, ci și prin faptul că analistul se pune la 
dispoziție pe el însuși, pentru dezvoltarea unei noi «relaţii de obiect» 
între pacient și analist“ (p. 224). 

Deși majoritatea terapeutilor psihanaliști au ca scop atât insight-ul, 
cât și relaţia terapeutică, există variaţii în ceea ce privește importanţa 
atribuită fiecărei dimensiuni. Unii se concentrează mai mult pe rezol- 
varea conflictului prin interpretare, pe când alţii subliniază importanța 
dezvoltării autenticității sau a „adevăratului Sine“ (Winnicott 1962/1976). 
Unii terapeuti sunt mai ambiţioși în privinţa rezultatelor terapeutice; 
alții consideră procesul psihoterapeutic ca o căutare a adevărului despre 
propria persoană (Grinberg, 1980). lar alții consideră că scopul ar trebui 
să fie capacitatea de a reflecta asupra propriei lumi interne (Aron 1998). 
Cei influențați de Klein au drept tel reintegrarea aspectelor Sinelui, care 
fuseseră pierdute prin identificarea proiectivă (Steiner, 1989). Terapeutii 
influențați de teoria atasamentului (Fonagy, 2001) susțin că scopul este 
ameliorarea capacității de mentalizare. 

Din punctul de vedere al relaţiilor de obiect, scopul psihoterapiei îl 
va constitui ameliorarea calităţii relațiilor persoanei respective, indi- 
ferent dacă intervenţia se poziţionează spre polul suportiv sau cel 
expresiv al continuum-ului. Întrucât relaţiile interne de obiect se modi- 
fică pe parcursul psihoterapiei, subiectul este capabil să perceapă și să 
se relationeze cu persoanele din jur în mod diferit. În practica actuală, 
pacienţii apelează la terapie mai degrabă din cauza nemulțumirii legate 
de calitatea relațiilor, decât a unor simptome distincte, așa cum făceau 
în timpul lui Freud. Astfel, importanţa acestui scop trebuie mereu 
subliniată. Un studiu empiric asupra analizei (Kantrowitz et al., 1987) 

a demonstrat, cu ajutorul testelor psihologice proiective aplicate inainte 
și după tratament, că analiza produce o ameliorare statistic semnifica- 
tivă a nivelului și calității relaţiilor de obiect. 

În psihoterapia orientată către psihologia Sinelui, printre scopuri 
se numără întărirea coeziunii Sinelui și încurajarea pacientului de a 
alege obiecte mai mature ale Sinelui, așa cum s-a arătat în Capitolul 
2. După cum spunea Kohut (1984), „esenţa curei psihanalitice constă 
în capacitatea pacientului, nou achiziționată, de a identifica și de a 
căuta obiecte ale Sinelui adecvate, pe măsură ce acestea apar în 
realitatea înconjurătoare, precum și în capacitatea de a fi susținut de 
acestea“ (p. 77). 

Psihoterapia aflată la polul suportiv își propune, ca scop principal, 
să ajute pacientul să se adapteze la factorii stresanti, evitând insight-ul 
referitor la dorințele inconștiente și la apărări (Roskin, 1982). 
Terapeutul speră să întărească apărările, pentru a facilita capacitatea 
pacientului de a se adapta și de a face fata stresului zilnic. Acest scop 
implică deseori întoarcerea unui pacient la un nivel anterior de 
funcționare, care a fost compromis de o criză. Mai mult, întrucât 
tehnicile suportive sunt utilizate frecvent în tratamentul pacienţilor 
cu un Eu foarte fragil, întărirea Eului este un aspect crucial al 
psihoterapiei suportive. De exemplu, terapeutul poate servi drept Eu 
auxiliar, ajutând pacienţii să testeze realitatea cu mai multă acuratețe 
sau să anticipeze consecințele acţiunilor lor și deci să-și amelioreze 
judecata. Winston et al. (2004) oferă o abordare sistematică a 
psihoterapiei suportive, care să fie ajustată nevoilor individuale ale 
pacientului. 


4.2.2 Durata 


Durata psihoterapiei expresiv-suportive este în esenţă independentă 
de continuum-ul expresiv-suportiv. Terapiile care sunt în mare măsură 
suportive sau expresive pot fi de durată scurtă sau lungă. În unele 
cazuri, psihanaliza poate să dureze peste 5 ani, iar anumite procese 
suportive pot să dureze chiar mai mult. Pe de altă parte, există situații 
în care o singură ședință de terapie (sau consultatie) suportivă sau 
expresivă poate avea un efect terapeutic important. 

Deși definițiile psihoterapiei dinamice de scurtă durată sau de lungă 
durată variază, eu consider psihoterapie pe termen lung acel tratament 
care durează peste 6 luni sau 24 de săptămâni (Gabbard, 2004), 
Majoritatea terapiilor pe termen lung sunt deschise, dar unele au un 
termen fix, cu un număr clar de ședințe, de la început. În această primă 
secțiune, voi discuta despre terapia dinamică pe termen lung și voi face 
referințe la terapia scurtă către sfârșitul capitolului. 


106 Glen 0. Gabbard - Tratat de psihiatrie psihodinamică 


4.2.3 Frecventa sedintelor 


Spre deosebire de durata terapiei, numărul sedintelor pe săptămână 
tinde să fie puternic corelat cu acest continuum expresiv-suportiv. Ca 
regulă generală, un număr mai mare de ședințe pe săptămână carac- 
terizează polul expresiv al continuum-ului. Psihanaliza, tratamentul 
considerat a fi cel mai expresiv, se caracterizează prin patru sau cinci 
ședințe pe săptămână, iar pacientul stă, de obicei, întins pe divan, cu 
terapeutul așezat în spatele acestuia. Pe măsură ce ne deplasăm spre 
celălalt pol, formele predominant expresive ale psihoterapiei implică, 
în mod obișnuit, una până la trei ședințe pe săptămână, iar pacientul 
stă așezat într-un fotoliu. În schimb, psihoterapia predominant supor- 
tivă prevede rareori mai mult de două ședințe pe săptămână și de obicei 
are loc o dată pe săptămână sau chiar mai rar. Nu este neobișnuit, 
pentru procesul suportiv, să prevadă ședințe o data pe lună. 

Problema frecvenţei este legată de rolul transferului în procesul 
psihoterapeutic (discutat mai târziu în acest capitol). Experienţa clinică 
a arătat că transferul crește în intensitate o dată cu frecvenţa sedintelor. 
Întrucât terapia predominant expresivă se centrează pe transfer, 
terapeutii respectivi preferă, de obicei, să vadă pacienții mai des decât 
o dată pe săptămână. În contrast, procesul suportiv lucrează într-o mai 
mică măsură cu transferul, astfel încât nu este necesar mai mult de o 
ședință pe săptămână. De asemenea, în timp ce terapiile predominant 
expresive prevăd aproape invariabil ședințe de 45 sau 50 de minute, 
procesele suportive tind să utilizeze timpul într-un mod mai flexibil. 
Anumiți pacienţi care necesită mai multe contacte de tip suportiv cu 
terapeutul se simt mai bine cu două ședințe de câte 25 de minute într-o 
săptămână, decât cu o singură ședință de 50 de minute. 

Realitatea din clinica psihiatrică este că problemele practice pot avea 
o pondere mai mare decât consideratiile teoretice în determinarea 
frecvenţei sedintelor. Unii pacienţi pot să-și permită doar o ședință pe 
săptămână, chiar dacă s-ar simți mai bine cu trei. Alţi pacienți pot 
ajunge la cabinetul terapeutului, din cauza programului lor de lucru 
sau a problemelor de transport, doar o dată pe săptămână. Totuși, 
înainte de a accepta astfel de limitări, terapeutul trebuie să țină cont că 
rezistentele se ascund adesea în locuri convenabile. Investigarea acestor 
limitări practice ar putea arăta că pacientul beneficiază de o mai mare 
flexibilitate de timp și bani decât recunoaște de la început. 


4.2.4 Asocierea liberă 


Asocierea liberă este frecvent considerată ca modalitatea principală 
prin care comunică pacientul cu analistul. Ea cere ca pacientul să se 

relaxeze, renuntand la controlul obisnuit asupra procesului gandirii, 
într-un efort de a spune ce îi vine in minte, fără să-și cenzureze cuvintele 
sau gândurile. În practică, rezistentele intervin în mod inevitabil atunci 
când pacienţii încearcă să asocieze liber. Se afirmă deseori, doar pe 
jumătate în glumă, că atunci când un pacient este capabil să asocieze 
liber, fără interferența rezistentelor, acel pacient poate fi gata pentru 
încheierea terapiei. Pacienţii pot, de asemenea, folosi asocierea liberă ca 
rezistență împotriva concentrării asupra unei probleme specifice din 
viaţa lor actuală (Greenson, 1967). 

Asocierea liberă este utilă și în terapiile predominant expresive, deși 
într-un mod mai selectiv decât în analiză. De exemplu, terapeutul poate 
să-i ceară pacientului să facă asocieri cu diferite elemente ale unui vis, 
fapt care ar ajuta atât terapeutul, cât și pacientul să înțeleagă legăturile 
inconștiente, făcând astfel posibilă interpretarea visului. 

Asocierea liberă este mult mai putin utilă, pe măsură ce ne indrep- 
tăm către polul suportiv al terapiilor. După cum arăta Greenson (1967), 
procesul în sine necesită un Eu matur și sănătos, pentru a menţine 
distanţa dintre un Eu care observă și un Eu care trăiește. Pacienţii cu un 
Eu deficient, înclinați către psihoză, pot să regreseze din ce în ce mai 
mult, dacă li se permite să asocieze liber în cadrul unui proces suportiv. 
Mai mult, acestor pacienţi le lipsește deseori capacitatea de a reflecta 
asupra asocierilor pe care le fac și de a le integra într-o înţelegere 
coerentă și semnificativă a problemelor inconștiente. 


4.2.5 Neutralitate, anonimitate și abstinenta 


Între 1912 și 1915, Freud a publicat o serie de indicaţii tehnice care 
au format baza a ceea ce a fost deseori denumit modelul „clasic“ de 
tratament. Principii cum ar fi neutralitatea, anonimitatea și abstinenta 
au evoluat din aceste lucrări. Totuși, în ultimii ani, aceste concepte au 
devenit foarte controversate, întrucât a fost din ce în ce mai clar că 
modul în care practica Freud era considerabil diferit de unele dintre 
recomandările sale, regăsite în lucrările referitoare la tehnică (Lipton, 
1977; Lohser și Newton, 1996). În timp ce Freud îi sfătuia uneori pe 
analiști să dea dovadă de detașare emoțională, să nu arate nimic din ei 
înșiși și să pună deoparte tot ce tine de propriile lor sentimente, lucrările 
referitoare la pacienţii lui demonstrau că el dădea dovadă de trans- 
parenţă în privința dispozitiei sale; bârfea frecvent; oferea propriile 
opinii despre alti oameni, opere de artă și probleme politice curente; și 
era angajat cu entuziasm ca o „persoană adevărată“. Propria sa subiec- 
tivitate era foarte evidentă. Recomandările sale scrise asupra proble- 
melor de tehnică porneau, evident, mai degrabă de la îngrijorarea lui 
cu privire la potentiala trecere la act contratransferenţială din partea 

colegilor lui, decât din ceea ce credea el că este favorabil avansării 
procesului analitic. 

Freud nu era de fapt atât de auster în scrierile sale referitoare la 
tehnică, pe cât este uneori prezentat. În recomandările legate de tehnică, 
avea tendinţa să oscileze între adoptarea flexibilitatii și tactului pe de-o 
parte și a unei atitudini mai autoritare, pe de altă parte. James Strachey, 
care l-a tradus, precum și discipolii săi au minimalizat prima tendință 
și au accentuat-o pe cea de-a doua. 

Neutralitatea este probabil aspectul cel mai greșit înțeles al tehnicii 
psihanalitice și psihoterapeutice. Freud nici măcar nu a folosit acest 
cuvânt în scrierile sale. James Strachey a tradus cuvântul german 
Indifferenz ca „neutralitate“, deși cuvântul, în germană, implica mai 
degrabă un oarecare grad de participare emoțională a analistului, decât 
de detașare. Cuvântul este frecvent interpretat greșit ca însemnând 
răceală sau atitudine distantă (Chessick, 1981). Chiar și în terapiile cel 
mai pregnant expresive, căldura emoțională este o parte necesară a 
relaţiei terapeutice. În mod similar, grija pentru cazul unic al pacientului 
este esenţială pentru stabilirea unui raport. 

Terapeutii care se exclud ei înșiși din câmpul interpersonal al 
terapiei, adoptând o atitudine distantă și neparticipativă, își diminuează 
eficacitatea, întrucât se îndepărtează de la experiența legată de lumea 
obiectelor interne ale pacientului (Hoffman și Gill 1988). Faptul că 
terapeutul este un participant la procesul terapeutic se bucură de un 
larg consens. Participarea lui se face într-un mod spontan și totodată 
tranzitoriu, disciplinat, parțial (Gabbard, 1995; Hoffman și Gill, 1988; 
Mitchell, 1997; Racker, 1968; Renik, 1993; Sandler, 1976). Așa cum a 
demonstrat-o practica lui Freud, există o subiectivitate ireductibilă 
(Renik, 1993) care nu poate fi eliminată printr-o mască de anonimitate. 
Mai mult decât atât, terapeutii care își permit să răspundă încercărilor 
inconștiente ale pacienţilor de a-i transforma în obiecte de transfer vor 
dobândi o mult mai bună apreciere a lumii interne a pacientului. 
Terapeutii pot să devină conștienți de contratransfer doar după ce au 
reacționat, asemeni uneia dintre proiecţiile obiectelor interne sau uneia 
dintre reprezentările de Sine ale pacientului (Sandler, 1976; vezi și 
Gabbard, 1995). După cum am notat în Capitolul 1, contratransferul, 
care este creat din subiectivitatea terapeutului și proiecţiile reprezen- 
tărilor interne ale pacientului, deopotrivă, constituie o sursă de infor- 
matii valoroase în cadrul procesului terapeutic. 

În prezent, cea mai larg acceptată semnificaţie a neutralității implică 
adoptarea unei atitudini care să nu judece comportamentul, gândurile, 
dorințele și sentimentele pacienţilor. Anna Freud (1936/1966), care nu 
a utilizat acest termen, a sugerat că analistul trebuie să rămână echi- 
distant fata de Se, Eu, Supraeu și cererile realității externe. Acest punct 
de vedere este totuși mai degrabă un ideal decât o poziţie realistă. 

Terapeutii emit deseori judecăţi personale referitoare la ceea ce 
pacienţii fac sau spun, iar un terapeut spontan, angajat în relaţie, va 
dezvălui câteodată aceste judecăţi în mod nonverbal sau chiar în cadrul 
unor comentarii directe față de pacient. Greenberg (1986) a redefinit 
neutralitatea ca asumarea unei poziţii echidistante între un obiect 
anterior, din trecutul pacientului, și obiectul nou, reprezentat de 
terapeut, din prezent. Acest concept ar putea defini cu mai multă 
acuratețe procesul intern al terapeutului. Terapeutul este antrenat 
într-un rol evocat de lumea internă a pacientului și apoi încearcă să se 
desprindă de acest rol, astfel încât să poată reflecta ce se petrece între 
pacient și terapeut. 

Anonimitatea a fost redefinită, în mod similar, în practica actuală. 
Freud (1912/1958) a notat că analistul ar trebui să se străduiască pentru 
opacitatea unei oglinzi, dar analiștii și psihoterapeutii de orientare 
analitică de azi recunosc faptul că anonimitatea este un construct mitic. 
În cabinetul unui terapeut se află fotografii, cărți și alte articole de uz 
personal. Atunci când terapeutul vorbește, atât ceea ce spune, cât și felul 
în care răspunde la materialul pacientului arată mult despre subiec- 
tivitatea terapeutului. Astfel, el se dezvăluie atât prin limbajul nonverbal, 
cât și prin cel verbal. Majoritatea analiștilor si psihoterapeutilor de 
orientare analitică recunosc totuși că este important să se rețină. Dez- 
văluirea unor detalii intime, legate de familia terapeutului sau 
problemele personale ale acestuia, este rareori utilă și poate încărca 
pacientul în sensul că se creează o inversare de roluri, în care pacientul 
simte că trebuie să aibă grijă de terapeut. În mod similar, emiterea unor 
judecăţi aspre referitoare la gândurile, sentimentele sau acțiunile 
pacientului poate fi dăunătoare prin asocierea cu autocritica pacientului. 
Pe de altă parte, astfel de judecăți pot fi necesare dacă pacientul riscă 
să acționeze într-o manieră autodistructivă. 

Abstinenta este un al treilea termen care a fost greșit înțeles de către 
unii practicieni. Freud a sugerat că analistul trebuie să se abţină de la 
gratificarea dorințelor transferentiale, astfel încât acele dorinţe să fie mai 
degrabă analizate decât satisfăcute. În prezent, există o largă recunoaș- 
tere a faptului că, pe parcursul tratamentului, au loc gratificări parțiale 
legate de transfer. Râsul terapeutului ca răspuns la o glumă, ascultarea 
empatică intrinsecă a unei psihoterapii, precum și căldura și înțelegerea 
oferite de terapeut, toate reprezintă gratificări pentru pacient. Conceptul 
de limite analitice sau terapeutice stabilește limite pentru relaţia fizică, 
astfel încât limitele psihologice și emoţionale pot fi depășite prin 
procesele de empatie, identificare proiectivă și introiectie (Gabbard si 
Lester, 2003). Limitele profesionale corecte nu ar trebui construite pentru 
a promova rigiditatea sau răceala (Gutheil și Gabbard, 1998). Terapeutii 
buni se simt liberi să râdă la o glumă pe care o spune pacientul și ar 
putea lăcrima atunci când aud o poveste tristă. Ei pot, de asemenea, să 

întâmpine pacientul cu entuziasm la începutul unei ședințe. Totuși ei 
menţin abstinenta în ceea ce privește gratificarea dorințelor sexuale și 
orice altă formă de posibilă exploatare a pacientului pentru propriile 
lor nevoi. 


4.2.6 Intervenţiile 


Intervenţiile făcute de terapeut pot fi împărţite în opt categorii și 
plasate de-a lungul unui continuum expresiv-suportiv: 1) interpretarea, 
2) observarea, 3) confruntarea, 4) clarificarea, 5) încurajarea de a elabora, 
6) validarea empatica, 7) intervenţiile psihoeducationale, 8) sfatul și 
lauda (figura 4-1). 


Interpretarea 


În formele predominant expresive ale tratamentului, interpretarea 
este privită ca instrumentul decisiv ultim al terapeutului (Greenson, 
1967). În forma sa cea mai simplă, interpretarea se referă la trans- 
formarea unui material inconștient într-unul conștient. Interpretarea 
este o explicație care face legătura dintre un sentiment, gând, compor- 
tament sau simptom cu înțelesul sau originea sa inconștientă. De 
exemplu, terapeutul i-ar putea spune unui pacient care întârzie: „Poate 
că motivul pentru care aţi întârziat este acela că v-a fost teamă că aș 
reacționa, la succesul dumneavoastră actual, în același fel în care a 
reacționat tatăl dumneavoastră”. În funcție de punctul în care se află 
terapia, precum și de capacitatea pacientului de a auzi, interpretările 
pot fi orientate către transfer (ca în acest exemplu), către probleme din 
afara transferului, către unele situaţii trecute sau prezente, către 
rezistentele sau fantasmele pacientului. Ca principiu general, terapeutul 
nu abordează conţinutul inconștient prin intermediul interpretării, până 
când materialul nu devine aproape conștient și deci mai accesibil 
constientei pacientului. 


Observarea 


Observarea nu este o interpretare, în sensul că nu încearcă să explice 
semnificații inconștiente sau să facă legături între cauză și efect. 
Terapeutul doar remarcă un comportament nonverbal, un model în 
cadrul procesului terapeutic, o urmă de emoție în expresia pacientului 
sau faptul că acesta schimbă subiectul. Un terapeut ar putea spune, de 
exemplu: „Am remarcat un obicei — atunci când intrați în cabinet, la 

începutul fiecărei ședințe, pareti înspăimântat și trageţi scaunul lângă 
perete, înainte de a vă așeza. Ce credeți despre acest lucru?”. Ca în acest 
exemplu, terapeutul nu face speculaţii legate de motivul din spatele 
comportamentului, ci invită pacientul să colaboreze în această privinţă. 


Confruntarea 


Următoarea intervenţie de tip expresiv este confruntarea. Ea se 
adresează unei probleme pe care pacientul nu vrea să o accepte sau 
identifică evitarea sau minimalizarea la care recurge pacientul. Spre 
deosebire de observare, care de obicei se referă la ceva din afara con- 
stientei pacientului, confruntarea subliniază de obicei evitarea mate- 
rialului conștient. Confruntarea este deseori blândă însă are o conotaţie 
peiorativă, în limbajul comun, de agresivitate sau rănire. Următorul 
exemplu arată că această intervenţie nu este neapărat ostilă: în ultima 
ședință a unui proces terapeutic de lungă durată, pacientul a vorbit pe 
larg despre problemele pe care le-a avut cu mașina, în drum spre 
ședință. Terapeutul i-a spus: „Cred că preferați să vorbiti despre mașina 
dumneavoastră, decât să infruntati tristețea pe care o resimfiti legat de 
ultima noastră ședință“. 


Clarificarea 


Mai departe pe acest continuum de la intervenţiile expresive la cele 
suportive, se poziţionează clarificarea. Ea implică o reformulare sau o 
adunare a ceea ce a povestit pacientul, pentru a realiza o perspectivă 
mai coerentă asupra celor comunicate pe parcurs. Clarificarea diferă de 
confruntare, întrucât nu include elementul de negare sau minimalizare. 
O clarificare are ca scop să-l ajute pe pacient să exprime ceva ce este 
greu de pus în cuvinte. 


Încurajarea de a elabora 


Spre mijlocul continuum-ului, se află intervenţiile care nu sunt nici 
suportive și nici expresive prin ele însele. Încurajarea de a elabora poate 
fi definită, în sens larg, ca o cerere de informaţii referitoare la un subiect 
adus de pacient. Poate fi o întrebare deschisă, ca de exemplu: „Ce vă 
vine în minte în legătură cu aceasta?“ sau poate fi o cerere mai directă 
ca: ,Spuneti-mi mai multe despre tatăl dumneavoastră“. Astfel de 
intervenţii sunt frecvent utilizate atât în terapiile predominant expre- 
sive, cât și în cele predominant suportive. 

Validarea empatica 


Validarea empatică este o dovadă a ajustării empatice a terapeutului 
la starea internă a pacientului. Un comentariu tipic de validare ar fi: 
„Înţeleg de ce vă simtiti atât de deprimat în legătură cu aceasta“ sau 
„Este dureros când sunteţi tratat în acest mod“. Din perspectiva 
psihologiei Sinelui, imersiunea empatică în experiența internă a 
pacientului este esenţială, indiferent de locul pe care îl ocupă terapia 
în continuum-ul expresiv-suportiv (Kohut, 1984; Ornstein, 1986). 
Atunci când pacienţii simt că terapeutul înțelege experiențele lor 
subiective, este mai probabil ca ei să accepte interpretările. Intervenţiile 
afirmative (Killingmo, 1995) pot fi, de asemenea, ca o validare 
empatică. De exemplu, terapeutul unui pacient care a fost abuzat când 
era copil ar putea spune: „Aveţi tot dreptul să fiți furios pe tatăl 
dumneavoastră“. 


Intervenţiile psihoeducationale 


Intervenţiile psihoeducationale se referă la informaţia, împărtășită 
cu un pacient, bazată pe formarea și cunoștințele terapeutului. Un 
terapeut poate să explice, de exemplu, diferența dintre suferinţă și 
depresie. 


Sfatul și lauda 


Această categorie de sfat și laudă include două intervenţii legate 
prin faptul că amândouă prescriu și încurajează anumite activități. 
Sfatul implică sugestii directe făcute pacientului referitor la modul 
în care să se comporte. Lauda întărește anumite comportamente ale 
pacientului, prin exprimarea unei aprobări deschise, legată de 
acestea. Un exemplu de sfat este: „Cred că nu ar trebui să mai iesiti 
cu acest bărbat“, iar un exemplu de laudă: „Sunt foarte mulțumit că 
ati putut să-i spuneţi că n-o să vă mai întâlniți cu el“. Aceste 
comentarii sunt la capătul opus, pe axă, fata de intervenţiile 
psihanalitice tradiționale, întrucât se îndepărtează de neutralitate și 
compromit, într-o oarecare măsură, autonomia pacientului în luarea 
deciziilor. 

Majoritatea proceselor terapeutice conţin toate aceste intervenții, 
la un moment dat, în cursul tratamentului. Totuși o terapie este 
clasificată ca esențialmente expresivă sau suportivă în funcție de 
tipurile de intervenţii care predomină. Aceste asocieri ale inter- 
ventiilor cu terapiile aflate pe continuum nu sunt totuși atât de rigide. 

Pine (1986), precum si Horowitz et al. (1996) au promovat tehnicile 
suportive, pentru a „atenua șocul“ interpretărilor, in cadrul terapiei 
suportive cu pacienţi fragili. Werman (1984, p. 83) a propus să se 
efectueze „interpretări de jos în sus“ ale comportamentului sau sen- 
timentelor legate de transfer, pentru a face mai degrabă legătura dintre 
acestea și situația prezentă decât cu experiențele timpurii, prevenind 
astfel regresia la pacienţii cu un Eu foarte fragil. Aceste intervenții sunt 
inversul interpretărilor clasice prin faptul că oferă explicaţii conștiente 
și nu inconștiente ale comportamentului și sentimentelor pacientului. 


4.2.7 Transferul 


Freud ținea mult la afirmaţia că un proces terapeutic este psihanalitic 
dacă se concentrează asupra transferului și rezistenței. Cu siguranţă, 
toate formele de psihoterapie orientată dinamic acordă multă atenţie 
transferului. Totuși, modul specific în care transferul este abordat (sau 
nu este abordat) variază considerabil, în funcţie de dimensiunea 
expresiv-suportivă. În psihanaliza formală, sublinierea și înțelegerea 
transferului sunt foarte importante, deși analiștii contemporani vorbesc 
mai degrabă despre un set sau o serie de transferuri, decât despre 
transfer (Westen si Gabbard, 2002). Un terapeut poate întâlni transferuri 
de tip matern, patern și fratern, toate în tratamentul aceluiași pacient. 

Atât psihanaliza, cât și psihoterapia expresivă utilizează interpretări 
extratransferentiale, precum și interpretări transferentiale. Psihoterapia 
este întru câtva mai limitată decât psihanaliza, prin faptul că se 
concentrează mai mult asupra naturii transferului legat de problemele 
prezente (Roskin, 1982). Totuși, în practica din zilele noastre, distincția 
dintre psihanaliză și psihoterapia expresivă este neclară, ele fiind greu 
de diferențiat. 

După cum am notat în Capitolul 1, transferul este deseori 
considerat, actualmente, ca având o calitate bidimensională, care 
implică pe de-o parte o repetiție a experienţei trecute cu obiecte 
anterioare și, pe de altă parte, căutarea unei noi experienţe cu un obiect 
sau obiect al Sinelui, care să fie reparatorie și corectivă pentru pacient. 
În plus, noțiunea de transfer ca distorsiune a devenit mai complexă. 
Terapeutul trebuie să evite o abordare „culpabilizantă“ a interpretării 
transferului, întrucât pacientul poate răspunde în mod legitim la 
comportamente sau atitudini reale ale terapeutului. Terapeutul trebuie 
să fie mereu angajat în autoobservare, pentru a putea distinge aspectele 


transferentiale repetitive, care alcătuiesc un „model“ și care provin din 


lumea interioară a pacientului, de contribuțiile reale care-i aparțin lui 
(terapeutului), la această interacțiune (Gabbard, 1996; Hoffman, 1998; 
Mitchell, 1997). 

În terapiile desemnate ca predominant suportive, psihoterapeutul 
este implicat in acelasi proces de monitorizare a dezvoltarii transferului 
și a răspunsurilor contratransferentiale. Transferul este remarcat lăuntric 
de către terapeut, dar de obicei nu este abordat și interpretat fata de 
pacient. Scopul tratamentului, atunci când terapeutul se abtine de la 
interpretare, este de a provoca un transfer dependent pozitiv, fără ca 
acesta să fie analizat (Wallerstein, 1986). Acest atașament în transfer este 
mecanismul „curei transferentiale”, caz în care pacientul se face mai 
bine pentru a-l mulțumi pe terapeut. Deși schimbările derivate din acest 
model au fost, tradițional, categorisite ca inferioare celor rezultate din 
rezolvarea conflictului, cercetarea a indicat că ele ar putea fi stabile și 
durabile (Horowitz, 1974; Wallerstein, 1986). 


4.2.8 Rezistentele 


După cum am notat în Capitolul 1, rezistentele se referă la apariţia 
apărărilor caracteriologice ale pacienţilor, în cadrul relaţiei terapeutice. 
În terapiile predominant expresive, analizarea și înțelegerea rezisten- 
telor fac parte din munca de zi cu zi a psihoterapeutului. Dacă, de 
exemplu, un pacient intarzie mereu la sedinte sau tace mereu in timpul 
acestora, terapeutul va privi aceste rezistente cu interes si curiozitate, 
in loc să le devalorizeze, considerându-le drept o atitudine sfidătoare 
și intenționată. Rezistentele nu sunt întâmpinate cu respingere sau 
cenzură. Din contră, terapeutul antrenează pacientul în înțelegerea 
originilor rezistentelor și apoi abordează rezistentele prin interpretare. 

Rezistenţa legată de transfer este denumită rezistența de transfer. 
Aceasta implică interferenţe cu travaliul terapeutic, derivate din per- 
ceptiile transferentiale. De exemplu, un pacient se poate simţi incapabil 
să vorbească despre fantasmele de masturbare, întrucât este convins că 
terapeutul dezaprobă masturbarea. Pentru a preveni o judecată negativă 
din partea terapeutului, pacientul alege tăcerea. În limbajul teoriei 
relațiilor de obiect, rezistența de transfer poate fi înțeleasă ca tendință 
inconștientă a pacientului de a se agăța cu tenacitate de o anume relație 
internă de obiect. Aceasta se poate manifesta ea însăși ca un impas 
terapeutic, în care pacientul se relationeaza cu terapeutul ca și cum 
terapeutul ar fi mereu altcineva. 

Cei care se formează în psihanaliză și psihoterapie psihanalitică au 
pus deseori următoarea întrebare: „Rezistență la ce?“. Friedman (1991) 
a remarcat că adevărata semnificație a rezistenței constă în faptul că 
sentimentele asociate cu ea pot obliga pacientul să adopte o acțiune 
lipsită de reflecţie, în loc de una de observare și reflecţie. El a arătat că 
rezistența se dezvoltă față de o atitudine psihică particulară, pe care o 
descrie ca „o activare conștientă simultană a dorințelor refulate și o 

contemplare la rece a semnificatiilor acestora, astfel încât ele sunt trăite 
atât ca dorinţe, cât și ca trăsături obiective ale Sinelui aflat în conflict“ 
(p. 590). Mai mult, accentul care se pune în prezent pe intersubiectivitate 
arată, de asemenea, că rezistentele pacientului pot fi însoţite de o 
contrarezistenta în terapeut, care se poate lovi de dificultățile paci- 
entului de a realiza un spaţiu de reflecţie necesar tratamentului 
psihanalitic. 

În Capitolul 2, am vorbit despre perspectiva diferită asupra rezis- 
tentelor pe care o au adepţii psihologiei Sinelui. Ei privesc rezistentele 
drept activități psihice sănătoase, care păzesc dezvoltarea Sinelui 
(Kohut, 1984). În loc să interpreteze rezistentele, ei dovedesc empatie 
pentru nevoia pacienţilor de a se apăra. Acest punct de vedere este în 
concordanţă cu îngrijorarea lor că abordarea clasică, de căutare a 
conţinutului aflat la baza rezistenţei, are conotații moralizatoare. Totuși 
această abordare empatică i-a făcut pe unii analiști să privească tehnica 
psihologiei Sinelui ca fiind fundamental suportivă. Trebuie, de ase- 
menea, reținut că tehnica analitică clasică nu presupune un atac 
„insensibil“ asupra rezistentelor, ci, mai degrabă, se referă la examinarea 
cu răbdare și la încercarea de a înţelege rezistentele. 

După cum se deduce din comentariile anterioare referitoare la 
psihologia Sinelui, rezistentele sunt privite ca esenţiale și adaptative, in 
contextul psihoterapiei predominant suportive. Rezistentele sunt adesea 
manifestări ale structurilor defensive, care au nevoie să fie întărite ca 
parte a terapiei. Terapeutul ar putea chiar încuraja rezistența, indicân- 
du-i pacientului că anumite subiecte sunt prea dureroase pentru a fi 
discutate și ar trebui amânate, până într-un moment mai favorabil. În 
mod similar, mecanismele de amânare pot fi întărite, pentru a susține 
un Eu fragil, hărțuit constant de impulsuri. Atunci când acțiunile unui 
pacient elimină verbalizarea sentimentelor dureroase, ca în acting out, 
terapeutul poate fi obligat să pună limite unui comportament auto- 
distructiv, mai degrabă decât să interpreteze rezistența la comunicare, 
ca în cadrul tratamentului expresiv. Punerea acestor limite poate implica 
spitalizarea sau insistența ca pacientul să-i predea terapeutului droguri 
ilegale. 


4.2.9 Perlaborarea 


Interpretările rezultă rareori în răspunsuri ca „Aha!“ și vindecări 
spectaculoase. De obicei, ele sunt îndepărtate de forța rezistentelor și 
necesită repetiții frecvente din partea terapeutului, în diferite contexte. 

Această interpretare repetitivă a transferului și rezistentelor, până 
când insight-ul a devenit pe deplin integrat în planul conștient, este 
cunoscută drept perlaborare. Deși eforturile terapeutului sunt necesare, 

Figura 4-2. Triunghiul insight-ului (modelat după Menninger, 1958). 


pacientul participă la travaliu, prin acceptarea și integrarea insight-uri- 
lor terapeutului, între ședințele propriu-zise (Karasu, 1977). Triunghiul 
insight-ului (Menninger, 1958) este un model conceptual util pentru 
procesul de perlaborare (vezi figura 4-2). Pe parcursul psihoterapiei, 
terapeutul remarcă anumite modele: 1) în relaţiile exterioare ale 
pacientului și apoi le leagă de 2) modele transferentiale si de 3) relații 
anterioare cu membrii familiei. În final, pacientul devine conștient de 
aceste legături inconștiente. Aceste modele pot fi urmărite, de-a lungul 
terapiei, pe măsură ce se relationeaza cu cele trei laturi ale triunghiului 
și pot fi indicate pacientului de fiecare dată când apar. Treptat, pacientul 
observă un model care apare în repetate rânduri, în diferite situaţii, iar 
acesta îi devine astfel mai putin străin. Pacientul va câștiga în acest fel 
o mai mare capacitate de control asupra modelului. 

Același concept poate fi reformulat în termenii teoriei relaţiilor de 
obiect. În cadrul transferului, al relațiilor extratransferentiale curente și 
al amintirilor legate de relaţiile din trecut, apar constelații recurente 
Sine-obiect-afect. În termenii psihologiei Sinelui, modelul pacientului 
poate fi expectatia de a se oglindi sau nevoia de a-i idealiza pe ceilalți. 
Totuși, indiferent de teoria la care se recurge, toate școlile de gândire 
consideră că retrăirea în cadrul transferului a acestor modele relationale 
centrale este extrem de importantă pentru obținerea unui rezultat 
pozitiv. Acest proces de elaborare se aplică aproape în exclusivitate 
tratamentelor cu o componentă expresivă semnificativă — este rareori 
utilizat pentru a caracteriza procese predominant suportive. 

4.2.10 Utilizarea viselor 


in psihanaliza si in formele predominant expresive de psihoterapie, 
interpretarea viselor este considerată drept „calea regală“ către inte- 
legerea inconstientului (Freud, 1900/1953, p. 608). Asociaţiile pe care le 
face pacientul cu elementele visului sunt utilizate pentru a înțelege 
conținutul latent sau ascuns al visului, care se află în spatele continu- 
tului manifest sau de la suprafață. Simbolurile din vis pot fi apoi 
interpretate, pentru a ajuta pacientul să înțeleagă în și mai mare măsură 
indiciile inconștiente din vis. 

În psihoterapiile de la polul suportiv al continuum-ului, terapeutul 
ascultă cu atenţie visul pacientului și îl ia în considerare, cum ar face 
un terapeut de orientare expresivă. Însă terapeutul se limitează la 
interpretări mai putin profunde (Werman, 1984, p. 83), care ajută 
pacientul să asocieze visul cu sentimente și atitudini conștiente fata de 
terapeut ca persoană reală, precum si cu alte situații din viata reală. 
Asociaţiile libere cu elementele visului nu sunt încurajate, întrucât ar 
putea duce la o și mai mare regresie. 

Între cei doi poli ai continuum-ului suportiv-expresiv, este loc și 
pentru o interpretare selectivă a viselor, în care terapeutul face legătura 
dintre vis si elemente conștiente sau inconștiente dintr-un sector limitat 
al vieţii psihologice a pacientului. Accentul se pune mai mult pe 
suprafața psihologică, decât pe profunzimea inconștientului și se 
adaptează scopurilor specifice ale psihoterapiei (Werman, 1978). 


4.2.11 Alianţa terapeutică 


Freud (1913/1958) a fost conștient de faptul că pacienţii nu ar putea 
utiliza interpretările dacă nu s-ar stabili, mai înainte, o relație adecvată. 
Această legătură relativ neconflictuală și rațională, pe care pacientul o 
are cu analistul, a fost denumită de către Greenson (1965/1978) alianță 
terapeutică. Ea presupune capacitatea pacientului de a colabora în mod 
productiv cu terapeutul, întrucât acesta este perceput ca un profesionist 
care îl ajută, având intenţii bune. Relaţiile pacientului cu părinții săi pot 
prezice natura alianței terapeutice cu analistul (Lawson și Brossart, 2003). 

Eforturile majore depuse în studierea alianței terapeutice au con- 
firmat influenţa acesteia asupra procesului-și rezultatului psihoterapiei 
(Frieswyk et al., 1986; Hartley și Strupp, 1983; Horvath și Symonds, 
1991; Horwitz, 1974; Horwitz et al., 1996; Lawson și Brossart, 2003; 
Luborsky et al., 1980; Martin et al., 2000; Marziali et al., 1981). În mare 
parte, cercetarea arată că tăria alianţei terapeutice este un factor do- 
minant în prognosticul unei palete largi de terapii (Bordin, 1979; Hartely 
și Strupp, 1983; Horwath și Symonds, 1991; Lawson și Brossart, 2003; 

Luborsky et al., 1980; Martin et al., 2000). Aceste studii indica, de 
asemenea, ca natura aliantei terapeutice in faza initiala a psihoterapiei 
ar putea fi cel mai bun indicator pentru prognosticul acelei terapii. 

O concluzie a acestei vaste cercetări este că în toate psihoterapiile, 
indiferent de locul pe care îl ocupă pe continuum-ul expresiv-supor- 
tiv, terapeutii trebuie să fie atenţi, de la început, la stabilirea și 
menținerea alianței terapeutice. Această preocupare nu necesită apa- 
ritia unui transfer pozitiv, care nu va permite exprimarea sentimen- 
telor negative. Mai degrabă, terapeutul trebuie să ajute pacientul să 
identifice scopurile tratamentului și apoi să se alieze cu aspectele 
sănătoase ale Eului pacientului, care se străduiește să atingă aceste 
scopuri. Pacientul îl va percepe atunci pe terapeut ca pe un cola- 
borator, care lucrează cu el și nu împotriva lui. Atunci când lucrează, 
într-un mod mai suportiv, cu pacienţii cu un Eu fragil, terapeutii 
constată că alianța este mai greu de dezvoltat și menţinut (Horwitz et 
al., 1996). De exemplu, reacţiile transferentiale haotice ale pacienţilor 
borderline interferează cu formarea unei alianțe, și va fi o realizare 
terapeutică majoră pentru pacient să reușească, în final, să perceapă 
terapeutul ca pe o persoană care îl ajută și colaborează în vederea unui 
tel comun (Adler, 1979). 


4.2.12 Mecanismele schimbării 


Mecanismul schimbării în formele mai expresive ale psihoterapiei 
depinde, partial, de scopurile tratamentului. Astfel, părerile referitoare 
la mecanismele schimbării variază în funcţie de scopurile tratamentului. 
Insight-ul și experiențele relationale vindecătoare, considerate, în trecut, 
a se exclude reciproc, sunt acum privite ca procese compatibile, care 
acționează sinergic în vederea schimbării terapeutice (Cooper, 1992; 
Jacobs, 1990; Pine, 1998; Pulver, 1992). Cu alte cuvinte, o relație 
terapeutică nu va fi susținută, probabil, dacă nu există insight legat de 
ceea ce se întâmplă în relație. Pe de altă parte, relația în sine poate 
contribui la înțelegerea prin interpretare a dinamicii pacientului. 

Există și o mai mare recunoaștere a modalitatilor multiple de acțiune 
terapeutică, variabile în funcţie de pacient. Blatt (1992, 2004) a identificat 
două tipuri de pacienţi, care se schimbă în feluri diferite. Pacienţii 
introiectivi sunt axati pe gândire și preocupaţi mai degrabă de stabilirea 
și menţinerea unui concept de sine viabil, decât de stabilirea intimitatii 
în aria interpersonală. Ei par să răspundă mai bine la insight, prin 
intervenţia interpretărilor. Pe de altă parte, pacienţii anaclitici sunt mai 
preocupaţi de problemele relationale decât de cele legate de dezvoltare 
și beneficiază mai mult de calitatea relaţiei terapeutice decât de inter- 
pretare. 

Pacienţii se schimbă în diferite feluri, folosind mecanisme terapeutice 
variate. Progresele recente în domeniul neuroștiințelor cognitive ne ajută 
să înțelegem modul în care apar schimbările și ce pot face terapeutii 
pentru a facilita schimbarea (Gabbard și Westen, 2003). Legăturile dintre 
rețelele asociative sunt modificate ca rezultat al terapiei, astfel încât, 
după terapie, reprezentarea unei figuri de autoritate, de exemplu, nu 
va declanșa aceeași reacție emoțională ca înainte. Mai mult, legăturile 
asociative, care erau slăbite, se întăresc. Pe scurt, schimbările durabile 
necesită o dezactivare relativă a legăturilor problematice în rețelele 
activate, asociate cu o activare crescută a unor conexiuni noi, mai 
adaptative. Aceste alternante în rețelele asociative ar putea fi facilitate 
de diferite tehnici. Terapeutul ar putea indica diferentele dintre modu- 
rile in care pacientii se vad pe ei insisi, atitudinile constiente fata de ei 
înșiși, precum și felul în care tolerează sentimentele și devin conștienți 
de acestea. Terapeutii pot aborda, de asemenea, frecvenţa și intensitatea 
stărilor emoționale conștiente și pot să-i ajute pe pacienţi să-și 
examineze stilurile conștiente de adaptare (Gabbard, 2004; Gabbard și 
Westen, 2003). 

În plus, prin interpretări, terapeutii oferă insight fata de o gamă largă 
de evenimente psihice, care sunt legate între ele: temeri, fantasme, 
dorințe, expectatii, apărări, conflicte, transferuri și modele relationale. 
Terapeutii pot, de exemplu, să indice modul în care o problemă curentă 
cu un șef este legată de probleme din trecut cu unul din părinți. Un 
astfel de insight poate servi, de asemenea, la modificarea conexiunilor 
dintre nodurile unei rețele neuronale. 

În afară de interpretare, terapeutii asigură o perspectivă din exterior. 
Ei arată cum anumite modele caracteristice pacientului reflectă conflictul 
emoțional și frământarea din acesta. Această funcţie a psihoterapeutului 
este similară situației în care pacientul se poate observa pe o înregistrare 
video și constata cum se relationeaza cu ceilalți. Indiferent cât de 
inteligent sau capabil de insight este un pacient, terapeutul are întot- 
deauna o perspectivă exterioară — care este diferită de cea a pacientului 
(Gabbard, 1997). Fonagy (1999) sublinia faptul că o cale importantă spre 
schimbarea terapeutică este dezvoltarea capacității pacientului de a se 
„regăsi pe sine“ în mintea terapeutului. Prin comentariile asupra 
sentimentelor și comunicărilor nonverbale, care sunt remarcate doar de 
terapeut, pacientul poate începe să asambleze un portret al său, bazat 
pe observaţiile terapeutului, Modelele implicite devin astfel mai 
accesibile pentru reflectia conștientă. 

O altă modalitate majoră de acțiune terapeutică se bazează pe ele- 
mentele relaţiei terapeutice propriu-zise, care nu implică un insight sau 
o înțelegere specifică. Pacienţii trăiesc un tip nou de relaţie, care poate 
duce la internalizarea atitudinilor emoționale ale terapeutului și la 
identificarea cu modul terapeutului de a aborda problemele. În plus, 

terapeutul poate fi internalizat ca o prezenta interna, care-i asigura 
pacientului alinare și confort. Funcţia terapeutului ca persoană care 
conţine și prelucrează interacțiunile semnificative este, de asemenea, 
internalizată, ca rezultat al terapiei. 

Pe lângă tehnicile care sunt menite să încurajeze insight-ul și cele 
care derivă din relaţia terapeutică, există strategii secundare, care pot 
fi utile în procesul schimbării. Printre acestea se numără utilizarea 
sugestiei implicite sau explicite, confruntarea cu convingerile care sunt 
nefunctionale, examinarea metodelor pacientului de rezolvare a pro- 
blemelor, moduri de autodezvăluire care îl ajută pe pacient să înțeleagă 
impactul pe care îl are asupra celorlalți și afirmarea sau validarea 
experienţei pacientului (Gabbard și Westen, 2003). 

În analiza efectuată de Wallerstein (1986) asupra datelor Proiectului 
de cercetare în psihoterapie al Fundaţiei Menninger, el a constatat că 
schimbarea produsă de măsurile predominant suportive implică o 
varietate de mecanisme. A fost deja menţionată cura transferentiala 
conectată cu transferul dependent pozitiv neanalizat. O variantă este 
„terapia pe viata”, care duce la pierderea a ceea ce s-a câștigat dacă se 
încearcă terminarea, dar care asigură un nivel înalt de funcţionare, 
pentru pacient, atâta timp cât contactul cu terapeutul continuă pe o 
perioadă nedefinită. Mulţi pacienţi sunt capabili să reducă acest contact 
la o dată pe lună sau mai puţin, dar au tendinţa să se decompenseze 
dacă se vorbește de încheiere. Un alt mecanism suportiv al curei este 
„transferul transferului“, în care dependența pozitivă de relația 
terapeutică este transferată unei alte persoane, de obicei partenerul de 
viata. Alt mecanism este denumit „cura antitransferenfiala” și implica 
schimbarea prin înfruntare și recurgere la acting-out împotriva tera- 
peutului. Alți pacienţi din eșantionul lui Wallerstein s-au schimbat prin 
intermediul unei variante de experiență emoțională corectivă, în care 
comportamentul pacientului legat de transfer a fost întâmpinat de 
terapeut cu o atitudine fermă, fără să fie judecat. În sfârșit, anumiţi 
pacienţi par să beneficieze de un tratament suportiv conceput pentru a 
oferi sfaturi directe, de asemenea, fără să fie judecaţi. Wallerstein a 
numit acest proces „testarea realităţii și reeducare“. 

Interacțiunile dintre terapeut și pacient, indiferent de psihoterapie, 
sunt însoțite de conexiuni interactive și afective inconștiente, care au 
fost denumite de Lyons-Ruth et al. (1998) cunoaștere relațională implicită. 
Această cunoaștere poate să apară în momentele de întâlnire dintre 
terapeut și pacient, care nu sunt reprezentate simbolic sau inconștiente 
dinamic, în sensul obișnuit. Cu alte cuvinte, anumite schimbări, în 
cursul tratamentului, apar în aria cunoașterii procedurale și implică 
modul de a acționa, simţi, gândi, într-un context relational particular. 

Momentele specifice de recunoaștere reciprocă — o privire, un pic 
de umor împărtășit, un sentiment de implicare intensă — pot fi ținute 

minte mult timp dupa ce interpretarile specifice sunt uitate. Psihoterapia 
poate fi privită ca o nouă relaţie de atașament, care restructureaza 
memoria implicită legată de atașament. Prototipurile înmagazinate sunt 
modificate de interacțiuni noi cu un terapeut angajat afectiv (Amini et 
al., 1996). În același timp, memoria explicită, care implică o relatare 
conștientă, este modificată de înțelegerea prin interpretare. 

O altă implicatie a acestui model de acțiune terapeutică este că acest 
continuum al intervențiilor expresiv-suportive, descris în figura 4-1, nu 
poate explica toate schimbările terapeutice. Multe momente de întâlnire 
dintre terapeut și pacient au loc în afara tărâmului „tehnicii“ (Stern et 
al., 1998). Răspunsurile umane, spontane ale terapeutului pot avea un 
impact terapeutic puternic. 


4.2.13 Terminarea 


Psihoterapeutii trebuie să se resemneze cu faptul că viata lor pro- 
fesională este marcată de pierderi continue. Pacienţii intra în viata lor, 
le împărtășesc gândurile și sentimentele cele mai intime, iar apoi nu mai 
aud nimic despre aceștia. Întrucât pierderea este o experienţă neplăcută 
pentru noi toți, terminarea unui proces psihoterapeutic aduce cu sine 
vulnerabilitatea la acting-out, legat de transfer și contratransfer. Deși, 
în mod ideal, terminarea se stabilește de comun acord și este progra- 
mată, jumătate sau mai mult dintre pacienţii din ambulatoriu întrerup 
prematur tratamentul (Baekeland și Lundwall, 1975) si mai putin de 
20% dintre pacienţii din centrele de sănătate mintală trec printr-un 
proces de terminare negociat reciproc (Beck et al., 1987). 

Terminarea poate avea loc dintr-o varietate de motive. Poate fi im- 
pusă de circumstanţe exterioare din viața terapeutului sau a pacien- 
tului. Companiile de asigurări sau firmele de management al îngrijirilor 
pot dicta această încheiere. Propriile resurse financiare ale pacientului 
pot fi epuizate. Pacientul poate pleca în mod abrupt și să refuze să se 
întoarcă, întrucât este nemulțumit de terapeut sau din cauza anxietatii 
legate de un anumit subiect. Terapeutul poate să considere că s-a 
obținut un beneficiu maxim și să recomande terminarea, iar pacientul 
poate să fie de acord cu o anumită dată de încheiere. 

Indicatiile pentru terminare nu sunt absolute, dar o regula bună este 
aceea că pacientul este gata să se oprească atunci când sunt atinse 
scopurile psihoterapiei. Simptomele inițiale au fost eliminate sau 
ameliorate, Supraeul a fost modificat, relaţiile interpersonale ale pacien- 
tului au fost schimbate, iar pacientul poate resimfi un alt grad de 
independenţă. Un alt indicator util este faptul că pacientul este capabil 
să recunoască și să examineze de unul singur conflictele și astfel să 
continue un proces de autoanaliză, fără terapeut (Busch, 1995; Dewald, 

1971). In cazurile de psihoterapie predominant suportiva printre indi- 
cații se numără o stabilitate in funcționarea pacientului, o răsturnare a 
oricărui proces de regresie și o ameliorare globală a simptomelor. 
Totuși, clinicienii trebuie să recunoască întotdeauna faptul că un anumit 
procent de pacienţi cu tulburări severe are nevoie de continuarea 
terapiei, cu frecvență redusă, pe o perioadă nedefinită (Gabbard și 
Wilkinson, 1994; Wallerstein, 1986). 

Din momentul în care terapeutul și pacientul s-au pus de acord cu 
o dată pentru terminare, pot să apară anumite manifestări legate de 
transfer. O parte din simptomele iniţiale pot să apară din nou (Dewald, 
1971; Roth, 1987). Transferul negativ poate să iasă la iveală pentru prima 
dată atunci când pacientul realizează că terapeutul nu va fi acolo pentru 
totdeauna. Terapeutii trebuie să-i asiste pe pacienții lor în procesul de 
doliu al fantasmei gratificării finale în transfer. În tratamentele 
suportive, terapeutul trebuie să insiste pe continuarea unei relaţii 
pozitive și să evite apariția unui transfer negativ, care nu poate fi 
rezolvat (Dewald, 1971). Datorită provocărilor formidabile cărora tera- 
peutul trebuie să le facă față în timpul procesului de terminare, multi 
terapeuti preferă să continue cu aceeași frecvenţă a sedintelor, până la 
sfârșit. Alţii „înţarcă“ pacientul, scăzând treptat frecvenţa sedintelor. 

Când un pacient încheie terapia în mod unilateral, terapeutul trebuie 
să facă față sentimentului că l-a dezamăgit întru câtva pe pacient. În 
astfel de situații, terapeutii trebuie să-și aducă aminte că pacientul are 
întotdeauna privilegiul de a încheia tratamentul și că astfel de încheieri 
pot avea, până la urmă, rezultate bune. Pe de altă parte, terapeutii pot 
să-i ajute doar pe acei pacienţi care doresc să fie ajutaţi și care doresc să 
colaboreze într-un asemenea proces. Fiecare terapeut are eșecuri, iar 
limitele iscusintei sale trebuie recunoscute și acceptate. 

În cazurile în care terminarea este decizia unilaterală a terapeutului, 
apare alt set de probleme. Atunci când terminarea este impusă de 
cerințele formării de a face rotație în altă clinică, terapeutul în formare 
ar putea încerca să evite discutarea procesului de terminare, din cauza 
sentimentelor de vinovăţie. Unii terapeuti vor evita chiar și anunțarea 
pacienţilor despre plecarea lor, până în ultimul moment. În general, 
indiferent de constrângerile externe care acționează asupra duratei 
procesului, pacienţii trebuie să fie informaţi cât mai devreme posibil, 
astfel încât reacțiile lor să poată fi incluse în tratament. Când un terapeut 
trebuie să încheie tratamentul din motive exterioare, pacienţii au deseori 
sentimentul că a fost recreată natura arbitrară a anumitor relaţii 
parentale (Dewald, 1971). Indiferent de impactul asupra pacientului, 
este esențial ca reacțiile acestuia să fie explorate în detaliu, chiar dacă 
terapeutului îi este greu să facă fata furiei si resentimentelor pacientului. 
(Pentru o discuție mai amplă a fenomenelor complexe din jurul termi- 
nării, vezi Gabbard, 2004.) 

4.2.14 Indicații pentru un accent expresiv sau suportiv 
în psihoterapie 


Înainte de a lua în considerare indicaţiile referitoare la orientarea 
procesului terapeutic înspre capătul expresiv sau suportiv al conti- 
nuum-ului, terapeufii trebuie să înțeleagă că este, în cel mai bun caz, 
lucru incert să poți prevedea cine va răspunde la ce fel de psihoterapie. 
Există anumite indicaţii în literatură că pacienții mai sănătoși evoluează 
mai bine în psihoterapie, decât cei cu afecțiuni mai severe (i.e., cei bogaţi 
se imbogatesc [Luborsky et al., 1980]). Un studiu efectuat asupra celor 
care vor putea beneficia de psihoterapie (Luborsky et al., 1988) a ajuns 
la concluzia că atât o relație pozitivă la început, cât și congruenta dintre 
tema relației conflictuale centrale și conținutul interpretărilor au fost 
factori de prognostic pozitiv. Tăria alianței terapeutice, în prima sau a 
doua ședință, poate fi cel mai bun indicator al rezultatului, conform 
unei cercetări empirice asupra acestui subiect (Horvath și Symonds, 
1991; Martin et al., 2000; Morgan et al., 1982). Totuși această variabilă 
este afectată în mare măsură de potrivirea dintre pacient și terapeut, 
care este aproape imposibil de cuantificat. Kantrowitz (1987) a arătat, 
în cadrul unui studiu pe 22 de pacienți în analiză, că indiferent cât de 
sofisticate sunt testele psihologice, nu se poate estima într-un mod demn 
de încredere indicația pentru psihanaliză. 

În ciuda acestor neajunsuri, este totuși posibil să se schiteze anumite 
caracteristici ale pacientului, care îl pot ajuta pe clinician să decidă ce 
fel de psihoterapie este indicată — predominant expresivă sau predo- 
minant suportivă (tabel 4-1). Indicaţiile pentru un tip predominant 
expresiv, cum este psihanaliza, includ 1) o motivaţie puternică de a se 
înţelege pe sine, 2) o suferinţă care interferează cu viata într-o astfel de 
măsură încât pacientul se simte motivat să suporte rigorile trata- 
mentului, 3) capacitatea nu doar de a regresa și a renunța la controlul 
asupra sentimentelor și gândurilor, ci și de a recâștiga rapid controlul 
și de a reflecta asupra acelei regresii (regresia în serviciul Eului) 
(Greenson, 1967), 4) toleranța la frustrare, 5) capacitatea de insight sau 
gândirea orientată psihologic, 6) capacitatea intactă de testare a realității, 
7) relaţii de obiect semnificative și durabile, 8) un control rezonabil de 
bun asupra impulsurilor și 9) capacitatea de a păstra un serviciu 
(Bachrach și Leaff, 1978). Într-un tratament expresiv este, de asemenea, 
de bun augur când pacientul are capacitatea de a gândi în termeni de 
metaforă și analogie, adică sesizează faptul că o serie de circumstanțe 
poate fi similară cu o alta. În sfârșit, răspunsurile gândite la tentativele 
de interpretare, din timpul perioadei de evaluare, sugerează că terapia 
expresivă este adecvată. 

Două indicaţii generale pentru psihoterapia suportivă sunt fragili- 
tatea sau defectele cronice ale Eului și regresia la o persoană sănătoasă, 

Tabel 4-1. Indicatii pentru un accent expresiv sau suportiv in psihoterapie. 


i a ma 
KOANE puternică dea a întelege 7 Deas E de natură cronică 
ale Eului 
Suferinfa semnificativă Crize existențiale severe 
Capacitate de a regresa in serviciul Slabă toleranță la anxietate 
Eului 
Toleranță la frustrare Toleranta slabă la frustrare 


Capacitate de insight (gândire orientată Lipsa gândirii orientate psihologic 
psihologic) 


Capacitate intactă de testare a realității Capacitate slabă de testare a realității 

Relații de obiect semnificative Relații de obiect grav alterate 

Control bun asupra impulsurilor Control slab asupra impulsurilor 

Capacitatea de a păstra un serviciu Inteligență redusă 

Capacitatea de a gândi în termeni de Capacitate slabă de autoobservare 
analogie și metaforă 

Răspunsuri gândite la tentativele de Disfunctie cognitivă de origine organică 
interpretare Capacitate slabă de formare a unei 


alianțe terapeutice 


care traversează o situaţie de criză severă (Wallerstein, 1986; Werman, 
1984). Prima indicație poate include probleme ca afectarea capacității 
de testare a realității, un control slab al impulsurilor și o toleranţă slabă 
la anxietate. Alte situații în care se recomandă psihoterapia predominant 
suportiva sunt disfunctiile cognitive de origine organică și lipsa gândirii 
orientate psihologic. Pacienti cu tulburări severe de personalitate, care 
sunt înclinați mai degrabă către acting-out, ar putea avea nevoie de 
măsuri suportive (Adler, 1979; Luborsky, 1984). Alţi pacienţi care 
beneficiază mai mult de o abordare predominant suportivă sunt cei care 
au relaţii de obiect grav alterate și o slabă capacitate de a forma o alianță 
terapeutică. Persoanele care sunt în mijlocul unei crize existențiale, cum 
ar fi divorțul sau moartea unui partener de viață sau a unui copil, sau 
care sunt afectate de o catastrofă, ca de exemplu o inundație sau 
tornadă, sunt rareori potriviti pentru o abordare expresivă sau 
exploratorie, întrucât Eul lor poate fi copleșit de psihotrauma recentă. 
Totuși, după ce încep un proces suportiv, acești pacienţi se vor orienta, 
uneori, spre o terapie expresivă. 

Deși aceste indicaţii se adresează celor două extremități ale conti- 
nuum-ului expresiv-suportiv, majoritatea pacienţilor vor prezenta un 
amestec de indicaţii, unele care arată către direcţia expresivă, iar altele 
către direcția suportivă. Terapeutul trebuie să evalueze continuu în ce 
mod — și când — să adopte o atitudine suportivă sau expresivă, pe 
măsură ce procesul înaintează. Mai mult, într-un studiu longitudinal 

prospectiv naturalist (Scheidt et al., 2003), investigatorii au constatat ca 
in practica privata a psihoterapiei psihodinamice diagnosticul psihiatric 
și severitatea simptomelor au o contribuţie redusă la decizia de a 
accepta un pacient pentru tratament. Răspunsul emoțional al tera- 
peutului față de pacient și motivația pacientului erau cei mai importanți 
factori care determinau selectarea celor care vor beneficia de terapie 
dinamică. 


4.3 Psihoterapia scurtă 


În ultimii 20 de ani a existat un mare interes și s-a scris mult referitor 
la formele de psihoterapie scurtă, derivată din principiile psihanalitice. 
S-au efectuat comparații sofisticate din punct de vedere metodologic cu 
alte modalități de tratament, care au demonstrat că psihoterapia 
dinamică scurtă este la fel de utilă ca și alte forme de psihoterapie 
(Crits-Cristoph, 1992). Un număr de materiale excelente oferă indicaţii 
detaliate pentru clinicieni (Book, 1998; Budman, 1981; Davanloo, 1980; 
Dewan et al., 2004; Garfield, 1998; Gustafson, 1986; Horowitz et al., 
1984a; Malan, 1976, 1980; Mann, 1973; Sifneos, 1972). Există, de 
asemenea, câteva articole exhaustive, de sinteză, care realizează o 
comparaţie între abordări, încercând să le integreze (Gustafson, 1984; 
MacKenzie, 1988; Ursano și Hales, 1986; Winston și Muran, 1996). În 
ciuda variațiilor și diferitelor abordări, există arii evidente de consens 
privind practica psihoterapiei de scurtă durată. Această scurtă discuție 
pune accentul pe acele puncte de înțelegere. 


4.3.1 Indicaţii și contraindicatii 


Din multe puncte de vedere, indicaţiile pentru psihoterapia dinamică 
scurtă de orientare expresivă sunt asemănătoare celor pentru psiho- 
terapia expresivă de lungă durată. Cele mai importante criterii de 
selecţie sunt: 1) capacitatea de insight sau gândire orientată psihologic, 
2) nivel înalt de funcționare a Eului, 3) motivaţia puternică de a se 
înțelege pe sine, care depășește simpla ameliorare a simptomelor, 
4) capacitatea de a forma relaţii profunde (în mod particular, o alianță 
iniţială cu terapeutul) și 5) capacitatea de a tolera anxietatea. În vederea 
selectării pacienților pentru psihoterapie scurtă, trebuie să se țină seama 
de un punct adițional esenţial, și anume, problema concentrării. În 
virtutea faptului că este scurtă, psihoterapia limitată în timp trebuie să 
fie centralizată, spre deosebire de întinderea psihanalizei și a psiho- 

terapiei predominant expresive, care este nedelimitata. Astfel, pentru a 
initia o terapie scurta, terapeutul si pacientul trebuie sa identifice 
nucleul dinamic al problemei din prima sau a doua ședință de evaluare. 
În sfârșit, terapia scurtă poate fi de mare ajutor pentru indivizii relativ 
normali, care trec printr-o perioadă de tranziţie în cadrul dezvoltării, 
cum ar fi să plece de acasă, să schimbe serviciul, să aibă primul copil. 

Contraindicaţiile includ aceiași factori ca și pentru psihoterapia de 
lungă durată de orientare expresivă. Ele cuprind însă și alte elemente, 
care nu constituie neapărat contraindicatii în tratamentul pe termen 
lung. Dacă un pacient nu poate delimita problema la un nucleu dinamic, 
psihoterapia scurtă este contraindicată. Nu ne putem aștepta ca tulbu- 
rările de personalitate, care sunt abordabile prin terapii expresive de 
mai lungă durată, să răspundă la terapia de scurtă durată, decât atunci 
când pacientul se prezintă cu o plângere legată de o anumită situație, 
cum ar fi doliul, și numai dacă scopurile sunt limitate la această 
problemă temporară (Horowitz et al., 1984a). Deși unii autori exclud 
pacienţii cu fobie sau obsesii cronice, Davanloo (1980) consideră pacien- 
fii cu astfel de simptome ca adaptabili la stilul său de psihoterapie 
scurtă. 

Cercetarea empirică a confirmat că rezultatele bune în psihoterapia 
dinamică scurtă depind de selecția atentă a pacienţilor. Calitatea rela- 
țiilor de obiect este unul dintre cei mai buni indicatori ai prognosticului 
(Hoglend, 2003; Piper et al., 1990). Exprimat în mod simplu, cei care au 
capacitatea de a forma relații de obiect mai mature au șanse să obțină 
rezultate mai bune în urma tratamentului. Un alt studiu (Vaslamatzis 
et al., 1989) a arătat că există un procent mai mare de renunțare în 
rândul pacienţilor care nu erau cu adevărat potriviti pentru psihoterapia 
scurtă. Un al treilea proiect a demonstrat că pacienţii aflați în doliu, care 
erau puternic motivaţi și mai bine organizaţi, au fost mai potriviti 
pentru terapia expresivă scurtă, în timp ce acei pacienți mai puțin 
motivaţi și cu o organizare mai slabă a conceptului de Sine au avut 
rezultate mai bune la abordările suportive (Horowitz et al., 1984b). 
Pacienţii cu antecedente de relaţii interpersonale problematice sau cu 
un diagnostic de tulburare de personalitate nu sunt în general potriviti 
pentru terapia scurtă. Cercetarea arată că aceștia au nevoie de peste 35 
de ședințe pentru a obține modificări dinamice care să fie stabile 
(Hoglend, 2003). 


4.3.2 Numărul de ședințe 
În funcţie de autori, sunt recomandate diferite modalități de a stabili 


limita de timp în terapia scurtă. Mann (1973), care a considerat că 
acceptarea limitelor și renunţarea la expectatiile magice sunt esenţiale 

în procesul terapeutic, a insistat pentru un număr de 12 ședințe. Pe de 
altă parte, Davanloo (1980) a recomandat un număr mediu de 15-25 de 
ședințe, fără să stabilească o dată clară a terminării la începutul 
tratamentului. Deși și Sifneos (1972) a refuzat să stabilească un număr 
fix de ședințe, tratamentele sale se întindeau doar de-a lungul a 12-16 
ședințe. Astfel, ca regulă generală, terapia scurtă durează cel putin 2-3 
luni și cel mult 5-6 luni și cuprinde un număr de 10-24 de ședințe. 


4.3.3 Procesul terapeutic 


Deși tehnicile asociate cu terapia de lungă durată sunt în mare 
măsură aplicabile în tratamentele scurte, cea mai evidentă diferență 
constă în faptul că procesul este mult mai accelerat. Terapeutii trebuie 
să-și formuleze ipoteza centrală mai rapid și să treacă la interpretarea 
rezistentelor la insight mai devreme și într-un mod mai agresiv. Autorii 
recurg la diferite grade de confruntare atunci când au de-a face cu 
rezistentele, dar toți sunt de acord că intensitatea procesului trezește 
anxietate. Gustafson (1984) a subliniat că această confruntare a 
rezistentelor cere un cadru de referință empatic, altfel pacientul se va 
simți atacat. Malan (1976) a recurs la triunghiul insight-ului propus de 
Karl Menninger și a arătat că prima sarcină a terapeutului este să facă 
legătura dintre problema centrală și modelele din relațiile anterioare, 
relaţiile prezente, precum și din transfer. Un scurt exemplu va ilustra 
acest proces. 


DI B, un militar în vârstă de 35 de ani, s-a prezentat la terapie cu principala 
plângere: „Sunt prea dominator”. El era căsătorit de 8 luni cu cea de-a doua soție, 
care, spunea el, se plângea deja de această trăsătură de caracter, la fel ca și prima 
lui soţie. DI B a intrat și a început să vorbească despre meciul de la care venea. El 
nu era de acord cu decizia arbitrului de a-l scoate din joc, dar a afirmat: „Nu te poți 
pune cu arbitrul. Ce spune, trebuie făcut. Ai probleme dacă te certi cu el”. Mai târziu 
în timpul ședinței, el a vorbit despre tatăl său, care era locotenent-colonel în armată. 
L-a descris pe tatăl său drept o persoană arbitrară, care nu permitea negocierea. 
Pacientul a crezut întotdeauna că propriile sale opinii nu sunt apreciate de către 
tatăl său. Mai târziu, în timpul ședinței, dl B a spus: „Nu cred că 12 ședințe sunt 
suficiente, Dar bănuiesc că va trebui să ne limităm la acestea. Așa ati spus 
dumneavoastră”. 

În acest moment, terapeutul a avut o intervenţie care a pus la un loc cele trei 
laturi ale triunghiului: „Se pare că experiențele dumneavoastră cu arbitrul, cu tatăl 
dumneavoastră și cu mine sunt similare — simfiti că noi luăm decizii arbitrare, iar 
dumneavoastră nu aveţi nimic de spus“. Apoi, terapeutul a putut formula o 
interpretare referitoare la modul în care pacientul și-a tratat atât prima, cât și cea 
de-a doua soție. Pacientul răsturna psihotrauma trăită în mod pasiv, în care se simțea 

complet dominat de tatăl său, într-o experiență de dominare activă fata de soția sa. 
El o domina pe ea, așa cum tatăl său îl dominase pe el. 


Book (1998) a adaptat tema relaţiei conflictuale centrale a lui 
Luborsky (1984) la procesul de psihoterapie dinamică scurtă. El a 
subliniat că terapeutii trebuie să identifice trei componente la pacient, 
cât mai repede posibil, în timpul fazei de evaluare: o dorință, un 
răspuns de la celălalt și un răspuns de la Sine. Pacientul va povesti 
situații, descriind episoade legate de relaţiile sale în care aceste trei 
componente vor fi destul de curând evidente. Scopul terapiei scurte 
psihodinamice, în această formulare, este de a ajuta pacientul să-și 
actualizeze dorința, stăpânindu-și teama de reacția celorlalți. Acest 
control este sprijinit prin conceptualizarea răspunsului temut ca o formă 
de distorsiune de transfer. 

O adaptare în general necesară atunci când se trece de la terapia 
dinamică de lungă durată la terapia dinamică scurtă este o mai 
judicioasă utilizare a interpretărilor legate de transfer. Unsprezece studii 
diferite au constatat o asociere negativă între interpretările de transfer 
frecvente și rezultatul pe termen scurt sau lung (Hoglend, 2003). Această 
indicație este doar un principiu general. O utilizare mai frecventă a 
interpretărilor de transfer ar putea fi mai productivă cu anumite 
subgrupe de pacienţi, în funcție de caracteristicile clinice și de 
capacitatea de a lucra în transfer. 


4.3.4 Psihoterapia suportivă scurtă 


Există mult mai puţine date în literatură asupra psihoterapiilor 
scurte, de natură suportivă. Indicatia principală pentru psihoterapia 
suportivă scurtă o reprezintă o persoană relativ sănătoasă, care trece 
printr-o criză existenţială specifică. Tehnicile utilizate sunt similare cu 
cele ale psihoterapiei suportive de lungă durată, mai precis, construirea 
Eului, facilitarea dezvoltării unui transfer pozitiv fără interpretarea 
acestuia și întărirea apărărilor anterioare adaptative, așa cum este 
ilustrat în următorul exemplu: 


Dna C, o femeie de 52 de ani, a venit la consultatie din cauza sentimentelor de 
vinovăţie și anxietatii legate de faptul că fiica ei, de 23 de ani, era gravidă fără să fie 
căsătorită, Psihiatrul a ascultat și a empatizat cu pacienta în legătură cu dificultatea 
părinţilor de a-și vedea copiii evoluând diferit fata de ceea ce se așteptau. Pacienta 
a explicat că era atât de preocupată de vinovăția și anxietatea sa pricinuită de această 
situație, încât era incapabilă să-se comporte ca de obicei la serviciu sau acasă. 
Medicul a încercat să întărească apărările obsesiv-compulsive, caracteristice dnei C, 
sugerându-i să-și stabilească o rutină clară acasă, pentru a-și putea îndeplini toate 

îndatoririle uzuale. El a subliniat faptul că având mereu o ocupaţie dna C va putea 
să uite mai ușor de problema fiicei sale. Dna C a fost de acord cu această sugestie, 
iar la următoarea ședință părea să se simtă mai bine. În timpul acestei întâlniri 
psihiatrul a remarcat că dna C vorbea ca și când graviditatea fiicei sale ar fi fost 
responsabilitatea ei, a pacientei. Dna C a răspuns: ,,Vreti să spuneți că nu eu i-am 
desfăcut picioarele?“. La care doctorul a răspuns: „Așa este. Nu dumneavoastră i-ati 
desfăcut picioarele“. Pacienta a resimţit o mare ușurare la afirmația doctorului și i-a 
mulțumit pentru că i-a alinat sentimentul de culpabilitate. A telefonat săptămâna 
următoare și a spus că nu mai are nevoie să vină pentru că se simțea „100% mai 


e “ 


bine”. 


În acest exemplu, psihiatrul a ajutat-o în primul rand pe pacientă 
să-și întărească apărările adaptative, încurajând-o să se întoarcă la orarul 
ei obișnuit. Apoi, el a utilizat transferul pozitiv al pacientei pentru a o 
absolvi de vină. Întrucât absolvirea a venit de la o figura de autoritate, 
pe care ea o privea cu respect, dacă nu chiar o idealiza, a avut un impact 
mult mai mare asupra ei, decât ar fi avut dacă și-ar fi spus singură acest 
lucru. 


4.4 Psihoterapia de lungă durată versus psihoterapia scurtă 


Decizia de a recomanda psihoterapie de lungă sau de scurtă durată 
este complexă. În mod clar, prezenţa sau absenţa unei probleme centrale 
este relevantă (Ursano și Dressler, 1974). Dacă plângerea pacientului 
este destul de circumscrisă, recomandarea unei psihoterapii scurte poate 
duce la mai puţină cheltuială și la mai puţine inconveniente pentru 
pacient. De asemenea, într-un studiu asupra ratei de renunțare dintr-o 
clinică publică de sănătate mintală, pacienţii cărora li s-a stabilit o durată 
clară a terapiei de la începutul tratamentului au renunțat într-un procent 
mai mic la tratament, decât cei cărora nu li s-a stabilit un moment de 
încheiere precis (Sledge et al., 1990). Totuși probleme caracterologice 
complexe pot interfera cu implementarea eficientă a unei abordări de 
„rezolvare rapidă“. Într-o epocă în care durata terapiei este deseori 
determinată de alte instanţe, care se bazează pe considerente legate de 
cost, terapeutii trebuie să țină cont de faptul că mai putin nu înseamnă 
neapărat mai bun. Într-o analiză riguroasă a relaţiei doză-efect în 
psihoterapie, s-a demonstrat o relație pozitivă clară între „cantitatea“ 
tratamentului și măsura beneficiului pacientului (Howard et al., 1986). 

În sfârșit, există întotdeauna pericolul ca terapeutii să prescrie ceea 
ce ei consideră a fi necesar pentru pacient și nu ceea ce își dorește 
pacientul. Cere cumva pacientul o examinare și o restructurare funda- 

mentală a personalităţii sau cererea sa se referă la o anumită problema 
specifică? Pacientul trebuie, în mod evident, să fie un colaborator în 
determinarea tipului de tratament. Ar fi bine dacă ne-am aminti 
dictonul — atribuit lui Freud — că, într-un fel, pacientul are întotdeauna 
dreptate. 


4.5 Eficacitatea psihoterapiei 


Eficacitatea psihoterapiei individuale nu mai este pusă sub semnul 
întrebării. Există, în prezent, numeroase dovezi care arată că psiho- 
terapia este un tratament eficient (Luborsky et al., 1975; Smith et al., 
1980). De fapt, cercetarea arată că gradul schimbării provocat de 
psihoterapie se ridică la un nivel care ar justifica întreruperea unui 
experiment clinic, pe motiv că nu ar fi etic să nu li se ofere pacienţilor 
un tratament atât de eficient (Ursano și Silberman, 1994). O metaanaliză 
a eficienţei psihoterapiei dinamice scurte (Crits-Cristoph, 1992) a 
constatat că în terapia dinamică scurtă, atunci când se examinează 
simptomele-țintă, pacientul obișnuit înregistrează o ameliorare față de 
86% dintre pacienții din lotul de control de pe lista de așteptare. Într-o 
altă metaanaliză, Anderson și Lambert (1995) au constatat că trata- 
mentele dinamice scurte „se dovedeau a fi mai eficiente decât trata- 
mentele alternative la evaluarea de urmărire, atunci când se investiga 
personalitatea sau când evaluarea avea loc la 6 sau mai multe luni după 
încheierea tratamentului“ (p. 512). Mai mult, trei studii semnificative 
au dovedit că interpretările corecte, concordante cu problemele centrale 
ale pacientului, sunt factori de prognostic pentru evoluţia tratamentului 
atât în cadrul unei ședințe (Silberschatz et al., 1986), cât si în terapiile 
de scurtă durată (Crits-Cristoph et al., 1988) și în cele de lungă durată 
(Joyce și Piper, 1993). Un studiu referitor la terapia suportivă a examinat 
subiecții randomizati pentru acel tratament si a constatat că 6 din 10 
subiecți, care au oferit date complete la evaluarea de urmărire la 6 luni, 
au dovedit o ameliorare semnificativă în privința problemelor inter- 
personale după 40 de săptămâni de terapie (Rosenthal et al., 1999). 

Dovezile privind eficacitatea psihoterapiei psihanalitice de lungă 
durată sau a psihanalizei sunt mult mai reduse. Dacă s-ar aplica 
metodele standard de experiment clinic randomizat la psihoterapia 
psihanalitică extinsă, cercetarea ar fi extrem de costisitoare. Este, de 
asemenea, aproape imposibil de găsit un grup adecvat de persoane de 
control care să fie dispuse să aștepte, fără tratament, pe o perioadă de 
mai mulți ani, pentru a constata dacă problemele lor se vor remite cu 
trecerea timpului. În sfârșit, într-un studiu prospectiv pe termen lung, 

rata renunţării ar putea fi prohibitiva. Într-un studiu axat pe terapia 
scurtă, o rată de renunțare de 10% de-a lungul a 16 săptămâni nu 
afectează excesiv analiza statistică. Dacă aceeași rată de renunțare ar 
apărea la fiecare 16 săptămâni, de-a lungul mai multor ani, ar fi 
devastator pentru un studiu pe termen lung. Dificultăţi în interpretarea 
datelor ar fi create și de alte probleme care pot interveni: evenimente 
de viata, modificări ale medicaţiei, tulburări de pe Axa I (Gunderson și 
Gabbard, 1999). 

În ciuda tuturor acestor obstacole în realizarea unei cercetări 
riguroase privind terapia dinamică de lungă durată, există câteva studii 
care au recurs la o metodologie de control randomizat, ceea ce repre- 
zinta „gold standard”-ul în cercetarea clinică. Pacienţii cu tulburări de 
personalitate din grupul C, care au fost tratați prin terapie dinamică, cu 
o durată medie de 40,3 ședințe, au avut o evoluţie substantial mai bună 
decât grupul de control, alcătuit din pacienţi de pe lista de așteptare 
(Winston et al., 1994). În alt studiu, la pacienţi cu tulburări de perso- 
nalitate din grupul C (Svartberg et al., 2004), 40 de ședințe de psiho- 
terapie dinamică au produs ameliorări semnificative statistic, la toate 
evaluările, în timpul tratamentului și în perioada de urmărire de 2 ani. 
Celor care au beneficiat de terapie dinamică a continuat să li se 
amelioreze starea după terminarea tratamentului, ceea ce arată că 
pacienții au internalizat dialogul terapeutic și îl utilizează pentru a face 
față problemelor, pe măsură ce acestea apar. Heinicke și Ramsey-Klee 
(1986) au comparat terapia psihodinamică intensivă (de patru ori pe 
săptămână) cu terapia cu o singură ședință pe săptămână, la copiii cu 
dificultăți de învăţare. Acest studiu randomizat s-a referit la un 
tratament cu o durată de peste un an. La evaluarea de urmărire, copiii 
care au avut ședințe de patru ori pe săptămână au dat dovadă de o 
ameliorare mult mai mare. 

Experimentele randomizate controlate sunt deseori criticate întrucât 
pacienţii sunt foarte selectați, nu prezintă comorbidități și sunt tratați 
într-un context extrem de sofisticat, care nu se corelează cu ceea ce se 
întâmplă în „lumea reală“. Două studii diferite — unul în Statele Unite 
condus de Consumer Reports (Rapoartele consumatorilor): „Sănătatea 
mintală: Ajută oare terapia?“ (1995) și unul în Germania utilizând o 
metodologie similară (Hartmann și Zepf, 2003) — au încercat să 
evalueze beneficiile psihoterapiei într-un cadru naturalist. Pacientilor 
care au fost în psihoterapie li s-a distribuit un chestionar care să le 
permită să evalueze starea lor înainte și după tratament. În ambele 
studii, psihoterapia de lungă durată a produs semnificativ mai multe 
ameliorări decât terapia de scurtă durată. A existat, de asemenea, o 
relaţie strânsă între durata tratamentului și rata ameliorării. Așa cum 
s-a amintit deja, indicaţiile pentru terapia scurtă sunt destul de reduse 
și majoritatea pacienţilor necesită mai mult decât o intervenţie scurtă. 

Pentru a fi siguri, sunt necesare mult mai multe cercetări asupra 
psihoterapiei psihodinamice de lungă durată (Gabbard et al., 2002). În 
mod special, sunt extrem de necesare experimentele controlate, axate 
pe tulburări specifice. Deși astfel de experimente sunt numeroase în 
literatura referitoare la terapia cognitivă scurtă, cei care au cercetat 
terapia psihodinamică au fost mai lenți. Cercetarea este, de asemenea, 
necesară pentru a identifica în mod clar indicaţiile și contraindicatiile 
terapiei psihodinamice de lungă durată, pentru a defini trăsăturile care 
fac distincția dintre abordarea psihodinamică și alte metode și pentru 
a testa ce tip de pacienţi vor beneficia, până la urmă, de un astfel de 
tratament (Gunderson și Gabbard, 1999). 

5. Tratamente in psihiatria dinamica 
Terapia de grup, terapia 
familială /maritală si farmacoterapia 


5.1 Psihoterapia dinamică de grup 


Noi toți trăim și muncim in cadrul unor grupuri. Psihoterapia de 
grup le oferă pacienților ocazia de a învăţa cum funcționează în grupuri 
— rolurile pe care le joacă, expectatiile și fantasmele inconștiente pe care 
le au referitor la grupuri și obstacolele pe care le întâmpină în relațiile 
cu ceilalți, la serviciu și acasă. Dimensiunile unice ale experiențelor de 
grup pot fi explorate doar parţial în cadrul psihoterapiei individuale. 
Contextul socio-psihologic, în care se formează grupul, nu este valabil 
în terapia individuală (Rutan și Stone, 2001). 


5.1.1 Aspecte unice ale experienţei de grup 


Multe dintre cunoștințele noastre referitoare la forțele care acționează 
într-un grup sunt derivate din lucrările lui Wilfred Bion (1961). După 
Primul Război Mondial, Bion a început să conducă experimente cu 
grupuri mici, la Clinica Tavistock. Concepţia sa referitoare la grupuri 
se concentra în jurul observaţiei lui că există două subgrupuri în fiecare 
grup: 1) „grupul de lucru” și 2) „grupul premisei de bază“. Primul este 
implicat în sarcina de lucru a grupului, fiind construit pentru a îndeplini 
această sarcină. Totuși puţine grupuri acționează rațional, pentru înde- 
plinirea scopurilor lor, fără interferența premisei de bază (Rioch 1970). 

Premisa de bază se referă la fantasmele inconștiente care determină 
grupul să se comporte într-o manieră de „ca si cum” (Rioch, 1970). Cu 
alte cuvinte, membrii grupului încep să acționeze pe baza unei premise 
referitoare la grup, care este diferită de realitatea sarcinii prezente. 
Premisele de bază se împart în trei categorii: dependenţă, luptă /fugă și 

asocierea cu cineva. Aceste stari emotionale distincte sunt de origine 
inconștientă, dar pot fi deduse cu ușurință din comportamentul grupu- 
lui. Premisele deturnează munca grupului și împiedică îndeplinirea 
sarcinii sale. Într-un grup de psihoterapie, sarcina de a înţelege 
problemele celorlalţi poate fi redirectionata, datorită apariţiei unor 
premise de bază. Totuși, așa cum Freud a descoperit că transferul în 
psihanaliză este mai degrabă o unealtă terapeutică decât un obstacol, 
Bion a descoperit că premisele de bază pot avea o valoare enormă, 
ajutând membrii grupului să se înțeleagă pe ei înșiși, ca indivizi, în 
contextul grupului. 

Observațiile inițiale ale lui Bion referitoare la premisele de bază s-au 
situat la un nivel descriptiv, dar pe măsură ce câștiga tot mai multă 
experienţă cu dinamica grupului, el a realizat că premisele de bază 
constituie grupări de apărări împotriva anxietatii psihotice, prezentă în 
orice individ. Grupurile determină o puternică regresie, oferindu-le 
pacienților o fereastră către cele mai primitive temeri pe care le au. Bion 
a constatat că mecanismele asociate cu poziția paranoid-schizoidă și cea 
depresivă, identificate de Melanie Klein (vezi Capitolul 2), sunt prezente 
și în cadrul premiselor de bază. 

De exemplu, premisa de bază referitoare la dependență poate fi 
privită ca o grupare de apărări împotriva anxietatilor depresive (Gan- 
zarain, 1980). În cadrul acestei premise de bază, pacienţii se comportă 
ca și cum ar fi slabi, ignoranti și incapabili să se ajute reciproc, ca și când 
ei ar fi total dependenți de terapeut, pe care îl văd ca pe Dumnezeu. 
Teama subiacentă se referă la faptul că lăcomia lor (i.e., nevoia lor orală) 
îl va înghiţi pe terapeut și astfel vor fi abandonaţi. Pentru a se apăra 
împotriva anxietatii și vinovatiei legate de potentiala distrugere a 
terapeutului (i.e., mama lor, la un nivel inconstient), pacientii cred ca 
terapeutul este o figură inepuizabilă, atotstiutoare si omnipotentă, care 
va fi mereu acolo pentru ei și care va avea întotdeauna răspunsurile 
necesare. 

În cadrul premisei de bază luptă /fugă, grupul a regresat, în mod 
clar, la o poziţie paranoid-schizoidă. Tot ceea ce este „rău“ este clivat 
și proiectat. Dorinţa de a lupta sau de a fugi reprezintă o grupare de 
apărări împotriva anxietatii paranoide. Pentru a evita un persecutor 
perceput ca exterior, care îi va distruge, grupul poate să lupte sau să 
fugă de persecutor. Grupul nu mai reflectează și consideră că singura 
soluție, în fata amenințării percepute, este acțiunea. 

Premisa de bază de asociere constituie o grupare de apărări îm- 
potriva anxietatilor depresive. Premisa, in acest caz, se referă frecvent 
la doi membri ai grupului, care vor crea și vor aduce în prim-plan un 
mântuitor, menit să salveze grupul (Rioch, 1970). Există o atmosferă de 
optimism și speranţă, o credinţă că iubirea va învinge. Această atitudine 
poate fi privită ca o apărare maniacală împotriva temerii grupului că 

distructivitatea, ura si ostilitatea există și ele in cadrul grupului. Astfel, 
din această perspectivă, asocierea poate fi văzută ca un efort de 
reparaţie maniacal (Ganzarain, 1980). 

Psihoterapeutii de grup trebuie să fie mereu vigilenti la apariția 
premiselor de bază în grupurile pe care le conduc, astfel încât să le poată 
interpreta și examina, înainte ca acestea să devină prea distructive fata 
de sarcina grupului. Transferul neexaminat poate determina un individ 
să plece din psihoterapie; premisele de bază neexaminate pot conduce 
la întreruperea terapiei de grup. 

În afară de premisele de bază, există și alte forte specifice care 
operează în cadrul grupului. Contaminarea emoțională apare atunci 
când emoții intense se răspândesc în întregul grup, aproape instantaneu 
(Rutan și Stone, 2001). Putem identifica sentimente de tristeţe, furie sau 
ilaritate irezistibilă, în cadrul unui grup. O altă forță, cu multă influenţă, 
este fenomenul de „absorbire într-un rol“ (Redl, 1963). Se observă 
frecvent cum un individ are un anumit comportament când este într-o 
situaţie de unu-la-unu și cum acesta se poate modifica la intrarea într-un 
grup, de exemplu „băiatul bun“ care ajunge în „anturajul greșit“. Per- 
soanele care constată că se comportă diferit în grupuri se descriu adesea 
ca fiind „absorbite“ sau atrase într-un rol, care pare să fie în afara 
controlului lor. Un anumit pacient într-un grup de psihoterapie poate 
servi ca purtător de cuvânt pentru întregul grup, în timp ce restul rămân 
tacuti. Alt individ poate servi ca tap ispășitor, comportându-se într-un 
asemenea mod încât să devină ţinta furiei tuturor celorlalți. Atât feno- 
menul de purtător de cuvânt, cât și cel de tap ispășitor pot fi înțelese ca 
versiuni de grup ale identificării proiective (Horwitz, 1983; Ogden, 
1982). În cazul ţapului ispășitor, de exemplu, părțile inacceptabile ale 
tuturor membrilor grupului sunt proiectate asupra unui individ, care 
apoi se simte forțat să răspundă corespunzător părților proiectate ale 
celorlalți pacienţi. Dacă terapeutul susține fapul ispășitor și interpre- 
tează procesul de grup, părţile proiectate pot fi reintroiectate. 


5.1.2 Caracteristicile grupurilor psihoterapeutice 


Majoritatea terapeutilor de grup se întâlnesc cu grupurile lor o dată 
pe săptămână (Rutan și Stone, 2001), deși unii se pot întâlni de două ori 
pe săptămână. Durata unei ședințe variază de la 75 la 125 de minute, 
iar grupul de psihoterapie dinamică are, în medie, 6-10 membri (Rutan 
și Stone, 2001; Sadock, 1983). Pot fi viabile și grupurile mai mici, dacă 
membrii participă activ. 

Compoziția unui grup de terapie dinamică poate varia considerabil, 
cu toate că s-a constatat că grupurile eterogene prezintă avantaje fata 
de cele omogene (Yalom, 1985). Clinicienii au ajuns la un consens, și 

anume că grupurile in care toți se aseamănă între ei trec rareori de 
nivelul superficial de interacțiune. Pe de altă parte, dacă grupul este 
prea eterogen, el ar putea să nu fie funcțional, întrucât nu există sufi- 
ciente puncte comune între pacienţi. Mai mult, anumiţi indivizi s-ar 
putea simţi izolați, dacă se consideră ca foarte diferiți de toți ceilalți din 
grup datorită vârstei, provenientei culturale sau statutului socioecono- 
mic. În sfârșit, dacă membrii grupului au nivel foarte diferit de tărie a 
Eului, este posibil ca grupul să nu se închege din pricina dificultății de 
a explora problemele psihologice. 

În literatură există un consens, care consideră că grupurile de terapie 
dinamică ar trebui să fie eterogene în ceea ce privește conflictele mem- 
brilor, dar omogene în ceea ce privește un nivel cât de cât asemănător 
al tăriei Eului fiecărui membru (Whitaker și Lieberman, 1964; Yalom, 
1985). În mare parte, literatura asupra psihoterapiei dinamice de grup 
se referă la polul expresiv al continuum-ului expresiv-suportiv. Gru- 
purile care sunt de natură mai suportivă ar putea să fie și mai omogene. 
Grupurile de terapie dinamică sunt de obicei deschise, iar noi membri 
pot să fie incluși pe măsură ce alții mai vechi încheie terapia. 

În ultimii ani, sub presiunea managementului îngrijirii și aspectelor 
economice din cadrul asistenţei sanitare, au câștigat teren versiuni mai 
scurte ale psihoterapiei de grup, chiar și pentru grupurile eterogene. 
MacKenzie (1997) a dezvoltat un concept de psihoterapie de grup cu 
managementul timpului, în care a descris trei modele de psihoterapie 
de grup bazate pe nevoile pacientului și pe luarea în considerare a 
limitelor resurselor disponibile pentru tratament: 1) intervenţia în criză 
(1-8 ședințe), 2) terapia limitată in timp (8-26 ședințe) și 3) terapia de 
mai lungă durată (peste 26 de ședințe). Cercetarea empirică a început 
să susțină eficacitatea formelor mai scurte de terapie dinamică de grup. 
Într-un studiu asupra terapiei expresive de grup, cu o durată de 12 
săptămâni, pentru pacienţi în ambulatoriu, care nu s-au adaptat bine la 
pierderi (Piper et al., 1992), pacienţii trataţi au arătat o mai mare ame- 
liorare decât pacienţii de pe lista de așteptare, care constituiau lotul 
martor. Imbunatatirile obținute s-au menţinut sau chiar s-au accentuat 
la evaluarea efectuată după 6 luni. 

Terapeutii care fac psihoterapie dinamică de grup utilizează în 
măsuri variabile abordarea centrată pe grup versus abordarea centrată 
pe persoană. Susţinătorii cei mai extremiști ai abordării centrate pe 
grup (Ezriel, 1950) au considerat că interpretările forțelor grupului 
sunt mult mai importante decât interpretările conflictelor individului. 
De fapt, Ezriel (1950) a indicat că terapeutul ar trebui să se abţină de 
la interpretare, înainte de a se fi dezvoltat o tensiune sau o temă 
comună grupului, O abordare mai putin extremă a fost susținută de 
Horwitz (1977), care a propus ca interpretările individuale să fie 
utilizate în folosul constituirii unei conștiințe de grup, referitoare la o 


138 Glen 0. Gabbard - Tratat de psihiatrie psihodinamică 


problemă comună a grupului, care este apoi interpretată. Există 
experiențe comune ale grupului, pe care le împărtășește fiecare și care 
merită interpretate, cum ar fi: faptul că terapeutul nu va răspunde 
tuturor nevoilor unui individ, competiţia pentru a obține susținerea, 
anxietatea de a fi ignorat. Totuși, dacă nu există și o abordare a 
nevoilor individuale, pacienţii ar putea să resimtă că motivele 
personale pentru care au apelat la tratament sunt ignorate de către 
terapeut. Majoritatea terapeutilor care conduc grupuri preferă un 
model combinat, care implică intervenţii centrate atât pe individ, cât 
și pe grup (Slipp, 1988). 


5.1.3 Transfer, contratransfer, rezistenţă și alianță de grup 


Transferul, contratransferul și rezistența stau la baza psihoterapiei 
dinamice de grup, așa cum stau și la baza terapiei individuale. Totuși 
modul de funcționare în grup modifică semnificativ transferul. În 
primul rând, intensitatea transferului pacienţilor poate fi diluată prin 
redirectionare către alti membri ai grupului. Psihoterapia de grup 
permite apariția unor transferuri multiple simultane. Terapeutului i se 
oferă astfel un laborator în care relaţiile interne de obiect ale pacienților 
sunt expuse tuturor, prin externalizarea în relațiile cu fiecare membru 
al grupului. Deși diferite tipuri de transfer se dezvoltă și în terapiile 
individuale, ele au tendința să apară într-un răstimp mai îndelungat. 
Cadrul de grup îi poate permite terapeutului să câștige o mai mare 
familiaritate cu relaţiile interne de obiect ale pacienţilor, într-o perioadă 
mult mai scurtă. 

Deși într-o terapie de grup transferul poate fi diluat, situaţia inversă 
este, de asemenea, adevărată. Transferul poate fi mai intens atunci când 
întregul grup este cuprins de sentimente puternice cu valență pozitivă 
sau negativă. Terapeutii care servesc drept container pentru toate 
proiecţiile obiectelor rele ale membrilor grupului își dau seama repede 
că și contratransferul poate fi mai intens în cadrul unui grup. Cererile 
contratransferentiale adresate unui terapeut de grup pot fi considerabile. 
Din fericire, există o protecție intrinsecă împotriva apariţiei unui 
acting-out contratransferential supărător, întrucât pacienţii grupului 
identifică rapid comportamentul neadecvat sau percepția greșită din 
partea terapeutului. Pentru a dispersa transferul și contratransferul, unii 
terapeuti preferă să lucreze cu un coterapeut, în cadrul psihoterapiei de 
grup. Existența unui partener îl ajută pe terapeut să prelucreze 
sentimentele intense răscolite de către grup. 

Rivalitatea fraternă și dorința transferentiala de a fi copilul unic sau 
favorit al terapeutului se dezvoltă frecvent în toate terapiile dinamice. 
Totuși, aceste probleme pot să aibă un caracter mai presant în terapia 

de grup, iar terapeutul trebuie să evite cu grijă să arate orice urmă de 
favoritism pentru anumiți membri ai grupului (Yalom, 1985). 

Pe lângă transferul pacienţilor fata de terapeut si fata de alti membri 
ai grupului, există o a treia formă de transfer valabilă doar pentru 
grupuri: transferul față de grup ca întreg. Această formă de transfer le 
oferă pacienților oportunitatea de a examina expectatiile pe care le au 
de la alte grupuri în cadrul cărora trăiesc și lucrează. Grupul, ca entitate 
globală, este frecvent considerat ca o „mamă“ idealizată, care gratifică 
întru totul și va satisface dorința pacientului de reunire cu o figură care 
iubește necondiționat. Ca recunoaștere a acestei tendințe, Scheidlinger 
(1974) a numit acest fenomen „grupul-mamă“. Când această forma de 
transfer este în plină dezvoltare, terapeutul poate fi văzut ca o figură 
maternă terifiantă în contrast cu bunăvoința grupului ca întreg, care 
oferă totul. Alţi autori (Gibbard si Hartman, 1973) au privit transferul 
idealizat față de grup ca întreg, ca pe o poziție defensivă care evită 
considerarea grupului (mamei) ca sadic(ă). 

Așa cum alianța terapeutică poate prezice succesul în terapia 
individuală, alianța de grup poate oferi un prognostic bun în psihoterapia 
de grup. De fapt, pacienţii din terapia de grup au tendința să dea o mai 
mare importanţă factorilor care tin de climatul relațiilor, decât pacienții 
din terapia individuală (Holmes și Kivlighan, 2000). Deși alianța de 
grup este mai greu de definit decât alianța terapeutică din terapia 
individuală, ea este în general privită drept colaborarea activă referitor 
la scopurile terapeutice care are loc între membri și terapeut, între 
membrii grupului, precum și între membri și grup ca întreg (Gillaspy 
et al., 2002). Datele preliminare sugerează că alianța de grup ar putea 
fi cel mai bun factor de prognostic al unei evoluții bune în terapia de 
grup pentru pacienţii cu abuz de substanţe, într-un program de 
tratament institutionalizat (Gillaspy et al., 2002). 

Perlaborarea transferului și a apărărilor constituie cea mai mare parte 
a sarcinii terapeutului, așa cum se întâmplă și în psihoterapia 
individuală. Într-adevăr, Ganzarain (1983) a arătat că perlaborarea este 
trăsătura care distinge terapia de grup psihanalitică de alte forme de 
terapie de grup. El a pus accentul in special pe perlaborarea anxietatilor 
primitive asemănătoare celor psihotice și pe mecanismele de apărare 
asociate acestora. Forţele de regresie activate de către experienţa de grup 
aduc pacientul în contact cu anxietatea care izvorăște din pozițiile 
paranoid-schizoidă și depresivă, mult mai repede și mai profund decât 
în tratamentul individual. Perlaborarea transferului este facilitată, de 
asemenea, de aportul celorlalți membri ai grupului. Un pacient poate 
încerca să valideze o impresie personală referitoare la terapeut 
„Verificând-o“ cu alti membri ai grupului. Atunci când colegii și nu 
terapeutul confruntă distorsiunile inerente din percepţia transferenfiala, 
pacientul poate fi mai dispus să asculte și să accepte un feedback. 

5.1.4 Indicatii si contraindicatii 


O parte dintre indicatiile psihoterapiei dinamice de grup sunt 
asemănătoare celor pentru terapia individuală expresiv-suportiva. 
Acestea includ: 1) o puternică motivaţie, 2) o gândire orientată psiho- 
logic, 3) un nivel rezonabil de înalt al tăriei Eului, 4) un disconfort 
suficient pentru ca pacientul să fie dispus să îndure frustrarea inerentă 
procesului și 5) probleme în relaţiile interpersonale (Yalom, 1985). Totuși 
clinicianul trebuie să abordeze următoarea problemă: ce criterii specifice 
sugerează că pacientul este în mod special potrivit pentru psihoterapia 
de grup și mai putin pentru cea individuală? 

A existat o regretabilă tradiţie în domeniu, și anume de a considera 
psihoterapia de grup ca o modalitate de tratament secundară. Articolele 
de sinteză care compară psihoterapia individuală și cea de grup nu susțin 
această eroare (Lambert si Bergin, 1994; MacKenzie, 1996). Majoritatea 
acestor studii comparative nu constată diferenţe în privința rezultatelor. 
Terapia dinamică de grup este probabil o modalitate insuficient utilizată, 
în ciuda atractivitatii sale în termeni de eficiență de cost. Psihoterapia de 
grup a pacienților din ambulatoriu poate fi o modalitate extrem de utilă 
de a menține câștigurile terapeutice ale celor cu tulburări de personalitate, 
după externarea din spitalul de zi (Bateman și Fonagy, 2001; Wilberg et 
al., 2003), În unele cazuri se observă ameliorări suplimentare în grupul 
pacienților externati care beneficiază de acest tratament. 

Anumite probleme pot fi abordate mai eficient în cadrul unui grup 
decât în tratamentul individual (Sadock, 1983). Pacientului care este 
foarte anxios în fata unei figuri de autoritate ar putea să-i fie mai ușor 
să vorbească în compania colegilor de grup. Un pacient a cărui proble- 
mă primară pare să-și aibă originea în conflictele fraterne ar putea 
constata că atmosfera de grup reactivează problema, într-un mod în 
care aceasta este mai ușor de examinat și rezolvat. Invers, un copil unic, 
care a ratat experiența de a avea un frate și care are dificultăți în a învăța 
să împartă, în viața adultă, ar putea afla uneori că un grup este cel mai 
bun loc de a aborda aceste probleme. Pacienţii care nu sunt psihotici, 
dar care se bazează mult pe proiecție ar putea beneficia de confruntările 
cu ceilalți membri ai grupului, care vor dezbate în mod repetat distor- 
siunile aduse în fata grupului. Pacienţii borderline care dezvoltă un 
transfer negativ intens în terapia individuală pot beneficia de diluarea 
transferului, inerentă în terapia de grup. Totuși, acești pacienți necesită 
aproape întotdeauna și o terapie individuală (vezi Capitolul 15). Atunci 
când se combină cele două modalități, apar efecte de însumare și de 
amplificare, atât pentru tratamentul individual, cât și pentru cel de grup 
(Porter, 1993; Sperry et al., 1996). Printre efectele aditive ale terapiei 
individuale se numără explorarea intrapsihică profundă și experiența 
emoțională corectivă de unu-la-unu. Efectele aditive ale terapiei de grup 

constau in explorarea transferurilor multiple si in asigurarea unui cadru 
in care pacientul poate risca să experimenteze noi comportamente. Unul 
dintre efectele de amplificare ale terapiei individuale este că ar putea 
oferi o oportunitate de a explora materialul care apare în ședințele de 
grup și astfel ar putea preveni renunțarea prematură la terapia de grup. 
Un posibil efect de amplificare al terapiei de grup este o șansă în plus 
de a analiza rezistentele din transfer apărute în cadrul sedintelor 
individuale. 

Terapia de grup este în general eficientă la pacienţii cu tulburări de 
personalitate, incluzând tipul isteric, obsesiv-compulsiv, precum și 
unele tipuri borderline, narcisic, pasiv-agresiv și dependent, întrucât 
un cadru de grup poate fi singurul loc în care acești pacienți primesc 
un feedback despre cum îi afectează pe ceilalţi felul lor de a fi. O mare 
parte din psihopatologia pacienţilor cu tulburări de personalitate 
include trăsături de caracter egosintonice (i.e., comportamente care îi 
deranjează pe ceilalți, dar nu și pe pacient). Un feedback din partea 
colegilor din terapia de grup îi ajută deseori pe acești pacienți să 
reflecteze asupra modelelor comportamentale, astfel încât aceste 
trăsături să devină, în final, egodistonice (i.e., deranjante pentru 
pacientul însuși), ceea ce constituie primul pas spre a câștiga suficientă 
motivaţie pentru schimbare. Efectul psihoterapiei de grup asupra 
tulburărilor specifice de personalitate, precum și indicaţiile pentru 
terapia combinată individuală și de grup sunt detaliate în Secţiunea III 
a acestui volum. 

O diferență evidentă dintre psihoterapia individuală și cea de grup, 
în privința evaluării indicatiilor, constă în faptul că terapeutul care 
conduce un grup trebuie să estimeze în mod constant potrivirea dintre 
un posibil pacient și grup, așa cum este el alcătuit la momentul res- 
pectiv. Un pacient borderline poate fi tolerat într-un grup de pacienți 
cu un nivel înalt de tărie a Eului, dar doi ar putea copleși grupul cu 
cereri disproportionate de atenție și printr-un acting-out care ar crea 
dezordine. În mod similar, vârsta și sexul trebuie luate în considerare 
atunci când se decid indicaţiile pentru un anumit grup. 

Anumite simptomatologii sunt unanim considerate drept contraindi- 
cafii pentru psihoterapia dinamică de grup. Printre ele se numără: 1) o 
slabă motivație, 2) o dezorganizare psihotică, 3) o dependenţă curentă 
fata de substanţe, 4) o tulburare de personalitate de tip antisocial, 5) o 
somatizare severă, 6) o disfunctie cognitivă cu substrat organic și 7) un 
risc mare de suicid (Yalom, 1985). Pacienţii cu dependenţă și cei cu 
trăsături de tip antisocial pot fi totuși tratați eficient în cadrul unor 
grupuri omogene, care recurg la confruntare (vezi Capitolul 12 și 17). 
Ca și în cazul indicatiilor, anumiţi pacienţi pot fi contraindicafi pentru 
un anume grup, datorită compoziţiei grupului respectiv, dar ar putea 
fi potriviti pentru un grup diferit. 

5.2 Terapie familială si maritală 


Deși mulți dintre terapeutii care fac în prezent psihoterapie de 
familie și maritală nu sunt de orientare dinamică, acest domeniu își are 
originile în lucrările unor clinicieni timpurii de orientare psihanalitică, 
printre care Theodore Lidz, Lyman Wynne, Nathan Ackerman, Murray 
Bowen si Virginia Satir. Concentrarea atenţiei acestei terapii familiale 
timpurii asupra psihologiei individului s-a modificat dramatic în 
decadele '50 și '60, datorită unui grup de cercetători de la Palo Alto, 
printre care Gregory Bateson, Don Jackson și Jay Haley (Bateson et al., 
1956). Terapia sistemica familiala s-a dezvoltat din munca acestui grup 
si, astfel, accentul s-a mutat dinspre individ spre sistemul familial. 
Psihopatologia individuală și istoria personală au devenit, amândouă, 
secundare fata de familia ca întreg, care a fost considerată ca un sistem 
cu o viață proprie. Până de curând, această abordare sistemică a terapiei 
de familie, ca și elaborările ei ulterioare de către Minuchin (1974) și 
Selvini Palazzoli et al. (1978) au dominat amplu aria terapiei familiale. 

Terapia familială Bowen își are originile în teoria psihanalitică, dar 
tehnica rezultată din ideile lui Bowen (1978) nu este una de tip dinamic. 
În această formă de tratament, un membru al familiei se întâlnește cu 
terapeutul, cu o frecvenţă redusă (de obicei o dată pe lună), pentru a studia 
cu grijă modelele intergenerationale din familia pacientului. Pacientul 
este ajutat să înțeleagă în ce fel modelele curente din relațiile familiale 
constituie repetiții ale modelelor din generaţiile anterioare. Abordarea 
este strict cognitivă, iar pacientul nu este încurajat să-și exprime senti- 
mentele. Aspectele transferentiale nu sunt considerate ca importante și 
nu sunt interpretate. Dimpotrivă, o dată ce pacienţii au ajuns la o 
înțelegere intelectuală a modelelor familiale, ei sunt încurajați să discute 
problemele nerezolvate direct cu membrii familiei care sunt vizati. 

Fenomenele derivate din gândirea psihanalitică, de exemplu trans- 
ferul și contratransferul, sunt recunoscute de anumite modele de terapie 
familială și maritală (Glick et al., 2000; Sholevar și Schwoeri, 2003). 
Transferul poate apărea între doi parteneri, nu doar între pacient și 
terapeut. Mai mult, cuplul sau familia ca întreg poate dezvolta 
transferuri intense față de terapeut. Asemănător cu psihoterapia de 
grup, terapeutul poate resimţi contratransfer fata de cuplu sau familie 
ca întreg, în loc de un singur individ. 

Terapia familială bazată pe relaţiile de obiect este în prezent cel mai 
proeminent exemplu de terapie familială psihodinamică. Întrucât 
discuțiile din acest capitol se referă doar la abordările dinamice, vom 
examina terapia familială și maritală bazată pe relațiile de obiect în mai 
mare detaliu, omitand consideratiile referitoare la școlile de terapie 
familială, care nu sunt de orientare dinamică. 

5.2.1 Înțelegerea teoretică 


Aplicând terapie de cuplu la Clinica Tavistock în anii '50 și ’60, 
Henry Dicks a început să remarce faptul că anumite cupluri relativ 
sănătoase — care păreau să aibă căsătorii satisfăcătoare — recurgeau 
frecvent la relaţii de obiect primitive, în cadrul căsătoriei. El a observat 
că fiecare partener avea tendinţa să-l perceapă pe celălalt ca și când acela 
ar fi altcineva. De obicei, soțul o percepe pe soţie ca și când ea ar fi 
reprezentarea unui obiect intern din propriul său psihic, frecvent 
propria lui mamă. În mod similar, soția se relationeaza cu soțul său ca 
și când el ar fi o simplă proiecție din lumea ei interioară. Dicks a conchis 
că o sursă majoră de neînțelegeri familiale este eșecul fiecărui partener 
în confirmarea naturii sau identității adevărate a celuilalt. În schimb, 
partenerii au tendința să-l silească pe celălalt să se comporte într-un 
mod foarte stereotip și restrictiv. Cuplurile tind să se deterioreze în 
unități polarizate, ca de exemplu sadic-masochist, dominator-supus, 
sănătos-bolnav și independent-dependent. Dicks a recunoscut că fiecare 
din aceste jumătăți polarizate forma o personalitate întreagă în cuplul 
marital, dar fiecare individ în parte era incomplet. Așa cum colegul său 
Bion observa că grupurile exercită o forță cu efect regresiv asupra 
indivizilor, Dicks a descoperit cum căsătoria are un efect de regresie 
similar. Chiar la persoane cu o tărie a Eului considerabilă, căsătoria pare 
să determine regresia lor rapidă la relaţiile părinte-copil. 

Ceea ce Dicks a observat era, desigur, o formă de transfer. Partenerii 
cuplului repun in act, în prezent, o relație din trecut. În limbajul teoriei 
relațiilor de obiect, soţii folosesc clivajul și identificarea proiectivă 
pentru a face ca un conflict intern să devină extern sau marital, prin 
intermediul reprezentării unui obiect intern, de obicei un părinte, clivat 
și proiectat asupra partenerului. Cel care a utilizat proiecția se comportă, 
apoi, astfel încât să-l silească pe partener să se comporte precum 
obiectul intern pe care l-a proiectat. Un sot, de exemplu, care este 
obișnuit să fie rasfatat de mama lui poate crea din nou, inconștient, 
situația cu mama lui în căsătoria lui, comportându-se copilărește și 
stăruind astfel un răspuns matern din partea soției. Pe de altă parte, un 
partener marital poate proiecta o reprezentare a Sinelui asupra celuilalt 
și să-l silească pe acesta să se comporte precum acea reprezentare a 
Sinelui, în timp ce acela care a proiectat se comportă ca o reprezentare 
de obiect complementar. Cazul domnului B din Capitolul 4 a constituit 
o astfel de situație. A proiectat o reprezentare a Sinelui de victimă 
supusă atât asupra primei, cât și a celei de-a doua soții, în timp ce el se 
comporta asemeni tatălui său, dominator și agresiv. 

Conflictul marital poate fi privit ca o recreare a conflictelor cu părinții 
proprii, prin clivaj și identificare proiectivă. Selecţia unui partener este 
în mod evident influențată mult de astfel de procese. Dicks (1963) 

considera ca astfel de alegeri sunt ,,foarte mult bazate pe semnale sau 
indicii inconstiente, prin care partenerii recunosc intr-o persoana 
egosintonică «potrivirea» cu celălalt, pentru a perlabora sau repeta 
împreună anumite clivaje sau conflicte încă nerezolvate din cadrul 
personalităţii fiecăruia. În același timp, în mod paradoxal, partenerii 
consideră ca garantat faptul că împreună cu acea persoană acestea nu 
vor fi perlaborate“ (p. 128). Astfel, cuplurile se formează prin dorințe 
conflictuale, pe de-o parte de a perlabora relaţii de obiect nerezolvate 
și, pe de altă parte, de a le repeta pur și simplu. 

Mai mulți autori au extins această înțelegere de relații de obiect a 
conflictului marital la întreaga familie (Scharff și Scharff, 1987; Shapiro 
et al., 1975; Slipp, 1984, 1988; Stewart et al., 1975; Zinner și Shapiro, 
1972, 1974). Acești autori au observat că membrul identificat ca 
pacient, din cadrul unei familii, este frecvent purtătorul sau containe- 
rul părților clivate, inacceptabile, ale altor membri ai familiei. În acest 
sens, echilibrul familiei este menţinut prin acest aranjament de clivare 
și identificare proiectivă. De exemplu, un adolescent poate acționa 
conform unor impulsuri antisociale, care reprezintă aspecte ale unei 
reprezentări de Sine inacceptabile a tatălui său, ce a fost dezaprobată 
proiectiv de către tată și conținută de fiu. Un copil poate fi idealizat 
în același fel, prin identificare proiectivă cu aspectele pozitive ale 
reprezentărilor de Sine sau de obiect. Teoria relaţiilor de obiect se 
potrivește bine cu terapia familială, întrucât componentele sale (de ex., 
clivajul și identificarea proiectivă) asigură o punte dinspre intrapsihic 
către interpersonal și dinspre individ către familie (Slipp, 1984; Zinner, 
1976). 


5.2.2 Tehnica 


Tehnica terapiei pentru cupluri și familii bazată pe relațiile de obiect 
se dezvoltă din înțelegerea teoretică. Scopul global este de a ajuta 
membrii familiei sau cuplul să reinternalizeze conflictele pe care le-au 
externalizat prin identificare proiectivă (Scharff și Scharff, 1991; Zinner, 
1976). În practică, acest model teoretic trebuie să ajute în mod simultan 
cuplul să abordeze diferenţele reale și să examineze proiecţiile fiecărui 
sot, astfel încât fiecare individ să-și recapete în final părțile proiectate, 
ca rezultat al terapiei (Polonsky și Nadelson, 2003). Pentru a îndeplini 
acest tel, terapeutul adept al teoriei relațiilor de obiect se va întâlni cu 
familia sau cuplul pentru o ședință de 50 de minute, săptămânal sau la 
două săptămâni (Slipp, 1988). 

Procesul terapeutic începe cu un diagnostic corect al modului în care 
reprezentările interne de Sine și de obiect au fost distribuite în cadrul 
familiei, prin clivaj și identificare proiectivă. Când acest model devine 

evident, terapeutul încearcă să explice in ce mod se formează între 
membrii familiei un sistem inconștient, coordonat, care duce la per- 
petuarea comportamentului patologic în cel identificat ca pacient. 
Stabilitatea unei familii depinde de capacitatea unuia sau mai multor 
membri de a conţine diferite părți proiectate ale altor membri ai familiei. 
Ca și în cazul altor forme de psihoterapie dinamică, aceste interpretări 
explicative sunt, de obicei, întâmpinate inițial cu rezistență. Această 
forță antiterapeutică ar putea lua forma de a încerca să-l „absoarbă“ pe 
terapeut în sistemul familial. Cu alte cuvinte, membrii familiei repetă 
inconștient modelele patologice familiale, în loc de a le verbaliza și 
explora. În terapia maritală, de exemplu, soțul poate recurge la identi- 
ficarea proiectivă față de terapeut, în același fel cum folosește identifi- 
carea proiectiva fata de soția sa. 

Datorită acestor rezistențe puternice, terapeufii care aplică teoria 
relaţiilor de obiect în terapia familială trebuie să fie foarte mult în 
contact cu reacţiile lor contratransferenţiale, în sens larg sau obiectiv. 
Cu alte cuvinte, este de o importanță majoră ca terapeutii să-și permită 
să fie containere pentru părțile proiectate ale membrilor familiei, astfel 
încât să poată diagnostica și interpreta mai adecvat ceea ce se întâmplă 
în cadrul familiei (Slipp, 1988). Terapeutii vor fi astfel într-o poziţie care 
le permite să identifice modelele de coluziune patologice aici și acum 
în procesul terapeutic și să facă legătura cu ceea ce se întâmplă în afara 
acestui proces. 

Cea mai comună formă de rezistenţă la începutul terapiei maritale 
este ca ambii parteneri să aștepte ca terapeutul să-l „repare“ pe celălalt 
(Jones și Gabbard, 1988). Întrucât externalizarea conflictului asupra 
partenerului este atât de bine stabilită, ambii soți sunt mai interesați să-l 
convingă pe terapeut că ei au „dreptate“, decât să repare căsnicia 
(Berkowitz, 1984). Terapeutii trebuie să evite în mod constant să ia 
partea cuiva în astfel de conflicte. În schimb, ei trebuie să ajute cuplurile 
să-și extindă perspectiva, pentru a putea îngloba aprecierea propriei 
contribuţii la conflictul din cadrul căsătoriei. 

Tranziţia de la a considera o problemă drept conflict marital la 
percepţia sa drept conflict intern jucat în cadrul cuplului este o sarcină 
dificilă pentru fiecare partener. Identificarea proiectivă în cadrul 
cuplului marital necesită o stare de conflict permanentă, iar polarizarea, 
inerentă în procesul de clivaj, menține balanţa stabilă (Zinner 1976). 
Este posibil ca orice efort de a destabiliza acest aranjament să fie 
perceput ca foarte amenintator de către ambii parteneri. Nevoia ca 
partenerul să fie „obiectul rău“ poate să fie atât de puternică, încât toate 
eforturile terapeutice să fie zadarnice (Dicks, 1963). În ciuda înțelegerii 
interacțiunilor patologice dintre ele, unele cupluri vor alege să trăiască 
într-o stare de frământare, în loc să înfrunte anxietatea asociată cu 
schimbarea. 

Într-o analiza finală, evident, modificarea in cadrul terapiei familiale 
nu este responsabilitatea terapeutului — doar partenerii conjugali înșiși 
pot decide dacă doresc să schimbe ceva în relația lor. Cand terapeutii 
constată că investesc într-un anume rezultat, ei sunt frecvent implicați 
într-o interacțiune de coluziune, în care au fost identificaţi cu părți 
proiectate de către membrii familiei. Mai mult, cu cât terapeutul insistă 
pentru schimbare, cu atât cuplul va opune mai multă rezistență. Multe 
rezistenţe apar întrucât un anume contract marital inconștient, implicând 
comportamentul ambilor membri ai cuplului sau al tuturor membrilor 
familiei, se confruntă cu efortul terapeutului de a schimba sistemul. 
Uneori, acest contract tacit trebuie identificat și expus tuturor 
participanţilor la proces. Când terapia ajunge într-un impas din cauza 
unor astfel de rezistențe, este uneori util ca terapeutul să expună diferite 
opțiuni cuplului și să le transmită partenerilor că sunt liberi să-și aleagă 
modul în care își vor continua viata. Divorțul sau nici o schimbare trebuie 
să se afle printre aceste opțiuni și, de asemenea, trebuie considerate ca 
rezultate acceptabile de către terapeut. Doar atunci partenerii cuplului 
vor realiza că în final depinde de ei modul în care aleg să-și trăiască viata. 


5.2.3 Terapie maritală intersubiectivă și bazată pe 
psihologia Sinelui 


În ultimii ani conceptele psihologiei Sinelui au fost, de asemenea, 
aplicate la conflictul marital. Kohut (1984), într-o notă de subsol din 
ultima lui carte, arăta că „o bună căsnicie este aceea în care unul sau 
altul dintre parteneri poate face fata provocării de a asigura funcțiile de 
obiect al Sinelui de care Sinele temporar incapacitat al celuilalt are 
nevoie la un anumit moment“ (p. 220). El a notat, de asemenea, că 
atunci când nevoile obiectului Sinelui nu sunt suplinite de un partener, 
rezultatul poate fi divorțul și o înverșunare fără sfârșit — o formă de 
furie cronică narcisică destul de comună. 

Conflictele, care apar din nevoia de răspunsuri pentru obiectul 
Sinelui din partea partenerului, pot sta la baza unei strategii de terapie 
familială (Ringstrom, 1994, 1998; Shaddock, 1998). Ringstrom (1994) a 
subliniat importanţa naturii bidimensionale a transferului în terapia de 
cuplu (vezi Capitolul 1). Întrucât au fost frustrati în încercările lor de 
a-și vedea satisfăcute nevoile obiectului Sinelui de către celălalt, 
partenerii cuplului ar putea fi „prinși în transferuri reciproc antagoniste, 
cu dimensiuni repetitive, unul față de altul, în timp ce fiecare partener 
trăiește obiectul de Sine râvnit, în transferul față de terapeut“ 
(Ringstrom, 1994, p. 161). Deși această evoluție poate fi problematică 
din anumite puncte de vedere, adaptarea terapeutului la situație poate 
readuce în cuplu speranța. Ringstrom a descris un model în șase etape 

bazat pe teoria intersubiectivitatii și a psihologiei Sinelui. În primele 
două etape, terapeutul se pune în acord cu subiectivitatea fiecărui 
partener și subliniază că nici unul nu are o versiune mai adevărată sau 
mai corectă asupra realității decât celălalt. În etapele trei și patru, 
terapeutul trasează istoria dezvoltării dorințelor frustrate ale obiectului 
Sinelui și demonstrează cum fiecare partener repune în act trecutul său 
conflictual, într-un efort de a menţine coeziunea Sinelui. A cincea etapă 
include creșterea capacității introspective, astfel încât fiecare partener 
poate să-și asume responsabilitatea pentru o parte din dificultăţile 
relationale. Etapa finală este orientată asupra capacităţii fiecărui par- 
tener de a susține dezvoltarea personală, precum și posibilitatea de 
introspectie a celuilalt, în timp ce se acordeaza la perspectiva acestuia. 

Ringstrom (1998) a insistat, de asemenea, asupra unei variante 
particulare de dificultate contratransferentiala, în care ambii membri ai 
cuplului sunt în competiție pentru a extrage funcții ale obiectului Sinelui 
de la terapeut. Propriile nevoi ale terapeutului de reacții pentru obiectul 
Sinelui îl pot determina să fie atras în coluziune cu unul dintre membrii 
cuplului împotriva celuilalt. Terapeutul trebuie să încerce să resta- 
bilească o variantă specială de poziție neutră în care să audă, să în- 
teleaga și să accepte percepţia subiectivă a fiecărui partener despre 
celălalt, ca intrinsec validă. 


5.3 Indicaţii și contraindicatii 


Modelul de „consumator“ este o abordare inteleapta, pe care clini- 
cienii pot s-o utilizeze pentru a decide dacă un pacient are nevoie de 
terapie individuală sau familială /maritală. Ce cere pacientul? La cabinet 
se prezintă un „pacient“ sau doi? Discuţia este orientată pe „problema 
mea“ sau pe „problema noastră“? Problema este privită ca având ori- 
gine internă sau externă? Dacă părinţii însoțesc adolescentul, problema 
determinării terapiei de electie poate fi mai complexă. Frecvent, 
adolescentul nu este convins de necesitatea tratamentului și poate 
rămâne tăcut în cea mai mare parte a primului interviu. Între timp, părinții 
pot continua să vorbească despre problemele fiului sau fiicei lor. 
Clinicianul care face evaluarea trebuie să ia o decizie rapidă referitor la 
următoarea întâlnire. A vedea doar un „pacient“ reprezintă o coluziune 
cu procesele de clivaj și de identificare proiectivă din familie (Stewart 
et al., 1975)? Bineînţeles, atunci când este în dubiu, clinicianul poate 
continua pur și simplu procesul de evaluare exploratorie, până când 
dinamica familială devine mai clară. Uneori, când un membru al unui 
cuplu sau anumiți membri ai familiei pur și simplu refuză să participe 

la procesul terapeutic, terapeutul poate fi forțat să lucreze doar cu un 
singur membru al familiei sau să renunţe la tratament. 

Slipp (1988) a subliniat faptul că identificarea nivelului de diferen- 
tiere a pacientului de familie este un indicator bun în determinarea 
terapiei de electie. Psihoterapia individuală este probabil tratamentul 
de electie pentru adolescenții mai mari și adulţii tineri, care au reușit să 
se separe, psihologic și geografic, de familiile lor și să-și trăiască propria 
viata, având apărări destul de mature. Totuși terapia familială sau o 
combinaţie de terapie familială și individuală pare să fie foarte utilă 
pentru indivizi din același grup de vârstă, care încă trăiesc acasă sau 
care trăiesc separat, dar sunt implicați emoțional față de familia lor 
într-o manieră intensă și conflictuală. 

O problemă frecventă care apare în terapia individuală este cererea 
pacientului de a aduce partenerul de viata la o ședință, pentru a aborda 
aspecte legate de căsnicie. Dacă procesul individual este bine stabilit, 
încercarea de a-l converti, de asemenea, într-un proces de terapie 
maritală are rareori șanse de succes. Partenerul care este adus simte, de 
obicei, că terapeutul este loial în primul rând fata de celălalt si deci va 
fi rareori capabil să formeze o alianţă cu terapeutul. O soluție mai bună 
constă în a recomanda cuplul unui alt terapeut marital, în timp ce 
procesul individual original continuă. 

Terapeuţii maritali și familiali din prezent trebuie să aplice cu grijă 
modelele psihodinamice legate de sex și de roluri, care includ o orien- 
tare strict heterosexuală. Într-o eră în care mai puţin de o pătrime dintre 
americani trăiesc într-o căsnicie care se aseamănă familiei standard 
dintr-un serial de televiziune din anii '50 (Schwartz, 2004), terapeutii 
trebuie să fie dornici să afle problemele unice ale fiecărei familii sau 
cuplu. Prezumtiile legate de maternitate, rolurile părinţilor, precum și 
ceea ce este proiectat și introiectat trebuie să fie reevaluate în cazul 
familiilor homosexuale, pornind doar de la ceea ce povestesc aceste 
cupluri și familii în cabinetul de consultații. De exemplu, cum inter- 
nalizează un copil două „mame“ în loc de una singură? Competiția 
dintre doi părinţi de același sex ar putea fi sensibil diferită de aceea 
trăită de soți de sexe diferite. Toţi acești factori trebuie să fie clarificati 
atunci când se evaluează și se tratează familii și cupluri, care nu se 
încadrează în modelele psihodinamice tradiționale. 


5.4 Farmacoterapia dinamică 


x4 


Acum câteva decade, expresia „farmacoterapie dinamică“ ar fi fost 
considerată o contradicție de termeni. Tradiția dualismului psihic/corp 

a pus in opoziţie, timp de multi ani, abordările dinamice și respectiv 
farmacologice ale tulburărilor psihiatrice. Din fericire, curentele recente 
de integrare au adus psihiatria contemporană într-un punct în care 
utilizarea combinată a medicatiei și psihoterapiei a devenit o practică 
aproape universală, atât pentru tulburările care nu sunt psihotice, cât 
și pentru cele psihotice (vezi Gabbard, 1999; Gabbard și Kay, 2001; 
Thompson și Brodie, 1981). 

În situațiile în care psihoterapia formală nu face parte din tratament, 
gândirea psihodinamică poate fi extraordinar de utilă în ameliorarea 
compliantei la tratamentul psihotrop. Aproximativ o treime dintre 
pacienţi este de fapt compliantă în mod adecvat cu medicatia, așa cum 
este ea prescrisă, o treime este mai mult sau mai putin compliantă, iar 
o treime este noncompliantă, ceea ce sugerează o proporţie a compli- 
antei, în general, de aproximativ 50% (Wright, 1993). Complianta 
pacienților din ambulatoriu fata de medicatia antidepresivă este doar 
de aproximativ 40% după 12 săptămâni (Myers și Branthwaite, 1992). 
Dintre pacienţii cu schizofrenie, 74% din cei tratați în ambulatoriu devin 
noncomplianti față de tratamentul neuroleptic, la 2 ani de la externarea 
din spital (Weiden et al., 1995). Deși o trecere la medicatia depot 
ameliorează temporar complianfa, la 6 luni de la externare nu există o 
diferență în ceea ce privește complianta pacienţilor care primesc medi- 
catie depot și cei care primesc medicatie orală. 

După cum se discută în Capitolul 8, pacienţii bipolari sunt, de 
asemenea, extrem de noncomplianti la tratamentul medicamentos. O 
complicatie suplimentară în abordarea noncompliantei este faptul că 
pacienţii au tendința de a raporta mult mai putin în ce măsură nu 
urmează tratamentele prescrise. Un număr de studii au recurs la o 
metodă bazată pe un microprocesor pentru monitorizarea continuă a 
compliantei. Prin această metodă, un circuit microelectronic înre- 
gistrează data și ora la fiecare deschidere și închidere a cutiei cu 
medicamente. Unul dintre studiile care au utilizat această tehnologie a 
arătat că noncomplianta raportată de către pacient, evaluată printr-un 
interviu, era de 7%, iar cea evaluată prin metoda bazată pe micropro- 
cesor pentru monitorizare continuă era de 53% (Dunbar-Jacob, 1993). 

Aderenta la tratamentele farmacologice nu a fost studiată sistematic 
în numeroasele experimente cu medicamente raportate în revistele 
psihiatrice. Doar mai recent cercetătorii s-au adresat impactului inter- 
ventiei psihoterapeutice asupra compliantei fata de medicatie. O 
metaanaliză recentă asupra unor studii clinice randomizate, în depresie, 
a comparat tratamentul antidepresiv simplu cu tratamentul combinat: 
antidepresiv plus intervenţie psihologică (Pampallona et al., 2004). S-a 
constatat că rezultatele tratamentului combinat au fost mai bune decât 
cele ale tratamentului pur medicamentos. Mai mult, în terapiile mai 
lungi, adăugarea psihoterapiei pare să păstreze pacienţii în tratament. 

Ratele de renunfare ale pacientilor din studii au fost ameliorate prin 
adăugarea psihoterapiei si se poate deduce că atenţia față de aspectele 
psihoterapeutice din farmacoterapie, chiar dacă nu se recurge la psiho- 
terapie formală, poate duce la ameliorarea compliantei. Din perspectivă 
psihodinamică, concepte ca transfer, contratransfer, rezistență și alianță 
terapeutică sunt la fel de importante atunci când se prescrie un trata- 
ment medicamentos ca și atunci când se conduce o psihoterapie. 


5.4.1 Transferul 


Psihiatrul care prescrie un tratament medicamentos nu este într-o 
mai mică măsură o figură transferentiala decât un psihoterapeut. 
Pentru pacienţi, decizia de a fi sau nu complianti cu recomandările 
doctorului activează aspecte inconștiente legate de expectatiile 
parentale. Atunci când pacienţii refuză să ia medicatia așa cum este ea 
prescrisă, psihiatrii reacționează de multe ori, devenind mai autoritari, 
insistând ca ordinele lor să fie urmate cu strictețe. Această abordare 
duce de obicei la eșec, întrucât ea doar exacerbeaza înclinația trans- 
ferentiala de a considera doctorul ca pe o figură parentală autoritară. O 
abordare mult mai productivă constă în a obține colaborarea pacienţilor 
privind explorarea îngrijorărilor acestora. O serie de întrebări, cum ar 
fi cele care urmează, ar putea fi utile: „Aveţi alte îngrijorări legate de 
urmarea tratamentului, în afara efectelor secundare?”; „Vă amintiţi 
anumite probleme legate de luarea medicamentelor în trecut?”; „Aţi 
auzit ceva la televizor sau ati citit ceva în ziare referitor la acest medi- 
cament?”; „Familia dumneavoastră are anumite păreri legate de urma- 
rea tratamentului medicamentos?”; „Ce credeţi că a dus la apariţia bolii 
dumneavoastra?”; „Această medicatie are vreo semnificație anume 
pentru dumneavoastră?“; „Ce sentimente aveți fata de medicul 
prescriptor?“ 

Un pacient a resimţit prescrierea unui antidepresiv ca o imposi- 
bilitate de empatie din partea psihiatrului. Cand noncomplianta 
pacientului a fost discutată cu el, acesta i-a spus doctorului: „Eu căutam 
pe cineva care să-mi valideze sentimentele. În schimb, dumneavoastră 
ati încercat să mi le tratați cu medicamente“. Atunci când psihiatrul l-a 
încurajat să elaboreze mai departe, pacientul a fost capabil să lege acest 
sentiment de experiențele timpurii cu tatăl său, pe care îl resimțea ca 
neatent și nepăsător fata de problemele lui. 

Alţi pacienţi, în special cei care au tendinţa de a controla sau domina, 
vor privi medicamentele ca pe o amenințare la poziţia lor de contra- 
dependenţă. Ciechanowski et al. (2001) au aplicat teoria atasamentului 
adultului într-o încercare de a înțelege mai bine noncomplianta paci- 
entilor cu diabet, care aveau un regim autocontrolat. Ei au constatat că 

pacienţii cu un stil de atașament evitant au avut un nivel semnificativ 
mai înalt de hemoglobină glicozilată. În plus, printre pacienţii cu un stil 
de atașament evitant, cei care au realizat că au o slabă comunicare cu 
doctorul lor au avut niveluri mai înalte decât cei care au considerat că 
au o bună comunicare. Adulții cu un stil de atașament evitant au 
considerat, în general, că părinţii sau cei care i-au îngrijit nu au răspuns 
în mod constant emoțiilor lor. Ei au devenit astfel, în mod compulsiv, 
autosuficienti și au încercat să evite tipul de relaţie bazat pe colaborare, 
necesar unui tratament. Deși acest studiu nu a implicat medicamente 
psihotrope, el subliniază totuși faptul că a fi compliant față de un 
tratament poate avea semnificația de supunere fata de dominaţia unei 
figuri parentale puternice. Unor astfel de pacienți trebuie să li se permită 
un oarecare control asupra deciziei de a lua medicamente (Thompson 
și Brodie, 1981). În cazul pacienților excesiv de supuși, se întâlnește 
frecvent situația opusă. Pastilele îi fac pe acești pacienţi să se simtă 
„hrăniţi“ și îngrijiţi, într-o astfel de măsură încât ei ar putea decide că 
nu mai este nevoie să-și asume responsabilitatea pentru nici un aspect 
al bolii lor. 

Conflictele transferentiale pot fi extrem de intense cu persoane „care 
manipulează și resping ajutorul“, dar care se plâng (Groves, 1978). 
Acești pacienţi pun în eșec fiecare intervenţie terapeutică, farmacologică 
sau de alt fel. Ei au experimentat frecvent o lungă listă de medicamente 
psihotrope, fără să resimtă nici un beneficiu. Explorarea dinamicii 
transferentiale poate duce la descoperirea unui resentiment considerabil 
și a unei înverșunări față de figurile parentale, de la care pacientul 
consideră că nu a primit suficientă îngrijire. Respingând ajutorul care 
li se oferă, acești pacienţi ar putea căuta, în mod inconștient, răzbunarea 
împotriva părinţilor lor (Gabbard, 1988). Când astfel de pacienţi simt 
că-l fac pe doctorul lor să se simtă mizerabil, ei înregistrează, deseori, 
un triumf secret. 

Un aspect unic al transferului în farmacoterapia dinamică este 
transferul față de medicatia în sine (Gutheil, 1982). Răspunsul placebo 
la medicatie are deseori aceeași calitate transferentiala. Un pacient 
maniacal, de exemplu, a devenit extrem de liniștit după o doză de 300 
mg de carbonat de litiu, o reacție care nu poate fi explicată farmacologic. 
Efectele secundare placebo sunt de asemenea frecvente. O altă mani- 
festare a transferului fata de medicatie este răspunsul la schimbarea 
ritualului tratamentului la pacienţii cronici (Appelbaum și Gutheil, 
1980). Astfel de pacienți pot avea decompensări psihotice la cea mai 
mică modificare a regimului lor uzual de tratament. 

Relaţia transferentiala fata de o medicatie poate fi evidentă în si- 
tuatiile în care tabletele iau locul doctorului absent. Tabletele pot 
funcționa ca obiecte tranziționale pentru anumiţi pacienţi, permi- 
tandu-le să menţină sentimentul unei legături cu psihiatrii lor, chiar 

dacă îi întâlnesc pe aceștia destul de rar (Book, 1987). Pacientul poate 
resimţi o oarecare alinare dacă atinge sau privește medicamentul. În 
programele de formare, unde rezidenții schimbă clinicile în fiecare an, 
pacienţii se pot adapta la pierderea doctorului lor, devenind foarte 
atașați de tratamentul prescris de doctorul care pleacă (Gutheil, 1977). 

Transferul de acest tip este puternic și poate conduce la o altă formă 
de noncomplianta — refuzul de a întrerupe medicatia, din cauza 
semnificației inconștiente a medicatiei pentru pacient. Aspectele legate 
de transfer trebuie întotdeauna luate în considerare atunci când li se 
prescriu agenţi psihotropi pacienților paranoizi. În cazurile mai putin 
evidente, pacientul poate întrerupe medicatia aparent din cauza efec- 
telor secundare neplăcute, când de fapt el se teme să nu fie otrăvit. 
Insistenta asupra compliantei va accentua in mare măsură paranoia, pe 
când o explorare empatică a naturii fricii sale ar putea ajuta pacientul 
să realizeze că frica este nefondată și să-l privească pe terapeut ca mai 
putin amenintator (Book, 1987), 


5.4.2 Contratransferul 


Prescrierea tratamentului medicamentos este expusă, ca orice altă 
intervenție terapeutică, la contaminarea prin contratransfer. O mani- 
festare comună a contratransferului este prescrierea excesivă. Nu este 
neobișnuit ca un pacient să ajungă la spital sau la camera de gardă cu 
o pungă plină cu agenţi psihoactivi. Un astfel de pacient, de exemplu, 
lua trei antipsihotice, două antidepresive, carbonat de litiu și două 
benzodiazepine. După câteva zile în spital, a devenit evident faptul că 
acest pacient trezea sentimente intense de impotenta și furie la terapeutii 
săi. Medicația excesivă reflecta disperarea contratransferenţială a 
psihiatrului curant. 

Rana narcisică poate juca, de asemenea, un rol în contratransfer. Unii 
psihoterapeuti pot fi incapabili să prescrie o medicatie cu adevărat 
necesară, întrucât ei consideră că a face acest lucru ar fi sinonim cu a 
accepta că abilitățile lor psihoterapeutice au fost ineficiente. Alţii pot 
induce sentimente de vinovăție la pacienții noncomplianti, astfel încât 
pacienţii se vor simţi obligați să fie complianti cu regimul medicamentos 
din dorința de a nu-l ofensa pe doctorul lor. 

Unii psihiatri se tem de sentimentele intense, de orice fel, care pot 
apărea în transfer. Medicația poate fi considerată ca o modalitate de a 
se adapta la această anxietate transferentiala. Discutarea efectelor 
secundare poate fi influențată, de asemenea, de această anxietate. De 
exemplu, un psihiatru poate evita să vorbească despre efectele secun- 
dare sexuale ale inhibitorilor selectivi de recaptare a serotoninei (ISRS), 
din cauza propriului disconfort legat de discuţiile sexuale deschise. Ca 

rezultat, pacienţii care resimt aceste efecte pot pur și simplu să întrerupă 
medicatia, fără să-l informeze pe doctor. 

Furia contratransferentiala, care este o reacție obișnuită fata de 
noncomplianta pacienţilor, poate îmbrăca multe forme. Unii psihiatri 
pot să se alieze tacit cu noncomplianta, pentru a demonstra cât de 
bolnavi vor fi pacienţii lor dacă nu urmează „indicaţiile doctorului“ 
(Book, 1987). Alţii ar putea să intimideze pacienţii ca să ia medicatia 
sau să-i amenințe că vor fi excluși din tratament dacă nu sunt 
complianti. Acei psihiatri cărora le este dificil să-și controleze furia ar 
putea refuza să pună limite pacienţilor care cer doze din ce în ce mai 
mari de medicamente. În aceste cazuri psihiatrul speră că satisfacerea 
cererilor pacientului va tine agresivitatea și ostilitatea în afara relației 
terapeutice. Din păcate, atât cererile pacienţilor, cât și furia vor crește 
de obicei. 


5.4.3 Rezistentele 


Rezistenţa fata de tratament constituie o forță puternică in farma- 
coterapie, ca și în psihoterapie. Boala poate fi preferabilă sănătății, din 
numeroase motive. De exemplu, este bine cunoscut că pacienţii cu 
tulburare afectivă bipolară se bucură de episoadele lor maniacale atât 
de mult, încât vor întrerupe tratamentul cu litiu. Într-un studiu pe 
pacienţi cu schizofrenie (Van Putten et al., 1976), a fost descoperită o 
cauză similară de rezistenţă. În această investigație, efectele secundare 
și beneficiul secundar nu prea aveau legătură cu noncomplianta. O 
psihoză grandioasă egosintonică a fost cel mai puternic factor de 
discriminare, care a diferențiat pacienţii cu schizofrenie noncomplianti 
de cei complianti. În mod clar, pacienţii noncomplianti au preferat 
trăirea lor de grandoare psihotică. 

Negarea bolii este o altă cauză importantă de rezistență la farmaco- 
terapie. Pentru unii pacienţi, orice agent psihotrop poartă stigmatul bolii 
psihice. Când un pacient cu un episod psihotic acut intră în remisie, 
pacientul poate opri medicatia antipsihotică responsabilă de remisie, 
întrucât tratamentul de întreținere are conotatia bolii psihice cronice. 
Pacienţii care nu sunt psihotici și care sunt dornici să urmeze un 
tratament psihoterapeutic vor fi reticenti fata de sugestia unui tratament 
medicamentos, întrucât ei sunt convinși că asta înseamnă că sunt mai 
bolnavi decât ar vrea să creadă. În mod asemănător, pacienții care au o 
rudă care a urmat tratament psihofarmacologic ar putea să se identifice 
inconștient cu acea rudă, atunci când li se propune aceeași medicatie 
(Book, 1987). Această identificare poate servi ca rezistență fata de 
acceptarea tratamentului, în special dacă ruda a avut o evoluție extrem 
de nefavorabilă, cum ar fi recurgerea la suicid. 

| 5.4.4 Alianţa terapeutică 


Discutia anterioară despre noncomplianţă ar trebui să ilustreze faptul 
că alianța terapeutică joacă un rol crucial în farmacoterapia dinamică. 
Numeroși autori au subliniat că realizarea alianței terapeutice face parte 
din procesul de prescriere a tratamentului (Docherty și Fiester, 1985; 
Elkin et al., 1988; Gutheil, 1982; Howard et al., 1970). Deși o mare parte 
din cercetarea contemporană referitoare la psihofarmacologie nu cuanti- 
fică relația doctor—pacient, multi investigatori au subliniat influența 
acesteia asupra compliantei. S-a efectuat un studiu (Howard et al., 1970) 
care a descoperit că aspectele subtile ale comportamentului terapeutu- 
lui, incluzând entuziasmul vocal, limbajul trupului și utilizarea numelui 
pacientului, au diferențiat psihiatrii cu rate scăzute de renunțare la 
tratament de cei cu rate ridicate de noncomplianta. Acest studiu a 
indicat, de asemenea, că atenţia acordată alianţei terapeutice la prima 
consultatie a prevenit apariţia noncompliantei la tratamentul medi- 
camentos. 

Cercetarea asupra pacienţilor depresivi a indicat că alianța tera- 
peutică este un factor-cheie, indiferent de tipul de tratament. Chiar dacă 
un pacient este tratat de la început cu medicatie antidepresivă, con- 
ceptul psihodinamic de alianţă terapeutică este la fel de important ca 
atunci când un pacient efectuează doar psihoterapie. O echipă de 
cercetători (Krupnick et al., 1996) a examinat un eșantion de 225 de 
pacienți depresivi, în cadrul Programului de Cercetare în Colaborare a 
Tratamentului Depresiei al Institutului Naţional de Sănătate Mintală. 
Clinicienii au evaluat înregistrările video ale sedintelor de tratament 
din toate cele patru variante: 16 săptămâni de terapie cognitivă, 16 
săptămâni de terapie interpersonală, 16 săptămâni de imipramină plus 
management clinic și 16 săptămâni de placebo plus management clinic. 
Când au fost evaluate rezultatele pentru acești pacienți, s-a constatat că 
alianța terapeutică a avut un efect semnificativ asupra stării clinice, în 
toate cele patru variante. De fapt, contribuţia pacientului la alianța 
terapeutică a influenţat în proporţie de 21% variaţia rezultatului în 
evaluările standardizate ale evoluţiei, iar o mai mare variaţie a rezul- 
tatului a fost atribuită alianței globale decât metodei de tratament în 
sine. Nu s-au constatat diferențe de grup semnificative între cele patru 
variante de tratament, în privinţa relaţiei dintre alianţa terapeutică și 
evoluția clinică. Acesta a fost primul studiu empiric care a arătat că 
alianța terapeutică are același efect asupra rezultatelor, indiferent dacă 
tratamentul constă în psihoterapie sau farmacoterapie. 

Studiile asupra ratei de renunțare atât în cadrul tratamentului psiho- 
terapeutic, cât și în al celui psihofarmacologic au subliniat că expectatiile 
pacientului pot influența eșecul (Freedman et al., 1958; Overall și 
Aronson, 1963). Pacienţii sunt diferiți și vin la psihiatru cu expectatii 

diferite referitoare la tipurile disponibile de tratament. La un moment 
dat, în timpul primului interviu, psihiatrul trebuie să exploreze expec- 
tatiile pacienţilor, astfel încât tratamentul prescris să fie în oarecare 
măsură concordant cu acestea. Dacă tratamentul ales este contrar ideilor 
preconcepute ale pacientului, ar putea fi necesar un efort de educaţie, 
pentru a convinge pacientul de utilitatea sa. 

Cercetări recente despre efectul placebo oferă perspective 
interesante asupra rolului expectatiei pacientului. Într-unul dintre 
studii (Wager et al., 2004), subiecții au primit o cremă inactivă și li s-a 
spus că are efect analgezic. Li s-a aplicat apoi un stimul dureros termic 
sau un șoc la încheietura mâinii. La persoanele la care s-a observat o 
creștere a activității în cortexul prefrontal înainte de aplicarea 
stimulului, s-au constatat, de asemenea, cea mai marcată reducere a 
activităţii în regiunile cerebrale implicate în sensibilitatea fata de 
durere, precum și o raportare a reducerii durerii subiective. 
Investigatorii au tras concluzia că rezultatele arată că anticiparea 
alinării durerii este în strânsă conexiune cu reducerea reală a durerii. 
Controlul cognitiv legat de activitatea prefrontală îi poate ajuta pe 
pacienţi să adopte o atitudine asociată cu alinarea durerii. In mod 
similar, educarea atentă a pacienților referitor la medicatia prescrisă și 
importanţa acordată relaţiei doctor-pacient pot oferi un context de 
expectatii pozitive, care poate facilita reducerea componentelor 
cognitive ale depresiei. 

În Capitolul 4, conceptul de colaborare a fost subliniat în cadrul 
discuţiei despre alianța terapeutică în psihoterapie. Un concept analog 
de „prescriere participativă” (Gutheil, 1982) este relevant pentru farma- 
coterapie. Tendinţa inconștientă a anumitor psihiatri de a adopta o 
atitudine mai autoritară atunci când prescriu o medicatie poate conduce 
la noncomplianta. Variabila referitoare la educaţia pacientului influen- 
țează pozitiv dezvoltarea unei alianţe terapeutice în farmacoterapie. Toţi 
pacienţii trebuie să fie informaţi pe larg despre efectele terapeutice și 
secundare ale oricărui agent farmacologic pe care îl primesc. În privinţa 
pacienților psihotici însă, această discuţie trebuie uneori să aștepte până 
când episodul acut este sub control farmacologic. 

Putem întâlni frecvent tipuri speciale de probleme legate de com- 
plianta atunci când medicatia se adaugă unui proces psihoterapeutic in 
desfășurare, ca în exemplul următor: 


Dna D, o femeie de 39 de ani, angajată, solicită tratament psihiatric din cauza 
unor sentimente de depresie, scăderii energiei, lipsei satisfactiei profesionale, 
dificultăților legate de somn și diminuării dorinţei sexuale. Ea a părut extrem de 
recunoscătoare pentru ocazia de a fi ascultată de cineva. După câteva săptămâni și 
deci câteva ședințe de psihoterapie, dna D a început să resimtă o mare încredere în 
terapeutul ei. Ea își punea sufletul pe tavă în timpul sedintelor, cu intensitate, într-o 

manieră impresionantă. Cu multe lacrimi, ea a povestit dificultățile extraordinare 
din viaţa sa și problemele pe care le-a avut acasă și la serviciu. 

După aproximativ șase săptămâni de astfel de ședințe, terapeutul i-a spus că 
simptomele sunt suficient de severe pentru ca el să-i prescrie un antidepresiv. 
Terapeutul i-a scris reţeta, i-a explicat efectele secundare pe care le-ar putea resimti 
și a trimis-o cu indicatia de a începe să ia medicamentul imediat. 

În săptămânile următoare, dna D a venit la ședințe și a început să povestească 
din nou despre problemele ei, dar nu a pomenit deloc despre medicatie. Când 
terapeutul a întrebat-o cum se simte cu medicamentul pe care i l-a prescris, ea i-a 
răspuns că nu are timp să meargă la farmacie să-și ia rețeta, dar că va merge in 
următoarele zile. Terapeutul a subliniat din nou importanţa demarării tratamentului 
medicamentos cât mai repede posibil. Dna D a minimalizat faptul că nu a avut timp 
să-și ia rețeta și l-a asigurat pe terapeut că va face asta înainte de următoarea ședință. 

După o săptămână, dna D s-a întors la ședința de terapie. Din nou a relatat că 
nu a reușit să meargă la farmacie. Știind că această lipsă de complianţă reflectă vreun 
proces dinamic încă neevident, terapeutul a explorat cu pacienta motivele pentru 
care nu ar dori să ia medicamentul. Cu oarecare reținere, dna D a recunoscut că îi 
este foarte teamă că primește medicatie, întrucât terapeutul nu dorește să audă toate 
problemele pe care le povestește în fiecare ședință. Dna D a resimţit prescrierea 
medicatiei ca si când i s-ar fi spus „taci din gură“. Terapeutul a întrebat-o dacă a 
avut experiențe similare de-a lungul vieţii. Ea a povestit că tatăl său nu era o 
persoană vorbăreaţă și că a fost pedepsită aspru, toată copilăria și adolescenţa, 
pentru că se plângea mereu, Dna D a remarcat, de asemenea, că și soțul ei era foarte 
asemănător și că el a insistat ca ea să meargă la psihiatru, pentru a nu mai fi obligat 
să-i asculte plângerile. Ei îi era teamă că terapeutul nu o va mai primi în psihoterapie 
dacă va răspunde bine la tratamentul medicamentos. 

Terapeutul i-a explicat că medicatia și psihoterapia nu se exclud și că va continua 
să lucreze în psihoterapie cu ea în timp ce va urma tratamentul medicamentos. Dna 
D a părut liniștită după astfel de asigurări și s-a arătat compliantă cu medicatia, în 
mod regulat, în urma acestei ședințe. 


5.4.5 Tratamentul combinat 


În ciuda traditionalei opoziții dintre psihoterapeuti și farmaco- 
terapeuti, combinarea psihoterapiei și a medicatiei este o practică veche 
în clinica psihiatrică. Luborsky et al. (1975) au trecut în revistă 26 de 
studii care au evaluat tratamentul combinat și au constatat că în 69% 
dintre comparații abordarea combinată a fost mai eficientă decât 
psihoterapia și farmacoterapia luate separat. Puţini dintre clinicienii de 
orientare analitică nutresc încă teama că medicatia va interfera cu 
procesul psihoterapeutic. Într-un studiu efectuat pe terapeutii din cadrul 
Academiei Americane de Psihanaliză, 90% dintre cei care au răspuns 
au raportat că prescriu medicatie (Normand și Bluestone, 1986). Un 
studiu al Universităţii Columbia (Roose și Stern, 1995) a arătat că 

farmacoterapia este utilizată împreună cu psihanaliza în 29% dintre 
cazurile supervizate în cadrul formării din institutul de psihanaliză. 
Aceasta sugerează că medicatia nu mai este privită ca un factor de 
contaminare, care ar putea interfera cu obținerea unui certificat de către 
„analiștii în formare. 

Astăzi nu se mai pune întrebarea dacă această combinaţie dintre 
psihoterapie și medicatie este benefică, ci mai degrabă in ce mod este 
benefică această combinaţie (Gabbard și Bartlett, 1998; Gabbard și Kay, 
2001). Există variații nelimitate ale modului în care cele două abordări 
pot interactiona în cazul oricărui tratament particular. Asemănător, 
există multe variaţii ale felului în care pacienţii răspund atunci când 
medicatia este adăugată psihoterapiei pe care o fac. Unii pacienţi 
resimt faptul că tratamentul este lăsat pe seama medicatiei și că 
terapeutul îi abandonează (Roose și Stern, 1995). Alţi pacienţi 
consideră că medicatia îi va ajuta să obțină mai mult de la psiho- 
terapie. Deseori, percepțiile pacientului și ale terapeutului referitoare 
la contribuția relativă a medicatiei și terapiei sunt de-a dreptul opuse. 
Într-un caz în care a fost adăugat un ISRS unui pacient în analiză 
(Solomon, 1995), pacientul a fost convins că analistul său a considerat 
efectele pozitive ale medicatiei ca fiind în primul rând de ordin 
psihologic. În schimb, pacientul a considerat că 90% din efectul 
medicatiei era de ordin farmacologic. 

Clinicienii care combină cele două abordări trebuie să fie conștienți 
de ,,relationarea bimodala”, inerentă rolului dual (Docherty et al., 1977). 
Pacientul trebuie să fie văzut simultan ca o persoană tulburată și ca un 
sistem nervos central îmbolnăvit. Prima perspectivă necesită o abordare 
empatică, subiectivă, pe când cea de-a doua necesită o abordare obiec- 
tivă, conformă unui model medical. Clinicianul trebuie să fie capabil să 
treacă în mod armonios de la un mod la altul, în timp ce rămâne atent 
la impactul pe care această trecere îl are asupra pacientului. 

Psihiatrii care combină psihoterapia si medicatia pot avea dificultăți 
în privința celui mai potrivit mod de a ridica problema medicatiei in 
timpul unei ședințe de psihoterapie (Gabbard și Kay, 2001). Din 
nefericire, strategia tehnică nu poate fi redusă la indicații asemănătoare 
„unei rețete din cartea de bucate“. Cu unii pacienţi, discuția asupra 
medicatiei va servi ca o rezistenţă la abordarea elementelor psiho- 
terapeutice. În alte cazuri, pacientul va sublinia temele psihodinamice, 
pentru a capta interesul terapeutului, în timp ce va evita complet 
probleme referitoare la medicatie, cum ar fi efectele secundare sexuale, 
de care se jenează să discute. Cu unii pacienţi, în anumite momente ale 
procesului terapeutic, abordarea problemelor legate de medicatie la 
începutul ședinței poate fi o soluție optimă. Cu alţii, rezervarea unui 
răstimp de 5 minute, la sfârșit, pentru a discuta tratamentul medica- 
mentos poate servi mai bine terapiei. În alte cazuri, elementele 

referitoare la medicatie ar trebui intercalate cu temele psihoterapeutice, 
fiind discutate intermitent de-a lungul intregii sedinte. 
Compatibilitatea fundamentală dintre biologie și psihodinamica a 
fost subliniată în Capitolul 1. O latură a acestei uniuni o constituie 
ractica tot mai frecventă de a combina farmacoterapia și psihoterapia. 
beeen se construiesc in continuare legături conceptuale între cele două 
abordări, o mare parte din practică este încă de natură empirică. Și aici, 
ca în toată psihiatria, principiul de bază trebuie să fie acela de a ajuta 
pacientul și nu de a rămâne ancorat în propriile orientări teoretice. 

6. Tratamente in psihiatria dinamica 
Tratamentul informat dinamic 
in conditii de spitalizare completa 
și parţială 


Întrucât principiile psihodinamice s-au dezvoltat mai ales din prac- . 
tica psihanalizei, aceste precepte sunt uneori concepute destul de îngust 
pentru a fi relevante doar tratamentului pacienţilor ambulatori. Un 
rezident în psihiatrie i-a cerut ajutorul supervizorului său pentru a 
înțelege un pacient spitalizat însă i s-a răspuns: „Dinamica se aplică 
doar pacienţilor din ambulatoriu, nu și celor internaţi“. Bineînţeles, 
nimic nu poate fi mai departe de adevăr. Totuși, comentariul super- 
vizorului reflectă un curent regretabil, existent în spitalul psihiatric 
modern, care consideră serviciul de psihiatrie un simplu container, unde 
pacienţii așteaptă ca medicatia să-și facă efectul. Tratamentul multor 
pacienţi este mult mai eficient dacă tratamentul din spital este abordat 
dintr-o perspectivă dinamică. 

În ultimele două decenii, spitalele de psihiatrie au cunoscut o scădere 
dramatică a duratei spitalizării, legată de atitudinea agresivă referitoare 
la utilizare, a companiilor de asigurări și a firmelor de management al 
îngrijirii (Gabbard, 1992a, 1994). Ca rezultat, o bună parte din informaţia 
valoroasă extrasă din tratamentul spitalizat de lungă durată al 
pacienţilor cu tulburări grave a fost adaptată pentru utilizarea în alte 
situații, cum ar fi cele de spitalizare parțială sau spitalizare de zi. Totuși, 
chiar și în cadrul spitalului, strategiile care s-au bucurat de o informare 
psihodinamică au continuat să se dovedească foarte utile, în măsura în 
care au fost modificate pentru o abordare mai circumscrisă, în unităţile 
de îngrijire a cazurilor acute (Gabbard, 1997). Indiferent dacă trata- 
mentul a fost efectuat în timpul unei spitalizări scurte sau al unei 
internări mai extinse într-un serviciu de spitalizare parţială, există 
anumite avantaje și provocări asociate unui cadru în care intervin mai 
multi terapeuti. În acest capitol voi examina modul în care gândirea 
psihodinamică poate fi aplicată cu succes în astfel de servicii de îngrijire. 

Modelele discutate ar trebui sa fie considerate a fi aplicabile, in egala 
măsură, în cadrul tratamentului din spitale, spitale de zi, precum și in 
servicii ambulatorii de tratament intensiv, care implică mai mulți 
participanți la procesul terapeutic. 


6.1 O perspectivă istorică 


Practicianul se poate inspira dintr-o lungă tradiție de aplicare a 
principiilor psihanalitice în tratamentul din cadrul spitalului. Istoria 
noțiunii de spital psihanalitic a început cu opera lui Simmel (1929) la 
Schloß Tegel din Berlin, unde acesta a remarcat că anumiţi pacienţi nu 
pot fi analizati în afara unui spital din cauza diferitelor comportamente 
simptomatice, cum ar fi alcoolismul sau fobiile. El a avut ideea că un 
spital ar putea extinde ora pacientului pe divan, prin formarea 
membrilor personalului spitalului pentru a conduce un tratament 
cvasianalitic în mediul respectiv, pe măsură ce apar elemente legate de 
transfer și rezistenţă. 

În creativa și strălucita lucrare Ghid pentru prescriere, Will Menninger 
(1939/1982) a demitizat modelul psihanalizei individuale și a încercat 
să aplice principiile psihanalizei direct în spital, prin manipularea 
mediului. Plecând de la presupunerea că toate simptomele și tulburările 
de comportament derivă din tulburări ale fuziunii și expresiei corecte 
a celor două pulsiuni instinctuale majore — libido și agresivitate —, el 
a dezvoltat un sistem de tratament prin mediu, bazat în special pe 
sublimare și care nu necesită insight. În loc să utilizeze frustrarea sau 
interpretarea dorințelor și conflictelor inconștiente, această abordare se 
centrează pe recanalizarea energiilor în direcții mai puţin dăunătoare. 
De exemplu, Menninger a încurajat expresia directă a ostilitatii către 
obiecte de substitut; recomandările pentru un pacient pot merge de la 
demolarea unei clădiri la lovirea unui sac de box. Din păcate, acest al 
doilea model nu poate lua în considerare acei pacienţi cu un Eu a cărui 
slăbiciune implică probleme de control al impulsurilor. Ei necesită un 
tratament conceput pentru a-i ajuta să dobândească un mai mare control 
asupra expresiei pulsiunilor și nu pentru redirectionarea acestei 
exprimări. Mai mult, această conceptualizare a fost limitată prin faptul 
că se raporta doar la teoria instinctului dual din perioada respectivă, 
care avea tendinţa să neglijeze contextul relațiilor de obiect, în care apar 
tulburări ale pulsiunilor, și nu a permis examinarea sistematică a 
transferului și contratransferului în mediul respectiv. 

Cel de-al treilea model s-a dezvoltat din conștientizarea faptului că 
pacienții aveau tendința să recreeze, cu diferiți membri ai personalului 

din spital, conflictele pe care le aveau cu membrii propriei familii 
(Hilles, 1968). Interpretarea modelelor de comportament maladaptiv 
din perspectiva originii lor în trecutul pacientului era obișnuită in 
cadrul acestui model, care se baza tot mai puţin pe oferirea unor 
substitute de eliberare a nevoilor inconștiente. Mediul nu era privit ca 
o comunitate terapeutică în care se pune accentul pe experienţe reale, 
constructive, cu persoane care au probleme asemănătoare, ci era privit 
ca un ecran pe care se proiectează modele arhaice, pentru a fi apoi 
examinate. 

Câţiva autori (Gabbard, 1986, 1988, 1989c, 1992a; Harty, 1979; Stamm, 
1985b; Wesselius, 1968; Zee, 1977) au subliniat faptul că înțelegerea 
contratransferului este o parte integrantă a acestui model. Influențele 
contratransferenfiale apar mai degrabă regulat decât ocazional, iar 
examinarea sistematică a contratransferului ar trebui să facă parte din 
munca de rutină a echipei terapeutice. O temă care revine în diferitele 
variante ale tratamentului spitalizat informat psihanalitic este aceea că 
pacienții recreează în mediul respectiv propriile relații interne de obiect. 
Acest punct de vedere este reflectat de încercarea de integrare a lui 
Kernberg (1973), prin sintetizarea teoriei psihanalitice a relaţiilor de 
obiect, a teoriei sistemelor și a utilizării proceselor de grup, într-o 
abordare globală a tratamentului din cadrul spitalului. Un principiu de 
bază al abordării sale este acela că in noi toți există un potential pentru 
relaţiile de obiect cu nivel înalt — tipic pentru nevroza de transfer din 
tratamentul psihanalitic individual —, precum și pentru un nivel mai 
primitiv al relaţiilor de obiect, conducând la regresia psihotică în si- 
tuațiile de grup. El a teoretizat că dacă nivelul mai înalt al relaţiilor de 
obiect este activat în relaţiile terapeutice individuale, versiunile mai 
primitive sunt mai degrabă activate în cadrul tratamentelor de grup. O 
combinație a tratamentului individual și de grup în cadrul spitalizării 
oferă posibilitatea intervenţiei la ambele niveluri. 


6.2 Principii dinamice în tratamentul spitalizat contemporan 


O abordare dinamică asigură o înțelegere a diagnosticului, care 
acordă totodată o mare atenţie părților slabe și tari ale Eului pacientului, 
relațiilor de obiect intrapsihice ale acestuia, așa cum se manifestă în 
relațiile familiale și sociale, capacităţii sale de abordare psihologică, 
precum și originii infantile a problemelor curente. O evaluare psiho- 
dinamică poate duce clinicianul la concluzia că intervențiile care vizează 
interpretarea și descoperirea materialului inconștient nu sunt adecvate. 
Pentru pacienţii cu o slăbiciune semnificativă a Eului și/sau o afectare 

cognitivă de origine organică, sunt recomandate abordările de susținere 
a Eului și cele destinate consolidării autostimei. 

Teoriile psihanalitice ale dezvoltării sunt utile pentru conceperea 
planurilor terapeutice ale pacienţilor spitalizati. O echipă din spital, 
informată psihanalitic, realizează că majoritatea pacienţilor sunt opriți 
în dezvoltarea lor. Cunoașterea teoriei psihanalitice îi permite echipei 
să răspundă adecvat fata de nivelul de dezvoltare al pacientului, 
acceptând noțiunea că pacientul este un copil în corpul unui adult. 
Această perspectivă ajută membrii personalului să evite pericolul 
depersonificării (Rinsley, 1982), prin care ei se așteaptă ca pacientul să 
se comporte ca un adult matur și politicos, în ciuda psihopatologiei 
severe. O astfel de depersonificare a constituit deseori istoria vieţii 
pacienţilor cu tulburări severe în ceea ce privește interacțiunea cu 
membrii propriei familii. 

Teoria psihanalitică oferă modele de intervenţie croite pe nevoile de 
dezvoltare adecvate fazei în care se află pacientul, cum ar fi reflectarea 
empatica (Kohut, 1971) și asigurarea unui mediu conţinător (Stamm, 
1985a; Winnicott, 1965). În acest context, limitele asociate cu structura 
spitalului sunt considerate nu drept pedepse pentru un comportament 
imatur și iritant, ci drept substitute externe pentru structurile intra- 
psihice care lipsesc. În acest sens, membrii personalului trebuie să 
îndeplinească funcţii de Eu auxiliar, cum ar fi testarea realității, con- 
trolul impulsurilor, anticiparea consecințelor (judecată) și accentuarea 
diferențelor dintre Sine și obiect. Din perspectiva teoriei atașamentului, 
personalul mediului spitalicesc asigură o bază sigură pentru pacienţi. 
Afectele intense sunt conținute pentru pacienţi, până când ele pot fi 
modulate de către pacienții înșiși. Membrii personalului cultivă 
atașamentul ascultând istoriile personale ale pacienţilor și încercând să 
înțeleagă perspectiva lor (Adshead, 1998). 

Pacienţii care se internează într-o unitate spitalicească sau într-un 
spital de zi au tendinţa să repete propriile relații familiale în mediul 
respectiv. Mai precis, ei externalizează relaţiile lor interne de obiect. 
Reluarea relațiilor interne de obiect ale pacientului în aria interpersonală 
oferită de mediu poate fi cel mai bine înțeleasă prin examinarea 
mecanismelor de apărare ale clivajului și identificării proiective. Deși 
aceste mecanisme operează într-o oarecare măsură la pacienții nevrotici, 
ele sunt prevalente la pacienţii cu un nivel de organizare a Eului de tip 
borderline și psihotic, trăsături care pot caracteriza, de asemenea, grupul 
de pacienţi cel mai frecvent întâlnit în mediul intraspitalicesc. Mai mult, 
aceste mecanisme sunt fără îndoială activate, cel puţin în parte, de 
dinamica de grup, inerentă în echipa de lucru dintr-un spital sau spital 
de zi. Clivajul și identificarea proiectivă lucrează în tandem pentru 
dezaprobarea și externalizarea reprezentărilor Sinelui sau obiectului, 
frecvent asociate cu stări afective specifice. Această dezaprobare 

proiectivă este, de asemenea, o modalitate de a sili persoanele din 
mediu să participe într-o versiune externalizată a unei relaţii interne de 
obiect. 

Identificarea proiectivă operează inconștient, automat și cu putere 
de constrângere. Clinicienii se simt „agresaţi“ sau constrânși în a se 
conforma rolului care li s-a atribuit în mod proiectiv. O axiomă de bază 
a tratamentului informat psihodinamic recunoaște faptul că membrii 
personalului sunt mai degrabă asemănători cu pacientul, decât diferiți 
de acesta. Sentimentelor, fantasmelor, identificărilor și introiectiilor 

acientilor le regăsim elemente corespunzătoare la membrii echipei. 

trucât aceste elemente care corespund pot fi mai puternic refulate la 
membrii personalului atunci când sunt activate de către un pacient, ele 
sunt frecvent trăite ca forțe străine care se năpustesc asupra terapeutu- 
lui. Symington (1990) a caracterizat acest proces de identificare proiec- 
tivă drept paradigma agresor/victimă, în care persoana este lipsită de 
libertatea de a-și gândi propriile gânduri. Într-adevăr, clinicienii care 
sunt ținta materialului proiectat resimt deseori că ei sunt într-un fel de 
legătură strânsă cu pacientul, în care ei nu pot gândi, simți sau funcționa 
în rolul lor terapeutic obișnuit. 

Definirea identificării proiective în această manieră sugerează că o 
mare parte din contratransferul intens trăit de membrii personalului 
poate fi înțeleasă ca izvorând din identificările inconștiente cu aspecte 
proiectate din lumea internă a pacientului. Totuși, ar fi naiv și simplist 
să considerăm că toate reacțiile emoționale care apar la terapeuti ar 
putea fi atribuite comportamentului pacienţilor. Clinicienii vor 
manifesta, de asemenea, reacții emoţionale care tin de forma clasică sau 
îngustă de contratransfer, in care terapeutii reacționează față de pacienți 
ca și când aceștia ar fi persoane din trecutul terapeutilor. Unul dintre 
avantajele muncii în contextul unei echipe terapeutice este faptul că 
membrii acesteia se pot ajuta unul pe celălalt, pentru a putea diferenția 
modelele contratransferentiale caracteristice bazate pe propriile proble- 
me psihologice ale membrilor echipei de acelea care sunt identificări 
impuse, cu aspecte proiectate din lumea internă a pacientului. Ar fi ideal 
ca fiecare membru al echipei să poată face astfel de distincții în mod 
individual, dar aceste expectatii nu sunt realiste într-un cadru cu mai 
mulți terapeuti. 

Descrierea mecanismelor de clivaj și de identificare proiectivă oferă 
doar o explicație parţială a tendinței pacienţilor de a externaliza 
relațiile interne de obiect în relaţiile din mediu. A sublinia faptul că 
această repetiție apare inconștient, automat și cu o forță de con- 
strângere nu explică suficient forțele motivationale inconștiente din 
spatele acestei repetiţii. Pot fi identificate cel putin patru forte diferite 
care contribuie la repetiţia relațiilor interne de obiect (Gabbard, 1992b; 
Pine, 1990). 

6.2.1 Controlul activ al traumei traite in mod pasiv 


În recrearea modelelor internalizate de relationare in cadrul spita- 
lului sau spitalului de zi, pacienţii pot încerca să stăpânească activ 
trauma trăită pasiv. Prin reactivarea relațiilor problematice, pacienţii 
pot dobândi un sentiment de stăpânire și control asupra relaţiilor 
traumatice din trecut, întrucât de data asta ei dețin puterea. 


6.2.2 Mentinerea atasamentelor 


Unităţi ale relaţiilor de obiect sunt, de asemenea, restabilite cu 
terapeutii, întrucât noile relaţii servesc drept o modalitate de a menţine 
atasamentele față de persoanele importante din copilărie, în special 
părinţii. Chiar dacă relaţiile din copilărie cu părinţii au fost abuzive și 
conflictuale, copilul le va privi totuși ca surse de plăcere (Pine, 1990). 0 
relație sado-masochistă este mai bună decât lipsa totală a unei relaţii 
(Gabbard, 1989b). Mai mult, chiar relaţiile „rele“ sau chinuitoare pot 
aduce alinare în sensul că ele sunt predictibile și fiabile și îi asigură 
pacientului un sentiment de continuitate și semnificație (Gabbard, 1998). 
Alternativa constă într-un sentiment profund de abandon și anxietatea 
de separare asociată acestuia. 


6.2.3 Un strigăt de ajutor 


A considera identificarea proiectivă doar ca pe un mecanism de 
apărare este o perspectivă îngustă (vezi Capitolul 1). După cum 
resimte cu putere persoana care este ținta materialului proiectat, 
aceasta este și o formă de comunicare (Casement, 1990; Gabbard, 
1989a; Ogden, 1982). Anxietatile primitive operează într-un mod care 
îl face pe pacient să resimtă o presiune extraordinară de a scăpa de 
afecte pe care nu le poate stăpâni, inclusiv reprezentările Sinelui și 
obiectului asociate cu aceste afecte. O oarecare ușurare apare atunci 
când un terapeut este forțat să trăiască materialul proiectat, care este 
copleșitor pentru pacient. Pacientul îi poate comunica inconștient 
clinicianului: „Eu nu pot să exprim experiența mea internă, dar prin 
crearea unor sentimente similare în tine, poate tu reușești să dovedești 
empatie pentru lupta mea internă și să mă ajuţi cumva.“ Astfel, desi 
identificarea proiectivă poate avea ca scop eliberarea unei persoane 
de sentimente copleșitoare și externalizarea lor într-un context 
interpersonal, ea constituie, de asemenea, o modalitate de a căuta 
ajutor pentru aceste sentimente, printr-o formă rudimentară de 
empatie (Casement, 1990). 

6.2.4 O dorinta de transformare 


Relatiile interne de obiect abuzive pot fi de asemenea externalizate, 
in speranta ca ele pot fi transformate. Sandler si Sandler (1978) au 
observat că pacienții internalizează o interacțiune pe care și-o doresc, o 
fantasmă a relationarii lor cu un părinte, care le răspunde într-o manieră 
ce corespunde dorințelor. În acest sens, putem trage concluzia că 
relațiile anterioare sunt repetate cu speranţa inconștientă că de data asta 
vor fi diferite (i.e., atât obiectul, cât și Sinele vor fi transformate în relaţia 
fantasmatică la care tânjește pacientul). 

Un spital de zi sau o unitate de spitalizare obișnuită poate oferi o 
formă nouă și diferită de relationare interpersonală care facilitează 
internalizarea unei relaționări mai puțin patologice cu obiectul. În 
mediul optim, scopul membrilor echipei este de a relationa cu pacienții 
astfel încât să evite să fie provocati să răspundă așa cum ar face-o 
reprezentările interne de obiect ale pacienţilor. Prin faptul că nu se 
comportă ca toți ceilalți din lumea pacienților, ei pot oferi noi obiecte și 
noi modele de relationare pentru pacient. 

Răspunsurile inițiale față de un pacient pot fi asemănătoare cu ale 
celorlalți din mediul pacientului, dar pe măsură ce membrii echipei se 
familiarizează cu lumea obiectelor interne a pacientului, ei se străduiesc 
să conţină proiecţiile în loc să se identifice cu acestea. Făcând acest lucru, 
se rupe cercul vicios. Pacientul este confruntat cu un grup de persoane 
care răspund diferit de toți ceilalți. Aceste persoane încearcă să înțeleagă 
procesele interpersonale, în loc să se alăture automat „dansului“ celorlalți. 

Weiss et al. (1986), care au studiat înregistrările audio ale analizelor 
cu nevrotici, au ajuns la concluzia că un factor curativ al analizei constă 
în eșecul analistului de a răspunde așa cum se așteaptă analizandul. 
Conform acestor cercetători, pacientul capătă convingeri patologice 
bazate pe interacțiunile timpurii cu figurile parentale, iar apoi încearcă 
inconștient să schimbe aceste convingeri în analiză, astfel încât să poată 
continua dezvoltarea. Cercetarea poate fi foarte bine aplicată într-un 
cadru cu mai mulți terapeuti, unde pacienţii testează continuu, dar 
inconștient, membrii echipei, pentru a vedea dacă ei vor fi diferiți de 
figurile anterioare din mediul dinainte de spitalizare. Această situație 
necesită totuși un avertisment. Membrii personalului care doar „se 
poartă frumos“ cu pacientul îl pot împiedica pe acesta să retrăiască și 
să perlaboreze vechile modele de relationare. Există astfel, întotdeauna, 
un echilibru optim între a servi drept obiect nou și a servi drept obiect 
vechi, în orice mediu terapeutic (Gabbard și Wilkinson, 1994). De-a 
lungul timpului, modelele de relationare cu „obiectul vechi“ sunt 
înlocuite treptat de modele noi de relationare, bazate pe noi experiențe 
cu echipa terapeutică și pe o nouă înțelegere de către pacient a nevoii 
sale inconștiente de a recrea relațiile anterioare. 

În această formulare a relaţiilor interne de obiect, sarcina terapeutică 
este aceea de a diagnostica cu atenție reprezentările Sinelui si de obiect 
ale pacientului și de a menţine o vigilență constantă în privința naturii 
Sinelui și obiectului intern proiectat, în orice moment. În această sarcină 
este inclusă prezumția că terapeutii sunt suficient de familiarizați cu 
reprezentările interne proprii de Sine și de obiect, astfel încât să poată 
face diferența dintre cele două tipuri de contratransfer. 

În modelul de tratament bazat pe transfer-contratransfer, echipa 
terapeutică trebuie să mențină o deschidere fata de sentimentele 
puternice provocate de acești pacienţi. Examinarea contratransferului 
trebuie să fie o parte integrantă a procesului terapeutic. Membrii echipei 
trebuie să accepte să servească drept containere pentru proiecţiile 
Sinelui și de obiect ale pacientului și pentru afectele legate de relațiile 
de obiect. În anumite cazuri, această abordare permite evitarea atitudinii 
de „medic devotat“ descrisă de Searles (1967/1979), în care terapeutul 
încearcă să fie mereu iubitor, ca o apărare împotriva tendinței de a 
resimti sadism și ură fata de pacient. Dacă terapeutul are reacții 
emoționale excesiv de controlate sau apărate fata de pacient, procesul 
diagnostic de identificare a acestor relații interne de obiect va fi afectat. 
Mai important, procesul terapeutic va fi o șaradă; pacientul va fi 
incapabil să-l vadă pe terapeut ca pe o persoană adevărată implicată 
într-o relație autentică de obiect întreg. 

Deschiderea fata de reacţiile contratransferentiale trebuie să existe 
în mod similar și la nivelul grupului. Persoanele aflate în poziţii de 
conducere a unității trebuie să încurajeze o atitudine care să nu fie 
critică, de acceptare fata de reacțiile emoţionale variate ale membrilor 
echipei vizavi de pacienți. Dacă cei care conduc transmit ideea că echipa 
ar trebui să-și ascundă sentimentele personale pentru a le asigura un 
bun tratament pacienților, astfel de expectatii vor intra în rezonanță cu 
structura unui Supraeu deja hipertrofiat la majoritatea persoanelor care 
lucrează în serviciile de sănătate mintală și vor activa suplimentar 
apărările interne ale acestora, orientate spre refulare, represie sau clivaj 
al sentimentelor inacceptabile și al identificărilor. 

În ciuda faptului că în ultimii ani a crescut presiunea pentru utilizarea 
întâlnirilor echipei în vederea documentării planurilor terapeutice de 
orientare comportamentală, reacțiile emoționale ale membrilor echipei fata 
de pacienţi trebuie să fie discutate deschis și cu înțelegere. Dacă întâlnirile 
echipei devin doar ședințe administrative orientate asupra sarcinilor, fără 
să existe un timp destinat prelucrării paradigmelor transferentiale-contra- 
transferentiale, consecința va consta în disfunctia echipei, ceea ce va afecta 
procesul clinic. Mai mult, echipa nu va mai fi implicată într-un tratament 
informat dinamic, ci doar în „managementul de caz“. 

Atitudinea conducătorului unității sau a celui al echipei este crucială 
în determinarea atitudinii din cadrul discuțiilor legate de contratransfer. 

Conducatorul trebuie sa fie un model pentru ceilalti membri ai echipei, 
prin examinarea deschisă a propriilor sentimente și corelarea acestora 
cu relaţiile interne de obiect ale pacientului. Conducătorul trebuie, de 
asemenea, să valorizeze și să accepte exprimarea sentimentelor din 
partea celorlalți membri ai echipei și să evite interpretarea acestora drept 
o manifestare a unor conflicte nerezolvate și neanalizate ale unei per- 
soane din echipă. Când un membru al echipei împărtășește un senti- 
ment perturbator legat de tratarea unui pacient, conducătorul trebuie 
să pună întrebări de genul: „De ce are nevoie pacientul să trezească o 
astfel de reacție în dumneavoastră?“, „Ce repetă pacientul?“, „Cu ce 
figură din trecutul pacientului vă identificați?“, „Cum putem utiliza 
sentimentele pe care pacientul le trezește în dumneavoastră, pentru a 
înțelege modul in care partenera sau prietenii reacționează fata de el?”. 
Conducătorul echipei terapeutice trebuie, de asemenea, să devină 
familiar cu stilul uzual al fiecărui membru al echipei de a se relationa 
cu pacienţii. Această conștientizare trebuie să includă cunoașterea 
reacțiilor contratransferentiale caracteristice la anumite tipuri de 
pacienţi, precum si a unei funcționării mai adaptative și lipsite de 
conflict. Familiarizarea cu aceste aspecte îl va ajuta pe conducătorul 
echipei să observe deviatiile de la modelele caracteristice de relationare 
cu pacienţii. Evident, în unele cazuri, conducătorul echipei terapeutice 
va trebui să abordeze anumiți membri ai echipei în particular, referitor 
la nevoia acestora de terapie personală sau de schimbare a carierei. 

Membrii echipei terapeutice trebuie să știe că se pot aștepta să 
resimtă sentimente puternice față de pacient, care pot fi utilizate drept 
unelte diagnostice și terapeutice. Se poate face distincția dintre a avea 
sentimente puternice și a acționa în virtutea acestora. Evident, membrii 
echipei trebuie avertizați să remarce și să discute cu alți membri, dar să 
nu acționeze pe baza unor sentimente de natură agresivă sau erotică. 
Ei trebuie să fie încurajați să prelucreze sentimentele lor în cadrul 
întrunirilor de echipă și să folosească aceste sentimente pentru a 
diagnostica și înțelege relaţiile interne de obiect ale pacientului. Pe 
măsură ce tratamentul progresează, membrii echipei vor înțelege mai 
bine relaţiile interne de obiect ale pacientului, iar astfel vor fi mai puţin 
înclinați către identificare contratransferentiala și vor putea, în schimb, 
să clarifice distorsiunile pacienților și natura lumii obiectelor interne ale 
acestora, Dacă membrii echipei au permisiunea să trăiască sentimente 
contratransferentiale puternice și să le discute devreme în cursul 
tratamentului unui pacient, ei vor fi capabili să abordeze pacientul într-o 
manieră mai obiectivă, pe măsură ce tratamentul înaintează. 

Dacă terapeutii sunt înclinați să nege contratransferul lor de ură, 
furie și dispreț, datorită culpabilitatii, ei vor comunica totuși aceste 
sentimente intense, într-un mod nonverbal (Poggi și Ganzarain, 1983). 
Pacienţii sunt extrem de capabili să detecteze acest mod de comunicare 

si pot, ca urmare, să devină din ce in ce mai paranoizi. În măsura în care 
membrii echipei recunosc propria lor ambivalenta și o abordează mai 
deschis, pacienţii vor fi capabili să recunoască ambivalenţa lor și să le 
fie mai puţin frică de ura lor. Atâta timp cât membrii echipei neagă ura 
lor, ei doar confirmă frica pacienţilor că astfel de sentimente nu pot fi 
exprimate și trebuie evitate cu orice pret. 

Modelul interacțiunii echipă-pacient indicat aici este asemănător cu 
acela propus pentru psihoterapeut în Capitolul 4. Membrii echipei din 
spital trebuie să evite să fie distanti și trebuie să se implice în câmpul 
interpersonal al pacientului într-o manieră spontană și controlată 
totodată. Această capacitate de a-și permite să fie „absorbit“, însă doar 
partial, constituie o resursă extraordinară care le permite terapeutilor 
să dobândească o înțelegere empatică a problemelor relationale ale 
pacientului (Hoffman și Gill, 1988). 


6.3 Clivajul într-un cadru cu mai multi terapeuti 


Unul dintre avantajele unui cadru cu mai multi participanţi la pro- 
cesul terapeutic fata de terapia individuală este faptul că toate repre- 
zentările Sinelui și de obiect ale pacientului sunt externalizate asupra 
diferiților membri ai echipei, dintr-o dată, în loc să se producă asupra 
psihoterapeutului singur, progresiv, de-a lungul timpului. Astfel, acest 
cadru servește ca o minunată unealtă de diagnostic și tratament pentru 
înțelegerea procesului de clivaj (vezi Capitolul 2). 

Clivajul în cadrul tratamentului spitalizat a fost bine descris într-o 
serie de lucrări asupra contratransferului intens, evocat de pacienţii cu 
tulburare de personalitate borderline, rezistentă la tratament (Burnham, 
1966; Gabbard, 1986, 1989c, 1992b, 1994, 1997; Main, 1957). Cercetarea 
empirică sugerează faptul că mecanismul de clivaj nu apare doar la 
pacienţii borderline, ci este întâlnit la o largă varietate de tulburări de 
personalitate (Allen et al., 1988; Perry și Cooper, 1986). Membrii echipei 
constată că își asumă și apără poziții total opuse, una împotriva celei- 
lalte, cu o vehementa disproportionata fata de importanța problemei. 
Pacientul a oferit o reprezentare a Sinelui unei parti din echipa 
terapeutică și o altă reprezentare a Sinelui unei alte parti (Burnham, 
1966; Cohen, 1957; Gabbard, 1986, 1989c, 1992b, 1994, 1997; Searles, 
1965). Prin identificare proiectivă, fiecare reprezentare a Sinelui pro- 
voacă o reacție corespunzătoare în terapeut, care poate fi înțeleasă ca o 
identificare inconștientă cu obiectul intern proiectat de către pacient. 
Paradigma transfer-contratransfer produsă de o constelație Sine-obiect 
poate să se deosebească dramatic de cea produsă de o alta. Această 

discrepanta se poate manifesta in primul rand in cadrul unei intruniri 
de echipă, in care se discută despre pacient. Membrii echipei pot fi 
uimiti de diferitele descrieri auzite și se pot întreba unul pe celălalt: 
„Vorbim despre același pacient?”. 

Un clivaj evident de acest fel ilustrează foarte clar faptul confirmat 
de timp, și anume că pacientul recreează lumea obiectelor interne în 
mediul spitalicesc (Gabbard, 1989c). Diferitii terapeuti devin identificați 
în mod inconștient cu obiectele interne ale pacientului și joacă roluri 
într-un scenariu care este scris de către inconștientul pacientului. Mai 
mult, datorită elementului de control inerent identificării proiective, 
există deseori o calitate obligatorie a reacțiilor terapeutilor. Ei se simt 
obligați să se comporte „ca altcineva“. Dacă nu ar fi implicată identi- 
ficarea proiectivă, simplul clivaj intrapsihic care ar rezulta ar determina 
puţine tulburări în cadrul echipei. Nici echipa nu ar considera procesul 
ca unul de clivaj, întrucât membrii acesteia nu s-ar simți în opoziţie si 
furioși unul pe celălalt. 

Clivajul care apare în cursul tratamentului efectuat în spital repre- 
zintă o situație specială în care atât clivajul intrapsihic, cât și cel interper- 
sonal se dezvoltă simultan (Hamilton, 1988). Aspectele interpersonale 
ale clivajului care apar în cadrul echipei însoțesc, în mod clar, clivajul 
intrapsihic din pacient. Identificarea proiectivă este vehiculul care 
convertește clivajul intrapsihic în clivaj interpersonal. 

Membrii echipei care sunt aleși ca recipiente ale obiectelor interne 
proiectate de către pacient nu sunt aleși la întâmplare. Deseori, pacienţii 
borderline au o capacitate neobișnuită de a detecta conflicte latente 
preexistente între diferiți membri ai echipei, iar proiecţiile lor vor fi 
orientate în acord cu acestea. O vinietă dintr-un caz real (Gabbard, 
1989c) ilustrează această modalitate. 


Dra E, o pacientă borderline de 26 de ani, a fost internată în spital de către 
psihoterapeutul său dr. F, din cauza unei tentative de suicid. La zece zile după 
internare, in timp ce ea evoca încă ideatia suicidară, dr. F l-a abordat pe dl G, asistent 
medical șef al serviciului, și i-a spus că dorește să o conducă pe dra E la campusul 
colegiului local ca să se poată înscrie în semestrul următor. DI G a răspuns că, în 
conformitate cu regulamentul spitalului, pacienţii cu risc suicidar nu pot părăsi 
unitatea. E] a sugerat ca dr. F să asiste la o întrunire a personalului unităţii pentru 
a discuta mai mult despre managementul pacientei. Când dl G i-a explicat drei E 
că nu poate părăsi unitatea pentru a se înscrie, ea s-a înfuriat pe dl G, acuzându-l 
că este un „tiran“ căruia nu-i pasă de nevoile pacienţilor. Ea l-a comparat cu dr. F, 
pe care l-a idealizat, spunând că el este „singurul care mă înțelege“. La următoarea 
întâlnire de echipă s-a declanșat o dispută aprinsă între dr. F și dl G, care era 
purtătorul de cuvânt al echipei din serviciul respectiv. În timpul acestei dispute, 
dl G i-a spus dr. F că acesta e bine cunoscut pentru disprețul său faţă de politica 
spitalului si pentru tendința lui de a trata pacienţii ca „speciali“. Ca o replică la 

această acuzație, dr. F i-a răspuns dlui G că este cunoscut ca fiind cel mai rigid și 
„cel mai punitiv dintre toți asistenții medicali ai spitalului. 


Acest exemplu demonstrează cum clivajul și identificarea proiectivă 
nu apar fără o bază. Dra E a selectat, în mod clar, indivizii care se 
potriveau paradigmelor interne obiect—relatie pe care le-a desemnat 
acestora. După cum au remarcat mai mulți autori (Adler, 1985; 
_ Burnham, 1966; Shapiro etal., 1977), există întotdeauna un sâmbure de 
adevăr în atribuirea de proiecții ale obiectelor interne membrilor echipei. 
Această vinietă reflectă, de asemenea, o observație făcută de Burnham 
11966), care arată cum clivajul apare de obicei între acei terapeuti care 
"sunt partizanii cadrului de referință administrativ (i.e., ce este bine 
pentru grup) și cei care susțin un cadru de referință individual, bazat 
pe ceea ce este bine pentru un anume pacient. În sfârșit, deși toți tera- 
peutii sunt supuși riscului de a fi implicaţi în clivaje, modelul descris 
în această vinietă este probabil cel mai frecvent întâlnit în tratamentul 
pacienților borderline: psihoterapeutul este privit ca o figură idealizată, 
pe când echipa terapeutică din spital este devalorizată, fiind considerată 
insensibila și punitiva. O altă trăsătură tipică a acestui aranjament este 
că, în ședințele de psihoterapie, pacientul poate omite informaţiile legate 
de activitățile zilnice din serviciul respectiv și, în schimb, să se 
concentreze exclusiv asupra memoriilor din copilărie și materialului 
transferential (Adler, 1985; Kernberg, 1984). În acest fel, psihoterapeutul 
nu este la curent cu interactiunile problematice din cadrul serviciului si 
este luat prin surprindere atunci cand personalul mediu îi atrage atenția 
asupra acestora. 

Ca rezultat al acestei forme de clivaj, Adler (1985) nota că echipa 
terapeutică poate exclude psihoterapeutul din procesul planificării 
tratamentului. În această manieră, membrii echipei din serviciul respec- 
tiv își pot consolida alianța, proiectând „răutatea“ și incompetenta in 
afara grupului din secția lor asupra psihoterapeutului. Dacă acest proces 
continuă necontrolat, devine imposibil pentru membrii echipei și pentru 
psihoterapeut să se reconcilieze și să se întâlnească la jumătatea 
drumului. Precum obiectele interne ale pacientului, aceste două laturi 
ale abordării terapeutice nu pot fi integrate. Puterea regresivă a 
grupurilor este bine cunoscută și poate duce la utilizarea clivajului și 
identificării proiective la indivizi care altfel sunt profesioniști bine 
integrați (Bion, 1961; Kernberg, 1984; Oldham și Russakoff, 1987). 

Presiunea pentru o utilizare intensivă asociată cu managementul 
îngrijirilor poate servi ca o arie convenabilă pentru clivaj. Echipa tera- 
peutică poate încerca să cimenteze o alianță cu pacientul prin externa- 
lizarea întregului potenţial de furie și agresivitate. Inspectorul care 
supervizează managementul îngrijirilor constituie un depozit natural 
și convenabil pentru toate sentimentele negative, care pot apărea între 

cei care participa la procesul terapeutic si pacient. Astfel, inspectorului 
din partea asigurărilor de sănătate i se poate atribui rolul de „obiect 
rau” atât de către pacient, cât și de către terapeuti, care se pot consola 
reciproc în legătură cu victimizarea lor de către inspector, evitând în 
același timp orice discuţie directă privind furia și agresivitatea trans- 
ferentiala—contratransferentiala (Gabbard et al., 1991). 

Cand echipa ajunge la acest punct al fragmentarii, foarte frecvent 
pacientul este cel blamat, considerându-se că încearcă să dezbine si să 
cucerească (Rinsley, 1980). Ceea ce este deseori uitat în aceste situații 
este că procesul de clivaj este utilizat inconștient și automat de către 
pacienți pentru a-și asigura supraviețuirea emoțională. Noi nu îi acuzăm 
în general pe pacienţi, pentru alte mecanisme de apărare. Singura 
problemă în cazul clivajului pare să fie legată de percepția terapeutilor 
că pacientul este distructiv in mod conștient și cu malitiozitate. Un 
cadru de referință empatic este util pentru a le reaminti membrilor 
personalului de îngrijire că fenomenul de clivaj este încercarea paci- 
entului de a elimina propria tendinţă la distrugere, spre a-și asigura 
protecția personală. 

Pentru a sintetiza, clivajul într-un cadru cu mai mulți participanţi la 
procesul terapeutic include patru trăsături de bază: 1) procesul apare la 
un nivel inconștient; 2) pacientul îi percepe pe membrii echipei în feluri 
extrem de diferite, în funcție de proiecţiile reprezentărilor obiectelor 
interne ale pacienţilor și se poartă cu fiecare membru în mod diferit, 
conform acestor proiecții; 3) membrii echipei reacționează fata de 
pacient prin intermediul identificării proiective, ca și când ei ar fi cu 
adevărat aspectele proiectate ale pacientului și 4) ca rezultat, cei im- 
plicati în procesul terapeutic își asumă poziţii opuse, în cadrul întru- 
nirilor de echipă referitoare la pacient și apără aceste poziţii cu o 
vehementa extraordinară (Gabbard, 1989c). 


6.4 Managementul clivajului într-un cadru 
cu mai multi terapeuti 


Orice discuţie referitoare la managementul clivajului trebuie să 
înceapă cu avertismentul lui Burnham (1966) că a preveni complet 
clivajul nu este nici posibil, nici dezirabil. Ca și alte mecanisme de 
apărare, clivajul oferă o supapă de siguranţă, care protejează pacienţii 
de ceea ce ei percep ca fiind o primejdie copleșitoare. Este un proces 
care se va dezvolta indiferent de măsurile preventive luate de terapeuti. 
Este esențial însă ca echipa terapeutică să monitorizeze în permanență 
clivajul, pentru a-l împiedica să distrugă tratamentul, să devasteze 

morala echipei și să afecteze ireparabil anumite relații dintre membrii 
echipei. Din astfel de situații au rezultat cazuri de morbiditate psihi- 
atrică severă și demisii ale membrilor echipei (Burnham, 1966; Main, 
1957). 

Educaţia este una dintre modalitățile importante de a ajuta 
personalul să abordeze clivajul. Toţi profesioniștii din cadrul sănătății 
mintale, care lucrează cu pacienți cu tulburări severe, ar trebui să aibă 
cunoștințe aprofundate referitoare la conceptul de clivaj și variantele 
acestuia. Dacă membrii echipei nu pot recunoaște clivajul atunci când 
se dezvoltă, abordarea situaţiei poate fi fără speranţă. În discuţiile 
despre contratransfer, membrii personalului pot fi încurajați să exerseze 
pentru a putea conține aspecte proiectate ale pacientului, în loc să 
acționeze în conformitate cu acestea. Sentimentele intense fata de 
pacienți ar trebui privite ca un material util pentru discuţii și super- 
vizare mai degrabă decât ca reacții interzise, care ar trebui ascunse fata 
de supervizori. Dezvoltând o înțelegere a mecanismului de clivaj, 
membrii echipei pot învăţa să evite exploatarea acestuia, refuzând să 
accepte idealizarea, care ar intra în coluziune cu devalorizarea altor 
membri ai echipei (Adler, 1973; Shapiro et al., 1977). Membrii perso- 
nalului trebuie să înveţe, de asemenea, să-și monitorizeze tendinţele 
contratransferentiale de a proiecta aspecte din ei înșiși asupra pacientului. 

Totuși educaţia este doar începutul. Întâlnirile de echipă regulate și 
frecvente, care includ psihoterapeutul pacientului, trebuie să facă parte 
din rutina unui serviciu de psihiatrie. Trebuie stabilită o atmosferă de 
comunicare deschisă, referitoare la conflicte, atmosferă care să fie 
monitorizată de către personal. Cu multi ani în urmă, Stanton și Schwartz 
(1954) au demonstrat în mod convingător valoarea profilactică a scoaterii 
la iveală și a discutării divergenţelor ascunse din cadrul echipei. 
Psihoterapeutii trebuie să se considere ca făcând parte din echipa 
terapeutică și să se alieze la deciziile administrative ale echipei serviciului 
respectiv (Adler, 1985). O aderenfa rigidă la grija legată de confiden- 
tialitate poate alimenta tendinţele pacientului de a recurge la clivaj. 

Unul dintre scopurile principale în tratamentul pacienților cu pato- 
logii majore de caracter este cel de a integra reprezentările clivate ale 
Sinelui și obiectului. Deși interpretarea mecanismului de clivaj poate 
ajuta pacienţii să dobândească o perspectivă mai moderată și mai 
realistă despre ei înșiși și despre ceilalți, ea este rareori suficientă pentru 
a corecta clivajul care apare în spital la nivelul grupului. Interpretările 
făcute pacientului sunt considerate ca secundare altor intervenţii la 
nivelul interacțiunilor echipei. Corespunzător abordării de către 
psihoterapeut a lumii interne a pacientului este țelul echipei de a integra 
și modera obiectele externe. 

În acest scop, este deseori util să se întâlnească membrul echipei 
identificat cu obiectul rău, terapeutul identificat cu obiectul bun și 

pacientul, pentru a discuta deschis percepția pacientului, precum și ceea 
ce se întâmplă. Acest aranjament face să fie mai greu pentru pacient să 
mențină perspective opuse, întrucât ambii terapeuti acționează 
omeneste și rezonabil. Mai mult, terapeutii care sunt puși într-o astfel 
de situație rămân de obicei mai puţin în opoziţie și se deplasează către 
o poziție de mijloc. Va fi astfel subminată însăși separarea impusă de 
mecanismul de clivaj. Deși această confruntare poate crește temporar 
anxietatea pacientului, ea transmite totodată mesajul că sentimentele 
negative pot fi conținute în cadrul relațiilor interpersonale, fără 
consecințe dezastruoase, 

Atunci când situația are o încărcătură emoțională foarte mare, încât 
participanţii nu doresc să se întâlnească, poate fi invitat un specialist 
obiectiv, care să medieze discuţia (Gabbard, 1986). Specialistul poate 
îndeplini rolul unui Eu observator pentru grup, încurajându-i astfel pe 
acei indivizi implicați în clivaj să se identifice cu acea funcţie, așa cum 
Shapiro et al. (1977) au descris funcţia psihoterapeutului la întâlnirile 
cu adolescenţii borderline și familiile lor. 

Aceste întruniri presupun recunoașterea, de către toate părțile 
implicate, că există un proces de clivaj în desfășurare. O astfel de 
recunoaștere constituie un pas major spre managementul cu succes al 
clivajului. În mod normal, membrii echipei vor fi foarte reticenti să 
accepte că sunt implicaţi într-un clivaj. Când este convocată o ședință 
specială pentru a discuta dinamica grupului legată de un pacient 
anume, poate exista o rezistență foarte puternică din partea membrilor, 
întrucât o astfel de întâlnire îl poate face pe pacient să pară prea special 
(Burnham, 1966). Dacă psihoterapeutul pacientului este implicat în clivaj 
și participă cu bunăvoință la întâlnirea echipei, s-ar putea ca acesta să 
vizeze altceva. În special atunci când este idealizat de către pacient, 
terapeutul poate să adopte o atitudine condescendentă, de educator al 
echipei, astfel încât membrii echipei să înțeleagă reacţiile lor contra- 
transferentiale și dinamica pacientului, așa cum înțelege și psihotera- 
peutul. În această situație, mesajul implicit al psihoterapeutului este că 
înțelegând pacientul, membrii echipei vor înceta să mai dea vina pe 
pacient. În loc să considere această întâlnire de echipă ca o bună ocazie 
de a discuta procesul de clivaj, psihoterapeutul este convins că el are 
dreptate, în timp ce toți ceilalți gresesc. Faptul că este idealizat poate fi 
atât de plăcut, încât terapeutul să nu dorească să examineze idealizarea 
ca făcând parte din procesul de apărare al pacientului (Finell, 1985). 
Această abordare va face, în mod evident, ca furia personalului să 
crească, accentuând deci clivajul. 

Când se organizează o întâlnire de echipă pentru a discuta un posibil 
clivaj, toți participanţii ar trebui desigur să se apropie unul de celălalt, 
cu prezumția că toți sunt clinicieni rezonabili și competenţi, cărora le 
pasă de bunăstarea pacientului. Atunci când o astfel de abordare este 

eficientă, grupul simte că fiecare membru al personalului a adăugat o 
piesă de puzzle, astfel încât întregul devine mai clar (Burnham, 1966). 
Totuși unele clivaje par ireparabile și, așa cum obiectele interne ale 
pacientului nu pot fi integrate, nici obiectele externe nu se pot reconcilia 
unul cu celălalt. Dacă psihoterapeutul joacă rolul unui obiect devalo- 
rizat, impasul poate determina uneori echipa să recomande un nou 
terapeut (Adler, 1985). 

Cu cât clivajul va fi descoperit mai repede, cu atât el va fi mai putin 
consolidat și deci mai ușor de modificat. Anumite semnale de alarmă 
ar trebui monitorizate în permanenţă în cadrul întâlnirilor echipei: 
1) când un terapeut este neobișnuit de punitiv fata de un pacient, 2) când 
un altul este neobișnuit de indulgent, 3) când un terapeut apără în mod 
repetat un pacient de comentariile critice făcute de alți membri ai echi- 
pei și 4) când un membru al echipei crede că nimeni altcineva nu poate 
înțelege pacientul (Gabbard, 1989c). 

Când membrii echipei pot trece peste mândria lor și pot accepta că 
ar putea fi implicați într-o identificare inconștientă cu aspecte proiectate 
ale pacientului, ei pot dovedi empatie fata de sentimentele și părerile 
celorlalți colegi. Această bunăvoință de a lua în considerare punctul de 
vedere al altei persoane poate duce la o colaborare spre binele pacien- 
tului, care rezultă în ameliorarea marcată a procesului de clivaj. Clivajul 
intern al pacientului începe deseori să se repare în același timp cu 
ameliorarea clivajului extern, de la nivelul echipei (Gabbard, 1986). 
Această dezvoltare paralelă poate fi înțeleasă ca a treia etapă a iden- 
tificării proiective — reprezentarea obiectului pacientului, care a fost 
anterior clivată și proiectată, a fost conținută și modificată de către 
terapeuti și a fost apoi reintroiectată (în forma modificată) de către 
pacient, într-un context interpersonal semnificativ. Prin abordarea 
divergenţelor dintre ei cu bună credință, membrii echipei pot asigura o 
atmosferă in care predomină experienţele bune, fata de cele rele — o 
condiție esențială pentru a permite integrarea iubirii și urii în pacient. 


6.5 Rolul tratamentului de grup în serviciul de psihiatrie 


Descrierile anterioare referitoare la introiectia și proiecția repre- 
zentărilor Sinelui și de obiect ilustrează nevoia unei monitorizări atente 
a proceselor care se desfășoară la nivelul grupului, în orice serviciu de 
psihiatrie. Este esenţial să aibă loc întruniri frecvente ale echipei 
terapeutice pentru integrarea fragmentelor clivate care circulă printre 
membrii personalului și pacienți. In mod similar, întâlnirile regulate de 
grup cu pacienţii asigură o prelucrare atentă a interacțiunilor dintre 

membrii personalului și pacienți, precum și dintre pacienţi. Ele servesc, 
de asemenea, la prevenirea punerii în act a conflictelor care apar în 
aceste relații. Teoria relațiilor de obiect oferă un cadru conceptual 
valoros pentru înțelegerea proceselor care se desfășoară la nivelul 
grupului, în serviciul de psihiatrie (Kernberg, 1973, 1984; Oldham și 
Russakoff, 1987). Stanton și Schwartz (1954) au arătat cum dinamica din 
cadrul grupului pacienţilor poate reflecta direct o dinamică similară în 
grupul membrilor personalului. Mai specific, este ceva obișnuit ca 
anumiți pacienţi să pună în act unele conflicte ascunse dintre membrii 
personalului. Abordarea sistematică a conflictelor interpersonale atât 
în întâlnirile echipei terapeutice, cât și în întâlnirile dintre pacienţi și 
echipă este importantă pentru identificarea proceselor paralele din cele 
două grupuri. 

Accentul real care se pune pe grupurile mici de pacienţi în cadrul 
serviciului de spitalizare sau de spitalizare de zi variază în funcţie de 
structura Eului pacienţilor și de categoria diagnostică în care se în- 
cadrează aceștia. Totuși, în general, ședințele de psihoterapie de grup 
servesc drept interfață între dificultățile intrapsihice ale pacienţilor și 
conflictele pe care le au în mediul lor. Kibel (1987) a sugerat ca aceste 
grupuri să se concentreze asupra dificultăților interpersonale care apar 
în viata de zi cu zi dintr-un spital. Aceste dificultăți pot fi corelate cu 
deficiențele și conflictele intrapsihice ale pacienţilor. El a sugerat să nu 
se pună un prea mare accent pe transfer în astfel de grupuri, întrucât 
anxietatea generată de prelucrarea transferului ar putea copleși atât Eul 
individual, cât si pe cel colectiv al grupului. Pe de altă parte, Horwitz 
(1987) considera că orientarea spre transfer poate fi importantă în 
grupurile de pacienți internați, contribuind la întărirea alianței 
terapeutice din cadrul grupului. Atunci când ședințele grupurilor mici 
sunt corect conduse, ele pot deveni un adevărat rai sau sanctuar, în care 
pacienţii să-și poată discuta sentimentele referitoare la experienţa lor 
de pacienţi internați într-un serviciu de psihiatrie. De asemenea, în 
aceste ședințe membrii echipei pot, la rândul lor, să valideze acele 
sentimente și experiențe (Kibel, 1987). O utilizare mai specifică a 
grupurilor de pacienţi internaţi este discutată în Sectiunile II și III ale 
acestui volum, în contextul unor entități diagnostice distincte. 


6.6 Indicaţii pentru abordarea informată dinamic 


S-ar putea protesta că acest model de tratament, bazat pe transfer și 
contratransfer, este mai ușor de aplicat la pacienţii borderline și cu 
tulburări afective, decât la cei cu schizofrenie. Pacientul cu schizofrenie, 

retras, pare să nu poată forma o relație transferentiala cu cei care îl 
tratează. De fapt, relaţiile interne de obiect ale pacientului cu schizo- 
frenie sunt recreate în mediul din spital, pas cu pas, la fel ca acelea ale 
pacientului borderline, Ele sunt doar mai putin dramatice. Rangell 
(1982) nota că afirmaţia lui Freud conform căreia pacienţii cu nevroze 
narcisice nu formează transferuri este singura observație clinică făcută 
de el care nu a fost validată de experiența analitică ulterioară. Așa cum 
sublinia Brenner (1982), aparenta lipsă a transferului este transferul. 
Pacientul cu schizofrenie a recreat propria lume de obiecte interne, 
precum și pacientul borderline. Chiar și pacienţii cu schizofrenie au 
setul lor unic de apărări caracterologice. Deși multi pacienţi nu au 
nevoie de aplicarea acestui model în timpul unei spitalizări scurte, 
această formă de tratament este cu siguranță utilă pentru cei ale căror 
apărări afectează complianta (vezi Capitolul 7). 

O altă posibilă obiectie este aceea că un cadru conceptual bazat pe 
modificarea relaţiilor de obiect nu este aplicabil în contextul unui 
tratament de scurtă durată în același fel în care el se poate aplica în 
contextul unui tratament spitalizat prelungit. Eroarea acestui argument 
constă în considerarea tratamentului spitalizat ca având loc într-un vid 
și nu ca fiind un segment dintr-un efort continuu, care se desfășoară 
de-a lungul mai multor luni sau ani. Există un efect cumulativ al 
diferitelor frustrări ale expectatiilor inconștiente ale pacientului de-a 
lungul timpului. Doar prin eșecul repetat de a provoca același model 
de reacţii în terapeuti pacienţii vor începe, până la urmă, să asimileze 
și să internalizeze noile relaţii de obiect care li se prezintă. Membrii 
echipei unui serviciu de spitalizare completă sau parțială, psihotera- 
peutul, prietenii și familia pot, în final, să ofere suficiente experienţe și 
răspunsuri noi, pentru a întări Eul pacientului și a ameliora relațiile sale 
de obiect, până la un nivel suficient pentru o mai bună funcționare în 
societate. 

Erori serioase de tratament pot apărea la fel de ușor într-un serviciu 
de scurtă durată, ca și într-unul de lungă durată. O înţelegere psiho- 
dinamică sofisticată a pacientului îi ajută pe cei care îl tratează, în 
eforturile lor de a evita erorile de tehnică. De exemplu, ei pot evita 
capcana coluziunii cu atitudinea pasivă a pacientului fata de tratament. 
O noțiune dinamică fundamentală este aceea că pacientul este un 
colaborator în procesul terapeutic. Tratamentul informat psihodinamic 
încurajează pacienții să reflecteze asupra legăturilor dintre situaţia lor 
prezentă și antecedentele din copilărie, astfel încât să poată începe să 
înțeleagă felul în care ei perpetuează modelele formate cu mult timp în 
urmă. În strânsă conexiune cu această noțiune este ideea că pacienţii 
sunt capabili să întreprindă acțiuni pentru a schimba situaţia lor. 

În sensul original dat de Sigmund Freud (1914/1958) termenului de 
acting out, el nota tendinţa transferentiala a pacienților de a repeta în 

acțiune ceva din trecutul lor, in loc să își aducă aminte și sa verbalizeze 
acel ceva, Același fenomen apare în cadrul tratamentului spitalizat sau 
din spitalul de zi, în care pacienții repetă modalitatea lor caracteristică 
de a-i folosi pe alții în încercarea de a-și gratifica propriile nevoi și 
dorințe. O altă noțiune psihodinamică de bază este aceea că pacienții 
trebuie să se orienteze către reflecţie și către verbalizarea experienţei 
interne, în loc să-i permită acesteia să-i împingă direct la acțiune. Acei 
pacienţi care, din cauza disfunctiei cognitive, unui grad redus de 
inteligenţă sau tendinței la izolare de natură psihotică, nu se pot angaja 
într-un schimb verbal productiv cu membrii echipei, pot totuși să 
beneficieze de pe urma aspectelor experientiale nonverbale ale formelor 
noi de relationare cu obiectele. După cum sublinia Ogden (1986), un 
tratament nu trebuie să fie verbal pentru a fi de natură psihodinamică. 

În ultimii ani, s-au adunat dovezi care susțin eficiența tratamentului 
spitalizat informat psihanalitic, în special în privinţa tulburărilor de 
personalitate (Dolan et al., 1997; Gabbard et al., 2000). Datele arată că și 
tratamentul care urmează după spitalizare este la fel de important 
pentru obținerea unor rezultate bune. Chiesa et al. (2003) au comparat 
două modele de intervenţie psihosocială pentru tulburări de perso- 
nalitate. Pacienţii erau repartizați, după ceea ce manifestau, în două 
grupuri. Primul grup era tratat în condiții de internare prelungită, timp 
de un an, fără să existe un tratament specializat în ambulatoriu după 
externare, Cel de-al doilea prevedea 6 luni de tratament în condiţii de 
internare, urmate de 18 luni de ședințe de terapie orientată psihanalitic, 
de două ori pe săptămână, în ambulatoriu și de încă 6 luni de intervenție 
psihosocială, asigurată de asistente comunitare. Un al treilea grup a fost 
alcătuit dintr-un lot martor de pacienţi cu tulburări de personalitate, 
cărora li s-a asigurat îngrijire psihiatrică standard, fără psihoterapie. 
Cele două grupuri de pacienţi care au urmat un tratament informat 
psihanalitic au făcut dovada unei ameliorări foarte semnificative după 
doi ani, pe când în cel de-al treilea grup, cu îngrijire psihiatrică generală, 
care nu a primit un astfel de tratament, nu s-au înregistrat schimbări. 
Când pacienţii care au primit doar tratament spitalizat prelungit au fost 
comparati cu pacienţii tratați conform modelului în două etape, cei cu 
durată de spitalizare mai scurtă urmată de tratament în ambulatoriu au 
înregistrat rezultate superioare. 

Într-un studiu foarte sofisticat asupra tratamentului informat 
psihanalitic, efectuat într-un spital de zi, Bateman și Fonagy (1991, 2001) 
au randomizat 38 de pacienţi cu tulburare de personalitate borderline 
fie pentru spitalizare parțială, fie pentru îngrijire psihiatrică generală. 
Pacienţii tratați în spitalul de zi au înregistrat rezultate mult mai bune 
la toate evaluările și au continuat ameliorarea, după încheierea trata- 
mentului. Tratamentul lor s-a dovedit a fi eficient și din punctul de vedere 
al costului, în comparaţie cu asistența psihiatrică generală, pe care au 

primit-o ceilalti (Bateman si Fonagy, 2003). Acest studiu este discutat 
in detaliu in Capitolul 15. 

În instituţiile psihiatrice contemporane, teoria și tehnica psihodina- 
mică trebuie să-și capete locul lor alături de intervenţiile psihofarma- 
cologice, abordarea familiei, teoria sistemelor și considerentele 
socioculturale. Chiar și cu pacienţii care nu sunt rezistenți la tratament, 
marele avantaj al acestei abordări, prin prisma relaţiilor de obiect, este 
că oferă membrilor echipei un sentiment de control asupra reacțiilor 
contratransferentiale intense. Educaţia și înțelegerea oferite membrilor 
echipei de către un clinician informat psihodinamic fac ca munca 
acestora să fie mai suportabilă și mai semnificativă, în condițiile unor 
atacuri emoţionale permanente din partea pacienţilor cu tulburări severe. 

Sectiunea II: 
ABORDARI DINAMICE ALE 
TULBURARILOR DIN AXAI 


7. Schizofrenia 


-„ 
= Nuexistă perioadă de dezvoltare atunci când ființa umană există în afara teritoriului 


= relational interpersonal. 
Harry Stack Sullivan 


„Factorii genetici joacă un rol major în dezvoltarea schizofreniei. 
“Studiile cel mai bine controlate sugerează o concordanţă pentru 
schizofrenie la gemenii monozigoti între 40% și 50%, in timp ce 
concordanța la gemenii dizigofi este aproximativ similară cu cea găsită 
la frați (Kety, 1996; Plomin et al., 1990). Totuși, la fel ca pentru toate 
"bolile psihiatrice de fapt, nu sunt implicate modele clar mendeliene de 
"transmitere. Se pare că există o eterogenitate genetică — cu alte cuvinte, 
‘sunt implicate probabil mai mult decât o singură genă afectată și există 
mai mult decât un singur tablou genetic subiacent bolii. De asemenea, 
"se pare că se aplică si penetranta incompletă, deoarece mai putin de 
jumătate dintre perechile de gemeni monozigoti sunt concordante. Și 
factorii de mediu par să fie implicați în dezvoltarea schizofreniei, deși 
nu există deocamdată un consens privind natura exactă a acestor injurii 
de mediu. Printre factorii posibili se află traumele la naștere, infecția 
virală în cursul sarcinii, probleme ale aportului sanguin intrauterin, 
factori nutritionali, accidente de dezvoltare și unele traume din copilărie 
(Kety, 1996; Olin și Mednick, 1996). Cercetări recente arată că faptul de 
a fi crescut într-un mediu urban (Pedersen și Mortensen, 2001) și 
traumatismele cranio-cerebrale în copilărie (Abdelmalik et al., 2003) ar 
putea să crească riscul pentru dezvoltarea schizofreniei. 

Nici unul dintre rezultatele cercetărilor biologice nu atenuează 
impactul unui fapt ireductibil — schizofrenia este o boală care survine 
la o persoană cu o configurație psihologică unică. Chiar dacă factorii 
genetici ar reprezenta 100% din etiologia schizofreniei, clinicienii tot 
s-ar confrunta cu un individ complex din punct de vedere dinamic, care 
reacționează la o boală profund perturbantă. Abordări psihodinamice 


să fie componente vitale ale arsenalului terapeutic al clinicianului. 

Probabil că nu mai mult de 10% dintre pacienţii schizofreni pot sa 
functioneze cu succes cu un tratament constand doar in medicatie anti- 
psihotică și internare de scurtă durată (McGlashan și Keats, 1989), Restul 
de 90% pot beneficia de abordări terapeutice de inspiraţie dinamică, 
incluzând farmacoterapia dinamică, terapia individuală, terapia de 
grup, abordările familiale și antrenarea pentru îndeplinirea de sarcini, 
ca elemente cruciale în îngrijirea cu succes a schizofreniei lor. 

Nu există un tratament unic al schizofreniei. Toate intervențiile 
terapeutice trebuie să fie croite pentru nevoile unice ale pacientului 
individual, Schizofrenia este o boală eterogenă cu manifestări clinice 
variate. O organizare folositoare a descrierii simptomatologiei tulburării 
este o clasificare în trei grupe: 1) simptome pozitive, 2) simptome 
negative și 3) tulburări ale relațiilor personale (Andreasen et al., 1982; 
Keith și Matthews, 1984; Munich et al., 1985; Strauss et al., 1974). Pentru 
prima dată propus de Strauss et al. (1974), acest model distinge trei 
procese psihopatologice separate întâlnite la pacienţii schizofreni. 
Această clasificare este una dintre mai multe care au fost sugerate. Unii 
propun ca a treia grupă să cuprindă simptomele de dezorganizare 
mintală sau cognitivă. Eu am ales să mă concentrez asupra tulburărilor 
relaţiilor personale datorită relevanţei lor pentru o abordare terapeutică 
de inspirație psihodinamică. Printre simptomele pozitive se numără 
tulburările conținutului gândirii (cum sunt delirurile), tulburările de 
percepţie (cum sunt halucinatiile) și manifestările comportamentale 
(cum sunt catatonia și agitația) care se dezvoltă în timp scurt și adesea 
însoțesc un episod psihotic acut. 

În timp ce simptomele pozitive floride constituie „o prezență“ 
incontestabilă, simptomele negative ale schizofreniei sunt mai bine 
categorisite ca „o absenţă“ a funcției. Simptomele negative includ afectul 
restricționat, sărăcia gândirii, apatia și anhedonia. Pacienţii la care 
predomină un tablou simptomatologic negativ pot fi caracterizați 
printr-un număr de trăsături care indică anomalii structurale cerebrale, 
incluzând adaptare premorbidă deficitară, performanţă școlară redusă, 
dificultate mai mare în menţinerea serviciului, rezultate slabe la testele 
cognitive, răspuns slab la tratament, debut precoce și dificultăți pre- 
morbide în funcționarea socială și instrumentală (Andreasen et al., 
1990). 

Carpenter et al. (1988) au sugerat o distincție suplimentară în cadrul 
simptomelor negative. Ei au remarcat că anumite forme de retragere 
socială, afect plat și sărăcire aparentă a gândirii pot să fie de fapt secun- 
dare anxietatii, depresiei, deprivării ambientale sau efectului medica- 
mentelor. Aceste manifestări nu ar trebui să fie etichetate ca simptome 
negative pentru că au durată scurtă și sunt secundare. Carpenter et al, 
(1988) au propus termenul de sindrom deficitar pentru a se referi la 
simptomele negative clar primare care persistă în timp. Durata simpto- 

melor negative este, de asemenea, semnificativa pentru prognostic. 
Kirkpatrick et al. (2001) au subliniat că patologia deficitară definește un 
grup de pacienţi cu o boală care este fundamental diferită de schizo- 
frenia fără trăsături deficitare. Ei au semnalat că tulburarea deficitară 
are o evoluție diferită, corelaţii biologice diferite și un răspuns terapeutic 
diferit, 

La fel ca simptomele negative, tulburările relaţiilor personale tind să 
se dezvolte pentru o perioadă lungă de timp. Aceste probleme se ali- 
mentează dintr-un substrat caracterologic și includ numeroase dificultăți 
interpersonale la fel de variate ca și manifestările personalității umane. 
Manifestările principale ale tulburării relațiilor interpersonale includ 
retragerea, expresiile inadecvate ale agresivitatii și sexualității, lipsa 
constientei pentru nevoile celorlalți, solicitările excesive și inabilitatea 
de a avea contacte semnificative cu alti oameni. Această a treia categorie 
este mai putin riguros definită fata de celelalte două pentru că în mod 
fundamental fiecare schizofrenic se confruntă cu probleme în relațio- 
narea interpersonală. Într-adevăr, toate cele trei categorii au zone largi 
de suprapunere și un pacient schizofren se poate deplasa de la o formă 
la alta în cursul evoluţiei bolii. Cel mai folositor aspect al acestor trei 
modele este că ele facilitează categorisirea principalelor manifestări ale 
bolii în fiecare moment, astfel ca tratamentul să poată fi adaptat în mod 
adecvat. Aceste distincţii au valoare euristică și practică nu numai la 
nivelul simptomelor descriptive, ci și pentru evaluarea consideratiilor 
dinamice. 


7.1 Înțelegerea psihodinamică a schizofreniei 


Au fost propuse numeroase modele psihodinamice pentru a ajuta 
clinicienii în înțelegerea procesului schizofrenic. Controversa conflict 
versus deficit (descrisă în Capitolul 2) este o caracteristică proeminentă 
în discuţiile teoriilor schizofreniei. Freud însuși a oscilat între modelul 
conflictului și modelul deficitului în schizofrenie pe parcursul evoluției 
propriei lui conceptualizări (Arlow și Brenner, 1969; Grotstein, 1977a, 
1977b; London, 1973a, 1973b; Pao, 1973). Multe dintre conceptualizările 
lui Freud (1911/1958, 1914/1963, 1915/1963, 1924a / 1961, 1924b /1961) 
s-au dezvoltat din noțiunea sa de investire, care se referă la cantitatea 
de energie atașată oricărei structuri intrapsihice sau reprezentări de 
obiect. El era convins că schizofrenia se caracterizează prin dezinvestirea 
obiectelor. Uneori, el a folosit acest concept de dezinvestire pentru a 
descrie detașarea investirii emoționale sau libidinale de la reprezentările 
intrapsihice ale obiectului; alteori, el a folosit termenul pentru a descrie 

retragerea sociala fata de persoane reale din mediu (London, 1973a). 
Freud a definit schizofrenia ca regresie de raspuns la frustrare si 
conflictul intens cu ceilalți. Această regresie de la relationarea de obiect 
la un stadiu autoerotic de dezvoltare a fost însoţită de retragerea 
investiţiei emoționale de la reprezentările de obiect si de la figurile 
externe, fapt care explică aspectul de retragere autistă la pacienţii 
schizofreni. Freud (1914/1963) a postulat că investirea pacientului era 
apoi reinvestită în Sine sau Eu. 

Alţi autori (London, 1973a, 1973b; Wexler, 1971) au văzut teoria lui 
Freud a dezinvestirii ca o confirmare a modelului deficitar în schizo- 
frenie deși, în mod clar, Freud a încercat să ia în calcul și conflictul. 
După ce a dezvoltat modelul structural, și-a revizuit în mod cores- 
punzător și viziunea asupra psihozei (Freud, 1924a/1961, 1924b/1961). 
In timp ce nevroza era văzută ca un conflict între Eu și Se, psihoza era 
privită ca un conflict între Eu si lumea exterioară. Psihoza implica o 
tăgăduire și consecutivă remodelare a realității. În ciuda acestei revizu- 
iri, Freud a continuat să vorbească de retragerea investirii și reinvestirea 
sa în Eu. El a folosit retragerea investirii obiectului pentru a explica 
observaţia sa că, fata de pacienţii nevrotici, pacienţii schizofreni erau 
incapabili să dezvolte transferuri. 

Noţiunea lui Freud că pacienţii schizofreni nu dezvoltă ataşamente 
transferentiale era fără îndoială legată de faptul că el nu a încercat 
eforturi terapeutice intensive cu astfel de pacienţi. Pe de altă parte, 
Harry Stack Sullivan și-a dedicat viața tratamentului schizofreniei și a 
ajuns la concluzii foarte diferite. El credea că etiologia tulburării rezultă 
din dificultăți interpersonale precoce (în special în relația copil-părinte) 
și a conceptualizat tratamentul ca un proces interpersonal pe termen 
lung, care încearcă să abordeze acele probleme precoce. După Sullivan 
(1962), mamele deficiente îi produc bebelușului un Sine încărcat cu 
anxietate și împiedică obținerea satisfacerii nevoilor de către copil. Acest 
aspect al experienţei Sinelui este apoi disociat, dar afectarea autostimei 
este profundă. În viziunea lui Sullivan, debutul schizofreniei era o 
retrezire a Sinelui disociat care conduce la o stare de panică și apoi la 
dezorganizarea psihotică. Sullivan considera că întotdeauna este pre- 
zentă capacitatea pentru relaționare interpersonală, chiar la cei mai 
retrași pacienţi schizofreni. Munca lui de pionierat cu pacienţii 
schizofreni a fost dusă mai departe de către discipolul său, Frieda 
Fromm-Reichmann (1950), care a subliniat că persoanele cu schizofrenie 
nu sunt fericite cu starea lor de retragere. Sunt oameni fundamental 
singuratici, care nu-și pot depăși frica și neîncrederea în ceilalți cauzate 
de experiențele nefaste precoce din viata lor. 

În timp ce Sullivan și urmașii lui au dezvoltat teorii interpersonale, 
susținătorii timpurii ai psihologiei Eului observau că perturbările 
delimitării granițelor Eului reprezintă unul dintre principalele deficite 

la pacientii schizofreni. Federn (1952) nu era de acord cu asertiunea lui 
Freud că investirea obiectului era retrasă in schizofrenie. În loc de 
aceasta, Federn sublinia retragerea investirii granițelor Eului. El a 
observat că, în mod caracteristic, pacienţii schizofreni nu au bariere între 
ceea ce este înăuntru și ceea ce este în afară, deoarece granița Eului lor 
nu mai este investită psihologic (așa cum este la pacienţii nevrotici). 

Multe dintre aceste formulări psihanalitice timpurii au creat 
dificultăți profunde între clinicienii care tratau pacienți cu schizofrenie 
și familiile acelor pacienți. Termeni ca mamă schizofrenogenă au generat 
o atmosferă în care mamele se simțeau blamate pentru că au cauzat 
schizofrenia copiilor lor. În ultimele decenii au apărut formulări psiho- 
dinamice mai sofisticate ale schizofreniei (Arlow și Brenner, 1969; Blatt 
și Wild, 1976; Grand, 1982; Grotstein, 1977a, 1977b; Mahler, 1952; 
Ogden, 1980, 1982). Cele mai multe dintre aceste teorii se bazează pe 
reconstructii din lucrul cu pacienţii adulți. Cu alte cuvinte, clinicienii 
au studiat procesele mintale în cadrul psihoterapeutic și apoi le-au 
extrapolat înapoi în teritoriul de dezvoltare din copilărie. Din nefericire, 
multe dintre formulările psihanalitice nu integrează rezultatele cerce- 
tărilor biologice în teoriile lor asupra etiologiei. 

Mai multe configurații psihologice reflectă interfața dintre neurobio- 
logic și psihologic. Copiii care în final dezvoltă schizofrenie au o 
aversiune pentru relaţiile de obiect, ceea ce face legătura cu ei dificilă. 
Hipersensibilitatea la stimulare și dificultățile de atenție și concentrare 
sunt, de asemenea, trăsături obișnuite ale personalității preschizofrenice. 
Cercetările au sugerat că pierderile regionale difuze ale blocajului 
senzorial normal în sistemul nervos central ar putea fi caracteristice 
schizofreniei (Freedman et al., 1996; Judd et al., 1992), asfel încât 
pacienţii vor putea selecta cu dificultate stimulii irelevanti și, în conse- 
cinta, se vor simţi în mod cronic supraîncărcați senzorial. Robbins (1992) 
indica o corelaţie între stările emoţionale asociate uitării și atrofia 
corticală și scăderea activităţii lobilor frontali la pacienţii schizofreni. 
Acest grup de trăsături luate împreună duce la provocări complicate 
pentru părinţii și îngrijitorii care trebuie să se adapteze la cererile unor 
astfel de copii. Într-un studiu prospectiv construit elegant (Cannon et 
al., 2002), deficitele semnificative neuromotorii ale înțelegerii limbajului 
și dezvoltării cognitive din cursul copilăriei sunt predictive pentru 
tulburările schizofreniforme. 

Teoriile etiologice si patogenice trebuie să tina cont de evidența 
faptului că factorii genetici joacă un rol-cheie. În absența unor astfel de 
factori, chiar situații familiale marcant disfunctionale nu vor produce 
schizofrenie la descendenţi (Wahlberg et al., 1997). Una dintre cele mai 
restrictive ipoteze este cea a lui Kendler și Eaves (1986), care postulează 
că genele controlează gradul în care un individ este sensibil la aspectele 
de mediu care creează predispozitii și cresc riscul pentru boală versus 

aspectele sale protective care reduc riscul. Într-adevăr, comparati cu 
subiecti din loturi de control, pacientii cu nivel inalt al riscului familial 
pentru psihoză reacționează cu intensitate emoțională mai mare la 
stresul existential cotidian (Myrin-Germeys, 2001). Aceasta teorie a 
controlului genetic al sensibilităţii fata de mediu a fost susținută de un 
studiu finlandez in care un grup de 58 de copii adoptați cu mame 
biologice schizofrene a fost comparat cu un grup de control de 96 de 
copii adoptați cu risc genetic obișnuit (Wahlberg et al., 1997). Printre 
descendenţii părinților adoptivi cu un nivel înalt de abatere de comu- 
nicare, o proporție mai mare a copiilor cu risc genetic marcat au pre- 
zentat tulburări de gândire, în comparație cu grupul de control. În acest 
model conceptual, accentul cade pe „adaptarea“ dintre copil și familie. 
Un subgrup de copii adoptați cu risc genetic înalt nu s-au „adaptat“ cu 
părinții lor adoptivi care se caracterizau prin abatere marcată de 
comunicare. 

Una dintre implicaţiile acestui model conceptual este că o experiență 
pozitivă de creștere poate proteja indivizii cu risc înalt fata de viitoarea 
dezvoltare a schizofreniei. Această viziune a fost susținută de Studiul 
finlandez pe familii adoptive (Tienari et al., 1994). În această investigaţie, 
copiii mamelor schizofrene care au avut o experiență adoptivă pozitivă 
au fost protejaţi de apariţia ulterioară a schizofreniei, în timp ce indivizii 
vulnerabili genetic care trăiesc într-o familie adoptivă perturbată 
tindeau să dezvolte boala. Într-o comunicare mai recentă pe descen- 
dentii adoptați ai mamelor cu tulburări din spectrul schizofreniei, 
Tienari și colegii (2004) au vizitat adoptatii și familiile lor adoptive la 
domiciliu și au măsurat disfunctiile familiale pe o scală de la „sănătos“ 
la ,disfunctional sever“. Investigatorii au conchis că acei copii cu risc 
înalt care au fost adoptați au avut o mai mare tendinţă de a dezvolta 
schizofrenia dacă a existat o disfunctie familială semnificativă. Această 
legătură nu a fost prezentă la cei cu risc genetic scăzut. Deci aceste 
rezultate susțin ideea că există o interacțiune între riscul genetic și 
factorii de mediu în schizofrenie. 

Într-o trecere în revistă a datelor din literatură, Olin și Mednick 
(1996) au identificat caracteristici premorbide care par a fi markerii de 
risc pentru o viitoare psihoză. Aceste caracteristici se pot împărți in 
două categorii: 1) factori etiologici precoce, incluzând complicațiile 
perinatale, istoricul familial de schizofrenie, expunerea mamei la infecția 
cu virusul gripal, deficitele neurocomportamentale, separarea de părinţi 
în primul an de viata, funcționarea familială defectuoasă si institutio- 
nalizarea în perioada de creștere și 2) precursori comportamentali și 
sociali ai bolii psihice identificaţi de clinicieni și profesori și variabile 
de personalitate relevate la interviuri și chestionare. Cu alte cuvinte, 
există o interacțiune între vulnerabilitatea genetică, atributele mediului 
și trăsăturile individuale. 

O mare parte din literatura psihodinamica despre schizofrenie este 
axată pe consideratiile terapeutice. Într-adevăr, înțelegerea psihodina- 
mică este relevantă pentru tratamentul schizofreniei, indiferent de 
etiologia acesteia. Unele elemente comune străbat multe dintre teoriile 
psihodinamice care susțin abordarea pacientului de către clinician. În 
primul rând, simptomele psihotice au sens (Karon, 1992). Delirurile de 
grandoare sau halucinatiile, de exemplu, urmează adesea imediat dupa 
o insultă a autostimei pacientului schizofren (Garfield, 1995; Garfield 
et al., 1987). Conţinutul grandios al gândirii sau percepției este efortul 
pacientului de a compensa rana narcisică. 

O a doua temă este că, pentru acești pacienţi, relationarea umană 
este încărcată cu teroare. Anxietatile intense implicate de contactul cu 
ceilalți sunt evidente chiar dacă etiologia nu poate fi în întregime 
explicată. Îngrijorarea pentru integritatea limitelor propriului Eu și frica 
de fuziunea cu ceilalți reprezintă o problemă continuă care este adesea 
rezolvată prin izolare. Relaţiile terapeutice reprezintă o provocare 
pentru ca astfel pacientul să devină capabil să aibă încredere că nu va 
avea loc o catastrofă dacă va fi în contact cu ceilalți. În sfârșit, o a treia 
direcție comună implică acea convingere a tuturor autorilor de orientare 
psihodinamică referitor la faptul că relațiile terapeutice informate 
psihodinamic cu clinicieni sensibili pot ameliora fundamental calitatea 
vieţii pacienţilor schizofreni. Într-un studiu pe pacienţi schizofreni 
complet remiși (Rund, 1990), 80% fuseseră în psihoterapie pe termen 
îndelungat și acordaseră acesteia o mare importanță. Chiar atunci 
când recuperarea completă nu este atinsă, relația terapeutică poate fi 
totuși de o extraordinară valoare în adaptarea generală a pacientului 
la viata. 


7.2 Abordări terapeutice 


7.2.1 Farmacoterapia 


Studii bine concepute și controlate demonstrează din plin că me- 
dicația antipsihotică este foarte eficientă în tratarea simptomelor 
pozitive ale schizofreniei. Accesibilitatea pacienţilor schizofreni la toate 
celelalte forme de intervenții terapeutice este foarte mult amplificată de 
utilizarea judicioasă a antipsihoticelor. Keith și Matthews (1984) au 
susținut chiar că „eliberarea de simptomele pozitive abordează un statut 
sine qua non pentru tratamentele psihosociale” (p. 71). Simptomele 
negative și tulburările relațiilor interpersonale sunt totuși mult mai 
putin influențate de medicatie și de aceea necesită abordări psihosociale. 

Unele dintre substantele antipsihotice noi si atipice (cum sunt clozapina, 
risperidona și olanzapina) par să aibă un impact mai mare asupra 
constelatiilor de simptome negative. 

Deoarece sunt disponibile numeroase texte remarcabile de psiho- 
farmacologie, eu mă voi axa aici pe abordările terapeutice psihosociale. 
După cum s-a discutat în Capitolul 5, noncomplianta la medicatia 
prescrisă este o problemă curentă în tratamentul multor pacienţi 
schizofreni. Psihiatrii de orientare dinamică implicați în terapia pe 
termen lung a pacienților cu schizofrenie trebuie să vadă în complianta 
la medicatie o preocupare în cadrul tratamentului. Fiecare pacient 
trebuie să fie informat despre faptul că recăderea este probabilă în 
eventualitatea opririi medicatiei, despre semnele dischineziei tardive și 
despre managementul efectelor secundare mai benigne. În plus, 
semnificația medicatiei pentru pacient trebuie să fie explorată din când 
în când, în mod special la primul semn de noncomplianta. Așa cum se 
subliniază în Capitolul 5, prescrierea medicatiei antipsihotice trebuie să 
se petreacă în contextul unei alianțe terapeutice care să fie cu grijă 
întreținută prin sensibilitatea fata de experienţa internă a pacientului în 
legătură cu toate aspectele terapeutice. 

Noile antipsihotice atipice care au ajuns să fie folosite pe scară largă 
în ultimii ani au revoluționat tratamentul schizofreniei. Aceste sub- 
stante, incluzând risperidona, clozapina, olanzapina, quetiapina și 
ziprazidona, sunt cel putin la fel de eficiente ca si medicatia conven- 
tionala antipsihotică pentru simptomele pozitive și sunt mai eficiente 
decât antipsihoticele convenţionale pentru simptomele negative. De 
asemenea, clozapina s-a dovedit a ameliora simptomele psihotice la un 
important procent dintre pacienţii cu forme de boală rezistente la 
tratament. În plus, aceste substanţe îi scutesc adesea pe pacienţi de un 
număr de efecte secundare neplăcute, astfel încât aceștia sunt mai 
dornici să continue să-și ia medicatia si să participe la terapiile 
psihosociale. Tratamentul cu risperidonă s-a dovedit a exercita un efect 
mai favorabil asupra memoriei verbale de lucru decât tratamentul cu 
un agent antipsihotic convenţional, făcând astfel mai posibilă colabo- 
rarea într-un program psihoterapeutic sau psihosocial (Green et al., 
1997). Într-un studiu care compara pacienţi care au primit clozapină cu 
alții care au primit un antipsihotic conventional, pacienţii tratați cu 
clozapină au fost mult mai apți să participe la tratamentul de reabilitare 
psihosocială (Rosenheck et al., 1998). 

Apariţia antipsihoticelor atipice a reprezentat o provocare și pentru 
clinicieni. Unii pacienţi, care fuseseră bolnavi cronici timp de multi ani 
din cauza nonresponsivitatii la substanţele convenționale, s-au regăsit 
dintr-o dată în stare de remisie. Unii observatori (Degen și Nasper, 1996; 
Duckworth et al., 1997) au comparat aceste remisii spectaculoase cu ceea 
ce Oliver Sacks (1990) descrisese ca „treziri“. Psihoza poate servi o 

functie defensivă pentru multi pacienți, astfel încât ei să nu se confrunte 
cu nesiguranța relaţiilor, cu complexitatea situațiilor legate de muncă 
si cu sensul existenței. Întreaga identitate a individului poate fi ascunsă 
în noțiunea de a avea o boală cronică. Atunci când simptomele în sfârșit 
se remit, are adesea loc un proces de doliu pentru ceea a fost pierdut și 
se ivește un sentiment derutant de a nu ști cine este cel care se află într-o 
stare mintală nepsihotică. Așa cum observau Degen și Nasper (1996), 
„în ciuda ameliorării fără echivoc, pentru unii oameni eliberarea bruscă 
de simptom poate deveni cel puţin la fel de dureroasă ca și psihoza“ 
ip. 9), Intervenţia psihoterapeutică poate ajuta pacientul să integreze 
vechiul Sine și noul Sine. 

Pacienţii cu psihoze cronice pot, de asemenea, să se fi izolat de 
riscurile intimitatii. Remisia simptomelor psihotice poate deschide 
pentru prima dată în decurs de ani posibilitatea implicării romantice și 
sexuale. Multi pacienți pot trăi această perspectivă cu o anxietate extra- 
ordinară. Acești pacienţi trebuie să se confrunte cu riscurile inerente de 
pierdere și respingere atunci când încep să se îndrepte către ceilalți 
(Duckworth et al., 1997). În sfârșit, ieșirea din psihoză poate să confrunte 
pacienţii cu o criză existențială legată de scopul și sensul vieții. Ei isi 
dau seama că o mare parte din vieţile lor a fost pierdută prin boala 
cronică și sunt forțați să-și reevalueze valorile personale și spirituale. 
Cei care intră în activități profesionale se confruntă cu integrarea 
semnificației muncii într-un înțeles al scopului și al identității personale, 
după ce lungi perioade de timp fuseseră incapabili să muncească. 

Pe lângă formarea de abilități psihosociale, reabilitare și alte moda- 
litati, pacienţii care răspund bine la antipsihotice atipice necesită și o 
relație umană suportivă în cadrul căreia pot fi explorate aceste adaptări. 


7.2.2 Psihoterapia individuală 


În ciuda unei bogate tradiţii clinice a psihoterapiei individuale orien- 
tate psihanalitic în schizofrenie, cercetările s-au străduit să demonstreze 
că este probabil ca pacientul schizofren mediu să culeagă beneficii 
semnificative datorită acestor eforturi (Gomez-Schwarz, 1984). Studiul 
Spitalului de Stat Camarillo (mai 1968) este citat adesea pentru că a fost 
primul studiu pe scară largă care a comparat prognosticul pacienţilor 
schizofreni care au fost tratați cu psihoterapie cu al celor care au primit 
medicatie antipsihotică. Grupurile de pacienţi care au primit medicatie 
au prezentat o ameliorare semnificativ mai mare fata de cele două 
grupuri care nu au primit această medicaţie și care au facut doar psiho- 
terapie. Mai mult, nu s-a observat nici un efect interactiv între psiho- 
terapie si medicatia antipsihotică. Acest studiu a fost criticat totuși 
deoarece se bazează pe terapeuti neexperimentați care nu au o implicare 

specială în tipul de psihoterapie pe care au fost instruiți să îl practice cu 
subiectii din cercetare, De asemenea, rezultatele nu au fost suficient de 
sensibile pentru a înregistra schimbările in funcționarea interpersonala 
si psihologica generala care ar fi putut sa raspunda specific la psiho- 
terapie (Conte si Plutchik, 1986). Alte două studii care au fost si ele pline 
de probleme metodologice (Grinspoon et al., 1972; Rogers et al., 1967) 
au găsit beneficii îndoielnice în psihoterapie: Karon si VandenBos (1981) 
au demonstrat o ameliorare mai bună la pacienţii schizofreni trataţi de 
terapeuti experimentați în comparație cu un grup de control de pacienți 
care au primit tratament de rutină cu fenotiazine și terapie suportivă, 
dar și acest studiu a fost criticat pentru probleme metodologice, cum ar 
fi lipsa utilizării randomizării și transferul timpuriu al pacienţilor în 
grupul de tratament medicamentos într-o unitate de bolnavi cronici 
(Keith și Matthews, 1984; Klein, 1980). 

De departe cel mai elegant organizat studiu asupra efectelor 
psihoterapiei la pacienţii schizofreni este Studiul de Psihoterapie de la 
Boston comunicat de Stanton, Gunderson et al. (Gunderson et al., 1984; 
Stanton et al., 1984). Un neajuns principal din studiile anterioare a fost 
lipsa definirii formei de psihoterapie aplicată de către terapeutii din 
proiect, În studiul de la Boston, pacienţii schizofreni noncronici din 
diverse spitale și unități ambulatorii au făcut fie psihoterapii suportive 
adaptative orientate către realitate, fie psihoterapii exploratorii orientate 
pe insight. Aceia care au fost incluși în analiză (95 din 164 de pacienţi 
inițiali) au rămas în situaţia lor terapeutică stabilită pentru cel puţin 6 
luni. După o urmărire de 2 ani, investigatorii au obținut date complete 
la 47 din lotul inițial. La acest punct din analiza datelor, pacienţii care 
au făcut terapie suportivă adaptativă orientată către realitate au avut 
mai puţine recidive și o mai bună performanţă de rol. Pe de altă parte, 
pacienţii care au făcut terapie exploratorie orientată pe insight au 
prezentat o mai bună ameliorare în cognitie și funcţiile Eului. Investi- 
gatorii au conchis că diferențele generale dintre cele două grupuri au 
fost relativ minore. 

Din păcate, în ciuda metodologiei și designului sofisticat al studiului 
de la Boston, generalizarea rezultatelor trebuie să fie limitată din câteva 
motive. Mai întâi, doar 47 de pacienţi au finalizat urmărirea de 2 ani 
din proiect; astfel, multe dintre comparatiile definitive s-au bazat pe 
apoximativ 20 de subiecți în fiecare grup de terapie (Carpenter, 1984). 
În al doilea rând, colectarea datelor s-a oprit după 2 ani. Mulţi terapeuti 
experimentați cu pacienții schizofreni ar considera cei 2 ani ca fiind doar 
începutul fazei de mijloc a terapiei. Pacienţii cu schizofrenie sunt în mod 
special dificil de angajat într-un proces psihoterapeutic. În plus, a 
aștepta ca un terapeut să adere fie la un model mai mult sau mai putin 
expresiv, fie la unul mai mult sau mai puţin suportiv în tratamentul 
unui pacient schizofren introduce un element de artificialitate în 

evaluarea terapiei. Nicăieri flexibilitatea nu este mai importantă decât 
în psihoterapia schizofreniei. După cum s-a subliniat în Capitolul 4, 
într-un cadru natural psihoterapeutul se va deplasa înainte și înapoi de 
la intervenţii expresive la suportive în funcţie de nevoile pacientului la 
un moment dat, 

Investigatorii înșiși (Glass et al., 1989) au evaluat orbește procesul 
actual de terapie după transcrieri de înregistrări audio și au conchis că 
rezultatele precoce constând în diferenţe în general mici între cele două 
grupuri „ascund procese discrete în cadrul terapiilor, care au efecte 
importante și specifice“ (p. 607). Terapeutii care au fost evaluati ca 
antrenati în explorarea dinamică au produs ameliorări mai mari in 
psihopatologia globală, negarea bolii si lentoare-apatie. 

În sfârșit, o altă diferenţă ireductibilă între nevoile cercetării și situația 
practicii clinice ar trebui luată în considerare în interpretarea datelor 
studiului de la Boston. Motivaţiile atât conștiente, cât și inconștiente, 
care determină un psihoterapeut să intre în ceea ce poate deveni o 
angajare de o viata pentru tratarea unui pacient schizofren, sunt atât 
misterioase, cât și foarte personale. Forţele care determină un terapeut 
și un pacient să se „aleagă“ unul pe celălalt sunt ignorate în abordările 
grupurilor mari care impun atribuiri randomizate științific riguroase 
ale pacientului unui terapeut (Miiller, 1984). Doar studiul intensiv al 
cazurilor individuale poate aduce lumină în ceea ce contribuie semni- 
ficativ la succesul psihoterapeutic. 

Într-o comunicare ulterioară, Gunderson (1987) a relevat dificultatea 
angajării pacienților schizofreni într-un proces terapeutic pe termen 
lung. El a menţionat că atât studiul său, cât și altele arată că două treimi 
din pacienţii schizofreni vor părăsi psihoterapia când aceasta va fi 
stabilită ca parte a unui studiu de cercetare. Gunderson a examinat cu 
atenție datele studiului de la Boston spre a determina caracteristicile 
tipice pentru cei care au continuat psihoterapia. În mod surprinzător, 
rezultatul a fost că aceștia se caracterizau prin izolare socială, aplatizare 
emoțională și dezorganizare internă. Totuși ei au avut tendința de a 
avea o performanţă mai consistentă de rol decât cei care au părăsit 
grupul. El a mai constatat că rata de ieșire din grup este afectată de 
normele culturale din interiorul mediului spitalicesc. De exemplu, 
pacienţii folosiți în studiul din spitalul Administraţiei Veteranilor au 
ieșit din grup mult mai mult decât cei spitalizati la Spitalul McLean, 
unde psihoterapia este o parte standard a tratamentului. Gunderson a 
mai concluzionat că spitalizarea de durată mai lungă poate fi de ajutor 
în angajarea pacienților. Atunci când a grupat pacienţii în funcție de 
faptul de a fi făcut psihoterapie suportivă orientată către realitate sau 
psihoterapie exploratorie orientată pe insight, a constatat că pacienții 
distanti emotional, cu tulburări de gândire și cu o viziune optimistă 
privind boala lor erau mai înclinați să continue cu prima modalitate 

terapeutică, în timp ce pacienţii care aveau aproape intactă testarea 
realităţii, relații interpersonale rezonabile și o viziune asupra episodului 
lor psihotic ca eveniment nefericit erau mai înclinați să continue cu a 
doua modalitate. 

Rezultatele lui Gunderson sunt congruente cu ale studiului de 
urmărire pe termen lung al lui McGlashan (1984, 1987) pe pacienţi 
trataţi la Chestnut Lodge. În acest studiu, 163 de pacienţi schizofreni 
anterior spitalizati la Chestnut Lodge, unde au făcut intensiv psiho- 
terapie de orientare psihanalitică, au fost urmăriți in medie 15 ani dupa 
externare. Aproximativ o treime dintre acești pacienți au avut rezultate 
moderate-spre-bune (McGlashan, 1984). Din două grupuri identificabile 
care au prezentat remisii ale psihozei, un grup a mers către integrarea 
experienței psihotice în propria viață, Ei credeau că au dobândit infor- 
matii importante de la episodul psihotic și erau curioși în legătură cu 
semnificația simptomelor lor. Al doilea grup a prezentat o altă cale către 
recuperarea stabilă, și anume „sigilarea“ bolii. Acești pacienţi au avut 
o viziune fixă, negativă asupra bolii lor și nu au manifestat nici un 
interes în înțelegerea simptomelor lor psihotice. Deși ambele grupuri 
au atins o adaptare stabilă destul de bună, cei care și-au integrat 
experiențele par să aibă rezultate întru câtva superioare. 

Aceste rezultate sugerează că pacienţii care pot integra o experienţă 
psihotică în viețile lor pot beneficia de activitatea exploratorie în 
contextul psihoterapiei, în timp ce aceia care își sigilează episodul 
psihotic probabil nu vor beneficia și chiar le-ar putea dăuna niște ten- 
tative exploratorii persistente. Chiar psihoterapiile care implică insight 
impun un suport semnificativ din partea terapeutului. Distincția 
expresiv-suportiv este desigur mai putin rigidă în psihoterapia schizo- 
freniei decât în tratamentul pacienţilor mai funcționali. 

Terapia personală (Hogarty et al., 1995, 1997a, 1997b) este cel mai 
riguros testată dintre intervențiile psihosociale individuale în schizo- 
frenie. În contrast cu terapiile psihodinamice, care sunt în general nespe- 
cifice pentru o boală, terapia personală este specifică tulburării. De 
asemenea, este folosită în cercetarea bolii; în consecință, se bazează pe 
modelul stres-vulnerabilitate și consideră dereglările afective legate de 
stres ca fiind centrale în exacerbarea simptomului. Unii terapeuti de 
orientare psihodinamică și-au întemeiat afirmaţiile despre boală pe 
teorii psihanalitice care pot să nu aibă o bază empirică. Pe de altă parte, 
terapia personală se caracterizează printr-un grup de tehnici terapeutice, 
iar mulți dintre terapeutii de orientare dinamică sunt și ei flexibili in 
adaptarea abordărilor lor la nevoile pacientului. 

Terapia personală procedează în faze. În faza iniţială, interesul prin- 
cipal se axează pe stabilizarea clinică a simptomelor, dezvoltarea alianţei 
terapeutice și psihoeducatia bazală. Această fază se produce de obicei 
de-a lungul primelor luni după externarea din spital. Faza intermediară 

este îndreptată către ajutorul acordat pacientului pentru a deveni 
ons tien t de răsunetul afectiv intern asociat cu stresorii. Unii pacienți 
i a înceapă în acest punct și formarea abilităților sociale, exercițiile 
de Dare și antrenamentul adresat ameliorării percepţiei sociale. Faza 
ansată a terapiei este desemnată să evidentieze oportunități pentru 
pectie. În plus, pacientul primește instrucțiuni în legătură cu 
ipiile rezolvării conflictelor și managementul criticii. În fiecare fază, 
Tapia este croită după nevoile individuale ale pacientului. 
a Ho garty et al. (1997a, 1997b) au randomizat 151 de pacienți cu 
chizofrenie care făceau terapie personală sau alta din celelalte două 
ri de terapii de control: terapie familială sau terapie suportivă 
viduala. Au urmărit pacienții timp de 3 ani dupa externarea din 
l. Doar 18% din ei au ieșit prematur din studiu, iar dintre aceștia, 
najoritatea nu au fost în grupul de terapie personală. Terapia personală 
„sa dovedit a fi mai eficientă decât terapiile familială și suportivă in 
venirea recăderilor psihotice și afective, precum și a noncompliantei 
lan edicatie; totusi eficienta cea mai mare a fost observata la acei 
cienti care locuiau cu familia. Printre pacienţii care nu locuiau cu 
familiile lor, aceia care au făcut terapie personală au evoluat mai 
>rost — au prezentat semnificativ mai multe decompensări psihotice 
ât cei care au beneficiat de terapie suportivă. Investigatorii au con- 
că terapia personală ar trebui probabil amânată până când pacienţii 
ândesc stabilitatea domiciliului și o ameliorare a simptomelor. 
acest studiu, terapia personală s-a dovedit a fi foarte benefică 
pentru performanța de rol și adaptarea socială, dar efectul său asupra 
“simptomelor nu a fost semnificativ mai mare decât cel al tratamentelor 
alternative. De fapt, pacienţii care au făcut terapie personală au pre- 
zentat mai multă anxietate decât cei care au făcut terapie suportivă sau 
milială. De asemenea, terapia personală pare să aibă un impact mai 
rabil decât terapia suportivă. Pacienţii care au făcut terapie personală 
au continuat să-și îmbunătățească adaptarea socială în al doilea și al 
“treilea an după externare, in timp ce aceia care au făcut terapie supor- 
tyä, cu sau fără intervenţie familială, au prezentat un vârf pentru 
“ameliorarea adaptării la 12 luni după externare, urmat de un platou. 
În conformitate cu concepția actuală a strategiei terapeutice optime 
- în schizofrenie, terapia personală a fost doar o modalitate în planul de 
_ tratament general din studiul lui Hogarty et al. Pacienţii au primit 
F medicație antipsihotică, beneficiind de asemenea de abordări variate 
ale reabilitării in conjunctie cu terapia personală. După cum mentio- 
_ nează Fenton și McGlashan (1997), terapia personală reprezintă un 
„ context ideal în care să fie luată în considerare „combinația specifică de 
„ intervenții care ar fi cele mai utile la un anume pacient, cu un anume 
tip de schizofrenie, într-o fază anume de boală sau de remisie” (p. 1495). 
_ Acest efort de a croi alegerea intervențiilor pe nevoile specifice ale 

pacientului aduce beneficii clinice. În mod cert, terapia personală poate 
fi aplicată în interiorul unui cadru de înțelegere psihodinamică a 
apărărilor pacientului, a relațiilor de obiect și a sentimentului propriului 
Sine. 

Pe lângă acestea, studii controlate pe loturi randomizate care au făcut 
terapie cognitiv-comportamentala au arătat că intervenţiile psihotera- 
peutice pot fi o parte utilă a planului terapeutic general pentru schizo- 
frenie (Kuipers et al., 1998; Tarrier et al., 1998). Într-unul dintre studii, 
ameliorările pacientului rezultate din terapia cognitiv-comportamentală 
au fost susținute de o urmărire de 18 luni (Kuipers et al., 1998). Anumite 
strategii, cum sunt antrenamentul pentru rezolvarea problemelor și 
prevenirea recăderilor, s-au dovedit în acest studiu deosebit de utile și 
ar trebui să fie incluse în orice abordare psihoterapeutică. 

După stabilizarea simptomelor pacientului, principala provocare 
pentru terapeut este să înceapă construcția unei alianțe terapeutice. 
Aceasta este adesea o sarcină extraordinar de dificilă, din cauza lipsei 
de insight a acestor pacienţi în legătură cu boala lor. Drept urmare, 
terapeutii trebuie să fie inventivi în găsirea unui teren comun. Selzer si 
Carsky (1990) au subliniat importanţa găsirii unui obiect organizator — 
o persoană, o idee sau un obiect neanimat — care să le permită pacien- 
tului și terapeutului să vorbească despre ceea ce se petrece între ei. În 
acest stadiu precoce al tratamentului, pacienţii sunt adesea incapabili 
să-și dea seama că sunt bolnavi și că au nevoie de tratament și prin- 
cipalul accent trebuie pus pe stabilirea relației. De exemplu, Frese (1997) 
îi sfătuia pe clinicieni să evite provocarea credințelor delirante ale 
pacienţilor. El menţionează că atunci când pacienţii au idei delirante, 
aceștia consideră că e de la sine înțeles să fie adevărate, chiar în fata 
evidenţei contrariului. Frese, care a avut el însuși schizofrenie timp de 
mulți ani, perioadă în care și-a desfășurat cu succes cariera de psiholog, 
îi sfătuia pe clinicieni să se gândească la pacienţi ca și cum aceștia ar 
vorbi poetic și metaforic. El sugera că ar fi util să-i ajutăm pe pacienți 
să vadă cum privesc ceilalți credințele lor, astfel ca pacienţii să poată 
evita anumite acțiuni care i-ar putea face să ajungă să fie internaţi 
într-un spital de psihiatrie. Aliindu-se cu nevoia pacientului de a evita 
spitalizarea, terapeutul poate câștiga cooperarea și complianta pacien- 
tului față de alte aspecte ale planului terapeutic, cum ar fi medicatia. 

O mare parte din activitatea psihoterapeutică inițială trebuie să fie 
directivă și destinată reparatiei deficitelor pacientului care impieteaza 
asupra dezvoltării alianţei terapeutice (Selzer, 1983; Selzer și Carsky, 
1990; Selzer et al., 1989). În continuare, munca de construire a alianţei 
terapeutice poate să aibă rezultate semnificative. Când Frank și 
Gunderson (1990) au examinat rolul alianței terapeutice în evoluția si 
prognosticul a 143 de pacienți schizofreni în Studiul de Psihoterapie de 
la Boston, au descoperit că aceasta a fost un element-cheie de predictie 

esului terapeutic. Pacienţii cu o alianţă terapeutică bună au rămas 
ai mult în psihoterapie, au fost mai complianti la prescriptia medi- 
samentoasa și au avut un mai bun prognostic la sfârșitul celor 2 ani. 

Alianţa terapeutică poate, de asemenea, să fie facilitată prin susti- 
rea si restabilirea apărărilor pacientului, cu accent pe părțile puternice 
je pacientului și asigurând protecţia acestuia. McGlashan și Keats 
39) au subliniat că, mai presus de orice, psihoterapia trebuie să ofere 
rehigiu. Sentimente și gânduri care nu sunt înțelese de alții sunt 
scceptate de psihoterapeut. Retragerea sau comportamentul bizar sunt 


ent, alături de altă ființă umană, fără a impune în mod exagerat 
iterite lucruri. Așa cum puncta Karon (1992), teroarea este afectul 
cmar al persoanei cu schizofrenie. Terapeutii trebuie să fie capabili să 
ecepte sentimentele de teroare atunci când sunt proiectate pe ei și să 


l factorii specifici individuali de recădere si să ajute pacientul să accepte 
faptul că are o boală serioasă. Terapeutul trebuie, de asemenea, să 
funcționeze ca un Eu auxiliar pentru pacient. Când se evidențiază o 
profundă slăbiciune a Eului, cum ar fi slăbirea judecății, terapeutul 
trebuie să ajute pacientul să anticipeze consecinţele acțiunilor sale. 

_ În conducerea psihoterapiei cu persoane cu schizofrenie, terapeutul 
va găsi un instrument util în distincția făcută de Bion (1967) între părțile 
psihotice și nonpsihotice ale personalității. Partea psihotică a minții 

„pacientului atacă gândirea rațională, bazată pe realitate a părții non- 
„psihotice. Sentimentele dureroase sunt, de asemenea, proiectate în alții, 
deoarece partea psihotică a pacientului nu poate suporta frustrarea, 
astfel că terapeutul trebuie să caute indicii în sentimentele contra- 
transferentiale evocate de către pacient (Lucas, 2003). În plus, oricât de 
psihotic este pacientul, întotdeauna există un sector nonpsihotic căruia 
terapeutul i se poate adresa. 

Terapeutul trebuie să fie preocupat de deficite. Unii pacienți vor avea 
limitări neurocognitive substanţiale pe care terapeutul le poate semnala 
cu tact. Atunci când sunt abordate aceste deficite, terapeutul poate da 
și sfaturi despre cum să fie compensate, în așa fel încât pacientul să nu 
se simtă fără speranţă în această privinţă. 

Kingdon și Turkington (1994) au descris în detaliu niște studii 
excelente bazate pe terapia cognitiv-comportamentală, cu cercetări 
empirice care le demonstrează eficacitatea. O mare parte din abordările 
lor sunt strâns legate de terapia suportivă de inspirație dinamică, ce 
recunoaște fragilitatea și caută să întărească funcțiile Eului. De exemplu, 


7. Schizofrenia 197 


in discutarea halucinatiilor unui pacient, terapeutul poate dori sa 
exploreze calitatea idiosincratică a percepției. Se pot pune întrebări ca: 
„Altcineva poate să audă ceea ce se spune?“ și terapeutul poate inves- 
tiga credințele pacientului privind originea vocilor. Când lucrează cu 
delirul, terapeutul poate întreba cu tact dacă mai există alte posibile 
explicaţii pentru fenomenele pe care le crede pacientul. Este posibil ca 
pacientul să ia lucrurile la modul personal sau să introducă de la sine 
diferite elemente atunci când interpretează comportamentul celorlalți? 
De asemenea, merită de explorat o înșiruire de concluzii. De exemplu, 
dacă un pacient crede că în creierul lui se află un cip de silicon, tera- 
peutul poate dori să știe cum pătrunde electricitatea în cip. Experiența 
pacientului trebuie în general acceptată și, în scopul explorării, trebuie 
creată o atmosferă pozitivă care ar putea conduce la o gândire critică a 
pacientului cu privire la alte posibilități. 

Abia după ce s-a stabilit o alianță solidă, se menţionează și se 
discută factorii individuali specifici de recădere, se semnalează 
deficitele, iar dacă pacientul se află într-o situaţie rezidentiala stabilă 
cu familia sau cu alte persoane, terapeutul poate încerca o intervenție 
expresivă în care insight-ul sau interpretările sunt centrale. Unii 
pacienţi s-ar putea să nu atingă niciodată acest punct. Dacă strategiile 
suportive și de reabilitare sunt suficiente, terapeutul poate dori să lase 
singur pacientul care este destul de bine. Fantasma de a salva pacientul 
de schizofrenie trebuie să fie evitată — este atitudinea psihologică cea 
mai rea posibil pentru un terapeut. Terapeufii trebuie să fie împăcați 
cu posibilitatea ca pacienţii să prefere să aleagă „răul pe care îl știu“ 
față de nesiguranța schimbării si a ameliorării. Psihoterapia eficientă 
necesită o atitudine a terapeutului care să permită ca dorința pacien- 
tului de a rămâne bolnav să fie o alternativă acceptabilă fata de 
schimbarea prin psihoterapie (Searles, 1976/1979). Totuși un subgrup 
important de persoane cu schizofrenie va dori să colaboreze cu 
terapeutul pentru a dobândi o înțelegere a bolii lor și a felului în care 
aceasta a zguduit simțul de a fi al propriei persoane. În literatura de 
specialitate, pacienţii schizofreni vorbesc elocvent despre beneficiile 
psihoterapiei individuale (Anonymous, 1986; Ruocchio, 1989). Acești 
pacienţi fac comentarii asupra importanţei faptului de a avea o figură 
constantă în viața lor care este prezentă acolo, dincolo de orice adver- 
sități, timp de mulți ani. Acești pacienți descriu cum experienţa lor 
subiectivă despre ei înșiși și viata lor s-a schimbat semnificativ printr-o 
relație psihoterapeutică pe termen lung, chiar dacă metodele de 
evaluare a rezultatelor nu sunt destul de sensibile pentru a înregistra 
aceste schimbări. Folosind cuvintele unui pacient (Anonymous, 1986): 
„Un Eu fragil lăsat singur rămâne fragil. Doar medicamentele sau 
suportul superficial nu reprezintă un substitut pentru sentimentul că 
ești înțeles de o altă ființă umană“ (p. 70). 

7.2.3 Psihoterapia de grup 


Studiile privind psihoterapia de grup cu pacienti schizofreni 
sugerează că această modalitate poate fi folositoare, dar se subliniază 
plasarea în timp a implementării ei. Momentul optim pare să fie după 
stabilizarea simptomelor pozitive prin intervenţia farmacologică 
[Kanas et al., 1980; Keith si Matthews, 1984). Pacientul acut dezor- 
ganizat nu este capabil să selecteze stimulii de mediu, și multiplele 
stimulări într-un cadru de grup pot să copleșească Eul deja asediat al 
pacientului, chiar atunci când încearcă să se restabilească. O retrospec- 
tivă a studiilor controlate cu terapie de grup pentru schizofrenie 
(Kanas, 1986) a găsit dovezi considerabile pentru eficiența psihotera- 
piei de grup cu pacienţi internaţi, dar cu o tendință clară de succes 
mai mare pentru unitățile de cronici decât pentru secțiile de acuti. 
După ce simptomatologia pozitivă este controlată, grupurile de 
pacienţi internați pot fi foarte suportive pentru schizofrenici, când se 
reorganizează și îi pot vedea pe cei care se pregătesc pentru externare. 
Studiile de eficiență arată că terapia de grup, ca modalitate ambu- 
latorie, poate fi la fel de eficientă ca și terapia individuală (O'Brien, 
1983). Pentru pacientul stabilizat pe medicatie, ședințe săptămânale 
de 60-90 de minute pot servi la construirea încrederii și pot oferi un 
grup de suport în care pacienții pot discuta liber problemele lor, cum 
ar fi managementul halucinaftiilor auditive și al stigmei reprezentate 
de boala psihică. 


7.2.4 Intervenţia familială 


În literatura cercetării empirice asupra eficienţei intervențiilor psiho- 
sociale în schizofrenie, nici o modalitate nu a fost mai susținută decât 
intervenţiile familiale. Numeroase studii (Falloon et al., 1982; Goldstein 
et al., 1978; Hogarty, 1984; Leff et al., 1982) au demonstrat că terapia 
familială plus medicatie antipsihotică este de trei ori mai eficientă decât 
medicatia singură în prevenirea recăderilor. Aceste investigaţii au folosit 
un factor cunoscut ca emoție exprimată (EE), identificat pentru prima 
dată de Brown et al. (1972). Acest termen a fost creat pentru a descrie 
un stil de interacțiune între membrii familiei și pacient care este 
caracterizat prin hiperimplicare intensă și criticism excesiv. Deși acest 
concept nu acuză părinţii că au cauzat schizofrenia copiilor lor, el 
recunoaște că familiile sunt afectate de schizofrenia unui membru și pot 
să devină favorizanti secundari ai recăderilor prin intensificarea 
interacțiunilor cu pacientul schizofren. Pe scurt, familiile cu EE înaltă 
produc o mai mare frecvenţă a recăderilor unui membru schizofren față 
de familiile cu EE scăzută. 

O metaanaliză a 27 de studii ale relaţiei EE-prognostic in schizofrenie 
a confirmat că EE este un predictor semnificativ și puternic al recăderii 
(Butzlaff și Hooley, 1998). Relaţia dintre EE înaltă și recădere pare să fie 
mai puternică pentru pacienții cu forme mai cronice de schizofrenie. 
Unele cercetări recente arată că există o sinergie specifică între vulne- 
rabilitatile neurocognitive și criticismul familial. Rosenfarb (2000) a 
demonstrat la 41 de pacienţi cu debut recent de schizofrenie că asocierea 
de deficite ale memoriei de lucru și criticismul din partea membrilor 
familiei anticipează gândirea psihotică. 

Cercetările extinse ale EE au dus la dezvoltarea unei abordări psiho- 
educaţionale sofisticate cu familiile persoanei schizofrene. Familiile sunt 
antrenate să recunoască semnele și simptomele prodromale care 
anticipează recăderea, sunt învăţate să-și reducă criticismul și hiper- 
implicarea și sunt ajutate să vadă că un tratament medicamentos 
consistent poate conserva o funcționare optimă. Alte arii ale educaţiei 
includ instrucțiuni despre efectele secundare ale medicamentelor și 
despre abordarea acestora, evoluţia pe termen lung și prognosticul 
schizofreniei și bazele genetice și biologice ale bolii. Clinicienii care 
folosesc această abordare pot efectiv să se bazeze pe ajutorul familiilor 
ca niște colaboratori în prevenirea recăderii. 

Rigurozitatea cercetărilor intervențiilor familiale cu persoane care au 
schizofrenie este admirabilă. În general, studiile utilizează randomi- 
zarea, criterii de includere bine stabilite, evaluarea sistematică a prog- 
nosticului, dovada respectării intervențiilor și loturi martor, Revizuiri 
ale eficienţei acestor terapii familiale arată că intervenţiile familiale pe 
termen lung sunt eficiente în scăderea ratei recăderilor, reducerea EE și 
ameliorarea prognosticului (Dixon și Lehman, 1995; Penn și Mueser, 
1996). Beneficiile tratamentului par să fie destul de stabile, adesea chiar 
pe perioade lungi de 2 ani. 

Rezultatele impresionante obținute cu acest model conceptual al 
intervențiilor familiale au fost totuși puse la îndoială. Unii investigatori 
s-au întrebat dacă singurul factor implicat în prevenirea recăderii este 
controlul EE. Un studiu (MacMillan et al., 1986) a găsit că administrarea 
regulată a medicatiei antipsihotice și durata bolii sunt factori care, 
atunci când sunt luaţi în calcul, anulează efectul EE în predicția 
recăderii. Alt studiu (Parker et al., 1988) a examinat 57 de pacienţi 
schizofreni din punctul de vedere al nivelului EE al celor cu care 
locuiau. Recăderea a fost anticipată de faptul de a locui cu un singur 
părinte și de evoluția anterioară proastă, dar nivelul EE nu a fost 
predictiv. Cercetătorii au speculat că acei pacienți cu evoluție mai slabă 
pot determina la rude răspunsuri cu EE înaltă, mai ales dacă pacientul 
locuiește doar cu un singur părinte. Falloon (1988) a subliniat că 
evaluarea EE nu a inclus măsurători repetate ale EE care să ajute la 
clarificarea dacă tulburările comportamentale ale pacienților schizofreni 

provoacă răspunsuri cu EE înaltă la părinţi sau rezultă din stresul legat 
de EE înaltă. 

S-au ridicat și alte probleme despre conceptul de EE înaltă și inter- 
ventiile familiale care o susțin. Multe dintre familiile pacienţilor schizo- 
freni se simt acuzate pentru recăderi când de fapt ele fac fata unei situații 
dificile atât cât pot ele mai bine (Lefley, 1992). Așa cum mentionau 
Kanter et al. (1987), dacă familiile sunt puternic presate să rămână 
neintruzive, pot eșua în a răspunde adecvat atunci când membrul 
schizofren al familiei prezintă un comportament provocator și o lipsă 
de control. În plus, în unele cazuri se poate considera că trecerea de la 
EE înaltă la EE scăzută a determinat ameliorarea pacientului când de 
fapt familia și-a scăzut EE pur și simplu ca rezultat al ameliorării 
pacientului (Hogarty et al., 1986). Cercetătorii se întreabă, de asemenea, 
dacă EE este un concept stabil în timp (Lefley, 1992). Alte semne de 
întrebare se referă la observaţia că EE înaltă este legată și de alte boli în 
afară de schizofrenie, de faptul că doar un anumit procent din populația 
cu schizofrenie este influențat de EE înaltă și constatarea că întregul 
concept este în mod esenţial cultural (Jenkins și Karno, 1992). 

Dată fiind controversa care înconjoară relația dintre recădere și EE, 
clinicienii pot fi puși în dificultate în legătură cu cele mai utile intervenții 
care ar trebui făcute cu familiile. Kanter et al. (1987) au subliniat că 
eforturile psihoeducationale implicând informaţii despre boală, suport 
și sfaturi pot produce rezultate care sunt la fel de impresionante ca și 
datele studiilor de EE. Hatfield (1990) a subliniat că educaţia este 
probabil mai folositoare decât terapia în munca cu familiile și că nu sunt 
necesare intervenţii specifice. Cu toate acestea, deoarece pacienții 
schizofreni tind să facă faţă cu greu mediilor intens stimulante, pare a 
fi înţelept să se reducă intensitatea stimulilor din mediu. În plus, studii 
recente sugerează că elementele EE — și anume hiperimplicarea 
emoțională și criticismul excesiv — nu ar trebui să fie abordate împre- 
ună (King și Dixon, 1996). În această cercetare a 69 de pacienți și 108 
rude, hiperimplicarea emoţională a părut a fi asociată cu un prognostic 
social mai bun la pacienţi, sugerând că un criticism excesiv ar putea fi 
factorul care favorizează recăderea. 


7.2.5 Formarea abilităților psihosociale 


Reabilitarea psihosocială, definită de obicei ca abordare terapeutică 
încurajând pacienţii să-și dezvolte capacitatea lor plenară, prin suport 
din partea mediului și proceduri de învăţare (Bachrach, 1992), ar trebui 
să fie parte a tratamentului modern pentru orice persoană cu schizo- 
frenie. Această abordare adaptată individual implică miza pe forțele și 
competențele pacientului, redarea speranţei, maximalizarea potentialu- 

lui vocational al pacientului, incurajarea implicarii active a pacientului 
în propriul său tratament și ajutorarea pacientului in dezvoltarea 
abilităților psihosociale. Aceste scopuri combinate sunt adesea subsu- 
mate sub titlul de formare a abilităților psihosociale. Hogarty et al. (1991) 
au constatat că beneficiarii formării abilităților psihosociale au făcut 
progrese substanţiale în adaptarea socială și au avut un procent mai 
scăzut de recăderi la un an de urmărire comparativ cu un grup de control. 
Totuși acest beneficiu s-a diminuat în decursul a doi ani după tratament. 
Reabilitarea sau remedierea cognitivă a fost, de asemenea, încorpo- 
rată în aceste strategii. Prin aplicarea repetată a acestor tehnici, diverse 
deficite cognitive au fost modificate. În formarea abilităților sociale, 
pacienţii participă la jocul de rol și alte exerciții care să le amelioreze 
funcționarea într-un cadru interpersonal. Cercetarea acestor abordări 
nu este încă edificatoare în ceea ce privește eficiența. Deși se pare că au 
loc îmbunătățiri clare în performanţele specifice comportamentale în 
timpul formării, aceste achiziții pot să scadă în timp. De asemenea, 
dovada posibilității de generalizare a formării abilităților psihosociale 
de la cadrul clinic la viata cotidiană este mai degrabă slabă (Penn și 
Mueser, 1996; Scott și Dixon, 1995). Cu toate acestea, există un consens 
că învățarea specifică a abilităților și modificarea deficitelor cognitive 
constituie o parte promițătoare a planului terapeutic general. 


7.2.6 Tratamentul în spital 


Pentru pacientul schizofren care are un episod psihotic acut, spita- 
lizarea de scurtă durată reprezintă o „pauză“ — o șansă de regrupare 
și dobândire de direcții noi pentru viitor. Medicația antipsihotică duce 
la remisia majorității simptomelor pozitive. Structura spitalului oferă 
un spațiu sigur de protecție a pacienţilor pentru a nu-și face rău lor 
înșiși sau a nu-i leza pe ceilalți. În acest cadru, membrii echipei de 
îngrijire furnizează funcțiile unui Eu auxiliar pentru pacient. De 
asemenea, echipa terapeutică poate identifica stresorii care, în confor- 
mitate cu Axa IV din DSM-IV-TR (American Psychiatric Association, 
2000), ar putea contribui la declanșarea unui episod psihotic într-un 
anumit moment al vieții pacientului. Se poate demara un proces 
psihoeducational cu pacientul și cu familia care să stabilească un mediu 
optim după externare. Ei trebuie să fie pregătiți pentru faptul de a avea 
de-a face cu o boală de-o viaţă, și că scopul este de a minimaliza 
dizabilitatile, și nu de a urma un tratament de durată. Este subliniată 
importanța faptului de a menţine medicatia și, de asemenea, poate fi 
explicat conceptul de EE. În același timp, echipa terapeutică trebuie să 
confere un sentiment de speranță. Adesea este folositor să se puncteze 
că deși boala este cronică, numeroase studii sugerează că o parte dintre 

pacienții schizofreni funcționează din ce în ce mai bine pe măsură ce 
înaintează în vârstă (Harding et al., 1987), 

Încrederea în spitalizarea scurtă este contraregresivă. Apărările sunt 
restabilite și pacientul ar trebui să se reîntoarcă la starea de funcționare 
pe cât de repede posibil. Dacă pacientul nu urmează psihoterapie, 
spitalizarea poate fi utilizată ca fază inițială spre a pregăti pacientul 
pentru un proces psihoterapeutic ambulatoriu (Selzer 1983). Omnipotenta 
pacientului este implicată în confruntarea cu necesitatea adaptării la 
nevoile celorlalți. Introducând o schemă de rutină în viata pacientului, 
o oarecare frustrare a unor nevoi și dorințe este inevitabilă. Nivelul 
optim de frustrare îi ajută pe pacienţi să-și îmbunătățească testarea 
realității și alte funcții ale Eului (Selzer, 1983). Dacă psihoterapia poate 
fi începută în cursul spitalizării, pacientul poate avea un sentiment de 
continuitate întâlnind terapeutul și în afara spitalului. După ameliorarea 
simptomatologiei pozitive a pacientului până la un anumit nivel, se 
poate institui terapia de grup care poate continua și în ambulatoriu, în 
functie de disponibilitatea pacientului pentru activitatea de grup. Pentru 
o mică parte din pacienţii din ambulatoriu, întâlnirile de grup pot fi 
singurul contact social semnificativ. 

La acei pacienţi cu simptome negative predominante, diagnosticul 
şi medicatia pot fi reevaluate. Există motive secundare, cum ar fi 
depresia, anxietatea sau efectele adverse ale medicatiei, care să contri- 
buie la simptomele negative? În mod similar, procesul psihoterapeutic 
care se află în desfășurare poate fi reevaluat în colaborare cu terapeutul 
pentru a determina dacă este necesară o schimbare în strategie. Lucrul 
cu familia poate consta într-un proces psihoeducational și membrii 
familiei pot fi implicaţi în identificarea stresorilor care împiedică 
pacientul să răspundă la tratamentul convențional. În special grupul cu 
simptome negative necesită formarea de abilități psihosociale și reabili- 
tarea vocationala. Antrenarea abilităților sociale care se axează pe 
ameliorarea comportamentală prin activități cotidiene simple ca 
mâncatul, conversaţia, plimbarea și manierele poate fi extraordinar de 
valoroasă pentru grupul cu simptome negative. În mod similar, o 
evaluare vocațională atentă într-un cadru supervizat în care sunt 
învățate și dezvoltate abilități profesionale concrete poate fi o com- 
ponentă esențială. 

Cercetarea adaptării după spitalizare și a ratei de reinternare demon- 
strează că pacienţii tind să stea mai mult neinternati atunci când au fost 
învățați cu comportamente adaptative și abilități și au învăţat să contro- 
leze comportamentele simptomatice și maladaptive în cursul internărilor 
(Mosher și Keith, 1979). Deși astfel de programe centrate pe comporta- 
ment ar putea să pară antietice psihiatrilor orientati psihodinamic, de 
fapt ele pot să aibă un efect sinergic cu abordările dinamice. Pacienţii 
care își ameliorează relaţiile interpersonale ca rezultat al programelor 


7. Schizofrenia 203 


de formare de abilități sociale, orientate comportamental, vor începe să 
trăiască schimbări în relaţiile lor de obiect, care apoi vor produce 
material pentru discuţiile din psihoterapie. 

Pacienţii schizofreni care sunt rezistenți la tratament pot, de ase- 
menea, să prezinte un tablou predominant tulburat al relaţiilor inter- 
personale. Acești pacienți pot să aibă dificultăți caracterologice serioase 
cate coexistă cu schizofrenia. Uneori, clinicienii tind să uite că fiecare 
pacient schizofren are și o personalitate. Prin urmare, aceste probleme 
caracterologice pot conduce la necomplianta la medicatie, alienarea 
membrilor familiei și a altor persoane suportive din anturaj, negarea 
bolii și incapacitatea de a funcționa într-un cadru vocational. O unitate 
spitalicească sau un spital de zi poate fi cadrul ideal în care să se 
abordeze dimensiunea caracterologică ce însoțește schizofrenia și în care 
să se examineze cauzele necompliantei pacientului. 

În linii generale, tratamentul spitalicesc sau prin spitalizare parțială 
al unor astfel de pacienți urmează modelul menţionat în Capitolul 6. 
Folosind identificarea proiectivă, pacienţii tind să-și restabilească lumea 
obiectelor interne în mediu. Membrii echipei conţin aceste proiecții și 
oferă modele noi de relaţie pentru internalizare. În plus, pacienții sunt 
informați în legătură cu modelele maladaptative de interacțiune așa 
cum apar acestea, aici și acum, în cadrul terapeutic. 

Multe dintre principiile terapeutice descrise în acest capitol sunt 
ilustrate în următoarea prezentare de caz: 


DIH, un bărbat singur de 22 de ani, din sud-estul Statelor Unite, avea un istoric 
de 3 ani de schizofrenie care nu răspunsese nici la tratamentul medicamentos 
ambulatoriu, nici la spitalizarea de durată scurtă. Trimis pentru spitalizare 
psihiatrică, a venit la internare însoțit de părinţi. Cand i s-a cerut să-și descrie 
problemele, a recitat o litanie de plângeri fizice implicând fiecare zonă anatomică a 
corpului său, dar a negat cu fermitate orice problemă de ordin psihiatric. Când a 
aflat că a fost internat într-o secție psihiatrică, a devenit refractar la a rămâne în 
spital. Doar cu asigurări repetate că examinarea completă fizică și neurologică este 
parte a evaluării psihiatrice, a consimţit să fie spitalizat. 

Preocupările somatice ale pacientului au împiedicat orice tentativă de anamneză 
a tulburării psihiatrice. Din fericire, părinţii au putut umple golurile. Dl H era al 
treilea din trei copii ai unor părinți de mare succes. Tatăl pacientului era un respectat 
director financiar, iar mama avea o poziţie administrativă importantă în sistemul 
de învățământ. Fratele mai mare absolvise o școală medicală prestigioasă, iar sora 
mai mare era studentă în administrarea afacerilor. Pacientul frecventase pentru scurt 
timp colegiul, fiind însă forțat să abandoneze după debutul bolii. Se plângea de 
hipersensibilitate la zgomot în dormitorul său de la cămin și își exprima îngrijorarea 
în legătură cu faptul că se vorbea despre el. A sfârșit prin a solicita să fie luat acasă, 
astfel încât să nu mai fie umilit în dormitor de ceilalți tineri, despre care spunea că 
îl strigă în mijlocul nopții „ratat“, , homosexual” și „nebun“. 

După ce a părăsit colegiul, dl H s-a întors să locuiască cu părinţii, unde a solicitat 
tot mai mult ca aceștia să-i acorde timp. Când tatăl încerca să plece la lucru 
dimineaţa, pacientul alerga afară după el și uneori sărea pe spatele mașinii pentru 
a-l împiedica să plece. De asemenea, își scula tatăl în mijlocul nopții solicitându-l să 
asculte înșiruirea plângerilor sale fizice. Își acuza în mod repetat tatăl că îl neglijează 
spunând: „Ce ai de gând să faci cu durerea mea?”. DI H fusese văzut de numeroși 
specialiști și adesea chiar mai multi pentru același domeniu, fără a i se diagnostica 
vreo boală fizică. El insista că are nevoie de „monitorizare“ continuă din partea 
părinţilor, astfel încât ei să ia cunoștință de creșterea și scăderea simptomelor sale 
fizice. DI H avea părinți grijulii și iubitori, care încercau să se adapteze cererii lui 
de atenţie, petrecând mult timp cu el. Odată tatăl pacientului a stat și a ascultat 
plângerile somatice ale fiului său timp de 10 ore fără pauză. 

DI Ha continuat și să audă voci care îl condamnau și odată a atacat un străin 
pe stradă fiind convins că acela ar fi spus lucruri neplăcute despre el. DI H a fost 
spitalizat de două ori pentru câteva săptămâni de fiecare dată și i s-au prescris în 
timp patru antipsihotice diferite. De fiecare dată, pacientul a întrerupt medicatia, 
negând faptul că avea o boală psihiatrică ce ar necesita medicatie psihotropă, dar si 
din cauza efectelor secundare anticolinergice care îl deranjau. 

La scurt timp după internare, examinarea stării psihice a relevat că pacientul 
continua să aibă halucinații auditive, deși el nu se plângea că „aude voci”. De fapt 
era convins că oamenii chiar vorbeau despre el. În mai multe rânduri în cursul 
primelor zile de spitalizare s-a confruntat furios cu ceilalți pacienţi pentru că avea 
impresia că ei îl ridiculizează. Cu toții au negat vehement că ar fi vorbit despre el. 
În plus, dl H finaliza cu dificultate un gând din pricina unei tulburări formale de 
gândire constând în blocaj și pierderea asociaţiilor. Putea să se oprească în mijlocul 
propoziției, să schimbe subiectul, apoi să înceapă o altă propoziţie. 

DI H a prezentat multă anxietate în spital, pentru că nici unul dintre membrii 
echipei nu i-a „monitorizat“ simptomele fizice așa cum o făceau părinţii. Așa cum 
era de așteptat, pacientul încerca să recreeze situația familială în acest mediu. A 
dezvoltat ataşamente transferentiale intense față de doctor și asistentă, de la care se 
aștepta să fie cu el tot timpul. Atunci când doctorul a părăsit secția după 
întrevederea cu el, dl H a încercat să fugă afară după el, exact așa cum făcuse cu 
tatăl lui pentru a-l împiedica să se ducă la serviciu. 

Examinările fizice și neurologice nu au identificat rezultate semnificative. După 
o evaluare psihiatrică atentă, echipa terapeutică a dezvoltat o formulare explicativă. 
Îngrijorările paranoide ale pacientului și preocupările sale somatice mascau o 
autostimă extraordinar de scăzută. Dl H crescuse simțindu-se „oaia neagră“ a 
familiei, deoarece limitele sale i-au împiedicat competiția cu performanțele celor din 
jurul lui. Pentru a-și păstra un grad de autostimă, și-a construit o identitate de 
„Victimă” a unor probleme fizice incapacitante care l-ar fi împiedicat să atingă un 
nivel de performanţă acceptabil. DI H a putut apoi să atribuie bolii fizice eșecurile 
sale de la școală și de la diferite joburi. 

Preocupările somatice ofereau și un punct de concentrare organizat pentru 
gândurile pacientului, prevenind astfel o stare mai profundă de defragmentare 

psihotică sau disolutie a Eului. Aceste preocupări somatice severe erau legate, prin 
mecanismele de introiectie și proiecţie, de percepția sa paranoidă a faptului de a fi 
ridiculizat de ceilalți. Devreme în cursul existenţei sale, dl H internalizase (ca obiecte 
persecutoare) expectafiile și cererile părinţilor. De aceea străinii de pe stradă sau 
din spital, care erau percepuți ca vorbind despre el, au devenit aceste obiecte 
persecutoare pe care el le-a proiectat asupra mediului. Atunci când persecutorii au 
fost reintroiectati, au devenit persecutori interni sub forma durerilor variate care îl 
făceau să solicite atenţie imediată. În consecință, pacientul se simţea în permanenţă 
sub asediul unei armate de torționari, atât în mediu, cât și în propriul corp. 

La nivel neurofiziologic, inabilitatea dlui H de a diferenţia stimuli variați poate 
să fi avut drept consecință amestecul perceptiilor diferitelor surse de durere și chin. 
În sfârșit, somatizarea poate să mai aibă încă o funcție: era singura modalitate prin 
care pacientul știa să menţină relaţia de obiect și astfel să se apere contra unei 
anxietăţi de separare severe. În mod clar, pacientul era prea putin interesat de orice 
evaluare diagnostică sau de sugestiile de tratament din partea medicilor. Aceste 
constatări și recomandări erau de departe mai puţin semnificative pentru el decât 
preocuparea sa pentru faptul că avea nevoie în mod continuu să fie „monitorizat“. 
Litania de plângeri de ordin fizic a pacientului nu avea cu adevărat scopul de a 
obține un răspuns din partea celor din jur cu privire la o potenţială ameliorare; mai 
degrabă, scopul era de a menţine o prezenţă externă continuă, astfel încât el să nu 
fie pus în fața anxietatilor sale privind abandonul. În mod paradoxal, grămada de 
plângeri aveau tendința să evoce un răspuns contrar, și anume să alieneze și să îi 
alunge pe ceilalți. Iniţial, echipa terapeutică a încercat să controleze simptomele 
pozitive ale dlui H prin medicamente. Totuși pacientul refuza cu încăpățânare 
medicatia, deoarece o asocia cu doctorii anteriori care îi spusesera că durerea lui era 
„în întregime în capul lui”. 

Respectând nevoia dlui H de a-și păstra autostima și de a-și organiza gândirea 
prin investirea intensă în simptome fizice, doctorul său din spital l-a asigurat că 
nimeni nu se îndoia de severitatea durerii dlui H. Medicul i-a explicat că boala 
pacientului are atât aspecte psihologice, cât și fizice. Mai departe doctorul i-a explicat 
că o manifestare fizică a bolii era dificultatea de a filtra diferiții stimuli din mediu 
și din interiorul corpului (Freedman et al., 1996; Spohn et al., 1977). Prin această 
abordare educațională, doctorul dlui H și-a convins pacientul că medicatia 
antipsihotică merită încercată deoarece are adesea un efect benefic asupra sistemului 
„de filtrare“. După ce pacientul a acceptat să ia medicafia, tulburarea sa de gândire 
s-a ameliorat mult, permițându-i să vorbească mai coerent cu membrii echipei și cu 
ceilalți pacienţi. Halucinatiile sale auditive au continuat în ciuda medicatiei, dar s-au 
diminuat într-o oarecare măsură ca frecvenţă și severitate. 

Echipa terapeutică a încercat apoi să repare unele dintre deficitele Eului 
pacientului funcționând ca Euri auxiliare. Odată, de exemplu, o asistentă s-a întâlnit 
cu dl H într-o cameră închisă a secției din spital atunci când el începea să acuze 
faptul că oamenii vorbeau despre el pe afară pe hol. Pentru a demonstra că nu era 
nimeni acolo, asistenta a deschis ușa și s-a plimbat cu dl H afară pe hol. Apoi i-a 
explicat pacientului că boala lui implică voci care își au originea în interior și care 

„apoi sunt percepute ca si cum ar veni de la surse exterioare, Această abordare a fost 
întărită prin feedback din partea altor pacienţi la întâlnirile de grup. 

Iniţial, pacientul fusese exclus de la întâlnirile de grup din secție din cauza 
 suprastimulării pe care o implică această modalitate terapeutică. Totuși, dupa ce a 
fost stabilizat pe medicatie, dl H a început să participe la grupuri și să abordeze 
„îngrijorările sale legate de faptul că se vorbea despre el. Ceilalţi pacienţi au infirmat 
cu fermitate aceste acuzaţii și cu toții l-au încurajat să „verifice“ de fiecare dată când 

aude vocea. Acuzatiile ostile ale pacientului fata de alti pacienţi și fata de membrii 
echipei s-au transformat în cereri blânde pe măsură ce a realizat că într-adevăr vocile 
emană din el însuși. 

Deoarece dl H a dobândit un mai mare control al simptomelor pozitive, 
obiectivul tratamentului s-a deplasat spre relaţiile sale interpersonale perturbate. 
Pacientul a încercat să stabilească și cu medicul de la spital aceleași relații pe care 
le avea cu tatăl său. Doctorul și-a dat seama că petrecea mai mult timp în 
interacțiunea cu dl H decât cu oricare dintre ceilalți pacienţi ai lui. Urgenta cu care 
dl H își prezenta simptomele de diaree, dureri de stomac, dureri articulare și altele 
îl împiedicau pe doctor să se despartă de dl H și să plece din secție, Într-o zi când 
di H l-a urmat pe medic afară din secție și a continuat să meargă împreună cu el, 
doctorul a realizat până unde și-a repetat pacientul situația familială în mediul 
spitalului. DI H se simţea ca și cum el ar fi meritat atenţia totală a doctorului său, 
fiind opac la nevoile celorlalți pacienţi cu care împărțea același medic. Doctorul i-a 
spus apoi dlui H că ar fi bine să-și scadă expectatiile în legătură cu cât de mult timp 
ar trebui să petreacă medicul cu el. Doctorul i-a explicat dlui H că va stabili întâlniri 
cu el de 30 de minute la o anumită oră și că nu se vor mai întâlni altă dată. Această 
abordare care pune niște limite s-a adresat simțului de indreptatire al pacientului. 

Această abordare i-a oferit pacientului spre internalizare și o nouă formă de 
relație de obiect. Paradigma relaţiei de obiect a unui Sine care se plânge și care cere, 
legat de un obiect indulgent, a fost modificată de experienţa dlui H cu un nou obiect 
care îngrijește, dar pune și limite. Experienţa cu acest nou obiect a adus în mod 
corespunzător schimbări în reprezentarea de Sine a pacientului. Deși iniţial frustrat, 
pacientul a devenit mai tolerant în privința absentelor doctorului și a acceptat mai 
mult limitările legate și de expectatiile sale fata de ceilalți. Mai mult chiar, limitele 
implicate în această relație l-au condus pe dl H la posibilitatea discutarii cu doctorul 
său a anxietatii de separare. DI H a început să-și exprime îngrijorarea că în absenţa 
unei figuri care să-l îngrijească nevoile sale bazale nu vor fi satisfăcute. 

Când pacientul a fost capabil să-și exprime aceste, dar și alte probleme 
psihologice, a fost repartizat unui psihoterapeut individual fără legătură cu secția 
din spital. Faza timpurie a acestei psihoterapii a fost caracterizată de raportări vaste 
ale pacientului în legătură cu simptomele sale fizice. Terapeutul a ascultat aceste 
prezentări cu interes și preocupare, subliniind nevoia lui de a se centra pe somatic 
și nu pe psihologic. Periodic însă terapeutul comenta că el este absolut incapabil să-l 
ajute pe pacient pentru manifestările sale fizice, întrucât el nu mai avea ce să adauge 
la vasta muncă făcută de echipa terapeutică și de medicii curanti. Pe măsură ce s-a 
dezvoltat încrederea, pacientul a început să discute despre profundele sale 

sentimente de inferioritate in contextul familiei lui. Desi fratele si sora lui s-au 
evidențiat pe linie academică, el însuși se remarca doar printr-o varietate de afecțiuni 
bizare care îl îndepărtaseră de la posibilitatea de a obţine și el succese similare cu 
ale fraților săi. Negarea bolii psihiatrice, lipsa de insight psihologic și lipsa de 
curiozitate a pacientului în legătură cu simptomele lui l-au făcut pe terapeut să 
abordeze cazul predominant suportiv. În acest context, pacientul a fost ulterior 
capabil să exploreze o arie surprinzător de largă de sentimente despre el însuși și 
locul lui în familie. 

În cadrul planului global de tratament, pacientul a fost inclus într-un grup de 
formare de abilități sociale cu un număr mic de persoane de vârsta lui. În acest cadru 
el a fost confruntat cu blandete cu problemele sale de igienă, cu eșecul de a răspunde 
la întrebări în conversații, cu introversia sa și cu dezinteresul față de problemele 
celorlalți. El a început să se amelioreze în toate aceste arii, pe lângă ameliorarea 
generală a funcționării interpersonale. De exemplu, a început să le spună „bună 
dimineața“ celorlalți care vorbeau cu el și chiar să se intereseze despre starea 
acestora. Pacientul a intrat și într-un program de evaluare vacațională și formare de 
abilități, unde trebuia să îndeplinească sarcini simple sub supervizare. Nivelul de 
complexitate al sarcinilor era atent reglat de către terapeut pentru a se adapta 
abilităților pacientului, astfel încât autostima sa să nu-i fie în mod serios amenințată. 
În sfârșit, cu părinții pacientului s-a utilizat o abordare psihoeducationala care să-i 
ajute să accepte limitele fiului lor. Li s-a spus că hiperimplicarea și expectatiile 
excesive sunt contraproductive pentru că pacientul le resimte ca pe o presiune de 
a reuși dincolo de capacităţile lui. 


Acest fragment de tratament informat dinamic ilustrează modul în 
care diferitele abordări teoretice discutate în Capitolul 2 pot să fie utile 
în terapia unui pacient. Principiile psihologiei Sinelui conduc echipa 
terapeutică la o conștientizare empatică a nevoilor pacientului de a-și 
menține autostima, iar terapeutii săi aleg să nu abordeze somatizarea. 
Un cadru teoretic al relaţiilor de obiect facilitează înțelegerea de către 
doctor a relației problematice a acestui pacient cu doctorul. În sfârșit, 
perspectiva psihologiei Eului a fost utilă în două direcții: 1) a fost aplicat 
un model al deficitului Eului sub forma tehnicilor de reconstrucție a 
Eului cu ajutorul echipei de îngrijire și 2) a fost folosit un model al 
conflictului pentru a înțelege halucinatiile auditive, Vocile persecutorii 
pe care le-a auzit acest pacient, numindu-l „ratat“ sau „nebun“, s-au 
dezvoltat dintr-un conflict dureros între expectatiile internalizate ale 
părinţilor lui (sub forma idealului de Eu și a Supraeului) și realitatea 
limitelor sale (funcționarea realistă a Eului). Aceste voci păreau întot- 
deauna mai evidente după ce pacientul trăia vreun eșec în programul 
său vocational. 

În rezumat, pacienţii cu schizofrenie au nevoie de figuri terapeutice 
in viata lor. Ei necesită ajutor pentru a merge pe drumul realitatilor 
complicate ale sistemului de sănătate mintală. Au, de asemenea, nevoie 

e cineva care să le faciliteze înțelegerea fricilor si fantasmelor care i-ar 
împiedica să participe la diferitele componente ale planului terapeutic 
general. Într-adevăr, un rol principal al | psihoterapeutului este să explo- 
_teze problemele compliantei care apar in alte zone ale tratamentului. În 
practica actuală, acest rol este adesea atribuit unui administrator clinic 
al cazului, de obicei pentru că pacientul nu este interesat de terapie sau 
pentru că resursele comunitare nu pot oferi psihoterapie. Administra- 
torii de caz sunt ca niște avocaţi ai pacientului, ghizi către resursele de 
sănătate mintală și coordonatori ai întregului plan terapeutic. Cu toată 
“orientarea managementului de caz spre realitate și adaptare, apar totuși 
aspecte transferentiale și contratransferentiale; de aceea administratorii 
de caz trebuie să fie capabili de intervenţii psihoterapeutice efective 
(Kanter, 1989). Pacienţii schizofreni au nevoie în principal de persoane 
„care arată interes, fie că le numim administratori de caz sau psihotera- 
peuti, care să poată oferi relații umane pline de compasiune, ca refugiu 
intr-o lume confuză și amenințătoare. 


> 

8. Tulburările afective 


Abordările psihodinamice pentru înțelegerea depresiei admit astăzi 
că tulburările afective sunt puternic influențate de factori genetici și 
biologici. De fapt, afecțiunile depresive sunt modelul ideal pentru 
studierea modului în care genele și mediul interacționează pentru a 
produce sindroame clinice. În prezent se consideră că etiologia depresiei 
unipolare este cu aproximație 40% genetică și 60% legată de mediu 
(Nemeroff, 2003). 

Kendler și colegii lui (1993) au urmărit 680 de perechi de gemene cu 
grad zigotic cunoscut pentru a determina dacă s-ar putea dezvolta un 
model etiologic care să prezică episoadele depresive majore. Ei au 
descoperit că rolul factorilor genetici în acest studiu a fost substanțial, 
dar nu copleșitor. Cel mai influent factor predictiv a fost prezenţa unor 
evenimente stresante puternice. Alţi doi factori, relaţiile interpersonale 
și un temperament caracterizat prin nevroticism, au avut și ei roluri 
etiologice importante. Nevroticismul a reieșit ca fiind alienant pentru 
suportul social în multe cazuri. 

Într-un raport ulterior al unei mostre extinse a studiului gemenilor, 
Kendler și colegii săi (1995) au reușit să înțeleagă și mai bine etiologia 
depresiei. Cel mai convingător model conturat de rezultatele lor a fost 
acela în care sensibilitatea la efectele inductoare de depresie ale 
evenimentelor de viata stresante a apărut ca fiind influențată genetic. 
De exemplu, atunci când au fost examinati indivizii cu riscul genetic cel 
mai mic pentru depresie majoră, ei au prezentat o probabilitate de debut 
al depresiei majore pe lună de doar 0,5% în absenţa unui eveniment de 
viata stresant. Totuși, când acești indivizi au fost expuși unui stresor, 
probabilitatea a urcat până la 6,2%. La indivizii cu riscul genetic cel mai 
mare, probabilitatea de debut al depresiei pe lună a fost de doar 1,1% 
în absenţa unui agent stresor, însă riscul a crescut dramatic, la 14,6%, 
în prezenţa unui eveniment de viata stresant. 

Acest model a fost confirmat și de un alt studiu prospectiv efectuat 
pe 1 037 de copii din Noua Zeelandă (Caspi et al., 2003). Cercetătorii 
din acest studiu au descoperit că un polimorfism funcțional în regiunea 

promotoare a genei transportorului serotoninei (5-HTT) modereaza 
influenta evenimentelor de viata stresante asupra depresiei. 

Într-o analiză ulterioară, Kendler et al. (1999) au arătat că aproxi- 
mativ o treime dintre asocierile din evenimentele de viata stresante si 
depresie erau noncauzale, deoarece acei indivizi predispuși la depresie 
majoră selectează mediile cu risc ridicat. De exemplu, persoanele cu 
temperament nevrotic îi pot îndepărta pe cei din jur, rupând astfel relații 
semnificative. Cei mai puternici stresori din studiu au părut să fie 
moartea unei rude apropiate, agresiunile, problemele conjugale serioase 
și divorțul /separarea. Cu toate acestea, există dovezi importante și că 
experiențele timpurii de abuz, neglijare sau separare pot crea o 
sensibilitate neurobiologică ce predispune indivizii să răspundă în viața 
adultă la stresori prin dezvoltarea unui episod depresiv major. De 
exemplu, Kendler et al. (1992) au raportat un risc crescut de depresie 
majoră la femeile care au fost despărțite de mamă sau de tată în copi- 
larie sau adolescenţă. În 2001, Kendler et al. au observat diferente legate 
de sex privind efectul depresogen al evenimentelor de viata stresante. 
Bărbaţii au fost mai sensibili la efectele depresogene ale divortu- 
lui/separarii și ale problemelor legate de muncă, in timp ce femeile au 
reacționat mai ales la efectele depresogene ale problemelor pe care le 
aveau cu persoanele din anturajul imediat. 

Așa cum a subliniat Nemeroff (1999), afirmaţia lui Freud că o 
pierdere la o vârstă fragedă creează o vulnerabilitate care predispune 
la depresie în viața adultă a fost confirmată de cercetări recente. Agid 
et al. (1999) au realizat un studiu de caz controlat în care ratele pierderii 
parentale timpurii datorate morții sau separării permanente înainte de 
vârsta de 17 ani au fost evaluate la pacienţi cu variate afecțiuni psihi- 
atrice în viața adultă. Pierderea unui părinte în timpul copilăriei crește 
semnificativ probabilitatea dezvoltării depresiei majore în viata de 
adult. Efectul pierderii datorate separării permanente a fost mai izbitor 
decât efectul pierderii cauzate de moarte, la fel ca și pierderea înainte 
de vârsta de 9 ani, comparativ cu pierderea în copilăria mare sau ado- 
lescenta. În plus, Gilman et al. (2003) au remarcat că divorțul parental 
în copilăria timpurie a fost asociat cu un risc de depresie mai mare pe 
durata vieţii. Se pare că nu numai pierderile din copilăria timpurie 
cresc vulnerabilitatea la depresie. Atât abuzul fizic, cât și cel sexual au 
fost asociate independent cu depresia adultă la femei (Bernet și Stein, 
1999; Bifulco et al., 1998; Brown, 1993; Brown și Eales, 1993). Femeile 
cu istoric de abuz sau neglijare în copilărie au o probabilitate de două 
ori mai mare decât cele fără un astfel de istoric de a avea relații 
negative și autostimă scăzută în viața adultă (Bifulco et al., 1998). Acele 
femei abuzate sau neglijate, care prezintă relaţii negative și autostimă 
scăzută în viața adultă, au un risc de zece ori mai mare de a face 
depresie. 

Trauma timpurie care pare să fie relevantă pentru un număr 
semnificativ de adulți cu depresie poate duce la alterări biologice 
permanente. Vythilingam et al. (2002) au arătat că femeile depresive cu 
abuz în copilărie au avut, în studiul lor, un volum hipocampal stâng cu 
18% mai mic decât femeile deprimate nonabuzate și un volum hipo- 
campal stâng cu 15% mai mic decât femeile sănătoase. În plus, multe 
cercetări au constatat că nivelul de factor de eliberare a corticotropinei 
(CRF), care induce secreția hipofizară de hormon adrenocorticotrop 
(ACTH), este mult mai ridicat în lichidul cerebrospinal al pacienţilor 
depresivi comparativ cu subiecții nondepresivi de control (Heim et al., 
2000; Nemeroff, 1998a). Când CRF este injectat direct în creierul ani- 
malelor de laborator, aceste animale au un comportament similar 
depresiei la oameni. Aceste observații sugerează un model stres-diateză 
pentru tulburările afective. Cu alte cuvinte, un substrat genetic ar putea 
acționa pentru diminuarea nivelului monoaminergic în sinapse sau 
pentru creșterea reactivitatii axului hipotalamo-hipofizo-adrenal la stres. 
Dacă individul nu trăiește un stres suficient de mare, pragul determinat 
genetic nu este neapărat suficient pentru a induce depresia. Cu toate 
acestea, experiențele de neglijare sau abuz în copilărie pot activa 
răspunsul la stres și induce o creștere a activității în neuronii care conțin 
CRF, despre care se știe că sunt sensibili la stres și excesiv de activi la 
persoanele depresive. Aceste celule pot deveni hipersensibile la anumiți 
indivizi, reactionand dramatic chiar și la stresori minori. Hammen et al. 
(2000) au confirmat ca la femeile adulte traumele din copilarie par sa le 
sensibilizeze la depresia indusa de stresori in viata adulta. 

Într-un studiu elegant construit, Heim et al. (2000) au studiat 49 de 
femei sănătoase, cu vârste cuprinse între 18 și 45 de ani, care nu urmau 
tratamente hormonale sau psihotrope. Ei au împărțit participantele în 
patru grupe: 1) fără istoric de abuz în copilărie sau boli psihiatrice, 2) cu 
depresie majoră curentă și cu abuz sexual sau fizic în copilărie, 3) fără 
depresie majoră curentă, cu abuz sexual sau fizic în copilărie, 4) cu 
depresie majoră curentă, dar fără istoric de abuz. Femeile din studiu cu 
istoric de abuz în copilărie au prezentat răspunsuri crescute hipofizare, 
adrenale și autonome la stres, comparativ cu subiecții de control. Acest 
efect a fost deosebit de semnificativ la femeile cu simptome curente de 
depresie și anxietate. Răspunsul ACTH la stres la femeile cu istoric de 
abuz în copilărie și cu diagnostic curent de depresie majoră a fost de 
peste șase ori mai mare decât răspunsul subiecţilor de control de aceeași 
vârstă. Cercetătorii au conchis că hiperactivitatea axului hipotalamo-hi- 
pofizo-adrenal și a sistemului nervos autonom asociate cu hiposecretia 
de CRF sunt o consecință persistentă a abuzului din copilărie care poate 
contribui la diateza pentru depresia adultă. 

Stresorii din copilărie sunt componentele inerente ale unui model 
psihodinamic care vede patologia adultă ca asociată traumelor timpurii. 

Cu toate acestea, perspectiva dinamică ia în considerare si semnificaţia 
unui stresor particular. Clinicienii trebuie să-și amintească mereu că 
ceea ce poate să pară un stresor relativ modest pentru un observator 
din afară poate avea semnificaţii puternice, conștiente sau inconștiente, 
pentru pacient, care să-i accentueze foarte mult impactul. Hammen 
(1995) nota că „s-a ajuns la un considerabil consens că mai puţin con- 
tează apariția unui eveniment de viata negativ și mai mult interpretarea 
personală a semnificației evenimentului și importanţa sa în contextul 
apariţiei sale“ (p. 98). Într-un studiu longitudinal asupra legăturii dintre 
reacțiile depresive și stresori, Hammen et al. (1995) au descoperit că acei 
stresori al căror conţinut se suprapunea cu aria de autodefinire a 
pacientului erau în mod deosebit factori precipitanti pentru episoade 
depresive. Cu alte cuvinte, la cineva al cărui simţ al Sinelui este partial 
definit de conexiunile sociale, pierderea unei relații personale semni- 
ficative poate precipita o depresie majoră. Pe de altă parte, dacă 
valoarea de sine a cuiva este în mod deosebit legată de control și succes, 
o asemenea persoană face mai ușor un episod depresiv ca răspuns la 
un eșec în muncă sau la școală. 

Un studiu recent realizat de Kendler et al. (2003) arată că eveni- 
mentele de viata cu semnificații particulare pentru indivizi pot fi mai 
strâns legate de debutul depresiei majore la pacienții adulți. În interviuri 
cu gemeni identificați în Registrul Gemenilor din Virginia, au descoperit 
că debutul depresiei majore era anticipat, dintre stresori, de rate mari 
ale pierderii și umilintei. Ei au mai remarcat că evenimentele în care 
apărea o combinaţie de umilire (datorită separării inițiate de cineva 
semnificativ) și pierdere au fost mai generatoare de depresie decât 
evenimentele pure de pierdere precum moartea. Evenimentele umili- 
toare care devalorizează direct individul aflat într-un rol important au 
fost puternic asociate cu riscul de episoade depresive. De aceea, un 
clinician specializat în psihodinamică va dori să exploreze semnificația 
tuturor stresorilor pentru a afla modul unic în care stresorul a afectat 
pacientul. 


8.1 Înțelegerea psihodinamică a depresiei 


Istoria abordărilor psihanalitice/psihodinamice ale depresiei începe 
cu clasica lucrare a lui Sigmund Freud Doliu și melancolie (Freud 
1917/1963). Punctul de vedere cel mai important al lui Freud era acela 
că pierderile din copilăria timpurie duc la predispozitie la depresie in 
viața adultă. El a mai observat că autodeprecierea marcată, atât de 
frecventă la pacienţii depresivi, era rezultatul unei furii îndreptate spre 

interior. Mai exact, el spunea că furia este dirijată intern pentru ca Sinele 
pacientului s-a identificat cu obiectul pierdut. Cum a spus Freud: 
„Astfel, umbra obiectului cade peste Eu, iar cel din urmă poate, din 
această cauză, să fie judecat de o instanţă specială ca și cum ar fi un 
obiect, obiectul părăsit“ (p. 249). În 1923, Freud nota că aducerea unui 
obiect pierdut înăuntru și identificarea cu el poate fi singura cale prin 
care unele persoane renunţă la o figură importantă din viata lor. În 
același an, în Eul și Se-ul (Freud, 1923/1961), el a postulat că pacienții 
melancolici au un Supraeu sever pe care el l-a legat de vina lor de a fi 
arătat agresiune față de persoanele iubite. 

Karl Abraham (1924/1927) a elaborat ideea lui Freud de legare a 
prezentului cu trecutul. El a sugerat că adulţii depresivi au suferit o 
scădere severă a autostimei în timpul copilăriei și că depresia adultă 
este declanșată de o nouă pierdere sau de o nouă dezamăgire ce 
stârnește sentimente negative intense față de figurile din prezent și 
trecut care au rănit pacientul prin retrageri, reale sau imaginare, ale 
iubirii lor. 

Klein (1940/1975) observa că apărările maniacale, cum sunt omni- 
potenta, negarea, disprețul și idealizarea, se dezvoltă ca răspunsuri la 
sentimentele dureroase produse de suferința pentru obiectele pierdute 
ale dragostei. Aceste apărări sunt folosite pentru: 1) salvarea și reinves- 
tirea obiectelor pierdute ale dragostei, 2) negarea obiectelor interne rele, 
3) negarea dependenţei marcate de obiectele dragostei. Clinic, pacienţii 
pot exprima aceste operațiuni maniacale printr-o negare a oricărei 
agresivitati sau distructivitati fata de alţii, printr-o dispoziție euforică 
contrară situației lor actuale de viata, prin idealizarea altora sau printr-o 
atitudine sfidătoare ori dispretuitoare fata de alte persoane care servesc 
la negarea nevoii de relație. Un aspect integral al posturii defensive 
maniacale este adesea o dorință de a triumfa asupra părinților și de a 
inversa astfel relația părinte-copil. Această dorinţă de a triumfa poate 
da naștere în schimb vinovatiei și depresiei. În viziunea lui Klein, acest 
mecanism este parțial responsabil pentru depresia care se dezvoltă 
frecvent după un succes sau o promovare, 

Formularea lui Klein este utilă pentru că ajută clinicienii să înțeleagă 
cum poate funcția psihologică a episodului maniacal să coexiste cu 
determinantii biologici. Funcţia defensivă a maniei este cea mai evidentă 
la pacienţii maniacali disforici (Post et al., 1989), la care anxietatea și 
depresia „străpung“ un episod maniacal, necesitând renașterea negării 
maniacale. Mai mult, într-o formă mult mai atenuată, apărările hipo- 
maniacale sunt în mod tipic concepute pentru a apăra împotriva 
amenințării afectelor depresive. Un pacient, de exemplu, spunea că s-a 
simțit „bine“ după ce a aflat de moartea mamei sale. S-a simţit puternic 
expansiv și eliberat de dependenţă. În ciuda acestor sentimente, a putut 
să-și dea seama cât era de ciudat că nu a fost lovit de tristețe. 

În anii ‘50, au apărut contribuţiile lui Bibring (1953), care difereau 
substantial de cele ale lui Freud si Klein, in privinta rolului agresivitatii. 
El considera ca este mai bine sa intelegem depresia ca pe o stare afectiva 
primară, neasociată agresivitatii întoarse spre interior, pe care au 
subliniat-o Klein și Freud. El vedea stările melancolice ca născute din 
tensiunea dintre idealuri și realitate. Trei aspirații înalt investite nar- 
cisic — să fii prețuit și iubit, să fii puternic sau superior și să fii bun și 
iubitor — sunt considerate ca standarde de conduită. Cu toate acestea, 
constienta Eului privind inabilitatea sa reală sau imaginată de a se ridica 
la aceste standarde produce depresie. Ca urmare, persoana deprimată 
se simte neajutorată și lipsită de putere. El credea că orice lezare a 
autostimei poate precipita depresia clinică. De aceea, vulnerabilitatea 
narcisică era cheia înţelegerii lui Bibring despre ceea ce pune în mișcare 
procesul depresiv. El nu vedea că Supraeul avea un rol-cheie în acest 
proces. 

După studierea dosarelor copiilor depresivi de la Clinca Hampstead 
din Marea Britanie, Sandler și Joffe (1965) au ajuns la concluzia că 
aceștia devin deprimati atunci când simt că au pierdut ceva esenţial 
pentru autostimă, dar se simt prea neajutorati pentru a face ceva in 
privinţa acestei pierderi. Ei au subliniat că pierderea era mai mult decât 
un obiect al dragostei, real sau imaginar, ci și o stare de bine conferită 
individului de acest obiect. Această stare a devenit un tip de „paradis 
pierdut“, care a fost idealizat și dorit intens chiar dacă era de neatins. 

Jacobson (1971a) a dus mai departe formularea lui Freud sugerând 
că pacienţii deprimati se poartă de fapt ca si cum ar fi obiecte ne- 
însemnate, pierdute ale iubirii, deși ei nu-și asumă toate caracteristicile 
acestei persoane pierdute. În cele din urmă, acest obiect intern rău — 
sau obiectul extern pierdut al iubirii — se transformă într-un Supraeu 
sadic. Atunci, pacientul depresiv devine „o victimă a Supraeului, la fel 
de neajutorată și lipsită de putere ca un copilaș care este torturat de 
cruda și puternica sa mamă“ (p. 252). 


Dna Iera o casnică în vârstă de 49 de ani care dezvoltase o depresie psihotică. 
Devenise convinsă că era complet inutilă și se gândea adesea cum o bătea tatăl ei 
în copilărie pentru că era o „fetiță rea“. Uneori, introiectul rău al tatălui abuziv și 
detestat fusese absorbit în imaginea de Sine a pacientei, iar ea se rănea, atât ca 
autopedepsire, cât și ca mod de a-și ataca obiectul intern. Alteori, tatăl era perceput 
ca un obiect intern separat sau ca un Supraeu aspru care o mustra că este rea. În 
aceste condiţii, dna I auzea o voce halucinată spunând „Eşti rea” și ,,Meriti să mori“. 


Lumea de obiecte interne a dnei I indică felul în care, în depresia 
psihotică, există o fuziune a Sinelui cu obiectul, pe de o parte, și o 
reactivare a relației de obiect intern în care obiectul rău și chinuitor sau 
Supraeul primitiv persecută un Sine rău, pe de altă parte. Jacobson 

credea că mania poate fi înțeleasă ca o reunire magică a Sinelui cu figura 
aspră a Supraeului, astfel schimbându-se figura dintr-un călău punitiv 
într-o persoană în întregime bună, iertătoare și iubitoare. Acest obiect 
idealizat poate apoi să fie proiectat în lumea exterioară pentru a stabili 
relații puternic idealizate cu alţii, în timp ce agresivitatea și dorința de 
distrugere sunt negate. 

Arieti (1977) a postulat o ideologie preexistentă la persoanele care 
devin sever deprimate. El a observat, pe când trata pacienți sever 
deprimati, că aceștia au adesea un model de viata pentru altcineva, in 
loc de a avea un model de viata pentru ei înșiși. El a numit persoana 
pentru care trăiau ei celălalt dominant, Soțul, soția sunt adesea celălalt 
dominant, însă uneori această funcție poate fi îndeplinită de un ideal 
sau de o organizație. El a folosit termenul de scop dominant sau etiologie 
dominantă pentru situaţia în care un scop sau tel transcendent a ocupat 
acest loc în lumea psihologică a individului. Acești indivizi simt că a 
trăi pentru altcineva sau altceva nu este un lucru bun pentru ei, dar se 
simt incapabili să schimbe asta. Ei pot crede că viaţa este fără valoare 
dacă nu pot obține răspunsul pe care-l doresc de la celălalt dominant 
sau dacă nu-și pot atinge scopul imposibil. 

Teoria atasamentului ne poate învăța multe despre depresie. John 
Bowlby (1969) vedea atașamentul copilului față de mamă ca necesar 
pentru supraviețuire. Când atașamentul este rupt prin pierderea 
părintelui sau printr-o evoluție instabilă față de părinte, copiii se văd 
ca nedemni de iubit, iar pe mamele lor și pe ceilalți care îi îngrijesc, ca 
pe niște persoane abandonante și de care nu se pot atașa. De aceea, 
copiii aceștia pot deveni depresivi în viața adultă ori de câte ori trăiesc 
o pierdere, pentru că aceasta reactivează sentimentele de abandon și 
imposibilitatea de a fi iubiți. 

Există mai multe teme și formulări psihodinamice care sunt rezumate 
în Tabelul 8.1. Aproape toate vederile psihanalitice sugerează o vulne- 
rabilitate narcisică fundamentală sau o autostimă fragilă la pacienții 
depresivi (Busch et al., 2004). Furia și agresivitatea sunt și ele implicate 
în cele mai multe teorii, mai ales în asociere cu vina și autodenigrarea 
pe care acestea le produc. În plus, căutarea unei figuri înalt protectoare, 
cu certitudinea că pacientul nu va afla acea persoană, este o parte a 
tabloului depresiv. Un Supraeu exigent și perfectionist pare să joace un 
rol central și poate deveni chinuitor prin cererile pe care i le adresează 
individului. In unele cazuri, se formează un cerc vicios (Busch et al., 
2004). O persoană care este deprimată poate încerca să compenseze 
idealizându-se pe sine sau alte persoane semnificative. Totuși, această 
idealizare doar crește riscul unei eventuale dezamăgiri, care atrage după 
ea apoi depresia, pentru că aceste standarde înalte nu au fost atinse. 
Acest eșec poate duce și la devalorizarea propriei persoane și la furia 
autodirectionata. 

Tabel 8-1. Contribuţii istorice majore la modelele psihodinamice ale depresiei/distimiei 


Freud (1917/1963) Furia întoarsă spre interior 

Abraham (1924/1927) Pierderile din prezent reactivează scăderea autostimei 
din copilărie 

Klein (1940/1975) Eșec de dezvoltare în timpul poziţiei depresive 

Bibring (1953) Tensiune în Eu între idealuri și realitate 

Sandler si Joffe (1965) Neputinta ca raspuns la pierderea obiectului real sau 
imaginar al iubirii in copilarie 

Bowlby (1969) Pierderea reactiveaza senzaţia de a fi de neiubit si 


abandonat consecutiv atașamentului nesigur 

Jacobson (1971a, 1971b) Obiectul pierdut al iubirii transformat într-un Supraeu 
sadic 

Arieti (1977) A trăi pentru celălalt dominant 


Un model psihodinamic contemporan al depresiei trebuie să 
înțeleagă că experiențele timpurii ale traumei îl fac pe copil să dezvolte 
reprezentări problematice ale Sinelui și obiectelor. În cazul abuzului 
fizic și sexual, copilul internalizează un Sine rău care merită abuzul și 
care este foarte sensibil în privința victimizării. Reprezentarea obiectului 
este, cel mai probabil, aceea a unei figuri abuzive și punitive care atacă 
Sinele. Sentimentul de a fi chinuit sau persecutat de acest obiect intern 
abuziv se potrivește foarte bine cu observaţiile asupra Supraeului 
punitiv. De asemenea, pierderea timpurie a unui părinte duce copilul 
la dezvoltarea unui simţ al Sinelui abandonat, căruia nu i se pot satisface 
nevoile pe care în mod normal un părinte le îndeplinește. Copilul 
internalizează și o reprezentare a obiectului abandonant și crește cu un 
sentiment al pierderii și al dorului, care se reactivează în viata adultă 
în momentul în care apare un stresor care implică pierderea. De aceea, 
efectele pierderii sunt accentuate când pierderea apare în viața adultă. 
Pentru că autostima copilului este bazată în general pe felul în care 
acesta este tratat în primele sale interacțiuni cu familia, o autostimă 
vulnerabilă este și ea o moștenire a traumei și a pierderii din copilărie. 
Construirea personalității copilului în contextul relațiilor problematice 
cu părinţii și cu alte persoane semnificative va avea probabil ca rezultat 
dificultăți de relationare în viata adultă. Astfel, adulţii cu un asemenea 
trecut pot avea dificultăți în formarea și menţinerea relațiilor și pot fi 
mai vulnerabili la pierdere și la rănirea narcisica de către alţii. 

Studiul mecanismelor de apărare este o altă componentă a teoriei 
psihanalitice, relevantă pentru un model psihodinamic al depresiei. 
Mecanismele de apărare sunt create foarte devreme în viata, pentru a 
controla stările afective dureroase. Lucrările lui Kwon (1999; Kwon și 
Lemmon, 2000) arată că anumite mecanisme de apărare pot contribui 

la dezvoltarea depresiei, in timp ce altele pot contribui la protectia 
împotriva depresiei. Întoarcerea împotriva propriei persoane, care 
presupune autocritică exagerată și persistentă, este o apărare imatură 
care are un efect aditiv asupra stilului atributional negativ în dezvol- 
tarea disforiei. Alte mecanisme de apărare imature par să crească și ele 
riscul depresiei și al altor boli psihiatrice (Vaillant și Vaillant, 1992). Pe 
de altă parte, anumite mecanisme de apărare de nivel înalt, cum ar fi 
intelectualizarea, care presupune reinterpretarea realităţii prin interme- 
diul unor principii generale și abstracte, pot modera pozitiv influența 
stilurilor atributionale asupra nivelului disforiei. De aceea, adăugarea 
unei perspective psihodinamice a apărărilor poate ușura înțelegerea și 
tratarea depresiei (Hayes et al., 1996; Jones si Pulos, 1993). 

Un alt principiu al gândirii psihodinamice este concentrarea pe ceea 
ce este unic în fiecare pacient, opunându-se percepției pacienților ca 
parte a unui grup larg. Din acest punct de vedere, modelele psihodina- 
mice ale depresiei iau în considerare calitățile unice ale mecanismelor 
de apărare și ale relaţiilor de obiect pentru fiecare persoană deprimată. 
De exemplu, Blatt (1998, 2004) a studiat populaţii largi de pacienţi 
depresivi și a observat două tipuri psihodinamice de bază. Tipul 
anaclitic este caracterizat de sentimente de neajutorare, singurătate și 
slăbiciune, asociate cu frici cronice de abandon și lipsă de protecție. 
Acești indivizi tânjesc să fie alinati, protejați și iubiți. Ei sunt caracterizați 
prin vulnerabilitate la ruperea relaţiilor interpersonale și folosesc de 
obicei ca mecanisme de apărare negarea, deplasarea și refularea. Spre 
deosebire de ei, pacienţii introiectivi care sunt deprimafi sunt în primul 
rând preocupaţi de autodezvoltare. Relaţiile intime sunt văzute ca 
secundare și ei folosesc alte mecanisme de apărare: intelectualizare, 
formațiune reactionala și rationalizare. Ei sunt excesiv de perfectionisti 
și de competitivi și dirijati de dorința de a se realiza la muncă și la 
școală. Pacienţii de tip anaclitic își manifestă depresia în special prin 
sentimente disforice de abandon, pierdere și singurătate. Pacienţii de 
tip introiectiv își manifestă depresia prin sentimente de vinovăţie și lipsă 
de valoare. Ei au un deosebit simţ al eșecului și sentimentul că și-au 
pierdut autonomia și controlul. 


8.2 Psihodinamica suicidului 


Multe boli psihiatrice diferite pot culmina cu deznodământul tragic 
al sinuciderii. Sinuciderea este cel mai frecvent asociată cu tulburări 
afective majore. De aceea, va fi abordată detaliat în cuprinsul acestui 
capitol. Înainte de a examina perspectiva psihodinamică a suicidului, 

se impune o obiectie. Determinantii comportamentului suicidar pot fi 
atât biologici, cât și psihologici. Aspectele psihodinamice scoase la iveală 
de travaliul psihoterapeutic cu pacienți suicidari pot fi, în unele situații, 
secundare în raport cu schimbările neurochimice, așa încât toate 
modalitățile de tratament somatic disponibile trebuie să fie folosite 
agresiv în paralel cu abordarea psihoterapeutică. În multe cazuri, doar 
psihoterapia nu este suficientă pentru pacienții sever suicidari. Într-un 
studiu comparat (Lesse, 1978), doar 16% dintre pacienții sever deprimati 
care urmau o psihoterapie au avut rezultate pozitive, în timp ce 83% 
dintre pacienții care urmau atât psihoterapie, cât și farmacoterapie și 
86% dintre aceia care fuseseră supuși terapiei electroconvulsivante 
(TEC) au avut rezultate bune. Salvarea vieții pacienţilor este mult mai 
importantă decât puritatea teoretică. 

Ideatia și comportamentul suicidar, ca toate celelalte acte și gânduri, 
sunt produsele finale ale principiilor supradeterminării și funcției 
multiple (v. Capitolul 1). Motivatiile suicidului sunt foarte variate și 
adesea necunoscute (Meissner, 1986). De aceea, clinicianul trebuie să 
asculte cu atenţie fiecare pacient, observând dezvoltările particulare de 
transfer-contratransfer, înainte să se ajungă la o saturare a bazelor 
dinamice ale suicidului. 

Conform înţelegerii sale asupra depresiei, Freud (1917/1963) a 
presupus că Eul se poate ucide singur doar dacă se tratează pe el însuși 
ca pe un obiect, așa că a postulat că suicidul rezultă din impulsuri 
ucigașe deplasate — adică dorințele distructive fata de un obiect 
internalizat sunt redirectionate împotriva Sinelui. După dezvoltarea 
modelului structural (Freud, 1923/1961), Freud a redefinit suicidul ca 
victimizare a Eului de către un Supraeu sadic. Viziunea lui Karl 
Menninger (1933) asupra suicidului era ceva mai complexă. El credea că 
există cel puțin trei dorinţe care pot contribui la un act suicidar: dorința 
de a ucide, dorinţa de a fi ucis și dorința de a muri. Dorinţa de a ucide 
poate fi directionata nu doar spre un obiect intern. Experienţa clinică 
confirmă tot mereu faptul că suicidul este adesea destinat distrugerii 
vieților supravietuitorilor. De exemplu, pacienţii depresivi simt adesea 
că sinuciderea este singura răzbunare satisfăcătoare împotriva părinților. 
Partenerul unui pacient poate fi, în același fel, „ținta“ sinuciderii. 

O temă recurentă în relaţiile de obiect ale pacienților suicidari este 
drama desfășurată între un călău sadic și victima chinuită. Ca și în cazul 
dnei I descris anterior, există adesea un obiect intern persecutor care il 
face pe pacient să se simtă îngrozitor. Pe de altă parte, pacientul care se 
identifică cu persecutorul poate chinui, la rândul său, pe oricine din 
anturaj. În unele cazuri, pacientul poate crede că singura soluţie posibilă 
de ieșire din această dramă este supunerea fata de călău prin sinucidere 
(Meissner, 1986). Figura persecutoare internă a fost numită „călăul 
ascuns“ (Asch, 1980). 

in alte cazuri, agresivitatea joacă un rol mult mai modest in 
motivarea suicidului. Fenichel (1945) observa că suicidul poate însemna 
împlinirea unei dorințe de reunire, adică o reunire veselă și magică cu 
o persoană iubită și pierdută sau o unire narcisică cu o figură a Supra- 
eului iubitor. Pierderea de obiect stă adesea în spatele compor- 
tamentului suicidar si multi pacienţi suicidari dau dovadă de puternice 
dorinte de dependenta fata de un obiect pierdut (Dorpat, 1973). Din 
acest punct de vedere, suicidul poate fi o dorinţă regresivă de reunire 
cu o figură maternă pierdută. Ultimele cuvinte ale reverendului Jim 
Jones pronunţate la suicidul și homicidul în masă din 1978 din Guyana 
au fost „mamă... mamă“, rostite chiar înainte să se împuște în cap. Un 
proces patologic de doliu este implicat adesea în sinucideri, mai ales la 
acelea care se întâmplă la comemorarea morții cuiva iubit. Cercetările 
au demonstrat, de exemplu, că există o corelaţie statistic semnificativă 
între sinucidere și comemorarea morții unui părinte (Bunch și 
Barraclough, 1971). Când autostima și autointegritatea cuiva depind de 
atașamentul fata de un obiect pierdut, suicidul pare a fi singura cale de 
a reface autocoeziunea, 


Dna ] era o femeie de 24 de ani cu depresie psihotică al cărei frate geamăn se 
sinucisese în urmă cu doi ani. După moartea acestuia, ea se retrăsese din viata, 
intenfionand să se sinucidă la rândul ei. Mai mult, se identificase psihotic cu fratele 
ei, până la punctul la care se credea bărbat și își atribuise prenumele fratelui. Boala 
ei se dovedise refractară la tratamentul cu antidepresive cu litiu și TEC. Simtea că 
nu poate continua să trăiască în absenţa fratelui ei. Dna ] s-a sinucis, în cele din 
urmă, la comemorarea morții fratelui ei. 


Pentru a aprecia riscul de sinucidere la un pacient, aceste teme 
psihodinamice trebuie puse în contextul factorilor predictivi ai riscului 
suicidar. Un studiu prospectiv efectuat pe 954 de pacienţi (Clark și 
Fawcett, 1992) a arătat că este extrem de util să facem diferenţa între 
factorii de risc pe termen scurt și factorii pe termen lung în încercarea 
de a preveni suicidul. Șapte factori au anticipat suicidul în termen de 
un an de la intrarea în studiu: atacuri de panică, anxietate, scăderea 
severă a interesului și a plăcerii, agitație depresivă care implica o 
schimbare rapidă a dispozitiei de la anxietate la depresie și la furie și 
viceversa, abuz de alcool, scăderea capacităţii de concentrare și 
insomnie globală. Factorii pe termen lung includ disperarea, ideatia 
suicidară, intenţii suicidare și istoric de tentative de suicid anterioare. 
Disperarea care s-a arătat în mod repetat a fi într-o mai mare măsură 
un factor predictiv pentru sinucidere decât depresia poate fi asociată 
cu o imagine a Sinelui rigidă, care nu se schimbă în ciuda dezamă- 
girilor repetate. Dacă cineva nu poate trăi la nivelul așteptărilor ținute 
foarte rigid despre ceea ce ar trebui să fie Sinele, e posibil să apară 

disperarea, iar sinuciderea pare să fie singurul mod de ieșire din 
această situație. Respectând această constatare, Arieti (1977) a remarcat 
că anumiţi pacienţi care nu-și pot schimba ideologia dominantă sau 
așteptările celuilalt dominant pot prezenta și ei un mare risc suicidar. 
În evaluarea ideatiei suicidare, există un risc mai mare atunci când 
ideatia este egosintonică — acești pacienţi găsesc ideatia suicidară 
acceptabilă și par a fi renunțat să lupte împotriva dorinţei de a se 
omorî. 

Pentru a pune sinuciderea in context psihodinamic, clinicienii 
trebuie să înțeleagă natura evenimentului precipitant, motivațiile 
conștiente și inconștiente și variabilele psihologice preexistente care 
cresc probabilitatea acțiunii conforme cu gândurile suicidare. Prin 
intermediul testelor psihologice proiective, cercetătorii (Smith, 1983; 
Smith și Eyman, 1988) au studiat și identificat patru modele ale 
funcționării Eului și paradigme ale relațiilor de obiect intern care făceau 
diferența între indivizii cu tentative serioase și cei care făceau doar 
gesturi pentru a-i controla pe cei apropiați. Sinucigașii reali au 
prezentat 1) o inabilitate de a renunţa la dorinţele infantile de protecție, 
asociate cu conflictul privind starea de dependenţă, 2) o viziune 
limpede, dar ambivalentă asupra morţii, 3) exigente excesiv de mari 
fata de sine, 4) controlarea în exces a afectelor, cu deosebire a agresi- 
vitatii. Cu toate că acest model se aplică mai mult bărbaților decât 
femeilor (Smith și Eyman, 1988), atitudinea inhibitoare asupra agresi- 
vitatii distinge femeile sinucigașe reale de acelea care recurg doar la 
gesturi blânde. Aceste rezultate ale testelor implică faptul că structurile 
psihologice preexistente care favorizează sinuciderea sunt mai con- 
sistente la pacienţii individuali decât diversele motivații aflate îndărătul 
unui act sinucigaș particular. 


8.3 Considerații asupra tratamentului 
8.3.1 Rezultatele cercetărilor 


Psihoterapia psihanalitică sau psihodinamică a depresiei /distimiei 
are o bază de cercetare mai mică decât terapia cognitiv-comporta- 
mentală și decât psihoterapia interpersonală. Cercetările de psihoterapie 
psihanalitică au în față multe provocări unice, drept care pot fi proble- 
matice. Definirea intervențiilor terapeutice unice pentru psihoterapia 
psihanalitică, standardizarea acestor tehnici printre terapeutii bine 
pregătiți, acceptarea finalului deschis și adesea a unei durate lungi a 

terapiei, selectarea unor subiecti de control adecvati si abordarea 
obiectiilor privind randomizarea studiului — toate acestea fac din 
cercetarea domeniului o întreprindere dificilă. 

În ciuda dificultăţilor și aspectelor complexe ale acestui demers, 
există din ce în ce mai multă literatură concentrată pe psihoterapia 
psihanalitică și psihodinamică a depresiei. Studiile mai vechi foloseau 
terapia dinamică scurtă ca grup de comparație pentru evaluarea și de 
obicei validarea altei metode terapeutice. Studii mai recente și riguros 
controlate au arătat că psihoterapia psihodinamică este cel putin la fel 
de eficientă ca alte modalități terapeutice. Într-un studiu efectuat asupra 
îngrijitorilor deprimati ai membrilor mai bătrâni din familii (Gallagher- 
Thompson și Steffen, 1994), randomizarea s-a făcut la unul dintre cele 
două grupuri de tratament: terapie psihodinamică scurtă sau terapie 
cognitiv-comportamentală. După 20 de ședințe, 71% dintre ingrijitori 
nu mai erau clinic depresivi. Pe ansamblu, nu s-au găsit diferenţe între 
cele două grupuri de tratament. 

Rezultate similare au fost raportate la al doilea Proiect de Psiho- 
terapie de la Sheffield (Shapiro et al., 1994, 1995). În acest studiu 
controlat randomizat realizat în Marea Britanie, 120 de pacienți depre- 
sivi au fost trimiși la 8 sau 16 ședințe de terapie psihodinamica inter- 
personală sau terapie cognitiv-comportamentală. Ambele tratamente 
s-au dovedit la fel de eficiente și au avut un efect la fel de rapid. Cu 
toate acestea, la pacienţii sever depresivi rezultate semnificativ mai bune 
au apărut după 16 săptămâni de terapie, indiferent dacă a fost vorba despre 
terapie psihodinamică interpersonală sau cognitiv-comportamentală. 
La o evaluare realizată după o urmărire de un an de zile, nu au fost 
găsite diferenţe în general nici în rezultate, nici în menţinerea efectelor 
pozitive între cele două tipuri de terapie. Perioadele lungi de terapie 
par a fi asociate cu rezultate mai bune pe termen lung, mai ales în cazul 
terapiei interpersonale psihodinamice. 

În alt studiu randomizat controlat care compara terapia foarte scurtă 
cognitiv-comportamentală și terapia psihodinamică interpersonală 
pentru depresie subsindromală, Barkham et al. (1999) au dezvoltat un 
model „doi plus unu“: două ședințe de o oră la o săptămână distanţă, 
urmate de o a treia ședință de o oră după trei luni. Toate grupurile de 
tratament au avut rezultate bune și nu au existat diferențe semnificative 
între modalitățile de tratament, cu excepția urmăririi la un an, când 
terapia cognitiv-comportamentală a demonstrat un avantaj semnificativ 
la evaluarea prin Inventarul de Depresie Beck. 

Un studiu controlat randomizat asupra efectelor terapiei psihodina- 
mice interpersonale scurte versus tratamentul obișnuit după autootră- 
virea deliberată (Guthrie et al., 2001) efectuat în Marea Britanie a arătat 
semnificativ mai puţină ideatie suicidară și mai puţine încercări de 
autodistrugere printre pacienţi la urmărirea de 6 luni comparativ cu 

subiectii control. Un recent studiu controlat al efectelor pe termen scurt 
si pe termen lung ale tratamentului psihologic al depresiei post partum 
(Cooper et al., 2003) a comparat efectele consilierii nondirective, ale 
terapiei cognitiv-comportamentale si ale terapiei psihodinamice in 
raport cu tratamentul oferit in spital. La 4 luni și jumătate, toate cele 3 
grupuri de tratament au prezentat scoruri semnificativ mai mici pe Scala 
de depresie postnatală Edinburgh comparativ cu grupul de control, dar 
numai terapia psihodinamică s-a arătat a fi semnificativ superioară 
tratamentului grupului de control în reducerea ratei depresiei, în baza 
Interviului Clinic Structurat pentru DSM-III-R. 

Cea mai recentă reevaluare metaanalitică a eficacitatii psihoterapiei 
psihodinamice scurte aplicate depresiei majore conform DSM-III 
(American Psychiatric Association, 1980), comparativ cu terapia cogni- 
tiv-comportamentală sau cu terapia comportamentală (Leichsenring, 
2001), a inclus doar studii in care s-au efectuat cel putin 13 ședințe de 
terapie și în care au fost tratați cel putin 20 de pacienţi. Nu s-au găsit 
diferențe semnificative între terapii în privința ameliorării simptomelor 
depresive, a simptomelor psihiatrice generale, a funcţionării sociale sau 
a numărului de pacienţi în remisie sau ameliorati. Autorul a tras 
concluzia că psihoterapia psihodinamică scurtă și terapia cognitiv-com- 
portamentală sau comportamentală par să fie la fel de eficiente în 
tratamentul depresiei. 

O evaluare a tratamentului depresiei la vârstnici (Karel și Hinrichsen, 
2000) confirmă faptul că psihoterapia psihodinamică este mai eficientă 
decât lipsa tratamentului și pare să fie la fel de eficientă în comparație 
cu alte tipuri de terapie. Sărăcia de cercetări curente și nevoia de mai 
multe studii axate pe depresia geriatrică sunt subliniate în acest studiu, 
ca și o metaanaliză a tratamentelor farmacologice și psihologice pentru 
pacienții vârstnici depresivi (Gerson et al., 1999). 

Un studiu inedit asupra psihoterapiei psihodinamice scurte în depre- 
sie îi descrie eficacitatea într-un cadru natural folosind un tratament 
hibrid între eficacitate /randament (Hilsenroth et al., 2003). Douăzeci și 
unu de pacienți cu tulburare depresivă majoră, tulburare depresivă fără 
altă specificaţie, distimie sau tulburare de adaptare cu dispoziție 
depresivă au urmat tratament cu una sau două ședințe pe săptămână. 
În acest studiu, spre deosebire de cele anterioare, pacienții nu au fost 
excluși din cauza comorbiditatilor. În plus, durata tratamentului nu a 
fost fixă, ca în cazul studiilor controlate randomizate, ci a fost hotărâtă 
de clinician, pacient și de evoluţia terapiei. Toţi pacienţii au efectuat cel 
putin 9 ședințe, iar numărul de ședințe a fost în medie de 30, pe o 
durată medie de 7 luni. Simptomatologia depresivă și funcționarea 
relationala, socială și ocupationala conform DSM-IV (American 
Psychiatric Association, 1994) au fost evaluate folosind scale clinice si 
autoevaluări pre- si posttratament. Schimbări pozitive semnificative 

statistic au apărut în toate ariile de funcţionare. Și mai interesant, o 
legătură directă proces-rezultat a fost observată între tehnicile tera- 
peutice și ameliorarea simptomelor depresive. Mai specific, concen- 
trarea ședinței pe afect și exprimarea emoțiilor par să fi fost cele mai 
importante elemente. Autorii au admis limitările date de dimensiunea 
mică a grupului și de nivelul clinic ușor spre moderat al bolii. Cu toate 
acestea, studiul este o premieră, relationand eficacitate cu un cadru 
natural, 

Studii mai recente au început să investigheze combinarea psihotera- 
piei cu medicatia antidepresivă în tratamentul depresiei. Într-un studiu 
olandez, 167 de persoane neinternate cu depresie majoră au fost incluse 
într-un studiu clinic randomizat de șase luni cu antidepresive sau 
terapie combinată (de Jonghe et al., 2001). Tratamentul antidepresiv 
inițial a fost cu fluoxetină și s-a folosit un protocol de pași succesivi cu 
amitriptilină și moclobemida în cazurile de intoleranta sau ineficienta. 
Tratamentul combinat a adăugat 16 sesiuni de psihoterapie suportiva 
psihodinamică scurtă. Diferențe semnificative statistic în ratele de succes 
au favorizat substanţial terapia combinată la 8, 16 și 24 săptămâni de 
tratament. La 6 luni, 40% dintre pacienţii care primiseră doar anti- 
depresive au încetat să-și mai ia medicatia, in timp ce doar 22% din cei 
supuși terapiei combinate au renunțat. Rata medie de succes pentru 
grupul de farmacoterapie a fost de 40,7% și de aproape 60% pentru 
grupul de terapie combinată la 24 de săptămâni. Pacienţii care au urmat 
tratamentul combinat au avut o probabilitate mai mică de a abandona 
tratamentul — medicamentos sau integral —, având de aceea șanse 
semnificativ mai mari de vindecare. 

Alt studiu care susținea superioritatea terapiei combinate asupra 
farmacoterapiei simple pentru depresia majoră a fost realizat de 
Burnand et al. (2002). În acest studiu elvețian, 74 de pacienți au fost 
randomizati pentru tratament cu clomipramină sau clomipramină 
combinată cu psihoterapie psihodinamică, într-un cadru de tratament 
nespitalizat de 10 săptămâni pentru o patologie acută. Pacienţii care 
luau doar clomipramină au primit îngrijiri suportive comparabile cu 
cantitatea de psihoterapie structurată primită de grupul de terapie 
combinată. S-au observat ameliorări în ambele grupuri. Cu toate acestea, 
pacienții din grupul de tratament combinat au prezentat rate mai mici 
de eșec al tratamentului și o funcționare mai bună la locul de muncă 
după 10 săptămâni. În plus, acest grup a demonstrat o funcționare 
globală mai bună și o rată de spitalizare mai mică după încheierea 
studiului. Psihoterapia psihodinamică scurtă s-a dovedit a fi și 
foarte economică: o economie de 2 311 dolari pe pacient în grupul de 
tratament combinat rezultată din mai puţine zile de muncă pierdute și 
mai puțină spitalizare. Aceste cifre au depășit costul furnizării psiho- 
terapiei. 

Eficacitatea de cost a psihoterapiei psihodinamice scurte a fost 
sugerată anterior într-un studiu efectuat pe 110 pacienți nonpsihotici a 
căror boală nu a răspuns la tratamentul de rutină oferit de un specialist 
în sănătate mintală pe o perioadă de șase luni (Guthrie et al., 1999). 
Dintre acești pacienţi, 75,5% au prezentat tulburări depresive. Toţi 
pacienţii au fost randomizati fie pentru opt ședințe săptămânale de 
psihoterapie psihodinamică interpersonală, fie pentru controlul și 
îngrijirea uzuală psihiatrică. La urmărirea de șase luni, aceia care urmau 
o terapie au demonstrat o ameliorare semnificativ mai mare decât su- 
biectii de control în zonele de funcționare socială și de stres psihologic. 
Ei au arătat, de asemenea, o reducere semnificativă a utilizării serviciilor 
de sănătate în primele șase luni după tratament comparativ cu subiecții 
de control. Costul adițional al terapiei a fost compensat de reducerea 
cheltuielilor de asigurare de sănătate în șase luni. 

Studiile randomizate controlate care investighează terapia psihodina- 
mică lungă și psihanaliza cu pacienţii depresivi rămân indisponibile. 
Mulţi clinicieni recunosc faptul că există un subgrup de pacienți 
depresivi care necesită acest tratament. Blatt et al. (1995) au reanalizat 
date de la Programul de Cercetare în Colaborare a Tratamentului 
Depresiei al Institutului Naţional de Sănătate Mintală și au descoperit 
că pacienţii perfectionisti și autocritici (i-e., subtipul introiectiv de 
pacienţi depresivi) nu au răspuns bine la nici unul dintre cele patru 
tipuri de tratament care au cuprins 16 săptămâni de terapie cognitivă, 
16 săptămâni de terapie interpersonală, 16 săptămâni de imipramină 
plus management clinic și 16 săptămâni de placebo plus management 
clinic. Două studii de urmărire în cadrul natural (Blatt, 1992; Blatt et al., 
1994) au arătat că psihoterapia psihodinamică pe termen lung poate fi 
eficientă la pacienţii autocritici și perfectionisti care nu răspund la 
terapiile scurte. Mulţi dintre acești pacienți au probabil trăsături carac- 
terologice obsesiv-compulsive și narcisice semnificative. Acești pacienți 
perfectionisti pot prezenta și un risc mare de sinucidere (Blatt, 1998; 
Hewitt et al., 1997), așa încât investiția de timp, energie și resurse poate 
fi foarte bine justificată. Sunt necesare cercetări ulterioare pentru a 
confirma această ipoteză. 


8.3.2 Principii de tratament 
Mania 

Cei mai multi pacienți maniacali nu vor putea beneficia de inter- 
venfiile terapeutice până când mania lor nu este controlată farmacologic. 


Mare parte a tratamentului ulterior presupune prevenirea recăderilor 
prin concentrarea asupra problemelor de noncomplianta si a lipsei de 

insight asupra bolii. Trebuie abordate mai multe teme psihodinamice 
majore prezente adesea la pacienţii bipolari. Păstrând negarea generală 
a bolii lor, acești pacienți argumentează adesea că simptomele lor 
maniacale sau hipomaniacale nu sunt o manifestare de boală, ci mai 
degrabă reflectarea felului în care sunt ei de fapt. Pacienţii bipolari au 
o cunoscută lipsă de insight. Într-un studiu efectuat pe 28 de pacienți 
maniacali, tratați într-o secție de spital (Ghaemi et al., 1995), s-a evaluat 
insight-ul pacienţilor la internare și la externare. Cercetătorii au 
descoperit că până și atunci când toate simptomele de manie s-au 
ameliorat ori s-au remis, insight-ul a rămas remarcabil de absent. 

Legată adesea de această negare este o altă temă psihodinamică ce 
implică clivajul sau discontinuitatea psihică. Mulți pacienţi bipolari 
continuă să nege semnificația episoadelor lor maniacale anterioare chiar 
și atunci cand sunt eutimici. Ei pot pretinde că acel comportament a fost 
pur și simplu rezultatul faptului că nu s-au îngrijit și adesea insistă că 
ceea ce s-a întâmplat înainte nu se va mai întâmpla vreodată. În această 
formă de clivaj, reprezentarea Sinelui implicat în episodul maniacal este 
văzută ca total separată de Sinele din faza eutimică. Această lipsă de 
continuitate a Sinelui nu pare să-l deranjeze pe pacient, deși pare a-i 
exaspera pe membrii familiei și pe doctori. Specialistul care tratează 
pacientul trebuie să lucreze psihoterapeutic pentru a pune laolaltă 
fragmentele Sinelui într-un continuum narativ în viata pacientului, asa 
încât nevoia de a menține farmacoterapia să devină mai consistentă la 
acest pacient, Uneori, înregistrarea pe bandă a episoadelor maniacale 
(cu permisiunea pacientului) și prezentarea lor pacientului atunci când 
acesta este eutimic pot ajuta la convingerea pacientului că există o 
legătură între Sinele maniacal și cel eutimic. 

Dintr-o perspectivă kleiniana, sarcina terapeutică fundamentală cu 
pacientul bipolar poate fi facilitarea travaliului doliului. Pierderile 
parentale timpurii, mai ales a mamei, sunt puternic asociate cu dezvol- 
tarea bolii bipolare (Mortensen et al., 2003). De fapt, copiii care-și pierd 
mama înainte de vârsta de 5 ani au un risc de patru ori mai mare de a 
dezvolta o tulburare bipolară. Există și o legătură puternică între trauma 
fizică din copilărie si mania în viata adultă (Levitan et al., 1988) și este 
posibil ca nevoia de a nega agresivitatea să aibă rădăcini în primii ani 
de viață. Amenințarea unor sentimente agresive și persecutoare duce 
la nevoia creării de apărări maniacale pentru a le nega. După un episod 
maniacal, pacienţii pot fi foarte conștienți de propria distructivitate și 
pot resimfi remușcări pentru răul pe care l-au făcut altora în timpul fazei 
maniacale. Psihoterapeutii pot deci să intervină la momentul potrivit 
pentru a-i ajuta pe pacienţi să integreze părțile iubitoare și agresive ale 
Sinelui lor interior și reprezentările de obiect. Continuarea clivării 
acestor aspecte ale persoanei lor le oferă pacienților o ușurare temporară 
de durere, dar în nici un caz nu le rezolvă anxietatile depresive. Klein 

(1940/1975) a observat că atunci când sentimentele de persecuție și 
agresivitate scad, apărările maniacale devin mai putin necesare pacien- 
tului. De aceea, un alt scop este ajutarea pacientului să devină mai 
capabil să internalizeze acele relaţii în care binele și dragostea pre- 
valează în raport cu răul și cu ura. 

Într-un studiu prospectiv de doi ani asupra recăderilor efectuat pe 
61 de pacienţi în ambulatoriu cu tulburare bipolară (Ellicott et al., 1990), 
recăderea nu a putut fi explicată de schimbări ale nivelului litiului sau 
de complianta la medicamente. Cu toate acestea, a existat o asociere 
semnificativă între evenimentele stresante și recădere. Cercetătorii au 
ajuns la concluzia că intervenţiile psihologice în perioade de mare stres 
sunt cruciale pentru prevenirea recurentei. Psihiatrii specializați in 
psihodinamică trebuie să observe semnificația agenţilor stresanti 
specifici în viaţa pacientului si să îi monitorizeze în timp ce controlează 
și administrarea timostabilizatorului. 

Litiul și alte timostabilizatoare dobândesc adesea semnificații speciale 
pentru pacienţii bipolari. Pentru unii pacienți, medicatia reprezintă o 
metodă de a-i depriva de euforia egosintonică a episoadelor maniacale. 
Medicația le poate reaminti pacienţilor și de unii membri ai familiei care 
au suferit de tulburare bipolară cu consecințe precum sinuciderea. 
Jamison (1995) și-a descris propria luptă cu boala bipolară și a apreciat 
ca extraordinar ajutorul pe care i l-a oferit psihoterapia pentru a continua 
să ia litiu și pentru a-și înțelege temerile în administrarea medicatiei. Prin 
psihoterapie, ea și-a descoperit aceste temeri: „De fapt, la baza tuturor 
acestora, eram terifiată că litiul ar putea să nu aibă efect: Cum ar fi să îl 
iau și să fiu în continuare bolnavă? Pe de altă parte, dacă nu l-aș lua, nu 
ar mai fi nevoie să îmi văd împlinite cele mai negre temeri“ (p. 103). 

Deși problemele legate de noncomplianta trebuie energic abordate, 
trebuie amintit că farmacoterapia tulburărilor bipolare are o eficacitate 
limitată în prevenirea in timp a recurenfelor. Doar în jur de 40% dintre 
pacienţii care iau litiu nu au mai avut recăderi la urmărirea de 5 ani 
(Maj, 1999). Cotele înalte ale problemelor legate de serviciu și ale 
problemelor de familie reprezintă mai degrabă regula decât excepția 
(Miklowitz și Frank, 1999). Există un consens în privința faptului că 
psihoterapia trebuie să aibă scopuri mai mari decât cel de a îmbunătăți 
gradul de complianta; psihoterapia ar trebui totodată să identifice 
stresorii, să îmbunătățească funcționarea în familie și să elaboreze 
impactul bolii asupra pacientului și a celorlalți. Miklowitz et al. (2003) 
au demonstrat într-un studiu riguros că psihoeducatia despre functio- 
narea în familie, adăugată la farmacoterapie, sporește atât fidelitatea 
fata de tratament, cât și adaptarea simptomatică în perioada care 
urmează unui episod. 

Salzman (1998) a pledat cauza integrării farmacoterapiei și psiho- 
terapiei în tratamentul pacienţilor bipolari. Construirea unei alianțe 

terapeutice este problema cea mai importantă și se ajunge la realizarea 
ei prin explorare psihoterapeutică, empatie și educaţie, mai degrabă 
decât prin folosirea unor tactici de dezbatere. Crearea unei diagrame a 
dispozitiei poate fi și ea utilă. Mișcările transferentiale de la idealizare 
la devalorizare sunt foarte frecvente, iar acting-out-ul contratransfe- 
renfial ca reacţie la frustrare și furie este un risc permanent. 

Jamison (1995) a fost și ea de acord asupra necesităţii tratamentului 
combinat: „Pe nesimţite, psihoterapia vindecă. Dă un sens confuziei, 
ține în frâu gânduri și sentimente terifiante, aduce înapoi ceva din 
controlul și speranța și posibilitatea de a învăţa din toate... Nici o pastilă 
nu mă va ajuta să rezolv problema că nu vreau să iau pastile; tot așa, 
doar psihoterapia nu poate preveni mania și depresia. Am nevoie de 
amândouă“ (p. 89). 


Depresia 


Primul pas în tratamentul terapeutic al depresiei, indiferent dacă 
pacientul este internat sau în ambulatoriu, este stabilirea unei alianțe 
terapeutice. Pentru a construi raportul necesar, clinicianul trebuie să 
asculte pur și simplu și să empatizeze cu punctul de vedere al pacientu- 
lui. Poate cea mai frecventă greșeală a membrilor familiei și a psihiatri- 
lor începători este încercarea de a înveseli pacientul prin evidenţierea 
aspectelor pozitive. Comentarii de tipul „Nu aveţi de ce să fiți depri- 
mat — aveţi atâtea calități“ sau „De ce să vreţi să vă omorâți? Aveţi 
pentru ce trăi“ pun mai degrabă paie pe foc. Asemenea comentarii de 
„încurajare“ sunt trăite de pacienţi ca lipsă totală de empatie, care îi 
poate face să se simtă si mai neintelesi și singuri și în consecință si mai 
suicidari. 

Dimpotrivă, clinicienii care lucrează cu asemenea pacienţi trebuie 
să-și exprime înțelegerea că există într-adevăr motive de depresie. Ei 
pot empatiza cu durerea depresiei și pot mobiliza ajutorul pacientului 
pentru a găsi împreună cauzele ascunse ale acestei dureri. Abordarea 
inițială trebuie să fie suportivă, dar fermă (Arieti, 1977; Lesse, 1978). 
Interpretările premature, de exemplu: „Nu sunteţi cu adevărat depre- 
siv — sunteţi furios“, vor fi și ele percepute ca neempatice sau neadec- 
vate. Clinicianul va fi mult mai util dacă pur și simplu ascultă și încearcă 
să înțeleagă viziunea pacientului asupra bolii. 

Un terapeut specializat in psihodinamică va evalua cu grijă natura 
stresorului care pare să declanșeze depresia. Oare stresorul implică 
umilire și pierdere? Oare retrezește pierderi și traume din frageda 
copilărie? Care a fost semnificația specială a stresorului pentru pacient? 
Terapeutul va dori să știe cu ce anume asociază pacientul stresorul. Este 
oare evenimentul reminiscenta altor sentimente, gânduri sau fantasme 

care au trecut prin mintea pacientului? Terapeutul specializat in psiho- 
dinamică trebuie, de asemenea, să încurajeze pacientul să descrie vise 
care ar putea arunca o lumină pe ceea ce se petrece în mod inconștient. 

În cursul anamnezei și al evaluării stresorului, terapeutii specializaţi 
în psihodinamică trebuie să fie atenţi și la temele care apar în jurul 
modelelor relationale și al autostimei pacientului. Vor lua în considerare 
diferitele teme psihodinamice enumerate mai sus și vor aprecia care 
sunt cele mai clar implicate în patogeneza depresiei pacienţilor. S-a 
întors furia lor către interior? Se tem că tendința lor destructivă și 
supărarea i-au lezat pe cei dragi? Există undeva o imagine a Sinelui 
perfectionista care pare imposibil de atins? Este oare pacientul chinuit 
de un Supraeu rău și neînțelegător care cere în mod constant mai mult 
decât poate da acesta? A trăit pacientul pentru „celălalt dominant“ mai 
degrabă decât să-și îndeplinească propriile dorinţe și vise? Este depresia 
mai curând de tip anaclitic, cu sentimente marcante de neajutorare, 
slăbiciune și singurătate sau este mai mult de tip introiectiv, pentru care 
autodezvoltarea pare să fie mai importantă decât găsirea unui obiect 
protector al iubirii? Și ce mecanisme de apărare folosește pacientul 
pentru a-și controla stările afective dureroase? 

În timpul analizării acestor teme din istorisirea vieții pacientului, 
terapeutul trebuie să aibă grijă să observe transferul, contratransferul 
și fenomenele de rezistență. Modul în care pacientul se raportează la 
terapeut și sentimentele evocate în terapeut de către pacient vor furniza 
indicii asupra modelelor familiare de probleme de relație care apar în 
afara terapiei. Modelul de rezistență poate reflecta apărările pacientului 
și în alte situații de viata. În cele din urmă, terapeutul alcătuiește o 
formulare a dificultăților pacientului, care să implice atât problemele 
timpurii de dezvoltare, cât și situaţia curentă, Semnificaţia stresorului 
va avea probabil un rol important în formulare. 

Formularea încearcă să abordeze întrebări de genul: Care sunt 
evenimentele care au precipitat aparent depresia? Ce aspirație evaluată 
narcisic nu a reușit pacientul să realizeze? Care este ideologia domi- 
nantă a pacientului? Cine este celălalt dominant pentru care trăiește 
pacientul și de la care acesta nu primește răspunsurile dorite? Există 
vinovăție asociată cu agresivitatea sau furia și, dacă este așa, pe cine 
este furios pacientul? Există o frustrare privitoare la eforturile făcute de 
Sine pentru obținerea unui răspuns din partea obiectului Sinelui? 
Prezintă pacientul o depresie de tip anaclitic, în care schimbarea tera- 
peutică va implica relaţiile interpersonale? Sau pacientul are mai 
degrabă o depresie de tip introiectiv, în care sunt mai importante 
autodefinirea și autovalorizarea? 

În timp ce clinicianul ascultă povestirea pacientului și dezvoltă 
ipoteze despre bazele psihodinamice ale depresiei, pacientul formează 
un atașament de transfer față de terapeut. În termenii lui Arieti, 

terapeutul devine un ,,tert dominant“, în plus fata de celălalt dominant 
din viata pacientului. Multe preocupări de acest fel, care sunt proble- 
matice in relationarea primara a pacientului, vor iesi la suprafata prin 
transfer. Arieti a subliniat că realizarea unei alianţe terapeutice îi poate 
cere terapeutului să se conformeze unor așteptări ale pacientului în 
timpul fazelor inițiale ale psihoterapiei, facilitându-se astfel repetarea 
patologiei pacientului în relația terapeutică. Atunci când s-a adunat 
suficientă informație, terapeutul ar putea să aibă nevoie să treacă la o 
abordare mai expresivă și să-i interpreteze pacientului modelul „ce- 
luilalt dominant“ care a provocat atâtea dificultăți. Arieti a observat că 
„Pacientul trebuie să realizeze conștient că nu știa cum să trăiască 
pentru el însuși. Nu s-a ascultat niciodată pe sine însuși; în situațiile cu 
o mare semnificație afectivă nu a putut niciodată să se impună. A vrut 
doar să obțină aprobarea, afecțiunea, dragostea, admiraţia sau grija 
celuilalt dominant“ (p. 866). După această conștientizare, poate ieși la 
suprafață o doză sănătoasă de furie împotriva celuilalt dominant. 

După ce ideologia dominantă a fost dezvăluită, sarcina terapeutului 
este aceea de a ajuta pacientul să conceapă un nou mod de trai. În 
termenii lui Bibring (1953), fie trebuie modificate suficient aspirațiile 
idealizate pentru a putea fi realizate, fie trebuie abandonate și înlocuite 
cu alte scopuri și obiective. În perspectiva dezvoltării unor noi modele 
și scopuri de viata, acești pacienţi pot depinde de terapeutii lor pentru 
aflarea răspunsurilor. Dacă terapeutul cedează acestei cereri și le spune 
ce trebuie să facă, nu face altceva decât să le reîntărească sentimentul 
de inutilitate și să le scadă autostima (Betcher, 1983; Maxmen, 1978). 
Cererea pacienţilor de a li se rezolva dilema poate fi pur și simplu 
întoarsă spre ei prin explicația că ei sunt în cea mai bună poziție de a-și 
face planuri alternative de viaţă. 

O problemă centrală a abordării psihodinamice a pacienţilor depre- 
sivi este stabilirea unei semnificații interpersonale și a unui context 
pentru depresia lor. Din păcate, pacienții rezistă adesea cu tenacitate la aceste 
implicaţii interpersonale (Betcher, 1983). Ei preferă de multe ori să-și 
vadă depresia și dorințele suicidare ca apărând în gol, insistând asupra 
faptului că nu au pe cine să dea vina, în afară de ei. Atenţia concentrată 
asupra dezvoltărilor de transfer-contratransfer poate duce la spargerea 
acestei forme de rezistență. Atât în psihoterapie, cât și în tratamentul 
spitalicesc, pacienții își recapitulează relațiile cu obiectele interne, ca și 
modelele lor de relationare cu figurile externe. Pacienţii depresivi, mai 
ales, nutresc sentimente puternice. În timpul unui asemenea tratament, 
terapeutul poate trăi sentimente de disperare, furie, dorința de a scăpa 
de pacient, fantasme de putere salvatoare și multe altele. Toate aceste 
reacții emoționale pot reflecta și modul în care se simt celelalte persoane 
din viața pacientului. Aceste dimensiuni interpersonale ale depresiei 
pot fi implicate în provocarea sau perpetuarea acesteia. Pentru a 

examina impactul bolii pacientului asupra celor din jur, terapeutul 
trebuie să obțină colaborarea pacientului prin folosirea constructivă a 
acestor sentimente în relaţia terapeutică. Multe cazuri refractare de 
depresie au intrat în impasul repetitiei modelelor caracteristice ale 
relaţiilor de obiect, care au o bază caracterologică solidă și sunt dificil 
de schimbat. 


DI K era un chimist respectat care a necesitat spitalizare la vârsta de 41 de ani, 
în urma unei depresii cu ideatie suicidară. În timpul cât vizitase spitalul ca pacient 
în ambulatoriu, încercase toate antidepresivele cunoscute în doze terapeutice și cu 
monitorizarea nivelului seric, iar în primele săptămâni de spitalizare se folosise TEC. 
Nici una dintre aceste intervenţii somatice nu ameliorase cât de putin depresia. Cu 
toate acestea, pacientul susținea în continuare că este victima unui „dezechilibru 
chimic“ si că este responsabilitatea medicilor să rezolve acest lucru. Dl K se plângea 
de sentimente de devalorizare, imposibilitatea de a dormi, incapacitatea de a se 
concentra la muncă, deznădejde cu privire la viitor si se punea mereu la îndoială. 
Simtea că toate realizările lui au fost în zadar și că isi adusese soția la nebunie prin 
repetatele lui cereri de a fi consolat. Dna K era disperată pentru că se părea că orice 
îi oferea soțului ei nu ajuta la nimic. De câte ori încerca să-i arate soțului aspectele 
pozitive ale vieții, el îi răspundea cu „da, dar“, respingând punctele ei de vedere ca 
irelevante. 

Medicul rezident însărcinat cu tratamentul dlui K și alți membri ai personalului 
împărtășeau aceeași frustrare. Pacientul le cerea să îi îndeplinească nevoile, dar apoi 
le respingea toate sugestiile ca inutile. Întregul personal se simţea neputincios, 
descoperit și extenuat de depresia dlui K. De câte ori medicii rezidenți de gardă 
veneau să facă vizite în pavilion, dl K angaja cu ei lungi discuţii despre depresia sa. 
Enumera medicamentele pe care le încercase și expunea rolul neurotransmitatorilor 
în depresie. Le cerea sfaturi despre boala lui. Inevitabil, medicii rezidenți erau atrași 
în discuţie și încercau să aline suferința acestui om evident inteligent și bine 
informat. Cu toate acestea, fiecare sugestie făcută de rezidenţi era respinsă de dl K 
pentru că „nu e utilă“. La sfârșitul acestor discuţii, medicii simțeau că timpul pierdut 
cu dl K fusese inutil și plecau dezamăgiți și neputincioşi. 

Echipa de tratament a prezentat dilema dlui K supervizorului rezidentilor, care 
a arătat felul în care lumea interioară a pacientului era recreată în mediu. 
Asumându-și rolul de ,,petitionar care respinge ajutorul“, pacientul restabilea o 
relație de obiect intern caracterizată printr-o autoreprezentare victimizată și îndelung 
suferindă asociată cu o reprezentare de obiect inutilă și neputincioasă. DI K se 
folosea de reactivarea acestei relaţii de obiect intern pentru a chinui pe oricine se 
afla în jurul lui. Era capabil, în acest fel, să descarce o enormă cantitate de furie care 
își avea originea în interacțiunile din copilărie cu mama sa, despre care simțea că 
nu a fost în stare să vină în întâmpinarea nevoilor lui. 

Ca rezultat al acestei consultaţii, a avut loc o schimbare decisivă în abordarea 
tratamentului. Rezidentul și personalul care îl îngrijeau pe dl K au fost capabili să 
renunțe la eroicele lor eforturi terapeutice și să încerce să obțină colaborarea 

pacientului pentru a-l determina să-și dea seama ce se întâmpla de fapt. Nemaifiind 
de aici încolo un recipient pasiv de tratamente „medicale“, pacientul era acum un 
colaborator activ într-un proces psihologic de reflecţie și de înțelegere. 
Paradigma relaţiilor de obiect care fusese pusă în act în mediu a fost clarificată 
și descrisă pacientului, În același timp, asistentul social însărcinat cu cazul i-a 
explicat dnei K înțelegerea bazată psihanalitic a problemei, pentru a-i ușura 
eliberarea de sentimentul ei de culpabilitate și a o ajuta să înțeleagă că situaţia 
prezentă era o recapitulare a unei experiențe nerezolvate din copilărie. Când echipa 
terapeutică a încetat să reacționeze asemenea reprezentării de obiect intern a dlui 
K, acesta a început să se prezinte diferit. S-a înfuriat la început la sugestia lor că ar 
trebui să accepte toată responsabilitatea bolii sale. Cu toate acestea, rezidentul i-a 
explicat că s-a încercat tot ce era posibil în materie de intervenţie farmacologică și 
că acum dl K trebuie să-și ia în considerare propria contribuţie la sentimentul că 
este „blocat” în hăurile disperării. Această schimbare de abordare i-a adus dlui K o 
_ noua relație de obiect cu care să se lupte. După încăpățânarea inițială, a făcut un 
lung travaliu psihologic. A intrat in contact cu ura fata de mama sa, invinovatita că 
nu i-a oferit dragostea și aprobarea pe care le cerea, ca și cu satisfacția de a-și chinui 
soția, care fusese o metodă de a se întoarce la mamă. 


Cazul dlui K arată felul în care o depresie severă refractară la 
tratamentul somatic convențional poate fi asociată cu o formidabilă 
rezistență caracterologică ce duce la „blocarea“ pacientului într-o relație 
de Sine-obiect nerezolvată. Așa cum am descris în Capitolul 6, o 
schimbare într-un asemenea tratament poate apărea atunci când perso- 
nalul îngrijitor infirmă așteptarea pacientului că va reacționa precum 
reprezentarea obiectului proiectat; în loc de toate acestea, personalul i-a 
furnizat un nou model de înțelegere, dar și o nouă serie de obiecte și 
interacțiuni de internalizat. 

Alt aspect al schimbării abordării dlui K a fost dat de faptul că 
membrii personalului și-au dat seama că acesta nu era numai victima 
bolii, dar și un victimizator al celor din jurul lui. Discutând despre 
beneficiul secundar asociat frecvent cu depresia, Bibring (1953) remarca 
faptul că unii pacienţi depresivi își exploatează boala pentru a-și justifica 
expresiile mascate ale impulsurilor lor distructive și sadice îndreptate 
împotriva celor din jur. DI K își forța soția să intre într-un rol matern 
fata de el doar pentru a-i dovedi că tratamentul ei matern nu are nici o 
valoare. Comentând sadismul ascuns prezent adesea la pacientul 
depresiv, Jacobson (1971b) sublinia: „Depresivul reușește întotdeauna 
să-și determine partenerul, adesea întregul anturaj, mai ales copiii, să 
se simtă teribil de vinovaţi, aducându-i și pe ei în aceeași stare de 
depresie profundă“ (p. 295). Într-adevăr, toți membrii personalului au 
început să se simtă la fel ca dl K. Au început să se simtă din ce în ce mai 
vinovați pentru că nu găseau nici o modalitate terapeutică potrivită 
pacientului și au devenit din ce in ce mai deprimati și descurajati pe 

măsură ce înregistrau un nou eșec. Jacobson a mai afirmat că unii 
pacienţi depresivi (precum dl K) pot crea un cerc vicios care îi inde- 
părtează pe partenerii lor de viață tocmai atunci când este nevoie cel 
mai acut de dragostea lor. Soții sau soțiile unor asemenea pacienţi sunt 
aduși la disperare și încep să se comporte crud sau neglijent ca urmare 
a sentimentelor lor de inadecvare, rănind pacienţii în momentele în care 
aceștia sunt neajutorati și vulnerabili. Clinicienii pot urma un model 
asemănător, devenind sarcastici sau reci datorită faptului că pacienţii 
le resping în mod repetat ajutorul. 

Vinieta clinică a cazului dlui K subliniază și importanța implicării 
familiei în tratamentul unui pacient sever deprimat. Literatura care 
abordează problema familiilor pacienților depresivi indică faptul că rata 
recidivelor, evoluţia depresiei și comportamentul suicidar sunt toate 
afectate de funcționarea familiei (Keitner și Miller, 1990). Într-un studiu 
(Hooley și Teasdale, 1989), cel mai bun factor predictiv al recidivei a fost 
senzația pacientului că partenerul de viata este foarte critic fata de el. 
Făcând o paralelă cu cercetările efectuate asupra familiilor pacienților 
schizofreni, studiul a mai arătat că emoția foarte puternic exprimată în 
familia pacientului depresiv poate avea o contribuție la apariția recidivei 
(Hooley et al., 1986; Vaughn și Left, 1976). Pacienţii depresivi determină 
apariția sentimentelor de ostilitate și sadism printre membrii familiei, iar 
clinicienii trebuie să-i ajute pe aceștia să treacă peste sentimentele de 
vinovăție apărute din cauza acestor reacţii pentru a le putea considera 
răspunsuri de înţeles în situaţia creată de un membru de familie depresiv. 


8.4 Indicaţii și contraindicatii 


Pentru multi pacienți depresivi sau distimici, combinaţia de psiho- 
terapie si medicatie pare sa fie abordarea optima. Nemeroff (1998b) 
observa ca, in timp ce aproximativ 65% dintre pacientii depresivi ras- 
pund la un singur antidepresiv cu o scădere de 50% pe scala severitatii 
simptomatice, doar 30% se intore complet la starea eutimica, conform 
scorurilor obtinute pe scalele standard. Thase et al. (1997) au descoperit 
că este foarte eficientă combinaţia de psihoterapie si medicatie în 
formele mai severe de depresie recurentă, Cu toate acestea, la studierea 
formelor mai ușoare de depresie, terapia combinată nu s-a dovedit a fi 
mai eficientă decât psihoterapia ca demers unic. Medicația este adesea 
ineficientă în depresiile minore și acești pacienți pot necesita psiho- 
terapie pentru a ajunge să funcționeze normal. 

O parte dintre pacienții depresivi nu vor fi complianti la medicatia 
prescrisă din motive variate, inclusiv pentru că ei nu simt că merită să 

fie mai bine sau pentru că simt că luând medicamente vor fi stigmatizati 
ca fiind bolnavi mintal. De Jonge et al. (2001) au conchis ca tratamentul 
combinat oferă avantaje semnificative comparativ cu farmacoterapia 
singură la pacienţii cu depresie majoră. Pacienţii din grupul combinat 
au fost semnificativ mai complianti la medicaţie si la tratament în 
general și astfel a fost mai probabil ca ei să se vindece. Un avantaj major 
al tratamentului combinat este posibilitatea de a aborda mai eficient și 
în timp util, ca parte a procesului terapeutic, aspectele legate de 
noncomplianta. 

Unii pacienţi refuză cu încăpățânare să ia medicatia, nu o pot lua din 
cauza unor boli preexistente sau nu pot tolera efectele secundare. Pot fi 
necesare abordări psihodinamice pentru a înțelege semnificația medica- 
tiei sau motivele refuzului în astfel de cazuri. Experienţa clinică a arătat 
că unii pacienţi vor accepta medicatia după o fază pregătitoare de 
psihoterapie psihodinamică. 

Alţi pacienţi pot avea o boală care este partial sau total refractară la 
orice tratament somatic. Psihoterapia psihodinamică pe termen lung 
poate fi indicată în cazurile de eșec terapeutic în loturile cu medicatie 
multiplă și/sau terapii de scurtă durată. Clinicienii care evaluează aceste 
cazuri ar trebui să fie suspicioși în trei categorii de situaţii (Gabbard, 
2000): 1) depresia majoră pe Axa I cu comorbiditate pe Axa II, 2) per- 
sonalitatea depresivă și 3) depresia caracterologică în contextul 
tulburărilor de personalitate. În legătură cu prima categorie, mai multe 
studii (Duggan et al., 1991; Reich și Green, 1991; Shea et al., 1990) au 
sugerat că anumite tulburări de personalitate pot contribui la o tendință 
de a menţine depresia o dată ce aceasta s-a produs și, de asemenea, 
factorii caracterologici pot să fie responsabili pentru complianta scăzută 
la medicatie. Psihoterapia psihodinamică poate să fie necesară in 
combinație cu medicatia pentru a trata eficient această populaţie. 

În legătură cu a doua categorie, multe controverse s-au referit la 
existența sau nu a distinctiei tulburare de personalitate depresivă versus 
distimie. Datele arată că distincția dintre cele două este validă și 
folositoare clinic (Phillips et al., 1998) și că durata psihoterapiei este 
semnificativ mai lungă la subiecții care au tulburare de personalitate 
depresivă fata de cei care nu au. Pacienţii distimici pot necesita și ei 
tratament combinat pentru obținerea reacției optime. O tranșă de 
psihoterapie psihodinamică poate să fie de ajutor în astfel de cazuri 
pentru clarificarea diagnosticului, definirea comorbiditatilor și favori- 
zarea remisiei. 

Cea de-a treia categorie se referă în principal la pacienţii cu tulburări 
severe de personalitate, mai ales borderline, care se plâng de „depresie“ 
fără să îndeplinească însă criteriile DSM-IV-TR (American Psychiatric 
Association, 2000) pentru o tulburare pe Axa I. Acești pacienţi repre- 
zintă o provocare terapeutică unică atât pentru psihoterapeut, cât și 

pentru farmacoterapeut, si Ghidul de Practica al Asociatiei Psihiatrice 
Americane (American Psychiatric Association, 2001) recomanda trata- 
mentul combinat. 


8.5 Tratamentul pacientului suicidar 


Puţine evenimente din viata profesională a psihiatrului sunt mai 
tulburătoare decât suicidul pacientului. Într-un studiu (Chemtob et al., 
1988), aproximativ jumătate din acei psihiatri care au pierdut un pacient 
prin suicid au trăit un nivel de stres comparabil cu acela al persoanelor 
care au suferit pierderea unui părinte. Alte cercetări (Hendin et al., 2004) 
sugerează că mai mulți factori specifici pot să contribuie la afectarea pe 
care psihoterapeutul o trăiește după suicidul unui pacient. Din 34 de 
terapeuti studiati dupa suicidul unui pacient, 38% au afirmat un stres 
sever. Patru elemente-cheie care participă la această stare sunt: omisi- 
unea de a fi internat un pacient cu suicid iminent și care ulterior moare, 
faptul de a fi luat o decizie terapeutică pe care terapeutul o simte ca pe 
o contribuţie la suicid, faptul de a fi primit reacții negative din partea 
spitalului și teama de consecințele legale declanșate de familia 
pacientului. Un suicid reamintește de limitele inerente ale activității 
noastre. Tendinţa naturală a clinicienilor, fie în practica de spital, fie în 
psihoterapie, este către terapii îndelungate în scopul prevenirii suici- 
dului. A implementa măsuri rezonabile pentru a împiedica pacienții 
să-și ia viata este desigur o judecată bună din punct de vedere clinic, 
un comportament responsabil din punct de vedere etic și o atitudine 
medicală defensivă din punct de vedere medico-legal. Totuși, dacă rolul 
de salvator consumă prea mult, rezultatele pot să fie contraterapeutice. 

În primul rând, clinicienii trebuie să aibă în vedere un lucru incon- 
testabil: pacienţii care intenționează cu adevărat să se omoare o vor face 
până la urmă. Nici un fel de restricții fizice, observaţie atentă sau 
modalități clinice nu pot să-l oprească pe pacientul suicidar cu adevărat 
motivat. Un astfel de pacient a fost plasat odată într-o cameră de izolare 
în care se aflau doar saltele. Toate hainele și obiectele personale au fost 
îndepărtate, iar pacientul a fost verificat la intervale regulate de 15 
minute. Într-unul din aceste intervale de 15 minute între vizitele 
personalului, pacientul a început să sară pe saltele atât de puternic, încât 
s-a lovit cu capul de tavan în mod repetat până când în final și-a rupt 
gâtul. Asemenea incidente ilustrează faptul că personalul spitalului 
trebuie să fie conștient că nu poate împiedica orice suicid al pacienților 
internați. Olin (1976) chiar a sugerat că dacă într-un spital anume nu s-a 
petrecut niciodată un suicid, acest lucru înseamnă că membrii echipei 

își asumă prea multă responsabilitate pentru comportamentul pacien- 
tilor. În loc de aceasta, ar trebui ca, in mod repetat, clinicienii sa sublini- 
eze că, în ultimă instanţă, este responsabilitatea fiecărui pacient să înveţe 
să verbalizeze impulsurile suicidare, în loc să le pună în act. 

După un suicid finalizat, adesea clinicienii se simt vinovați pentru 
că nu au identificat semnalele de alarmă care le-ar fi permis să prevadă 
o tentativă iminentă de suicid. În ciuda acumulării unui volum vast de 
literatură pe tema factorilor de risc pe termen scurt sau lung pentru 
suicid, capacitatea noastră de a anticipa suicidul unei persoane anume 
este încă foarte limitată. Goldstein et al, (1991) au studiat un grup de 
1 906 pacienţi spitalizati pentru tulburări afective. Folosind datele pentru 
factorii de risc, cercetătorii au aplicat treptat regresia logistică multiplă 
pentru a crea un model statistic care să anticipeze cu succes suicidul. 
Acest model a eșuat în identificarea unui singur pacient care a comis 
suicidul. Investigatorii au conchis că nu este posibilă anticiparea 
suicidului pe baza înţelegerii noastre obișnuite a fenomenului, chiar în 
cadrul unui grup de pacienți internaţi cu risc înalt, Modalitatea princi- 
pala de evaiuare a riscului de suicid iminent într-un cadru clinic este 
comunicarea verbală a intenţiei de către pacient sau o acțiune care 
denotă o intenţie suicidară clară. Clinicienii nu pot citi gândurile și nu 
trebuie să se acuze pentru eșecurile lor dacă nu au fost prezente indicații 
suicidare clare, verbale sau nonverbale. Un studiu (Isometsä et al., 1995) 
a găsit că din 571 de cazuri de suicid, doar 36% din cei aflați în îngrijire 
psihiatrică și-au comunicat intențiile suicidare. 

Tratamentul depresiei cu risc de suicid include în mod obișnuit 
farmacoterapia sau TEC. Mai mulți factori de risc trebuie să fie evaluati, 
incluzând: sentimente de lipsă a speranţei, anxietate severă sau atacuri 
de panică, abuz de substanţe, evenimente adverse recente, probleme 
financiare sau faptul de a nu avea serviciu, faptul de a trăi singur, 
faptul de a fi văduv sau divorțat, sexul masculin și vârsta de 60 de ani 
sau mai mult (Clark și Fawcett, 1992; Hirschfeld și Russell, 1997). Dacă 
pacientul are un plan definit și pare să intentioneze să acționeze 
imediat, este necesară spitalizarea psihiatrică de urgenţă. Dacă riscul 
de suicid este substanţial, dar nu iminent, ar trebui să fie implicat un 
membru al familiei sau o altă persoană apropiată. Trebuie să fie 
evaluată disponibilitatea armelor de foc în casă sau în altă parte. 
Trecerile în revistă ale datelor din literatură (Cummings și Koepsell, 
1998; Miller și Hemenway, 1999) aduc dovezi evidente că disponi- 
bilitatea unui pistol crește într-un grad substanţial riscul de suicid. 
Comunicarea regulată este esenţială în astfel de circumstanțe și abuzul 
de substanţe trebuie de asemenea investigat. În cazurile de anxietate 
intensă sau panică, folosirea benzodiazepinelor trebuie luată în consi- 
derare (Hirschfeld și Russell 1997). Psihoterapia poate, de asemenea, 
să fie de o extraordinară importanţă în înțelegerea motivelor pentru 

care pacientul vrea să moară si a ceea ce el sau ea așteaptă să se 
întâmple după moartea sa. 

Clinicienii de orientare psihodinamică sunt în general de acord că 
terapeutii care cad pradă iluziei că pot să-și salveze pacienţii de la suicid 
își scad de fapt șansele să reușească acest lucru (Hendin, 1982; Meissner, 
1986; Richman și Eyman, 1990; Searles, 1967/1979; Zee, 1972). O 
problemă psihologică izbitoare la pacientul sever suicidar este dorința 
de a fi îngrijit necondiționat de o mamă iubitoare (Richman și Eyman, 
1990; Smith si Eyman, 1988). Unii terapeuti greșesc încercând să gratifice 
această fantasmă prin îndeplinirea tuturor nevoilor pacientului. Ei pot 
să accepte telefoane de la pacient la orice oră din zi sau din noapte, 
precum și în vacanțe. Pot să-l primească pe pacient în cabinetul lor 7 
zile din săptămână. Unii s-au implicat chiar și sexual cu pacienţii într-un 
efort disperat de a le gratifica cererile nesfârșite asociate cu depresia 
(Twemlow și Gabbard, 1989). Acest tip de comportament exacerbează 
ceea ce Hendin (1982) a descris ca fiind una dintre cele mai letale 
trăsături ale pacienților suicidari — și anume tendința lor de atribui 
altora responsabilitatea pentru menţinerea lor în viață. Prin încercarea 
de a gratifica aceste cereri care sunt mereu în ascensiune, terapeutul este 
în coluziune cu fantasma pacientului că într-adevăr există pe undeva o 
mamă care poate iubi necondiționat și care este diferită de restul lumii. 
Terapeutul nu poate susține această iluzie indefinit; cei care încearcă să 
o facă pun pacientul în situația unei crâncene dezamăgiri, care poate 
crește riscul de suicid. 

Clinicienii care se lasă atrași în rolul de salvatori cu pacienții suicidari 
pun în joc, la nivel conștient sau inconștient, presupunerea că ei ar putea 
să ofere dragostea și grija pe care alţii nu le-au oferit, transformând 
astfel într-un mod magic voinţa pacientului de a muri într-o dorinţă de 
a trăi. Această fantasmă este o capcană totuși pentru că, așa după cum 
nota Hendin (1982), „planurile ascunse ale pacientului reprezintă o 
tentativă de a dovedi că nimic din ceea ce poate face terapeutul nu va 
fi suficient. Dorinţa terapeutului de a se vedea pe sine ca salvator al 
pacientului suicidar îl poate face orb pe terapeut la faptul că pacientul 
l-a plasat în rolul de călău“ (pp. 171-172). Terapeutii le sunt mai utili 
pacienţilor suicidari atunci când încearcă cu sârg să înțeleagă și să 
analizeze originea dorințelor suicidare, în loc de a se plasa pe ei înșiși 
în poziţia de sclav al pacientului. 

Terapeutii ar trebui să fie preocupaţi de identificarea transferurilor 
idealizante, care adesea se formează rapid atunci când pacienţii sunt în 
căutarea unui salvator. A prevedea și a interpreta devreme în cursul 
procesului terapeutic dezamăgirile transferentiale poate să fie un lucru 
util. Unii terapeuti sunt în mod deschis conștienți că nu pot opri 
pacientul de la comiterea suicidului și oferă în loc oportunitatea 
înțelegerii motivelor pentru care pacientul crede că suicidul reprezintă 

unica optiune (Henseler, 1991), Adesea aceasta acceptare are un efect 
linistitor și poate genera o mai mare capacitate de colaborare în sarcina 
psihoterapeutica. 

Este folositor sa facem o distinctie intre tratamentul si managementul 
pacientului suicidar, Cel din urmă include măsuri așa cum sunt 
observația continuă, restricțiile fizice și îndepărtarea obiectelor ascuţite 
din mediul înconjurător. Deși aceste intervenţii sunt folositoare în 
împiedicarea pacientului de a da curs impulsurilor suicidare, tehnicile 
de management nu scad în mod necesar vulnerabilitatea viitoare a 
pacientului de a repeta comportamentul suicidar. Tratamentul pacienti- 
lor suicidari — constând in medicatie și o abordare psihoterapeutica 
prin care să se ajungă la înțelegerea factorilor interni și a stresorilor 
externi care îl fac pe pacient suicidar — este menit să modifice dorința 
fundamentală de a muri. 

Contratransferul provocat de pacienţii suicidari reprezintă un 
formidabil obstacol la tratament. Unii clinicieni evită pur și simplu 
orice responsabilitate pentru pacienţii sever deprimati cu risc de a se 
sinucide. Aceia care încearcă să trateze astfel de pacienţi cred adesea 
că rațiunea lor de a fi este negată de dorința pacientului de a muri. 
Suicidul pacientului este, de asemenea, rana narcisică extremă pentru 
cel care îl tratează. Anxietatea clinicianului în legătură cu suicidul 
pacientului poate să provină mai mult din frica de a fi blamat de ceilalți 
pentru deces, decât din preocuparea pentru binele acelui pacient 
anume (Hendin, 1982; Hendin et al., 2004). Este ceva obișnuit pentru 
terapeuti să aibă un standard pentru ceilalți si un altul pentru ei înșiși. 
Terapeutul care îi asigură pe ceilalți clinicieni că el sau ea nu este 
responsabil(ă) pentru sinuciderea unui pacient ar putea să se simtă 
exagerat de responsabil pentru menţinerea în viata a propriilor lui 
pacienţi, adesea cu presupunerea că alți terapeuti vor fi critici dacă un 
pacient va muri. 

Terapeutii care tratează pacienţi sever suicidari ar putea eventual să 
înceapă să se simtă chinuiti de negarea repetată a eforturilor lor. Ura 
contratransferentiala se dezvoltă cu mare probabilitate în astfel de 
situații și terapeutii pot adesea să dezvolte o dorință inconștientă ca 
pacientul să moară, și astfel chinul să ia sfârșit. Maltsberger și Buie 
(1974) observau că sentimentele de răutate și aversiune sunt printre cele 
mai comune reacții contratransferentiale legate de tratamentul pacien- 
tilor sever suicidari. Această incapacitate de a tolera propriile lor dorințe 
sadice fata de astfel de pacienţi pot să-i facă pe terapeuti să pună în act 
sentimentele contratransferentiale. Autorii avertizează că deși răutatea 
poate fi mai inacceptabilă și mai neconfortabilă, aversiunea este poten- 
tial mai letală, deoarece îi poate face pe clinicieni să-și neglijeze pacienții 
și să ofere o oportunitate pentru tentativa de suicid. Într-o secție de 
spital, această formă de contratransfer se poate manifesta prin simpla 

„uitare“ de a verifica pacientul așa cum este indicat de fișa de observaţie 
a pacientului suicidar. 

Ura contratransferentiala trebuie să fie acceptată ca parte a expe- 
rientei tratamentului pacienţilor suicidari. Ea apare adesea ca reacţie 
directă la agresiunea pacientului. Ameninţările cu suicidul pot să stea 
deasupra capului terapeutului ca și mitica sabie a lui Damocles, tero- 
rizându-l și controlându-l pe terapeut zi și noapte. În mod similar, 
membrii familiei pacientului pot să fie chinuiti de grija că, dacă fac o 
mișcare greșită sau un comentariu neempatic, vor fi responsabili de un 
suicid. Dacă ura contratransferentiala este clivată și negată de către 
terapeut, atunci aceasta poate fi proiectată pe pacient, care va trebui 
apoi să se descurce și cu dorințele criminale ale terapeutului pe lângă 
impulsurile sale suicidare preexistente. Clinicienii mai trebuie să se 
confrunte și cu sentimentele lor de agresiune prin formațiunea reactio- 
nală, care pot conduce la fantasme salvatoare și eforturi exagerate de a 
preveni suicidul. Searles (1967/1979) îi avertiza pe terapeuti de 
pericolele acestui stil defensiv: 


Si pacientul suicidar, care ne găsește atât de inapti să fim conștienți de 
sentimentele criminale pe care el le întreține în noi prin amenințările de suicid 
producătoare de vinovăţie și anxietate, se simte din ce în ce mai constrâns, poate 
într-adevăr până la punctul suicidului, de către terapeutul care, prin formațiunea 
reacțională împotriva dorințelor sale intensificate și inconștiente de a-l omori pe 
pacient, îi dă târcoale tot mai „protector“ acestuia din urmă, simțind pentru el o 
preocupare medicală bazată pe omnipotenţă. Prin urmare, în mod paradoxal, chiar 
medicul preocupat la modul cel mai anxios de menținerea pacientului in viață este 
acela care tinde cel mai viguros la un nivel inconștient să-l conducă spre ceea ce a 
ajuns să pară a fi singurul act de autonomie care i-a mai rămas — și anume suicidul 
(p. 74). 


Psihoterapeutii care tratează pacienţi suicidari trebuie să-i ajute să 
cadă la înţelegere cu ideologia lor dominantă (Arieti, 1977) și cu 
fantasmele lor rigide de viata (Richman și Eyman, 1990; Smith și Eyman, 
1988). Atunci când există o discrepanta între realitate și viziunea îngus- 
tată a pacientului despre cum ar trebui să fie viața, terapeutul îl poate 
ajuta pe pacient să facă doliul pierderii fantasmelor sale despre viata. 
Această tehnică poate, în mod paradoxal, să necesite ca terapeutul să 
confirme lipsa de speranţă a pacientului, astfel ca visele pierdute să fie 
supuse procesului de doliu și să poată fi înlocuite de unele noi mai 
realiste. De exemplu, un bărbat de 23 de ani a devenit suicidar când a 
realizat că nu va fi niciodată acceptat la Harvard, acesta fiind un vis din 
copilăria timpurie. Terapeutul i-a confirmat că admiterea sa la Harvard 
era foarte improbabilă și apoi l-a ajutat pe pacient să accepte pierderea 
acestui vis. În același timp, l-a ajutat pe pacient să ia în consideraţie căi 

alternative de educaţie care ar putea să construiască autostima pacien- 
tului. Astfel, terapeutul l-a ajutat pe pacient să vadă cât de multă sufe- 
rinta este provocată de niște expectatii nerealist de înalte (Richman si 
Eyman, 1990). 

Pentru a trata efectiv pacienţi suicidari, clinicienii trebuie să distingă 
responsabilitatea pacientului de responsabilitatea terapeutului. Doctorii 
în general și psihiatrii în special sunt predispuși caracterologic spre un 
simț exagerat de responsabilitate (Gabbard, 1985). Noi avem tendința 
să ne blamăm pe noi înșine pentru evoluții nefaste care sunt deasupra 
posibilităților noastre de control. În cele din urmă, trebuie să ne recon- 
ciliem cu faptul că există boli psihiatrice terminale. Pacienţii trebuie să 
suporte responsabilitatea pentru decizia dacă vor comite suicidul sau 
dacă vor lucra în colaborare cu terapeutul pentru a-și înțelege dorința 
de a muri. Din fericire, marea majoritate a pacienţilor contemplă 
sinuciderea cu o oarecare ambivalenta. Acea parte a individului suicidar 
care pune sub semnul întrebării soluția suicidară ar putea să-i conducă 
pe acești pacienți la alegerea vieţii în locul morții. 

_ 9, Tulburările de anxietate 


De regulă, ceea ce e nevăzut tulbură mintea omenească mai grav decât ceea ce se vede. 
Iuliu Cezar 


Anxietatea (angoasa) este un afect care a jucat un rol esenţial în 
nașterea psihanalizei și a psihiatriei psihodinamice. Freud (1895/1962) 
a inventat termenul de nevroză anxioasă și a identificat două tipuri de 
anxietate. Una dintre ele consta în senzaţia difuză de frică sau de 
amenințare, care își avea originea într-un gând sau o dorinţă refulate și 
care era vindecabilă prin intervenţia psihoterapeutică. Cea de-a doua 
formă de anxietate era caracterizată de o covârșitoare panică însoțită de 
manifestări somatice, cum ar fi transpiratiile profuze, creșterea ritmu- 
rilor respirator și cardiac, diareea, dar și de o senzaţie subiectivă de 
groază. Această ultimă formă, în viziunea lui Freud, nu avea la origine 
factori psihologici. Ea a fost conceptualizată mai degrabă ca rezultat al 
unei acumulări fiziologice libidinale în urma lipsei de activitate sexuală. 
El a numit această formă nevroză actuală. 

Pe la 1926, Freud a cizelat și mai mult definirea anxietatii prin 
intermediul recentei sale creații, modelul structural (Freud, 1926/ 
1959). Anxietatea era văzută acum ca rezultat al conflictului psihic 
dintre dorințele sexuale sau agresive inconștiente născute în Se și 
amenințările punitive corespunzătoare venite din Supraeu. Anxietatea 
era înțeleasă ca un semnal al prezenţei pericolului în inconștient. Ca 
răspuns la acest semnal, Eul mobiliza mecanisme de apărare pentru 
a preveni pătrunderea în sfera conștientă a unor gânduri și senti- 
mente inacceptabile. Dacă anxietatea de semnal nu reușea să activeze 
în mod adecvat resursele defensive ale Eului, atunci apăreau 
simptome nevrotice mai intense și mai persistente, anxioase sau de 
alt tip. În acest sens, anxietatea a fost conceptualizată de către Freud, 
atât ca manifestare simptomatică a conflictului nevrotic, cât și ca 
semnal adaptativ destinat îndepărtării conflictului nevrotic de sfera 
conștientă. 

in cadrul modelului freudian, anxietatea este un afect al Eului. Eul 
controlează accesul la conștiință si, prin refulare, se distanțează de orice 
asociere cu impulsurile instinctuale venite din Se. El cenzurează atât 
impulsul în sine, cât și reprezentarea intrapsihică ce îi corespunde. O 
dorință sau un impuls instinctual refulat își poate găsi totuși exprimarea 
sub forma simptomului, deși este foarte probabil să fie deplasat și 
deghizat în momentul atingerii expresiei simptomatice. În funcție de 
operațiunile defensive și de manifestările simptomatice, nevroza rezul- 
tantă poate lua forma unui gând obsesional, a paraliziei isterice sau a 
evitării fobice, 

Anxietatea se poate asocia unei frici conștiente și acceptabile care să 
mascheze o preocupare mai profundă și mai puţin acceptabilă. Unii 
pacienţi pot prezenta anxietate, fără a avea cea mai mică idee de ce sunt 
anxioși. Sarcina clinicianului spcializat în psihodinamică este aceea de 
a înţelege originile inconștiente ale unei asemenea anxietati. Freud a 
emis ipoteza conform căreia fiecare perioadă succesivă de dezvoltare 
din viața unui copil determină apariția unei frici caracteristice asociate 
cu faza în sine. Pornind de la descoperirile lui Freud și de la acelea ale 
psihanaliștilor care i-au continuat opera, se poate construi o ierarhie de 
dezvoltare a anxietatii (tabelul 9-1) utilă clinicienilor specializați in 
psihodinamică pentru a determina sursele inconștiente ale anxietatii 
simptomatice a pacientului, 

La cel mai matur nivel, anxietatea cu origine în Supraeu poate fi 
înțeleasă sub forma unor sentimente de vinovăţie sau a unor mustrări 
de conștiință legate de incapacitatea de a trăi la un anumit standard 
intern de comportament moral. În timpul fazei oedipiene, anxietatea se 
concentrează asupra potentialei răniri sau pierderi a organelor genitale 
cauzate de o figură parentală punitivă. Această frică poate fi exprimată 
metaforic ca pierdere a unei alte parti a corpului sau ca altă forma de 
rănire fizică. Dacă ne întoarcem în timp, în ierarhia de dezvoltare, către 
o anxietate ceva mai timpurie, găsim frica de pierdere a dragostei sau 
a aprobării cuiva foarte important (la origine, un părinte). O sursă de 
anxietate încă și mai primitivă în dezvoltare este posibilitatea pierderii 
nu numai a iubirii obiectului, dar și a obiectului în sine — este ceea ce 
numim de obicei anxietate de separare. Cele mai primitive forme de 


Tabel 9-1. O ierarhie de dezvoltare a anxietatii. 


Anxietate de Supraeu 

Anxietate de castrare 

Frica pentru pierderea iubirii 

Frica pentru pierderea obiectului (anxietate de separare) 
Anxietate persecutorie 

Anxietate de dezintegrare 

anxietate sunt anxietatea persecutorie și anxietatea de dezintegrare. Prima 
derivă din poziția kleiniana schizo-paranoidă, in care anxietatea primară 
este dată de teama că obiecte persecutorii din afară vor invada și anihila 
pacientul din interior. Anxietatea de dezintegrare își poate avea originea 
fie în frica de a-și pierde percepţia de Sine sau a limitelor proprii prin 
fuziunea cu un obiect, fie în teama că Sinele se va fragmenta și își va 
pierde integritatea în absenţa oglindirii sau idealizării răspunsurilor de 
la ceilalți în mediu. 

Când anxietatea face parte din tabloul clinic, psihiatrul specializat în 
psihodinamică trebuie să obțină cooperarea pacientului pentru identi- 
ficarea originilor de dezvoltare a anxietatii. Această informatie poate fi 
obținută printr-un interviu de o oră sau poate necesita o evaluare 
extensivă. Anxietatea, ca majoritatea simptomelor, este adesea multiplu 
determinată de probleme care provin din mai multe niveluri de 
dezvoltare (Gabbard și Nemiah, 1985). 

Organizarea ierarhică a acestor tipuri de anxietate poate duce la 
presupunerea greșită că nivelurile mai primitive de anxietate sunt 
„depășite“ pe măsură ce dezvoltarea înaintează. De fapt, nivelurile cele 
mai primitive de anxietate persistă la toată lumea și pot fi ușor declan- 
șate de situaţii traumatizante sau stresante sau în grupuri mari. De 
exemplu, anxietatile persecutorii provocate de „outsideri“ sau de 
persoane care sunt diferite au fost, din punct de vedere istoric, factori 
majori în războaie, în tensiunile politice și geografice și în prejudecățile 
rasiale. Această ierarhie de dezvoltare este doar un ghid util clini- 
cienilor. Fiecare persoană are un melanj unic de anxietati, iar unii pot 
avea anxietati care nu se potrivesc perfect acestor categorii. Clinicianul 
trebuie să fie creativ în înțelegerea fricilor specifice fiecărui pacient și a 
originii acestor frici. 

Dovezi empirice fac conexiunea între factorii biologici și genetici și 
generarea anxietatii. Deși cercetările în neurostiinte asupra tulburărilor 
de anxietate au făcut progrese impresionante, există totuși riscul unui 
fel de reductionism biologic în înțelegerea anxietatii. Mecanismele 
neurofiziologice pot produce o formă de anxietate de semnal, ca și 
multe forme patologice de anxietate simptomatică cronică. 

Unele cercetări genetice (Lesch et al., 1996) au demonstrat că indivizii 
care au o versiune ceva mai scurtă a genei implicate în transportul 
serotoninei pot prezenta o mai mare anxietate asociată cu tempera- 
mentul nevrotic decât aceia care au versiunea mai lungă a genei. Gena 
mai scurtă este mai puțin capabilă să transporte serotonina, comparativ 
cu gena mai lungă. Indivizii care au una sau două copii ale alelei mai 
scurte prezintă o activitate neuronală mai crescută în amigdală ca 
răspuns la stimulii care provoacă teama, decât indivizii care au versi- 
unea mai lungă (Hariri et al., 2002). Aproape 70% din populaţie posedă 
versiunea mai scurtă și mai putin puternică a genei, care este asociată 

cu un nivel mai crescut al anxietatii. O interpretare a acestei descoperiri 
este aceea că o asemenea distribuție genetică ar putea reflecta selecția 
naturală, în care indivizii care prezintă o anxietate mai mare ar putea fi 
mai bine înzestrați pentru a supraviețui pericolelor în mediul lor decât 
aceia care sunt mai putin temători sau preocupați. 

Considerând anxietatea doar o boală, în loc să o vedem și ca simptom 
supradeterminat al conflictului inconștient, putem scăpa din vedere 
aspectul ei adaptativ. Îngrijorarea pentru ce se va întâmpla în viitor 
poate duce la formarea unei gândiri puternic creatoare. Soluţiile la 
probleme sunt găsite datorită grijii. Dacă anxietatea este văzută exclusiv 
ca problemă ce trebuie rezolvată psihofarmacologic, psihicul uman 
poate suferi o pierdere substanţială, 

În Proiectul de cercetare în psihoterapie al Fundaţiei Menninger, 18 
pacienţi din 35 au dat dovadă de o mare anxietate la finalul psihanalizei 
sau psihoterapiei, chiar dacă 13 din acești 18 pacienți, la evaluări inde- 
pendente, fuseseră consideraţi ca prezentând ameliorări substanțiale 
(Appelbaum, 1977). Analizând aceste rezultate, cercetătorii (Appelbaum, 
1977; Siegal si Rosen, 1962) au diferențiat anxietatea primară, care este 
dezorganizantă pentru pacient (analoagă tulburării de panică), de anxie- 
tatea de semnal, care poate fi adaptativă. De asemenea, ei au remarcat 
faptul că o creștere a tolerantei la anxietate — definită drept capacitatea 
de a trăi anxietatea fără necesitatea de a o descărca — apare adesea ca 
urmare a psihoterapiei dinamice și reflectă expansiunea Eului. Multi 
dintre pacienţii cu evoluţie bună au dovedit o capacitate remarcabilă 
de utilizare a activității ideatice în scopul legării anxietatii. Cercetătorii 
au ajuns la concluzia că doar simpla prezenţă sau absenţă a anxietatii 
după tratament este o bază insuficientă pentru a aprecia schimbarea. 
S-ar putea ca o mai mare stăpânire a anxietatii de către Eu să-i permită 
unei persoane să înfrunte unele preocupări existenţiale inerente într-un 
mod mult mai deschis. Anxietatea poate fi adaptativă sau maladapta- 
tivă, iar presupunerea că anxietatea de orice fel trebuie eradicată este 
desigur nejustificată de experienţa clinică și de viata. 

Conceptul psihanalitic de anxietate de semnal este susținut de 
cercetări recente din aria neurostiintei, concentrate asupra unui subgrup 
de procese mintale inconștiente care au funcfie-semnal de anticipare a 
pericolului (Wong, 1999). Au fost măsurate activitatea cerebrală (poten- 
țialul legat de producerea unor evenimente) și activitatea electrodermala 
a tuturor participanţilor la experiment, pe măsură ce aceștia vizionau 
imagini subliminale (inconștiente) ale unei fețe umane. A doua fază a 
experimentului a presupus conditionarea, în care niște prezentări supra- 
liminale (conștiente) ale unei fețe umane antipatice erau legate de un 
șoc neplăcut aplicat unui deget. Deoarece fața era percepută conștient, 
subiecții au învățat că, la câteva secunde după vederea feței antipatice, 
vor simţi un șoc ușor. În ultima fază au fost prezentate imagini subli- 

“minale (inconștiente) ale stimulului condiționat anterior — figura 

_antipaticd — fără a fi asociate cu un soc. În această fază finală au apărut 
unde lente cerebrale distincte chiar înainte de momentul în care, în a 
“doua fază, era aplicat șocul. În cazul figurii simpatice nu s-a înregistrat 
nici un fel de reacție. Cercetătorii au remarcat că această activitate 
cerebrală cu unde lente era o undă de așteptare sau un proces de 
anticipare provocat inconștient. Cu alte cuvinte, chiar dacă participanții 
nu au perceput conștient figura antipatică, la nivel inconștient stimulul 
a fost recepționat, iar creierul a reacționat prin expectatia unui șoc. 
Această reactivitate fiziologică a fost înțeleasă ca indiciu al existenţei 
proceselor mintale de tipul expectatiei. Demonstrarea faptului că o stare 
mintală anticipatorie poate fi provocată inconștient la oameni este o 
dovadă solidă în favoarea conceptului de semnal. Cercetările arată și că 
anxietatea de un anumit tip poate fi inițial inconștientă, răspunzând 
anticipării unei situații de temut, și că poate intra apoi doar gradual în 
sfera conștientă, Anxietatea servește în acest fel o funcție adaptativă care 
avertizează individul asupra unei situaţii periculoase, ce poate fi 
controlată apoi într-un mod care poate să evite pericolul. 

Înainte de a începe prezentarea tulburărilor de anxietate conform 
DSM-IV-TR (American Psychiatric Association, 2000), trebuie mentio- 
nată o ultimă problemă. Printre clinicieni și cercetători a apărut ingrijo- 
rarea că taxonomia legată de tulburările de anxietate din DSM-IV-TR 
este mai degrabă iluzorie decât reală (Tyrer et al., 2003). Studii de 
comorbiditate asupra tulburărilor de anxietate au demonstrat că pacien- 
tii suferă de obicei de două sau mai multe tipuri de tulburări de 
anxietate și mai rar de o formă pură a vreuneia dintre entităţile specifice 
diagnostice. De aceea, un clinician care dezvoltă un plan cuprinzător 
de tratament trebuie să aibă mereu în vedere că ținta tratamentului pot 
fi mai multe tipuri de tulburări anxioase. Mai mult, Tyrer et al. (2003) 
au arătat că nucleul unui tablou clinic nevrotic este un amestec de 
trăsături anxioase și depresive combinate cu o patologie consistentă de 
personalitate. Acest tablou nevrotic general poate fi mai relevant din 
punct de vedere clinic decât împărțirea tulburărilor de anxietate în enti- 
tati mai mici care nu reușesc să aibă strategii de tratament foarte diferite. 


9.1 Tulburarea de panică 


Deși atacurile de panică nu durează decât câteva minute, ele îi 
produc multă suferință pacientului. În afară de trăirea unor simptome 
fiziologice alarmante, de exemplu senzație de sufocare, ameteala, 
transpirafii, tremur și tahicardie, pacienţii care suferă de tulburare de 

panică se simt adesea condamnați in mod amenintator. Cei mai mulți 
suferinzi prezintă și agorafobie (i.e., frica de a se afla într-un loc sau o 
situație din care se poate ieși cu mare dificultate). Deoarece atacurile de 
panică sunt recurente, pacienţii dezvoltă adesea o formă secundară de 
anxietate anticipatorie, făcându-și griji în permanenţă despre locul și 
momentul apariției următorului atac. Pacienţii care prezintă tulburare 
de panică și agorafobie călătoresc mai puțin pentru a putea controla 
situațiile temute, în care ar avea un atac de panică fără a putea părăsi 
ușor locul respectiv. 

Tulburarea de panică poate părea fără conţinut din punct de vedere 
psihologic. Atacurile pot veni „din senin“, fără precipitanti intrapsihici 
sau de mediu. Drept urmare, rolul psihiatrului specializat în psiho- 
dinamică este considerat adesea — și din păcate — irelevant în tratarea 
acestor pacienţi. Un număr semnificativ de pacienţi cu tulburare de 
panică prezintă asemenea atacuri din cauza unor factori psihodinamici 
și de aceea pot să răspundă bine la intervenţiile psihologice (Milrod et 
al., 1997; Nemiah, 1984). Clinicienii specializați în psihodinamică trebuie 
să cerceteze atent circumstanțele producerii atacurilor și istoricul 
fiecărui pacient cu tulburare de panică pentru a putea determina 
relevanta factorilor psihologici. 

Deși dovezile existenței unor factori neurofiziologici implicaţi în 
tulburarea de panică sunt impresionante, observaţiile sunt mai convin- 
gătoare în ceea ce privește patogeneza, decât în ceea ce privește etiologia 
acesteia. Nici una dintre datele neurobiologice nu explică ce anume 
declanșează un atac de panică. În cadrul unui studiu-pilot care a cuprins 
interviuri psihodinamice aplicate unui număr de nouă pacienţi cu 
tulburare de panică, un psihiatru cercetător obiectiv a putut identifica 
stresorii semnificativi care precedau declanșarea atacurilor de panică în 
fiecare caz (Busch et al., 1991). Acești stresori păreau să fie asociaţi cu 
o alterare a nivelului așteptărilor pacientului. Au fost frecvente schim- 
bări ale așteptărilor legate de slujbă, ca și pierderile asociate cu figuri 
importante din viața pacienţilor. Multe dintre situaţiile de pierdere 
reaminteau experiențe din copilărie, în care relația pacientului cu un 
părinte sau cu o altă persoană importantă era amenințată. Un alt 
numitor comun al pacienţilor investigati a fost perceperea părinţilor ca 
amenintatori, temperamentali, critici, dornici să dețină controlul si 
exigenti. O analiză mai amănunțită a interviurilor a demonstrat că există 
un model de anxietate legat de socializarea cu ceilalți în timpul 
copilăriei, de relaţiile parentale nesuportive și de impresia de a fi prinși 
într-o capcană, Cei mai multi pacienți păreau să înfrunte cu dificultate 
furia și agresivitatea. 

Multe dintre observaţiile acestui studiu explorator au fost confirmate 
de cercetări empirice. Pacienţii cu tulburare de panică au prezentat o 
incidență mai mare a evenimentelor de viata stresante, mai ales pierderi, 

"în lunile care au precedat debutul tulburării, comparativ cu persoanele 
din lotul de control (Faravelli si Pallanti, 1989; Venturello et al., 2002). 
În cadrul altui studiu controlat, efectuat asupra pacienților cu tulburare 
de panică (Roy-Byrne et al., 1986), grupul experimental nu numai că a 
avut parte de foarte multe evenimente stresante în anul dinaintea 
debutului afecțiunii, dar a și suferit mai mult din pricina acestor eveni- 
mente decât persoanele din grupul de control. Într-un studiu vast, care 
a cuprins 1 018 perechi de femei gemene (Kendler et al., 1992a), tulbura- 
rea de panică a fost puternic asociată atât cu separarea, cât și cu moartea 
părinţilor. Separarea timpurie de mamă a fost un factor extrem de 
important. Milrod et al. (2004) au remarcat că în unele cazuri tulburarea 
de panică poate fi o urmare a pierderii interpersonale și reprezintă o 
formă complicată de prejudiciere psihică. La evaluarea a 51 de pacienţi, 
47% dintre ei trăiseră debutul tulburării în intervalul de 6 săptămâni de 
la o pierdere interpersonală grea. 

O teorie patogenică susținută într-o oarecare măsură empiric afirmă 
că pacienţii care suferă de tulburare de panică au o vulnerabilitate 
neurofiziologică predispozantă ce poate interactiona cu stresorii specifici 
din mediu, producând astfel boala. Kagan et al. (1988) au identificat la 
mai mulți copii o caracteristică temperamentală înnăscută pe care ei au 
denumit-o ,,inhibitie comportamentală la nefamiliar“. Acești copii se 
sperie destul de ușor de orice este neobișnuit în mediul ambiant. Pentru 
a face fata acestei frici, apelează la părinţi ca să-i protejeze. Totuși, pe 
măsură ce cresc și se maturizează, copiii învaţă că părinții nu pot fi 
mereu acolo pentru a-i proteja și a-i consola. De aceea, își pot externaliza 
propriile deficiențe proiectându-le în părinţii lor, pe care îi vor considera 
mai apoi imprevizibili și neserioși. Îi va înfuria indisponibilitatea 
adulților, însă furia le va crea probleme, pentru că se vor teme că fan- 
tasmele lor agresive se vor dovedi distructive și își vor alunga astfel 
părinții, singurii de care depind pentru a fi ocrotiti (Busch et al., 1991; 
Milrod et al., 1997). Rezultă un cerc vicios, în care furia copilului ame- 
ninta legătura cu părintele și crește astfel dependența temătoare și ostilă 
a copilului. 

Înțelegerea patogenezei tulburării de panică din perspectiva teoriei 
atașamentului este, de asemenea, utilă în abordarea psihodinamică a 
tratamentului (Shear, 1996). Un mic studiu preliminar asupra atașamen- 
tului efectuat pe un eșantion de 18 femei cu tulburări de anxietate a 
arătat că toate prezentau tipuri problematice de atașament (Manassis et 
al., 1994). 14 dintre cele 18 paciente au fost diagnosticate cu tulburare 
de panică și s-a observat că, în general, au avut scoruri mai mari pentru 
tipul de atașament foarte strâns. 

Pacienţii cu tulburare de panică văd adesea separarea și atașamentul 
ca fiind excluse reciproc. Ei au mari dificultăți în modularea oscilatiei 
normale între separare și atașament din pricina sensibilităţii crescute 


9. Tulburările de anxietate 247 


fata de pierderea libertăţii, dar si a siguranţei și protecției. Această 
problemă are ca rezultat operativ o gamă comportamentală foarte 
restrânsă, care încearcă în același timp să evite separarea care este prea 
înspăimântătoare și atașamentul care este prea intens. Zona restrânsă 
de confort se manifestă adesea printr-un mod hipercontrolat de 
interacțiune cu ceilalți, caracterizat de dificultăți de mentalizare. 

Nivelul extrem al panicii observat la acești pacienţi poate evidenția 
o carenta a funcţiei de semnal a anxietății în activarea resurselor defen- 
sive ale Eului. În special amenințarea atasamentului pare să declanșeze 
o astfel de teamă copleșitoare. Milrod (1998) sugera că persoanele care 
suferă de tulburare de panică sunt înclinate să trăiască senzația de 
fragmentare și este posibil să aibă nevoie de un terapeut sau de o altă 
persoană apropiată care să-i ajute să le dea un sentiment puternic al 
identității. Prezenţa defectelor Eului care implică o confuzie între sine 
și ceilalți pare să fie implicată în apariția acestor dificultăți de utilizare 
a anxietatii ca semnal. 

Alt factor etiologic întâlnit la paciente, care are legătură cu dificul- 
tatile de atașament, este abuzul fizic și sexual în copilărie. Într-un studiu 
s-a găsit o rată a abuzului sexual în copilărie de 45,1% la femeile cu 
tulburări de anxietate, comparativ cu 15,4% în grupul de femei fără tul- 
burări de anxietate (Stein et al., 1996). Examinând doar cazul tulburării 
de panică, s-a observat că 60% dintre femeile care sufereau de această 
boală aveau istoric de abuz sexual, comparativ cu 31% dintre femeile 
diagnosticate cu alte tulburări de anxietate. Deoarece traumele din 
copilărie interferează cu atașamentul copil-părinți, abuzul sexual poate 
fi făcut responsabil pentru o seamă de dificultăți nutrite de pacienți în 
a se simţi în siguranţă lângă obiectele semnificative ale vieţii lor. 
Internalizarea și reprezentările abuzive ale părinţilor afectează și ele 
dezvoltarea încrederii în viata adultă. 

DeMasi (2004) arată că frica traumatică stocată în memoria implicită 
poate fi declanșată de un stimul condiționat, asociat cu o situație 
anterioară periculoasă. Acest model integrează descoperiri ale neuro- 
științei și concepte psihodinamice și este inspirat de scrierea lui 
LeDoux (1996), care a notat că memoria inconștientă a fricii, localizată 
în amigdală, pare să lase urme de neșters în creier. Amigdala este 
prima arie cerebrală activată la semnalul fricii. Această activare poate 
fi în întregime inconștientă, iar reacția de tip luptă /fugă poate apărea 
înainte ca talamusul să aibă timpul necesar transmiterii informaţiei 
cortexului, așa încât gândirea rațională elaborată în cortexul prefrontal 
să fie aplicată situaţiei. De exemplu, percepţia subliminală a unui 
șarpe poate activa amigdala, însă cortexul va procesa apoi informaţia 
mai detaliat și își va da seama că un șarpe mic, inofensiv, nu repre- 
zintă un pericol. DeMasi arată că anxietatea copleșitoare a tulburării 
de panică este ferm localizată în interiorul circuitului amigdală 

imitiva/sistem limbic si nu poate fi procesata adecvat de zonele 
a funii din cortex. De aici derivă pericolele imaginare, care își au 
iginea de multe ori în traume anterioare, și care nu pot fi deosebite 
de amenințările reale. 
„Studii de caz ale unor pacienţi cu tulburare de panică tratați cu suc- 
‘ees fie prin psihanaliză, fie prin psihoterapie psihodinamică (Abend, 
1989; Milrod și Shear, 1991; Milrod et al., 1997; Sifneos, 1972) ne dau 
motive să credem că intervențiile psihodinamice au un rol important în 
tratamentul acestei afecțiuni. Rezultatele încurajatoare ale unui experi- 
ment deschis de psihoterapie psihodinamică centrată pe tulburarea de 
panică (Milrod et al., 2001) au condus la demararea unui studiu 
controlat randomizat al modalității de tratament care este la ora actuală 
în curs de desfășurare. 

Pe parcursul terapiei psihodinamice, dificultățile de relationare ale 
pacientului se concentrează adesea în transferul către terapeut. Cele mai 
importante conflicte sunt acelea care implică furia, independența și 
separarea. De obicei, terapeutul are datoria să exploreze frica pacien- 
tului de a deveni exagerat de dependent de el pe măsură ce tratamentul 
avansează. De asemenea, poate apărea o anxietate exagerată fata de 
pierderea terapeutului, fie temporar, în cursul vacanței, fie permanent, 
prin terminarea curei. 

În multe cazuri, fantasme de mânie incontrolabilă sau chiar de furie 
ucigașă pot constitui nucleul terapiei. Este posibil ca mânia parentală 
să fi fost atât de intensă, încât orice izbucnire să fie văzută ca potențial 
distructivă. Examinarea mecanismelor de apărare specifice menite să 
evite pericolul este, de cele mai multe ori, extrem de utilă. Pacienţii cu 
tulburare de panică folosesc de obicei orice combinaţie a următoarelor 
apărări: formaţiune reacțională, anulare retroactivă, somatizare si 
externalizare (Busch et al., 1995). Atât anularea retroactivă, cât și forma- 
tiunea reactionala pot ajuta pacientul să-și nege afectele negative, cum 
este mânia. Ar putea fi nevoie ca psihoterapeuțţii să își ajute pacienţii să 
își conștientizeze anxietatea față de exprimarea furiei și nevoia asociată 
de a se apăra de ea. În plus, psihoterapeutul specializat în psihodina- 
mică trebuie să insiste ca pacientul să treacă peste detaliile a ceea ce a 
declanșat atacul de panică și să înceapă să facă legătura între anxietatile 
privitoare la catastrofe și evenimentele din viața lui. În acest fel, 
capacitatea de mentalizare a pacientului se va dezvolta până la a putea 
înțelege că un atac de panică este reprezentarea a ceva. Cu alte cuvinte, 
perceperea unei catastrofe reale este mai degrabă o reprezentare decât 
o realitate. 

Celelalte apărări, somatizarea și externalizarea, acționează adesea 
sinergic pentru a preveni reflectarea internă. În somatizare, atenţia 
pacientului este concentrată mai mult pe fenomenele fiziologice, și mai 
puţin pe cauzele sau semnificaţiile psihologice ale acestora. În exter- 

nalizare, problemele sunt atribuite altor persoane, care sunt percepute 
ca răuvoitoare față de pacient. Combinate, aceste apărări pot crea o 
formă specifică de relaţie de obiect în care ceilalți (de ex., familia, 
prietenii, medicii) sunt văzuți ca tămăduitori care trebuie să repare ceva 
din corpul pacientului. Acest tip de legătură cu obiectul poate avea 
adesea un rol important și în transfer. 

Pacienţii cu tulburare de panică au nevoie, de obicei, de o 
combinație de terapie medicamentoasă și de psihoterapie. Pacienţii cu 
atacuri de panică si agorafobie, chiar controlati simptomatic prin 
medicamente, refuză adesea să se aventureze din nou în lume și pot 
avea nevoie de intervenții psihoterapeutice pentru a-și învinge această 
frică (Cooper, 1985; Zitrin et al., 1978). Există cel puţin un studiu care 
susține ca eficientă în reducerea recăderilor combinarea terapiei 
dinamice și a medicatiei la pacienţii cu tulburare de panică. Pacienţii 
din studiul lui Wiborg și Dahl (1996) au fost tratați timp de 9 luni fie 
doar cu clomipramină, fie cu clomipramină asociată cu 15 ședințe 
săptămânale de terapie dinamică scurtă. Deși toți pacienții din ambele 
grupuri nu mai prezentau atacuri de panică după 20 de săptămâni de 
tratament, cei din grupul care primise doar clomipramină au avut o 
rată mai mare a recăderilor după întreruperea tratamentului 
medicamentos. Cercetătorii arată că terapia dinamică de scurtă durată 
poate fi utilă în reducerea vulnerabilitatii psihosociale asociate cu 
tulburarea de panică. 

Unii pacienți au o mare rezistenţă la tratamentul medicamentos, de 
multe ori pentru că se gândesc că îi stigmatizează ca bolnavi psihic, de 
aceea intervenţia psihoterapeutică este necesară pentru a-i ajuta să 
înțeleagă și să-și depășească rezervele legate de farmacoterapie. Alții isi 
administrează discontinuu tratamentul, nefiind capabili să suporte 
efectele secundare. În sfârșit, pacienţii cu caracter mai dificil dau dovadă 
de o complianta mai scăzută. Prezenţa tulburărilor de personalitate mai 
ales a celor de Grupa B (i.e., antisocială, borderline, narcisică, histrionica) 
s-a arătat defavorabilă tratamentului pacienţilor cu tulburare de panică 
(Reich, 1988). Pentru realizarea unui plan de tratament cuprinzător și 
eficient, acești pacienţi trebuie să urmeze cure psihoterapeutice pe lângă 
cele medicamentoase adecvate. În cazul tuturor pacienţilor cu tulburare 
de panică și agorafobie, o evaluare psihodinamică atentă va aprecia 
ponderea factorilor biologici și psihodinamici. 


Dnul L, un funcţionar în vârstă de 27 de ani, s-a prezentat la policlinică acuzând 
atacuri de panică ce apăreau ori de câte ori încerca să plece în afara orașului. Iniţial, 
pacientul nu reușise să vadă vreo legătură între atacurile de panică și orice conținut 
psihologic, însă examinarea amănunțită realizată de psihiatru a descoperit existența 
unor factori favorizanti. Dnul L tocmai cumpărase o casă nouă, iar soția lui era 
însărcinată cu primul copil. În momentul în care psihiatrul a comentat responsa- 

bilitatile mari aduse de aceste evenimente, pacientul a răspuns că se simte mai 
degrabă ca un copil de 7 ani decât ca un adult de 27. A continuat, spunând că nu 
crede că este pregătit să suporte responsabilitatile de tată si de sot care plătește 
ipoteca unei case. Medicul i-a cerut dlui L să descrie mai amănunțit circumstanțele 
atacurilor de panică. Acesta i-a spus că apar atunci când încearcă să plece din oraș. 
Întrebat care este scopul acestor drumuri, pacientul a răspuns că merge să vâneze 
împreună cu tatăl său. Psihiatrul a mai vrut să știe dacă în cursul acestor excursii 
s-a întâmplat ceva neplăcut. După un timp de gândire, dl L și-a amintit că și-a 
împușcat accidental tatăl în două rânduri, deși, din fericire, acesta a suferit de fiecare 
dată doar răni ușoare. 

Psihiatrul a încercat apoi să formuleze o explicaţie a tulburării de panică a dlui 
L, care, după evaluarea lui, era legată de un conflict psihologic. Evenimentele recente 
trăite de acesta îl aduseseră într-o competiţie și mai strânsă, în calitate de sof, tată 
și cap de familie, și activaseră dorinţe agresive latente și vechi îndreptate împotriva 
tatălui, generate de rivalitatea oedipiană refulată și inconștientă. Impulsul de a-și 
distruge tatăl s-a concretizat prin cele două accidente de vânătoare. De aceea, 
oricând dl L intenționa să meargă la vânătoare cu tatăl sau, iminenta izbucnirii 
impulsurilor agresive crea anxietatea de semnal care se transforma în atacuri 
violente de panică, deoarece acest pacient avea substratul nervos necesar convertirii 
anxietății în panică. Rezultatul a fost evitarea situaţiilor în care dorințele distructive 
și castrarea imaginară ar fi putut fi activate. 

Pentru a înțelege factorii dinamici implicați în declanșarea panicii, pacientul a 
urmat o psihoterapie expresiv-suportivă. În cursul acesteia, dl L a început să 
vorbească din ce în ce mai des despre atașamentul lui fata de mamă. Și-a amintit 
destul de repede că mama sa avea o teamă extremă de separare. În copilărie, de 
fiecare dată când dl L ieșea afară din casă, mama îi purta de grijă, fiindu-i frică de 
pericolele care l-ar fi putut pândi acolo. Prin intermediul psihoterapiei, pacientul a 
înţeles că împărtășea anxietatile de separare ale mamei. A remarcat faptul că, de 
câte ori soţia lui era plecată la slujbă, el se temea ca nu cumva să moară și astfel să-l 
abandoneze. Anxietafile oedipiene ale pacientului erau în mod evident compuse 
din unele mai primitive, de pierdere a obiectului, obiect reprezentat la început de 
mamă, iar acum, de soție. 

După aproximativ 2 ani de psihoterapie, dl L nu mai avea nici atacuri de panică, 
nici anxietate anticipatorie. Fusese promovat la serviciu și putea face fata noii poziții 
pe care o avea fără anxietate. Noua slujbă presupunea deplasări în afara orașului 
aproape în fiecare zi lucrătoare, pe care pacientul le îndeplinea fără a mai trăi stări 
de panică. 

Câţiva ani mai târziu, dl L s-a întors pentru un nou tratament, după ce două 
evenimente de viata îi reactivaseră structura nervoasă subiacentă care-i media 
atacurile de panică. O afacere pe care o pornise avusese un succes enorm, 
permițându-i un stil de viață mult mai imbelsugat. În afară de aceasta, tatăl lui 
fusese diagnosticat cu o formă incurabilă de cancer. De această dată, a fost necesară 
o combinație de medicamente (alprazolam) și psihoterapie pentru a aduce atacurile 
de panică ale pacientului la dimensiuni controlabile. 

9.2 Fobiile 


Tulburările de anxietate alcătuiesc grupul cel mai frecvent întâlnit in 
peisajul tulburărilor mintale (Regier et al., 1988), cele mai comune 
tulburări de anxietate fiind fobiile. Ele se împart în trei categorii, 
conform DSM-IV-TR: 1) agorafobie fără istoric de tulburare de panică, 
2) fobii specifice și 3) fobie socială. Termenul de fobii simple din 
DSM-III-R (American Psychiatric Association, 1987) a fost înlocuit cu 
cel de fobii specifice in DSM-IV (American Psychiatric Association, 1994) 
din pricina relatiilor ambigue dintre simptomele fobice si atacurile de 
panică și datorită faptului că un subtip, care implică un stimul fobic (de 
ex., tipul situational, tipul mediului natural), părea să crească specifi- 
citatea. De asemenea, o schemă implicând subtipuri a fost dezvoltată în 
DSM-IV pentru fobia socială, pentru că literatura din ce în ce mai 
abundentă care descria afecțiunea indica faptul că fobia socială poate fi 
generalizată sau limitată. 

Înțelegerea psihodinamică a fobiilor ilustrează mecanismul nevrotic 
al formării simptomelor descrise la începutul acestui capitol. Când 
gândurile interzise cu conținut sexual sau agresiv, care pot fi aspru 
pedepsite, ameninţă să iasă din inconștient, anxietatea de semnal este 
activată, ceea ce duce la dezvoltarea a trei mecanisme de apărare: 
deplasare, proiecţie și evitare (Nemiah, 1981). Aceste apărări elimină 
anxietatea prin refularea dorinței interzise, însă anxietatea este 
controlată cu prețul creării unei nevroze fobice. Un exemplu clinic va 
ilustra într-un mod mai elaborat formarea simpomelor fobice. 


DI M, un tânăr funcționar de 25 de ani, tocmai își terminase studiile de master 
în administrarea afacerilor și ocupase prima lui poziţie într-o corporație. Dezvoltase 
o fobie socială care se manifesta printr-o teamă intensă de a întâlni persoane noi la 
muncă sau în situaţii sociale. De asemenea, trăia o mare anxietate în momentele în 
care era obligat să vorbească în fața unui grup la locul de muncă. Atunci când se 
afla în aceste situații, respira greu și începea să se bâlbâie, devenind ininteligibil. 

Dlui M i-a fost recomandată o terapie psihodinamică de scurtă durată, din cauza 
considerabilelor tării ale Eului, a naturii focalizate a simptomelor sale și a puternicei 
sale înclinații spre autoreflectie. În cursul celei de-a treia ședințe, pacientul i-a 
explicat terapeutului că, în situaţiile în care întâlnea persoane noi, cel mai rău se 
simțea atunci când trebuia să se prezinte, A avut loc următorul dialog: 

TERAPEUTUL: Ce este atât de greu în a vă spune numele? 

DI M: N-am nici cea mai vagă idee. 

TERAPEUTUL: Dacă vă gândiţi putin la numele dumneavoastră, ce vă vine în minte? 

DIM (după o pauză): Păi, este și numele tatălui meu. 

TERAPEUTUL: Ce simtiti în legătură cu acest lucru? 

DI M: Ceva nu îmi convine, cred. 

TERAPEUTUL: De ce? 

DI M: Ei bine, nu am o relaţie prea bună cu el. De când a părăsit-o pe mama, 
aveam 4 ani atunci, l-am văzut foarte puțin. 

TERAPEUTUL: Afi locuit deci singur cu mama după ce a plecat? 

DI M: Exact. Mama nu s-a recăsătorit, asa că a trebuit să fiu bărbatul în casă de 
la o vârstă mică, iar eu mă simţeam incapabil să-mi asum asemenea responsabilități. 
De fapt, tot timpul m-am simţit așa. Când eram copil, toată lumea spunea că am un 
comportament de adult, ceea ce mă deranja, pentru că simțeam că mă prefac doar 
că sunt adult, rămânând un copil pe dinăuntru. Aveam impresia că îi păcăleam pe 
toți cei din jur și că, dacă ei ar fi aflat adevărul, s-ar fi supărat pe mine. 

TERAPEUTUL: Mă întreb dacă nu cumva simtiti la fel acum, când vă prezentați. 

DI M: Cred că așa simt. A-mi spune numele este ca și cum aș încerca să fiu tatăl 
meu. 

Interpretarea terapeutului l-a ajutat pe dl M să-și dea seama că anxietatea sa avea 
legătură cu vina și rușinea de a fi luat prematur locul tatălui. Pacientul își imagina 
că ceilalți ar putea să-și dea seama de înșelătorie și l-ar fi condamnat. După zece 
ședințe de terapie dinamică de scurtă durată, dl M și-a depășit fobia socială și a fost 
capabil să se simtă bine și la muncă, și în alte situaţii sociale. 


În plină fază oedipiană a dezvoltării, dl M a fost părăsit de tată și 
lăsat singur cu mama. În această situație anxiogenă, el s-a temut să nu 
fie castrat sau pedepsit (de tată) pentru că a luat locul acestuia. În viata 
adultă, dl M a încercat să-și controleze anxietatea, deplasând situația 
anxiogenă originală spre una derivativă insignifiantă și aparent obiș- 
nuită, cu alte cuvinte, spre dificultatea de a-și spune numele în momen- 
tul prezentării. Simbolic, această simplă politețe socială avea valoarea 
înlocuirii tatălui. Următoarea manevră defensivă a pacientului a fost 
proiectarea situației temute în mediul înconjurător, așa încât pedeapsa 
sau condamnarea să vină mai degrabă din surse externe decât din surse 
interne (de ex., Supraeul). Al treilea și ultimul mecanism de apărare al 
pacientului a fost evitarea. Prin evitarea tuturor situațiilor în care trebuia 
să se prezinte sau să vorbească în fața altora, dl M putea să menţină 
controlul asupra anxietatii cu preţul limitării vieții sociale și periclitării 
randamentului la locul de muncă. 

Anxietatea pe care o încerca dl M când trebuia să vorbească în fata 
altora este destul de răspândită. Într-un studiu (Pollard și Henderson, 
1988) s-a demonstrat că 20% dintre indivizii intervievaţi în orașul St. 
Louis prezentau fobie socială focalizată pe vorbitul sau expunerea în 
public. Atunci când autorii studiului au modificat graficul incluzând 
criteriile de „disconfort semnificativ“ DSM-III (American Psychiatric 
Association, 1980), rata prevalentei a scăzut la 2%. Procentele exacte ale 
incidentei fobiei sociale sunt totuși dificil de stabilit, deoarece diagnosti- 
cul este aplicat adesea unor modele generale interpersonale de timi- 
ditate și evitare a sexului opus din cauza fricii de respingere. Problemele 

pot merge de la fobie socială până la un stil generalizat caracterologic 
de relationare, numit tulburare de personalitate evitantă (v. Capito- 
lul 19), 

Fobiile se potrivesc bine unui model de diateză genetic-constitutio- 
nală în interacțiune cu stresori din mediu. Kendler et al. (1992b) au 
studiat 2 163 de femei gemene, opinând că cel mai bun model descriptiv 
pentru fobie este o predispozitie moștenită, care necesită factori etio- 
logici de mediu pentru a produce un sindrom fobic manifest. În populaţia 
studiată, unul dintre factorii de mediu stresori asociați cu un risc mare 
de dezvoltare a fobiei a fost moartea unuia dintre părinţi înainte ca 
subiecții să împlinească vârsta de 17 ani (Kendler et al., 1992a). Com- 
portamentul parental a fost și el asociat cu fobia socială la tineri. Lieb 
et al. (2000) au urmărit un eșantion de 1 047 de adolescenţi și au iden- 
tificat existenţa stilurilor parentale hiperprotectiv și rejectant, alături de 
psihopatologia părinţilor (mai ales depresia și fobia socială), ca factori 
extrem de importanți în apariţia fobiei sociale la tinerii aflați în studiu. 

Datele furnizate de studiile de tomografie prin emisie de pozitroni 
(PET) sugerează că pacienţii cu fobie socială, ca și cei suferinzi de 
tulburare de panică, pot avea o componentă puternică a activității 
corticale la baza fricii. Tillfors et al. (2001) au comparat fluxul sangvin 
cerebral regional (FSCr) al subiecţilor cu fobie socială cu FSCr al unui 
grup ai cărui membri vorbeau în fata unei audiențe, dar care sufereau 
de fobie socială. Pacienţii cu fobie socială au prezentat un profil FSCr 
asociat cu activitate subcorticală crescută în complexul amigdalian, în 
timp ce subiecţii nonfobici au prezentat un model de perfuzie corticală 
relativ crescută. 

Lucrarea lui Kagan et al. (1988) despre inhibiţiile comportamentale 
pare să fie aplicabilă fobiei sociale în aceeași măsură ca și tulburării de 
panică. Deși Kagan și colegii lui au descoperit că la copiii mici cu acest 
tip de temperament există un prag congenital scăzut al irigării lim- 
bico-hipotalamice ca răspuns la schimbări neașteptate ale mediului 
ambiant, au admis totuși că un anumit tip de stres cronic de mediu 
trebuie să acționeze asupra dispozitiei temperamentale de origine 
pentru a se obține un comportament rușinos, timid și liniștit la vârsta 
de doi ani. Ei au avansat ideea că stresorii precum umilința și criticile 
aduse de adulți, certurile părinţilor și moartea unui părinte sau sepa- 
rarea sunt probabil cei mai importanţi factori de mediu predispozanti. 

Rosenbaum et al. (1992) au continuat munca lui Kagan și a cola- 
boratorilor săi (1988) prin evaluarea părinţilor copiilor cu inhibifii 
comportamentale admiși de Kagan într-un studiu de cohortă nonclinic. 
Părinţii acestor copii prezentau riscuri majore de a dezvolta tulburări 
de anxietate, în special fobie socială. Părinții copiilor cu inhibitii 
comportamentale și anxietate au avut rate semnificativ mai mari pentru 
două sau mai multe tulburări de anxietate, comparativ cu două seturi 

diferite de părinţi din grupul de control. O posibilă interpretare a 
rezultatelor este că acei copii cu inhibitie comportamentală care dezvoltă 
mai târziu tulburări de anxietate sunt expuși unor părinți cu anxietati 
mai mari care le pot induce convingerea că lumea este un loc periculos. 
Mai mult, emoțiile puternic exprimate și mai ales atitudinea maternă 
critică par să medieze relația dintre tulburarea de anxietate a mamei și 
inhibitia comportamentală a copilului, cu risc psihopatologic (Hirshfeld 
et al., 1997). 

Fobia socială este o afecţiune cu o rată mare a comorbiditatii. Într-un 
studiu efectuat pe un număr de 13 000 de adulți (Schneier et al., 1992), 
afecțiunile cronice comorbide majore au fost identificate la 69% dintre 
pacienţii cu fobie socială. Cercetătorii au tras concluzia că, în absența 
comorbiditatii, fobia socială este rareori tratată de specialiștii in 
sănătatea mintală. Se poate presupune că diateza genetic-constitutionala 
descrisă de Kagan et al. (1988), Rosenbaum et al. (1992) predispune la 
mai multe tulburări de anxietate. 

Activitatea clinică cu pacienţii sociofobi arată că sunt prezente, în 
cazul acestora, anumite relații de obiect intern caracteristice. Mai precis, 
acești pacienţi au internalizat reprezentări ale părinților, îngrijitorilor 
și ale altor adulți care i-au criticat, ridiculizat, umilit, abandonat și 
stânjenit (Gabbard, 1992). Aceste introiectii se realizează la o vârstă 
fragedă și se proiectează apoi în mod repetat asupra persoanelor din 
jur, care sunt de atunci încolo evitate. Deși aceste persoane pot avea o 
predispozitie genetică pentru a-i percepe pe cei din jur ca nocivi, 
experiențele pozitive pot atenua până la un punct efectele neplăcute. 
Se crede chiar că de la naștere ar fi prezent un șablon programat 
genetic. În măsura în care cei care îngrijesc copilul se comportă conform 
șablonului, acesta se va teme din ce în ce mai mult de oameni și va 
dezvolta fobie socială. În măsura în care cei care îngrijesc copilul sunt 
sensibili la fricile acestuia și le calmează, introiectiile vor fi mai blânde, 
mai putin amenințătoare si va fi mai putin probabil să apară în viata 
adultă sindromul fobiei sociale. 

Deși multi pacienţi cu fobie socială răspund bine la tratamentul cu 
inhibitori selectivi de recaptare a serotoninei (ISRS) și/sau la terapia 
cognitic-comportamentală, terapia dinamică le poate fi la fel de utilă. 
Unii pacienţi au o rezistență deosebită la tratament pentru că se tem de 
orice situație în care ar putea fi judecaţi sau criticati. Cadrul terapeutic 
fiind văzut în acest fel, o frică transferentiala de a fi umilit sau judecat 
îi poate face pe pacienţi să lipsească frecvent de la ședințe sau să 
întrerupă terapia. De fapt, din cauza ratei mari a comorbiditatilor, fobia 
socială poate fi descoperită uneori doar atunci când pacientul se adre- 
sează pentru o altă problemă. Jena și rușinea sunt stările afective cele 
mai importante, iar terapeutul care merge pe lungimea de undă a aces- 
tor afecte are o șansă mai mare de a forma chiar de la început o alianță 

terapeutică cu pacientul. Explorarea fantasmelor pacienților despre cum 
terapeutul și alte persoane vor reacționa in fata lor îi va ajuta să 
înțeleagă că percepțiile lor despre ceea ce cred alţii despre ei pot fi 
diferite de ceea ce cred ceilalți cu adevărat. Rezistenţa la tratament 
trebuie abordată cu fermitate, deoarece, în absenţa acestui tratament, 
pacienţii evită adesea să meargă la școală sau la serviciu și mulți ajung 
să depindă de ajutoarele sociale sau de invaliditate (Schneier et al., 
1992). Fobiile specifice răspund bine, in general, la expunerea in vivo și 
nu necesită tratament psihodinamic. 

Ramificarea interpersonală a fobiilor poate beneficia și ea de o 
abordare psihodinamică. În virtutea faptului că sunt legaţi de locuința 
proprie, indivizii sever agorafobici depind adesea de îngrijirile unei 
persoane apropiate, sot/sotie sau părinte. De exemplu, se întâmplă ca 
soțul unei femei agorafobice să se acomodeze, în timp, cu problema 
soției sale. Soţul s-ar putea simţi chiar mai liniștit să își știe consoarta 
mereu acasă. Dacă se tratează agorafobia, echilibrul cuplului se poate 
destabiliza. Soţul s-ar putea teme că soția lui ar întâlni alți bărbaţi, dacă 
începe să iasă din casă. Tratamentul adecvat al fobiilor trebuie să 
cuprindă o evaluare atentă a modului în care acestea se integrează în 
trama relationala a pacientului. O înțelegere psihodinamică a con- 
textului personal al fobiilor ar fi deci extrem de importantă pentru 
învingerea rezistentelor la tratamentele convenționale precum desensi- 
bilizarea comportamentală și medicatia. 


9.3 Tulburarea obsesiv-compulsivă 


Obsesiile sunt definite ca gânduri egodistonice recurente, in timp ce 
compulsiile sunt acţiuni ritualizate care trebuie îndeplinite pentru a 
diminua anxietatea. Acuzele acestor pacienţi se împart în cinci categorii 
principale: 1) ritualuri care implică o verificare, 2) ritualuri care implică 
o curățire, 3) gânduri obsesive neacompaniate de compulsii, 4) lentoare 
obsesională și 5) ritualuri mixte (Baer și Jenike, 1986). Pacienţii care 
prezintă ritualuri de curățare sau gânduri obsesionale despre microbi 
și contaminare seamănă izbitor cu pacienţii fobici, Cercetări recente 
sugerează că tulburarea obsesiv-compulsivă (TOC) este mult mai 
frecventă decât se credea înainte (Karno et al., 1988). Prevalenta pe 
durata întregii vieți este între 1,2% și 2,4%, cifre care de multe ori se 
dovedesc mai mari decât cele estimate. TOC este complicată adesea prin 
depresii și prin deteriorarea severă a funcționării sociale și ocupaţionale, 
de aceea membrii familiilor și colegii pacienților pot fi și ei semnificativ 
afectați de boală. 

S-au descoperit factori genetici si neurologici implicaţi in apariția 
ii. Printre aceștia se numără o rată mai mare a concordanței pentru 
la gemenii monozigoti decât la cei dizigoti (Jenike, 2004) și o 
wevalen{a crescută la pacienții cu sindromul Tourette și la familiile lor, 
a și un răspuns consistent al unor pacienţi la psihochirurgie (Elkins et 
« 1980; Lieberman, 1984; Turner et al., 1985). Un alt studiu a comparat 
i de pacienți cu TOC fără tratament medicamentos cu 29 de subiecți 
nepsihiatrici, grup de control, dându-li-se sarcini care implicau coor- 
„d onarea fină a mișcărilor, mișcări involuntare și solicitau funcțiile 
senzorială si vizuospatiala (Hollander et al., 1990). Grupul TOC a 
prezentat semnificativ mai multe semne de disfunctie a sistemului 
"nervos central decât grupul de control, aducând astfel noi dovezi teoriei 
existenței unui deficit neurologic la unii pacienți obsesiv-compulsivi. 
Un studiu ulterior a demonstrat că deficitele neuropsihologice observate 
la pacienţii cu TOC nu au fost identificate la pacienţii cu tulburare de 
panică sau cu depresie unipolară (Purcell et al., 1998). În sfârșit, pacienţii 
obsesiv-compulsivi studiati se pare că au mult mai puțină materie albă, 
'dar volume totale corticale și operculare semnificativ mai mari decât 
subiecții sănătoși din grupul de control (Jenike et al., 1996). 
Literatura centrată pe rezultatele tratamentului sugerează și ea 
existența unei componente biologice. Medicamentele precum clomipra- 
mina și fluvoxamina se pare că au fost eficiente în cazul unor pacienți 
obsesiv-compulsivi (Jenike etal., 1986; Perse, 1988, White și Cole, 1988). 
De asemenea, simptomele pacientilor cu TOC sunt renumite pentru 
rezistenţa la psihanaliză și la psihoterapia centrată pe insight (Jenike et 
al., 1986; Nemiah, 1988; Perse, 1988; Zetzel, 1970). (Tulburarea de perso- 
nalitate obsesiv-compulsivă pare să răspundă bine la aceste tratamente, 
așa cum se va vedea în Capitolul 19.) Totuși reacţia farmacologică nu 
oferă răspunsuri exhaustive la întrebările legate de etiologie sau de 
patogeneză (Zetin și Kramer, 1992). Schimbările în rețeaua de neuro- 
transmiţători asociate cu medicatia pot aduce informații directe sau 
indirecte asupra cauzei primare a bolii. Mai mult, ca și tulburarea de 
panică, TOC poate fi precipitată de stresori din mediu. Într-un studiu 
(Buttolph și Holland, 1990), 69% dintre pacienţii cu TOC au putut asocia 
debutul sau exacerbarea simptomatologiei cu sarcina, nașterea unui 
copil sau cu îngrijirea parentală a copiilor. În alt studiu efectuat asupra 
a 106 paciente femei cu TOC (Neziroglu et al., 1992), sarcina — mai mult 
decât oricare alt eveniment de viață — a fost asociată cu debutul bolii. 
39% dintre pacientele din grupul de studiu care aveau copii au trăit 
debutul simptomatologiei în timpul sarcinii. În plus, patru femei din 
cinci incluse în studiu care aveau în antecedente un avort spontan sau 
provocat au relatat debutul sau accentuarea simptomatologiei obse- 
siv-compulsive în timpul sarcinii. Faptul că intensitatea simptomelor 
crește și scade în funcție de prezența sau absenţa stresului în viețile 

pacienţilor este bine cunoscut. Poate apărea o îmbunătăţire a stării 
psihice atunci când tensiunea scade, în timp ce creșterea stresului sau 
înrăutățirea situației precipitante originare va exacerba simptomele 
(Black, 1974). 

Deși cei mai mulți clinicieni sunt de acord că farmacoterapia este o 
parte esențială a planului complet de tratament pentru pacienţii cu 
TOC, medicamentele de tipul clomipraminei nu trebuie privite ca 
tratament unic. Grupul de Studiu în Colaborare al Clomipraminei (1991) 
a examinat 520 de pacienți cu TOC în 21 de centre și a observat că 
reducerea masivă a simptomatologiei după 10 săptămâni de tratament 
cu clomipramină a avut loc doar in 38-44% din cazuri. Studii place- 
bo-controlate cu fluoxetină, fluvoxamină, sertralină și paroxetină, 
efectuate în mai multe centre, au demonstrat că toți acești ISRS sunt mai 
eficienţi decât placebo (Greist și Jefferson, 1995). Și totuși în aceste studii 
nu s-a obținut decât o ameliorare incompletă, de aceea combinarea ISRS 
cu terapia cognitiv-comportamentala este considerată de electie, în cele 
mai multe situații. Acum, cei mai mulți specialiști recomandă de 
asemenea utilizarea terapiei cognitive pentru pregătirea pacientului în 
vederea tratamentelor de expunere, prin provocarea gândurilor 
maladaptative (Clark, 2004; Jenike, 2004). 

Strategiile psihodinamice pot fi extrem de utile în mai multe situații. 
Mulţi pacienţi obsesiv-compulsivi par să se agate de simptomele lor, 
rezistând cu îndârjire la tratament. Simptomele însele pot tine la distanță 
dezintegrarea psihotică, în unele cazuri, jucând rolul unei funcții extrem 
de utile, în termeni de homeostază psihologică. Deoarece simptomele 
TOC pot acompania orice nivel de organizare subiacentă a Eului sau a 
personalității (Cornfield și Malen, 1978), o evaluare psihodinamică 
atentă trebuie să se concentreze și asupra funcției simptomelor în 
structura globală intrapsihică a pacientului. În ciuda naturii refractare 
a multor simptome obsesiv-compulsive, terapia psihodinamică poate 
îmbunătăți considerabil funcționarea interpersonală a pacienţilor cu 
TOC. Abordările psihodinamice pot ajuta, de asemenea, pacienţii să își 
depășească rezistentele legate de tratamentul medicamentos, asa cum 
se arată în următorul caz: 


DI N era un tânăr de 29 de ani, necăsătorit, care suferea de TOC. Când s-a 
prezentat pentru internare la clinica de psihiatrie, a relatat un istoric simpto- 
matologic de 10 ani, ultimii 8 fiind petrecuţi aproape numai în casă din cauza unor 
gânduri incapacitante, „grotești, oribile“, neîncetate. Cu 8 ani înaintea internării, 
când dl N s-a închis în casă, mama lui s-a pensionat și l-a putut îngriji, satisfacandu-i 
și pretențiile legate de curăţenie. Viaţa mamei gravita în jurul fiului. 

DI N era obsedat de nevoia de a evita contaminarea. Se temea, de asemenea, să 
nu lase femeile însărcinate, pentru că îi era frică să nu aibă spermă pe mâini. 
Consecutiv, a căpătat compulsia spălării mâinilor. Insista ca mama lui să rămână în 

eajma lui 24 de ore din 24. Deși aceasta nu dormea și nici nu făcea dus împreună 
u el, il ajuta să se îmbrace, asa încât să nu își atingă hainele si să se contamineze. 

N îi mai cerea mamei sale îndeplinirea unui ritual de 58 de pași în timp ce îi 
pregătea mâncarea și i-o așeza pe masă. Dacă nu îndeplinea cu exactitate ritualul, 


‘mama trebuia să arunce toată mâncarea si să pregătească alta. Ea arunca anual 
echivalentul a mii de dolari în alimente pentru a-i face pe plac. Pacientul a cerut la 
“un moment dat ca tatăl său să se mute sau să locuiască în altă aripă a casei, pentru 
că se temea că va fi infectat cu germenii aduși de acesta de la lucru. 

Dezvoltarea dlui N în prima copilărie nu părea să fi fost marcată de ceva 
„deosebit, însă pacientul și-a amintit un eveniment neplăcut care avusese loc în jurul 
vârstei de 5 ani. Și-a revăzut tatăl apucând-o pe mama lui de sâni, în timp ce aceasta 
își chema copilul în ajutor. A încercat să-și oprească tatăl, însă acesta s-a dovedit 
mai puternic. Și-a amintit că s-a simţit îngrozitor și a plâns pentru că nu a putut 
să-și salveze mama. : 

Deși dl N fusese văzut de mulţi psihiatri, întotdeauna refuzase să se întoarcă la 
spital după prima vizită. La un moment dat, a fost de acord să ia clomipramină, dar 
a întrerupt-o după prima doză din cauza efectelor secundare. Funcționarea lui a 
devenit din ce în ce mai dificilă, iar părinţii au luat decizia de a-l interna în spital. 
Acolo, medicul l-a întrebat de ce dorea tratament, A răspuns: „Sunt hotărât să fiu 
dependent — vreau să spun independent“. Medicul a comentat faptul că pacientul 
spusese mai întâi „dependent“ și a întrebat: „Există cumva o parte a dumneavoastră 
care dorește să fiți dependent?”. DI N a răspuns: ,,Vreti să spuneţi mama mea?”. 
Medicul i-a spus că, desigur, el știe mai bine decât doctorul acest lucru, Pacientul 
s-a gândit putin și a spus: „Păi, are grijă de mine destul de bine“. 

Actul ratat al dlui N a adus puţină lumină asupra motivatiilor inconștiente de 
a rezista la tratament. Orice fel de tratament eficient i-ar fi ameninţat relaţia de 
dependenţă pe care o avea cu mama lui. Dacă tratamentul cu clomipramină este 
eficient, atunci trebuie evitat. De asememea, respingea orice tentative de tratament 
spitalicesc sau ambulatoriu. 

După aproximativ o săptămână de spitalizare, dl N a contrazis toate așteptările 
personalului. A început să facă progrese remarcabile. Putea să atingă mânerele 
ușilor fără teama că se va contamina, putea citi reviste atinse de alte persoane și 
petrecea mai puțin timp spălându-se pe mâini. Toate aceste schimbări s-au petrecut 
în absenţa tratamentului medicamentos. Pacientul afirma că se simte „mult mai 
putin nervos“ în spital decât s-ar fi așteptat. După ce a explorat modul în care 
cadrul spitalicesc putea să-i fi redus anxietatea, a devenit evident faptul că era din 
ce în ce mai îngrijorat de dorințele sexuale nutrite fata de mama lui. Spunea că, 
atunci când mama îl îmbrăca, simţea că „era ceva sexual în asta“. Îndepărtarea 
pacientului de căminul atât de încărcat emoţional, care îl ținea prizonier, a făcut ca 
dorinţele sexuale față de mamă să devină mai putin problematice pentru el. De 
asemenea, dorinţele agresive de a-și tine tatăl departe de el au devenit mai putin 
deranjante. Datorită faptului că anxietatea dată de dorințele sexuale și agresive se 
diminuase, simptomele lui obsesiv-compulsive nu mai erau atât de necesare pentru 
a-i lega anxietatea. 


9. Tulburările de anxietate 259 


Oricât de biologic acționate ar fi fost simptomele obsesiv-compulsive 
ale dlui N, ele dezvăluiau o dorință simbolică de a câștiga afecțiunea 
mamei în absenţa tatălui său, așa cum este subtil descrisă în amintirea 
din copilărie. Ritualurile compulsive îi serveau ca apărare împotriva 
dorințelor sexuale nutrite față de mamă, consumându-și tot timpul prin 
spălarea mâinilor și prin multe alte lucruri. Cu toate acestea, ritualu- 
rile-simptom au avut ca rezultat îmbrăcarea lui de către mamă și 
primirea întregii ei atenfii, tatăl fiind îndepărtat. De aceea, formațiunea 
de compromis construită inconștient conținea atât expresia directă a 
dorinței ascunse, cât și apărarea împotriva acestei dorințe. Urmarea 
unui tratament medicamentos sau de alt fel ar fi însemnat amenințarea 
triumfului obținut asupra tatălui, adică pacientul ar fi ajuns într-o 
situație în care nu ar mai fi avut nevoie de mamă. Pe de altă parte, 
această victorie oedipală generase enorm de multă vină și anxietate, 
ceea ce îl determinase să recurgă mai frecvent la ritualuri și obsesii. Scos 
din triangularea formată cu părinţii acasă, dl N nu a mai avut atâta 
nevoie de simptomele obsesiv-compulsive pentru a se apăra de 
anxietate și starea lui s-a îmbunătățit remarcabil. 

Deși tratamentul dlui N nu a inclus și psihoterapie dinamică, inte- 
legerea psihodinamica a rezistentelor la tratament a avut un rol esențial 
în abordarea refuzului de a lua medicatia, determinându-l să coopereze 
la tratament. Actul ratat al pacientului l-a făcut să conștientizeze faptul 
că orice ameliorare a simptomelor i-ar putea amenința poziția privile- 
giată pe lângă mamă. 

Cazul dlui N reflectă și o problemă care apare frecvent în familiile 
pacienților cu TOC. Un studiu în care au fost implicate 34 de rude ale 
unor pacienți cu TOC a examinat gradul de acomodare al acestora la 
patologia pacientului prin participarea activă la ritualuri sau prin 
schimbări semnificative ale programului zilnic (Calvocoressi et al., 
1995). Dintre aceste rude, 88,2% au afirmat că s-au mulat într-un 
anumit fel pe comportamentul bolnavului. Această formă de 
acomodare a familiei a fost clar corelată cu stresul din familie, cu 
atitudinile de respingere a pacientului și proasta funcționare a familiei. 
Această acomodare presupune adesea un efort menit să reducă 
anxietatea pacientului sau să controleze exprimarea furiei acestuia. 
Multe rude spun că se simt „obligate“ de pacienţi să facă diferite 
lucruri pentru a integra obsesiile și compulsiile pacientului. În mod 
asemănător, acest tip de relationare este internalizat și recreat atunci 
când pacienții obsesiv-compulsivi se internează. O atitudine preten- 
țioasă însoțește adesea insistența pacienţilor ca toată lumea, fără 
excepție, să se acomodeze bolii lor. SS 

Simptomele TOC produc adesea probleme de relationare, iar diag- 
nosticul este asociat cu un risc mare de divort sau de separare (Zetin si 
Kramer, 1992). Drept urmare, psihoterapia dinamica poate fi cea mai 

icientă modalitate de a aborda problemele de relationare secundare 


în care preocuparea pacienţilor pentru ritualuri și gânduri obse- 
inale poate duce la o existenţă foarte restricționată și idiosincratică și, 
ensecutiv, la relații de obiect maladaptative și la o dezvoltare personală 
roblematică. Terapiile psihanalitice pot fi necesare pentru a ajuta 
dacientul să-se redefinească în afara experienţei ritualurilor și a 
pai durilor obsesionale și să dezvolte o mai mare conștientizare sau 
capacitate de mentalizare în ceea ce privește viata interioară a celorlalţi. 
b (2001) a descris o nouă abordare prin combinarea tehnicilor de 


"Tratamentul integrat a furnizat cea mai completă strategie de abordare 
a multiplelor probleme ale pacientei. 

Altă contribuţie utilă a clinicianului specializat în psihodinamică este 
investigarea agenților precipitanti care inițiază sau exacerbează simpto- 
mele. Ajutând pacienţii și familiile lor să înțeleagă natura acestor stre- 


sori, simptomele pot fi stăpânite mult mai ușor. 


9.4 Tulburarea de stres posttraumatic 


Ultimele decenii ale secolului al XX-lea au fost martorele unei creșteri 
a incidentei și prevalentei tulburării de stres posttraumatic (TSPT) în 
populația generală. Prevalenta estimată pentru toată viata este de 
aproximativ 7,8% (Kessler et al., 1995). Mai mult de o treime dintre 
persoanele care au avut un episod inițial de TSPT nu se mai refac nici 
după mai mulți ani. Într-un studiu care a inclus 2 181 de persoane în 
zona Detroit, riscul condiționat de TSPT consecutiv unei expuneri la o 
traumă a fost de 9,2% (Breslau et al., 1998). Mai mult, cel mai frecvent 
eveniment precipitant raportat pentru persoanele cu TSPT a fost 
moartea neașteptată și bruscă a unei persoane iubite, sugerând că violul, 
atacul violent și lupta au fost trăite doar de o parte dintre pacienții 
afectaţi de această tulburare. Este probabil ca o persoană cu TSPT să 
trăiască 20 de ani de simptome active și să îi fie afectată activitatea la 
locul de muncă (Davidson, 2001). În multe cazuri, acești pacienți nu 
sunt diagnosticati corect de la început, deoarece prezintă un tablou 
clinic somatoform, însă până la 11,8% dintre cei care se prezintă pentru 
prima dată la medic pot îndeplini criteriile diagnostice pentru TSPT 
parțial sau total (Stein et al., 2000). 

Victimele traumelor oscilează între negarea evenimentului și repe- 
tarea lui compulsivă prin flashbackuri și coșmaruri. În acest fel, mintea 
poate prelucra și organiza stimulii prea intenși. Horowitz (1976) a 

identificat 8 teme psihologie frecvente care urmează unei traume: 
1) supărare sau tristeţe, 2) vinovăţie față de furia sau impulsurile 
distructive resimtite, 3) teama resimţită de victimă că va deveni 
distructivă, 4) vinovăția victimei că a supraviețuit, 5) teama că se va 
identifica cu victimele, 6) rușinea fata de sentimentele de neajutorare și 
de gol interior, 7) teama că trauma se va repeta și 8) furia îndreptată 
împotriva sursei traumei. 

Deși severitatea simptomelor posttraumatice era considerată odini- 
oară a fi direct proporţională cu severitatea stresorului, unele studii 
empirice arată contrariul. Într-o investigație prospectivă efectuată 
asupra a 51 de pacienţi cu arsuri (Perry et al., 1992), TSPT a fost antici- 
pată în cazurile cu arsuri minore, cu suport emoțional perceput ca 
inconsistent și cu disconfort emoțional major. Leziunile mai severe sau 
mai întinse nu au anunțat simptome posttraumatice. Rezultatele acestui 
studiu se raliază opiniei din ce în ce mai răspândite conform căreia 
TSPT este dependentă mai mult de factori subiectivi decât de severitatea 
stresorului. La victimele unor accidente, valoarea pe care o confereau 
acestea severitatii traumei și, consecutiv, semnificația traumei pentru 
ele s-au dovedit a fi factorul predictiv cel mai important pentru 
dezvoltarea TSPT mai târziu (Malt și Olafsen, 1992; Schnyder et al., 
2001). Drept urmare, cea mai mare parte a Comitetului Consultativ al 
DSM-IV a susținut o revizuire a criteriilor privind stresorii care ar putea 
agrava răspunsul subiectiv individual la eveniment (Kilpatrick și 
Resnick, 1993). 

Evaluarea psihodinamică atentă atât a semnificatiilor atribuite de 
pacient evenimentului traumatic, cât și a vulnerabilitatilor psihologice 
specifice ale acestuia este necesară pentru analizarea factorilor declan- 
șatori din mediu (Ursano, 1987; West și Coburn, 1984), Într-un studiu 
(Breslau et al., 1991) s-a determinat că riscul de dezvoltare a TSPT ar 
putea fi asociat cu separarea timpurie de părinți, cu caracterul nevrotic, 
cu un istoric familial de anxietate și cu anxietatea sau depresia pre- 
existentă. Autorii au ajuns la concluzia că, pentru exprimarea simpto- 
melor, este necesară o predispozitie personală pentru TSPT. Printre 
aspectele percepţiei subiective, care au fost cel mai bine studiate, se 
numără experienţa unei frici extreme, senzaţia de neputinţă, perceperea 
amenințării vieții și perceperea unei potenţiale violenţe fizice (March, 
1993), | 

Cei mai multi oameni nu dezvoltă TSPT chiar dacă trec prin traume 
îngrozitoare. Incidenta tulburării este de fapt scăzută printre persoanele 
care erau sănătoase înaintea traumei (Schnyder et al., 2001). Mai mult, 
evenimentele a căror severitate este aparent minoră pot provoca apariția 
TSPT la anumiţi indivizi, din cauza semnificației subiective atribuite 
faptelor. Traume vechi pot fi trezite de circumstanţe actuale. Davidson 
și Foa (1993) indicau că ar exista niște factori determinanti pentru 

sthiatrice; 2) experiențe neplăcute sau traumatice in copilărie; 3) 
î ite caracteristici de personalitate (precum cele întâlnite la pacienţii 
ntisociali , dependenţi, paranoizi si borderline); 4) stresuri sau schim- 
yar recente in viata; 5) un sistem suportiv inadecvat sau compromis; 
j crescut de alcool în ultimul timp si 7) senzația că localizarea 
controlului este mai degrabă externă decât internă. Un studiu efectuat 
p= 105 bărbaţi care au luptat in Vietnam a sugerat că un IO mai scăzut 
putea fi un factor de risc pentru apariția TSPT (McNally si Shin, 
95). Severitatea crescută a simptomelor TSPT a fost asociată cu o 
inteligență mai scăzută, ceea ce arată că variabilele cognitive pot afecta 
capacitatea indivizilor de a face față unei traume. Disocierea peritrauma- 
„tică poate fi si ea înalt predictivă pentru TSPT (Griffin et al., 1997). 
Desi apărările disociative pot fi activate pentru a tine emoțiile 
dureroase în afara câmpului conștient, ieșirea la lumină a amintirilor 
traumatice le poate menţine într-o stare de înaltă activare cognitivă. 
Astfel, factorii cognitivi și afectivi pot intra în conflict de interese și pot 
‘duce la oscilatia atât de caracteristică bolii, între intruziunea amintirilor 
_ Siscaparile de memorie. Deși Freud a postulat compulsia la repetiție ca 
sursă a amintirilor traumatice intruzive, noi putem trage acum concluzia 
că amintirile traumatice nerezolvate rămân active cognitiv tocmai 
pentru că sunt inhibate afectiv de mecanismele de apărare de tipul 
disocierii. Sistemul inconștient de monitorizare care tine captive 
amintirile traumatice din cauza asocierii lor cu stări afective dureroase 
ne transmite și mesajul că acestea nu pot fi perlaborate. 
Supraviețuitorii unei traume nu își pot folosi adesea emoțiile ca 
semnal (Krystal, 1968, 1984, 1988). Pentru că orice emoție puternică este 
privită ca o amenințare de întoarcere a traumei originale, acești pacienți 
își vor somatiza sau trata medicamentos aceste emoții, folosind in mod 
abuziv medicamentele prescrise. Krystal a mai observat că, în stările 
posttraumatice, acești indivizi pot prezenta dizabilități ale funcției de 
autoîngrijire. Nu se pot calma și relaxa suficent singuri pentru a putea 
adormi în mod natural. 

O implicatie a observaţiilor lui Krystal asupra TSPT este aceea că 
psihoterapia exploratorie menită să ajute să „repună în act“ trauma 
poate fi nocivă pentru acești pacienți. Cei care prezintă alexitimie vor 
experimenta doar corelatiile fiziologice ale stărilor emoționale, fără a 
înregistra sentimentele pe tărâm psihologic, ceea ce va duce la o mai 
mare deteriorare a stării lor psihosomatice (Sifneos, 1973). Aceste 
consideraţii pot fi parțial responsabile de rezultatele dezamăgitoare ale 
tehnicii de debriefing după incidente traumatice (van Emmerick et al., 
2002). Pacienţii care nu trec prin debriefing își pot reveni mai repede 
decât cei care o fac. În general, la ora actuală tratamentul implică tehnici 
derivate din terapia cognitiv-comportamentală, cum ar fi expunerea, 

managementul anxietatii, restructurarea cognitivă și tehnica dialogului 
pozitiv cu sine (Foa et al., 1999). În plus, în studiile controlate placebo 
desfășurate în mai multe centre, sertralina s-a dovedit a fi sigură și 
eficientă în reducerea unor simptome ale bolii (Davidson et al., 2001). 

Nu există tratament complet satisfăcător pentru TSPT, însă mai multi 
autori (Brom et al., 1989; Gaston, 1995; Lindy et al., 1983) au acordat 
foarte mult credit folosirii terapiei dinamice. Traumele masive silesc Eul 
să își arunce în luptă apărările primitive — de exemplu, negarea, mini- 
mizarea și tăgăduirea proiectiva. Furia de a fi devenit victimă este 
adesea proiectată asupra celorlalţi, determinându-i pe unii supraviețui- 
tori ai unor traume să devină hipervigilenti pentru a se putea proteja 
de potentialele agresiuni din jur. Alţi pacienţi își pot folosi furia ca 
apărare împotriva unor sentimente mult mai deranjante, de vulnera- 
bilitate. Contestările sunt angajate uneori pentru a putea face fata furiei, 
sugerând un motiv serios de răzbunare, dar și dorința de a-și stăpâni 
sentimentele de neajutorare prin câștigarea unei forme de compensație 
pentru suferința provocată de traumă. Vinovatia poate fi folosită și ea 
ca mecanism defensiv. Victimele violurilor consideră adesea că sunt 
responsabile de ceea ce li s-a întâmplat, o postură defensivă care 
maschează gânduri mai supărătoare, cum ar fi acela că sunt neajutorate 
într-o lume violentă. 

Un studiu controlat de terapie psihodinamică scurtă efectuat asupra 
supraviefuitorilor unor incendii (Lindy et al., 1983) a demonstrat o ame- 
liorare semnificativă a simptomelor la 30 de pacienţi participanți, dintre 
care 19 îndeplineau criteriile DSM-III pentru TSPT sau pentru TSPT 
asociată cu depresie. Terapia a constat în 6-12 ședințe în care, printr-un 
protocol standardizat, a fost încurajată expunerea la situațiile temute. 

Cei mai multi cercetători sunt de acord că medicatia este cea mai 
potrivită completare a psihoterapiei (Friedman, 1991; Solomon et al., 
1992). Diferitele forme de psihoterapie pot avea diferite efecte. Brom et 
al. (1989) au comparat pacienţii care urmau psihoterapie dinamică, 
hipnoterapie și desensibilizare sistematică. Toate cele trei grupuri de 
tratament au prezentat ameliorări simptomatice mai consistente decât 
grupul de control. Terapia dinamică a obținut cea mai importantă 
reducere a simptomelor evitante, dar a avut mai putin impact asupra 
simptomelor intruzive. Grupurile de hipnoterapie și desensibilizare au 
prezentat patternul invers. Tehnicile comportamentale s-au dovedit a 
fi eficiente, însă relaxarea necesară pentru modalitățile comportamentale 
poate fi greu de obținut de către pacienţii cu TSPT, din cauza inabilității 
lor de a se calma singuri (Krystal, 1984). 

Psihoterapia individuală trebuie să fie foarte personalizată pentru 
pacienții cu TSPT. Unii dintre ei vor fi copleșiți de reconstituirea traumei 
și vor reacționa prin deteriorare clinică. Integrarea experiențelor clivate 
trebuie dozată în funcție de capacitatea pacientului de a face față acestei 

imtegrări. Terapeutul s-ar putea să fie nevoit să conţină aspectele proiec- 
ie ale Sinelui traumatizat până când pacientul va fi capabil să le 
integreze (Peebles, 1989). Clinicienii trebuie să fie conștienți că în cazul 
TSPT pot apărea tentative de suicid sau preocupări suicidare. Într-un 


ienti simțeau că merită să fie pedepsiți pentru că fuseseră 
formați în ucigași. 
__ Datorită acestor consideraţii, psihoterapia dinamică a pacienților cu 


sbservator, care-i permite pacientului să retina informațiile neplăcute 
și poziția incurajatoare, care îl ajută să reconstruiască tabloul complet 
al traumei. Integrarea amintirilor traumei în contextul unui sens conti- 
nuu al Sinelui pacientului poate fi un scop nerealist, pentru că pacientul 
"nu trebuie forțat să prelucreze prea rapid ceva ce devine coplesitor și 
_ dezorganizator. Construirea unei alianțe terapeutice solide, in care 
pacientul să se simtă în siguranţă, este vitală pentru succesul terapiei. 
Educarea pacientului în privința unor reacții obișnuite la evenimentul 
traumatic poate ușura crearea alianței. Validarea empatică a dreptului 
pacientului de a simţi ceea ce simte consolidează și ea această legătură. 
Lindy (1996) a identificat patru tipuri de transfer întâlnite frecvent 
la pacienţii cu TSPT: 1) transferul asupra terapeutului a persoanelor 
implicate în evenimentul traumatic, 2) transferul asupra situaţiei tera- 
peutice a amintirilor specifice reprimate ale evenimentului traumatic, 
3) transferul asupra terapeutului a funcţiilor intrapsihice ale pacientului 
distorsionate consecutiv traumei (în speranța că vor fi reparate) și 
4) transferul asupra terapeutului a unui rol înțelept și omnipotent, în 
care terapeutul îl poate ajuta pe pacient să filtreze cele întâmplate și să 
refacă un sens personal. 

Toate aceste transferuri produc, desigur, contratransferuri corespun- 
zătoare. Terapeutul, în dorința de a-și salva pacientul din trauma oribilă 
pe care a trăit-o, poate dezvolta fantasme de omnipoten{a. Alternativ, 
terapeutul se poate simţi copleșit, furios și neajutorat ca răspuns la 
aparenta rezistenţă a pacientului de a se lăsa să iasă din traumă. Când 
pacientul este deosebit de încăpățânat, agatandu-se de amintirile 
traumei, terapeutul poate deveni indiferent și lipsit de speranţă. 
Scopurile acestor psihoterapii ar trebui să fie modeste, în cele mai 
multe cazuri — vindecarea sau dispariția simptomelor ar fi niște 
obiective prea ambitioase. Cele mai rezonabile dorințe sunt oprirea 
deteriorării, susținerea zonelor de funcționare adecvată și restabilirea 
integrității personale a pacientului (Lindy et al., 1984). Există unele 
motive de optimism terapeutic dacă luăm în considerare faptul că, în 
mai mult de jumătate din cazurile de TSPT acut consecutiv violului, 

apare in mod natural remisia in interval de trei luni (Davidson si Foa, 
1993), iar asigurarea suportului poate să fie atunci suficientă. 


9.5 Tulburarea acută de stres 


Tulburarea acută de stres are aceleași criterii de stres ca și TSPT: 
persoana în cauză trebuie să fi trăit un eveniment în care să fi fost 
implicată amenințarea cu moartea sau o leziune serioasă și să fi răspuns 
prin sentimente intense de neajutorare, groază sau frică. Simptomele 
rezultante trebuie să apară în 4 săptămâni de la evenimentul traumatic 
și să dureze între 2 zile și 4 săptămâni. Cu alte cuvinte, această categorie 
include sindroame asemănătoare cu TSPT, care pot să apară mai repede 
decât în cazul afecțiunii prezentate anterior, durează mai putin sau 
servesc de prodrom unui caz mai tipic de TSPT. Într-un studiu efectuat 
asupra unor muncitori care au supraviețuit unor dezastre (Fullerton et 
al., 2004), 42% dintre cazurile de tulburare acută de stres au dezvoltat 
TSPT. 

În plus fata de criteriile pentru simptomele TSPT (precum retrăirea 
evenimentului, evitarea stimulilor care readuc amintirea traumei și 
manifestarea hiperconștientizării traumei), diagnosticul tulburării acute 
de stres necesită și cel putin trei dintre următoarele simptome diso- 
ciative: amnezia unor aspecte importante ale traumei; depersonalizarea; 
derealizarea; neatentia la ceea ce se întâmplă în jur; senzația subiectivă 
de detasare, de insensibilitate sau de lipsă a responsivitatii emoționale. 
Tratamentul acestei afecțiuni este în mare același ca în cazul altor forme 
de tulburări disociative descrise în Capitolul 10 la „Consideraţii 
generale“. 


9.6 Tulburarea de tip anxietate generalizată 


Criteriile DSM-IV-TR pentru tulburarea de tip anxietate generalizată 
(TAG) au fost concepute pentru a face diferenţa între această afecțiune 
și îngrijorarea normală. Anxietatea trebuie să fie excesivă, dificil de 
controlat și suficient de frecventă încât să apară în peste jumătate dintre 
zilele unui interval de minim 6 luni. Poate provoca, de asemenea, 
disconfort clinic semnificativ sau poate invalida zone de funcționare 
importante, cum sunt cele ocupationala și socială. Diagnosticul cere ca 

tatea să nu se afle în limitele altor tulburări pe Axa I, adică să nu 
vorba de anxietate fata de apariția unui atac de panică, frica de 
ntaminare sau de a nu fi făcut de râs în public ș.a.m.d. Anxietatea 
uie să fie destul de pătrunzătoare, așa încât pacientul să se 
centreze asupra unor activități sau evenimente care sunt țintele 
teia. Calitatea vieţii pacienţilor cu TAG este afectată în conținut de 
eile pe care le au despre viitorul lor, de circumstanţele vieții, de 
situaţia financiară, de posibilitatea ca unor membri ai familiei să li se 
întâmple ceva rău și de multe alte aspecte. Ei pot trăi tensiune fizică și 
simptome moderate de descărcare simpatetică, dar nimic de intensitatea 
tulburării de panică. 
TAG continuă să fie o afecțiune controversată. Dintre toate tulbu- 
rările de anxietate, ea este asociată cu cea mai mare rată a comorbiditatii. 
Într-un studiu desfășurat în mai multe centre (Goisman et al., 1995), 
aproape 90% dintre pacienții cu TAG aveau un istoric de cel puțin o altă 
tulburare de anxietate pe toată durata vieţii. În orice caz, clinicienii 
întâlnesc adesea pacienţi care își fac cronic griji din orice și, pentru că 
multi dintre ei muncesc cu dificultate din cauza anxietatii permanente, 
tratamentul este extrem de important. 
Numeroase studii au demonstrat eficacitatea tehnicilor comporta- 
mentale, a farmacoterapiei și chiar a terapiei dinamice scurte în tratarea 
pacienților anxioși. Totuși schemele de grup concepute la scară mare 
nu spun nimic clinicienilor despre cum își pot da seama care persoană 
este potrivită unui tip anume de tratament (Barlow și Beck, 1984). 
Anxietatea apare ca răspuns la multe situații pe parcursul vieții. Dacă 
pacienții ar trebui să recurgă la medicatie la fiecare puseu de anxietate, 
este o chestiune de natură să-i preocupe serios pe psihiatri. Se pot 
elimina componentele fiziologice ale anxietatii prin medicatie, fără a 
ataca aspectele cognitive ale îngrijorării, care rămân. Următoarea vinietă 
clinică este ilustrativă în acest sens. 


Dna O era o absolventă de facultate în vârstă de 23 de ani, care se prezentase la 
consult pentru episoade periodice de anxietate intensă. Cam de trei ori pe lună avea 
momente când se temea că va muri în timp ce stătea în pat. De obicei, începea prin 
a rumina în următorul mod: „Acum am 23 de ani. În doar 7 ani, voi avea 30. Apoi 
voi avea 40, iar copiii mei vor fi mari. Apoi voi fi bunică și mă voi pensiona, apoi 
voi muri“. După aceea, începea să se gândească la părinții ei, care trăiau amândoi, 
și să se teamă că vor muri curând. Pe măsură ce gândurile o copleșeau, inima 
începea să-i bată tot mai repede și nu mai putea adormi. 

După o evaluare diagnostică, au fost discutate cu pacienta mai multe metode 
terapeutice: prescrierea unei medicatii pentru anxietate, explorarea psihoterapeutica a 
cauzelor anxietatii sau o combinaţie a celor două. Ea a răspuns imediat că nu o 
interesează medicatia. „Cum ar putea o pastilă să-mi ia frica de moarte?“ a întrebat. A 
afirmat că vrea să înțeleagă originile anxietatii pe care o trăia, pentru a o putea stăpâni. 

Pacienta s-a angajat într-o cură terapeutică și a început să-și stăpânească din ce 
în ce mai bine emoțiile deranjante. Terapeutul empatiza cu ea în ceea ce privea 
natura înfricoșătoare a morții, dar nu uita să menţioneze și că anumite îngrijorări 
legate de viaţă contribuiau adesea la frica de moarte. El a întrebat-o ce anume din 
ceea ce se întâmpla în viaţa ei ar fi putut să-i accentueze anxietatea. Pacienta a 
răspuns imediat că fricile ei nu au nimic de a face cu plecările soțului său pe mare. 
Ochii au început să i se umple de lacrimi, iar terapeutul i-a întins o cutie cu servetele. 

Dna O a ignorat cutia cu servetele și a continuat să vorbească despre cum mor 
oameni tineri de SIDA și de cancer. Terapeutul a întrebat-o de ce nu a luat un 
servetel din cutia ce îi fusese oferită. Ea a răspuns că s-a gândit că ăsta ar fi fost un 
semn de slăbiciune. Terapeutul a întrebat-o dacă i-a fost greu întotdeauna să accepte 
că are nevoie de ajutorul altora. Pacienta a spus că toată viața ea a fost cea la care 
veneau ceilalți și-și spuneau păsurile și că nu putea accepta niciodată că și ea ar 
putea avea probleme și nevoie de ajutorul celor din jur. Terapeutul i-a sugerat că 
poate are nevoie să prezinte o fațadă pseudoindependentă ca un mod de a-și nega 
neajutorarea. Ea a admis cu ușurință că se teme de sentimentul de slăbiciune asociat 
cu latura ei vulnerabilă și neajutorată. Terapeutul a subliniat că moartea ar fi fost 
ultima situație în care ea s-ar fi aflat vulnerabilă și neajutorată. Pacienta a răspuns 
că lucrul cel mai rău legat de moarte este, în mintea ei, faptul că va trebui să o 
înfrunte singură. 

Pe măsură ce dna O continua să-și exploreze sursele anxietatii, a scos la lumină 
un istoric de dificultăți semnificative de exprimare a furiei. Se temea că furia ei va 
exploda și că îi va îndepărta pe cei din jur. Anxietatea nocturnă apărea de multe ori 
după vizionarea unor filme violente. Spunea că o deranjează faptul că alte persoane 
își pot exprima furia într-un mod atât de violent și direct, în timp ce ea trebuie să 
şi-o controleze pe a ei cu atâta atenţie. Explorarea psihoterapeutică a dezvăluit si 
multă furie împotriva tatălui ei, pe care pacienta nu fusese capabilă să o exprime. 
Se temea, inconștient, că furia ei ar fi atât de intensă, încât și-ar distruge tatăl. 

După 2 luni de psihoterapie, episoadele de anxietate intensă au dispărut. Dna 
O se mai temea încă de moarte într-o anumită măsură, dar reușea să-și controleze 
mai bine frica, pentru că intelesese care erau îngrijorările subiacente legate de 
impactul furiei ei și al temerilor ei că va fi abandonată și lăsată singură. Cu alte 
cuvinte, o capacitate mai mare de a-și stăpâni rațional emoțiile a ajutat-o să-și 
controleze simptomele, 


Cazul dnei O ilustrează principiul venerat conform căruia în psi- 
hiatria clinică trebuie adaptat tratamentul la pacient. Contrar punctului 
de vedere al unei parti a contribuabililor, cel mai adecvat tratament al 
unui pacient nu este în mod necesar cel mai ieftin. Deși unii clinicieni 
ar spune că un agent antianxios ar fi eliminat poate mai rapid și mai ne- 
costisitor simptomele pacientului, dna O a cerut altceva decât ame- 
liorarea simptomelor. Barber și Luborsky (1991) sunt de părere că 
aceeași tulburare de anxietate va necesita tratamente diferite în circum- 
stante diferite, aplicate unor pacienţi diferiți. Psihoterapia psiho- 

semica poate fi tratamentul de electie pentru pacienții care au insight, 
mo tivati să înțeleagă matricea din care apar simptomele și doresc 
westeasca timp, bani și efort într-un proces terapeutic. Dna O nu a 
edicamente și probabil că nu le-ar fi luat dacă i-ar fi fost 


edicatia poate fi uneori un adjunct extrem de important, pe termen 
intervențiilor psihoterapeutice pentru GAD. Nu trebuie totuși 
să pacienților ca tratament complet împotriva anxietatii. Pacienţii 
= să înveţe să tolereze anxietatea ca pe un semnal important în 
sul psihoterapiei. Aceia care dispun de o tărie a Eului suficient de 
Ha ajung să vadă în anxietate o fereastră spre inconștient. 
Tratamentul anxietatii trebuie să înceapă cu o evaluare psihodina- 
A atentă și completă, conceptualizând anxietatea ca pe un „vârf de 
=” multideterminat. Clinicianul trebuie să diagnosticheze natura 
zii ascunse a pacientului (v. Tabelul 9-1). În plus, trebuie evaluat și 
“ul anxietatii în organizarea personalităţii pacientului. Ce este 
acitatea Eului de a tolera anxietatea și de a suporta explorarea 
sginilor anxietatii? Oare anumite constelații ale relaţiilor de obiect 
em par să trezească anxietatea? Este oare anxietatea legată de frica 
= dezintegrare a Sinelui? Prescrierea intervenţiei psihodinamice 
trivite depinde partial de situaţia clinică a pacientului, ca și de 
eresele acestuia. Unii pacienți răspund rapid și bine unor explicații 
tte, educative, și nu mai au nevoie de tratament ulterior. Altora, care 
mezinta simptome foarte focalizate și anumite tării notabile ale Eului, 
exietatea le poate fi diminuată prin psihoterapie dinamică scurtă. 
2 nfii nevrotici, cu mai puține acuze focalizate si cu interese mai 
ici în ceea ce privește schimbări fundamentale ale personalității, vor 
ndrumati spre psihanaliză. În sfârșit, pacienţii cu patologie caracte- 
ă severă care prezintă anxietate vor avea nevoie de o lungă perioadă 
e terapie suportiv-expresivă pentru a-și ameliora simptomele. 
and începe o terapie psihodinamică cu un pacient cu TAG, specia- 
| trebuie să manifeste toleranţă fata de concentrarea acestuia pe 
imptomele somatice și pe alte probleme care sună destul de superficial. 
e Ez de lucru care vizează funcția defensivă este aceea că 
Ocalizarea atenției pe aceste probleme distrage pacientul de la unele 
grijorări subiacente mai tulburătoare. Acest model defensiv carac- 
Seristic de evitare poate fi asociat cu atașamentul conflictual nesigur din 
£0] pilărie si cu traume timpurii (Crits-Cristoph et al., 1995). După 
ascultarea empatică a problemelor actuale ale pacientului, terapeutul 
ate să înceapă să pună întrebări despre relațiile din familie, despre 
d icultatile interpersonale și despre situația pacientului la locul de 
muncă. Specialistul poate face legătura între diferitele situații proble- 
v natice pentru a putea ieși la lumină conflictele relationale importante. 
Ca în toate terapiile dinamice, unele dintre cele mai convingătoare 

dovezi ale existenţei acestor modele pot ieși la lumină in relația trans- 
ferentiala. Deoarece sursele anxietatii încep să se asocieze cu conflicte 
recurente, pacientul își dă seama treptat că anxietatea poate fi stăpânită 
prin înţelegerea așteptărilor inconștiente de eșec în relații și la locul de 
muncă. Un rezultat pozitiv poate fi și capacitatea de a folosi anxietatea 
ca semnal al unui conflict recurent, ceea ce va duce la introspectie și la 
posibilitatea de a înțelege mai bine. 

10. Tulburările disociative 


La începuturile psihiatriei dinamice, doi autori, Janet și Freud, au 
fost uimiti de mulțimea de fenomene isterice pe care le observau. Pentru 
a explica stările alterate ale conștiinței precum amnezia sau fuga, Janet 
a postulat că amintirile traumei persistă ca idei fixe relativ neasimilate 
care servesc drept focare de dezvoltare a unor asemenea stări. El a arătat 
că, în circumstanţe specifice, energiile nervoase care integrează funcțiile 
mintale pot scădea suficient de mult pentru ca anumite funcţii să scape 
de sub controlul central, proces numit disociere. 

Freud, pe de altă parte, a postulat conceptul de refulare, o exilare 
activă a anumitor conținuturi mintale din sfera conștientă în domeniul 
inconștientului dinamic. Deși aceste sentimente inacceptabile rămân în 
afara câmpului conștient, ele continuă să fie active în inconștient și pot 
ieși din nou la lumină sub formă de simptome. Freud și Janet nu se mai 
pun de acord din acest moment, Freud postulând că fenomenele isterice 
rezultă din procese mintale active, iar Janet susținând rolul proceselor 
mintale pasive (Nemiah, 1989). 

În ultimii ani, interesele psihiatrilor fata de disociere au crescut, 
conjugate cu interesele față de tulburarea de stres posttraumatic (TSPT) 
și de răspunsurile la traumă, în general. Gândirea psihodinamică se 
concentrează, în mod tradiţional, pe nevoile, dorinţele și impulsurile 
inconștiente, ca și pe apărările împotriva acestora. Fantasma intrapsihică 
joacă un rol mai important decât trauma externă. Tulburările disociative 
și TSPT au nivelat câmpul de acţiune, de aceea clinicienii contemporani 
specializați în psihodinamică acordă acum aceeași importanță 
influențelor patogenice ale evenimentelor reale. 

Formele patologice de disociere sunt identificate prin tulburări sau 
alterări ale funcțiilor integrative normale ale memoriei, identității sau 
conștiinței (Putnam, 1991). DSM-IV-TR (American Psychiatric Association, 
2000) include următoarele entități diagnostice în categoria tulburărilor 
disociative: tulburarea de identitate disociativă (tulburarea de perso- 
nalitate multiplă), tulburarea de depersonalizare, tulburarea disociativă 
fără altă specificaţie, amnezia disociativă și fuga disociativă (ultimele 

două s-au numit anterior „amnezie psihogena” și, respectiv, „fugă 
psihogena”). 


10.1 Consideratii generale 


Înainte de a începe studierea amănunțită a tulburărilor disociative 
specifice, sunt necesare unele considerații generale asupra fenomenului 
disocierii care să furnizeze contextul de bază pentru înțelegerea 
tulburărilor disociative individuale. Legătura dintre hipnotizabilitate și 
disociere a fost observată ani la rând și s-a demonstrat că pacientele 
isterice care prezintă simptome disociative sunt foarte ușor de hipnotizat 
(Bliss, 1980; Spiegel, 1984; Spiegel și Fink, 1979; Steingard și Frankel, 
1985). Există totuși acum puncte de vedere contradictorii asupra relației 
conceptuale dintre hipnoză și disociere (Bremner și Marmar, 1998). 
Frankel (1990) a sugerat că disocierea și hipnotizabilitatea sunt fenomene 
strâns legate însă diferite, greu de deosebit în grupurile care le prezintă 
în grad înalt pe amândouă. Multe simptome tipice ale tulburării diso- 
ciative pot fi induse prin hipnoză unor subiecţi foarte ușor hipnotizabili 
(Putnam, 1991). Deși unii specialiști văd transa hipnotică doar ca meta- 
foră a stărilor disociative, Spiegel (1990) numește hipnoza „disocierea 
controlată indusă într-un cadru structurat“ (p. 247). Hipnoza și stările 
disociative severe au în comun completa absorbire a subiecților în anu- 
mite aspecte ale trăirii combinată cu completa ignorare a altor aspecte. 

În esenţă, disocierea reprezintă un eșec în integrarea aspectelor 
perceptive, mnezice, de identitate și ale conștiinței. Exemple minore de 
disociere, cum este „senzaţia de plutire“, senzaţii pasagere de stranietate 
sau „îndepărtarea“, sunt fenomene care apar frecvent în populația 
generală. Dovezi empirice consistente sugerează că disocierea apare mai 
ales ca mecanism de apărare împotriva traumei. Frecvente mari ale 
simptomelor disociative au fost înregistrate în urma unor incendii 
puternice (Koopman et al., 1994), a unor cutremure (Cardefia și Spiegel, 
1993), a unor războaie (Marmar et al., 1994), a torturii (Van Ommeren et 
al., 2001), ca și în cazul persoanelor care au asistat la o execuţie (Freinkel 
et al., 1994). Disocierea îi permite fiecărui individ iluzia unui control 
psihologic atunci când trăiește un sentiment de neputinţă și de lipsă a 
controlului asupra propriului corp. Apărările disociative servesc dubla 
funcţie de a ajuta victimele să se îndepărteze singure dintr-o situație 
traumatică chiar în timpul producerii acesteia și de a amâna perlaborarea 
necesară, care plasează evenimentul în perspectivă cu restul vieții lor. 

Trauma în sine poate fi privită ca o discontinuitate apărută subit în 
trăire (Spiegel, 1997). Disocierea din timpul traumei duce și la o 


272 Glen 0. Gabbard - Tratat de psihiatrie psihodinamica 


“Giscontinuitate in procesul de stocare în memorie. Aproximativ 25-50% 


mentul traumatic, în timp ce altele au o amnezie parțială sau totală a 
venimentului (Spiegel, 1991). Aceste mecanisme mintale le permit 
ictimelor să compartimenteze experiența, așa încât aceasta să nu mai 
He accesibilă conștiinței — ca și cum nu s-ar fi întâmplat niciodată. Nu 
se știe de ce unele persoane disociază și altele nu. Un studiu efectuat 
supra soldaţilor aflaţi în antrenament pentru supravieţuire a constatat 
că aceia care trăiseră situaţii în care viaţa le fusese amenințată disociau 
mai ușor decât alții sub presiunea antrenamentului (Morgan et al., 2001). 
Alt studiu (Griffin et al., 1997) a arătat că diferenţele fiziologice ar putea 
avea legătură cu predispoziția la disociere. 

Studii de imagistică prin rezonanță magnetică (MRI) efectuate 
asupra unor veterani din Vietnam au arătat o reducere a volumului 
hipocampal al acelora care sufereau de TSPT comparativ cu al acelora 
care nu aveau TSPT (Bremner et al., 1995). Femeile depresive care 
_ fuseseră subiectul abuzului sever și prelungit, fizic și/sau sexual în 
copilărie au prezentat un volum hipocampal mai scăzut decât per- 
soanele din grupul de control (Vythilingam et al., 2002). Hipocampul 
are un rol esenţial în stocarea și recuperarea amintirilor, lucru care i-a 
făcut pe unii cercetători să lanseze ipoteza că dificultățile de memorie 
asociate cu disocierea sunt legate de o lezare a regiunii (Spiegel, 1997). 
Yehuda (1997) afirma că responsivitatea din ce în ce mai mare a axului 
hipotalamo-hipofizo-suprarenal duce la o creștere a responsivității 
receptorului glucocorticoid și, în consecinţă, la atrofierea hipocampului. 
Dacă un stres foarte mare asociat cu un eveniment traumatic va închide 
efectiv hipocampul, memoria autobiografică a acelui eveniment va fi 
compromisă (Allen et al., 1999). Un răspuns defensiv comun la traumă 
este detașarea disociativă, destinată tinerii la distanță a emoțiilor 
intense. Allen et al. (1999) au subliniat faptul că această detașare îngus- 
tează mult câmpul conștient individual, de aceea scăderea capacității 
de recunoaștere a contextului poate interfera cu procesul de codare 
elaborativă a memoriei. Fără gândirea reflexivă necesară stocării, 
memoria nu este integrată în narațiunea autobiografică. Acești autori 
sugerau și faptul că detașarea disociativă poate implica o problemă de 
disconectivitate corticală (Krystal et al., 1995) care să interfereze cu 
funcții cognitive mai înalte, cum ar fi producerea limbajului. Rauch și 
Shin (1997) au descoperit că TSPT este asociată cu hipoactivitate în aria 
Broca, evidențiată prin PET (tomografia cu emisie de pozitroni). 
Combinația de leziune hipocampică și hipoactivitate in aria Broca 
indică o scădere a capacităţii de a face fata amintirilor în termeni 
lexicali. De aceea, fenomenele disociative pot fi utile initial ca mecanism 
de apărare, însă în cele din urmă pot limita capacitatea creierului de a 
înfrunta amintirile traumatice (Spiegel, 1997). 

Diferite modele de activare neuronală par să fie asociate cu diferite 
tipuri de memorie. Mai multi autori (Brewin, 2001; Driessen et al., 2004) 
au propus un model dual de reprezentare a amintirilor traumatice. 
Amintirile care sunt accesibile verbal par să fie mai putin dependente 
de stimuli și situații, în timp ce amintirile traumatice par incontrolabile, 
inconștiente și dependente de stimuli. Aceste din urmă amintiri, asociate 
cu amigdala, talamusul și cortexul senzorial primar, nu pot fi inhibate 
cu ușurință de ariile cerebrale mai înalte, cum ar fi girusul cingulat și 
zonele prefrontală, hipocampică și a limbajului. 

Influențele genetice în vulnerabilitatea la disociere nu au fost 
stabilite. Într-un studiu efectuat asupra a 177 de perechi de voluntari 
gemeni monozigoți și a 152 de perechi de dizigoti din populaţia 
generală (Jang et al., 1998), subiecții au completat câte două chestionare 
extrase din Scala Experientei Disociative (SED) privind capacitatea 
disociativă, o scală autoaplicabilă cu 28 de itemi, testată ca validitate și 
fiabilitate (Putnam, 1991). Rezultatele au arătat că influențe genetice 
erau responsabile pentru 48% și 55% din variațiile în scalele care 
măsurau experiența disociativă patologică și, respectiv, nepatologică. 
Pe de altă parte, un studiu similar pe gemeni (Waller și Ross 1997) nu 
a găsit dovezi de implicare ereditară. 

Legătura dintre disociere și traumele din copilărie a fost demonstrată 
în numeroase studii. Într-unul dintre ele (Brodsky et al., 1995), din cele 
50 de procente ale subiecţilor care au avut scoruri SED indicând niveluri 
patologice de disociere, 60% au raportat istoric de abuz fizic și/sau 
sexual în copilărie. În alt studiu (Mulder et al., 1998) efectuat pe 1 028 de 
persoane selectate aleator, 6,3% au prezentat trei sau mai multe episoade 
cu simptome disociative, având și o rată de cinci ori mai mare de abuz 
fizic în copilărie și o rată a abuzului sexual de două ori mai mare. 


10.2 Tulburările disociative 


10.2.1 Înţelegere psihodinamică 


Atât disocierea, cât și refularea sunt mecanisme de apărare, în ambele 
situaţii conținuturile mintale fiind ferite de zona constientei. Ele diferă 
totuși prin felul în care sunt manipulate conținuturile mintale ascunse. 
În cazul refulării, bariera represivă creează un clivaj orizontal, iar 
materialul este transferat către inconștientul dinamic. Dimpotrivă, 
disocierea creează un clivaj vertical, așa încât conținuturile mintale se 
situează într-o serie de conștiințe paralele (Kluft, 1991b). În afară de 
aceasta, modelul refulării este invocat de obicei ca răspuns la dorințe 

interzise, cum sunt cele oedipale fata de parintele de sex opus, mai mult 
decât la evenimente externe. De aceea, disocierea poate fi mobilizată de 
traumă, în timp ce refularea este activată de dorințe înalt conflictuale 
(Spiegel, 1990). Totuși, odată mobilizată, disocierea poate fi reactivată 
de dorințe, 

În cele mai multe cazuri de disociere, scheme disparate ale Sinelui 
sau reprezentări ale Sinelui pot fi ținute în compartimente mentale 
separate, dat fiind faptul că se află în conflict unele cu altele (Horowitz, 
1986). Amintirile Sinelui traumatizat trebuie disociate, fiind contrarii 
Sinelui de zi cu zi, care pare să deţină controlul deplin. Un director de 
magazin, de exemplu, a disociat o traumă cu viol anal petrecut în timpul 
unui jaf al magazinului, deoarece imaginea de om subjugat și umilit în 
acea situație era complet nepotrivită cu aceea de director care putea 
„controla“ orice situaţie. 

Amnezia disociativă, fuga disociativă, tulburarea de identitate 
disociativă și tulburarea acută de stres (clasificată la tulburările de 
anxietate [v. Capitolul 9]) au rădăcini psihodinamice comune. Amnezia 
disociativă presupune unul sau mai multe episoade în care subiectul 
este incapabil să-și amintească o traumă personală importantă; fuga 
disociativă implică plecări subite și neașteptate de acasă asociate cu 
incapacitatea de a-și aminti trecutul personal și confuzia asupra propriei 
identități. Tulburarea de identitate disociativă (TID), cunoscută mai 
demult ca tulburare de personalitate multiplă, implică prezența a două 
sau mai multe identități distincte, fiecare înzestrată cu propriul model 
perceptiv relativ solid legat de mediu și de Sine. Cel puţin două dintre 
aceste identități sau stări de personalitate trebuie să ia în mod repetat 
controlul comportamentului persoanei respective. TID este caracterizată 
și de o pată albă în rememorarea unor date personale importante, care 
este prea mare pentru a fi explicată prin acel obișnuit „am uitat“. 

Toate aceste afecțiuni sunt adesea diagnosticate greșit. De exemplu, 
un caz tipic de TID a avut nevoie de aproximativ 7 ani de tratament 
pentru a se pune diagnosticul (Loewenstein și Ross, 1992; Putnam et al., 
1986). Diagnosticul de TID este foarte problematic, deoarece 80% dintre 
pacienţi au doar anumite „ferestre de diagnostic cabilitate“ în timpul 
cărora afecțiunea lor este clar de distins pentru clinicieni (Kluft, 1991b). 
Rigoarea diagnostică a fost ameliorată de SED, care poate fi eficient 
folosită pentru identificarea pacienţilor cu risc înalt. Cu toate acestea, 
un diagnostic definitiv necesită folosirea unor interviuri structurate, 
precum Interviul Clinic Structurat pentru Tulburările Disociative 
(Steinberg et al., 1991). 

Amnezia disociativă este poate cea mai des întâlnită tulburare 
disociativă (Coons, 1998), însă diagnosticul ei este complicat adesea de 
faptul că aproape toți pacienţii care suferă de această afecțiune prezintă 
concomitent și alte tulburări psihiatrice. Mai mult, dacă nu sunt întrebaţi 

direct, mulți dintre ei nu vor raporta episoade de amnezie tocmai din 
cauza naturii episoadelor amnestice. Pacientul poate simfi ca oricine are 
mici goluri de memorie, motiv pentru care amneziile lui nu ii vor parea 
semnificative sau demne de povestit medicului. 

Allen et al. (1999) au încercat să facă deosebirea între problemele 
reversibile ale scăpărilor de memorie asociate cu TID și cu amnezia 
disociativă și discontinuitatile mnezice ireversibile (în care amintirile 
autobiografice nu erau codate și, prin urmare, nu mai puteau fi recupe- 
rate) asociate cu detașarea disociativă. Există riscul de supradiagnosti- 
care a TID dacă toate golurile de memorie apărute sunt atribuite amne- 
ziei disociative, care presupune amintiri recuperabile. 

Cazurile mediatizate de TID nu reflectă faptul că cei majoritatea 
pacienților cu această afecțiune sunt foarte rezervaţi și preferă să-și 
mascheze simptomele. Stările disociative separate ale Sinelui sau 
„personalitățile alternative“ sunt mai întâi desfășurate adaptativ în 
încercarea copilului abuzat de a se distanța de experiența traumatica. 
Personalitatile alternative își câștigă curând forme secundare de 
autonomie, iar pacientul poate prezenta convingerea cvasidelirantă că 
acestea sunt niște entități separate. Personalitatea pacientului chiar este 
formată din suma tuturor acestor personalități, iar Putnam (1989) a 
arătat că personalitățile alternative sunt stări foarte discrete ale 
conștiinței, care sunt organizate în jurul unui afect prevalent, unui simţ 
al Sinelui și al unei imagini a corpului, în jurul unui repertoriu compor- 
tamental limitat și al unui set de amintiri dependente de starea de spirit. 
Vechea denumire de tulburare de personalitate multiplă era derutantă, 
deoarece problema fundamentală a acestei afecțiuni nu este starea în 
care există mai mult de o personalitate, ci starea în care există mai puțin 
de o personalitate (Spiegel și Li, 1997). 

Se crede că TID este una dintre afecțiunile psihiatrice cauzate măcar 
parțial de traume. Deși unii specialiști au sugerat că factorii genetici ar 
avea și ei un cuvânt de spus și că influenţa traumelor din copilărie a 
fost supraevaluată, există din ce în ce mai multe dovezi că abuzul sexual 
în copilăria mică are un rol esențial în unele afecțiuni psihiatrice. Într-un 
studiu australian efectuat pe gemeni (Nelson et al., 2002), femeile 
abuzate sexual în copilărie prezentau un risc foarte mare pentru de- 
presie, suicid, tulburări de comportament, dependenţă de alcool și de 
nicotină, anxietate socială, viol după vârsta de 18 ani și divorț. Ca și alte 
studii cu număr mare de subiecți (Browne și Finkelhor, 1986), acesta a 
arătat că unele forme de abuz sexual în copilărie sunt mai patogene 
decât altele. Cel mai mare risc pentru o patologie consecutivă a fost 
asociat cu forme de abuz sexual infantil implicând actul sexual. Această 
cercetare a demonstrat că și bărbaţii abuzati sexual prezintă un risc mai 
mare pentru consecințe negative pe termen lung, la fel ca și femeile 
abuzate. 

Chiar daca trauma intervine mai tarziu, in adolescenta, au fost 
demonstrate o mulțime de rezultate psihosociale negative (Silverman 
et al., 2001). Violenţa fizică și cea sexuală sunt asociate cu un risc crescut 
pentru abuz de substanță, pentru comportamente nesănătoase legate 
de controlul greutății, de exemplu abuzul de laxative și voma provocată, 
comportamente sexuale riscante, suicid și sarcini la vârsta liceană. 
MacMillan et al. (2001) au arătat că un lot de 7 016 rezidenți din Ontario 
care au completat un chestionar asupra abuzului sexual în copilărie au 
prezentat o tendinţă clară pentru rate mai mari de afecțiuni psihiatrice 
specifice corelate cu incidența abuzului fizic în copilărie. Printre acestea 
s-au numărat rate mai mari pe durata vieţii de tulburări de anxietate, 
abuz și dependență de alcool și comportament antisocial. În plus, 
femeile, dar nu și bărbaţii, cu istoric de abuz fizic au prezentat rate mai 
mari de depresie majoră și abuz de droguri, comparativ cu femeile fără 
istoric de abuz. 

Cei mai mulți specialiști sunt totuși de acord că numai trauma nu 
este suficientă pentru a provoca TID. Kluft (1984) a propus o teorie 
etiologică cu patru factori: 1) capacitatea de a disocia defensiv în fata 
traumei trebuie să fie prezentă, 2) experienţele de viata traumatice și 
copleșitoare, cum sunt abuzul fizic și cel sexual, depășesc capacitățile 
adaptative și operațiunile defensive obișnuite ale copilului, 3) formele 
precise luate de apărările disociative în procesul formării personalității 
alternative sunt determinate de influențe modelatoare și de substraturi 
disponibile și 4) contactul consolator și recuperator cu persoanele 
apropiate nu este disponibil, astfel încât copilul trăiește o profundă 
inadecvare a barierelor stimulului. 

O implicatie clară a modelului etiologic cu patru factori este aceea 
că trauma este necesară, dar nu suficientă pentru a produce TID. Cu 
riscul de a spune ceva evident, nu orice persoană abuzată sexual în 
copilărie dezvoltă TID, Gândirea psihodinamică are o contribuție 
semnificativă la crearea premiselor înțelegerii noastre asupra factorilor 
care declanșează sindromul în toată spectaculozitatea lui. Conceptele 
de conflict intrapsihic și deficit intrapsihic sunt relevante pentru TID 
așa cum sunt și pentru alte afecțiuni (Marmer, 1991). Experiențele 
traumatice pot fi datorate unei varietăţi de conflicte generate de pro- 
bleme precum vina de a fi complice abuzatorilor sau vina pentru 
excitarea sexuală cu un obiect incestuos. 

Mai mult, disocierea poate apărea în absenţa traumei la indivizii 
sugestibili si cu înclinații fantasmatice importante (Brenneis, 1996; 
Target, 1998). De aceea, prezența disocierii nu confirmă ea singură un 
istoric traumatic în copilărie. Există posibilitatea ca disocierea să aibă 
un rol mediator între trauma din copilăria mică și dezvoltarea unor 
afecțiuni psihiatrice severe. Un studiu efectuat asupra a 114 copii și 
adolescenţi institutionalizati (Kisiel și Lyons, 2001) a descoperit că 

disocierea era mult mai strâns legată de abuzul sexual decât de cel fizic. 
De asemenea, acești cercetători au arătat că disocierea era asociată cu 
mai multe simptome cu comportamente mai frecvente de asumare de 
risc și cu o funcționare mai deficitară. Cu alte cuvinte, este posibil ca 
disocierea să aibă o mare importanţă ca factor predictiv sau ca mediator 
al unor simptome psihiatrice severe. 

Nash et al. (1993) au insistat asupra faptului că studiile retrospective 
asupra femeilor care au raportat un abuz în copilărie nu pot stabili 
definitiv relația cauză-efect între traumă și simptomele psihologice în 
viața adultă. În analiza pe care au făcut-o studiilor în încercarea de a 
determina efectele nocive ale abuzului, acești cercetători au tras con- 
cluzia că mare parte a psihopatologiei adulte observată la victimele 
abuzului sexual în copilărie este asociată cu o patogenitate generală a 
mediului familial. Ei au subliniat totuși faptul că abuzul sexual în sine 
face copilul vulnerabil, trăindu-și simțul de Sine și al propriului corp 
ca inadecvat și rănit. Deși Nash și colegii lui (1998) nu au prezentat 
argumentul că victimizarea sexuală este irelevantă în absența proble- 
melor din sânul familiei, ei au subliniat că au o „atitudine foarte sceptică 
în privința relativului merit al teoriilor traumagenice ale psihopatologiei 
care atribuie consecințe acute și, mai ales, de lungă durată ale traumei, 
pentru evenimentele izolate și obiectiv definite, fără a lua în calcul 
mediatorii sociali și cognitivi din viețile supravietuitorilor” (p. 570). 

Teoria atasamentului are multe de oferit în înțelegerea impactului 
diferențial al abuzului sexual în copilărie. Într-un studiu efectuat pe 92 
de femei adulte, victime ale incestului (Alexander et al., 1998), stilul de 
atașament și severitatea abuzului par fiecare să aibă contribuții semni- 
ficative în predicția simptomelor posttraumatice și a disconfortului, ca 
și pentru prezenţa tulburărilor de personalitate, Severitatea abuzului 
nu a fost corelată semnificativ cu atașamentul în viata adultă. În acest 
grup investigat, atașamentul securizant a fost mai mare la femeile 
abuzate de o figură paternă decât la femeile abuzate de altcineva. Doar 
intruzivitatea gândurilor asupra abuzului și evitarea amintirilor 
abuzului, ambele simptome clasice de TSPT, pot fi explicate integral 
prin severitatea traumei. Cercetătorii au ajuns la concluzia că experiența 
specifică a abuzului și contextul relational par să aibă efecte distincte 
asupra funcționării pe termen lung a victimelor incestului. Unele dintre 
cele mai devastatoare și mai îndelungate efecte ale incestului sunt 
legate, se pare, de contextul familial și de semnificaţia atribuită de 
pacient relaţiilor intime în general. 

Atașamentul copilului este influențat aproape în întregime de relația 
sa cu părinții și este relativ independent de influențele genetice (Fonagy, 
2001; Fonagy et al., 1991a, 1991b). Modelele mintale de atașament ale 
viitorilor părinți prezic modelele consecutive de atașament între copil și 
mamă, respectiv între copil și tată. Fiecare părinte are un model intern 

operativ de relationare care pare să determine capacitatea acestuia de a 
genera atașamente securizante copiilor — în opoziție cu nesigure. Mai 
mult decât atât, capacitatea mamei de a se reflecta în starea mintală a unei 
alte ființe umane se pare că are rol predictiv în relația în evoluţie dintre 
copil și părinte. Părinţii care folosesc constructe de tipul reprezentărilor 
interne ale relațiilor de atașament au o probabilitate de 3-A ori mai mare 
de a securiza copiii, decât părinţii a căror capacitate reflexivă este săracă. 

Această cercetare asupra traumei și atasamentului ne poate ajuta să 
înțelegem unele dintre dificultățile întâmpinate de pacienţii sever 
traumatizati ca rezultat al capacităţii lor reduse de a gândi reflexiv 
asupra propriei persoane și asupra experiențelor relationale. Acești 
pacienți fac fata intolerabilei perspective de a reflecta la starea mintală 
a călăilor lor prin ruperea defensivă a descrierii sentimentelor și 
gândurilor (Fonagy, 1998). Cercetările asupra atașamentului confirmă 
și cei patru factori ai lui Kluft, sugerând posibilitatea încurajatoare ca 
victimele abuzurilor care pot mentaliza sau care au capacitatea de a 
înțelege natura reprezentationala a gândirii lor și a altora, adesea cu 
ajutorul unui adult grijuliu, să poată evita dezvoltarea unei psihopato- 
logii severe. 

Comportamentele autodistructive ale pacienților cu TID cer o expli- 
catie psihodinamica. Revictimizarea este un model comportamental pe 
care pacienţii cu TID îl împărtășesc cu alte victime ale incestului și ale 
abuzului în copilărie (Browne și Finkelhor, 1986; Van der Kolk, 1989). 
Violul, prostituţia și exploatarea sexuală de către terapeuti apar mai 
frecvent la victimele incestului decât la alti pacienţi. Există unele 
diferenţe legate de sex în acest model al recreării victimizării. Bărbaţii 
și băieții abuzati tind să se identifice cu agresorul lor și fac din alții 
victimele lor în viața adultă, în timp ce femeile abuzate se atașează de 
bărbați abuzivi si permit ca ele și copiii lor să fie victime în continuare 
(Carmen et al., 1984). 

Adesea, copiii care cresc în mijlocul unor familii în care părinţii 
abuzează de ei nu au persoane apropiate de care să se poată atașa 
pentru a atenua trauma. În absenţa unor asemenea persoane, victimele 
se întorc spre abuzatorii lor (Van der Kolk, 1989), iar acest model al 
relației de obiect persistă și în viata adultă, când își vor căuta parteneri 
care să continue „dansul“ stabilit de ei în copilărie. Copiii abuzati încep 
să creadă că un părinte abuziv este mai bun decât deloc. Predictibilitatea 
unor asemenea relaţii îi ajută să se apere împotriva amenințării 
abandonului: nu mai e dracul așa de negru dacă știi cum arată. Repetitia 
relațiilor traumatice este și ea un exemplu de încercare de a controla 
activ traumele trăite pasiv. Victimele încearcă să aibă mai mult control 
asupra a ceea ce nu puteau controla deloc în copilărie. 

Dimensiunile intergenerationale ale abuzului sexual sunt bine 
cunoscute (Carmen et al., 1984; Gelinas, 1986; Van der Kolk, 1989). 

Părinţii care isiabuzeaza copiii tind să fie si ei victime ale unor abuzuri. 
În multe cazuri, acești părinţi sunt afectaţi de faptul că inocența le-a fost 
furată la o vârstă atât de tânără. Pot fi profund invidioși pe inocenta 
propriilor copii și astfel, prin abuzarea propriilor copii, atacă și strică 
ceea ce le-a fost stricat și lor (Grotstein, 1992). 

Când pacienţii cu TID își amintesc abuzul sexual din copilărie, se 
invinovatesc adesea pentru ceea ce li s-a întâmplat. Îi putem auzi 
numindu-se „târfe“ care merită ceea ce au primit. In copilărie, cei mai 
mulți credeau că au primit o asemenea pedeapsă pentru că au fost răi 
sau pentru că s-au purtat greșit. Deși într-o anumită măsură vinovăția 
și rușinea pot fi explicate prin identificarea introiectivă cu părinții „răi“, 
autoinvinovafirea poate fi și ea înțeleasă ca o încercare disperată de a 
da un sens acelei situații îngrozitoare. Dacă își menţin o bună capacitate 
de mentalizare, pot da un sens situaţiei, convingându-se singuri că 
părinții lor sunt oameni buni, care pun mai presus de orice interesele 
copiilor lor. Faptul că părinţii îi tratau în acel fel înseamnă că ei erau răi 
și o meritau. Când clinicienii au încercat să convingă acești pacienţi că 
ceea ce s-a întâmplat nu a fost vina lor, pacienţii se simțeau neintelesi. 
Aici poate fi vorba de un aspect adaptativ la această postură, a victi- 
melor abuzurilor, deoarece locul controlului este perceput ca intern mai 
degrabă decât extern și, ca rezultat, apare un sentiment mai diminuat 
de neputinţă (Van der Kolk, 1989). 

Există o tendință generală în literatura despre TID de a acorda 
importanţă felului în care disocierea este diferită de clivaj. Young (1988) 
notează că personalitățile alternative nu se polarizează în jurul unor 
stări contradictorii ale Eului, ci mai degrabă au multe caracteristici de 
suprapunere. Marmer (1991) a afirmat că dacă în disociere Sinele este 
clivat mai mult decât obiectele, reversul este valabil în tulburarea de 
personalitate borderline. Kluft (1991d) a subliniat faptul că disocierea 
diferă de clivaj în trei feluri: mai întâi, este asociată cu un proces 
psihobiologic de comutare; în al doilea rând, stările diferite care rezultă 
au caracteristici psihofiziologice semnificativ diferite; și, în cele din 
urmă, bariere amnestice sunt construite adesea între identitățile 
alternative. Davies și Frawley (1992) au făcut distincția între disociere 
și clivaj, afirmând că prima implică o scindare a stărilor Eului, în timp 
ce ultimul implică o separare a obiectului bun de obiectul rău — fapt 
subliniat și de Kluft (1991a). 

O examinare atentă a mecanismelor disocierii și clivării sugerează 
faptul că au atât asemănări, cât și deosebiri (P. Lerner, „Câteva consi- 
deraţii asupra disocierii“, manuscris nepublicat, 1992), Ambele sunt 
caracterizate de separare activă și compartimentalizare a conținuturilor 
mintale. Ambele sunt folosite pentru a ține la distanță sentimentele si 
experiențele neplăcute. Ambele subminează formarea unui simț al 
Sinelui armonios și continuu. Pe de altă parte, disocierea și clivajul 

diferă în termeni de funcție a Eului care este afectată. Kernberg (1975) 
a arătat că toleranța la anxietate și frustrare și controlul impulsului sunt 
cu precădere lezate în clivaj. Prin contrast, în disociere sunt afectate 
memoria și conștiința. În ultimă instanță, disocierea este un mecanism 
mai vast decât clivajul — în disociere apar o sumedenie de divizări, nu 
simple separări în extreme polarizate cu valență afectivă. 

Literatura care privește disocierea ce apare în TID este centrată 
aproape exclusiv pe divizări ale Sinelui, neglijând divizarea corespun- 
zătoare a obiectelor asociate cu reprezentările Sinelui. Fairbairn 
(1940/1952) a fost primul care a insistat asupra faptului că de fapt 
copilul internalizează nu un obiect, ci o relație de obiect. Davies și 
Frawley (1992) au luat în considerare acest aspect atunci când au arătat 
că disocierea este nu doar o apărare, ci și un proces care protejează și 
păstrează întreaga lume a obiectelor interne ale copilului abuzat într-o 
formă clivată. Grotstein (1992), urmându-l pe Fairbairn, ajunge la 
concluzii asemănătoare: 


Toate clivajele mintale sunt bazate in ultimă instanţă pe divizarea perceptiilor 
și a experienţelor în raport cu obiectele — și a Sinelui legat de fiecare dintre ele. 
Astfel, disocierea care este caracteristica tulburării de personalitate multiplă 
constituie, din acest punct de vedere, o divizare a Eului în clivaje verticale bazate 
pe corespunzătoare clivaje verticale în experiențele incompatibile ale obiectului. 


(p. 68) 


Una dintre implicaţiile practice ale acestei conceptualizări este aceea 
că fiecare identitate alternativă prezintă un Sine în relația cu un obiect 
intern fantasmat. Brenner (2001) arată că aceste constelații ale Sinelui, 
ale Sinelui intern și ale relaţiilor de obiect pot corespunde și unor 
niveluri diferite ale patologiei caracteriale. El a postulat un continuum 
al acestor niveluri caracterologice cu nivelul mai de jos al caracterului 
disociativ reprezentând clasicul pacient cu „personalitate multiplă“. Un 
nivel intermediar al caracterului disociativ are un set mai integrat de 
funcții intrapsihice. El a mai remarcat și că există un nivel superior al 
caracterului disociativ, în care stările alterate ale conștiinței dau naștere 
unor tulburări de identitate minime. 


10.2.2. Consideraţii asupra tratamentului 


Psihoterapia pacienţilor cu TID sau cu alte tulburări disociative este 
în general lungă și dificilă. Nu există o terapie scurtă adaptată acestor 
afecțiuni. Pentru a avea succes, psihoterapia TID trebuie să înceapă prin 
stabilirea unui cadru de tratament ferm și securizant. Datorită istoricului 
de abuz în copilărie al acestor pacienți, detalii de tipul lungimii ședin- 

telor, plăţii acestora, orarului sedintelor si folosirii cuvintelor mai 
degrabă decât a atingerii trebuie bine stabilite de la început. O alianţă 
terapeutică puternică este crucială pentru continuarea tratamentului, 
iar aceasta poate fi obținută mai ușor dacă empatizăm cu experiența 
subiectivă a pacienţilor în timpul fazei de deschidere a terapiei. 

O temă comună a pacienţilor care au prezentat traume în copilărie, 
mai ales a victimelor incestului, este dificultatea de a discerne cine ce 
face și pentru cine. De exemplu, o fată care a avut o relație incestuoasă 
cu tatăl ei începe să se vadă în rolul de persoană care gratifică nevoile 
tatălui. Tatăl ei poate considera că își învaţă fiica ceva. În plus, fiica 
poate simți că este foarte specială pentru tatăl ei, întrucât acesta a ales-o 
ca unic obiect al dorinței lui. În același timp, ea poate resimti un conflict 
puternic din cauza unor asemenea sentimente. Ea se așteaptă ca părinții 
să fie atenţi la nevoile copiilor lor, însă experiența ei dovedește 
contrariul. Ea simte că trebuie să se adapteze nevoilor părinților. Va 
începe psihoterapia cu aceeași senzație de confuzie: cine face ce, pentru 
cine în cadrul terapeutic? 

O asemenea pacientă ar fi desigur sceptică față de ideea că terapeutul 
este acolo pentru a o ajuta sau pentru a avea grijă de ea. Poate exista 
multă neîncredere față de ce se va întâmpla cu adevărat, dacă ea se va 
apăra și impune. Poate că ea va încerca doar să-și imagineze ce vrea 
terapeutul și va încerca să-i satisfacă lui nevoile, nu pe ale ei. 

Cea mai importantă provocare a terapeutului este aceea de a stimula 
simţul puterii de sine a pacientului. Cu alte cuvinte, terapeutul trebuie 
să ajute pacientul să recunoască faptul că recreează activ modele din 
trecut în prezent. Într-o recentă reexaminare a dnei Emmy von N, 
subiectul primului caz de isterie publicat de Freud, Bromberg (1996) a 
făcut următoarea observație: „Nu tratăm pacienți precum Emmy pentru 
a-i vindeca de ceva ce li s-a făcut în trecut; încercăm mai degrabă să-i 
vindecăm de ceea ce continuă să-și facă lor înșiși și altora, pentru a 
învinge ceea ce li s-a facut în trecut“ (p. 70). 

Intervenţiile interpretative trebuie folosite cu economie în cazul 
pacienţilor cu TID, mai ales în fazele incipiente ale terapiei. Pacienţii 
traumatizati trăiesc adesea interpretările ca o provocare a simțului lor 
al realității (Gabbard 1997). Deși interpretarea patologiei bazate pe 
conflict se învârte în jurul unei semnificații ascunse pe care terapeutul 
încearcă să i-o dezvăluie pacientului, pacientul sever traumatizat se 
simte adesea retraumatizat și invalidat de această abordare. Killingmo 
(1989) a recomandat intervenţiile afirmative pentru a îndepărta 
îndoielile acestor pacienți. Afirmația că pacienţii au dreptul să simtă 
ceea ce simt poate servi la construirea unei alianțe solide, creîndu-se în 
acest fel un climat în care interpretările pot fi auzite și evaluate. 

Există un larg consens printre clinicienii care scriu despre trata- 
mentul TID, și anume acela că o bază principială solidă în psihoterapia 

psihodinamică este esențială pentru succesul tratamentului (Allen, 2001; 
Ganaway, 1989; Kluft, 1991b; Loewenstein si Ross, 1992; Marmer, 1991). 
Doar catharsisul si abreactia nu vor avea ca rezultat integrarea sau 
recuperarea. De fapt, repetarea traumei la nesfârșit în terapie poate chiar 
accentua preocuparea pacientului cu trauma și fixarea pe ea (Van der 
Kolk, 1989). Fără o înţelegere completă a principiilor psihodinamice, 
terapia poate ajunge în impasul de „status abreacticus“ (Ganaway, 
1992). 

Atenţia la conceptele psihodinamice precum transferul, rezistența, 
contratransferul și perlaborarea este necesară pentru a ajunge la o 
recuperare satisfăcătoare. O caracteristică a tratamentului pacienţilor 
cu TID este aceea că sunt extrem de loiali obiectului intern și rezistenți 
la renunțarea la acest atașament prin procesele de integrare și doliu. 
Este necesară o intensă perlaborare pentru slăbirea legăturii tenace cu 
acest puternic obiect introiectat. Clinicienii trebuie să-și amintească 
faptul că în multe cazuri de traume în copilărie abuzatorul poate fi un 
părinte sau o altă persoană apropiată care are grijă de el, spre care 
copilul se îndrepta căutând protecție și siguranţă (Allen, 2001)! 

Când un pacient cu TID prezintă diferite identități în cadrul clinic, 
terapeutul trebuie să le trateze efectiv ca pe aspecte ale unei singure 
persoane. Mai mult, terapeutul trebuie să fie atent la momentul în care 
o identitate alternează cu alta și să încerce să analizeze cu pacientul ce 
anume a precipitat această comutare. Disocierea în contextul terapiei 
este în general o fugă defensivă de ceva care produce durere sau 
anxietate. Această nevoie de a fugi îi poate fi conștientizată în ultimă 
instanță pacientului. 

Terapia psihodinamică a pacienţilor cu tulburări disociative severe 
este adesea compromisă de lipsa de mentalizare a acestora. Gândirea 
lor poate fi blocată într-un mod psihic de echivalență și ar putea să nu 
fie capabili să simtă natura de „ca și cum” a transferului. Cu alte 
cuvinte, pacienţii cu TID ar putea să nu fie capabili să facă diferența 
între percepţia terapeutului ca o reprezentare și felul în care este el în 
realitate. Ei încep să creadă că percepțiile lor sunt mai degrabă fapte 
absolute decât idei cu care se pot „juca“ și care pot fi înțelese. Mai mult, 
percepția asupra propriilor persoane poate fi „blocată“ în același fel; 
rolul lor ca victime pasive ale traumei poate fi privit ca „de bază“ 
(Gabbard, 1997). 


Dimensiuni contratransferentiale 
Puţine afecțiuni creează reacții contratransferentiale de intensitatea 


celor întâlnite la pacienţii cu TID. Ganzarain și Buchele (1988) au 
subliniat faptul că acasă victimele incestului sunt tratate adesea fie ca 

favoriti, fie ca obiecte ale violentei si sadismului. Reactii la fel de intense, 
polarizate in aceleasi directii, apar in tratamentul pacientilor adulti cu 
TID. Mare parte a reacției emoționale la acești pacienţi este asociată cu 
o dialectică ce implică credinţa în opoziție cu scepticismul. La o extremă, 
mulți psihiatri clinicieni tot nu cred că TID este pur și simplu o boală 
psihiatrică. Unii clinicieni consideră afecțiunea creată iatrogen de 
terapeutii creduli care folosesc greșit hipnoza. 

La cealaltă extremă, unii terapeuti cred fără discernământ tot ceea ce 
le spun pacienţii cu TID, indiferent cât de ciudat sună. Ei încep să fie 
fascinati de această boală si își pierd complet simțul măsurii profe- 
sionale. Încearcă să iubească pacientul pentru a-l însănătoși și pentru a 
fi un părinte mai bun decât părinţii lui. Ei pot aborda pacienţii cu o 
mentalitate de „chimney sweeping” a nesfârșitei fortari a abreactiei 
amintirilor traumatice, cu speranța naivă că pacientul va fi bine o dată 
ce l-au „curăţat“. Următoarea vinietă terapeutică ilustrează acest model: 


Dna P era o femeie de 26 de ani cu TID, care fusese trimisă unei secții specializate 
în tulburări disociative după ce urmase o terapie timp de un an cu un terapeut 
bărbat, care nu raportase nici o ameliorare în suicidalitatea și tendința la 
automutilare a pacientei, în ciuda tratamentului. Frecvența terapiei fusese de 5-6 
ședințe pe săptămână, pe parcursul anului de tratament. Când pacienta a avut 
nevoie de spitalizare, terapeutul a petrecut ore întregi cu pacienta într-o cameră 
izolată, abreactionand amintirile traumei din trecut. A permis ca nota de plată a 
pacientei să se mărească până la câteva mii de dolari, pentru că nu îi ceruse să 
plătească timp de mai multe luni. Terapeutul a mai mărturisit că el și pacienta scriau 
împreună o carte despre tratament. 

După spitalizarea dnei P în secția de tulburări disociative la care fusese trimisă, 
ea a început să dea la iveală povești oribile despre abuzul cultului satanic asupra ei 
în trecut. A furnizat detalii sinistre despre sacrificii umane și a avut reacții afective 
puternice la care nu puteai să nu te uiţi. Și-a „amintit“ că a fost „animal de prasila” 
pentru cult, pentru ca acesta să aibă copii de sacrificat. A spus că, după ce a născut 
copiii, membrii cultului i-au tocat prin mașina de tocat carne și i-au amestecat cu 
pământul folosit în grădina lor pentru a nu se putea găsi dovezi despre crimă. Când 
dnei P i s-a făcut un examen ginecologic, s-a descoperit că nu născuse niciodată. 

Medicul însărcinat cu tratamentul dnei P a chemat terapeutul ei anterior pentru 
a-i arăta ce a descoperit. Cu toate acestea, terapeutul a ignorat dovada ginecologică 
și a spus că este foarte important pentru personal să o creadă pe aceasta. A mai spus 
că dacă personalul nu crede ce spune ea, nu face altceva decât să repete trauma din 
trecut, atunci când adulții nu îi credeau poveștile despre abuz. 


Întrebarea dacă amintirile traumei sunt corecte se poate polariza 
într-o controversă ,sau/sau” care ignoră marea zonă de mijloc in care 
acționează clinicienii abili, specializați in psihodinamică. Cei mai mulți 
pacienţi abuzati au amintiri foarte clare și persistente pe toată durata 

vietii si, in aceste cazuri, terapeutul poate empatiza cu experientele lor 
si poate explora sensurile personale specifice ale traumei. 

Cand amintirile revin in timpul terapiei, terapeutul si pacientul pur 
și simplu nu știu cât de exacte sunt. Cercetări amănunțite au sugerat că 
memoria nu este o înregistrare fixă a experienței, inextricabil prinsă în 
minte, așa cum un eveniment este surprins pe pelicula de film. 
Într-adevăr, noi sinteze proteice apar de fiecare dată când o amintire a 
unei experienţe este regăsită (LeDoux, 2002). Revenirea unei amintiri 
seamănă mai mult cu o producție teatrală în care fiecare reprezentație 
diferă putin de cea anterioară. Nu există o pură recapitulare sau retrăire 
a trecutului, doar reconstructii bazate pe semnificaţiile individuale pe 
care pacientul le atribuie evenimentului (Edelman, 1992; Modell, 1996; 
Novick și Novick, 1994). 

Amintirile pot fi reale, dar inexacte (Barclay, 1986). Așa cum au 
sugerat Spiegel și Scheflin (1994), o amintire poate avea detalii false, dar 
poate avea totuși ca sursă un incident real. Percepția și memoria sunt 
întotdeauna procese active de construire. Nu ne putem imagina o 
amintire care să nu fie influenţată de observator. De aceea, există un 
spectru mai larg de acuratețe al amintirilor observate clinic, care merg 
de la amintiri complet false induse de terapeuti fie slab pregătiți, fie 
lipsiţi de limite până la amintiri de o acuratețe rezonabilă, ale căror 
detalii sunt mai mult sau mai putin intacte (v. Tabelul 10-1). Între aceste 
două extreme găsim un continuum care implică diverse grade de 
acuratețe (Allen, 1995). 

În lucrarea lui din 1914, Amintirea, repetarea și perlaborarea, Freud nota 
că ceea ce pacientul nu își poate aminti este repetat în cadrul analitic 
(Freud 1914/1958). El se referea la modele ale relaţiilor de obiect 
inconștiente, internalizate, care se dezvăluie în fata ochilor analistului, 
deoarece pacientul nu și le amintește și nu poate vorbi despre ele. 

Diferenţele dintre sistemele memoriei implicite versus ale memoriei 
explicite și dintre sistemele memoriei procedurale versus ale memoriei 


Tabel 10-1. Spectrul de acuratețe al amintirilor traumei. 


Cu istoric de traumă 

Continue/clare, cu confirmare 
Întârziate /fragmentate, cu confirmare 
Continue / clare, fără confirmare 
Întârziate/ fragmentate, fără confirmare 
Exagerate/ distorsionate 

Fără istoric de traumă 

False amintiri — reconstruite de pacient 
False amintiri — sugerate de terapeut 


Sursă. Bazat pe Allen, 1995 

declarative sunt relevante pentru observatiile lui Freud (Clyman, 1991; 
Squire, 1992). Asa cum am arătat în Capitolul 1, memoria explicit-decla- 
rativa implica povesti autobiografice din viata cuiva. Cand trauma are 
loc înainte de vârsta de 3-4 ani, este posibil să nu fie amintită în sistemul 
memoriei explicite, dar poate fi codată în sistemul memoriei proce- 
durale implicite (v. Tabelul 1-1 din Capitolul 1). Trauma care are loc 
după vârsta de 4 ani este reținută de obicei, într-o oarecare măsură, în 
memoria explicită, deși cercetările arată că unii adulţi nu sunt capabili 
să-și amintească abuzul sexual din copilărie sau alte traume pe perioade 
foarte lungi (Allen, 2001; Brown et al., 1998; Williams, 1994). 

Repunerile în act traumatice par să fie declanșate de memoria 
procedurală implicită (Siegal, 1995). În această categorie sunt incluse 
multe puneri în act de transfer-contratransfer la care se referea Freud 
când spunea că amintirile sunt mai degrabă repetate decât verbalizate. 
Cu alte cuvinte, relaţiile de obiect intern inconștient sunt stocate în 
sistemul memoriei implicite și apar în terapie în modul în care pacientul 
relationeaza cu terapeutul (Gabbard, 1997; Target, 1998). De aceea, tipul 
de date care se dezvăluie în drama psihologică dintre terapeut și pacient 
nu este ușor de obținut prin alte mijloace. Prin intermediul proiecției și 
introiectiei dintre terapeut și pacient, terapeutul are o perspectivă unică 
asupra trecutului pacientului și a lumii sale interioare. Deși terapeutul 
nu poate ști cu siguranță dacă amintirile implicite care ies la iveală în 
relația dintre terapeut și pacient oferă o privire plină de acuratețe asupra 
a ceea ce s-a întâmplat în copilăria pacientului, asemenea amintiri pot 
măcar să arate ce a trăit copilul în acea perioadă, inclusiv fantasmele lui 
despre interacțiuni. 

Cu această nouă înțelegere a memoriei, considerăm acum cercetarea 
arheologică a unor relicve convingătoare din trecutul îngropat a fi o 
strategie greșită în terapie. Această abordare este adesea o formă de 
convenție contratransferentiala cu pacientul pentru evitarea exprimării 
directe a agresivitatii sau mâniei acestuia fata de terapeut și a 
identificării terapeutului cu introiectul abuziv, fenomen pe care l-am 
numit „dezidentificarea cu agresorul” (Gabbard, 1997, p. 7). Folosirea 
unei asemenea abordări poate presa pacientul să vină cu amintiri ale 
abuzului care pot reflecta de fapt doar senzaţia inconștientă a pacien- 
tului că este invadat de terapeut (Brenneis, 1997). Altă dificultate 
apărută din cauza stimulării pacientului să își reamintească diverse 
lucruri este aceea că, în cazurile de detașare disociativă, amintirea este 
posibil să nici nu fi fost codată, așa încât ceea se se regăsește este o 
amintire confabulată sau construită, asociată cu efortul pacientului de 
a mulțumi terapeutul prin producerea unui material semnificativ pentru 
tratament. 

Mai mult, o schimbare în memoria autobiografică sau explicit decla- 
rativă nu pare să fie necesară pentru progresul terapeutic. Terapeutul 

observă și interpretează punerile in act inconștiente alimentate de 
modele la fel de inconștiente ale relaţiilor de obiect intern. Amintirile 
coerente cu aceste modele pot fi activate secundar, dar reîntoarcerea lor 
este mai bine de văzut ca un simplu epifenomen, iar acurateţea lor este 
imposibil de certificat (Fonagy și Target, 1997; Gabbard, 1997). Ceea ce 
pare să fie critic este schimbarea modului de a trăi cu sine și cu ceilalți, 
ca rezultat al insight-ului pacientului asupra acestor modele anterior 
inconștiente. În plus, pot apărea inconștient schimbări, atunci când 
interacțiunea cu terapeutul este internalizată. 

Terapeutul trebuie să lămurească pacientul că recuperarea amin- 
tirilor traumatice nu este scopul psihoterapiei. Disfunctia memoriei 
tipică pacienţilor cu tulburări disociative face din aceștia niște subiecți 
prea putin doriţi de terapiile centrate pe recuperarea memoriei. Un scop 
mult mai rezonabil este să ajutăm pacienții să-și recupereze funcţiile 
mintale normale, mai ales capacitatea de a reflecta și de a mentaliza, 
pentru a putea să dezvolte o reprezentare mult mai coerentă a lor înșiși 
și a altora. În contextul unei relaţii de atașament puternic cu terapeutul, 
pacientul traumatizat poate beneficia de pe urma capacităţii terape- 
utului de a reflecta la ceea ce se întâmplă între ei. În cele din urmă, 
pacienţii pot internaliza procesul reflexiv al terapeutului și pot deveni 
capabili să readucă aspecte disociate ale lor în conștient, pentru a trăi 
un sentiment intens de continuitate. Integrarea personalităților alterna- 
tive este posibilă numai în puține cazuri de TID. 

Terapeutul trebuie să evite rolul de „arbitru al adevărului istoric“. 
Ceea ce își amintesc pacienţii este întotdeauna un amestec de realitate 
și fantasmă (Arlow, 1969; Gediman, 1991; Grotstein, 1992). Terapeutii 
trebuie să asculte materialul cu o atitudine necritica, plină de curiozitate, 
și fără să fie constrânși să dea un verdict de adevăr absolut sau fals 
spuselor pacientului. Kluft (1988) a avertizat clinicienii să evite „expresia 
de fascinatie, surpriză, încântare, disperare, neîncredere sau exprimarea 
oricărei opinii care ar putea determina personalitățile alternative să 
simtă nevoia de a-și demonstra autenticitatea“ (p. 53). 

Un mod util de a privi dezvoltarea transferului-contratransferului în 
psihoterapia TID este conceptualizarea lor ca episoade ale unei drame 
în desfășurare cu patru personaje principale: o victimă, un abuzator, un 
salvator omnipotent idealizat și o mamă neimplicată (Davies și Frawley, 
1992; Gabbard, 1992). Aceste caractere oscilează în diferite perechi 
complementare între pacient și terapeut în timpul punerilor în act 
transferential-contratransferentiale care se dezvoltă în psihoterapie. 
Primele trei personaje din distribuție — victima, abuzatorul și salvatorul 
omnipotent idealizat — interacționează după un model predictibil care 
reprezintă o convergenţă a contratransferului în sens restrâns și contra- 
transferului în sens larg via identificare proiectivă. Atunci când istoria 
unei victimizări erupe într-un pacient, ceva puternic stârnește senti- 

mente de compasiune în terapeuti, care-i fac să încerce să repare 
vătămarea, devenind părinţii buni pe care pacientul nu i-a avut. 

Această paradigmă salvator-victimă cu care începe adesea psihotera- 
pia este încărcată de probleme. Pacientul probabil că nu va vedea 
motivele terapeutului în același fel ca el. Pacienţii abuzati în copilărie 
presupun adesea că oricine va abuza de ei, pentru că nu au nici un 
motiv să gândească altfel. Din această perspectivă, pacienţii sunt ine- 
vitabil neîncrezători la asigurările terapeutilor care afirmă că nu își vor 
abuza niciodată pacienţii. Asigurările repetate îi vor face poate pe 
terapeuti să se simtă mai bine, dar rareori pe pacienţi. Profesiile care 
implică îngrijirea cuiva sunt principial suspecte la pacienţii care au fost 
exploataţi sub pretextul că sunt iubiți. 

Cei mai mulți pacienţi cu TID nu au beneficiat de dezvoltarea în 
granite generationale si limite întărite de părinţi eficienți și grijulii. Ei 
trăiesc adesea granițele profesionale ale situaţiei terapeutice ca forme 
crude de constrângere și control. Pot cere dovezi de afecțiune, cum ar fi 
prelungirea sedintelor, contactul fizic, confidente din partea terapeutului, 
disponibilitatea fără limite a acestuia. Dacă terapeutul începe să „facă 
ore suplimentare“ pentru a-i satisface cererile, eforturile lui vor fi za- 
darnice. Încercarea de a deveni un substitut de părinte scurtcircuitează 
nevoia pacientului de a face doliu și ridică false speranţe că o relație 
parentală este realizabilă doar dacă pacientul găsește persoana potrivită. 

Când terapeutul încearcă să gratifice cererea din ce în ce mai mare 
de dovezi de grijă a pacientului, sentimentul acestuia din urmă că are 
drepturi este activat. Tratamentul celor mai mulți pacienţi cu TID scoate 
la iveală mai devreme sau mai târziu convingerea lor ascunsă că sunt 
indreptatiti la o compensație în prezent pentru abuzul suferit în trecut 
(Davies si Frawley, 1992). Pentru că cererile devin din ce în ce mai 
numeroase, terapeutul se poate simţi în curând presat, Prin procesele 
de identificare proiectivă și introiectivă, distribuția personajelor s-a 
schimbat, terapeutul devenind o victimă, iar pacientul un abuzator. 
Introiectiile abuzive sau răuvoitoare care se află în pacient au pus 
stăpânire pe el în timp ce Sinele-victimă al pacientului este proiectat în 
terapeut. Mai mult, terapeutii pot crea un teren favorabil acestei 
identificări cu reprezentarea Sinelui pacientului /victimei, ca rezultat al 
sentimentelor de vinovăţie asociate resentimentelor lor din ce în ce mai 
mari și sentimentului de ură fata de pacient. Pacienţii pot simţi dez- 
voltarea acestor sentimente și își vor acuza terapeutul că nu îi pasă de 
ei. În efortul de a-și nega resentimentele față de cererea de a face mult 
prea mult și de a merge prea departe, terapeutii încearcă și mai asiduu 
să demonstreze că sunt bine intenţionaţi. În asemenea momente, tera- 
peutii pot simţi că au fost „descoperiţi“ și vor reacționa încercând să-și 
mascheze iritarea. Cunoașterea propriilor limite poate fi cea mai bună 
soluţie terapeutică de a controla sentimentele de contratransfer atunci 

când lucrurile ajung in acest punct (Gabbard, 1986; Gabbard si 
Wilkinson, 1994). 

Al treilea act al dramei se deruleaza in anumite situatii, cand cererile 
din ce in ce mai mari ale pacientului sunt acompaniate de eforturi din 
ce in ce mai mari ale terapeutului de a le gratifica. De pe culmile 
disperării date de eșecul eforturilor terapeutice, terapeutii pot recurge 
la încălcări drastice ale limitelor cu pacientul, lucru care, de fapt, va 
repeta abuzul din copilărie. Terapeutul a devenit abuzatorul, pacientul 
aflându-se încă o dată în rolul de victimă. Cea mai tragică — și, din 
nefericire, cea mai frecventă — manifestare a acestei a treia paradigme 
este contactul sexual deschis între terapeut și pacient. Alte exemple 
comune sunt abuzul verbal sadic al pacientului, încercarea de a alina 
pacientul ținându-l pe genunchi și „re-parentarea“ pacientului, accep- 
tarea pacientului în ieșirile de familie ale terapeutului și așa mai departe. 
În asemenea situaţii, furia terapeutului față de faptul că i s-a opus 
rezistenţă este adesea complet negată. Ceea ce a început ca o acțiune de 
salvare a sfârșit ca o repunere în act a exploatării și abuzului. 

Mulţi pacienţi cu TID au o formă de neputinţă învățată, prin care 
cred că nici un efort pe care l-ar face nu le-ar putea schimba soarta. Ei 
presupun că, odată prinși în capcană, nu mai au scăpare. Acești pacienți 
nu au simţul controlului și nici nu știu să ceară ajutor. În acest sens, ei 
sunt ceea ce Kluft (1990) a numit „rațe care clocesc“, desemnând toate 
formele de abuz și de violare a limitelor de către terapeuti care se folo- 
sesc de pacienţi pentru a-și gratifica propriile nevoi. 

Cele trei roluri, de victimă, abuzator și salvator omnipotent idealizat, 
sunt cele mai dramatice și mai evidente manifestări ale proceselor de 
introiectie-proiectie desfășurate în terapia cu pacienţii cu TID. Cel de-al 
patrulea rol, al mamei neimplicate, se manifestă într-un fel mult mai 
subtil (Gabbard, 1992). Pacienţii vor percepe adesea această persona în 
tăcerea terapeutului, care este interpretată ca indiferenţă și respingere. 
Ca răspuns la această percepție a indiferentei, pacientul va avea un senti- 
ment de-a-nu-fi — sentiment descris de Bigras și Biggs (1990) ca „incest 
negativ“ —, o senzaţie de gol sau de moarte legată de o mamă absentă 
care nu a încercat să intervină în relația incestuoasă dintre soțul și fiica ei. 

Senzatiile de moarte sau de gol trăite de pacient pot da naștere unor 
senzații complementare de neputinţă și disperare la terapeut. Pot exista 
lungi perioade în psihoterapie în care pacientul rămâne distant față de 
terapeut și evocă în contratransfer sentimente de moarte sau de-a-nu-fi 
(Levine, 1990; Lisman-Pieczanski, 1990). 

Următoarea vinietă terapeutică extrasă dintr-o ședință cu un pacient 
cu TID descrie identificarea contratransferentiala cu mama neimplicata: 


Dna Q: Dacă aș putea pur și simplu să plec din spitalul ăsta blestemat, totul ar merge 
bine. Singura mea problemă este că urăsc să fiu închisă așa, îmi vine să mă mutilez. 

TERAPEUTUL: Mă întreb totuși dacă privarea de libertate este într-adevăr singura 
dumneavoastră problemă. Sunt sigur că vă mutilati destul de mult și înainte de a 
veni la spital. 

DNA Q: Dar am nevoie să imi văd soțul și copiii. Nu intelegeti? Nu vor fi lăsați 
să mă viziteze aici. 

TERAPEUTUL: Ultima dată când v-au vizitat aici, ati avut apoi o tentativă serioasă 
de sinucidere. 

Dna Q (blândă): Am vrut să-mi tai artera de la mână și să termin cu toate. 

TERAPEUTUL: Păi, atunci, îmi imaginez că personalul spitalului n-ar dori să 
părăsiţi structura și spaţiul protejat al spitalului. 

Dna Q: Am nevoie să încerc să ies de aici o perioadă. Mă gândesc că, dacă aș 
putea sta cu familia, în afara spitalului, mi-ar fi bine. 

TERAPEUTUL: Ce veți face dacă anxietatea vă va copleși și veți simți nevoia să vă 
mutilati? 

Dna Q (foarte serioasă): Aș putea să beau o bere sau două ca să mă linistesc. 

TERAPEUTUL: Este foarte important să vedeţi că problemele dumneavoastră nu 
sunt exterioare. Purtati cu dumneavoastră problemele oriunde v-aţi duce si, 
indiferent dacă sunteți închisă într-un spital sau stati acasă cu familia, tot nu veți 
scăpa de ele. Până nu veți face un efort ca să integrați și să infruntati experiențele 
dureroase din trecut, veți continua să vă mutilati și să doriţi să vă sinucidefi. 

Dna Q: Nu vreau să înfrunt durerea de a integra personalitățile. N-aș putea 
suporta. 

TERAPEUTUL: Dar vă doare suficient acum. Poate fi mai rău? 

DNA Q (blând): Nu știu, dar nici nu vreau să aflu. 


Pentru că terapeutul nu a ajuns nicăieri cu această linie de raționament, a început 
să se simtă din ce în ce mai lipsit de puteri și somnoros. Alături de această 
somnolenţă, a simţit că se îndepărta din ce în ce mai mult de pacientă. A început să 
se uite la ceas și să-și dorească să se termine mai repede. A început să se gândească 
la ce va face în ziua respectivă. Chiar i s-a părut că nu-i mai pasă dacă pacienta va 
fi bine sau nu. Pacienta părea și ea că se îndepărtează din ce în ce mai mult de el. 
După ce a observat acest remarcabil gol empatic, terapeutul și-a dat seama că 
devenea mama absentă și neimplicată din copilăria pacientei. Eforturile lui de a 
ajuta fuseseră împiedicate și avea un profund sentiment de disperare și neputinţă, 
necrezând că se va mai putea schimba ceva. Se întreba dacă și mama pacientei s-a 
simţit la fel când și-a dat seama că a fost definitiv exclusă din legătura formată între 
fiica și soțul ei, necrezând, la rândul ei, că va mai putea schimba ceva. 


Răspunsurile contratransferentiale cum este cel descris de terapeutul 
dnei Q pot reflecta și o identificare empatică cu sentimentul de-a-nu-fi 
din centrul Sinelui pacientului, ca replică la distanta identificare maternă 
din pacient (Gabbard, 1992). Vine un moment în psihoterapia pacienților 
cu TID când cererile pacienţilor sunt atât de copleșitoare, încât terapeutii 
se trezesc dorind ca aceștia să dispară sau să se ducă la altcineva pentru 

tratament. În asemenea reacții putem intui cu ușurință identificarea cu 
mama neimplicată, iar terapeutii trebuie să știe si să fie atenţi la faptul 
că asemenea convenţii inconștiente pot duce la tentative de suicid din 
partea pacientului. 

Stările primitive de moarte psihologică descrise în această paradigmă 
transferential-contratransferentiala pot avea legătură cu deprivarea 
maternă profundă care a compromis serios dezvoltarea simțului de sine 
la copil. În absenţa experienţei îngrijirilor și mângâierilor materne, 
copilul s-ar putea să nu dezvolte sentimentul sigur al limitelor senzo- 
riale. Automutilarea atât de frecventă la pacienţii cu TID poate fi 
înțeleasă ca un mod de restabilire a limitelor la granița pielii pentru a 
controla anxietatea declanșată de pierderea limitelor integre ale Eului. 
Ogden (1989) a caracterizat acest mod de a genera experienţă ca poziție 
autist-contiguă. In această stare primitivă, procesul de atribuire de sens 
experienţei încetează. Terapeutul îi poate percepe pe pacienţii cu TID 
ca fiind atât de închiși în această stare primitivă, încât devin inabor- 
dabili. Terapeufii pot trăi sentimente de neputinţă în fata anxietatii 
pacienţilor declanșate de lipsa de integritate a corpului secundară 
deprivării experienţei senzoriale intime cu mama. 


Tratamentul în spital 


În funcţie de nivelul de organizare a Eului lor și de gradul de co- 
morbiditate, mulți pacienţi cu TID vor avea nevoie de spitalizare la un 
anumit moment al psihoterapiei (Kluft, 1991c). 

Pacienţii cu TID care se internează în secțiile de psihiatrie cu profil 
general intră adesea în rolul clasicului pacient „special“ (Burnham, 1966; 
Gabbard, 1986). Ei sunt priviți atât de membrii personalului, cât și de 
ceilalți pacienţi ca având relații speciale cu psihoterapeutii lor și devin 
adesea, în consecinţă, fapi ispășitori. Membrii mai sceptici ai perso- 
nalului vor începe să se întrebe ce nume să folosească pentru pacient, 
dacă istoria de abuz este validă, dacă pacienţii sunt responsabili pentru 
actele lor și multe altele. Lucrurile se vor inrautati dacă pacienții ceilalți 
vor reacționa prin neîncredere și dispreț atunci când pacientul cu TID 
neagă un comportament la care ceilalți au asistat. 

Kluft (1991c) aduce mai multe soluţii utile. Trebuie stabilit un acord 
cu pacientul încă de la începutul spitalizării, prin care acesta să consimtă 
un nume la care să răspundă în mediul spitalicesc. Pacientul trebuie 
informat să nu se aștepte ca personalul să răspundă în moduri diferite 
diverselor sale personalități atunci când acestea se vor manifesta. Doar 
terapeutul individual se va adresa diferit acestor personalități separate. 
Un pacient care nu poate încheia un contract în numele tuturor per- 
sonalitatilor alternative trebuie structurat la nivelul personalităţii celei 

mai periculoase sau autodistructive. Acest acord evita confuzia inerenta 
a membrilor personalului asupra privilegiilor si responsabilitatilor, 
având in vedere variabilitatea funcționării diferitelor identități care 
alternează. Kluft (1991c) arată că personalul îngrijitor trebuie să le 
explice continuu pacienților regulile și politica, deoarece unele dintre 
identitățile alternative nu vor fi familiarizate cu ele. 


10.3 Tulburarea de depersonalizare 


Tulburarea de depersonalizare diferă semnificativ de alte tulburări 
disociative. Este caracterizată în general de experienţe recurente sau 
persistente de detașare de procesele mintale și corporale proprii, uneori 
pacienţii simțind că le observă din exterior. Testarea realității rămâne 
intactă, însă aceste experiențe produc un disconfort semnificativ și, într-o 
anumită măsură, tulburări ale funcționării sociale sau ocupaţionale. 

Derealizarea este o parte obișnuită a tulburării de depersonalizare și 
se referă specific la senzaţia de stranietate raportată la mediul propriu. 
Depersonalizarea poate lua o mulțime de forme, inclusiv senzaţia de 
intepenire și moarte a corpului sau aceea că anumite parti ale corpului 
(cum ar fi mâinile și picioarele) nu sunt conectate la restul corpului, 
senzația de detaşare de imaginea de sine, așa încât persoana în cauză 
poate părea pentru sine nefamiliară și senzația autoobservării de la 
distanță (Gabbard si Twemlow, 1984). Experienţa subiectivă a detașa- 
mentului franc de corp este destul de puţin frecventă, de fapt, în 
depersonalizare apărând la doar 19% dintre pacienţii psihiatrici care au 
această afecțiune (Noyes et al., 1977). Cu toate că experienţele de tipul 
déja vu sunt de obicei asociate cu depersonalizarea, ele sunt de fapt 
opusul depersonalizării și trebuie considerate entități diferite (Nemiah, 
1989). Cu alte cuvinte, in déja vu, ceea ce este nou este trăit ca fiind 
familiar, în timp ce în depersonalizare ceea ce este familiar este trăit ca 
fiind nou sau ireal. 

Criteriile DSM-IV-TR pun accentul pe persistenta și severitate, 
întrucât nu mai puţin de 50% din populația generală vor experimenta, 
la un moment dat, depersonalizarea (Nemiah, 1989). Alte trăsături 
demografice ale depersonalizării cuprind incidența de două ori mai 
mare la femei și predominanta la persoane sub 40 de ani (Nemiah, 
1989). Depersonalizarea tranzitorie poate apărea ca reacție la eveni- 
mente care pun viata în pericol, cum ar fi accidentele și bolile grave 
(Gabbard și Twemlow, 1984; Noyes et al., 1977; Steinberg, 1991). Poate 
exista o valoare de supraviețuire în dezvoltarea unui clivaj între Sinele 
observator și Sinele participativ într-un moment de criză, așa încât 

persoana în cauză să aibă detașarea necesară pentru a se gândi cum să 
iasă din acea situație periculoasă. 

Depersonalizarea este relativ rară ca boală în stare pură și devine, 
mai frecvent, un simptom asociat cu alte afecțiuni, cum ar fi schizo- 
frenia, TID, depresia sau tulburările de anxietate (Nemiah, 1989). 
Experienţa depersonalizării, ca simptom însoțitor sau nu, este de obicei 
neplăcută și mobilizează afecte precum anxietatea, panica și senzația de 
gol. Este resimțită patologică, bizară, ca un vis și îi face adesea pe cei 
care o trăiesc să se adreseze medicului (Gabbard și Twemlow, 1984). 
Depersonalizarea are o evoluţie cronică în aproape jumătate din cazuri, 
dar poate varia mult în termenii gradelor de disfunctionalitate produse 
la indivizi (Steinberg, 1991). 

Comorbiditatea pare să fie ceva obișnuit la pacienţii cu tulburare de 
depersonalizare. Într-un studiu efectuat pe 30 de pacienţi, prevalența 
pe durata vieții a depresiei majore și a fobiei sociale a fost de 53% pentru 

_ fiecare afecțiune in parte (Simeon et al., 1997). A fost remarcată și o 
prevalență pe viaţă a tulburării de panică de 37%. Tulburările de Axa II 

sunt si ele frecvente la acești pacienţi, 30% având tulburare de 
personalitate evitantă, 27% borderline și 23% obsesiv-compulsivă. În 
lotul total de pacienţi, 60% au prezentat cel putin o tulburare de 
personalitate. 


10.3.1 Înţelegere psihodinamică 


Deși etiologia depersonalizării rămâne neclară în cele mai multe cazuri, 
"explicaţiile psihodinamice inspirate din situațiile de tratament s-au arătat 
_ clinic. Rosenfeld (1947/1966) a vazut depersonalizarea ca aparare 
impotriva impulsurilor primitive distructive și a anxietatilor persecutorii 
„pri ovenind din poziția schizoid-paranoida. Blank (1954) privea deperso- 
nalizarea ca apărare împotriva anxietatii primitive cu origine în furia orală 
si în deprivarea orală. Stamm (1962) a mers în direcţia lui Rosenfeld și Blank 
n privința aspectelor profund regresive ale depersonalizării ca apărare. 
Jacobson (1959) a observat că identificările inacceptabile sunt refuzate prin 
„ negarea părții indezirabile a Eului. Sarlin (1962) a împărtășit vederile lui 
Jacobson și a subliniat faptul că depersonalizarea poate reflecta un conflict 
intre părinţii pacientului, conflict internalizat sub forma a două aspecte 
-conflictuale ale copilului. Arlow (1966) a văzut depersonalizarea ca mijloc 
defensiv de atribuire a impulsurilor interzise, într-o situație periculoasă, 
" Smelui participativ, care este perceput ca străin de Sinele observator. În acest 
a conflictul periculos este văzut ca având loc mai degrabă într-un strain 
decât în interiorul Sinelui, 

Această dorință de a lua distanţă față de o situație periculoasă care 
întră în conflict cu identificarea predominantă a Eului poate fi foarte 

grăitoare în situaţiile in care depersonalizarea apare în contextul 
abuzului în copilărie. 


Dra R era o femeie de 19 ani aflată în tratament psihiatric pentru suicidalitate 
cronică și tendințe automutilante incontrolabile, Fusese implicată în relaţii sexuale 
incestuoase cu tatăl ei vitreg de la vârsta de 8 ani, care încetaseră recent. Ea acuza 
frecvent momente de depersonalizare și a putut identifica originile acesteia la vârsta 
de 8 ani, când a început acea relație sexuală. Când tatăl vitreg, voia să aibă relații 
sexuale cu ea, anxietatea creată de contactul sexual era atât de mare, încât se vedea 
într-o poziţie detașată, undeva în cameră, observând actul sexual ca spectator. 
Propriul corp îi părea ireal, ca un „manechin de cauciuc“. 

Deși depersonalizarea începuse în aceste circumstanţe incestuoase, ea a fost 
curând generalizată la orice situație în care stresul și anxietatea erau mari, cum ar 
fi fost certurile din familie la masa de seară. Pe la vârsta de 19 ani, aceasta a devenit 
o stare cronică, în care pacienta se simțea ireală și moartă în cea mai mare parte a 
timpului. Își făcea tăieturi pe braţe pentru a se simţi ușurată de această stare de 
depersonalizare. Durerea tăieturilor era preferabilă stranietatii pe care o trăia. 

Funcţia defensivă a depersonalizării drei R poate fi definită în forma unei 
reasigurări interioare: „Nu eu trăiesc abuzul sexual. Nu este corpul meu, pentru că 
eu sunt acum în afara lui, în altă parte a camerei și privesc ce i se întâmplă unei 
persoane străine“. Relaţiile sexuale cu tatăl ei vitreg puteau fi atribuite atunci unui 
Sine rău, degradat, care era clivat și nu făcea parte din ea. Era, de asemenea, capabilă 
să se apere împotriva propriei plăceri instinctuale inerente în gratificarea dorinţei 
oedipale și a triumfului asupra mamei ei. 


Literatura arată că pacienţii cu tulburare de depersonalizare au rate 
ale traumei în copilărie ceva mai mari decât subiecţii nonpsihiatrici din 
grupul de control (Simeon et al., 1997), dar, spre deosebire de dra R, ei 
tind sa fie mai putin traumatizati decât pacienţii care suferă de alte 
tulburări disociative. Cu toate acestea, depersonalizarea este frecvent 
descrisă în momentele în care pacienţii abuzati în copilărie își amintesc 
detalii ale traumei lor. Comparând 49 de subiecți cu tulburare de 
depersonalizare cu 26 de subiecți sănătoși, Simeon et al. (2001) au 
remarcat că abuzul emoțional în copilărie poate juca un rol în pato- 
geneza tulburării de depersonalizare. Au descoperit că trauma inter- 
personală din copilărie ca tot era înalt predictivă pentru depersonalizare 
ca simptom și ca boală. Abuzul emoţional a părut să fie cel mai 
important factor predictiv. 


10.3.2 Considerații asupra tratamentului 


Discuţiile despre tratament trebuie să înceapă cu recunoașterea 
faptului că depersonalizarea tranzitorie sau normală are nevoie de ceva 

mai putin decât de reasigurare. În unele cazuri de depersonalizare 
cronică, pacienţii care s-au obișnuit cu boala nu vor simţi in mod 
deosebit nevoia de tratament (Steinberg, 1991; Torch, 1981). Daca 
 depersonalizarea este secundară unei boli mai importante, de fond, 
ameliorarea clinică a bolii de bază după un tratament adecvat poate 
ezolva si problema depersonalizării. 
Din păcate, tulburarea de depersonalizare ca afecțiune de primă linie 
ste de obicei refractară la tratament. Într-un studiu efectuat pe 117 
subiecţi care au îndeplinit criteriile pentru tulburare de depersonalizare, 
Simeon et al. (2003) au observat că boala era refractară atât la o varietate 
de medicamente, cât și la psihoterapie. Desi cei mai multi pacienţi care 
se află în psihoterapie semnalează o ameliorare în alte aspecte ale vieții 
or, nu manifestă în general o scădere semnificativă în simptomele de 
sonalizare. Cu toate acestea, terapia dinamică este uneori utilă, 


zctele negative, interacțiunile sociale percepute ca amenințătoare și 
t sunt factori comuni care duc la accentuarea simptomelor 
eon et al., 2003). Acești factori pot fi explorati, iar adaptarea 
acientilor la boală poate fi ca și examinată. Atunci când identificările 
onflictuale intra în acțiune, se pot purta discuții productive despre 
v în care aceste identificări reflectă stresul din familia de origine. 

11. Parafiliile si disfunctiile sexuale 


11.1 Parafiliile 


Puţine tulburări psihiatrice sunt încărcate cu atât de multe conotaţii 
morale precum parafiliile. A determina că un individ este deviant în 
aria sexualității implică stabilirea unei norme clare pentru comporta- 
mentul sexual. Cine va stabili aceste norme? Trebuie oare ca psihiatria 
să fie gardianul moral al comportamentului sexual? Pot fi oare folosiți 
termeni ca deviatie sexuală, perversiune sau chiar parafilie fără să sune 
peiorativ? 

Evoluţia definiției activității perverse revelează gradul în care 
nosologia psihiatrică oglindește societatea din care emană. În contextul 
unei culturi care a văzut sexualitatea normală în termeni relativ ingusti, 
Freud (1905/1953) a definit activitatea sexuală ca fiind perversă în 
funcție de criteriile următoare: 1) se focalizează pe regiunile nongenitale 
ale corpului; 2) înlocuiește mai degrabă decât coexistă cu practica 
standard a actului sexual genital cu un partener de sex opus; 3) tinde 
să fie practica sexuală exclusivă a individului. Freud a observat că urme 
de perversiune pot fi găsite virtual în oricine al cărui inconștient a fost 
subiectul explorării psihanalitice. 

De la articolul timpuriu al lui Freud, atitudinile culturale despre 
sexualitate au suferit schimbări dramatice. Cum sexualitatea a devenit 
o arie legitimă pentru studiul științific, a devenit aparent faptul că 
cuplurile „normale“ se angajează într-o varietate de comportamente 
sexuale. Relaţiile oral-genitale, de exemplu, au devenit larg acceptate 
ca un comportament sexual sănătos. Similar, homosexualitatea și actul 
sexual anal au fost retrase de pe lista activităților perverse. 

Scriitorii psihanalitici au confirmat în mod repetat observaţia lui 
Freud că există un nucleu pervers latent în noi toţi (Chasseguet-Smirgel, 
1983; Mc-Dougall, 1980, 1986; Stoller, 1975, 1985). Astfel, o atitudine de 
mai multă acceptare în legătură cu sexualitatea perversă a însoțit 
progresele psihanalitice. Mc-Dougall (1986) a evidenţiat faptul că fan- 

nele perverse se gasesc cu regularitate in orice comportament sexual 
mult, dar tind să producă puţine probleme, deoarece nu sunt resimtite 
find compulsive. Ea a sugerat folosirea termenului neosexualitate 
Pentru a reflecta natura inovatoare a practicii si investitia intensa a 
D diyidului în urmărirea ei. Ea a subliniat că clinicienii trebuie să fie 
patici cu pacienții care resimt aceste cereri sexuale ca necesare pentru 
pre avietuirea lor emoțională. În viziunea ei, termenul de perversiune 
trebui rezervat pentru cazurile în care o persoană își impune dorințele 
sersonale unui partener care nu dorește să se implice în scenariul sexual 
acelui individ sau care seduce un individ fără discernământ, cum ar 
3 un copil sau un adult cu handicap mintal (Mc-Dougall, 1995). 
Stoller (1975, 1985) a susținut o definiție îngustată a activității 
perverse. Referindu-se la perversiune ca la „forma erotică a urii“ (1975, 
1), el a afirmat că cruzimea și dorința de a-l umili și degrada pe 
A opriul partener sexual sunt determinantii cruciali care determină dacă 
an comportament este pervers. Din această perspectivă, intenția 
individului este o variabilă critică în definirea perversiunii. Pe măsură 
e viziunea sa a evoluat, Stoller (1985) a adăugat o altă dimensiune 
acestei definiţii. Recunoscând că în excitația sexuală normală există o 
urmă de ostilitate și o dorință de a umili, el a tras concluzia că 
intimitatea este un factor critic de diferențiere. Un individ este pervers 
numai atunci când actul erotic este folosit pentru a evita o relație 
emoțională intimă pe termen lung cu o altă persoană. Invers, comporta- 
mentul sexual nu este pervers atunci când este în serviciul stabilirii unei 
relații intime stabile. 
„Într-un efort de a evita judecata în definiția sa a parafiliilor, 
f DSM- IV-TR (American Psychiatric Association, 2000) sugerează 
limitarea termenului la situațiile in care sunt folosite obiecte nonumane, 
în care umilința și durerea efectivă sunt provocate siesi sau partenerului, 
‘sau în care sunt implicaţi copii sau adulți neconsimţători. Pentru a trata 
‘<u continuum-ul dintre fantasmă și aching)! DSM-IV-TR a dezvoltat un 
_ spectru de severitate. În formele „ușoare“, pacienţii sunt destul de 
tulburati de nevoile lor sexuale parafilice, dar nu acționează conform 
lor. În gradele „moderate“ de severitate, pacienţii își traduc nevoile în 
acțiuni, dar doar ocazional. În cazurile „severe“, pacienţii acționează 
repetat conform nevoilor lor parafilice. În final, într-un efort de a fi mai 
Stiintific și mai putin peiorativ, DSM-IV-TR folosește termenul parafilie 
mai degrabă decât perversiune sau deviatie. 
Deși intenția DSM-IV-TR este admirabilă, Stoller (1985) a obiectat că 

a schimba termenul oficial din perversiune în parafilie (care a apărut în 
DSM-III-R [American Psychiatric Association, 1987]) a fost o încercare 
greșită de a „aseptiza“ perversiunile. Perversiunea, în viziunea sa, este 
utila exact deoarece are conotatii dezgustatoare si de pacat: ,,Perversi- 
unea este atat de peiorativa. Miroase a pacat, acuzatie, sete de razbunare 

si act de dreptate. Are caracterul său absolut. În ea, Dumnezeu și agenții 
săi pe pământ lovesc cu fulgerul“ (p. 4). 

Stoller a argumentat pentru păstrarea termenului de perversiune, 
deoarece un sentiment de a păcătui este o cerere preliminară pentru ca 
o activitate perversă să creeze excitație erotică. Deoarece ambele puncte 
de vedere au merite, cei doi termeni sunt folosiți alternativ în acest 
capitol. 


11.1.1 Înţelegere psihodinamică 


Etiologia parafiliilor rămâne în mare parte învăluită în mister. Pro- 
blemele psihologice joacă în mod evident un rol crucial în determinarea 
alegerii parafiliei și în semnificația subiacentă a actelor sexuale. 
Înțelegerea psihanalitică a luminat mult adâncurile întunecate ale 
psihicului pervers. Totuși trebuie să notăm în mod adecvat și modest 
că modelele psihodinamice pot să arunce lumină asupra semnificației 
unei perversiuni fără să stabilească în mod necesar o etiologie definitivă 
(Person, 1986). 

Viziunea clasică a perversiunilor este profund înrădăcinată în teoria 
pulsiunilor. Freud (1905/1953) credea că aceste tulburări ilustrează cum 
instinctul și obiectul sunt despărțite unul de celălalt: „Pare probabil că 
instinctul sexual este în primă instanță independent de obiectul său“ 
(p. 148). Mai mult, el a definit perversiunile parțial prin contrast cu 
nevrozele. În acestea din urmă, simptomele nevrotice reprezintă o 
transformare a fantasmelor perverse refulate. În perversiuni totuși, 
fantasmele devin conștiente și sunt exprimate direct ca activități 
egosintonice, aducătoare de plăcere. Totuși Freud a descris nevrozele 
ca pe negativul perversiunilor: simptomele nevrotice erau fantasme 
perverse desexualizate. În viziunea clasică, perversiunile pot fi fixatii 
sau regresii la forme infantile de sexualitate care persistă în viata adultă 
(Fenichel, 1945; Sachs, 1986). Unele rămășițe ale experienței infantile 
sunt păstrate în conștiință și sunt purtătoarele întregii sexualitati infan- 
tile prin procesul de deplasare. Un act pervers devine un procedeu fixat 
și ritualizat, care este singura cale către orgasmul genital. În formularea 
clasică (Fenichel, 1945), factorul decisiv care împiedică orgasmul prin 
actul genital convențional este anxietatea de castrare. Perversiunile 
servesc astfel funcției de negare a castrării. (Deoarece majoritatea 
copleșitoare a pacienţilor cu parafilie sunt bărbaţi, formulările pre- 
zentate aici presupun sexul masculin). 

Freud (1905/1953) a apreciat complexitatea perversiunilor, care sunt 
multistratificate, El a notat, de exemplu, determinantii inconstienti 
multipli ai voierismului și exhibitionismului ca fete opuse ale aceleiasi 
monede. În munca sa clinică, el a observat că orice perversiune „activă“ 

f întotdeauna însoțită de un pandant „pasiv“. În formularea sa, 
sul va avea întotdeauna un nucleu masochist, pe cand voieristul va 
a dorințe exhibitioniste inconștiente. 
_ Mai recent, unii investigatori psihanalitici au tras concluzia că teoria 
ilsiunilor singură este insuficientă pentru a explica unele dintre 
tasmele și comportamentele perverse vizibile clinic și că aspectele 
slaționale ale perversiunilor sunt cruciale pentru o înţelegere cuprin- 
_ zătoare (Mc-Dougall, 1980, 1986; Mitchell, 1988). După Stoller (1975, 
1985), esența perversiunii este o conversie a „traumei infantile într-un 
triumf adult“ (Stoller, 1975, p. 4). Pacienţii sunt conduși de fantasmele 
lor de a răzbuna traumele umilitoare din copilărie cauzate de părinţii 
lor. Metoda lor de răzbunare este de a-i dezumaniza și a-i umili pe 
"partenerii lor în timpul actului sau fantasmei perverse. Bergner (2002) 
_ a observat că la indivizii compulsivi sexual scenariile preferate își au 
tipic originea în experiențele de degradare din copilărie. Fantasmele 
excitante sexual ale unor asemenea indivizi sunt menite să aducă 
vindecarea din degradarea timpurie și să ducă la renașterea lor 
personală. Din nefericire, scenariile devin standarde imposibile pe lângă 
care relațiile actuale pălesc prin comparaţie. De aceea, dorința de a 
depăși degradarea nu este niciodată împlinită. 

Activitatea sexală perversă poate fi, de asemenea, o fugă de relațiile 
de obiect (Mitchell, 1988). Multe persoane cu parafilii s-au separat și 
individuat incomplet de reprezentările intrapsihice ale mamelor lor. 
Drept urmare, ele simt că identitatea lor ca persoană separată este 
constant ameninţată de fuziunea cu sau de încorporarea lor de către 
obiectele interne sau externe. Expresia sexuală poate fi singurul 
domeniu în care își pot afirma independenţa. Pe când Stoller (1975, 
1985) vedea perversiunile ca expresii ale dorinței de a umili, Mitchell 
(1988) le-a înțeles ca pe o sfidare a influenţei copleșitoare a figurii 
materne interne. Un aspect al ușurării resimtite de pacienţii parafilici 
după ce au acționat conform dorințelor lor sexuale este sentimentul de 
triumf asupra mamei dominatoare din interior. 

Mc-Dougall (1986) a observat alte semnificaţii relationale de obiect ale 
neosexualitatilor. Ea a sugerat că, comportamentul sexual se naște dintr-o 
matrice complicată de identificări și contraidentificări cu părinții noștri. 
Fiecare copil este implicat într-o dramă psihologică inconștientă care ia 
naștere din dorințele și conflictele erotice inconștiente ale părinților. Drept 
urmare, natura obligatorie a oricărei neosexualitati este programată de 
scenariile parentale internalizate de către copil. În viziunea lui 
Mc-Dougall, comportamentul sexual deviant poate funcționa partial 
pentru a proteja obiectele introiectate de agresiunea pacientului prin 
punerea în act a dramei inconștiente „scrise“ de către părinți. 

Kohut (1971, 1977) a oferit o perspectivă de tip psihologie a Sinelui 
asupra funcţiei perversiunilor. În viziunea sa, activitatea perversă 

implică o încercare disperată de a restaura integritatea și coeziunea 
_ Sinelui în absența răspunsurilor de tip obiect al Sinelui empatic din 
partea altora. Activitatea sau fantasma sexuală poate să-l ajute pe 
pacient să se simtă viu și intact când este amenințat de abandon sau de 
separare. Comportamentul pervers în timpul psihoterapiei sau analizei 
poate astfel să fie o reacție la eșecurile în a fi empatic ale terapeutului, 
ducând la o întrerupere temporară a matricei Sine-obiect al Sinelui 
stabilite între pacient și terapeut (Miller, 1985). În viziunea lui Kohut 
(1977), manifestările comportamentale ale perversiunilor sunt fenomene 
secundare: „După dispariţia unităţii psihologice primare (fuziunea 
empatică cu obiectul Sinelui căutată insistent), pulsiunea apare ca un 
produs de dezintegrare; pulsiunea este atunci înrolată în încercarea de 
a reface fuziunea pierdută (și deci repararea Sinelui) prin mijloace 
patologice, adică, așa cum este pusă în act în fantasmele și acțiunile 
perversului“ (p. 128). 

Deși nu era o adeptă a psihologiei Sinelui, Mc-Dougall (1986) a 
observat, de asemenea, o teamă profundă de pierdere a identității sau 
a sentimentului Sinelui ca fiind nucleul multor activități perverse. Unele 
practici sexuale sau obiecte sexuale devin ca un drog pe care pacientul 
îl folosește pentru a „trata“ un sentiment de moarte interioară și o frică 
de autodezintegrare. La acești pacienţi, Mc-Dougall a observat un 
proces de internalizare defectuoasă care îi împiedica să folosească 
obiectele tranziționale în copilărie în timpul eforturilor de a se separa 
de figurile materne. 

Goldberg (1995) a extins viziunea psihologiei Sinelui asupra perver- 
siunilor. El credea că sexualizarea este o încercare de a repara un defect 
structural al Sinelui care este legat de o incapacitate de a organiza și a 
resimfi stări emoționale dureroase. El a legat perversiunea și de un clivaj 
vertical în interiorul personalității între partea „eu în realitate“ și un 
sector repudiat care este văzut ca responsabil pentru inițierea și promul- 
garea actelor perverse. Totuși Goldberg a subliniat și că generalizările 
în legătură cu temele psihodinamice în perversiune nu pot fi garantate, 
deoarece o largă varietate de mecanisme dinamice pot fi implicate în 
orice scenariu sexualizat particular. 

Autori ca Mitchell, Mc-Dougall, Kohut si Goldberg au pavat calea 
spre o înțelegere mai largă a perversiunii care este mai mult în domeniul 
reprezentărilor Sinelui și obiectului decât în cel al sexualității pure. 
Ogden (1996) a sugerat că pacienţii stabilesc un mod pervers de rela- 
ționare ca o cale de a evada dintr-o experiență de moarte psihologică. 
Ei pun în act o dramă desemnată să prezinte o impresie falsă că ei sunt 
de fapt în viata în puterea lor de a excita mai degrabă decât amortiti și 
goi. Parsons (2000) a observat că comportamentul pervers se naște 
dintr-o inabilitate in a tolera „alteritatea” unei persoane separate. 
Pacientul se angajează într-un scenariu pervers ca o apărare împotriva 

firii unei alte persoane ca fiind complexă, reală si diferită de sine 
isuși. Perversiunea implică un mod de relationare care evită o co- 
iune autentică cu cealaltă persoană și folosește puterea pentru a 
educe, a domina sau a exploata cealaltă persoană fără recunoașterea 
adevărată a sa si a altuia într-o relație intimă. Mulți astfel de pacienți 
resimt intimitatea ca periculoasă sau mortală în timpul copilăriei și își 
„petrec viata evitând-o. Cei care prezintă infantilism sau sindromul 
 bebelușului adult (Pate si Gabbard, 2003) pot să se îmbrace ca bebelușii, 
_ pot să poarte scutece și să acționeze ca și cum ar fi un copil în speranța 
de a-i forța pe ceilalți să intre într-un rol cvasimatern care, în mod 
evident, nu tine cont de subiectivitatea celeilalte persoane. 

Înţelepciunea clinică tradițională a sugerat că perversiunile sunt rare 
la femei. Acest punct de vedere este în schimbare în ultimii ani ca 
rezultat al cercetării empirice și al observaţiei clinice care demonstrează 
că fantasmele perverse sunt de fapt comune la femei. Într-un studiu 
cuprinzător al perversiunilor feminine, Louise Kaplan (1991) a eviden- 
fiat că clinicienii au eșuat în a identifica perversiunile la femei, deoarece 
ele implică mecanisme dinamice mai subtile decât sexualitatea mai 
evidentă a perversiunilor bărbaţilor, Actele sexuale izvorâte din para- 
filiile feminine implică teme inconștiente de separare, abandon și pier- 
dere. De exemplu, unele femei care au fost abuzate sexual în copilărie 
adoptă un stereotip exagerat de femeie sexy într-un efort de a se răz- 
buna pe bărbați și a se asigura pe sine de feminitatea lor. 

Înainte de a lua în discuţie mecanismele dinamice ale parafiliei 
fiecărui individ, ar trebui menţionat că motivele pentru preferința 
individuală pentru o fantasmă sau un act pervers mai mult decât pentru 
altele rămân obscure. De asemenea, diferite parafilii coexistă frecvent 
în aceeași persoană. Deși viziunea tradiţională asupra perversiunii a 
susținut că individul pervers este fixat asupra unui tip de scenariu 
sexual, un studiu a 561 de bărbaţi care au cerut evaluare și tratament 
pentru parafilie a găsit că mai puţin de 30% dintre subiecți (exclu- 
zandu-i pe transsexuali) au limitat comportamentul lor deviant doar la 
o perversiune (Abel et al., 1988). Unii indivizi vor trece in mod sec- 
vential de la o parafilie la alta. Într-un raport care a studiat rezultatele 
după 40 de ani, Lehne și Money (2000) au descris un bărbat de 65 de 
ani care, în tinerețea lui, s-a angajat în travestism parafilic. În timp, el a 
trecut la pedofilie și în cele din urmă la infantilism prelungit. 

O gamă largă de diagnostice psihiatrice și de niveluri de organizare 
a personalității pot fi prezente la un individ parafilic. Perversiunile au 
fost observate, de exemplu, la pacienţi psihotici, la cei cu tulburări de 
personalitate și la pacienţi nevrotici sau relativ intacti. Sexualitatea 
perversă polimorfă se găsește frecvent la pacienţii cu organizare de 
personalitate de tip borderline (Kernberg, 1975). Parafiliile care implică 
cruzime manifestă fata de alții sunt frecvent prezente la pacienții cu 

tulburare de personalitate antisocială. Astfel, înțelegerea psihodinamica 
a oricărui pacient individual implicat într-o activitate sexuală perversă 
înseamnă și o înțelegere atentă despre cum perversiunea interacționează 
cu structura de caracter subiacentă a pacientului. De exemplu, pacienţii 
cu organizare nevrotică pot folosi o activitate parafilică pentru a facilita 
potenta genitală, pe când pacienţii aproape de limita psihotică pot folosi 
aceeași activitate pentru a înlătura sentimentul de disolutie a Sinelui 
(Person, 1986). 


Exhibitionismul și voierismul 


Expunându-și public organele genitale in fața unor femei sau fete 
străine, exhibitionistul se asigură pe sine că nu este castrat (Fenichel, 
1945; Freud, 1905/1953). Reacţia de șoc produsă de acţiunile sale îl ajută 
să facă fata anxietatii de castrare și îi dă un sentiment de putere asupra 
sexului opus. Stoller (1985) a evidenţiat că actele exhibitioniste urmează 
tipic o situaţie în care infractorul s-a simțit umilit, fiind frecvent în 
puterea unei femei. În schimb, exhibitionistul își răzbună umilirea prin 
șocarea unor femei străine. Mai mult, expunerea organelor sale genitale 
îl face capabil pe bărbat să-și regăsească un sens al valorii și o identitate 
masculină pozitivă. Acești bărbați revelează frecvent o insecuritate 
profundă în legătură cu masculinitatea lor. Stoller (1985) a observat că 
anxietatea de castrare nu reflectă complet motivația pentru actul exhi- 
bitionist. În viziunea lui, amenințarea „este cel mai bine pusă în termeni 
de identitate; deoarece umilirea este despre «anxietatea existenței», 
amenințare la nucleul identității de sex“ (p. 20). Exhibitionistii simt 
frecvent că ei nu produc nici un impact asupra nimănui din familia lor, 
și astfel ei trebuie să recurgă la măsuri extraordinare pentru a fi 
observați (Mitchell, 1988). Fiecare act exhibitionist poate fi, prin urmare, 
o încercare de a întoarce o situaţie traumatică din copilărie. 

Faţa cealaltă a exhibitionismului — voierismul — implică și o violare 
a intimitatii unei femei străine, un triumf agresiv, dar secret asupra 
sexului feminin. Fenichel (1945) a legat tendinţele voieriste de o fixare 
la scena primitivă din copilărie, în care copilul fie e martor, fie aude 
prea mult din actul sexual al părinților. Această experienţă traumatică 
timpurie ar putea provoca anxietatea de castrare a copilului și apoi să-l 
determine să repună în act scena tot mereu într-o încercare de a stăpâni 
activ o traumă resimţită pasiv. Fenichel a identificat, de asemenea, o 
componentă agresivă în actul de a privi, conceptualizându-l ca pe o 
deplasare a dorinţei de a fi direct distructiv fata de femei, cu scopul de 
a evita vinovăția. Chiar pacienţii care nu sunt înclinați către activități 
voieriste manifeste pot să arate derivate comune, cum ar fi curiozitate 
și anxietate în legătură cu privitul. Unii pacienţi sunt chiar refractari în 

a arunca o privire în cabinetul terapeutului lor de teamă că acea curio- 
zitate a lor va fi interpretată ca distructivă sau că vor vedea ceva 
interzis. Mitchell (1988) a observat că exhibitionismul și voierismul au 
o însușire esențială tipică pentru toate perversiunile: „o dialectică între 
suprafață și adâncime, între vizibil și secret, între disponibil și reținut“ 
(p. 111). 


Sadismul si masochismul 


Persoanele care au nevoie de fantasme sau de actiuni sadice pentru 
a dobândi gratificare sexuală încearcă frecvent inconștient să inverseze 
scenariile din copilărie în care ei erau victima unui abuz fizic sau sexual. 
Făcându-i pe alții să suporte ceea ce li s-a întâmplat lor în copilărie, se 
răzbună și câștigă în același timp un sentiment de control asupra 
traumei din copilărie. Stoller (1991) a găsit că un procent destul de mare 
din membrii cluburilor sado-masochiste care practicau inteparea 
corpului cu scop ornamental („body piercing”) fuseseră spitalizati când 
erau copii și fuseseră injectati continuu pentru tratarea bolilor lor din 
copilărie. Pacienţii masochiști care au nevoie de umilire și chiar de 
durere pentru a atinge plăcerea sexuală pot, de asemenea, să repete 
experienţe de abuz din copilărie. Fenichel (1945) a crezut că pacienţii 
masochiști fac un sacrificiu — acceptând „un rău mai mic“ în locul 
castrării. Ei pot să fie și ferm convinși că merită să fie pedepsiţi pentru 
dorințele lor sadice conflictuale. În unele cazuri, acești pacienţi se apără 
împotriva anxietatii de separare supunându-se abuzului. Ei sunt 
frecvent convinși că o relație sadomasochistă este singura formă dispo- 
nibilă de relaţie de obiect: o relație abuzivă este mai bună decât nici o 
relație. 

Sadismul și masochismul sunt unice în faptul de a fi singurele 
perversiuni clasice care sunt cunoscute că apar cu regularitate la ambele 
sexe (Person, 1986). Deși masochismul a fost legat în mod stereotip de 
femei, forme mute de fantasme sadice și masochiste se găsesc în mod 
regulat la aproape oricine. Practicile homosexualilor bărbați și povesti- 
rile prostituatelor femei sugerează chiar că activitățile sexuale maso- 
chiste pot fi mai obișnuite la bărbaţi. Sacher-Masoch, scriitorul austriac 
din secolul al XIX-lea de la care derivă termenul, era, de fapt, un poet 
al masochismului masculin. Orice excitație sexuală poate fi legată 
într-adevăr de dorințe agresive (Stoller, 1985). Pacienţii care vin la 
psihoterapie sau la psihanaliză cu inhibitii sexuale destăinuie frecvent 
fantasme sexuale cu mare conținut sadic și care îi împiedică să se 
implice sexual cu alte persoane. 

În termeni de relație, sadismul se dezvoltă frecvent dintr-o relație de 
obiect intern particulară în care obiectul retras și distant necesită un 

efort în forță pentru a-i fi înfrântă rezistenţa la reprezentarea cores- 
punzătoare a Sinelui (Mitchell, 1988). Similar, predarea de tip masochist 
poate fi o punere în act a unei relații de obiect intern în care obiectul va 
răspunde Sinelui doar când este umilit. 

Din perspectiva psihologiei Sinelui, comportamentul masochist este 
un efort nebunesc pentru a restaura un simţ de a fi în viață sau de 
autocoeziune. Deși aparent autodistructiv, masochismul poate fi resimţit 
de către pacient ca având o funcţie de autorestaurare. Stolorow et al. 
(1988) au raportat tratamentul unei paciente de 19 ani, foarte tulburată, 
care i-a cerut în mod repetat terapeutului să o lovească. Ca răspuns la 
întrebările insistente ale terapeutului despre motivul pentru care ar dori 
ca el s-o lovească, ea a scris: „Durerea fizică este mai bună decât moartea 
spirituală” (p. 506). În absenţa abuzului și durerii fizice provocate de 
alţii, această pacientă simțea că ea nu exista și nu era legată de nimeni. 
Acești autori au observat că pacienţii masochiști își organizează frecvent 
întreaga viata pentru a îndeplini nevoile părinţilor lor. Drept rezultat, 
experienţa lor afectivă internă devine distantă și indisponibilă deoarece 
a fost sacrificată în serviciul părinților lor. 

Dezvoltarea internetului a dus la apariția unor organizaţii sociale 
active ale persoanelor și cuplurilor care se legitimează frecvent ca 
„SDSM“. În plus de sadism și masochism, aceste iniţiale se referă la 
formele de cuplu de tip sclavie/ disciplină și dominație /supunere. Unii 
pot sa prefere să fie legați si controlati, pe când alţii caută pedeapsa în 
mod activ. Frecvent, durerea este îndurată în serviciul unui mod de 
relationare. În unele relaţii de cuplu, cei supuși pot să se bucure pur și 
simplu de predarea autorităţii partenerilor dominanti, astfel încât să li 
se spună ce să facă în toate domeniile vieții. În acest sens, durerea poate 
să nu fie scopul cel mai important. Organizațiile au făurit reguli pentru 
practici sigure și consensuale, cum ar fi să nu fie lăsat un partener singur 
și să existe o comunicare clară când o activitate a mers prea departe, 
astfel încât să poată fi oprită. Majoritatea indivizilor angajați în acest tip 
de relație de cuplu consensuală nu caută tratament psihiatric. 


Fetișismul 


Pentru a realiza excitarea sexuală, fetișiștii au nevoie să folosească 
un obiect inanimat, frecvent un articol de lenjerie feminină, sau un 
pantof, sau o parte negenitală a corpului. Freud a explicat inițial 
fetișismul ca luând naștere din anxietatea de castrare. Obiectul ales 
drept fetiș reprezintă simbolic „penisul femeii“, o deplasare care l-a 
ajutat pe fetișist să învingă anxietatea de castrare. Urmând premisa că 
atunci când bărbatul conștientizează existența organelor sexuale ale 
femeii îi crește frica de a-și pierde propriile sale organe genitale și de a 

“deveni precum o femeie, Freud a crezut că această simbolizare inconsti- 
entă explică apariția relativ frecventă a fetisismului. De asemenea, el a 
folosit această formulare pentru a-și dezvolta conceptul asupra clivajului 
"Eului (Freud, 1940/1964) — în mintea fetișistului coexistă două idei 
contradictorii: negarea castrării și afirmarea castrării. Fetișul le repre- 
zintă pe amândouă. 
Deși Greenacre (1970, 1979) a văzut și ea anxietatea de castrare ca 
" Bind centrală în înţelegerea fetisismului, ea a susținut că acesta își are 
"originea în tulburări pregenitale mai timpurii. Interacțiunile traumatice 
cronice din primele câteva luni de viata pot astfel să fie instrumentele 
care produc fetișismul. Din cauza unor probleme severe din relația 
mamă-sugar, copilul este incapabil să fie liniștit de mamă sau de 
obiectele tranziționale. Pentru a avea simțul integrității corporale, 
copilul are nevoie atunci de un fetiș, de ceva „dur într-un mod asigu- 
rător, rezistent, cu forma de neschimbat, și în a cărui durată poate avea 
încredere“ (Greenacre 1979, p. 102). Aceste tulburări pregenitale sunt 
reactivate mai târziu când copilul sau adultul de sex masculin este 
preocupat de integritatea genitală. În esență, Greenacre a văzut fetișul 
funcționând ca un obiect tranzitional. 

Kohut (1977) a susţinut o viziune oarecum similară despre fetișism, 
deși formulată în termeni de psihologie a Sinelui. El a descris un pacient 
bărbat a cărui copilărie a fost caracterizată de indisponibilitatea trauma- 
tică a mamei sale. Pacientul și-a făcut un fetiş din chiloţii săi, care i-au 
servit drept substitut pentru obiectul Sinelui indisponibil. În contrast 
cu sentimentele acestui pacient de neputinţă în legătură cu mama sa, el 
a putut menține un control total asupra acestei versiuni nonumane a 
unui obiect al Sinelui. Astfel, ceea ce pare a fi o nevoie sexuală intensă 
pentru un obiect fetișist poate de fapt să reflecte o anxietate severă în 
legătură cu pierderea propriului sentiment al Sinelui (Mitchell, 1988). 

Scrierile mai recente despre fetișism au lărgit conceptul, astfel încât 
să includă fetișismul ca parte a unui spectru de fenomene care contro- 
lează anxietatea prin conferirea magiei și iluziei unui obiect exterior 
(Nersessian, 1998). Fetișismul a fost extins și dincolo de obiectele 
inanimate și se crede că ar exista la femei la fel de bine ca la bărbați. Mai 
degrabă decât să încerce să lege fetișismul de anxietatea apărută din 
cauza unui moment specific din dezvoltare, viziunile contemporane se 
focalizează mai mult asupra nevoii Eului pentru un obiect din afară care 
să controleze anxietatea, Într-un studiu longitudinal prospectiv, Massie 
și Szajnberg (1997) au descris un caz de fetișism „amputat“, în care un 
bărbat de 30 de ani și-a amintit debutul unui fetiș sexual la vârsta de 
cinci sau șase ani. Informațiile despre istoric și datele despre relația 
părinte-sugar din arhiva cercetării, cuplate cu amintirile istorice ale 
pacientului, au adus o viziune complexă și revelatoare a evoluţiei unui 
fetiș. Câţiva factori au fost clari implicaţi, inclusiv o relație neobișnuit 

de intensă și excitantă sexual atât cu mama, cât si cu tatăl, o capacitate 
pentru o excitație psihofiziologică puternică, dificultăți de autoliniștire, 
o vigilenta înalt sensibilă și suprastimulatoare din partea ambilor părinți 
fata de viata psihologică a copilului și experiența timpurie a pierderii 
tatălui timp de 10 săptămâni în al treilea an de viaţă al copilului. Această 
traumă efectivă a părut a fi contribuit la vulnerabilitatea fata de anxie- 
tatea de separare. Forma specifică a fetișului, care implica imagini de 
amputatie, ar putea fi, de asemenea, legată de o îngrijitoare care avea 
piciorul în ghips și de anxietatea băiatului despre riscul ca ghipsul „să 
iasă afară“. Massie și Szajnberg au speculat că, în acest caz, fetișismul 
ar putea fi legat de o formă de piesă posttraumatică intrapsihică. 


Pedofilia 


Dintre toate perversiunile, pedofilia este cea care, cel mai probabil, 
poate crea sentimente de dezgust și dispreţ la cei care o tratează. Prin 
împlinirea dorințelor sale sexuale, pedofilul poate să facă un rău 
ireparabil unor copii inocenți. Unele cadre conceptuale sau formulări 
psihodinamice pot să-i ajute pe clinicieni să menţină un grad de empatie 
și de înțelegere când încearcă să trateze acești pacienţi. Conform viziunii 
clasice (Fenichel, 1945; Fenichel, 1905/1953), pedofilia reprezintă o 
alegere de obiect narcisică — adică pedofilul vede copilul ca pe o ima- 
gine în oglindă a sa ca copil. Pedofilii au fost priviţi și ca indivizi 
impotenti și slabi care caută copii ca obiecte sexuale deoarece ei ar 
opune mai puţină rezistență sau ar determina mai puțină anxietate 
decât partenerii adulţi, permițându-le astfel pedofililor să evite anxie- 
tatea de castrare. 

În practica clinică, multi pedofili sunt găsiți a avea tulburări serioase 
de personalitate. Un studiu (Raymond et al., 1999) pe pedofili încarcerați 
a găsit că 60% prezentau o tulburare de personalitate; 20% prezentau o 
tulburare de personalitate narcisică și 22,5% prezentau o tulburare de 
personalitate antisocială. Activitatea sexuală cu copii prepuberi poate 
să întărească autostima fragilă a pedofilului. Similar, multi indivizi cu 
această perversiune aleg profesii în care pot interactiona cu copiii, 
deoarece reacţiile idealizante ale copiilor îi ajută să-și menţină privirea 
pozitivă asupra lor înșiși. În schimb, pedofilul îi idealizează frecvent pe 
acești copii; astfel, activitatea sexuală cu ei implică fantasme inconștiente 
de fuziune cu un obiect ideal sau restaurarea unui Sine tânăr, idealizat. 
Anxietatea legată de îmbătrânire și moarte poate fi înlăturată prin 
activitatea sexuală cu copii. 

Când activitatea pedofilică apare împreună cu o tulburare de 
personalitate narcisică cu trăsături antisociale severe sau ca parte a unei 
structuri de caracter psihopatice clare (vezi Capitolul 17), determinantii 

inconstienti ai comportamentului pot fi strans legati de dinamica 
sadismului. Cucerirea sexuală a copilului este unealta răzbunării. Pedo- 
filii au fost frecvent ei înșiși victime ale abuzului sexual în copilărie (Fagan 
et al. 2005), și un sentiment de triumf și de putere poate să însoțească 
transformarea traumei lor pasive într-o victimizare înfăptuită activ. 

Puterea și agresiunea sunt, de asemenea, preocupări majore ale 
pedofililor a căror activitate sexuală este limitată la relații incestuoase 
cu propriii copii sau cu copiii lor vitregi. Acești bărbați se simt frecvent 
neiubiti de soțiile lor și suscită răspunsuri de tip luare în îngrijire din 
partea copiilor lor prin portretul de victime pe care și-l fac singuri 
(Ganzarain și Buchele, 1990). 

Pedofilii sunt frecvent diferentiati după cum prezintă fixatie sau 
regresie (Groth și Birnbaum, 1979; McConaghy, 1998). Pedofilul fixat 
este atras sexual de persoane mai tinere din timpul adolescenței, pe 
când pedofilul regresat nu arată o atracție sexuală fata de persoane mai 
tinere până la vârsta adultă. Pedofilii fixati își comit de obicei delictele 
asupra băieților, pe când cei regresati exploatează sexual mai mult 
fetele. Cei care comit delicte asupra fetelor își comit delictele tipic în 
casă ca parte a unei relaţii incestuoase și tind să aibă foarte puţine 
victime. Pedofilii fixati, care aleg băieţii ca obiect al dorinţei sexuale, 
tind să aibă multe victime și să se lege de băieți care locuiesc în afara 
casei. Deoarece pedofilul regresat poate să fie atras și de femei adulte, 
prognosticul este mult mai bun acolo decât pentru pedofilul fixat, care 
se focalizează în principal pe băieți. 

Un plan de tratament global pentru un pacient cu pedofilie trebuie 
să ia în considerare comorbiditatea. Cei care molestează copii au fost 
găsiți cu cote înalte de psihopatologie (Ahlmeyer et al., 2003). Tulbu- 
rările de anxietate și distimia sunt obișnuite la pedofili, împreună cu 
patologia gravă de caracter. 


Travestismul 


În travestism, pacientul bărbat se îmbracă precum o femeie pentru 
a-și crea o excitație sexuală care să ducă la contact heterosexual sau la 
masturbare. Pacientul poate să se comporte într-o manieră masculină 
tradițională când este îmbrăcat ca un bărbat și apoi să devină efeminat 
când este îmbrăcat ca o femeie. Înțelegerea psihanalitică clasică a tra- 
vestirii implică noțiunea de mamă falică. Imaginându-și că mama sa 
posedă un penis, chiar dacă acesta nu este vizibil în mod clar, copilul 
băiat își înfrânge anxietatea de castrare. Actul travestirii poate astfel să 
fie o identificare cu mama falică (Fenichel, 1945). 

La un nivel mai primitiv, băiatul mic poate să se identifice cu mama 
lui pentru a evita anxietatea de separare. Conștientizarea diferențelor 

genitale dintre el și mamă poate să activeze anxietatea că el o va pierde 
deoarece ei sunt indivizi separați. Munca clinică cu travestitii revelează 
că, atunci când se travestesc, ei simt în mod obișnuit un grad de fuziune 
cu un obiect matern intrapsihic. Aceasta îi asigură că nu sunt în pericol 
de a pierde prezența liniștitoare din interior. Acești bărbați sunt 
întotdeauna heterosexuali (Person, 1986), și majoritatea sunt altminteri 
bine adaptati. Într-un studiu pe 188 de bărbați travestifi (Brown și colab., 
1996), travestitii au fost imposibil de distins de bărbatul mediu la testele 
de funcționare sexuală, de personalitate și de suferință emoțională. 
Acești indivizi caută rar ajutor psihiatric. Pe de altă parte, bărbații 
transsexuali și cei cu tulburare de identitate de sex au mult mai multe 
simptome psihiatrice, o pulsiune sexuală mai redusă și o imagine 
corporală mai săracă decât travestitii. Deși travestitii sunt de obicei 
destul de convinși că ei sunt heterosexuali și bărbaţi, unii pot să se 
prezinte la clinică pe la jumătatea vieţii, convinși că au devenit trans- 
sexuali. Nu se crede că indivizii din aceste cazuri sunt transsexuali 
adevărați care necesită o schimbare de sex chirurgicală, deoarece 
comorbiditatea transsexualismului și a travestismului este considerată 
ca fiind foarte rară (Bower, 2001). 


11.1.2 Considerații asupra tratamentului 


Pacienţii cu parafilii sunt cazuri notoriu de greu de tratat. După mulți 
ani, ei au dezvoltat o soluţie erotică atent lucrată la problemele lor și ei 
sunt rareori interesați în a renunţa la ea (McDougall, 1986). De ce ar dori 
cineva să oprească o practică ce aduce multă plăcere? Majoritatea 
perversiunilor sunt egosintonice; doar pacienţi exceptionali care suferă 
din cauza simptomelor lor caută în mod voluntar tratament. Persoanele 
cu fetișuri își văd în general fetișismul ca nefiind nimic mai mult decât 
o idiosincrazie personală — în mod cert nu un simptom psihiatric 
(Greenacre, 1979). Ei caută tratament în mod tipic pentru alte motive, 
și fetișul apare în cursul terapiei sau al analizei. 

Marea majoritate a pacienților parafilici vin la tratament sub pre- 
siune. O criză conjugală poate să aducă un travestit în atenţia clinică 
sub amenințarea divorțului. În cazurile de voierism, exhibitionism și 
mai ales de pedofilie, presiunile legale impun frecvent tratamentul ca 
o condiție pentru eliberarea de probă sau ca o alternativă la încarcerare. 
Înfăţișarea la tribunal poate fi iminentă, astfel încât pacientul va trece 
prin cerințele de tratament pentru a „arăta bine“ la tribunal și pentru a 
influența judecătorul să renunţe la orice acuzaţie. În majoritatea cazu- 
rilor de parafilie, primul lucru de făcut este de a clarifica situaţia legală. 
Clinicianul poate decide să amâne o decizie asupra unui tratament pe 
termen lung până după rezolvarea cazului în curs. Acei pacienţi care 

continua sa ceara tratament dupa ce toate problemele legale au fost 
rezolvate pot să aibă un prognostic mai bun (Reid, 1989). 

Un alt impediment major in tratamentul pacientilor cu perversiuni 
sunt reacțiile de contratransfer pe care le provoacă. Dacă, într-adevăr, 
noi toți ne luptăm cu dorinţe perverse inconștiente, așa cum au sugerat 
în mod repetat Freud si mulți alții de atunci până acum, atunci este de 
înțeles să presupunem că putem reacționa fata de pacienții perverși așa 
cum am reacționa la propriile noastre impulsuri perverse. Ne simțim 
plini de dezgust, anxietate și dispreţ. Impulsul nostru natural este de a 
răspunde punitiv — de a moraliza, de a certa, de a predica și de a face 
ce putem pentru a „extermina“ perversitatea. Dăm înapoi cu oroare la 
ideea cuiva care ar da frâu liber unor asemenea impulsuri când noi 
înșine le controlăm cu atenţie. Totuși putem să simţim o plăcere 
voieristică în a asculta povestirile detaliate ale activităților sexuale ale 
pacienţilor noștri (Fagan et al., 2005). O altă tendință contratransfe- 
rentiala este coluziunea cu evitarea de către pacient a perversiunii prin 
discutarea altor aspecte ale vieţii lui. Clinicienii pot evita propriile lor 
sentimente de dezgust și dispreț prin evitarea întregii arii a patologiei 
sexuale. Cu unii pacienți — pedofili, mai ales — unii terapeuti pot simți 
că ei pur și simplu nu pot fi eficienţi din cauza urii lor intense contra- 
transferentiale. În aceste cazuri, cel mai bine este să trimitem pacientul 
altcuiva. 

Un ultim motiv de dificultate în tratamentul persoanelor cu perver- 
siuni este psihopatologia asociată. Un studiu pe 113 bărbați condamnați 
pentru delicte sexuale (Dunsieth et al., 2004) a găsit că 85% aveau o 
tulburare de uz a substanţei și 56% îndeplineau criteriile pentru tulbu- 
rarea de personalitate antisocială. Fantasmele și comportamentul per- 
vers sunt destul de dificil de schimbat oricum, dar atunci când starea 
pacienţilor este complicată de dependența chimică serioasă sau de 
patologia de caracter antisocială, prognosticul devine și mai rezervat. 

Rămâne foarte controversat dacă tratamentul parafiliilor, mai ales al 
celor care implică pedofilia și alte delicte, este cu adevărat eficient (Hall, 
1995; Marshall și Pithers, 1994; McConaghy, 1998; Prentky et al., 1997; 
Rice et al., 1991), Deși unele studii sunt incurajatoare, validitatea instru- 
mentelor de evaluare a rezultatelor este foarte problematică. Folosirea 
ratei recidivismului, așa cum este măsurată prin înregistrarea arestărilor, 
țese o plasă deasă. Deoarece observarea permanentă a pedofililor, de 
exemplu, este imposibilă, cercetătorii nu pot fi siguri dacă aceștia 
continuă sau nu să acționeze conform impulsurilor lor de a abuza copii. 

Marea majoritate a cercetărilor asupra eficacitatii tratamentului la 
parafilici a fost realizată pe cei care au comis delicte sexuale (Fagan et 
al., 2005). Majoritatea delictelor sexuale totuși nu sunt expresia parafiliei. 
Mai mult, majoritatea parafiliilor determină mai degrabă în mod primar 
o preocupare în interiorul individului afectat, decât să ducă direct la 

delicte sexuale criminale. Prin urmare, populația deformată care este 
implicată în cercetările empirice asupra parafiliilor duce la mari 
dificultăți în a determina care tratamente sunt eficiente și pentru ce 
persoane cu parafilie. Nu suntem încă într-un punct în care să putem 
spune că un tratament psihoterapeutic specific este eficient în mod unic 
pentru o anumită parafilie sau pentru toate tipurile de parafilie (Fagan 
et al., 2005). 

Majoritatea programelor de tratament implică modele integrate care 
sunt croite individual pentru pacient. Există literatură psihanalitică și 
psihoterapeutică substanțială despre tratamentul unor forme de para- 
filie (Fogel și Myers, 1991; Goldberg, 1995; Kaplan, 1991; McDougall, 
1980, 1986, 1995; Person, 1986; Rosen, 1964, 1979; Stoller, 1985). Pe lângă 
folosirea abordărilor psihodinamice, sunt folosite frecvent și terapia 
cognitiv-comportamentală, reconditionarea comportamentală și pre- 
venirea recăderilor, și ele s-au dovedit utile cu unii pacienți. Scopurile 
tratamentului cuprind în general a-i asista pe pacienţi în depășirea 
negării lor și a-i ajuta să dezvolte empatie pentru victime; identificarea 
și tratarea excitatiei sexuale deviante; identificarea deficitelor în aria 
socială si a capacităților inadecvate de a face fata; încercarea de a trata 
distorsiunile cognitive; și dezvoltarea unui plan cuprinzător de pre- 
venire a recăderii care cuprinde evitarea situațiilor în care este probabil 
ca pacientul să fie tentat. 

In tratamentul contemporan al multor parafilii, mai ales in situatiile 
în care a fost comis un delict sexual, psihoterapia este combinată cu o 
medicatie care reduce testosteronul. Cel mai frecvent folosite sunt 
ciproteron acetat, Depo-Provera, Depo-Lupron sau triptorelin (Berlin et 
al., 1995; Rosler și Witztum, 1998). Totuși unii dintre acești agenţi au 
efecte secundare serioase, cuprinzând producţia scăzută de spermă, 
răspunsul hiperinsulinemic la încărcarea cu glucoză, câștigul în 
greutate, nodulii mamari, fenomenele tromboembolice și supresia 
corticosuprarenală. Există și posibilitatea unui risc crescut de carcinom 
hepatic (Briken et al., 2001). Drept rezultat, unii au încercat să folosească 
agenți mai benigni, cum sunt inhibitorii selectivi de recaptare a sero- 
toninei și agoniștii hormonului de eliberare a luteinei. 


Tratamentele psihoterapeutice 


Psihoterapia expresiv-suportivă individuală cu accentuare expresivă 
poate fi metoda preferată de tratament în unele cazuri de parafilie, dar 
expectatiile unui terapeut trebuie totuși să fie modeste. Deși mulți 
pacienţi vor avea câștiguri considerabile în capacitatea de a avea relații 
de obiect și în funcționarea Eului, tendinţele lor perverse subiacente pot 
fi modificate într-un grad mai mic. În general, acei pacienţi cu un nivel 

inalt al organizarilor de caracter au o evoluție mai bună decât cei cu 
nivel de organizare borderline (Person, 1986). 

Similar, acei pacienţi care au o inteligenţă orientată psihologic, care 
au un grad de motivaţie, care suferă din cauza simptomelor lor și care 
sunt curioși în legătură cu originile simptomelor lor au mai multe șanse 
să evolueze mai bine decât cei cărora le lipsesc asemenea calități. 

Anumite probleme apar tipic când persoanele parafilice sunt tratate 
prin psihoterapie psihodinamică. Acești pacienţi rareori doresc să se 
focalizeze asupra perversiunii însăși și de multe ori susțin activ că nu 
mai este o problema pentru ei. Deși psihoterapeuțţii trebuie să trateze 
tulburările asociate cu parafilia, ei trebuie și să confrunte pacientul cu 
această negare de la început. O sarcină terapeutică este de a integra 
comportamentul pervers cu sectorul central de funcționare al perso- 
nalitatii pacientului, astfel încât să poată fi discutat împreună cu restul 
vieţii pacientului. Clivajul vertical în personalitatea pacientului poate 
să dea naștere la fenomene de transfer paralele, dar distincte. Fiecare 
transfer va produce un contratransfer corespunzător, implicând frecvent 
o formă de coluziune cu perversiunea. Goldberg (1995) a sugerat că 
terapeutul trebuie atât să recunoască comportamentul ca esențial pentru 
supraviețuirea emoțională a pacientului, cât și să privească comporta- 
mentul pervers ca pe ceva ce trebuie înțeles și diminuat. El a notat că 
în această privinţă clivajul vertical din transfer se întâlnește cu o reacție 
corespunzătoare de clivaj la terapeut. 

O altă dilemă frecvent întâlnită în psihoterapie se centrează în jurul 
evitării unei nuanţe punitive față de activitatea perversă a pacientului. 
Majoritatea statelor au legi care îi cer terapeutului să încalce confi- 
dentialitatea dacă o activitate pedofilică este descoperită în timpul 
tratamentului psihiatric. Chiar separat de consideraţiile legale și etice, 
este probabil ca acest comportament pervers să trezească reacții foarte 
dezaprobatoare în terapeuti. Pacienţii sensibili detectează frecvent lupta 
terapeutului pentru a se înfrâna să fie punitiv. Pacienţii inteligenți pot 
să exploateze această luptă contratransferentiala, acuzându-l pe tera- 
peutul lor de a fi dur și crud din cauza focalizării pe simptomul pervers. 
Pacienţii pot și evita să discute simptomul, scoțând în schimb în 
evidenţă sentimentele lor de rușine, de jenă și de umilință. 

Dacă pacientul poate să-și înfrângă rezistența inițială în a forma o 
alianță terapeutică în serviciul înțelegerii simptomului pervers, atunci 
atât pacientul, cât și terapeutul pot să înceapă să caute înțelesurile in- 
conștiente ale simptomului și funcțiile sale în personalitatea pacientului. 
Majoritatea parafiliilor operează într-un context al relațiilor de obiect 
fără știrea pacientului. Multi pacienţi cu parafilii resimt fantasmele și 
comportamentul lor ca esențial nonpsihologice și nu sunt conștienți de 
conexiunile dintre simptomele și stările lor emoționale — sau dintre 
simptomele și evenimentele lor de viață — care pot să crească nevoia 

lor pentru simptome. Mult din efortul terapeutului trebuie astfel sa se 
orienteze spre explicarea acestor conexiuni. 


DI S, un student la colegiu de 22 de ani, a fost spitalizat dupa ce a fost arestat 
pentru ca se expusese in fata studentelor din campus. Statea in masina sa in parcarea 
dormitorului femeilor cu organele genitale expuse. Pe măsură ce studentele treceau 
pe lângă el, unele se uitau în mașină și reactionau șocate, ceea ce-l excita în mod 
substantial. În timpul spitalizării sale scurte, dl S a fost de acord să înceapă 
psihoterapia, dar a fost de fapt un participant dificil. El i-a spus terapeutului său că 
rușinea și depresia legate de arestare și spitalizare îl vor opri să mai recurgă vreodată 
la-exhibiționism. Prefera să folosească terapia pentru a vorbi despre alte probleme, 
cum ar fi problemele cu autostima și cu învățatul la colegiu. 

Terapeutul l-a confruntat pe pacient cu această negare și a sugerat că problema 
exhibitionismului nu dispăruse pur și simplu deoarece fusese spitalizat. După 
externarea din spital, dl S a continuat să se lupte cu impulsurile exhibitioniste, 
cedându-le ocazional. De fiecare dată când raporta asemenea impulsuri în terapie, 
terapeutul său îl invita la reflecţie asupra posibililor factori precipitanti ai 
impulsurilor sau ai acțiunilor sale. DI S părea perplex în mod autentic pe măsură 
ce își cerceta memoria pentru a găsi evenimente sau sentimente anterioare. Dorinţa 
de a se expune pe sine era atât de integrată în identitatea lui, încât el nu se gândea 
la ea ca avându-și originea într-un context afectiv sau relational. 

Odată, după ce dl S se expusese, terapeutul său i-a atras atenţia că episodul de 
expunere apăruse imediat după ce o femeie tânără întâlnită la o oră de curs îl 
refuzase când îi ceruse să iasă cu el. DI S a recunoscut că se simtise respins și umilit 
și că ar putea înțelege posibilitatea că a se expune pe sine era o expresie a mâniei și 
răzbunării sale când femeile refuzau să-i răspundă. El a început să observe un 
pattern de impulsuri exhibifioniste crescânde de fiecare dată când înregistra un refuz 
sau o respingere din partea oricărei femei fata de care avusese intenții romantice, 
Cu ajutor din partea terapeutului, dl S a fost în stare să lege mânia sa față de femei 
de resentimentul său profund fata de mama sa pentru că se întorsese la lucru cu 
program integral în afara casei când dl S avea doi ani. 

Când terapia a început să atingă aceste aspecte sensibile ale relațiilor dl S cu 
femeile, el a părăsit brusc tratamentul. Totuși, câțiva ani mai târziu, el i-a scris 
terapeutului său, comunicându-i că găsise cheia pentru a-și înfrânge impulsul de a 
se expune. Deși tendința lui exhibitionista încă îl mai bântuia din când în când, 
reușise s-o controleze predându-și sieși cum să „înveţe să iubească femeile”. El 
descoperise, printr-o relație pozitivă cu o femeie tânără, că unele femei chiar țineau 
la el. l-a mulțumit terapeutului pentru că îl ajutase să vadă că distorsiona 
sentimentele pe care femeile le aveau pentru el. Când a realizat că femeile nu îl 
resping automat pentru că era bărbat, el s-a simţit mai putin înfricoșat în preajma 
lor și mai puţin obligat să se răzbune pe ele prin activitatea exhibitionista. 


Terapia maritală poate fi critică pentru tratamentul cu succes al 
parafiliilor. O criză conjugală poate precipita cererea de tratament a 

pacientului in primul rand. Terapia maritală poate frecvent să ajute la 
descoperirea cum activitatea perversă reflectă dificultățile sexuale și 
emoționale din diada maritală. Poate, de asemenea, să ușureze 
sentimentele nejustificate de vinovăţie și de responsabilitate ale soției 
pentru acest comportament și poate, în schimb, să faciliteze înțelegerea 
faptului că ea este mai degrabă parte a rezolvării lui decât parte a cauzei 
lui (Kentsmith și Eaton, 1978). O explorare a dezacordului marital poate 
să reveleze si că parafilia este un container sau un „tap ispăşitor“, care 
abate atenţia de la alte arii mai problematice din căsătorie (Reid, 1989). 
Ca urmare, clinicienii trebuie să fie creativi în folosirea soției pacientului 
ca pe un terapeut adjuvant în cazurile refractare de parafilie. De exem- 
plu, un bărbat care nu răspundea la un număr de tratamente pentru 
exhibitionismul lui a fost în stare să-și controleze simptomul doar când 
soţia lui a fost de acord să-l ducă cu mașina oriunde se ducea. În 
cazurile de travestism, principalul scop al tratamentului poate fi s-o 
ajute pe soția pacientului să accepte că este improbabil să se schimbe 
comportamentul de travestism și s-o asiste în a deveni mai tolerantă în 
ceea ce privește nevoia soțului ei de a purta haine femeiești. 

În cazurile de pedofilie care apar în contextul incestului, terapia 
familială este de obicei o parte integrală a planului global de tratament. 
Mamele sunt complice în mod tipic în aceste aranjamente incestuoase, 
fiind oarbe la dovezile evidente ale relației sexuale tată-fiică (sau 
ocazional tată-fiu). Aceste mame au crescut frecvent drept copii paren- 
tificati care nu au primit niciodată îngrijirea de care au avut nevoie in 
copilărie fiind prea ocupate să aibă grijă de propriii lor părinți și frați 
(Gelinas, 1986), Ele tind să se căsătorească cu bărbaţi dependenți, cu 
mari nevoi, ca o continuare a tendinței lor de a-i îngriji pe alţii. Din 
cauza unor sentimente cronice de neglijare, este probabil ca, într-o 
asemenea familie, mama să fie foarte ambivalentă în legătură cu a crește 
copii, și când vin copiii, ea poate să se simtă copleșită și, prin urmare, 
să-și neglijeze soțul. Pe măsură ce mama și tatăl se înstrăinează tot mai 
mult, tatăl se întoarce către unul dintre copii — de obicei fata cea mare 
— pentru îngrijire, ducând la o a doua generație a modelului de copil 
parentificat. Acest copil este predispus să se simtă răspunzător să incalte 
papucii mamei, și când parte a acestei responsabilităţi înseamnă să-și 
satisfacă sexual propriul tată, poate să-și subordoneze propriile nevoi 

i drepturi nevoilor lui. Ea există pentru a satisface nevoile altora. 
tr-adevăr, terapia familială în cazurile de incest revelează frecvent că 
victima îl protejează pe vinovat și își menţine loialitatea fata de el. 
Terapia familială eficientă necesită o atenţie deosebită fata de aceste 
mecanisme psihodinamice. Loialitatea victimei fata de vinovat trebuie 
să fie recunoscută și respectată. Este, de asemenea, util să ne concentrăm 
pe dorinţa tatălui de relationare si de conectare emoțională mai mult 
decât pe sexualitate sau perversiune (Gelinas, 1986). Victimele incestului 

povestesc frecvent că singura căldură pe care au primit-o vreodată in 
familia lor de origine a fost din partea tatălui. Epuizarea resurselor 
emoționale ale mamei trebuie, de asemenea, abordată empatic, și 
terapeutul trebuie să susțină capacitățile Eului ei. Terapeutul care 
abordează familia identificându-i și căutând să-i pedepsească pe cei răi 
va fi întâmpinat cu o rezistență masivă — membrii familiei vor „strânge 
rândurile“ pentru a exclude un atacant din afară care nu apreciază 
echilibrul homeostatic din interiorul sistemului familial. 

Psihoterapia dinamică de grup este o altă modalitate care a fost 
utilizată eficient la pacienţii cu perversiuni. Voieriștii și exhibitionistii 
pot să răspundă bine la modalităţile de grup. Într-un studiu (Rosen, 
1964), 21 din 24 de pacienţi s-au vindecat ori s-au ameliorat la vizitele 
de control efectuate la 6-36 de luni după terapie. Terapia de grup 
impusă legal cu delincventii sexuali, cum ar fi pedofilii, a obținut de 
asemenea rezultate satisfăcătoare, chiar în ambulatoriu (Ganzarain și 
Buchele, 1990; Rappeport, 1974). Aceste grupuri oferă un amestec de 
suport și confruntare din partea altor delincventi sexuali care sunt 
familiari în mod intim cu problema pacientului, exact așa cum grupuri 
omogene de toxicomani și alcoolici provoacă o presiune de grup pentru 
a sprijini schimbarea comportamentului distructiv. Ganzarain și Buchele 
(1990) au găsit că excluderea pedofililor sever tulburati — cei cu 
sindrom organic cerebral, psihoze, abuz de substanţă, sociopatie pură 
și perversiuni exclusive — poate să faciliteze identificarea unui subgrup 
de pedofili care vor răspunde bine la psihoterapia de grup expresivă. 
Deși pacienţii în grupul lor de delincventi au negat frecvent respon- 
sabilitatea și au externalizat vina, multi aveau sentimente de vinovăţie 
inconștiente și un sentiment profund de rușine și umilință deoarece 
fuseseră descoperiți. Tipic totuși, aceste sentimente erau înlăturate de 
o rezistență considerabilă la explorarea psihoterapeutică. Deoarece 
tratamentul era impus legal, multi dintre delincventi i-au văzut pe 
terapeutii de grup ca pe agenți ai tribunalului și și-au asumat ca atare 
postura de a „îndeplini pedeapsa“. Acei pacienţi cu grade mai mici de 
sociopatie și sentimente inconștiente de vinovăție mai mari au fost în 
final în stare să folosească procesul de terapie de grup pentru a înțelege 
că ura lor fata de femei se născuse din dorinţa lor de a fi iubiți. Această 
înțelegere i-a dus la un control mai mare al impulsurilor lor sexuale și 
la o ameliorare generală a capacităţii lor de a forma relații de obiect. 


Tratamentul intraspitalicesc 
Acei pacienţi parafilici care sunt mai probabil să fie spitalizati sunt 


pedofilii și, într-un grad mai mic, exhibiționiștii care sunt pur și simplu 
incapabili să-și controleze comportamentul în context ambulatoriu. Multe 

din aceleasi probleme de contratransfer descrise pentru tratamentele 
psihoterapeutice apar si in tratamentul efectuat in spital. Negarea de 
către pacient a perversiunii sale poate să-i facă pe membrii echipei să 
se alieze cu el prin focalizarea pe alte probleme. Un exhibitionist sta în mod 
tipic în holul central al secției cu o erectie vizibilă sub pantalonii lui. 
Totuși nici unul din echipa de îngrijire nu a raportat că ar fi observat acest 
comportament până când doctorul nu a evidenţiat că una dintre mani- 
festările de contratransfer cu acest pacient era o frică de a privi. Același 
pacient stătea frecvent gol în camera sa până când o asistentă își făcea 
vizita; el reacționa frecvent ca și cum ar fi fost surprins și indignat când 
ea îl vedea. Când medicul pacientului a adus în discuție acest comporta- 
ment într-o întrunire de grup în secție, pacientul a încercat să capete 
suport de la colegii săi pacienţi, acuzându-l pe doctor că este insensibil 
și crud deoarece il pune într-o situaţie dificilă în fata colegilor săi. 

În general, pacienţii cu parafilii vor obiecta la discutarea problemelor 
lor în întruniri de grup sau întruniri ale comunității în ambulatoriu. Totuși 
când membrii echipei se supun cererilor de a evita problemele sexuale 
în ședințele terapeutice, ei se aliază cu tendința pacientului de a trece 
printr-o spitalizare întreagă fără să se ocupe de perversiunea care a 
necesitat spitalizarea. Mulți pedofili sunt indivizi extraordinar de alune- 
coși, care vor vrăji alti pacienţi în încercarea lor de a evita confruntarea. 


DI T, un profesor de 41 de ani, fusese implicat în activități sexuale pedofilice 
timp de multi ani. Când echipa spitalicească a insistat ca el să menționeze activitatea 
sa de abuz asupra copiilor la întrunirea comunităţii în secție, dl T s-a supus, dar 
într-o astfel de manieră, încât nu a primit nici un feedback de la nici unul dintre 
ceilalţi pacienţi. El a început prin a spune că el iubea copiii și că era preocupat de 
viitorul Americii. A vorbit pe larg despre iubirea lui pentru cele două fete ale lui și 
despre preocuparea lui pentru cum le-ar putea afecta spitalizarea lui. A admis 
comportamentul său sexual cu copiii, dar a făcut ca acesta să sune benign. A explicat 
că nu a avut activități sexuale forțate cu nici un copil și a susținut că, de fapt, tuturor 
victimelor sale le-a plăcut contactul fizic cu el. A vorbit despre acest contact în 
termeni de „îmbrățișare“și „mângâiere“ și a susținut că s-a întâmplat întotdeauna 
în contextul unei prietenii iubitoare. Până la sfârșitul narațiunii sale, ceilalți pacienți 
au simpatizat mult cu el. Psihiatrul care răspundea de întrunire a întrebat dacă 
cineva a fost șocat sau scârbit de comportamentul dlui T. Toţi au negat o astfel de 
reacție. 


Pedofilii într-o secție de spital pot efectiv să paralizeze grupurile de 
pacienţi astfel încât să nu le dea feedbackurile eficiente care sunt date 
altor pacienți. În plus, cei cu trăsături izbitoare de personalitate anti- 
socială pot pur și simplu să mintă, așa încât comportamentul lor pervers 
nu este pus în discuţie în timpul spitalizării lor. Un astfel de pacient a 
susținut în toate cele 6 săptămâni ale spitalizării sale că el fusese acuzat 

pe nedrept. În ziua externării sale, el a recunoscut în fafa doctorului său 
cu un chicot că de fapt a abuzat un copil, dar nu a vrut să recunoască. 
În timp ce acest pacient își împacheta bagajul să plece din secţie, 
doctorul său a rămas cu un sentiment de frustrare și de neputinţă în a 
face ceva pentru a ameliora starea pacientului. 

Alţi pedofili pot să convingă membrii personalului medical că ei sunt 
complianti la tratament, prin parcurgerea etapelor cerute de aceștia. Ei 
par a folosi insight-urile câștigate în psihoterapie despre originea 
impulsurilor și dorințelor lor, dar în secret nu au nici un interes în a se 
schimba. Ei „joacă jocul“ tratamentului deoarece este preferabil 
închisorii. Un pedofil care era un pacient model în timpul spitalizării 
lui a declarat că impulsurile lui pedofilice erau strict sub control la 
externare. Chiar a spus că nici nu mai era excitat de copii. După 
transferul lui într-un apartament protejat după externare, a continuat 
să declare că nu mai era tulburat de dorinţele lui pedofilice. Iluzia s-a 
spulberat când poliţia a eliberat un mandat de arestare pe numele lui 
pentru două cazuri de abuz asupra unui copil. Acest obicei de a minţi 
membrii echipei în timpul etapelor tratamentului este mult prea comun 
în rândurile acestei populaţii de pacienţi. Unii pedofili pot, de aceea, să 
evolueze mult mai bine în instituțiile corectionale cu programe specia- 
lizate pentru delincventii sexuali care implică abordări de grup cu 
confruntări. 


11.2 Disfuncţiile sexuale 


Tehnicile comportamentale au dominat domeniul tratamentului 
disfunctiilor sexuale timp îndelungat, bazate mult pe munca 
fundamentală a lui Masters și Johnson (1970). După entuziasmul inițial, 
au apărut studii care au raportat rezultate oarecum mai moderate 
(Kilmann et al., 1986; O'Connor și Stern, 1972). Sexologii au recunoscut 
că motivația cuplurilor, starea relației lor conjugale și simptomele sexuale 
specifice au un impact mare asupra deciziei dacă tehnicile 
comportamentale sunt eficiente (Lansky și Davenport, 1975). Problemele 
intrinseci fazei de dorință, de exemplu, erau frecvent rezistente la terapia 
sexuală. Helen Singer Kaplan (1974, 1979, 1986) a dezvoltat un model 
sofisticat care combină tehnicile comportamentale cu abordările dinamice. 

Mai recent, apariția unor medicamente pentru disfunctia erectilă, 
cum ar fi Viagra (sildenafil citrat), a schimbat drastic practica terapiei 
sexuale. O anchetă recentă a revistelor majore din domeniu (Winton, 
2001) a găsit că interesul în domeniul disfunctiilor sexuale s-a deplasat 
către disfunctia erectilă masculină. Multe dintre aceste probleme sunt 

ușor tratabile cu medicatie, și a apărut recent un interes crescut in 
tratarea femeilor cu dorință sexuală hipoactiva si disfunctie orgasmica 
cu bupropion cu eliberare prelungită (Modell et al., 2000; Segraves et 
al., 2001). 

Clinicienii știau de mult că atunci când o problemă sexuală este 
plângerea principală într-un interviu inițial, ea este frecvent doar vârful 
aisbergului. Apariția medicatiei pentru disfunctia erectilă a dus la 
nașterea unei varietăți de probleme conjugale în cuplurile care ajun- 
seseră la un echilibru mai mult sau mai puţin stabil doar cu contacte 
sexuale ocazionale. Multe cupluri s-au trezit în situația de a trebui să 
renegocieze relaţia lor maritală pentru a ajuta la clarificarea naturii 
problemelor legate de intimitate care fuseseră mascate de disfunctia 
erectilă. Unii bărbaţi au început să aibă legături extraconjugale deoarece 
nu mai erau anxioși în legătură cu capacitatea lor de a atinge sau a 
menţine o erectie. O data cu sprijinul acordat de celebrități agenţilor 
pentru disfunctia erectilă la televiziune și în reviste, ei au devenit un 
subiect care putea fi discutat în mod deschis. Au devenit astfel posibile 
eforturi de cercetare și mai mari. Bărbaţii au încă un termen de circa trei 
ani între debutul problemelor erectile și cererea de tratament din cauza 
rușinii și a jenei resimtite în legătură cu simptomul (Moore et al., 2003). 
Indiferent dacă există cauze fizice legate de simptom, pentru mulți 
bărbați este o lovitură în autostima lor când nu pot susține un act sexual. 
De aceea, terapia maritală și terapia individuală conjugate pot fi totuși 
necesare, chiar dacă sunt disponibile medicamente specifice. Mai mult 
decât atât, un procent semnificativ de bărbaţi și de femei nu răspund la 
medicamentele folosite curent pentru disfunctia sexuală. 


11.2.1 Înţelegere psihodinamică 


Majoritatea disfunctiilor sexuale clasificate pot fi categorisite ca 
tulburări ale dorinței, ale excitatiei sau ale orgasmului. Într-un eșantion 
reprezentativ pentru probabilitatea națională de 1 749 de femei și 1 410 
bărbaţi cu vârste de 18-59 de ani (Laumann et al., 1999), 43% dintre 
femei și 31% dintre bărbaţi au raportat un anumit grad de disfunctie 
sexuală. Printre femei, prevalența dorinței sexuale reduse a fost de 
aproximativ 22% și prevalența problemelor de excitație a fost de 14%. 
Printre bărbaţi, prevalența ejaculării premature, a disfunctiei erectile și 
a dorinței sexuale reduse au fost de 21%, 5% și, respectiv, 5%. Terapia 
sexuală scurtă și/sau farmacoterapia pot fi tratamentele cu raportul 
cost/eficienta cel mai bun pentru indivizii și cuplurile care au dificultăți 
în atingerea orgasmului, dar nu au nici o psihopatologie serioasă 
asociată. Tulburările asociate cu dorinţa si excitatia tind să fie mai 
refractare la terapia sexuală scurtă, deoarece ele sunt ancorate în factori 

psihopatologici cu rădăcini mai profunde (Kaplan, 1986; Reid, 1989). 
Această discuție se focalizează asupra problemelor din aceste domenii. 

Înțelegerea psihodinamică a pacientului sau a pacientei care nu are 
dorinţă sexuală sau a pacientului care are dorință, dar este incapabil să 
atingă o erectie, începe cu o înțelegere atentă a contextului situational 
al simptomului. Dacă pacientul este implicat într-o relație intimă, 
clinicianul trebuie să determine dacă problema dorinței sau a excitatiei 
este legată în mod specific de partener sau este generalizată pentru toți 
partenerii sexuali potenţiali. Dificultăţile sexuale care sunt specifice 
pentru cuplu — ca opuse celor reprezentând dificultăți intrapsihice 
primare care ar apărea cu orice partener — trebuie să fie înțelese în 
contextul dinamicii interpersonale a diadei. Clinicienii trebuie să-și 
amintească totuși că problemele care tin de dorinţă, ca și orice alte 
simptome psihologice, sunt determinate multiplu. 

Eșantionul de probabilitate națională din 1999 (Laumann et al., 1999) 
a revelat că relațiile problematice, atât în prezent, cât și în trecut, sunt 
legate într-un grad înalt de disfunctiile sexuale. De fapt, toate categoriile 
de disfunctie sexuală la femeile din acest studiu au arătat asociații 
puternice cu nefericirea și sentimentele de satisfacţie sexuală și fizică 
reduse. Tulburarea de excitație la femei era legată semnificativ de 
transformarea în victimă sexuală prin contactul adult-copil sau prin 
contactul sexual forțat. Într-un studiu mai recent (Reissing et al., 2003), 
vaginismul era, de asemenea, legat de rate mai înalte ale abuzului 
sexual si de o schemă sexuală proprie mai putin pozitivă. Victimele 
masculine ale contactului adult-copil au fost găsite a fi de trei ori mai 
susceptibile să sufere de o disfunctie erectilă fata de cei care nu au fost 
victime, Victimele masculine ale abuzului sexual în copilărie erau de 
două ori mai susceptibile să sufere de ejaculare prematură și dorință 
sexuală scăzută în comparaţie cu subiecţii din grupul de control care 
nu suferiseră traume în copilărie. Investigatorii au subliniat că efectele 
profunde și pe termen lung asupra funcționării sexuale par a rezulta 
din acte sexuale traumatice la ambele sexe. 

Levine (1988) a delimitat trei elemente discrete ale dorinţei sexuale 
care trebuie să funcționeze în sincronie pentru ca dorința și excitatia să 
fie adecvate: pulsiunea, dorința și motivația. Pulsiunea își are rădăcinile 
în biologie și poate fi afectată de factori fizici, cum ar fi nivelul de 
hormoni, bolile medicale și medicamentele. Elementul dorință este mai 
intim legat de factori de ideatie sau cognitivi conștienți. De exemplu, in 
prezența unei componente pulsionale normale, un individ poate să 
dorească să nu aibă relaţii sexuale din cauza unor prohibitii religioase 
sau din cauza unei frici de a nu contacta virusul HIV. Cel de-al treilea 
element, motivaţia, este intim legat de nevoile relationale de obiect 
inconștiente și este componenta cea mai probabilă a fi punctul de 
focalizare al intervenţiei terapeutice. 

Dupa Levine, clinicianul trebuie sa evalueze toate cele trei elemente 
Şi să încerce să înțeleagă de ce acestea nu sunt integrate într-un întreg 
functional. Numeroși factori pot să interfereze cu motivația unui 
individ. Un partener din cuplu poate să aibă o relație extraconjugală si 
pur și simplu soția lui să nu mai prezinte interes pentru el; un soț poate 
“să simtă un resentiment și o mânie cronică atât de mare fata de celălalt, 
încât relaţiile sexuale să fie excluse. Problemele din relația nonsexuală 
a cuplului sunt probabil motivul pentru majoritatea cazurilor de inhibi- 
fie a dorinţei sexuale. Distorsiunile de transfer ale unui partener sexual 
„pot, de asemenea, să joace un rol-cheie în tulburarea motivatiei. În multe 
cupluri care intră într-o terapie maritală sau sexuală, soții se relationeaza 
inconștient unul cu celălalt precum cu părintele de sex opus. Când 
aceasta se întâmplă, relaţiile sexuale pot fi resimtite inconștient ca 
incestuoase, astfel încât partenerii rezolvă anxietatea asociată cu acest 
tabu prin evitarea completa a sexului. Simpson (1985) a raportat un caz 
_ de terapie sexuală în care soția era foarte rezistentă în a face exercițiile 
prescrise. Când această rezistenţă a fost explorată dinamic, soția a fost 
în stare să recunoască în fata terapeutului că o parte din ea dorea ca 
soțul ei să eșueze în terapia sexuală. Ea și-a revelat teama că soțul ei ar 
putea deveni un „afemeiat“ precum tatăl ei dacă și-ar recăpăta func- 
fionarea sexuală normală. Această distorsiune de transfer a soțului ei 
amenința să submineze succesul terapiei sexuale. Chiar indivizii singuri 
în terapie sau analiză pot să aibă experiența unor ataşamente precum 
cel de transfer față de un partener sexual potenţial, care determină 
tulburări ale motivatiei. 


DI U era un bărbat de 25 de ani, jurist, singur, care a început analiza din cauza 
unor probleme variate în capacitatea sa de a munci și de a iubi. Componenta 
pulsională a dorinţei sexuale a dlui U era integral adecvată — se masturba de câteva 
ori pe zi pentru a ușura tensiunea sexuală intensă. Componenta de voință a dorinței 
era, de asemenea, intactă. El aspira să aibă relaţii sexuale cu o femeie adecvată și 
fantasma despre aceasta. Totuși elementul motivational părea să lipsească, așa cum 
a fost evidenţiat prin schema sa caracteristică de comportament, de fiecare dată când 
se simţea atras de o femeie. Pe măsură ce vorbea despre femeie în analiză, el devenea 
convins până la lacrimi că, până la urmă, va pierde obiectul actual al dorințelor sale. 
Anticiparea pierderii declanșa sentimente atât de puternice de durere și atât de 
copleșitoare, încât decidea să nu mai caute nici o relaţie, ci să se retragă în schimb 
în masturbatia solitară. 

De fiecare dată când dl U a avut aceste sentimente de pierdere anticipată, 
analistul său încerca să stimuleze asociaţii cu evenimente sau experiențe de viata 
anterioare care ar fi putut să provoace sentimente asemănătoare. După o perioadă 
considerabilă de muncă analitică, pacientul a început în sfârșit să găsească un sens 
pentru sentimentele sale. Când pacientul avea cinci ani, tatăl său fusese plecat la 
război pentru un an. În acest timp, dl U fusese „bărbatul casei”, ocupând o poziție 

specială fata de mama sa în absenţa rivalului său principal la afecțiunea ei. Uneori, 
chiar dormise cu ea în pat. Când tatăl dlui U s-a întors, oricum, pacientul a suferit 
pierderea devastatoare a acestei relații intime speciale cu mama sa. 

Amintirea pacientului despre această perioadă din viaţa lui l-a ajutat să-și 
înțeleagă motivele pentru care nu căuta relaţii sexuale. Cum îi plăcea o femeie, el 
începea să simtă un atașament matern de transfer. Resimtind-o (la nivel inconștient) 
ca pe mama lui, devenea convins că și ea îl va „lăsa“ pentru un alt bărbat, așa cum 
mama sa îl dăduse la o parte pentru tatăl său. Dlui U îi era teamă să se confrunte 
din nou cu această durere, ceea ce îl făcuse să evite relațiile sexuale. Acest insight 
l-a pus pe dl U în contact și cu o anxietate de castrare considerabilă. El a realizat că 
era profund îngrijorat că penisul său ar putea să fie rănit în timpul contactului 
sexual, o îngrijorare pe care a asociat-o în cele din urmă cu frica sa de pedeapsă 
pentru că îi luase locul tatălui în patul mamei sale. 


Capacitatea noastră pentru excitatia și dorința sexuală este clar in 
legătură intimă cu relațiile noastre interne de obiect. Scharff (1988) a 
dezvoltat un model de relații de obiect pentru dorința sexuală inhibată 
bazată pe teoriile lui Fairbairn (1952) despre dezvoltare (vezi Capito- 
lul 2). Fairbairn a postulat două sisteme de „obiecte rele“, Eul libidinal 
și obiectul libidinal, în care Eul tânjește după un obiect tentant, și Eul 
antilibidinal și obiectul antilibidinal, în care Eul simte ură și mânie 
pentru un obiect atacator, neglijent sau care abandonează. Obiectul 
rejectant sau antilibidinal încearcă să elimine obiectul excitant sau 
libidinal. În modelul lui Scharff, sistemul antilibidinal interferează 
atunci cu excitatia sexuală, care derivă din sistemul libidinal. 

Aceste abstracții metapsihologice pot fi mai ușor înţelese prin 
examinarea dezvoltării unei relații tipice. Indivizii sunt atrași unul către 
celălalt ca un rezultat al activării sistemului de obiect libidinal sau de 
obiect care excită nevoia. Prin identificarea proiectivă mutuală, fiecare îl 
privește pe celălalt ca pe obiectul excitant. Pentru a menţine starea 
idealizată „de iubire“, fiecare trebuie să reprime obiectul antilibidinal sau 
rejectant. Totuși, pe măsură ce prospetimea și strălucirea se duc, relațiile 
de obiect reprimate încep să iasă la suprafață, mai ales când nevoile sunt 
inevitabil frustrate. În acest punct, obiectul rejectant al sistemului 
antilibidinal este proiectat în partener si excitatia sexuală este contaminată 
de percepția partenerului ca persecutor sau capabil de abandon. 

In modelul lui Scharff, clinicienii trebuie să evalueze tulburările 
dorinţei în funcție de trei arii diferite ale relaţiilor de obiect externe și 
interne: 1) realităţile externe ale relației maritale curente a cuplului; 2) 
lumea obiectală internă a fiecărui individ și cum afectează ea capacitatea 
pentru intimitatea sexuală; și 3) constelația familială curentă (cuprin- 
zând copiii, părinţii în vârstă și alti factori) și cum afectează ea dorința 
sexuală. Scharff a observat că dorința sexuală este mult afectată de 
stadiul de dezvoltare al căsătoriei însăși. 

O evaluare psihodinamica a dorintei sexuale inhibate trebuie sa 
recunoască posibilitatea ca „pacientul desemnat“ să nu fie cel care are 
nevoie de tratament. Helen Singer Kaplan (1988) a studiat cupluri în 
care un partener este atât de subtil sensibil la rejectie, încât celălalt 
partener va pierde interesul în a avea relații sexuale. În multe dintre 
aceste cazuri, partenerul-femeie suferă de o tulburare de panică, iar 
trăirea plăcerii de către partener este percepută ca un abandon al ei. Nici 
o asigurare din partea partenerului bărbat nu o va convinge pe femeie 
de angajamentul său fata de ea. Kaplan a susținut că partenera aparent 
„asimptomatică“ poate să aibă nevoie să realizeze că eforturile ei de 
control îl fac pe partenerul ei să se retragă din intimitatea sexuală. 

Pacienţii cu tulburări primare, mai ales cei cu schizofrenie și trăsături 
borderline severe, pot găsi proiectul de fuziune genitală covârșitor 
pentru Eul lor fragil. Factorii motivationali la acești pacienţi care duc la 
inhibarea dorinței sexuale sunt legați de stările anxioase primitive 
descrise în Capitolul 9, cuprinzând anxietatea de dezintegrare, anxie- 
tatea persecutorie și o teamă de fuziune cu partenerul. Abstinenta de la 
relaţiile sexuale poate astfel să apară ca un mod de a păzi integritatea 
Sinelui. Teme psihodinamice specifice sunt deseori legate de experiența 
orgasmului care poate fi foarte perturbatoare pentru pacienții organizați 
la un nivel borderline sau psihotic (Abraham, 2002). Acestea trebuie 
luate în considerare când formulăm o înţelegere completă și un plan de 
tratament pentru pacienţii cu disfunctie sexuală. 


11.2.2 Consideraţii asupra tratamentului 


Clinicianul care evaluează tulburările sexuale funcționale trebuie să 
decidă dacă să prescrie terapie sexuală comportamentală scurtă, terapie 
de cuplu, psihanaliză sau psihoterapie expresiv-suportivă, farmaco- 
terapie sau orice combinaţie între acestea. Deseori sunt folosite com- 
binatii de tratamente pentru beneficii maxime. Impactul schimbărilor 
în performanța sexuală a unui cuplu are frecvent efecte cu răsunet 
îndepărtat care necesită intervenţie psihoterapeutică. Medicamentele 
pentru disfunctia erectilă ca sildenafilul au primit mai multă atenţie in 
ceea ce privește potenţialul lor de a tulbura echilibrul marital, dar 
pacientele cărora le-a fost prescris bupropion pot, de asemenea, să fie 
copleșite de o dorință sexuală intensă care este resimţită ca aproape de 
necontrolat uneori (Bartlik et al., 1999), iar impactul asupra unui cuplu 
poate necesita și el un travaliu psihoterapeutic. 

Indicatiile pentru modalitățile variate de tratament pot să nu fie 
întotdeauna clare în timpul evaluării iniţiale. Terapia sexuală compor- 
tamentală scurtă are șanse de succes dacă un cuplu este foarte motivat, 
dacă nici unul dintre parteneri nu are o psihopatologie serioasă, dacă 

fiecare partener este satisfacut in mod rezonabil in relatie si daca 
disfunctia se bazează pe anxietatea de performanţă si este legată de faza 
de orgasm. Cuplurile care suferă de inhibarea dorinţei sexuale și sunt 
în general deziluzionate în relație pot necesita terapie maritală un timp, 
pentru a aborda problemele de bază din relația lor. Dacă cuplul decide 
să stea împreună după terapia maritală, atunci tehnicile de terapie 
sexuală pot fi recomandate într-un mod mai apropriat. 

Cuplurile care par candidaţi potriviti pentru tehnicile din terapia 
sexuală scurtă, dar care subminează procesul prin nepracticarea exer- 
citiilor pot avea nevoie de un tratament hibrid pe care Helen Singer 
Kaplan (1979) l-a numit terapie psihosexuală. În acest tratament, 
terapeutul prescrie exerciții comportamentale și apoi abordează orice 
rezistențe la practicarea exerciţiilor cu psihoterapie psihodinamică. 
Kaplan a găsit că această combinaţie de tehnici este critică pentru 
tratamentul de succes al unor pacienți. Porțiunea dinamică a acestui 
tratament permite explorarea unor teme cum ar fi sentimentele intense 
de vinovăţie ale pacientului fata de plăcerea sexuală. Transferurile 

arentale către partener pot fi, de asemenea, descoperite și explorate. 
In plus, multi pacienţi au conflicte inconștiente în legătură cu a avea 
succes în orice demers — inclusiv performanța sexuală —, care trebuie 
examinate. Kaplan (1986) a găsit și că unii pacienţi pun în act 
inconștient rolul de „perdant“ sau de „ratat“ care li s-a dat în familia 
lor de origine. 

Pacienţii cu patologie severă de caracter sau conflicte despre 
sexualitate profund înrădăcinate ar trebui tratați prin psihanaliză sau 
psihoterapie expresiv-suportivă (Kaplan, 1986; Levine, 1988; Scharff, 
1988). Uneori aceste probleme revin la suprafață doar în timpul unei 
evaluări prelungite în terapia sexuală (Scharff, 1988). Unii pacienţi pot 
să nu fie convinși de necesitatea psihoterapiei intensive individuale 
pe termen lung până când nu au încercat metode scurte și le-au găsit 
ineficiente. Terapia sexuală prelungită îi permite, de asemenea, 
terapeutului să ajungă la o viziune mai profundă asupra relațiilor de 
obiect interne ale fiecărui membru al cuplului. Așa cum este descris 
în secțiunea asupra terapiei maritale și familiale axate pe relațiile de 
obiect în Capitolul 5, terapeutul „conţine“ diferitele identificări 
proiective de la ambii soți. Terapeutii care sunt deschiși la acest proces 
pot diagnostica modele problematice de relaţii de obiect în cuplu prin 
„experienţa la primă mână“. Totuși, când există un conflict nevrotic 
profund înrădăcinat în legătură cu sexualitatea sau când există o 
patologie severă de caracter, terapia sexuală va exacerba frecvent 
aceste probleme (Lansky și Davenport, 1975). Exerciţiile prescrise cu 
focalizare pe senzaţii vor forța cuplul să se confrunte cu probleme care 
sunt de obicei evitate din cauza felului în care a fost organizată relația 
lor. Mai ales în cazurile în care există o istorie de traumă sexuală, 

prescrierea terapiei sexuale poate fi resimţită ca o formă de trauma 
prin ea însăși și poate avea efecte antiterapeutice cu răsunet adânc 
asupra cuplului. 


Dna V era o femeie casnică de 46 de ani care a intrat în terapie sexuală cu soțul 
său din cauza lipsei ei totale de interes fata de relaţiile sexuale. După câteva ședințe 
neproductive, terapeutul sexual a trimis-o pe dna V să urmeze o psihoterapie 
expresiv-suportivă individuală. S-a simţit ușurată când l-a văzut pe psihoterapeutul 
său individual pentru prima dată, deoarece a realizat că nu va fi „forțată să aibă 
relații sexuale“ cu soțul său. 

Ea a descris relația sa maritală ca implicând un rol de îngrijire pentru ea care 
nu-i adusese nici o mulțumire din partea soțului. El se pensionase cu 4 ani înainte 
și își petrecea acum zilele stând prin preajma casei și uitându-se la televizor. Ea nu 
era fericită cu relaţia lor, dar el părea a fi putin interesat în a o schimba. Ea s-a criticat 
în mod repetat, spunând că nu merita o viață mai bună decât cea pe care o avea. 
Când acest model de autodenigrare și de resemnare i-a fost evidențiat de către 
terapeut, dna V a mărturisit că de fiecare dată când se simfise bine în viata ei fusese 
„terminată“. A dat numeroase exemple, inclusiv moartea unuia dintre copiii ei, 
pentru a ilustra cum fusese întotdeauna pedepsită pentru orice sentimente pozitive 
pe care le avusese despre evenimente din viața sa. 

Deși dna V a vorbit despre o gamă largă de subiecte în psihoterapia ei, a refuzat 
în mod constant să menționeze ceva despre sexualitatea ei sau despre problemele 
sexuale care o aduseseră la tratament în primul rând. Terapeutul a început să se 
simtă ca și cum ar obliga-o să facă față problemelor ei sexuale. Când a întrebat-o cu 
delicateţe despre ele, ea a răspuns ca unui violator, simțindu-se violată și retră- 
gându-se în tăcere. Terapeutul și-a folosit sentimentele de contratransfer pentru a 
diagnostica o relație internă cu obiectul care fusese externalizată în psihoterapie. El 
i-a spus dnei V: „Păreți că reactionati ca și cum v-aș traumatiza cu întrebările mele 
despre sexualitate. Repetă oare aceasta o traumă legată de sex din trecutul 
dumneavoastră?“. Dna V s-a prăbușit și a recunoscut plângând un istoric de traumă 
sexuală timpurie în mâinile unui unchi. S-a deschis mai mult și în legătură cu prima 
ei căsătorie, explicând că avusese un număr de legături extraconjugale care au dus 
la două avorturi ilegale. Fusese întotdeauna „fetiţa tatei“, și se întreba dacă nu-l 
căutase pe tatăl său în toate aceste legături. Acest insight a fost cuplat cu o 
conștientizare a faptului că se oprise în a mai avea legături extraconjugale când tatăl 
său murise în urmă cu vreo 18 ani. Tatăl ei fusese implicat în unele dintre 
problemele ei maritale care apăruseră din cauza promiscuitatii ei, și el păruse foarte 
tulburat de infidelitatea ei fata de sot. Ea chiar a speculat că acest comportament al 
ei promiscuu din prima căsătorie ar fi putut să cauzeze moartea tatălui. Cu 
interpretări din partea terapeutului, dna V a început să înțeleagă că sacrificiul de 
sine și devotamentul ei dezinteresat în a avea grijă de sot erau o formă de reparație 
psihologică pentru răul pe care credea că i-l făcuse tatălui ei. Începea, de asemenea, 
să înţeleagă că își refuzase plăcerea sexuală ca să se pedepsească pentru 
promiscuitatea ei și pentru cele două avorturi. 

Cazul dnei V ilustrează cum probleme sexuale profund înrădăcinate 
pot fi egosintonice, deoarece ele satisfac unele nevoi psihologice. Mulți 
pacienți cu disfuncţii sexuale sunt de fapt convinși că nu ar trebui să 
simtă plăcere sexuală, așa că ei investesc în a-și menţine simptoma- 
tologia. Tratamentul disfunctiilor sexuale este o arie a psihiatriei 
încărcată cu înaltă valoare. Clinicienii trebuie să-și tempereze nevoia 
contratransferentiala de a vindeca cu respect pentru dreptul pacientului 
de a alege un model particular de adaptare sexuală. Helen Singer 
Kaplan (1986) a observat că unele femei care eșuează în atingerea 
orgasmului raportează totuși relaţii sexuale satisfăcătoare; asemenea 
femei nu caută de obicei tratament pentru disfuncția sexuală. În plus, 
multi celibatari din proprie voință din ordinele religioase duc vieți 
fericite și productive. În final, clinicienii trebuie să aibă în minte că, 
pentru unii pacienţi, un simptom sexual nu este nimic mai mult decât 
un bilet de intrare la psihoterapie. Odată admiși, acești pacienţi devin 
mai interesaţi de alte domenii ale vieţii lor și simptomele sexuale își 
pierd semnificația. 

12. Tulburarile datorate utilizării 
de substanţe si tulburările 
de comportament alimentar 


În acest capitol, iau în discuţie două categorii diagnostice care implică 
simptome autodistructive distincte. Abuzul de substanță este definit prin 
ingestia de substanţe chimice care poate să ducă la adictie, la probleme 
fizice care să amenințe viata și la o mulțime de probleme emoţionale. 
Tulburările de comportament alimentar sunt definite prin supraalimentare, 
eliminare voluntară a alimentelor și înfometare. Ambele grupuri de 
tulburări prezintă o problemă complexă pentru clinicienii psihodina- 
mici: care este rolul abordărilor dinamice în tulburări care necesită 
controlul simptomului ca un pas major al efortului terapeutic? În unele 
locuri, înțelegerea psihodinamică este considerată irelevantă pentru 
managementul adictiei și al tulburărilor de comportament alimentar. 
Totuși un volum considerabil de literatură clinică și de cercetare 
sugerează altceva. 


12.1 Tulburările datorate utilizării de substanțe 


Deoarece psihiatrii psihodinamici se simt deseori frustrati în efor- 
turile lor de a trata pacienţi alcoolici, ei pot să abandoneze sau să evite 
astfel de eforturi. Recăderea este obișnuită, și interpretările motivatiilor 
inconștiente par a avea frecvent putin impact asupra comportamentului 
însuși de consum de alcool. Modelele psihodinamice ale alcoolismului 
sunt privite cu scepticism atât de profesioniștii sănătății mintale, cât și 
de societate în general. 

Alte două modele — modelul moral și modelul de boală — bene- 
ficiază de mult mai mult sprijin (Cooper, 1987). Modelul moral îi vede 
pe indivizii alcoolici ca purtând responsabilitatea completă pentru 

alcoolismul lor. Din acest punct de vedere, persoanele alcoolice sunt 
indivizi hedonisti interesati doar de propria lor placere, fara nici o 
considerare pentru sentimentele altora. Acest model își are rădăcinile 
în credinţa religioasă fundamentalista conform căreia alcoolismul este 
un semn de josnicie morală. Eșecurile voinţei sunt legate strâns de 
noțiunea de păcat, și pedeapsa prin sistemul legal este privită frecvent 
ca modul apropriat de a trata cu indivizii alcoolici. Eliminarea com- 
portamentului de consum de alcool este o problemă care tine de 
învingerea voinţei slabe, pentru ieșirea din această situație dificilă prin 
efort propriu. 

Succesul Alcoolicilor Anonimi (AA) și al altor programe cu două- 
sprezece trepte au dus la popularitatea crescândă a modelului de boală 
a abuzului de substanţă. Spre deosebire de modelul moral, această 
paradigmă eliberează persoana dependentă de substanţă de responsa- 
bilitatea pentru boala ei. Așa cum o persoană diabetică nu este consi- 
derată responsabilă pentru diabetul său, individul alcoolic nu este 
considerat responsabil pentru alcoolism. Persoanele dependente de 
substanță sunt văzute ca având o dispoziţie inerentă la adictia la 
substanţe exogene; factorii psihologici sunt irelevanti. Deși acest model 
a apărut ca răspuns la reacțiile moralizatoare și la tratamentul inuman 
al persoanelor alcoolice, el a câștigat recent sprijin din studiile genetice 
ale tulburărilor corelate cu utilizarea de substanţă. Chiar când sunt 
crescuţi separat de părinţii lor alcoolici, acești copii au un risc crescut 
de a deveni alcoolici ca adulţi (Goodwin, 1979; Schuckit, 1985). Studiile 
pe gemeni la perechile de sex atât masculin, cât și feminin (Kendler et 
al., 1992; Prescott și Kendler, 1999) sugerează că factorii genetici joacă 
un rol major în dezvoltarea alcoolismului, cu influenţe similare pentru 
abuzul de alcool și dependența de alcool. Cercetările din ce în ce mai 
sofisticate asupra factorilor genetici și de mediu sugerează că există 
riscuri genetice specifice pentru tulburările datorate utilizării de 
substanţă in plus fata de influențele de mediu (Kendler et al., 2003; Rhee 
et al. 2003). 

Un sprijin suplimentar pentru modelul de boală a venit de la studiul 
prospectiv al lui Vaillant (1983) asupra pacienţilor alcoolici de sex 
masculin de-a lungul întregului curs al vieţii lor adulte. El a găsit că 
dezvoltarea eventuală a alcoolismului nu poate fi prezisă din 
experienţele adverse din copilărie sau chiar din profilurile psihologice 
ale acestor subiecți ca adulți tineri. Singurul factor de încredere de 
predictie al alcoolismului la adult a fost comportamentul antisocial. 
Vaillant a tras concluzia că depresia, anxietatea și alte caracteristici 
psihologice frecvent asociate cu persoanele alcoolice erau mai mult 
consecințe decât cauze ale tulburării. 

Modelul moral este aplicat mai mult consumatorilor de drog decât 
persoanelor alcoolice, în mare parte totuși din cauza suprapunerii 

extinse dintre comiterea de delicte si abuzul de drog. Mult din contro- 
versa asupra raspunsului apropriat la problema nationala a drogurilor 
se referă la întrebarea dacă persoanele dependente sunt controlate mai 
bine prin abordările punitive orientate legal sau prin abordările 
terapeutice orientate medical. Modelul de boală și grupurile de auto- 
ajutor asociate lui au avut mai puţin succes cu consumatorii de droguri, 
așa cum a evidențiat Vaillant însuși (1988), din cauza diferenţelor 
aparente fundamentale între persoanele alcoolice și consumatorii de 
multiple droguri care necesită abordări diferenţiate. Având în vedere 
aceste diferențe esenţiale, secțiunea următoare examinează pe rând 
înțelegerea psihodinamică a persoanelor alcoolice și a consumatorilor 
de droguri. 


12.1.1 Abordări psihodinamice ale acoolismului 


Abordarea AA a problemei alcoolismului a fost foarte eficientă în 
tratamentul multor cazuri individuale. Deși organizația AA însăși 
promovează modelul de boală, metodele sale se adresează nevoilor 
psihologice și facilitează modificări durabile ale structurii personalității 
(Mack, 1981). Abstinenţa este obținută într-un context interpersonal in 
care persoanele alcoolice pot avea experiența unei comunități de colegi 
de suferinţă interesaţi și plini de grijă. Aceste figuri grijulii pot fi 
internalizate în aceeași manieră în care este internalizat un psihotera- 
peut, și ele o pot asista pe persoana acoolică în managementul afectului, 
controlul impulsului și în alte funcţii ale Eului, așa cum ar face și un 
psihoterapeut. Prin urmare, modelul psihodinamic poate să faciliteze 
înțelegerea unora dintre schimbările aduse de abordarea AA (Mack, 
1981). 

Pentru multe persoane, schimbările psihologice încurajate de AA și 
abstinența asociată cu angajarea fata de idealurile ei și participarea 
regulată la întâlniri reprezintă un tratament suficient. Clinicianul 
sensibil psihodinamic, înțelegând valoarea acestei abordări, trebuie să 
aibă buna judecată de a lăsa lucrurile așa. Experienţa clinică a arătat 
totuși, în mod repetat, că AA nu este potrivită pentru toți pacienţii cu 
alcoolism. Se pare că este mai bună pentru cei care pot accepta ideea că 
ei nu au control asupra consumului lor de alcool și au deci nevoie să se 
predea unei „puteri mai mari“ și pentru cei care nu suferă de o altă 
tulburare psihiatrică. Frances et al. (2004) au subliniat că unii pacienți 
cu fobie socială, evitare generală, dezgust la adresa spiritualităţii și 
reacții negative puternice la grupuri în general pot opta pentru 
psihoterapie psihodinamică individuală ca o alternativă. 

Majoritatea experților în alcoolism ar fi de acord că alcoolismul este 
o tulburare eterogenă cu o etiologie multifactorială (Donovan, 1986). 

Ceea ce merge pentru un pacient poate să nu meargă pentru un altul, 
si toate tratamentele sunt inconjurate de controverse. O trecere in revista 
a studiilor tratamentului (McCrady si Langenbucher, 1996) a sugerat ca 
tratamentele specifice par a avea o eficienta diferentiata cu diferite 
grupuri de pacienti. Nici un tip de terapie nu e considerabil mai bun 
decât alt tip de terapie. Într-un proiect national sponsorizat de Institutul 
Naţional de Studiu al Abuzului de Alcool și al Alcoolismului (Proiectul 
Grupului de Cercetare MATCH 1997), au fost comparate trei tipuri de 
terapie: terapia cognitiv-comportamentală, terapia de facilitare în 12 
trepte pentru pregătirea subiecţilor pentru angajamentul faţă de AA si 
terapia de creștere a motivafiei având drept scop ameliorarea capacității 
și voinţei de schimbare a comportamentului de consum de alcool. In 
ansamblu, toate cele trei tratamente au avut rezultate rezonabil de bune, 
și nici unul nu a avut mai mult succes decât altul. Este clar că nici un 
tratament nu este definitiv, iar clinicienii trebuie să abordeze individual 
fiecare pacient și să facă o evaluare psihiatrică atentă înainte de a 
dezvolta un plan de tratament croit individual. 

Din păcate, modelul de boală a promulgat „depsihologizarea“ 
alcoolismului. Concluziile trase de Vaillant (1983) sunt în conflict cu 
cele bazate pe alte studii longitudinale care sugerează că factorii de 
personalitate pot fi importanţi pentru o înțelegere a vulnerabilitatii la 
alcoolism (Sutker și Allain, 1988). Mai mult, concluziile lui Vaillant sunt 
valabile atât cât sunt valabile și instrumentele sale de măsură. Dodes 
(1988) a observat că metodele lui Vaillant nu sunt capabile să identifice 
o trăsătură critică a pacienţilor alcoolici — și anume tulburarea auto- 
stimei, așa cum o arată inabilitatea lor de a avea grijă de ei înșiși. 

Poate că cea mai mare dificultate a abordării tratamentului sugerată 
de Vaillant și de alți aderenti stricfi la modelul de boală este aceea că ea 
ignoră eterogenitatea tulburării. Alcoolismul nu este o entitate mono- 
litică. De fapt, putem să ne referim cu mai multă acuratețe la 
„alcoolisme“ (Donovan, 1986). Numeroase studii atestă că nu există o 
unică „personalitate alcoolică“ care să predispună la alcoolism 
(Donovan, 1986; Mulder, 2002; Nathan, 1988; Sutker și Allain, 1988). 
Deși numeroase studii leagă comportamentul antisocial și hiperacti- 
vitatea de alcoolismul ulterior, nu s-a găsit nici o dimensiune a perso- 
nalitatii care să fie specifică pentru vulnerabilitatea la dependenţa 
alcoolică ulterioară (Mulder, 2002). Totuși, când lucrezi cu un pacient 
individual, variabilele de personalitate și problemele psihologice pot fi 
foarte relevante. O interpretare îngustă a modelului de boală poate să-i 
facă pe clinicieni să ignore cum contribuie acești factori la recădere în 
cursul bolii, 

Deși nici o trăsătură specifică de personalitate nu este predictivă 
pentru alcoolism, observatorii psihanalitici au notat în mod repetat 
defecte structurale, cum ar fi slăbiciunea Eului gi dificultatea in 


328 Glen 0. Gabbard - Tratat de psihiatrie psihodinamică 


mentinerea autostimei (Donovan, 1986). Atat Kohut (1971), cat si Balint 
(1979) au observat că alcoolul are funcția de a înlocui structuri psiho- 
logice care lipsesc și restaurează astfel o anumită senzație de autorespect 
și de armonie interioară. Din păcate, aceste efecte durează doar cât ține 
intoxicația. Khantzian (1982) a observat, de asemenea, că pacienţii 
alcoolici au probleme cu autostima, modularea afectului și capacitatea 
de autoîngrijire. O trecere în revistă a 12 studii de pacienţi alcoolici la 
care s-a făcut o încercare specifică de a diagnostica o tulburare de 
personalitate a arătat că prevalența comorbiditatii tulburărilor de pe 
Axa II a variat de la 14% la 78% (Gorton și Akhtar, 1994). Recentul 
Studiu Epidemiologic Naţional asupra Alcoolului și Stărilor Corelate a 
realizat investigaţii fata-n-fata a 43 093 de indivizi care aveau vârsta de 
18 ani și mai mult (Grant et al., 2004). Printre cei cu tulburare actuală 
cauzată de consumul de alcool, 28,6% aveau cel puţin o tulburare de 
personaliiate, pe când 47,7% dintre cei cu o tulburare actuală datorată 
consumului de drog aveau cel puţin o tulburare de personalitate. 
Asocierea dintre tulburările datorate consumului de alcool sau de drog 
și tulburările de personalitate era copleșitor de pozitivă și de relevantă. 
Atât tulburările cauzate de consumul de alcool, cât și cele cauzate de 
drog au fost mai puternic legate de tulburările de personalitate 
antisocială, histrionică și dependentă. 

Aceste studii sunt citate nu pentru a-i convinge pe cititori că toate 
persoanele alcoolice au tulburări psihiatrice coexistente sau deficite 
intrapsihice preexistente, ci mai mult ca să reliefeze faptul evident că 
adictia la alcool apare la o persoană. Un individ poate să dezvolte 
alcoolismul ca o cale comună finală a unei interacțiuni complexe între 
deficite structurale, predispozitie genetică, influențe familiale, contribuții 
culturale și alte variabile de mediu. O evaluare psihodinamică atentă a 
pacientului va considera alcoolismul și toți factorii contributori in 
contextul întregii persoane. Este de mai mare interes pentru cercetători 
decât pentru clinicieni dacă depresia, de exemplu, este o cauză sau o 
consecinţă a alcoolismului sau este o stare de boală complet separată. 
Când indivizii alcoolici încetează să mai bea și privesc înapoi la 
distrugerea cauzată de existența lor alcoolică, ei se confruntă frecvent 
cu o mare doză de depresie. Această depresie își are originea în recu- 
noașterea dureroasă că i-au rănit pe alții (frecvent, pe cei mai importanți 
pentru ei). Ei trebuie și să facă doliul lucrurilor (relaţii, posesiuni 
materiale) pe care le-au pierdut sau le-au distrus ca rezultat al compor- 
tamentului lor adictiv, Pe când medicatia antidepresiva poate să usureze 
depresia, psihoterapia poate să sprijine în procesul de perlaborare a 
acestor probleme dureroase. De asemenea, evaluarea și tratamentul 
riscului suicidar trebuie să fie parte a abordării globale a tratamentului 
pacienţilor alcoolici. Douăzeci și cinci la sută dintre toate sinuciderile 
apar la indivizi alcoolici și riscul suicidar al unei persoane alcoolice este 

intre 60 si 120 de ori mai mare fata de al unei persoane care nu este 
bolnava psihic (Murphy si Wetzel, 1990). Cand depresia si alcoolismul 
sunt găsite împreună, ele au un efect sinergic sau aditiv care determina 
un nivel disproporționat de înalt al suicidalitatii acute (Cornelius et al., 
1995; Pages et al., 1997). 

O altă implicatie a observaţiei că alcoolismul apare la un individ este 
că fiecare persoană va prefera și va accepta diferite opțiuni de tratament. 
Dodes (1988) nota: „Unii pacienţi sunt în stare să folosească doar 
psihoterapia, alţii pot folosi doar AA și sunt și cei care vor fi mai bine 
trataţi cu o combinație din amândouă. Prescrierea cu acuratețe a 
tratamentului necesită o judecată clinică individuală“ (pp. 283-284). 
Deși Vaillant (1981) a declarat psihoterapia ca zadarnică în tratamentul 
alcoolismului, unii pacienţi sunt în stare să-și mențină sobrietatea doar 
cu psihoterapie (Dodes, 1984; Khantzian, 1985a). Un stereotip nefericit 
de „om de paie” aplicat frecvent psihoterapiei dinamice a pacienţilor 
alcoolici este acela că terapeutul descoperă motivațiile inconștiente 
pentru consumul de alcool în timp ce ignoră comportamentul efectiv 
de consum de alcool al pacientului. Faptul că psihoterapia poate fi 
folosită greșit de unii pacienți și de unii terapeuti nu înseamnă totuși 
că trebuie declarată inutilă ca tratament (Dodes, 1988). 

Pacienţii implicaţi în AA sunt frecvent și în psihoterapie. Într-un 
studiu, mai mult de 90% dintre alcoolicii abstinenti implicaţi în AA care 
au făcut psihoterapie au găsit că le-a fost de folos (Brown, 1985). 
Psihoterapia și AA lucrează frecvent sinergic. Dodes (1988) a observat 
că pacienţii alcoolici pot dezvolta, în termeni de psihologie a Sinelui, 
un transfer idealizant sau în oglindă fafa de organizația AA. Ei o vad, 
în viata lor, ca pe o figură plină de grijă, idealizată, care îi susține și le 
oferă suport. Acest transfer poate fi clivat de transferul psihoterapeutic, 
și este înțelept dacă psihoterapeutul amână analiza lui. În cele din urmă, 
funcţiile de obiect al Sinelui ale AA pot fi internalizate suficient, încât 
să amelioreze autoîngrijirea și să crească autostima. După un anumit 
grad de internalizare, psihoterapeutii pot să facă trecerea în terapie de 
la accentul suportiv la unul mai expresiv. 

Majoritatea terapeutilor care lucrează cu pacienţi alcoolici argumen- 
tează că abstinenta este necesară pentru ca psihoterapia să fie eficientă 
(Frances et al., 2004). Totuși terapeutii recunosc, de asemenea, că recă- 
derea este probabilă și că majoritatea terapeutilor vor încerca să lucreze 
cu pacientul motivat să înțeleagă care sunt stresurile care produc 
recădere și cum să evite situaţiile viitoare la risc înalt. Dar când pacienții 
continuă să bea masiv fără motivaţie sau interes să exploreze cauzele 
pentru consumul de alcool, ei pot să necesite trimiterea către un 
tratament într-o clinică. Scopul terapiei psihodinamice este să schimbe 
nevoia de substanţe înapoi la o nevoie de oameni, care include un 
terapeut (Frances et al., 2004). 

Psihoterapia de grup este, de asemenea, frecvent folosita atat in 
tratamentul intraspitalicesc, cât și în cel în ambulatoriu al alcoolismului. 
Într-un studiu controlat randomizat al terapiei psihodinamice de grup 
și al terapiei cognitiv-comportamentale pentru pacienţii dependenţi de 
alcool (Sandahl et al., 1998), pacienţii din ambele grupuri de tratament 
şi-au ameliorat starea cu 15 ședințe săptămânale de grup de 90 de mi- 
nute. Majoritatea pacienţilor din grupul de psihoterapie psihodinamică 
au fost în stare să mențină un model de consum de alcool pozitiv în 
timpul perioadei de urmărire de 15 luni după terapie, în contrast cu 
pacienţii în tratament cognitiv-comportamental, care au recăzut în timp. 

Alţi terapeuti (de ex. Khantzian, 1986) au prevenit împotriva unei 
abordări de tip confruntare. Din cauza dificultății pe care o au mulți 
pacienţi alcoolici în reglarea afectelor cum ar fi anxietatea, depresia și 
mânia, confruntarea într-un cadru de grup poate fi contraproductivă 
sau chiar nocivă, Cooper (1987) a împărtășit punctul de vedere al lui 
Khantzian conform căruia confruntarea trebuie să fie folosită judicios. 
El credea că terapeutul trebuie să empatizeze cu nevoia defensivă a 
individului alcoolic de a evita afectul dureros. Cooper a promovat 
grupurile intraspitalicești care se concentrează pe aici și acum, dar care 
sunt mai puţin orientate spre confruntare. El a raportat o rată de 
abstinenta de 55% la pacienții din astfel de grupuri comparativ cu 16% 
pentru pacienții dintr-un program de grup intraspitalicesc fără psiho- 
terapie de grup. Acei pacienţi care rămân în terapia de grup cel putin 
25 de ore au arătat și o complianță mai mare cu alte aspecte ale pro- 
gramului. 


12.1.2 Abordări psihodinamice ale consumului de drog 


Deși modelul de boală este popular în multe programe de reabilitare 
de drog, abordările psihodinamice sunt mai larg acceptate și valorizate 
în tratamentul consumatorilor de drog decât în tratamentul persoanelor 
alcoolice. Vaillant (1988), de exemplu, a observat că consumatorii de 
multiple droguri, în contrast cu indivizii alcoolici, sunt mai susceptibili 
să fi avut copilării instabile, mai susceptibili să folosească droguri ca 
,automedicatie” pentru simptome psihiatrice și mai susceptibili să 
beneficieze de pe urma eforturilor psihoterapeutice care să abordeze 
simptomatologia și patologia lor de caracter subiacente. 

O cantitate considerabilă de literatură de cercetare sprijină asocierea 
dintre tulburarea de personalitate și depresia pe de-o parte, și dez- 
voltarea adictiei la drog, pe de altă parte (Blatt et al., 1984a; Gorton și 
Akhtar, 1994; Grant et al., 2004; Kandel et al., 1978; Paton et al., 1997; 
Treece, 1984; Treece si Khantzian, 1986). Într-adevăr, o parte din 
asocierea dintre tulburările de personalitate din Grupa B și tulburările 

cauzate de consumul de substanţă pot fi explicate prin trăsăturile de 
personalitate subiacente comune, cum ar fi autodistructivitatea și 
impulsivitatea (Casillas și Clark, 2002), 

comparatie cu persoanele alcoolice, consumatorii de drog au o 
probabilitate mult mai mare sa aiba tulburari psihiatrice coexistente 
semnificative. Într-un studiu epidemiologic mare, care a implicat 
interviuri cu 20 291 de persoane (Regier et al., 1990), consumatorii de 
drog, au avut o rată de comorbiditate de 53%, comparativ cu doar 37% 
pentru indivizii alcoolici. Studiile pe indivizii cu dependenţă la narcotice 
au găsit alte diagnostice psihiatrice în 80%-93% (Khantzian și Treece, 
1985; Rounsaville et al., 1982). Rata de comorbiditate este mare și printre 
consumatorii de cocaină. 73% dintre cei care cer tratament întrunesc 
criteriile pe viață pentru altă tulburare psihiatrică, iar tulburările de 
anxietate, tulburarea de personalitate antisocială și tulburarea de deficit 
de atenție precedă de obicei începutul abuzului de cocaină, iar tul- 
burările afective și abuzul de alcool urmează de obicei după începutul 
abuzului de cocaină (Rounsaville et al., 1991). Acest nivel înalt de 
comorbiditate creează probleme variate în orice cadru de tratament 
pentru indivizii dependenți, și majoritatea experţilor sunt de acord că 
prezenţa altor tulburări psihiatrice în contextul unei probleme majore 
de abuz de drog constituie o indicație pentru psihoterapie ca parte a 
programului de tratament (Mercer și Woody 2005). 

Interpretarea analitică timpurie a oricărui abuz de substanţă ca 
regresie la stadiul oral al dezvoltării psihosexuale a fost înlocuită de o 
înțelegere a abuzului de drog ca fiind mai degrabă defensiv și adaptativ 
decât regresiv (Khantzian, 1985b, 1986, 1997; Wurmser, 1974). Consumul 
de drog poate, de fapt, să producă o anulare a stărilor regresive prin 
reîntărirea apărărilor defectuale ale Eului împotriva afectelor puternice 
cum ar fi furia, rușinea și depresia. Formulările psihanalitice timpurii 
au descris frecvent persoanele cu dependenţă de drog ca pe niște 
hedoniști căutători de plăceri, înclinați spre autodistrugere. Investiga- 
torii psihanalitici contemporani înțeleg comportamentul adictiv mai 
mult ca pe o reflectare a unui deficit în capacitatea de a-și purta de grijă 
decât ca pe un impuls autodistructiv (Khantzian, 1997). Această alterare 
a capacităţii de a-și purta de grijă rezultă din tulburări de dezvoltare 
timpurii care duc la o internalizare inadecvată a figurilor parentale, 
lăsând persoana dependentă fără capacitatea de autoprotectie. Prin 
urmare, majoritatea indivizilor cu dependenţă cronică de drog prezintă 
o alterare fundamentală a judecății despre pericolele abuzului de drog. 

La fel de importantă în patogenia dependenţei de drog este alterarea 
funcției de reglare a afectului și a impulsului și de menţinere a auto- 
stimei (Treece și Khantzian 1986). Aceste deficite creează probleme 
corespunzătoare în relaţiile de obiect. Abuzul masiv de droguri multiple 
a fost corelat direct cu incapacitatea persoanei dependente de a tolera 

apropierea interpersonala (Nicholson si Treece, 1981; Treece, 1984). Ceea 
ce contribuie la aceste probleme de relație sunt vulnerabilitatea narcisică 
inerentă când există riscuri interpersonale și inabilitatea de modulare a 
afectelor asociate cu apropierea. Dodes (1990) a notat că indivizii depen- 
denti se apără de un sentiment de lipsă de putere sau de neputinţă, 
controlându-și și reglându-și stările afective, Ingestia unui drog poate 
atunci să fie văzută ca o încercare disperată de a compensa deficite în 
functionarea Eului, o autostimă slabă si probleme interpersonale 
corelate. 

Mulţi pacienți cu dependenţă de drog își perpetuează cu bună știință 
durerea și suferința continuând să folosească droguri. Khantzian (1997) 
a privit acest aspect de perpetuare a durerii al abuzului de substanţă ca 
pe o manifestare a unei compulsii la repetiţie a unei traume timpurii. În 
anumite cazuri, provocarea repetată de durere sieși reprezintă o 
încercare de a rezolva stări traumatice pe care persoanele respective nu 
și le pot aminti. Aceste stări există sub forma unor configurații pre- 
simbolice și inconștiente. Astfel, motivul pentru consumul de drog poate 
fi văzut ca fiind controlul suferinței mai mult decât eliberarea de ea. 

Noţiunea că indivizii dependenţi de drog practică automedicatia 
duce direct la altă observaţie a investigatorilor psihodinamici contem- 
porani — și anume, că substanţe specifice sunt alese pentru efecte 
psihologice și farmacologice specifice conform cu nevoile fiecăruia 
dintre ei. Afectul cel mai dureros este probabil cel care determină 
alegerea drogului. Khantzian (1997) a notat că cocaina pare a ușura 
suferința asociată cu depresia, hiperactivitatea și hipomania, pe când 
narcoticele par a scădea sentimentele de furie. 

Un studiu în profunzime al indivizilor cu adictie la narcotice i-a 
condus pe Blatt et al. (1984a, 1984b) să conchidă că dependența de 
heroină este determinată multiplu de: 1) nevoia de a conţine agresi- 
vitatea; 2) o nevoie de gratificare a dorințelor pentru o relație simbiotică 
cu o figură maternă și 3) o dorință de a diminua afectele depresive. 
Deși datele din cercetare indică faptul că un subgrup mic de indivizi 
cu dependenţă de narcotice suferă și de tulburare de personalitate anti- 
socială (Rounsaville et al., 1982), Blatt și colegii săi au identificat un 
grup mai mare de persoane cu nevroză severă și cu dependență de 
opiacee care ar putea reprezenta majoritatea. Acești indivizi se luptă 
cu sentimente de lipsă de valoare, de vinovăţie, de autocritică și de 
rușine. Depresia lor pare a se intensifica atunci când încearcă să devină 
apropiaţi de alții, astfel încât se retrag în „extazul“ izolat provocat de 
heroină sau de alte narcotice, care are atât dimensiuni regresive, cât și 
de apărare. Nucleul depresiv al individului cu dependenţă de opiacee 
a fost și mai mult evidenţiat de un studiu comparativ (Blatt et al., 
1984a, 1984b) care a găsit că persoanele cu dependenţă de opiacee sunt 
semnificativ mai deprimate decât consumatorii de droguri multiple. 

Studiul a identificat, de asemenea, autocritica drept o componenta 
principala a depresiei lor. 

Descoperirea lui Blatt si a colegilor sai a unei corelatii inalte intre 
trăsăturile de personalitate de autocritică, dominate de Supraeu și care 
predispun la depresie, si dependenta de opiacee a primit sprijin din 
partea muncii psihanalitice a lui Wurmser (1974, 1987a, 1987b) cu 
pacienti cu adictii. Wurmser a argumentat ca acei indivizi cu adictie 
care pot beneficia de terapia psihanalitică nu au Supraeuri subdez- 
voltate, așa cum au persoanele antisociale cu adictii, ci au mai degrabă 
o conștiință excesiv de aspră. Substanţa toxică este căutată ca o scăpare 
de un Supraeu chinuitor. Mulți consumatori de drog folosesc apărarea 
reprezentată de clivaj pentru a nega o reprezentare de sine drept con- 
sumator de drog, care alternează cu o reprezentare de sine ca neconsu- 
mator de drog. Acești indivizi se simt frecvent ca și cum altcineva i-ar 
conduce pentru o perioadă scurtă de timp. Wurmser a identificat 
succesul ca fiind un factor declanșator proeminent pentru un episod 
de abuz de drog. Sentimentele pozitive asociate cu realizarea de succes 
par a produce o stare alterată a conștiinței caracterizată prin 
sentimente de vinovăţie și rușine. Consumul impulsiv de drog este 
văzut ca soluţia la aceste afecte dureroase. Crize repetate de acest fel 
sunt caracterizate de o conștiință supraapăsătoare care devine atât de 
intolerabilă, încât sfidarea temporară pare a fi singurul mijloc de 
ușurare. 

Investigatori psihanalitici recenți au căutat să lege o înţelegere a 
dependenţei de drog de dezvoltările recente din neurostiinte. Johnson 
(1999, 2001) a sugerat că trei forțe contribuie la tendințele adictive: 
1) dificultatea de a tolera afectul, 2) probleme cu constanta obiectului 
care-l conduc pe consumator să vadă o substanţă ca pe un substitut de 
obiect intern liniștitor și 3) o nevoie de drog cu baze biologice rezultată 
din schimbări în funcționarea cerebrală. El a sugerat calea tegmentală 
ventrală ca fiind de o importanţă critică în înțelegerea acestui ultim 
fenomen, deoarece este calea pulsională care le conduce pe animale și 
pe ființele umane să caute apă, mâncare și sex. Johnson a observat că 
această cale este controlată de drogurile care provoacă adictie via 
expunerea episodică și neregulată la drog, Prin urmare, nevoia de drog 
devine o modalitate de expresie a pulsiunii. Psihoterapia psihodinamică 
ar trebui să se focalizeze pe a-i ajuta pe pacienți să reziste la acea dorință 
în timp ce examinează consecinţele gratificării ei. Calea tegmentală 
ventrală activează și visul, și Johnson a observat că nevoia de droguri 
persistă în vise mult timp după ce dependența a fost rezolvată. Berridge 
și Robinson (1995) s-au referit la acest sistem de „dorință“ ca rezultând 
dintr-o sensibilizare a unei căi nervoase specifice în creier. Ei au 
subliniat că el acționează inconștient și irațional, astfel încât să conducă 
organismul să satisfacă „dorința“. In această formulare, noțiunea 

psihanalitică fundamentală de pulsiune este legată de experiența 
consumatorului de drog. 

Un număr de rapoarte din Studiul Administrației Penn a veteranilor 
(Woody et al., 1983, 1984, 1985, 1986, 1987, 1995) au demonstrat într-un 
mod convingător cu metodologie riguroasă că a adăuga psihoterapia la 
planul de tratament global al pacienţilor cu dependenţă de narcotice 
aduce beneficii clare. Pacienţii cu dependenţă de narcotice aflaţi într-un 
program de întreținere cu metadonă au fost desemnaţi prin rando- 
mizare să fie tratați printr-una dintre cele trei scheme: 1) doar consiliere 
referitoare la drog cu paraprofesioniști, 2) psihoterapie expresiv-supor- 
tivă plus consiliere referitoare la drog sau 3) psihoterapie cognitiv-com- 
portamentală plus consiliere. Din 110 pacienţi care au parcurs 
programul complet de tratament, cei care au urmat psihoterapia și-au 
ameliorat considerabil mai mult starea decât cei care au primit doar 
consiliere. Psihoterapia expresiv-suportivă bazată pe principii dinamice 
a avut drept rezultat o ameliorare mai mare a simptomelor psihiatrice 
și mai mult succes în găsirea și păstrarea unei slujbe decât psihoterapia 
cognitiv-comportamentală (Woody et al., 1983). Acei pacienţi care erau 
deprimati au arătat cea mai mare ameliorare, urmaţi de pacienții care 
sufereau de adictie la opiacee, dar care nu prezentau nici o altă tulburare 
psihiatrică. Aceia doar cu tulburare de personalitate antisocială nu au 
avut beneficii din psihoterapie (Woody et al., 1985). Pacienţii cu tul- 
burare de personalitate antisocială și-au ameliorat starea doar când 
depresia a fost și ea un simptom. 

Când cercetătorii au împărțit cei 110 pacienţi care urmaseră o 
psihoterapie în grupuri după severitatea simptomelor lor psihiatrice, ei 
au observat că pacienţii din grupul cu severitate redusă au făcut 
progrese egale cu consiliere sau cu psihoterapie, pe când pacienţii cu 
un grad mediu de severitate au avut un rezultat mai bun cu planurile 
de tratament ce au combinat ambele abordări (deși unii și-au ameliorat 
starea doar prin consiliere). Totuși grupul cu simptome psihiatrice 
extrem de severe a realizat puține progrese doar cu consiliere, dar a 
făcut progrese considerabile când s-a adăugat psihoterapia: după 7 luni, 
acei pacienţi din grup care au făcut psihoterapie au folosit atât droguri 
licite, cât și ilicite mult mai putin des decât cei care nu au facut 
psihoterapie. Aceste schimbări au fost menținute după 12 luni (Woody 
et al., 1987), chiar dacă subiecții nu mai erau în psihoterapie (durata 
tratamentului psihoterapeutic a fost de 6 luni). 

Într-un studiu parţial de replicare (Woody et al., 1995), ambele grupuri 
au prezentat câștiguri semnificative într-o lună; la 6 luni, multe dintre 

câștigurile obținute de pacienţii care urmaseră consilierea referitoare la 
drog începuseră să scadă. Pe de altă parte, majoritatea câștigurilor 
obținute de pacienții ce urmaseră terapia expresiv-suportivă au persistat 
sau erau încă evidente. Toate diferenţele semnificative au favorizat grupul 

cu psihoterapie expresiv-suportivă. Această abordare comprehensivă de 
tratament este, de asemenea, foarte eficientă și în ceea ce privește costul 
(Gabbard et al., 1997). McLellan et al. (1993) au găsit că adăugarea 
psihoterapiei la tratamentul standard de întreţinere cu metadonă a dus 
la o capacitate de câștig mai mare, la o solicitare mai mică de ajutor social 
și la rate de spitalizare izbitor mai mici pentru pacienți. 

Deși terapia de grup este larg folosită, datele care confirmă valoarea 
sa au apărut abia recent. Studiul în colaborare asupra abuzului de 
cocaină al Institutului Naţional de Studiu al Abuzului de Drog 
(Crits-Christoph et al., 1999) a examinat tratamentele în ambulatoriu ale 
unor persoane dependente de cocaină. Ei au găsit combinaţia terapiei 
de grup cu terapia individuală sau cu consilierea ca fiind de mare succes 
în a reduce sau a elimina consumul de cocaină. Terapia de grup s-a 
desfășurat o dată pe săptămână, pe când terapia individuală a început 
cu o frecvenţă de două ori pe săptămână pentru a fi redusă treptat la o 
dată pe săptămână. În această populație, riscul HIV trebuie să fie o 
problemă majoră de luat în considerare de către toți terapeufii. Un alt 
beneficiu al psihoterapiei în acest studiu a fost asocierea sa cu o scădere 
de 49% a riscului HIV pe tot parcursul tratamentului și în toate gru- 
purile etnice și de gen, bazată primar pe schimbările de practică sexuală 
care implică mai puține episoade de sex neprotejat și mai puţini 
parteneri (Woody et al., 2003). 

Terapeutii trebuie să se adreseze credinței apărate cu tenacitate a 
pacientului că folosirea drogului este o soluție adaptativă la problemele 
de viață. Terapeutul trebuie să identifice problemele subiacente ale 
modulării afectelor, ale reglării autostimei și ale relationarii cu ceilalți 
pentru a ajuta persoana dependentă să descopere răspunsuri alternative 
la aceste probleme. Un studiu efectuat pe 240 de pacienţi aflați în 
tratament de întreținere cu metadonă și care au completat autoevaluarea 
dată de Inventarul Bell de testare a realității relaţiilor de obiect a găsit 
că acești pacienți au prezentat afectări specifice ale relaţiilor de obiect 
(Rutherford et al., 1996). Scorurile au fost mai joase pentru cei cu tul- 
burări pe Axa II în asociere cu adictia. 

O dificultate pe care este cel mai probabil ca psihoterapeutii să o 
întâmpine este alexitimia frecventă la mulți pacienți cu adictie (Krystal, 
1982-1983). Cu alte cuvinte, majoritatea acestor pacienți nu sunt în stare 
să-și recunoască și să-și identifice stările afective interne. În faza 
timpurie a terapiei, trebuie să aibă loc o muncă importantă de educaţie, 
terapeutul explicând cum experiența sentimentelor neplăcute duce 
initial la abuz de drog. Acești pacienţi trebuie să fie ajutați să-și conțină 
și să-și tolereze afectele, astfel încât să poată substitui acțiunilor cum ar 
fi ingestia unui drog cuvinte care să descrie stările lor interioare. 
Terapeutul poate să-i asiste pe pacienţi în acest sens prin identificarea 
sentimentelor care apar în timpul orei de terapie. 

Un proces de psihoterapie individuala este mult mai probabil sa aiba 
succes in contextul unui program comprehensiv. Khantzian (1986) a 
sugerat conceptul de terapeut de ingrijire primara — un individ care 
facilitează implicarea pacientului cu adictie in toate modalităţile de 
tratament. Terapeutul de îngrijire primară analizează rezistența pacien- 
tului în a accepta alte forme de tratament, cum ar fi Narcoticii Anonimi 
(NA) sau terapia de grup, dar asigură și un mediu continator pentru a 
face fata afectelor puternice mobilizate în procesul de tratament. El sau 
ea trebuie să participe și la deciziile de tratament care implică alte 
modalități. În acest model, accentul este mai mult suportiv decât 
expresiv la începutul tratamentului, și rolul terapeutului este similar cu 
cel al unui medic de spital care lucrează cu un pacient spitalizat. 

Treece și Khantzian (1986) au identificat patru componente esențiale 
ale programului de tratament pentru stăpânirea dependenţei de drog: 
1) un substitut pentru dependența de substanţe chimice (adică, NA, un 
sistem alternativ de credințe sau o dependenţă benignă de o persoană 
sau de o instituţie religioasă); 2) un tratament adecvat pentru alte 
tulburări psihiatrice care să includă medicatie psihotropă adecvată și 
psihoterapie; 3) o abstinenta întărită (adică antagoniști ai drogului, 
supravegherea urinei, perioadă de probă, substitute de drog ca meta- 
dona, sisteme de suport extern) în timpul unui proces de maturizare 
psihologică; și 4) promovarea creșterii și a schimbării structurale de 
personalitate prin psihoterapie. 

În rezumat, indicațiile pentru psihoterapia expresiv-suportivă pot fi 
conceptualizate după cum urmează: 1) psihopatologia serioasă, alta 
decât abuzul de drog; 2) angajarea într-un program de tratament global 
care include NA sau alt grup de suport, abstinenta întărită, posibil un 
substitut de drog cum ar fi metadona, și medicatie psihotropă adecvată; 
3) fără diagnostic de tulburare de personalitate antisocială (cu excepția 
cazului în care este prezentă și depresia); și 4) motivaţie suficientă 
pentru a respecta programările la ședințe și a se angaja în proces. 
Indicatiile pentru o accentuare expresivă sau suportivă dupa ce procesul 
este bine lansat sunt determinate în mare parte de aceiași factori care 


determină accentuarea în orice alt proces psihoterapeutic (vezi Tabelul 
4-1 în Capitolul 4). 


12.2 Tulburările de comportament alimentar 


Tulburările de comportament alimentar par a fi probleme ale 
timpului nostru. Mijloacele electronice mediatice ne bombardează zilnic 
cu imagini de femei slabe care „le au pe toate“. Pacientul tipic cu 

tulburare de comportament alimentar este alb, educat, de sex feminin, 
avantajat din punct de vedere economic si un produs al culturii vestice 
(Johnson et al., 1989). Desi tulburarile de comportament alimentar sunt 
împărțite in mod obișnuit in anorexia nervoasă și bulimia nervoasă, cele 
două grupuri de simptome se suprapun frecvent în prezentarea lor 
clinică. În plus, tulburările de comportament alimentar în accese sunt 
recunoscute din ce în ce mai mult ca o entitate semnificativă de sine 
stătătoare. În general, indivizii anorexici sunt mai puţin susceptibili să 
ceară tratament sau să urmeze programele de tratament. Prin urmare, 
anorexia și bulimia nervoase pot fi deosebite, într-o anumită măsură, 
prin gradul în care schimbarea este căutată și realizată (Vitousek și 
Gray, 2005). Într-un studiu a 103 psihiatri și psihologi experimentați 
care au folosit un procedeu de tip k-sort [clasificarea unor itemi prin 
prioritate cu respectarea distribuţiei lor posibile — n.t.], Westen și 
Harden-Fischer (2001) au evaluat modul de funcționare a personalității 
la pacienţi care erau sub tratament pentru bulimie sau anorexie. În acest 
studiu, s-au evidenţiat trei categorii de pacienţi: un grup dereglat /slab 
controlat emotional, un grup retinut/supracontrolat și un grup cu grad 
înalt de funcționare/perfecţionist. Aceste categorii par a fi relevante 
pentru etiologie, prognostic și tratament, și investigatorii au sugerat că 
simptomele de pe Axa I sunt doar o componentă a înţelegerii și a 
tratamentului pacienților cu probleme de comportament alimentar. 
Datele au sugerat, de asemenea, că simptomele tulburării de comporta- 
ment alimentar pot fi doar o expresie a unui pattern al impulsului și al 
reglării afectului mai general. Cu alte cuvinte, pentru pacienţii din 
grupul dereglat/slab controlat emoţional, simptomele de bulimie pot 
reprezenta o problemă generală de impulsivitate, pe când la tipul cu 
perfectionism înalt și cu grad înalt de funcționare, ele pot să nu aibă 
această semnificaţie. În orice caz, în acest capitol, discuţiile sunt 
împărțite în categoriile tradiționale ale anorexiei nervoase și bulimiei 
nervoase, deoarece principiile de tratament și înțelegerea psihodinamică 
au evoluat în general separat. Cititorii trebuie să păstreze totuși în minte 
că, în practică, cineva trebuie să combine principii aparținând celor două 
entități diferite în tratamentul unei tulburări particulare de compor- 
tament alimentar și să se ghideze și după trăsăturile majore ale 
personalității. 


12.2.1 Anorexia nervoasă 
Denumirea anorexie nervoasă poate fi înșelătoare, deoarece cuvântul 
anorexie implică faptul că pierderea apetitului este problema centrală. 


Pecetea diagnostică a anorexiei nervoase este de fapt urmărirea fanatică 
a slăbiciunii legată de o teamă copleșitoare de a nu deveni grasă. Este 

frecvent folosită pentru a pune diagnosticul o reducere arbitrară de mai 
puţin de 85% din greutatea corporală minimă normală pentru o anumită 
vârstă și greutate. Amenoreea este o trăsătură proeminentă a anorexiei 
nervoase la femei. Deși 5%-10% dintre indivizii afectaţi sunt bărbați, 
trăsăturile lor clinice și psihodinamice sunt remarcabil de similare cu 
cele ale femeilor. 


Înţelegere psihodinamică 


În ultimele câteva decade, studiile fructuoase ale lui Hilde Bruch 
(1973, 1978, 1982, 1987) au funcționat ca un far în întuneric pentru 
clinicienii care tratează pacienţi anorexici. Ea a observat că preocuparea 
cu mâncarea și greutatea este o manifestare relativ tardivă, emblematică 
pentru o tulburare mai fundamentală a concepţiei despre sine. Majo- 
ritatea pacienţilor cu anorexie nervoasă au o puternică convingere că ei 
sunt neputinciosi și ineficienti în mod evident. Boala apare frecvent la 
„fetele bune“ care și-au petrecut viata încercând să-și mulțumească 
părinţii, pentru ca să devină dintr-o dată încăpățânate si negativiste in 
adolescenţă. Corpul este resimțit frecvent ca fiind separat de sine, ca și 
cum ar aparține părinților. Acestor paciente le lipsește orice sens al 
autonomiei într-atât, încât ele nici măcar nu simt că au controlul 
funcţiilor lor corporale. Postura de apărare premorbidă de a fi o fetiță 
perfectă apără de obicei împotriva unui sentiment subiacent de lipsă de 
valoare. 

Bruch a urmărit originile în dezvoltare ale anorexiei nervoase până 
la o relație perturbată între sugar si mama lui. Mai specific, mama pare 
a se ocupa de copil în funcţie de propriile ei nevoi mai mult decât de 
cele ale copilului. Când semnalele inițiate de copil nu primesc 
răspunsuri de confirmare și de validare, copilul nu poate dezvolta un 
sens sănătos al Sinelui. În schimb, copilul se simte pe sine doar ca pe o 
extensie a mamei sale, nu ca pe un centru autonom cu drepturi proprii. 
Bruch a înțeles comportamentul pacientului anorexic ca pe un efort 
frenetic de a câștiga admiraţie și validare ca persoană unică și specială 
cu atribute extraordinare. 

Terapeutii de familie, ca Selvini Palazzoli (1978) si Minuchin 
(Minuchin et al., 1978), au confirmat și au elaborat câteva dintre con- 
ceptele dinamice ale lui Bruch. Minuchin și colegii săi au descris un 
model de nediferentiere în familiile pacienţilor anorexici unde există o 
absenţă generală a limitelor generationale și personale. Fiecare membru 
al familiei este supraimplicat în viata fiecărui alt membru al familiei, 
astfel încât nimeni nu are un sens al identității separate de cel al matricei 
familiale. Selvini Palazzoli (1978) a notat, de asemenea, că pacienţii cu 
anorexie nervoasă au fost incapabili să se separe psihologic de mama 

lor, ceea ce a avut drept rezultat un esec de a dobandi orice sens stabil 
al propriilor lor corpuri. Corpul este adesea perceput ca si cum ar fi 
locuit de un introiect matern rău și infometarea poate fi o încercare de 
a opri creșterea acestui obiect intern intruziv, ostil. Williams (1997) a 
subliniat în mod similar că părinții unui pacient anorexic tind să-și 
proiecteze anxietatea pe copilul lor în loc să o conțină. Aceste proiecții 
pot fi resimtite drept corpuri străine ostile în interiorul copilului. Pentru 
a se proteja pe sine de sentimentele și fantasmele nemetabolizate pro- 
iectate în ea de părinţii săi, tânăra fată poate să dezvolte un sistem de 
apărări „nu se intră“, concretizat prin a nu mânca. 

Postura de apărare extremă a anorexiei nervoase sugerează că un 
impuls subiacent puternic garantează o asemenea strategie. Într-adevăr, 
Boris (1984b) a notat că lăcomia intensă reprezintă nucleul anorexiei 
nervoase. Dorintele orale sunt totuși atât de inacceptabile, încât trebuie 
tratate într-un mod proiectiv. Prin identificare proiectivă, reprezentarea 
unui Sine lacom și plin de nevoi este transferată părinților. Ca răspuns 
la refuzul pacientei de a mânca, părinţii devin obsedati dacă pacienta 
mănâncă sau nu; ei devin cei care au dorințe. Într-o formulare influ- 
entata de gândirea kleiniana, Boris conceptualizează anorexia nervoasă 
ca pe o inabilitate de a primi lucruri bune de la alții din cauza unei 
dorinţe disproportionate de a poseda. Orice act de a primi mâncare sau 
iubire îi confruntă direct pe acești pacienţi cu faptul că nu pot poseda 
ceea ce vor. Soluţia lor este de a nu primi nimic de la nimeni. Invidia și 
lăcomia sunt frecvent strâns legate în inconștient. Pacienta invidiază 
lucrurile bune pe care le posedă mama — iubire, compasiune, capacitate 
de a crește pe cineva —, dar a le primi crește pur și simplu invidia. A 
renunţa la ele sprijină fantasma inconștientă de a strica ceea ce este 
invidiat, nu departe de vulpea din fabula lui Esop care a conchis că 
strugurii pe care nu i-a putut atinge sunt acri, Pacienta transmite 
următorul mesaj: „Nu există nimic bun pentru mine pentru a fi posedat, 
așa încât voi renunţa simplu la toate dorințele mele”. O asemenea 
renunțare face din pacienta anorexică obiectul dorinței altora și, în 
fantasma sa, obiectul invidiei și al admiratiei lor, deoarece ei sunt 
„impresionați“ de autocontrolul ei. Mâncarea simbolizează calitățile lor 
pozitive pe care ea și le dorește în ea însăși; a fi înrobită de foame este 
preferabil fata de a dori să posede figura maternă. 

Construind pe concepțiile lui Boris, Bromberg (2001) a sugerat că 
pacientele cu anorexie nervoasă transformă dorința în renunțare prin 
mecanismul de disociere. Văzându-le pe aceste paciente ca și cum cresc 
cu lipsa unei forme de relație umană care să le permită să dezvolte 
autoreglarea stărilor afective, Bromberg a sugerat că pacienta se 
disociază în stări separate ale Sinelui ca o modalitate de a izola expe- 
riente traumatice și de a funcționa la maximum fără a fi contaminată cu 
afecte intense. Ca și Boris, el a văzut pacientele anorexice ca fiind 

inrobite de inabilitatea lor de a conține dorinţa ca pe un afect ce poate 
fi reglat. Ele simt că nu pot tine dorința destul de mult astfel încât sa 
facă alegeri rezonabile. De aceea, problema legată de cine tine dorința 
în diada terapeutică devine o problemă majoră în tratament. 

Majoritatea formulărilor din teoria dezvoltării asupra originilor 
anorexiei nervoase se concentrează pe diada mamă-fiică. Bemporad și 
Ratey (1985) totuși au observat un model caracteristic al implicării 
paterne cu fiicele anorexice. Tatăl tipic era grijuliu și suportiv în mod 
superficial, dar o abandona emoțional pe fiica sa ori de câte ori ea avea 
nevoie de el cu adevărat. În plus, mulţi taţi de paciente anorexice mai 
degrabă caută să obțină suport de la fiicele lor în loc să-l ofere. Ambii 
părinţi suferă frecvent dezamăgiri serioase în căsătoria lor, acestea deter- 
minându-l pe fiecare dintre ei să caute susținere emoțională la fiica lor. 

În termeni de psihologie a Sinelui, fiica poate fi tratată ca un obiect 
al Sinelui care oferă oglindire și are funcții de validare pentru fiecare 
părinte, dar căruia îi este negat sentimentul propriu al Sinelui. Copila, 
în schimb, nu se poate baza pe ființe umane care să-i mulțumească 
nevoia proprie de obiect al Sinelui. Copila anorexică se îndoiește serios 
că părinţii sau orice altă figură semnificativă din viata ei va renunța fie 
chiar și temporar la propriile interese și nevoi pentru a-i împlini nevoile 
ei de liniștire, de afirmare și de oglindire (Bachar et al., 1999). Copila 
poate să persiste în înfometare și restricție într-o încercare disperată de 
a-i forța pe părinţii ei să acorde atenţie suferinţei ei și să-i recunoască 
nevoia ei de ajutor. 

Pentru a rezuma înțelegerea noastră psihodinamică a anorexiei ner- 
voase, comportamentul de autoinfometare pe față este un simptom cu 
determinări multiple. Este 1) o încercare disperată de a fi special și unic, 
2) un atac asupra sentimentului fals al Sinelui creat de expectatiile 
parentale, 3) o expresie a unui Sine adevărat în stare născândă, 4) un 
atac asupra unui introiect matern ostil văzut ca echivalent al corpului, 
5) o apărare împotriva lăcomiei și invidiei, 6) un efort pentru a-i face pe 
ceilalți — mai degrabă decât pe pacientă — să se simtă lacomi și 
neputincioși, 7) o încercare defensivă de a împiedica ca proiecții ne- 
metabolizate ale părinților să intre în pacientă, 8) un țipăt crescând de 
ajutor pentru a-i scutura pe părinţi să iasă din absorbţia în ei înșiși și 
să-i facă conștienți de suferințele copilului și 9) în unele cazuri, o apărare 
disociativă în stări ale Sinelui separate ca o modalitate de reglare a 
afectului intens. 

Acești factori psihodinamici sunt însoțiți, de asemenea, de unele 
trăsături cognitive caracteristice, care includ percepția greșită a imaginii 
propriului corp, gândirea „tot sau nimic“, gândirea magică și gândurile 
și ritualurile obsesiv-compulsive. Prezența simptomelor obsesiv-com- 
pulsive i-a făcut pe unii dintre cercetători să se întrebe dacă tulburarea 
de personalitate obsesiv-compulsivă coexistă cu anorexia nervoasă. 

Această presupunere este combătută de nonfiabilitatea notorie a 
diagnosticelor de tulburare de personalitate în prezenţa infometarii 
(Kaplan si Woodsite, 1987; Powers, 1984). Multe simptome, inclusiv 
comportamentul obsesiv-compulsiv, apar secundar înfometării. De 
asemenea, caracteristicile premorbide ale personalității se accentuează 
în stări de deficit nutritional. În final, dacă există cu adevărat o pre- 
valență crescută a tulburărilor de personalitate la pacienţii care au 
anorexie nervoasă și bulimie nervoasă nu este în mod necesar confirmat 
de studiile de urmărire longitudinală ale tulburărilor de personalitate 
(Grilo et al., 2003). 


Abordări terapeutice 


Clinicienii care tratează pacientele cu anorexie nervoasă sunt în 
consens asupra faptului că scopurile tratamentului nu trebuie să se 
concentreze în mod îngust pe câștigul în greutate (Boris, 1984a, 1984b; 
Bruch, 1973, 1978, 1982, 1987; Chessick, 1985; Dare, 1995; Hsu, 1986; 
Hughes, 1997; Powers, 1984). O abordare pe „două căi“, susținută de 
Garner et al. (1986), cuprinde o primă treaptă de restaurare a alimentării 
pentru câștigul în greutate. O dată ce această treaptă este îndeplinită, 
poate începe cea de a doua treaptă a intervenţiei psihoterapeutice. Pa- 
cientele anorexice își ameliorează mult mai mult starea atunci când sunt 
tratate printr-un amestec de terapie familială și psihoterapie dinamică 
individuală decât când sunt tratate simplu prin măsuri educaționale 
menite să controleze greutatea (Dare, 1995; Hall și Crisp, 1983). Psiho- 
terapia expresiv-suportivă individuală pe termen lung este piatra 
unghiulară a tratamentului. Dacă nu ne adresăm tulburării de Sine 
subiacente a pacientei și distorsiunilor relațiilor de obiect interne aso- 
ciate, pacienta va avea o evoluţie cu recăderi și internări în spital 
repetate (Bruch, 1982). Pentru acele paciente care trăiesc acasă, terapia 
familială poate fi un adjuvant valoros la terapia individuală. Deși unele 
paciente par a beneficia de terapia de grup (Lieb și Thompson, 1984; 
Polivy, 1981), datele limitate sugerează că dintre cei care beneficiază, 
cei mai mulți nu au tulburări de personalitate asociate (Maher, 1984). 

Majoritatea clinicienilor psihodinamici combină tratamentul ano- 
rexiei nervoase cu tehnici împrumutate de la alte modele pentru a 
aborda falsele credințe, problemele de nutriție și dificultățile familiale 
(Vitousek și Gray, 2005). Salvarea vieții pacientei depășește in im- 
portanță orice fidelitate fata de o abordare teoretică favorită. Astfel, 
spitalizarea este folosită frecvent în timpul psihoterapiei individuale. 
Desi nu există nici un acord universal asupra indicatiilor pentru trata- 
mentul în spital, o pierdere de 30% din greutatea normală a corpului 
este o regulă neoficială bună pentru a determina dacă este necesară 

spitalizarea (Garfinkel si Garner, 1982). Aproximativ 80% dintre toate 
pacientele anorexice vor câștiga în greutate cu tratamentul din spital 
(Hsu, 1986), dat fiind că personalul din spital poate crea un mediu 
specific. Așa cum am descris în Capitolul 6, membrii personalului din 
spital trebuie să fie conștienți de eforturile inconștiente ale pacientei de 
a repune în act lupta familială în mediul spitalicesc. Ei trebuie să 
transmită interesul lor de a o ajuta pe pacientă să-și recapete greutatea 
fără să devină excesiv de preocupaţi de aceasta și fără să formuleze 
cereri similare cu cele pe care le-ar formula părinţii. Pacienta poate fi 
ajutată să facă fata fricii de a pierde controlul prin aranjarea unui plan 
de alimentaţie cu mese frecvente, dar mici cu un membru al perso- 
nalului de îngrijire care este disponibil să discute despre anxietatea 
pacientei în legătură cu a mânca. Orice câștig în greutate trebuie rapor- 
tat pacientei cu aprecieri pozitive concomitente. Orice vomă sau purga- 
ție ascunsă trebuie adusă în discuție și controlată prin măsuri structurale, 
cum ar fi închiderea cu cheia a ușii de la baie. Se poate să fie nevoie ca 
membrii echipei terapeutice să asigure pacienta că nu vor permite o 
creștere prea mare în greutate, ajutând-o astfel să capete încredere în ei. 

Spitalizările scurte sunt rareori curative, așa cum nu sunt nici 
programele de tratament care cer o greutate medie normală și care apoi 
ignoră anxietatea intensă provocată de o astfel de cerere (Bruch, 1982). 
Cel putin 50% dintre pacientele care își controlează cu succes anorexia 
nervoasă cu tratament spitalicesc vor recădea într-un an (Hsu, 1980). 
Pentru cele 20% care nu răspund la spitalizarea scurtă, este indicată 
spitalizarea pe termen lung. 

Psihoterapia expresiv-suportivă necesită de multe ori câțiva ani de 
muncă dificilă din cauza rezistenţei formidabile opuse de pacienta 
anorexică. Sunt utile patru principii tehnice de orientare (Tabel 12-1). 


Tabel 12-1. Ghid tehnic în psihoterapia pacientelor anorexice. 


Evitarea investiţiei excesive în încercarea de a schimba comportamentul alimentar 
Evitarea interpretărilor timpurii în terapie 

Monitorizarea atentă a contratransferului 

Examinarea distorsiunilor cognitive 


1. Evitarea investiţiei excesive în încercarea de a schimba comportamentul 
alimentar. Așa cum a observat Boris (1984b), „ceea ce noi numim 
simptomele lor ele numesc salvarea lor“ (p. 315). Pacienta vede 
anorexia nervoasă ca fiind soluția unei probleme interne. Psiho- 
terapeutii care o definesc imediat ca pe o problemă care trebuie să 
sufere o schimbare își reduc șansele de a forma o alianţă terapeutică 
viabilă. Comportamentul asociat cu anorexia nervoasă provoacă 
cereri și expectatii de schimbare din partea părinţilor pacientei. Prin 

identificare proiectivă, este probabil ca terapeutul să simtă o presiune 
puternică spre a se identifica cu obiectele interne proiectate ale 
pacientei care sunt asociate cu părinţii. În loc să acţioneze conform 
acelei presiuni și să devină o figură parentală, terapeutul trebuie să 
încerce să înțeleagă lumea internă a pacientei. O formă a acestei 
repuneri în act este echivalarea mâncării cu vorbitul. Așa cum 
pacienta își provoacă părinţii prin refuzul de a mânca, ea va încerca 
să-și provoace terapeutul prin refuzul de a vorbi (Mintz, 1988). La 
începutul terapiei, poate astfel să fie util să clarificăm că scopul 
primar al tratamentului este de a înțelege mai degrabă tulburarea 
emoțională subiacentă decât problema refuzului de a mânca (Bruch, 
1982; Chessick, 1985). Terapeutii trebuie să admită experiența 
pacientei conform căreia autodisciplina asociată cu anorexia nervoasă 
este într-un fel o realizare (Bromberg, 2001) și în același timp să 
evidentieze ameliorarea capacității de a gândi și de a comunica o 
dată cu ameliorarea nutritionala. 

„ Evitarea interpretărilor timpurii în terapie. Interpretările unor dorințe 
sau frici inconștiente vor fi resimtite de pacienta anorexică ca pe o 
repetiție a istoriei ei de viață. Altcineva îi spune ei ce simte ea în 
realitate, în timp ce experiența ei conștientă este minimalizată și 
invalidată. Mai mult, sarcina terapeutului ar fi să valideze și să 
empatizeze cu experienţa internă a pacientei (Bruch, 1987; Chessick, 
1985). Terapeutul trebuie să arate un interes activ în ceea ce pacienta 
gândește și simte, transmițând mesajul că pacienta este o persoană 
autonomă indreptatita să aibă propriile idei despre boala ei. Este de 
o importanță majoră să ajutăm pacienta să-și definească propriile 
stări afective. Acţiunile și deciziile care-și au originea în aceste stări 
trebuie legitimate și respectate. Terapeutul poate să o ajute pe 
pacientă să exploreze diferite opțiuni, dar ar trebui să se abțină să-i 
spună ce să facă (Chessick, 1985). Această abordare suportivă, 
empatică, de construcție a Eului va facilita introiectia terapeutului 
ca pe un obiect benign. Bruch (1987) a sugerat evidenţierea poziti- 
vului și conceptualizarea terapiei ca pe o experienţă în care pacientele 
își vor descoperi calităţile pozitive. Ea a recunoscut că abordarea ei 
are multe similitudini cu abordarea de tip psihologie a Sinelui a lui 
Kohut (1984). Chessick (1985) a împărtășit acest punct de vedere 
conform căruia este improbabil ca insight-ul asupra conflictului 
inconștient să fie curativ la aceste paciente. Deși putin mai optimist 
în ceea ce privește utilizarea interpretărilor, Boris (1984a) a recoman- 
dat abfinerea de la interpretări până când pacienta se regăsește. Chiar 
și atunci, el a susținut vorbitul „în aer“ în loc de adresarea directa 
către pacientă, introducând astfel o anumită distanță în relație 
și respectând limitele pacientei. Asemenea interpretări trebuie 
prezentate doar ca ipoteze, așa cum ai vorbi cu un coleg imaginar 

mai degrabă decât cum ai exprima o concluzie definitivă către 
pacientă. 

3. Monitorizarea atentă a contratransferului. Pacientele anorexice cred în 
mod curent că părinţii lor vor ca ele să câștige în greutate, astfel încât 
ceilalți să nu-i considere pe ei ca pe niște oameni care au eșuat 
(Powers, 1984). Este probabil ca terapeutul să devină anxios cu 
privire la lucruri similare. În special terapeutii care lucrează în cadrul 
unei echipe terapeutice organizate pot să înceapă să simtă că alţii 
judecă negativ munca lor dacă pacientele lor eșuează în a lua în 
greutate. Această teamă contratransferentiala poate să-l conducă pe 
terapeut să cadă în capcana identificării cu părinţii pacientei. Situația 
ideală pentru psihoterapia individuală este ca o altă persoană să fie 
abilitată să monitorizeze câștigul în greutate, lăsându-l pe terapeut 
liber să exploreze problemele psihologice subiacente ale pacientei. 
Când spitalizarea este necesară pentru controlul greutății, psihiatrul 
care internează pacienta poate să se ocupe de aportul de alimente, 
în timp ce psihoterapeutul continuă munca de psihoterapie în spital. 
În acest cadru, psihoterapeutul poate lucra în mod productiv cu 
echipa. 

Hughes (1997) a descris frumos câteva dintre dilemele contra- 
transferentiale tipice întâlnite în tratamentul pacientelor cu anorexie 
nervoasă. Așa cum pacienta îi tine pe părinți implicați în încercarea 
dea ajuta, dar care eșuează întotdeauna, ea îl angajează și pe terapeut 
în acel rol. Frecvent, pacienta se prezintă pe sine ca încercând să 
coopereze cu tratamentul și apoi sabotează ajutorul acordat de 
terapeut. Cu pacientele anorexice, alianţa terapeutică este în mod 
tipic mult mai slabă decât pare și terapeutul trebuie să facă fata 
frustrării de a se simţi înșelat de pacientă. În mânuirea contra- 
transferului, este util să ne amintim că pacienta înțelege progresul 
ca echivalent cu creșterea și separarea de familie, ambele fiind 
resimtite ca foarte amenințătoare. Anxietatea este provocată în 
terapeut de faptul că pacienta flirtează cu moartea, ceea ce este și mai 
frustrant din cauza negării frecvente de către pacientă a dorințelor 
suicidare. Așa cum familiile pot să se epuizeze și să se înfurie și chiar 
să dezvolte dorințe inconștiente criminale fafa de pacienta anorexica, 
terapeutul poate și el să simtă disperare, furie ucigașă și senzația că 
nimeni altcineva nu apreciază bine potenţialul letal al pacientei. 

4. Examinarea distorsiunilor cognitive. Perceptiile greșite ale mărimii 
corpului și credinţele cognitive ilogice trebuie explorate împreună 
cu pacienta fără a fi judecate. Vitousek și Gray (2005) au subliniat 
similaritatea dintre abordarea lui Bruch care pune sub semnul 
întrebării concluziile ilogice și presupunerile false și principiile 
terapiei cognitive acceptate în mod curent. În mod clar, psihotera- 
peutul trebuie să-și asume un rol educativ cu aceste paciente, ajutân- 

du-le să înțeleagă efectele înfometării asupra cognitiei. Totuși, el 
trebuie să caute să educe fără să formuleze o cerere pentru schim- 
bare, Alternativ, terapeutul poate doar să exploreze consecințele 
alegerilor pacientei. 


Acest ghid tehnic, deși util, nu trebuie luat drept o formulă tip „carte 
de bucate“ pentru psihoterapia pacientelor anorexice. Terapeutii trebuie 
să fie flexibili, perseverenți și stabili în fata tendinței pacientei de a 
„amâna“ procesul terapeutic până când va putea fi lăsată din nou 
singură. Distorsiunile imaginii corporale, care se apropie frecvent de 
proporţiile delirante, pot fi deosebit de refractare la eforturile educa- 
tionale și terapeutice. Terapeutii trebuie să fie conștienți de disperarea 
și frustrarea din contratransfer care pot să-i ducă la încercarea de a o 
forța pe pacienta să „vadă lucrurile așa cum sunt în realitate“. 

Deși anorexia nervoasă poate să pară ca fiind foarte rezistentă la 
tratament pe termen scurt, multe paciente își ameliorează starea în final. 
Pe un studiu de urmărire pe termen lung (Sullivan et al., 1998), doar 
10% dintre pacientele urmărite în medie 12 ani după trimiterea inițială 
la tratament prezintă încă criteriile pentru anorexia nervoasă. Totuși 
multe încă se luptă cu unele dintre trăsăturile bolii, inclusiv perfec- 
tionismul și o greutate corporală relativ scăzută. Pe de altă parte, într-o 
trecere în revistă a 300 de paciente în patru serii diferite, Hsu (1991) a 
calculat că una din șapte sau 14% dintre paciente au murit ulterior prin 
suicid sau prin complicațiile bolii. Într-un studiu pe 5 ani de urmărire 
prin comparaţie a terapiei familiale și a terapiei suportive individuale 
(Eisler et al., 1997), ambele tratamente au produs ameliorări semni- 
ficative. Pacientele cu debut timpuriu și un istoric scurt de anorexie 
nervoasă par a evolua mai bine cu terapie familială, pe când cele cu 
debut tardiv par a evolua mai bine cu terapie suportivă individuală. 
Într-o trecere în revistă a tuturor studiilor terapeutice, Vitousek și Gray 
(2005) au tras concluzia că nici o formă de psihoterapie nu a fost 
dovedită a lucra mai bine decât alta pentru pacientele anorexice adulte, 
și ei au observat că nici o intervenţie de nici un fel, medicatie sau 
psihoterapie, nu este foarte eficientă la pacientele care suferă de această 
tulburare înalt rezistentă la tratament. 


12.2.2 Bulimia nervoasă 


Pacientele cu bulimie nervoasă se disting în general de cele cu 
anorexie nervoasă pe baza greutăţii relativ normale și prezența acceselor 
de supraalimentare și a eliminării alimentelor. Pacientele emaciate care 
prezintă și accese de supraalimentare și de eliminare sunt frecvent 
clasificate ca anorexice, subgrupul bulimic (Hsu, 1986). Datele care se 

acumulează sugerează o legătură considerabilă între cele două tulburări 
(Garner, et al. 1986). Cel putin 40%-50% dintre toate pacientele ano- 
rexice au și bulimie (Garfinkel et al., 1980; Hall et al., 1984; Hsu et al., 
1979). Datele de urmărire pe termen lung sugerează că într-o perioadă 
lungă de timp, anorexia nervoasă poate să se transforme în bulimie 
nervoasă, dar modelul invers este mult mai rar (Hsu, 1991). De ase- 
menea, bulimia nervoasă poate să varieze în funcție de dimensiunile 
personalității care implică controlul impulsului și reglarea afectului 
identificate de Westen și Harnden-Fischer (2001). Comorbiditatea poate 
și ea să aibă un impact profund. 
Așa cum a observat cu elocinta Yager (1984), 


Bulimia nu este o boală. Nici nu este un simplu obicei. Bulimia este eterogenă 
și, precum pneumonia, poate să rezulte dintr-o varietate de cauze. Am găsit util să 
conceptualizez bulimia ca pe un obicei sau un model de comportament înrădăcinat 
într-o personalitate, care la rândul său este înrădăcinată într-un substrat biologic, și 
toate acestea înrădăcinate într-o cultură în care bulimia pare a se dezvolta într-un 
ritm crescut (p. 63). 


Înţelegere psihodinamică 


Când iau în considerare psihodinamica bulimiei, terapeutii trebuie 
să păstreze în minte această eterogenitate. Variatele contribuţii la 
înțelegerea noastră dinamică a bulimiei par a fi analoage cu acei pro- 
verbiali oameni orbi care-și raportează percepțiile asupra unui elefant 
bazate pe punctele lor de vedere particulare. Ca întotdeauna, înțelegerea 
psihodinamică trebuie să fie individualizată. Un tablou clinic de bulimie 
poate fi observat la pacienţi cu structuri de caracter foarte diferite, de 
la cea psihotică trecând prin borderline până la cea nevrotică (Wilson, 
1983). Anorexia și bulimia sunt părți esenţial opuse ale aceleiași monede 
(Mintz, 1988). Pe când pacienta anorexică se caracterizează atât prin 
tărie a Eului mai mare, cât și prin control al Supraeului mai mare, unele 
paciente bulimice pot să aibă o inabilitate generalizată în a amâna 
descărcarea impulsului bazată pe un Eu slăbit și un Supraeu lax. 
Accesele de supraalimentare și eliminarea nu sunt neapărat probleme 
izolate legate de impuls; ele pot mai degrabă să coexiste cu relații 
sexuale impulsive, autodistructive și cu abuzul de droguri multiple. 

Unele dovezi empirice sugerează care factori psihodinamici ar putea 
fi activi la pacientele cu bulimie nervoasă. Într-o analiză genetică 
multivariată, Kendler et al. (1995) au găsit că familia și factorii de mediu 
joacă roluri-cheie în dezvoltarea tulburării. Într-un studiu cu cazuri 
control bazat pe comunitate și care a implicat 102 subiecţi cu bulimie 
nervoasă și 204 subiecţi sănătoși de control (Fairburn et al., 1997), 

problemele parentale, sexuale sau abuzul fizic si autoevaluarea negativa 
au fost toate asociate cu dezvoltarea bolii. Investigatorii au sugerat ca 
autoevaluarea negativă ar putea încuraja ținerea dietei prin distor- 
sionarea viziunilor fetelor despre înfățișarea lor. Aceste descoperiri 
empirice sunt sprijinite de observaţiile izvorâte din tratamentul psiho- 
dinamic. Reich și Cierpka (1998) au găsit tulburări în dialogul emoțional 
dintre pacientele bulimice și părinţii lor și un model consistent de 
conflict între părți contradictorii ale Sinelui care a fost influenţat fără 
dubiu de identificări conflictuale cu părinții. Acești autori au sugerat, 
de asemenea, că multe paciente bulimice au experiența unei lipse de 
respect pentru limite și a unei intruziuni lipsite de tact în intimitatea 
lor, ceea ce s-ar aplica atât abuzului sexual, cât și celui psihologic. Reich 
și Cierpka au observat că aceste paciente au folosit frecvent apărări care 
implică inversiunea afectelor și transformarea din activ în pasiv și că 
ele au avut și experienţa unor cereri contradictorii ale Supraeului. 

Acei autori care au studiat originile în dezvoltare ale bulimiei au 
identificat o dificultate pe termen lung în ceea ce privește separarea atât 
la părinţi, cât și la pacienta individuală. O temă comună în istoria 
dezvoltării pacientelor bulimice este absenţa unui obiect tranzitional, 
cum ar fi suzeta sau pătura, pentru a o ajuta pe copilă să se separe 
psihologic de mama ei (Goodsitt, 1983). Această luptă în cursul dez- 
voltării pentru a se separa poate fi purtată în schimb în afară prin 
utilizarea corpului însuși ca pe un obiect tranzitional (Sugarman și 
Kurash, 1982), ingestia de mîncare reprezentând o dorință pentru o 
fuziune simbiotică cu mama, iar expulzia de mâncare un efort pentru 
separarea de ea. Ca și mamele pacientelor anorexice, părinții copilelor 
care devin bulimice se referă frecvent la copiii lor ca la extensii ale lor 
(Humphrey și Stern, 1988; Strober și Humphrey, 1987). Acești copii sunt 
folosiți ca obiecte ale Sinelui pentru a valida Sinele părintelui. Fiecare 
membru al familiei depinde de toți ceilalți membri pentru a menţine un 
sens al coeziunii. Deși acest model caracterizează familiile pacientelor 
anorexice, un mod particular de a mânui calitățile „rele“ inacceptabile 
predomină în familiile bulimicelor. Sistemul familiei bulimice implică 
aparent o nevoie puternică pentru ca fiecare să se vadă pe sine ca 
„integral bun”. Trăsăturile inacceptabile ale părinţilor sunt proiectate 
frecvent în copila bulimică, ea devenind depozitul întregii „răutăţi“. 
Prin identificarea inconștientă cu aceste proiecții, ea devine purtătorul 
întregii lăcomii și impulsivitati a familiei. Balanța homeostatică rezultată 
păstrează atenţia asupra copilei „bolnave“ mai degrabă decât asupra 
conflictelor din sau dintre părinți. 

Observațiile psihodinamice cu privire la dificultățile cu separarea la 
pacientele bulimice au fost confirmate de cercetarea empirică (Patton, 
1992). Patruzeci de paciente cu tulburări ale comportamentului ali- 
mentar au fost comparate cu un grup de control de 40 de femei cu 

modele de alimentare normale pentru a vedea cum ar raspunde ele la 
stimuli subliminali sau supraliminali. Fiecărui grup i s-a arătat un stimul 
de abandon sau de control cu durate de expunere care erau fie sublimi- 
nale, fie supraliminale. După expunerea la un stimul de abandon, 
grupul cu tulburări de comportament alimentar a mâncat semnificativ 
mai mulți biscuiţi decât au făcut-o subiecții din grupul de control. 
Investigatorii au tras concluzia că accesele de supraalimentare erau 
într-adevăr o apărare împotriva unei frici inconștiente de abandon. 

În multe cazuri, astfel, pacientele bulimice concretizează mecanis- 
mele de introiectie și de proiecție din relațiile de obiect. Ingestia și 
expulzia de hrană pot reflecta direct introiectia și proiecția unor intro- 
iecte agresive sau „rele“. In multe cazuri, acest proces de clivaj este 
concretizat mai departe de pacientă. Ea poate privi proteina ca fiind 
hrană „bună“, care este așadar reținută mai degrabă decât eliminată, 
iar carbohidratii sau mâncarea de tip junk ca pe hrana „rea“, care este 
consumată în cantități enorme, doar pentru a fi regurgitată. La supra- 
fata, această strategie de a trata agresivitatea poate fi compulsivă — 
expulzia răutății sub forma vomei o face pe pacientă să se simtă bine. 
Totuși sentimentul rezidual de „bunătate“ este instabil deoarece se 
bazează pe clivaj, negare și pe proiecția agresivitatii mai degrabă decât 
pe integrarea binelui cu răul. 


Consideraţii asupra tratamentului 


Cel mai important principiu în tratamentul bulimiei este indivi- 
dualizarea planului de tratament. Tulburările psihiatrice concomitente, 
cum ar fi depresia, tulburările de personalitate și abuzul de drog, vor 
fi tratate ca parte a planului global de tratament. „Programele de 
tratament cu scheme de ansamblu“ (Yager, 1984) care le tratează pe 
toate pacientele bulimice la fel vor ajuta doar o fracțiune dintre ele din 
cauza incapacității de a recunoaște și a aprecia eterogenitatea inerentă 
a populaţiei bulimice. Aproximativ o treime dintre toate pacientele 
bulimice reprezintă un subgrup relativ sănătos care va răspunde bine 
la o abordare limitată în timp care să implice terapia cognitiv-compor- 
tamentală și un program de psihoeducatie (Johnson si Connors, 1987; 
Johnson et al., 1989). Grupurile de suport precum Gurmanzii Anonimi 
(GA) pot, de asemenea, să susțină acest subgrup de paciente fără alt 
tratament. 

Studiile de urmărire sugerează că stabilitatea în timp a simptomelor 
bulimice poate fi o problemă pentru multe paciente (Joiner et al., 1997). 
Într-o trecere în revistă a 88 de studii care au făcut evaluări ale evoluţiei 
unor paciente bulimice, Keel și Mitchell (1997) au constatat că aproxi- 
mativ 50% dintre femei se vindecaseră complet la 5-10 ani după 

prezentarea la tratament. Totuși 20% au continuat să împlinească 
criteriile complete pentru bulimia nervoasă și aproximativ 30% au 
recăzut, prezentând din nou simptome de bulimie. Pacientele care ajung 
la abstinenta completă în ceea ce privește accesele de supraalimentare 
și de eliminare a hranei cu un program de 16 săptămâni de terapie 
cognitiv-comportamentală au fost urmărite 4 luni după tratament și 
investigatorii au determinat că 44% dintre paciente recăzuseră (Halmi 
et al., 2002). O trecere în revistă a studiilor care au folosit terapia cog- 
nitiv-comportamentală pentru bulimia nervoasă reflectă cât de greu este 
să tratezi aceste paciente. La jumătate sau mai mult dintre pacientele 
care nu ajung la vindecare completă prin această abordare, rezultatele 
sugerează că accesele de supraalimentare continuă cu o rată medie de 
2,6 pe săptămână, iar eliminarea hranei cu o rată de 3,3 pe săptămână, 
la terminarea tratamentului (Thompson-Brenner et al., 2003). 

Deși abordările dinamice pot să nu fie indicate sau necesare pentru 
toate pacientele, majoritatea dintre ele pot totuși să beneficieze de ele. 
Printre cele care nu răspund s-ar putea ca două treimi să sufere de o 
tulburare de personalitate borderline (Johnson et al., 1989), pe când 
altele s-ar putea să sufere de alte tulburări de personalitate sau de 
depresie semnificativă. Aceste paciente pot necesita psihoterapie expre- 
siv-suportivă pe termen lung și au frecvent nevoie și de intervenţie 
psihofarmacologică. Multe paciente pot să nutrească un resentiment 
franc fata de abordarea comportamentală a simptomelor de bulimie 
(Yager, 1984). Focalizarea pe comportamentul exterior al pacientei în 
timp ce lumea ei internă este neglijată poate să repete experiența paci- 
entei de a crește cu niște părinți care sunt interesați mai mult de 
suprafață decât de substanţă. Yager (1984) a sugerat că 50% dintre toate 
pacientele bulimice sunt nesatisfacute de tehnicile de modificare com- 
portamentală. Unele paciente vor resimţi chiar sarcina de a scrie un 
jurnal zilnic despre obiceiurile lor alimentare ca fiind umilitoare, 
deoarece ele pot să-și considere problemele de alimentare ca fiind 
simptomatice pentru tulburări mai fundamentale. Tratamentul care nu 
se potrivește cu interesele și sistemul de credinţe al pacientei este sortit 
eșecului (Yager, 1984). 

Bulimia nervoasă poate pune viata în pericol. Se știe că pacientele își 
pot altera balanța electrolitică suficient de mult încât să precipite oprirea 
cordului. Monitorizarea biochimiei sanguine trebuie, așadar, să fie parte 
a îngrijirii în ambulatoriu a acestor paciente, cu spitalizarea ca strategie 
de rezervă. Deoarece multe paciente au și o tulburare de personalitate 
borderline sau tulburări afective majore, spitalizarea poate fi necesară 
in fata unei tentative de suicid sau a unei automutilări severe. Trata- 
mentul intraspitalicesc trebuie să urmărească un plan care să cuprindă 
toate aspectele și să fie individualizat și care, în plus de sarcina de a 
câștiga controlul simptomului prin încuierea băilor, să implementeze 

un orar de mese normal, să ofere asistență psihoeducationala de către 
un dietetician și să încurajeze ținerea unui jurnal. Spitalizarea îi oferă 
frecvent terapeutului o oportunitate pentru a înțelege mai bine relațiile 
interne de obiect ale pacientei; facilitează astfel o înțelegere diagnostică 
mai sofisticată și un plan de tratament mai precis: 


Dra W era o studentă de 19 ani cu un amestec de simptome de bulimie și 
anorexie. Ea a fost spitalizată după ce „l-a concediat” pe psihoterapeutul său și a 
pierdut complet controlul acceselor sale de supraalimentare și de eliminare a hranei. 
Părinţii ei, care erau destul de exasperati de comportamentul ei, au adus-o la spital, 
nesimțimdu-se în stare să o facă vreodată să manânce normal. În timpul primei 
săptămâni de spitalizare, dra W l-a informat pe medicul ei din spital că plănuia să 
rămână detașată și distantă, deoarece nu voia să se atașeze de un doctor doar ca să 
fie dezamăgită din nou. S-au implementat imediat mese regulate și întâlniri de grup, 
dar pacienta a refuzat să se ducă la masă sau să participe la întâlniri. A insistat că 
era capabilă să tina o dietă doar mâncând când voia și ceea ce voia. l-a atras atenția 
doctorului că greutatea ei rămânea constantă, așa că nu era o cauză de îngrijorare. 

Echipa de îngrijire a devenit din ce în ce mai supărată pe dra W din cauza lipsei 
ei totale de cooperare. Cu cât pacienta devenea mai încăpățânată si mai rezistentă, 
cu atât echipa insista mai mult ca ea să urmeze structura programului din spital. 
Într-o întrunire a echipei, doctorul a remarcat că pacienta reușise să repete situația 
sa din familie. Afirmând că trebuie să aibă controlul asupra dietei ei, ea i-a provocat 
pe alții să încerce să preia controlul asupra alimentării ei. S-a putut apoi simţi 
victimizată de forțele de control din jurul său, așa cum s-a simțit victimizată de 
părinții săi. 

Doctorita drei W s-a întâlnit cu ea și i-a atras atenţia că încerca să provoace 
echipa intraspitalicească într-o repunere în act a situației sale familiale. Ea a rugat-o 
pe pacientă să reflecteze asupra a ceea ce ar putea câștiga în urma acestei repuneri 
în act. Dra W a răspuns îndicându-i doctoriţei sale că nu era interesată să vorbească. 
Trei zile mai târziu, ea i-a spus doctoritei că ascunsese medicamente și obiecte 
ascuțite într-un sertar închis din camera sa de spital, asftel încât să poată încerca să 
se sinucidă. A spus că decisese să-i spună doctoritei, deoarece într-adevăr nu voia 
să moară, A indicat și că îi era foarte greu să-i comunice sentimente doctoriței sale, 
întrucât credea că ar deveni dependentă într-un mod incontrolabil și că își va pierde 
orice sens al propriului Sine. Era sigură că dependența de doctor ar face ca ea să fie 
exploatată și maltratată în funcție de nevoile doctorului mai degrabă decât să-i fie 
respectate propriile nevoi de a fi tratată. 

Această informaţie a ajutat echipa intraspitalicească să înțeleagă rezistența drei 
W la structura de tratament. Prin refuzul de a coopera, această pacientă încerca să 
capete un sentiment al Sinelui independent de cererile și expectatiile altora. 
Cooperarea cu echipa de îngrijire și colaborarea cu doctorul său din spital purtau 
riscul ca ea să devină o simplă extensie a altora, așa cum i se întâmplase în familie. 
O dată ce această anxietate subiacentă a ieșit la suprafață, membrii echipei i-au 
permis drei W să aibă mai multe de spus în programul său de alimentare. Împreună 

cu un membru al echipei, ea a fost in stare sa colaboreze in aceasta privinta si apoi 
să urmeze un program care a fost acceptabil pentru amândoi. 

Totuși, exact când dra W părea a-și fi ameliorat starea, doctorita ei din spital a 
primit un telefon acasă în dimineaţa de Crăciun în timp ce familia sa deschidea 
darurile. O asistentă din spital suna pentru a o informa că dra W introdusese pe 
ascuns în spital și apoi ingerase un număr mare de laxative și avusese diaree severă 
toată dimineața. Asistenta se temea că dra W ar putea avea nevoie de tratament 
medical de urgenţă, așa încât doctorita s-a simţit obligată să se ducă la spital să vadă 
pacienta. Două zile mai târziu, când dra W era stabilă din punct de vedere medical, 
doctorița a confruntat-o cu ostilitatea de transfer implicată în purgatia ei, apoi a 
sugerat că poate dra W a dorit să-i strice dimineața de Crăciun. Deși pacienta a negat 
pe un ton plat orice astfel de posibilitate, doctorita a trebuit să-și suprime mânia 
intensă la adresa drei W pentru momentul trecerii sale la act. Doctorita și-a dat 
seama treptat că actul de purgatie o făcuse capabilă pe pacientă să-și expulzeze 
propria agresivitate. Ca urmare, ea nu putea înțelege interpretarea de către doctoriță 
a actului său ca fiind unul ostil; doctoriţa a servit inconștient ca un container pentru 
mânia proiectată a pacientei. 


Deși acest caz ilustrează o pacientă mai refractară cu tulburare de 
personalitate borderline ca parte a tabloului clinic, luptele transferentiale 
și contratransferentiale nu sunt atipice pentru ceea ce terapeutii indivi- 
duali întâlnesc frecvent in munca lor cu pacientele bulimice. Terapeutii 
pot să se trezească provocati în mod repetat să accepte „răutatea“ pe 
care pacienta încearcă să o expulzeze. Ei pot să simtă și că „se vomită 
asupra lor“ când pacienta le scuipă înapoi toate eforturile lor tera- 
peutice. Repetarea modelului familial în cursul tratamentului în spital 
sau în psihoterapia individuală îl ajută pe clinician să înțeleagă rolul 
pacientei în interiorul sistemului familial. Deoarece bulimia este atât de 
frecvent parte a unei balante homeostatice în familie, terapia familială 
sau intervenţia familială în asociere cu terapia individuală este frecvent 
necesară. Prin ignorarea sistemului familial, terapeutul poate să riște ca 
ameliorarea pacientei să fie teribil de amenințătoare pentru alți membri 
ai familiei. Printre reacţiile de apărare la această ameninţare se poate 
număra o subminare insidioasă a tratamentului pacientei bulimice sau 
dezvoltarea unei disfuncţii serioase la un alt membru al familiei. Nevoia 
familiei pentru boala pacientei bulimice trebuie respectată, iar părinții 
trebuie să se simtă „susținuți“ și validati astfel încât să nu saboteze 
tratamentul (Humphrey și Stern, 1988). 

Din cauza ambivalentei lor intense și a temerii de a nu tulbura 
echilibrul familial, multe paciente bulimice vor încerca să evite terapia 
psihodinamică intensivă. Ele pot să se considere pe sine deficiente, și 
explorarea psihoterapeutică implică un risc ca această deficiență să fie 
expusă (Reich și Cierpka, 1998). Introducerea unui orar de alimentare 
și evidenţierea asocierii dintre unele obiceiuri de alimentare și unele 

stări emoţionale pot fi o cale extrem de eficientă pentru a construi o 
alianţă terapeutică cu pacienta. Una dintre dificultățile de contratransfer 
obișnuite care se întâlnesc este dorința de a vindeca repede pacienta, 
ceea ce-l face pe terapeut să înceapă să o ,supraalimenteze” pe pacientă 
prin introducerea prea multor intervenții interpretative prea devreme. 
Așa cum au avertizat Reich și Cierpka (1998), interpretările și con- 
fruntările pot fi mânuite într-un mod bulimic prin consumul lor lacom, 
dar fără a fi apoi digerate într-un mod adecvat. Deși în majoritatea 
locurilor, terapia cognitiv-comportamentală a devenit abordarea psiho- 
terapeutică preferată pentru bulimia nervoasă, terapia psihodinamică 
încă are un rol de jucat. Într-un studiu atent conceput și care compară 
terapia cognitiv-comportamentala și terapia dinamică, rezultatele 
inițiale au favorizat-o pe prima, dar într-o perioadă mai lungă de urmă- 
rire ambele forme de terapie au fost aproximativ egale ca eficacitate 
(Fairburn et al., 1995). 

Psihoterapia dinamică de grup poate fi și un tratament adjuvant 
folositor, O literatură empirică din ce în ce mai amplă aduce mărturie 
despre eficacitatea psihoterapiei de grup pentru pacientele cu bulimie 
nervoasă (Harper-Guiffre et al., 1992; Liedtke et al., 1991; Mitchell et al., 
1990). Într-o trecere în revistă a 18 rapoarte diferite asupra acestei 
modalități cu paciente bulimice tratate în ambulatoriu, Oesterheld et al. 
(1987) au găsit motive pentru un optimism prudent. Consensul a fost 
că psihoterapia de grup reduce în mod eficient simptomele bulimice 
într-o proporție medie de 70%. Totuși aceste cifre par exagerate, de- 
oarece majoritatea studiilor au exclus abandonurile din calculele lor. 
Ratele de abandon au tins să fie mari chiar dacă majoritatea grupurilor 
excluseseră pacientele cu tulburare de personalitate borderline și altă 
patologie severă de caracter. Datele de urmărire pe termen lung lipseau 
și ele. Terapeutii de grup au apărut ca fiind de acord, la fel de mult ca 
și terapeutii individuali, cu ideea că o remisie stabilă necesită atât 
insight, cât și controlul simptomului. Într-un studiu controlat rando- 
mizat al terapiei de grup psihanalitice si al psihoeducatiei pentru un 
grup de paciente cu tulburare cu accese de supraalimentare, majoritatea 
pacientelor nu mai prezentau tulburări ale comportamentului alimentar 
și au avut o rată mai mică a episoadelor de supraalimentare (Ciano et 
al., 2002). În grupul de paciente cu terapie analitică, aceste câștiguri au 
fost mai susținute după o urmărire de 6 și de 12 luni. 

În rezumat, indicatia pentru o abordare dinamică a bulimiei nervoase 
este o lipsă de răspuns la metodele cognitiv-comportamentale și 
psihoeducationale limitate în timp. Intervenţiile familiale sub forma 
suportului, educației și posibil terapie familială sunt, de asemenea, 
necesare în general. O formă de control a simptomului este necesară în 
asociație cu celelalte abordări. Spitalizarea scurtă, grupurile de suport 
cum ar fi GA și psihoterapia de grup pot toate să o ajute pe pacientă în 


12. Tulburările datorate utilizării de substanțe și tuiburările de comportament alimentar 353 


ceea ce priveste controlul simptomului. Unii psihoterapeuti individuali 
considera si ei controlul simptomului ca parte a procesului de tratament. 
Un subgrup substantial de paciente bulimice cu patologie severă de 
caracter asociată, tendinţe suicidare și risc de tulburări electrolitice care 
pun viaţa în pericol va necesita psihoterapie în contextul spitalizării pe 
termen lung. Aceste paciente sfidează cele mai mari eforturi făcute de 
cei care le îngrijesc pentru a le structura viața. Ele par a fi înclinate către 
o evoluție autodistructivă care poate într-adevăr să le fie fatală fără un 
tratament intraspitalicesc pe termen lung. 

13. Dementa si alte tulburări 
cognitive 


Este greșit in principiu să încercăm să facem o distincție între așa-zisele tulburări 
organice și funcționale în ceea ce privește simptomatologia și tratamentul. La ambele 
afecțiuni, este vorba despre funcționarea anormală a aceluiași aparat fizico-psihic și despre 
încercările organismului de a se adapta la aceasta. Dacă perturbările — datorate leziunii 
cerebrale sau conflictelor psihologice — nu dispar spontan sau nu pot fi remediate prin 
tratament, organismul trebuie să găsească un nou mecanism de adaptare la viață în ciuda 
persistenței acestora. Datoria noastră este să ajutăm pacienţii să realizeze această adaptare 
prin mijloace fizice sau psihologice; procedura și scopul terapiei la ambele afecțiuni sunt, 
în principiu, aceleași. 

Kurt Goldstein 


În această afirmaţie de avertisment față de dualismul minte /creier, 
Goldstein ne reamintește interdependenta fundamentală dintre psiho- 
logie si biologie. Traditionala distincție dintre sindroamele organice si 
cele funcționale implică faptul că psihologia este irelevantă pentru 
prima, iar biologia este irelevantă pentru cea de-a doua. Pentru că 
termenul organic desemnează, în general, prezenţa unei leziuni ana- 
tomice reale a structurilor neuronale și gliale, unii psihiatri văd aceste 
tulburări ca fiind în afara domeniului lor de activitate și îndrumă acești 
pacienţi spre neurologie. Psihiatrii dinamici în particular pot vedea 
pacienții cu modificări structurale ale creierului ca având o capacitate 
de abstractizare prea mică pentru a fi accesibili unei intervenţii 
psihoterapeutice. Această renunțare este nefericită pentru că clinicianul 
dinamic are multe de oferit pacientului deteriorat cognitiv. 

Personalitatea este rezultatul final al unei serii de funcții complexe 
care au loc în structurile corticale (și subcorticale). Factorii psihodina- 
mici în tulburările care implică leziunea creierului pot fi abordati cel 
mai eficient împărțind afecțiunile în cele care apar de la naștere și cele 
care implică deteriorarea țesuturilor cerebrale mai târziu de-a lungul 
vieţii (Lewis, 1986). În acele afecțiuni care apar de la naștere, 

problemele psihologice ale fiecărei faze de dezvoltare de-a lungul pie, 
sunt modelate de către deficitele neuroanatomice ale pacientului. În 
afecțiunile cu debut tardiv, dezvoltarea nu a fost împiedicată de 
disfuncţii neuronale, deci problema principală este adaptarea la 
pierderea nivelului anterior de funcționare. Discutia din acest capitol 
se axează pe acele tulburări de deficit cognitiv pentru care abordările 
dinamice sunt în mod special folositoare. 


13.1 Afectiuni prezente de la naștere: tulburarea hiperkinetică 
și de deficit de atenție 


Factorii genetic-constitutionali și perinatali care determină leziuni 
ale creierului joacă un rol-cheie în fiecare fază de dezvoltare de-a 
lungul vieţii. Deși la un moment dat se credea că copiii „depășeau“ 
această tulburare hiperkinetică și de deficit de atenţie (THDA), acum 
este limpede că ea poate persista și în viata adultă (Bellak, 1977; 
Biederman, 1998; Biederman et al., 1993; Hartocollis, 1968). 
Clinicienii ar trebui să aibă un grad înalt de suspiciune cand un 
pacient prezintă un istoric de răspuns slab la tratamentul psihiatric 
și psihologic conventional, o inabilitate cronică de a face fata 
nivelului așteptat de către profesori și părinţi, un istoric de frustrări 
ale vieţii repetate, probleme de orientare spaţială (ca rătăcirea sau 
dificultăți de a face distincţia între stânga și dreapta), izbucniri 
emoționale, neliniște, un istoric de serviciu cu întreruperi, tulburări 
de memorie și discrepanțe marcate între performanţe și scorurile 
verbale de IQ. 

Pacienţii care cresc cu THDA au în mod frecvent o mulțime de 
deficite subtile care pot fi clasificate după funcțiile specifice Eului 
(Bellak, 1977). Funcţiile autonome primare (ca percepția, memoria 
și capacitățile motorii) sunt cele mai frecvente capacități modificate 
ale Eului. Următoarele sunt deficitele în abilitatea de a regla și 
controla impulsurile și afectele, care se vor manifesta ca frecvente 
izbucniri de temperament, atacuri și toleranţă scăzută la frustrare. 
De asemenea, funcția Eului implicată în formarea unei bariere 
pentru stimulii interni și externi este ușor de supraîncărcat. Deși 
procesul gândirii pentru acești pacienţi poate fi intact din punct de 
vedere formal, abilitatea de a gândi abstract este, în mod tipic, 
compromisă. În concluzie, datorită faptului că acești pacienți au un 
deficit fundamental în funcționarea sintetic-integrativă, ei se 
străduiesc să alăture idei contradictorii și sentimente într-un întreg 
unificat. 

Da 


13.1.1 Înţelegere psihodinamică 


Criteriile de diagnostic pentru THDA așa cum sunt definite în 
DSM-IV-TR (American Psychiatric Association, 2000) se axează în 
principal pe fenomenele comportamentale. Experiențele psihice ale 
indivizilor cu această tulburare sunt rar discutate, în parte din cauza 
numărului mic de contribuții psihanalitice despre THDA și a dificul- 
tatilor de învăţare. Totuși, mai recent, psihanaliști și clinicienii informați 
psihanalitic au început să conceptualizeze aceste afecțiuni din punct de 
vedere psihodinamic (Gilmore, 2000; Rothstein, 1998; Rothstein și 
Glenn, 1999). 

Pentru a înțelege pacienţii adulți cu forme congenitale de leziuni 
cerebrale, clinicienii trebuie să ia în considerare impactul pe care îl are 
un substrat neural compromis asupra succesului proceselor de dez- 
voltare normale. Copilul aflat în creștere se zbate zilnic cu o tensiune 
inerentă, între presiunea pulsiunilor și afectelor pe de o parte și 
controlul cortical, pe de altă parte. Presiunea pulsională rezistă acestei 
dominante când copilului îi lipsește dotarea normală pentru functio- 
narea cortexului (Weil, 1978). In mod similar, sferele lipsite de conflict 
sau autonome ale funcționării Eului (ca intelectul, limbajul, gândirea, 
percepția, motilitatea și limbajul) depind de înzestrarea constituțională 
(Hartmann, 1939/1958). 

Numeroși autori au comentat pe marginea efectelor deficitelor 
cognitive structurale asupra dezvoltării Sinelui și internalizării relațiilor 
de obiect (Allen et al., 1988; Buchholz, 1987; Gilmore, 2000; Kafka, 1984; 
Lewis, 1986; Palombo, 1979; Pickar, 1986; Rothstein, 1998; D.N. Stern, 
1985; Weil, 1978). După cum notează Daniel Stern (2004), dezvoltarea 
Sinelui depinde de o matrice intersubiectivă, începând cu cea dintre 
mamă sau îngrijitor și copil. Copiii cu disfunctionalitate cognitivă 
structurală vor fi incapabili să perceapă clar sau să integreze efectiv 
semnalele afective de la mamă. Când copilul nu reușește să reacționeze 
la mamă după așteptările ei, ea poate deveni anxioasă, astfel intro- 
ducând tensiuni și neînțelegeri în interacțiunile mamă-copil. Părinţii 
pot să se confrunte cu situația în care copilul reacționează anormal sau 
este în alt fel deficitar, ca urmare a unei vătămări narcisice profunde 
(Buchholz, 1987). Părinţii se pot retrage din fata copilului și își pot 
exprima dezamăgirea în toate interacțiunile viitoare, ceea ce ar conduce 
la o perturbare a autostimei copilului (Abrams și Kaslow, 1976). În mod 
alternativ, părinţii pot deveni supraimplicati si supraprotectivi. Pe 
măsură ce acești copii cresc și se dezvoltă, ei continuă să fie sub 
așteptările părinţilor lor, rezultând în continuare sentimente de eșec și 
umilință. Acești copii au un control cortical al impulsurilor mai scăzut, 
ducând la mai multe dojeni parentale, la mai multe interacțiuni în care 
ceilalți sunt supăraţi si punitivi și la experienţe cu părinți care exprimă, 

prin anxietatea lor excesivă, faptul că separarea de o figură parentală 
este periculoasă (Pickar, 1986; Weil, 1978). Deoarece acești copii sunt 
adesea incapabili să aprecieze eficace succesiunea cauză /efect, ei nu 
leagă răspunsurile de respingere ale altora de propriul comportament, 
ceea ce se concretizează în sentimente de victimizare și neajutorare 
(Bryan, 1977). 

Defecte în funcțiile primare ale Eului autonom de percepție vizuală 
și auditivă și de memorie vor afecta negativ abilitățile acelei persoane 
de a realiza constanta de obiect. Copiii cu deficite de învățare și THDA 
au adesea o incapacitate de a se consola pentru că ei nu au putut 
niciodată să internalizeze și să menţină figuri materne liniștitoare ca 
imagini pline de înţeles afectiv. În consecință, ei se pot lupta să mențină 
un simţ stabil al Sinelui. Incapacitatea lor de a percepe cu acuratețe 
semnale sociale de la alții contribuie la imposibilitatea lor observabilă 
frecvent de a relationa cu alţii într-o manieră adecvată social (Bryan et 
al., 1980). 

Pentru a compensa sentimentele profunde de inadecvare și incom- 
petenta, indivizii cu THDA pot dezvolta idei defensive de grandoare. 
Kafka (1984) a făcut referire la un astfel de pacient care a venit la 
analiză. Crescând cu o mulțime de deficite de învăţare și alte deficite 
cognitive, pacientul s-a simţit un „prefăcut“ toată viata sa. Pentru a face 
fata sentimentului că ceva fundamental lipsea, și-a asumat o postură 
defensivă de independenţă și grandoare. Se simţea rusinat și umilit de 
dependenţa sa fata de ajutorul de la alții în deficitul său de orientare 
spaţială. Pentru că asocia această neputinţă cu o lipsă de masculinitate, 
se simțea profund rușinat. 

Unii indivizi pot compensa deficitele neuropsihologice prin supra- 
dezvoltarea altor arii ale funcționării Eului. Inventatorul Thomas 
Edison, de exemplu, avea deficit de învăţare. Totuși, când eforturile 
compensatorii eșuează, tinerii pot evita să se confrunte cu frustrarea 
enormă a eșecului repetat îndreptându-se către delincventa juvenilă 
(Pickar, 1986). În loc să se confrunte cu rușinea și umilința asociate cu 
tentativa soldată cu eșec de a răspunde așteptărilor academice și sociale 
ale altora, adolescentul poate adopta o atitudine de dispreț fata de 
valorile părinţilor, profesorilor și ale societății în general. 


13.1.2 Consideraţii asupra tratamentului 


Nihilismul terapeutic al pacienţilor cu leziuni cerebrale este ne- 
garantat. Așa cum a remarcat și Lewis (1986): „Credinţa necalificată că 
leziunea cerebrală face persoana inaccesibilă schimbării psihologice 
semnificative de-a lungul procesului de psihoterapie este eronată și 
derivă din percepția greșită că leziunea cerebrală este o entitate 

monolitică“ (p. 78). Terapeutul nu se poate aștepta ca tendinţa către 
gandirea concreta sa dispara in totalitate, dar multi pacienti castiga 
substantial in abilitatea de a gandi simbolic sau abstract (Buchholz, 
1987). Chiar si intr-o terapie foarte expresiva ca psihanaliza, Kafka 
(1984) a descoperit faptul că nu sunt necesare modificări semnificative 
de tehnică pentru acești pacienţi. El a observat totuși că pacientul său 
a reacționat cu un sentiment de umilință narcisică la mici scăpări, din 
cauza faptului că aceste incidente păreau să îi expună defectele. În plus, 
Kafka a trebuit adesea să repete interpretările cu răbdare și tact, în 
contexte variate, folosind diferite exemple. 

Adaptarea abordării terapeutice la pacienţii cu deficite cognitive mai 
severe necesită o înțelegere precisă a modului în care aceste deficite 
afectează abilitatea pacienţilor de a face psihoterapie. De exemplu, 
Lewis (1986) a descris o pacientă care prezenta perturbări ale memoriei 
încă din copilărie, care o împiedicau să rememoreze o imagine mintală 
liniștitoare a terapeutului ei. Ea nu putea să menţină continuitatea între 
ședințele ei de o oră cu o frecvenţă de două ori pe săptămână pentru că 
nu putea să își amintească cuvintele terapeutului sau imaginea acestuia. 
Doar schimbarea frecvenţei și duratei întâlnirilor la o jumătate de oră 
în fiecare zi a săptămânii i-a permis pacientei să internalizeze procesul 
terapeutic mai eficient, pentru că-și putea aminti cum arăta și cum 
vorbea terapeutul. 

Eșecuri repetate ale empatiei caracterizează poveștile de viata ale 
acestor pacienţi. Începând cu părinţii, ceilalți oameni nu înțeleg natura 
și extinderea acestor limitări cognitive și în mod repetat ei se așteaptă 
la mai mult decât pot acești pacienţi să ofere. Datorită acestui model de 
viata, unii clinicieni (Buchholz, 1987; Palombo, 1979) au sugerat folosirea 
unei abordari psihologice a Sinelui, Experientele repetate de fragmen- 
tare a Sinelui și deflatie conectate cu lipsa răspunsurilor de oglindire 
ale altora pot fi abordate o dată ce aceste sentimente apar în procesul 
de transfer. Terapeutul poate in mod empatic să reflecte straduintele 
pacientului pentru admiraţie și aprobare și poate explica cum deficitele 
cognitive au interferat cu aceste straduinte. Astfel, terapeutul servește 
ca obiect al Sinelui care ajută pacientul să simtă tristețea, ajută pacientul 
în construirea unui Sine mai armonizat și încurajează iertarea de sine. 

Deși empatizarea cu experiențele pacientului de a fi deficitar poate 
fi de ajutor, terapeutul își asumă astfel riscul de a ignora conflictul 
intrapsihic. Rothstein (1998) a pus accentul pe importanța explorării 
modului în care dificultățile cognitive specifice pacientului se între- 
pătrund cu conflictele intrapsihice. Ea a subliniat că disfunctiile neuro- 
psihologice nu pot fi complet separate de conflictele interne și fanteziile 
inconștiente despre sine însuși si despre alții. Gilmore (2000), care a 
împărtășit această preocupare, a indicat ca terapeutul ar trebui să vadă 
THDA ca o perturbare în funcția organizatorică, sintetică și integrativă 

a Eului. Din aceasta perspectiva terapia orientata psihanalitic poate fi 
de real ajutor pentru acești pacienţi. Gilmore a remarcat că adulţii cu 
THDA pot dezvolta modalități stereotipice de a relationa cu ceilalți ca 
un mecanism de apărare împotriva anxietatii lor fata de eșecul recu- 
noașterii cererilor unei situații interpersonale. Terapia psihodinamică 
poate ajuta acești pacienţi să își dezvolte autostima și încrederea de sine 
și o mai mare capacitate de flexibilitate în relaţiile cu ceilalți prin 
modalități neprogramate și spontane. Fragilitatea narcisică și nevoia de 
a fi în control adesea domină pacienţii adulţi cu THDA, și terapia 
dinamică în asociere cu medicatia stimulantă poate întări sentimentul 
lor de autostimă și poate îmbunătăţi capacitatea lor de a răspunde și 
interactiona cu ceilalți într-o modalitate care permite spontaneitatea și 
flexibilitatea. 

În mod frecvent medicii omit să ia în calcul dimensiunea structurală 
cerebrală datorită subtilitatii ei și datorită prezenței simptomelor 
tulburării de personalitate mult mai frapante. Clinicienii care presupun 
că toată simptomatologia este legată de patologia caracterului pot | 
dezvolta o mare frustrare de contratransfer când pacienţii reacționează” 
la intervenţii cu pierderea atenţiei, deficite de memorie și nereușite în 
reflectia asupra intelesurilor. Pe măsură ce iritatia terapeutului crește, 
pacientul simte din ce în ce mai mult ratarea, pentru că nu poate 
răspunde în mod adecvat tratamentului, astfel rememorând experiențe 
trecute cu părinţii, profesorii și angajatorii. 

Un studiu pe pacienţi spitalizati cu boli refractare la tratament a 
trasat profilul psihologic al pacienţilor cu tulburări psihiatrice severe 
complicate cu elemente „organice“ (Allen et al., 1988; Colson și Allen, 
1986). Problemele de autostimă și modularea afectuiui sunt două 
elemente comune ale acestui grup de pacienţi. Rar acești pacienți au 
tulburări neurologice clare și astfel simptomele lor sunt dificil de 
diagnosticat. Imaginea diagnostică cumulativă a semnelor neurologice 
ușoare, anomaliilor la limită pe electroencefalogramă și deficitelor 
sporadice la testele neuropsihologice implică o disfunctie a sistemului 
nervos central. Implicarea subcorticală, manifestată prin episoade de 
pierdere a controlului comportamental și furtuni afective, pare să fie de 
o mai mare importanţă decât deficitele corticale. Acești pacienţi se simt 
neajutorati în fata eruptiilor afective copleșitoare. Într-o încercare 
disperată de a câșhga un sim} de contro) și stăpânire de sine, ei pretind 
că aceste episoade sunt acte volitionale destinate intimidării celorlalți — 
un răspuns similar unei idei delirante de grandoare. Exploziile lor duc 
la o mai mare izolare fata de ceilalți, o mai mare umilinţă și o scădere 
a autostimei. Acești pacienţi trăiesc cu frica unei viitoare pierderi a 
controlului. Pentru a face fata acestei ameninţări, ei dezvoltă posturi 
defensive extreme împotriva oricărui tip de afect, devenind reținuți și 
superficiali la fel ca persoanele cu alexitimie. Pentru a se feri de senti- 

mente, adoptă frecvent mecanisme de apărare cum ar fi negarea si 
externalizarea. 

Așteptările înalte ale terapeutilor și pacienţilor pentru performanţe 
academice și vocationale contribuie la un cerc vicios pentru acești 
pacienţi. Pentru că ei sunt incapabili să se ridice la nivelul acestor 
așteptări înalte, stima lor de sine scade și frustrarea lor crește, ducând 
la noi vulnerabilitati către explozii afective. Aceste episoade de pierdere 
a controlului smulg reacții de răspuns negative adiționale din partea 
părinţilor și terapeutilor și erodeaza în continuare autostima pacienţilor. 
Diagnosticul contribuţiei bazate cerebral adesea este terapeutic în sine, 
și acești pacienți răspund în general cu ușurare la el. Diagnosticul 
conduce, de asemenea, la așteptări mai scăzute din partea părinților și 
clinicienilor. Prin urmare, cercul vicios este întrerupt și pacienţii dez- 
voltă o mai mare stimă de sine și un simţ de stăpânire de sine crescut 
pe măsură ce episoadele de pierdere a controlului diminuează și simțul 
lor cronic de eșec scade. 


13.2 Afectiuni cu debut târziu: leziunea cerebrală și dementa 


Creierul uman care suferă o leziune mai târziu în ciclul evoluției 
presupune un set diferit de probleme terapeutice. În aceste cazuri, 
pacientul s-a depreciat de la un nivel precedent de funcționare și atât 
pacientul, cât și familia trebuie să se adapteze schimbării. Aceste 
afecțiuni se încadrează în două mari categorii: 1) leziuni acute ale 
creierului cu o alterare bruscă a funcționării și 2) boli degenerative 
progresive cu un declin treptat. Ambele forme de leziuni sunt luate în 
considerare în această discuţie. les din atenţie deliriumul, stările de 
intoxicație cu medicamente sau droguri sau abstinenta si alte leziuni 
acute, care dispar rapid când boala sau agentul toxic au fost înlăturate, 
deoarece problemele psihodinamice sunt mai putin relevante pentru 
aceste afecțiuni. 


13.2.1 Înţelegere psihodinamică 


Sinele, la nivel fundamental, este un produs al funcționării creierului. 
Lezarea țesutului cerebral poate produce alteratii semnificative ale 
simțului de identitate al individului, astfel cauzând familiei și celor 
dragi sentimentul că pacientul nu mai este aceeași persoană. Trauma 
cerebrală afectează de obicei lobii frontali și temporali, influențând 
dramatic capacitatea pacientului să interpreteze semnificația stimulilor 

și să îi conecteze pe aceștia cu sentimente relevante (Prigatano, 1989), 
Astfel de modificări lovesc adânc în inima personalității. 

Constienta Sinelui este greu de localizat pe o arie corticală. Studii cu 
pacienţi ale căror emisfere cerebrale au fost deconectate chirurgical 
(Sperry et al., 1979) arată că simţul Sinelui este prezent în ambele 
jumătăţi ale creierului. Pare să fie o schemă complexă la care regiuni 
diferite cerebrale aduc contribuții diferite. 

Pacienţii reacționează la pierderea identității în anumite moduri 
caracteristice. Goldstein (1952), unul dintre primii investigatori ai 
efectelor psihologice ale leziunilor cerebrale, a descris o stare anxioasă 
pe care a numit-o reacție catastrofică. Atunci când pacienţilor cu leziuni 
cerebrale li s-a cerut să îndeplinească o sarcină simplă care nu prezenta 
nici o problemă pentru ei înainte de traumă, aceștia au devenit supăraţi, 
agitati și extrem de anxioși. Goldstein a observat că ei percepeau pro- 
priul eșec ca pe un pericol la adresa propriei existente. Ca o reacție la 
această amenințare, pacienţii, în mod caracteristic, își restrictioneaza 
modul de viata, astfel încât să nu fie expuși unor situații nefamiliare sau 
unor sarcini imposibile. În modul acesta ei se apără împotriva anxietății 
catastrofice prin evitarea conștientizării defectelor lor. Acești pacienţi 
devin adesea excesiv de ordonati până la a fi obsesiv-compulsivi. 
Păstrarea tuturor lucrurilor la locul lor le dă iluzia controlului asupra 
mediului. De asemenea, ea transformă pasivitatea în activitate și asigură 
o soluție concretă unei probleme complexe, abstracte. 

Când pacienţii cu leziuni cerebrale pot să-și restrictioneze suficient 
modul de viaţă, ei pot părea remarcabil de lipsiţi de anxietate și par sa 
fi uitat de defectele lor. În ciuda dovezilor problemelor de memorie, ale 
comportamentelor copilărești și ale irascibilitatii, ei pot să nege adesea 
orice fel de limitări. De fapt, un studiu (Oddy et al., 1985) a arătat că 
40% dintre pacienţii studiati la 7 ani după ce au suferit o leziune 
cerebrală respingeau ideea unei dizabilități de orice fel. Clinicienii pot 
face eforturi să diferentieze negarea neurogenică de cea psihogenică la 
acești pacienţi. Lewis (1991) a subliniat faptul că în contrast cu formele 
psihologice de negare, negarea de origine neurologică se remite în 
câteva ore sau zile de la momentul leziunii, apare mai degrabă ca un 
model al deficitelor globale decât ca un simptom izolat și nu produce 
anxietate sau agitaţie la pacienţii care se confruntă cu ea. 

Pierderea treptată a funcționării, tipică pentru sindroamele de 
demenţă, se prezintă în general ca o imagine oarecum diferită, Per- 
soanele cu demenţă păstrează un simţ al propriei identități până relativ 
târziu în cursul bolii. Ele pot fi capabile să funcționeze în continuare 
profesional și social rezonabil. Aproximativ două treimi din cazurile de 
demenţă implică boala Alzheimer și durata medie a declinului în astfel 
de cazuri este de circa 10 ani (Small et al., 1997). În această perioadă a 
declinului, care poate dura până la 20 de ani, o varietate de tulburări 

de dispoziţie și personalitate pot să apară alături de declinul cognitiv. 
Pe măsură ce boala avansează, pacientul prezintă riscuri mari să se 
confrunte cu dificultăți din ce în ce mai mari la calcule, îndeplinirea 
sarcinilor complexe și fluenta limbajului. La acest moment al bolii, când 
pacienţii realizează că nu mai pot îndeplini sarcinile pe care odată 
puteau să le facă, pot apărea reacții catastrofice similare cu ale 
pacienţilor cu leziuni cerebrale. Izbucniri de mânie și chiar combativitate 
se pot dezvolta o dată ce boala avansează. 

Dintr-o perspectivă psihodinamică, pierderea facultăților mintale 
asociată cu demenţă progresivă poate fi înțeleasă ca un proces regresiv 
al Eului, în care mecanisme de apărare mai mature fac loc unor modele 
de apărare mai primitive (Weiner, 1991). Aspecte ale personalității care 
au fost parțial reprimate de către un cortex intact biologic apar treptat 
pe măsură ce straturile de apărare se erodează. Mecanismele de apărare 
de nivel înalt, cum ar fi altruismul, sunt înlocuite, de exemplu, de 
admiraţia de sine. Negarea și proiecția sunt probabil cele mai obișnuite 
mecanisme de apărare primitive folosite de persoane cu demenţă. Când 
apare o pierdere de memorie, pacienții cu demenţă aruncă mai degrabă 
vina asupra altora decât să își asume responsabilitatea erorii. 

La multi pacienţi în vârstă cu demenţă de tip Alzheimer, tragedia 
bolii este că conștiința de sine poate rămâne intactă pe măsură ce alte 
funcţii mintale se deteriorează. Pentru că memoria recentă tinde să fie 
sacrificată înaintea memoriei îndepărtate, multi pacienți pot să-și aducă 
aminte foarte bine cum erau în trecut, ceea ce face ca statutul lor 
disfunctional curent să fie și mai deranjant pentru ei. Într-o anumită 
măsură, continuitatea Sinelui de-a lungul timpului depinde de 
capacitatea memoriei. Pe măsură ce memoria îndepărtată începe să se 
șteargă o dată cu avansarea bolii, identitatea pacienţilor începe să 
dispară o dată cu memoria acestora. În final, pacientul nu-i mai poate 
recunoaște pe cei dragi, pe membrii familiei și nu-și mai poate aminti 
evenimentele de viata semnificative. 

Obiectele interne — în mod particular introiectiile consolatoare — 
pot fi, de asemenea, sacrificate ca parte a procesului de demenţă. Me- 
moria îi implică pe ceilalți la fel de mult cât implică și sinele. Următorul 
exemplu de caz arată cum pierderea memoriei poate fi asociată atât cu 
pierderea unei introiectii consolatoare, cât și cu recurenta anxietatilor 
timpurii din viata. 


DI X, de 75 de ani, a cerut o consultatie psihiatrică pentru că dificultățile de 
memorie și cognitie asociate cu boala Alzheimer îl făceau să se simtă ca si cum „își 
pierde mințile“. Cu trei ani înainte de a consulta un psihiatru, un medic internist 
i-a spus că va trebui să renunţe la munca part-time din cauza tulburărilor de 
cognitie. După acea conversație, dl X a observat probleme din ce în ce mai mari cu 
memoria, abstractizarea, efectuarea calculelor și exprimarea verbală, probleme care 

ii limitau activitățile zilnice. El se simțea, de asemenea, foarte anxios noaptea, cand 


se ducea la culcare. 

Când a fost întrebat despre alte episoade anterioare de anxietate, dl X și-a amintit 
despre trecutul său îndepărtat. La vârsta de doi ani și nouă luni el a fost trimis să 
locuiască cu bunica sa după moartea părinților. Prima dată când și-a amintit să fi 
avut un atac de panică a fost la scurt timp după aceasta. DI X și-a adus aminte cum 
asculta noaptea respirația bunicii de partea cealaltă a peretelui camerei. Când i s-a 
părut ca aceasta nu mai respira, a trăit un moment de panică ce a condus la 
adoptarea unei poziţii fetale, la legănare și la rostirea numelui bunicii. A fost copleșit 
de un sentiment de groază că bunica sa ar putea muri ca și părinţii sai. DI X a 
resimţit ulterior anxietate când a trebuit să-și părăsească bunica pentru a merge la 
grădiniță. De-a lungul copilăriei și adolescenţei el a resimţit anxietate la limita panicii 
de fiecare dată când s-a confruntat cu orice formă de separare, mutare geografică 
sau schimbare de rol. 

De-a lungul vieții sale adulte, dl X a menţinut relaţii cu figurile ocrotitoare din 
mediul său pentru a se feri de orice fel de sentimente ale anxietatii de separare sau 
panică. 

De exemplu, el s-a căsătorit cu o femeie cu 20 de ani mai tânără decât el pentru 
a se asigura că nu-l va abandona prin moarte, lăsându-l singur și izolat. În mare 
parte el nu a avut simptome de anxietate până la vârsta de 72 de ani, când internistul 
său l-a informat că are boala Alzheimer. Procesul de demenţă a perturbat un 
echilibru pe care el l-a obținut de-a lungul unei lupte considerabile, timpuriu în 
viata. Sentimentul că începe „să-și piardă mințile“ a fost asociat cu pierderea 
imaginii interne, consolatoare a bunicii lui. Când stătea in pat noaptea a simţit din 
nou teroarea abandonului asociată cu pierderea sa de memorie. Ca urmare, el a 
devenit din ce în ce mai dependent și mai ancorat în relaţia cu soția sa. 


13.2.2 Consideraţii asupra tratamentului 


Planificarea tratamentului depinde de evaluarea corectă a urmă- 
torilor factori (Lewis, 1986; Prigatano și Klonoff, 1988): 1) modul exact 
în care leziunea cerebrală a afectat ariile senzoriale, motorii și cognitive; 
2) reacția psihologică a pacientului la deficitele organice; 3) impactul 
leziunii cerebrale, dar și al reacției pacientului asupra adaptării psiho- 
logice și sociale a pacientului; 4) contribuţia structurii personalității 
premorbide a pacientului la imaginea clinică; și 5) diferențierea acelor 
simptome care sunt sechele directe ale leziunii cerebrale de cele care 
sunt asociate cu conflicte de apărare precedente sau deficite ale Eului, 
apărute acum ca un rezultat al traumei. Acest tip de evaluare necesită 
un istoric detaliat de la un membru al familiei sau de la o altă persoană 
semnificativă în viata pacientului. 

O parte a evaluării acestor pacienţi include o analiză a adecvării lor 
pentru psihoterapia expresiv-suportivă. Lewis și Rosenberg (1990) au 

delimitat cinci indicatori pentru selectia categoriilor de pacienti cu 
deficite neurologice care pot beneficia de terapie dinamica: 1) motivatie 
personală, atât ca să înceapă, cât și ca să rămână in procesul psiho- 
terapeutic; 2) un istoric de cel puţin o relaţie interpersonală semnifica- 
tivă; 3) un grad de succes și realizare într-un domeniu al vieţii; 
4) absenţa problemelor serioase de limbaj fie de tip expresiv, fie de tip 
receptiv; 5) absenţa simptomelor de lob frontal, cum ar fi anosognozia, 
apatia severă sau impulsivitatea marcată, care ar face psihoterapia 
imposibilă. Un alt factor care poate fi critic în determinarea adecvării 
psihoterapiei este situația financiară a pacientului ca rezultat al leziunii 
creierului. Când ajutorul social recompensează substanţial pacientul 
pentru accidentul suferit, psihoterapia poate fi ineficientă. Dacă pacienții 
sunt recompensati financiar pentru că au rămas infirmi, starea lor se 
deteriorează adesea și motivaţia de a se schimba cu ajutorul psiho- 
terapiei poate fi sever compromisă (Prigatano și Klonoff, 1988). 

Valoarea psihoterapiei dinamice pentru pacienţii cu leziuni cerebrale 
a fost remarcată de câțiva autori (Ball, 1988; Lewis, 1986; Lewis și 
Langer, 1994; Lewis și Rosenberg, 1990; Morris și Bleiberg, 1986; Priga- 
tano și Klonoff, 1988; J.M. Stern, 1985). Un scop major al oricărui proces 
psihoterapeutic este de a ajuta acești pacienţi să accepte amploarea 
acestor deficite și limitări în vederea reîntoarcerii la muncă. Pentru a 
îndeplini acest scop, terapeutul trebuie să fie sensibil la leziunea 
narcisică inerentă în acceptarea afectării ireparabile a capacităților unui 
individ, a abilităților intelectuale, a talentelor si chiar a esenței perso- 
nalității individului. Este esenţial ca terapeutul să respecte și să 
empatizeze cu nevoia pacientului de a nega (Lewis, 1991). Confruntări 
directe cu negarea au șanse foarte mari să nu ducă la nici un rezultat și 
pot chiar distruge orice speranță de a dezvolta o alianță terapeutică, 
Promovarea acceptării proprii și a limitărilor cognitive necesită 
expunerea pacienţilor la realitatea deficitelor într-un mod care le 
permite pacienţilor să simtă tristețe săptămână de săptămână pe o 
perioadă extinsă. Chiar pacienţii cu leziuni cerebrale pot avea capa- 
citatea să folosească metaforic simboluri într-un mod reconfortant. 
Simbolistica poate însoţi procesul doliului (Lewis și Langer, 1994). Un 
model psihoeducational în care natura deficitelor și implicaţiile acestora 
sunt explicate în unități mici de informație pe care pacientul este capabil 
să le asimileze poate fi folositor la începutul terapiei (Prigatano și 
Klonoff, 1988). Reprezentări grafice ale diagramelor pot ajuta pacienţii 
cu aceste limitări să vizualizeze ceea ce terapeutul descrie. Pe măsură 
ce pacienții își exprimă tristețea pierderii identității precedente și a 
nivelului de funcționare precedent, mânia îndreptată împotriva lor înșiși 
și a altora care au avut de-a face cu accidentul are șanse foarte mari să 
iasă la suprafață. Terapeutii pot apoi să ajute pacienţii să se ierte pe ei 
înșiși și să îi ierte pe ceilalți pentru a putea să își continue viața. 

Psihoterapeutul dinamic al pacientului cu leziune cerebrală trebuie, 
de asemenea, să fie informat despre procesul recuperării și efectul 
acesteia asupra procesului terapeutic. Trei faze generale pot fi astfel 
identificate (J.M. Stern, 1985). În prima faza pacientul nu este capabil sa 
prelucreze ceea ce i s-a întâmplat. Mecanismele obișnuite de apărare ale 
Eului sunt copleșite și terapeutul trebuie să-și asume rolul unui Eu 
auxiliar, suportiv, consecvent, care asigură funcțiile lipsă ale pacientului 
și îi explică pacientului prin ceea ce trece. În faza a doua, pacienţii încep 
să înțeleagă ceea ce li s-a întâmplat și sunt predispusi să simtă că sunt 
victimele unei lumi amenințătoare și rauvoitoare, Toată „răutatea“ este 
împărțită și proiectată în alţii, inclusiv în terapeut. În această fază, 
terapeutii trebuie să controleze impulsurile distructive și reprezentările 
obiectului și Sinelui răuvoitoare proiectate în ei și totuși să continue să 
rămână un Eu supraveghetor pentru pacient. Dezvoltarea încrederii în 
alții este o sarcină importantă în recuperarea pacienţilor cu leziuni 
cerebrale, iar o alianţă de încredere cu terapeutul poate fi un prim pas 
în această direcție. Terapeutii pot promova încrederea explicând inte- 
lesul experienței pacientului și accentuând diferențele între ceea ce se 
întâmplă în interiorul pacientului și ceea ce se întâmplă în realitatea 
exterioară. Pe măsură ce funcţiile cognitive se îmbunătățesc, pacienții 
intră în a treia fază, în care conflictele intrapsihice devin și mai pro- 
eminente. Sarcina terapeutului în această fază este să își ajute pacienţii 
să-și formeze o nouă identitate, conectând experienţele trecute și 
reprezentările Sinelui cu experiențele lor actuale. Idealizarea trecutului 
de către pacient poate fi abordată de către terapeut pentru a facilita 
integrarea trecutului în prezent. Durerea și pierderea sunt temele 
centrale ale acestei faze. 

Problemele cu autostima și modularea afectului ies aproape inva- 
riabil la suprafaţă în procesul de psihoterapie și reabilitare a pacienţilor 
cu leziuni cerebrale. Totuși aceste două arii de interes sunt, de ase- 
menea, problematice pentru mulți pacienți cu tulburări de personalitate. 
Psihoterapeutii trebuie să evite să se lase seduși de gândul că toate 
simptomele psihologice sunt legate direct de leziunea cerebrală. Este 
obișnuit pentru pacienţii narcisici, antisociali și borderline să se pună 
în situaţii care implică un grad de risc de leziune, și aceste dimensiuni 
caracterologice trebuie să fie abordate pe parcursul psihoterapiei. De 
asemenea, aceste tendințe caracterologice sunt adesea exacerbate de 
leziunea cerebrală, pacienţii devenind „și mai mult ceea ce erau deja“. 
Pentru a face fata situației de pierdere a controlului din cauza distrugerii 
țesutului cerebral, un pacient obsesiv-compulsiv poate deveni și mai 
obsesiv-compulsiv. Pacienţii isterici și histrionici pot deveni și mai 
confuzi cognitiv și labili emotional ca răspuns la leziunea cerebrală. 
Psihoterapeutii nu trebuie să oprească terapia tulburării de personalitate 
doar din cauza apariției leziunii cerebrale, 

Multi clinicieni sunt de un optimism rezervat in ceea ce priveste 
tratamentul pacienților cu leziune cerebrală. Dementa progresivă, pe 
de altă parte, le stârnește adesea terapeutilor un pesimism profund. 
Când cauzele 'tratabile de demenţă (de ex., depresia, hipotiroidismul, 
carentele de vitamine, porfiria, neoplasmul și encefalitele) sunt elimi- 
nate, unii clinicieni pun diagnosticul de boală Alzheimer și se retrag din 
procesul terapeutic. Această retragere nefericită este asociată cu ima- 
ginea că boala Alzheimer nu este tratabilă. Dintr-o perspectivă psiho- 
dinamică, termenul de demenţă netratabilă nu există. Foarte multe 
lucruri se pot face pentru a ajuta acești pacienţi și familiile lor în viața 
de zi cu zi. 

Un terapeut individual sau de familie trebuie să fie vigilent în ceea 
ce privește riscul de depresie în stadiile timpurii ale pacientului cu boală 
Alzheimer. Zabenko et al. (2003) a identificat o frecvenţă ridicată a 
depresiei majore la începutul și după apariția deficitelor cognitive la 
pacienţii care nu aveau antecedente de episoade depresive premorbide. 
Cercetarea lor a indicat o prevalenta pentru depresia majoră între 22,5% 
și 54,4%. Ei au indicat că acest sindrom depresiv major al bolii Alzheimer 
poate fi printre cele mai frecvente tulburări de dispoziție la vârstnici. 
Un terapeut psihodinamic poate, de asemenea, ajuta pacientul să facă 
față anxietatii asociate iminentei pierderi a Sinelui, care poate conduce 
spre o teroare existențială (Garner, 2003). Pentru că memoria este extrem 
de importantă spre a asigura un sens al continuității Sinelui, psiho- 
terapeutii pot încuraja pacienţii cu demenţă să povestească de mai multe 
ori anumite aspecte ale vieții lor. Pe măsură ce boala progresează, 
terapeutul poate servi ca o funcție auxiliară a Eului, ajutând pacientul 
să-și amintească lucruri semnificative și firul general al vieţii (Hausman, 
1992). Acest proces ajută pacientul să se simtă mai puțin izolat, Pacienţii 
mai vârstnici adesea se tem ca viaţa lor să nu treacă neobservată. Tera- 
peutul ascultă poveștile de viata ale acestora și astfel devine martor la 
ceea ce au aflat despre viata lor, aceste momente având o valoare 
terapeutică extraordinară pentru pacient (Gabbard, 2004; Poland, 2000). 
Unii pacienţi vor avea un sentiment reînnoit de sens și scop al vieţii lor 
și chiar un sentiment că nu au trăit în van. Butler (1963) a denumit acest 
model terapeutic „recapitularea vieții“ și, în anumite cazuri, aceste 
reminiscenfe pot conduce la amintiri pline de bucurie și scop, precum 
și la situații caracterizate de tristețe și pierdere. Aceste amintiri pot ajuta 
pacienţii să treacă peste sentimentul de pierdere pe care îl au. Pacienţii 
în stadiile timpurii ale dementei sunt îngrijorați atât în ceea ce privește 
pierderea simțului de sine, cât și în ceea ce privește pierderea legăturilor 
cu ceilalți. Această îngrijorare poate lua forma unei pierderi a prezenţei 
fizice a celorlalți, dar, așa cum s-a observat mai devreme, se poate 
manifesta și ca frică de a pierde capacitatea de a-i reține pe ceilalți ca 
reprezentări mintale. 

DI Y era un bătrân de 81 de ani, căsătorit, aflat in primele stadii ale dementei 
Alzheimer. El a început să aibă probleme să-și amintească despre fata sa de 49 de 
ani și copiii ei. Deși ea l-a vizitat în fiecare săptămână și i-a acordat suport și 
dragoste, el avea probleme în a-și aminti cum arată, între vizite. A venit la biroul 
terapeutului într-o dimineaţă și i-a spus acestuia că a avut un coșmar în noaptea 
precedentă. A spus că nu poate să-și scoată visul din minte. Când terapeutul l-a 
rugat pe dl Y să-i descrie în detaliu visul, acesta a spus că se întâlnise pe stradă cu 
fiica sa și cei doi copii ai acesteia, dar el nu a prea putut să le vadă feţele. Oricât de 
mult se străduia să le identifice trăsăturile faciale, ei păreau să se îndepărteze astfel 
încât el să nu poată să-i recunoască. După ce s-a trezit s-a uitat la o fotografie cu 
fiica sa și nepoții care era lângă pat. Terapeutul dlui Y l-a întrebat dacă îi este teamă 
că nu va putea reține imaginea lor în minte. DI Y a răspuns cu lacrimi în ochi: „Îmi 
este teamă că atunci când vor veni în vizită nu îmi voi aminti cum arată și nu îi voi 
recunoaște“. 


Frica dlui Y reflectă cum pierderea reprezentărilor interne ale celor- 
lalti poate fi la fel de amenințătoare ca și pierderea persoanelor 
îngrijitoare din mediul înconjurător apropiat. Modificări speciale ale 
terapiei sunt adesea folositoare cu pacienţii în stadiile timpurii ale 
demenţei Alzheimer. Sedinte mai scurte, dar mai frecvente sunt mai de 
folos (Garner, 2003). Folosirea fotografiilor ca amintiri în tehnica de 
recapitulare a vieții poate fi, de asemenea, utilă. Venirea și plecarea de 
la cabinet pot deveni dificile, astfel încât vizitele la domiciliu ar putea 
fi necesare. 

Consultatia și supravegherea por fi necesare în încercarea de a trata 
acest segment de populație. Mulţi terapeuti se vor simţi copleșiți de 
deteriorarea stării și iminenta decesului acestor pacienți. Ei se vor simți 
cuprinși de senzaţia neajutorării și neputinței (Garner, 2003) și, de 
asemenea, vor simţi labilitatea afectivă a pacienţilor greu de suportat 
în anumite momente. Unii pacienți vor îneca în lacrimi ședința tera- 
peutică într-o durere parcă de neconsolat. Cel mai greu lucru este faptul 
că terapeutii pot avea sentimente de agresivitate din cauza iritatiei și 
lipsei de progres și a faptului că trebuie să repete mereu aceleași lucruri 
pentru că pacientul continuă să uite. Ca rezultat al acestei iritatii, ei pot 
avea sentimente de vinovăție excesivă și autoreproș cu privire la eșecul 
lor de a fi terapeuti suportivi și atenţi. 

Unii pacienţi din stadiile timpurii ale dementei Alzheimer pot folosi 
negarea pentru a opri impactul total al bolii să ajungă în starea de 
constienta. Clinicienii care tratează acești pacienţi trebuie să respecte 
nevoia lor de negare, dar trebuie, de asemenea, să-i ajute să strângă 
legăturile cu familia sau colegii până nu e prea târziu (Martin, 1989). De 
aici înainte, o problemă permanentă pentru fiecare terapeut este să se 
ocupe de probleme practice și juridice din realitate, încercând în același 
timp să reducă nivelul de suferință al pacientului. 

Psihoterapia nu este adesea văzută ca o modalitate folositoare pentru 
pacienţii cu Alzheimer sau familiile lor. Clinicienii trebuie mai degrabă 
să inițieze ei procesul terapeutic decât să aștepte o cerere din partea 
pacientului. Poveștile pe care acești pacienţi le spun pot fi bogate în 
aluzii metaforice care sunt folositoare din punct de vedere terapeutic 
(Cheston 1998). Un aspect crucial al abordării psihodinamice a dementei 
este recunoașterea faptului că acești pacienţi pot fi adresati emotional 
mult timp după ce s-au confruntat cu pierderi cognitive majore. Cinci- 
zeci și una de persoane cu un diagnostic probabil de boală Alzheimer 
au fost studiate după cutremurul Kobe din 1995 (Ikeda et al., 1998). 
Amintirile lor despre cutremur, la 6 și 10 săptămâni după acesta, au fost 
comparate cu amintirile lor despre efectuarea unei scanării cu rezonanță 
magnetică imediat după cutremur. În timp ce doar 31% dintre subiecți 
și-au amintit scanarea, aproape 86% și-au amintit cutremurul, inclusiv 
subiecți cu demenţă severă. Una dintre implicațiile acestei descoperiri 
este că pacienții cu demenţă se pot angaja emoțional în legătură cu 
evenimente de viață majore. Într-un editorial care a însoțit studiul de 
bază, Williams și Garner (1998) au accentuat faptul că „acești oameni 
au insule de memorie care, dacă sunt descoperite și utilizate, pot avea 
un efect activator și pot elibera alte amintiri“ (p. 379). Autorii au pledat, 
de asemenea, pentru introducerea de stimuli cu semnificație în modelul 
activității zilnice pentru acești pacienți cu demenţă, cu scopul de a-i 
ajuta să reducă rata de pierdere a memoriei și pentru a menţine o 
legătură afectivă cu terapeutii lor. 

Un alt element-cheie al psihoterapiei informate dinamic este de a se 
face tot ce se poate pentru a păstra autostima acestor pacienți, care 
alunecă din punct de vedere cognitiv, și pentru a consolida mecanismele 
de apărare adaptative. 

Următorul exemplu de caz ilustrează câteva principii de manage- 
ment folositoare: 


DI Z era un preot protestant de 59 de ani cu un istoric de 4 ani de deteriorare a 
funcțiilor mintale. Membrii parohiei sale au observat apatie și neglijenţă în ceea ce 
privește funcțiile administrative. Cataloagele bisericii erau mai prost organizate, iar 
el părea mai putin conștiincios în efectuarea obligaţiilor fata de diverși enoriași. 
Soţia dlui Z a observat că adesea el nu putea să îndeplinească cereri simple. Ea se 
supăra pe el pentru că o „asculta selectiv“, când acesta îi spunea că a uitat ceea ce 
îi zisese ea. 

Dna Z l-a adus pe soţul ei la evaluare psihiatrică reclamând faptul că acesta „nu 
mai e la fel“. Dl Z a acceptat că se simţea ca si cum ceva i se întâmpla, dar nu putea 
să descrie exact ce este, tot ce putea să spună era că nu-și mai amintea lucrurile la 
fel de ușor cum o făcea înainte. Dna Z s-a plâns că relaţia lor conjugală se deteriora 
deoarece soțul său nu mai răspundea dorințelor ei asa cum obișnuia să o facă. DI Z 
s-a simțit rănit de reacția membrilor congregatiei și a început să se simtă ratat. 

Examenul stării psihice a scos la iveală probleme ale memoriei de termen scurt 
și ale abilităților de calcul, precum și dificultăți minore cu orientarea temporală. DI 
Z prezenta și semne de inerție mintală, nefiind capabil să schimbe subiectul sau să 
se concentreze pe altă sarcină decât după ce i se acorda o perioadă de timp 
considerabilă. Studiile diagnostice extinse au eliminat cauze ale demenței, cum ar 
fi trauma, infecția, neoplasmul sau hidrocefalia cu presiune normală, precum și 
cauze autoimune, metabolice, hematologice, vasculare sau datorate unor factori 
toxici. De asemenea, rezultate negative au avut și: tomografia computerizată, 
radiografiile de craniu si electroencefalograma. Testările neuropsihologice au fost 
mai productive, cti următoarele rezultate: 1) deficite de intensitate mică sau medie 
ale dexteritatii manuale, 2) deficite ușoare spre moderate ale funcţiei de percepţie, 
3) deficite ușoare sau medii ale memoriei recente, 4) disfuncţii organice difuze tipice 
unei boli neurologice progresive și 5) o diminuare în atenție. 

După ce a fost determinat diagnosticul de demenţă de cauză necunoscută (boala 
Alzheimer la un pacient de 59 de ani este neobișnuită, dar nu este nemaiauzită), 
rezultatele diagnosticului au fost explicate atât pacientului, cât și soției sale, Când 
dna Z a putut să accepte leziunea structurală a creierului soțului ei, ea a putut să-și 
reducă așteptările în privința reacțiilor lui la cererile ei. În loc să presupună că el va 
reacționa întotdeauna la comentariile ei verbale, așa cum o făcea în trecut, ea a 
încercat noi modalități de a se relationa cu el. La sugestia psihiatrului, ea a scăzut 
frecvenţa vorbirii și a învăţat să repete comentarii care nu păreau să fie înregistrate. 
A încercat și reformularea comentariilor pe care dl Z nu părea să le înțeleagă. Mai 
mult, ea nu mai era atât de ușor iritată de el, ceea ce a condus la mai multe 
interacțiuni pozitive între cei doi și la o creștere a încrederii de sine a domnului Z. 

DI Z fusese întotdeauna o persoană ordonată, mofturoasă, cu proeminente 
trăsături de caracter obsesiv-compulsive. Pentru a se împăca cu ideea că abilitățile 
sale intelectuale și administrative se deteriorează, el a început să citească Biblia 
două-trei ore pe zi, atât pentru a încuraja intervenţia divină, cât și ca o încercare de 
a câștiga controlul asupra informaţiei pe care spera să o împărtășească cu enoriașii 
săi, Psihiatrul care l-a evaluat l-a ajutat pe dl Z să-și folosească trăsăturile de caracter 
obsesiv-compulsive într-un mod mai eficient. Ca urmare, dl Z a început, alături de 
sofia sa, să-și scrie în fiecare dimineaţă un program zilnic cu ceea ce avea de făcut 
între micul dejun și ora de culcare. Mai mult, el a început să-și ia cu el un carnetel 
de notițe pentru a putea scrie ce îi spuneau ceilalți oameni și astfel să-și aducă 
aminte ce avea de făcut. 

Stima de sine a domnului Z depinsese de poziţia sa ca preot, iar incapacitatea 
de a mai continua să-și exercite meseria s-a concretizat într-o adâncă rană narcisică. 
Iniţial, el a protestat când psihiatrul l-a sfătuit să reducă din responsabilități. Totuși, 
cu acordul dlui Z, preotul cu care lucra a fost luat drept aliat în încercarea de a găsi 
metode ca dl Z să continue să servească biserica fără a fi pus în situații în care să 
dea piept cu sarcini imposibile, De exemplu, colegul preot a început să pregătească 
și să tipărească catalogul săptămânal, în timp ce dl Z a continuat să folosească 
imprimanta ca să-și producă numărul necesar pentru slujba de duminică. Astfel, dl 
Z a continuat să se simtă productiv, ceea ce l-a ajutat să-și păstreze în oarecare 


370 Glen 0. Gabbard - Tratat de psihiatrie psihodinamică 


măsură stima de sine. Prin evitarea sarcinilor care îi depășeau capacităţile, de 
asemenea, a evitat leziuni narcisice repetate. 


Cazul domnului Z ilustrează câteva principii folositoare pentru 
managementul informat dinamic al dementei: 1) atenţie pentru pro- 
blemele de autostimă; 2) evaluarea mecanismelor de apărare caracte- 
ristice și ajutarea pacientului de a le folosi într-un mod constructiv; 
3) găsirea de modalități pentru a înlocui funcțiile deficiente ale Eului și 
limitările cognitive, cum ar fi utilizarea calendarului pentru probleme 
de orientare, luarea notifelor pentru probleme de memorie și stabilirea 
unui orar pentru problemele secundare de funcționare autonomă; și 
4) asistența membrilor familiei în vederea dezvoltării unor noi metode 
de relationare care să ajute la creșterea autostimei pacientului scăzând 
interacțiunile negative. 

În cele din urmă, familia pacientului este principalul factor al 
intervenţiei deoarece ea se confruntă cu furie, vină, tristeţe și epuizare 
în fata declinului inexorabil al pacientului. De fapt, unii privesc terapia 
familiei ca un tratament dinamic de electie în dementa Alzheimer 
(Lansky, 1984), Învinuirea propriei persoane sau a celorlalți este un 
mecanism frecvent la membrii familiei. Readaptarea rolurilor membrilor 
familiei poate necesita intervenţie. Clinicienii pot ajuta familiile cu 
recomandări practice asupra unor lucruri cum ar fi nivel de iluminare 
scăzut, utilizarea muzicii pentru îmbunătățirea mediului, emiterea 
cererilor la nivelul de înţelegere al pacientului și alte eforturi psiho- 
educaţionale. Măsuri simple, ca acoperirea clantei ușii pot împiedica 
pacientul să creadă că trebuie să deschidă ușa și să iasă din apartament. 
Ei pot, de asemenea, recurge la resurse cum ar fi cele dezvoltate de către 
Academia Americană de Neurologie (Doody et al., 2001) și grupuri de 
suport Alzheimer locale. Într-un studiu controlat, randomizat (Mittelman 
et al., 2004) pe 406 soți îngrijitori ai unor pacienţi cu boală Alzheimer 
care stau acasă, supuși la 6 sesiuni de consiliere individuală și familială 
și care și-au exprimat acordul să se alăture grupurilor de suport, 
simptomele depresive au fost semnificativ mai puține după intervenție 
decât au fost cele ale subiecţilor de control. Aceste efecte au fost 
susținute timp de 3 ani și o lună de la pornire, la fel ca și dupa insti- 
tutionalizarea pacienţilor în azile sau decesul acestora. 

Clinicienii pot, de asemenea, să ajute persoanele îngrijitoare expli- 
cându-le ce nu trebuie să facă. De exemplu, când un pacient cu boală 
Alzheimer invinovateste un îngrijitor că i-a furat ceva ce nu mai găsește, 
nu folosește la nimic ca acesta să-l contrazică (Weiner și Teri, 2003). În 
schimb, el poate să-l ajute pe pacient să găsească ceea ce a pierdut. Dacă 
un stimul din mediul înconjurător face pacientul să devină furios sau 
iritat, îngrijitorul ar trebui, mai degrabă, să elimine stimulul decât să 
încerce să îi explice pacientului. În general, evitarea confruntării este 

cea mai bună strategie. Îngrijitorii trebuie să fie ajutaţi să le asigure o 
rutină structurată care să fie constant întărită, chiar dacă acest lucru 
necesită un efort considerabil. Când pacienţii, de exemplu, știu că 
trebuie să se dea jos din pat la o anumită oră, să-și ia masa la anumite 
intervale și să iasă la o plimbare după masă, ei au un mediu mai 
previzibil în care se pot desfășura. Ei pot reduce considerabil anxietatea 
bazată pe nesiguranţă și imprevizibil. 

Sarcina finală, desigur, implică acceptarea morții. Clinicienii care se 
confruntă alături de familii cu astfel de situaţii vor considera adesea 
obositor procesul terapeutic, dar ei se pot mândri că au avut un impact 
semnificativ asupra vieților tuturor celor implicați. 

Sectiunea III: 
ABORDARI DINAMICE 
ALE TULBURARILOR 
DIN AXA II 


14.Grupa A 


Tulburările de personalitate 
Paranoidă, schizoidă și schizotipală 


14.1 Tulburarea de personalitate paranoidă 


Gândirea paranoidă nu este patologică în și prin ea însăși. Așa cum 
am descris în Capitolul 2, poziția paranoid-schizoidă este o modalitate 
de bază de organizare a experienţei care persistă în psihicul uman în 
timpul întregului curs al ciclului vieţii. În acest fel, gândurile și 
sentimentele periculoase sau neplăcute sunt clivate, proiectate în afară 
și atribuite altora. Această modalitate este ușor accesibilă în toate 
categoriile de experiențe de grup, cum ar fi convențiile politice, 
evenimentele sportive și dinamica instituțională. În anumite 
conjuncturi istorice, culturi întregi au fost invadate de gândirea 
paranoidă, ca în „vânătorile de vrăjitoare“ ale erei McCarthy în această 
tara. 

Tulburarea de personalitate paranoida este în orice caz o entitate 
patologică distinctă care este independentă de factorii culturali și 
nu este o stare tranzitorie născută din conexiunile dinamicii de grup. 
Implică un stil pătrunzător de a gândi, simţi și de a se relationa cu 
alţii care este extraordinar de rigid și invariabil. Acești indivizi 
trăiesc în interiorul poziției paranoid-schizoide. Șapte trăsături 
comune compun criteriile de diagnostic; cel puţin patru trebuie să 
fie prezente pentru a pune diagnosticul (Tabel 14-1). Mai mult, 
credințele suspicioase ale pacientului trebuie să se oprească înainte 
de a deveni delirante și trebuie să apară independent de un 
diagnostic de psihoză pe Axa I, cum ar fi schizofrenia sau tulburarea 
delirantă. 

Așa cum se întâmplă cu majoritatea tulburărilor de personalitate, 
trăsăturile-cheie ale tulburării de personalitate paranoide sunt 
egosintonice. O înţelegere psihodinamică a acestor indivizi se bazează 

Tabel 14-1. Criteriile DSM-IV-TR pentru tulburarea de personalitate paranoidă. 


A, O suspiciozitate și o neîncredere pervazivă în legătură cu alții, astfel încât 
motivele acestora sunt interpretate ca răuvoitoare, începând cu vârsta adultă 
tânără și prezente într-o varietate de contexte, cum este indicat de patru (sau mai 
multe) din următoarele: 

(1) suspectează, fără o bază suficientă, că ceilalți îl exploatează, îi fac rău sau îl 
mint 

(2) este preocupat de dubii nejustificate în legătură cu loialitatea sau cu 
onestitatea prietenilor sau asociatilor 

(3) nu se încrede în ceilalți din cauza fricii nejustificate că informaţia ar putea fi 
folosită în mod răuvoitor împotriva sa 

(4) vede intenții ascunse sau semnificații amenințătoare în remarci sau 
evenimente benigne 

(5) poartă ranchiună în mod persistent, adică nu iartă insultele, injuriile sau lipsa 
de respect 

(6) percepe atacuri la adresa caracterului sau a reputației sale care nu sunt 
evidente pentru alții și este gata să reacționeze cu mânie sau să contraatace 

(7) are suspiciuni repetate, fără justificare, în ceea ce privește fidelitatea soției sau 
a partenerului sexual 

B. Nu apare în mod exclusiv în timpul evoluției schizofreniei, a unei tulburări de 
dispoziție cu trăsături psihotice sau a unei alte tulburări psihotice și nu se 
datorează efectelor fiziologice directe ale unei afecțiuni medicale generale. 


Notă: Dacă criteriile sunt îndeplinite înainte de debutul schizofreniei, trebuie 
adăugat „premorbid“, de ex.: „tulburare de personalitate paranoida (premorbidă)“. 


Sursă. Retipărit după Asociaţia Psihiatrică Americană, Manual statistic și diagnostic al 
tulburărilor mintale (Diagnostic and Statistical Manual of Mental Disorders, ediţia a 
patra, text revizuit, Arlington, VA, American Psychiatric Association, 2000). 
Copyright, 2000, American Psychiatric Association. Folosit cu permisiune. 


pe experienţa limitată a travaliului psihanalitic sau psihoterapeutic 
cu această populaţie. Într-un studiu pe 100 de pacienţi care au aplicat 
pentru psihanaliză la Centrul Psihanalitic de la Columbia (Oldham 
și Skodol, 1994), doar 4 au fost diagnosticati cu instrumente riguroase 
pentru evaluarea tulburărilor de personalitate ca având tulburare de 
personalitate paranoidă. Este mai probabil ca diagnosticul să fie pus 
când pacienţii se prezintă cu simptome pe Axa I și sunt găsiţi cu 
comorbiditate pentru tulburarea de personalitate paranoidă. De 
exemplu, într-un studiu-pilot pe pacienţi cu tulburare de panică 
(Reich și Braginsky, 1994), tulburarea de personalitate paranoidă a 
fost găsită la 54% dintre subiecții care s-au prezentat la un centru 
comunitar de sănătate mintală. Faptul că tulburarea de personalitate 
paranoidă ca atare este rareori motivul pentru care un pacient cere 

tratament psihiatric nu înseamnă că tulburarea este rară. Într-un 
eșantion reprezentativ pentru comunitatea din Oslo, Norvegia, 
Torgersen et al. (2001) au găsit o prevalenta de 2,4% pentru tulburarea 
de personalitate paranoidă, cea mai mare pentru diagnosticele de pe 
Axa II. 

Pacienţii paranoizi sunt aduși frecvent de către membri de familie 
la tratament sau de colegii de muncă care sunt sătui de declarațiile și 
acuzaţiile constante ale pacientului. Un șef, de exemplu, poate insista 
ca un angajat să se trateze — sau să-și caute o slujbă în altă parte. Un 
sot obosit de acuzaţiile de infidelitate poate folosi amenințarea cu 
divorțul pentru a-l forța pe individul paranoid să se trateze. Chiar 
când pacienţii paranoizi încep tratamentul de bunăvoie, ei rămân de 
obicei fără convingerea că ar avea tulburări psihiatrice. Problemele cu 
care se prezintă se învârt în jurul a cum ceilalți i-au tratat prost și i-au 
trădat. 

Criteriile de diagnostic reflectă un fel de gândire care poate fi 
conceptualizat ca un stil cognitiv paranoid distinct (Shapiro, 1965). 
Acest stil de gândire se caracterizează printr-o căutare neobosită a 
unor înțelesuri ascunse, a unor indicii pentru descoperirea 
„adevărului“ în spatele aparentelor unei situaţii. Ceea ce este evident, 
ceea ce este la suprafaţă și ceea ce este aparent doar maschează 
realitatea. Această căutare fără sfârșit implică o atenţie în stare de 
intensă hiperalertă, evidenţiată printr-o suspiciozitate legată de 
această monitorizare continuă. Un individ paranoid scanează constant 
mediul înconjurător pentru orice este ieșit din comun — un stil de 
gândire care cere o creștere considerabilă a tensiunii fizice și 
emoționale. Pacientul paranoid este pur și simplu incapabil să se 
relaxeze. 

Gândirea paranoidă se caracterizează și printr-o lipsă de flexibilitate. 
Argumentul cel mai convingător nu va avea în general nici un impact 
asupra credințelor rigide si de neabătut ale persoanei paranoide. De 
fapt, persoanele care încearcă să discute cu cineva care are o tulburare 
de personalitate paranoidă se vor trezi pur și simplu ca devenind ţinta 
suspiciunii. Gândirea persoanei paranoide diferă de cea a persoanei cu 
schizofrenie paranoidă prin faptul că nu este delirantă. De fapt, 
pacienții cu tulburare de personalitate paranoidă tind să aibă percepții 
remarcabil de adecvate în legătură cu mediul lor. Totuși judecata lor 
despre aceste percepții este în general afectată. Realitatea însăși nu este 
distorsionată; mai degrabă semnificația realității aparente este construită 
greșit (Shapiro, 1965). Acest stil cognitiv caracteristic poate fi greu de 
diagnosticat deoarece individul paranoid este frecvent tăcut și 
suspicios. De fapt, chiar testele proiective pot identifica individul 
paranoid ca pe o persoană mai mult sau mai puțin normală care este 
doar inhibată. 

14.1.1 Înţelegere psihodinamica 


O înţelegere a caracteristicilor poziției paranoid-schizoide este 
esenţială pentru înțelegerea pacientului paranoid. Așa cum am notat în 
Capitolul 2, clivajul este un mecanism central in acest mod de orga- 
nizare a experientei. Sentimentele de iubire si ura fata de acelasi obiect 
trebuie separate unul de celalalt, Orice miscare in sensul integrarii 
creează o anxietate intolerabilă care se naște din teama că ura va coplesi 
și va distruge iubirea. Din punctul de vedere al pacientului paranoid, 
supraviețuirea emoțională îi cere pacientului să cliveze tot „răul“ și să-l 
proiecteze în figuri din afară. O manifestare a acestei manevre defensive 
este aceea că lumea internă normală de agresor și victimă în același timp 
se transformă într-o experiență de viata in care individul paranoid 
ocupă constant rolul de victimă fata de agresori sau persecutori externi. 
Viziunea pe care o au pacienţii paranoizi despre lume ușurează astfel 
tensiunea internă dintre introiectele lor. Dacă un individ paranoid este 
forțat să reinternalizeze ceea ce a fost proiectat, tensiunea internă 
crescută va determina rigiditate și apărări crescute (Shapiro, 1965). 

Pacienţii cu tulburare de personalitate paranoidă abordează fiecare 
relație cu credința că cealaltă persoană va „greși“ și va confirma 
suspiciunile sale. În modul de existență paranoid-schizoidă, pacientul 
trăiește într-o stare de anxietate permanentă izvorâtă dintr-o convingere 
că lumea este populată cu străini nedemni de încredere și imprevizibili 
(Ogden, 1986). Chiar când un terapeut capabil, stabil a lucrat cu un 
pacient paranoid o lungă perioadă de timp, o dezamăgire minoră poate 
să-l facă pe pacient să desconsidere complet comportamentul anterior 
al terapeutului și să simtă — cu o convingere de neschimbat — că 
terapeutul nu merită încredere. Terapeutul a fost „demascat“. Astfel, 
experiențele bune cu o persoană în trecut pot fi complet șterse de 
situația prezentă, 

Experienţa este luată literal drept ceea ce pare. Pacienţii cu tulburare 
de personalitate paranoidă sunt incapabili să gândească: „Este ca și cum 
această altă persoană încearcă să mă rănească“. În schimb, ei știu că 
cealaltă persoană ascunde gânduri și intenţii răuvoitoare. În mod 
similar, în relația de transfer cu terapeutul, pacientul paranoid nu este 
capabil să spună: „Simt că reactionez fata de tine ca și cum ai fi sadic așa 
cum era tatăl meu”. Pacientul îl resimte pur și simplu pe terapeut ca 
fiind sadic. Prin urmare, acești pacienţi pot fi văzuţi din perspectiva 
teoriei atasamentului ca suferind de un eșec în cursul procesului de 
dezvoltare în ceea ce privește mentalizarea (Williams et al., 2005) 
deoarece ei apar frecvent blocaţi într-un mod de gândire de tip 
echivalență psihică. 

Proiectia și identificarea proiectivă sunt două mecanisme de apărare 
cheie ale tulburării de personalitate paranoide. Proiectia substituie o 

amenințare internă cu una externă; identificarea proiectivă merge cu un 
pas înainte. Pe lângă externalizarea amenințărilor, identificarea pro- 
iectivă „controlează“ persoane din mediul extern legându-le de per- 
soana paranoida în modalități înalt patologice. Nevoia de a-i controla 
pe alţii reflectă autostima teribil de joasă care se află în nucleul paranoiei 
(Meissner, 1986). Profund în interior, pacientul paranoid se simte 
inferior, slab și ineficient. Astfel, grandoarea sau sentimentul de a fi 
„special“, frecvent văzute la acești pacienţi, pot fi uneori înțelese ca o 
apărare compensatorie care este o recuperare pentru sentimentele de 
inferioritate. Cei care cer efectiv tratament pot manifesta unele senti- 
mente de depresie sau de anxietate drept rezultat al eșecului apărărilor 
paranoide și grandioase și o revărsare a acestor sentimente subiacente 
de inadecvare (Meissner, 1995). 

Autostima scăzută din miezul tulburării de personalitate paranoide 
îi conduce pe acești indivizi să dezvolte o sensibilitate ascuţită față de 
problemele legate de rang și putere. li preocupă mult ideea că 
persoane cu autoritate îi vor umili sau vor aștepta de la ei să fie supuși 
(Shapiro, 1965). Ei percep amenințările la autonomia lor ca fiind 
omniprezente. O frică repetată legată de relațiile lor interpersonale 
este aceea că ele vor avea drept rezultat supunerea la un control 
extern; ei se tem că oricine încearcă să fie apropiat cu ei încearcă în 
secret să-i conducă. Această preocupare poate apărea la suprafață ca 
o oroare fata de impulsurile homosexuale pasive, descrisă pentru 
prima dată de Freud (1911/1958) în cazul judecătorului Schreber care 
suferea de tulburări psihotice. Totuși nu toți indivizii paranoizi sunt 
în mod necesar preocupaţi de impulsurile homosexuale pasive. 
Homosexualitatea recunoscută și tulburarea de personalitate para- 
noidă pot să existe și chiar există la aceeași persoană. Ideea principală 
este mai degrabă că acești pacienţi sunt preocupaţi de orice predare 
pasivă în fata tuturor impulsurilor și fata de toate persoanele (Shapiro, 
1965). 

Tratamentul cu succes poate să ofere o scurtă privire asupra a ceea 
ce stă la baza sistemului proiectiv: o cantitate bună de conţinut depresiv 
(Meissner, 1976) și reprezentări de Sine diametral opuse. În coexistență 
cu versiunea specială, indreptatita, grandioasă a Sinelui, există un pol 
opus slab, fără valoare, inferior. Akhtar (1990) a examinat sistematic 
aceste reprezentări ale Sinelui coexistente și le-a caracterizat în felul 
următor: 


În afară, indivizii paranoizi sunt aroganti, neîncrezători, pretentiosi, ambitiosi, 
lipsiţi de romantism, moralizatori și extrem de vigilenti fata de mediul din jurul lor. 
În interior, totuși ei sunt înfricoșaţi, timizi, fără experienţă, imprudenti, se îndoiesc 
de ei înșiși, sunt vulnerabili la erotomanie și cognitiv incapabili să cuprindă efectiv 
totalitatea evenimentelor reale (p. 21-22). 

Terapeuţii care sunt conștienți de această altă dimensiune a perso- 
nalitatii paranoide pot să empatizeze mai ușor cu acești pacienți dificili. 

Eșecul în atingerea constantei obiectului în cursul dezvoltării este o 
caracteristică a pacienţilor paranoizi care organizează o mare parte din 
comportamentul și din gândirea lor (Auchincloss și Weiss, 1992; Blum, 
1981). Deoarece ei nu pot menţine o legătură de iubire cu reprezentarea 
unui obiect intern, sunt convinși că relațiile de iubire sunt periculoase 
și instabile. Pentru a face fata terorii asociate cu inconstanta obiectului, 
pacientul paranoid își construiește fantasme de legături concrete și 
magice cu obiectele (Auchincloss și Weiss, 1992), Indivizii paranoizi 
impun o cerere extremă de tip ori/ori în relaţiile lor. Ori obiectul atenției 
lor se gândește continuu la ei, ori acea persoană este indiferentă 
emoțional fata de ei — un gând pe care pacienţii paranoizi îl găsesc 
intolerabil. Acest set de anxietati cu privire la indiferenţă și relationare 
este în mare parte răspunzător pentru dorința pacienţilor paranoizi de 
a-și restricționa libertatea în scopul de a simţi o legătură concretă și 
magică cu obiectele. 


14.1.2 Abordări terapeutice 


Din cauza suspiciozitatii lor, pacienţii paranoizi nu evoluează de 
obicei bine în psihoterapia de grup. Multe eforturi de tratament trebuie, 
așadar, să fie inițiate în contextul terapiei individuale, în ciuda 
provocării formidabile pentru psihoterapeutul individual. Așa cum am 
scris mai înainte, acești pacienţi intră frecvent în tratament sub o 
anumită presiune externă și au foarte greu încredere în cineva. În 
lumina acestor obstacole, primul pas în psihoterapie trebuie să fie 
construirea unei alianțe terapeutice. Acest proces este îngreunat de 
tendința pacienților paranoizi de a stimula răspunsuri de apărare la 
ceilalți. Terapeutul nu este o excepție, asa cum ilustrează următoarea 
vinieta: 


PACIENT: Sunt într-adevăr supărat pe dumneavoastră pentru că stau în sala de 
așteptare de o jumătate de oră. Mi-ati spus să fiu aici la 9,30 astăzi. 

TERAPEUT: Nu, nu este adevărat. Am spus 10. 

PACIENT: Afi spus 9,30. 

TERAPEUT (puțin mai tare și mai cu forță): Am spus ora 10. Am scris ora în agenda mea. 

PACIENT : Încercaţi să mă inselati! Nu veţi admite că ati greșit, așa că încercați să 
mă faceţi să gândesc că eu sunt cel care se înșală. 

TERAPEUT (încă și mai tare): Dacă aș fi greșit, aș fi recunoscut. Dimpotrivă, cred 
că dumneavoastră sunteți cel care nu poate admite că a greșit, dar îmi atribuiti asta 
mie. 

PACIENT: Nu am de gând să suport această hărțuire. Am să găsesc alt terapeut! 

Aceasta interactiune usor caricaturizata ilustreaza ciclul identificarii 
proiective care este extraordinar de comun la pacientii paranoizi. 
Pacientul îl tratează pe terapeut ca pe un obiect rău persecutor. Tera- 
peutul se simte împins să fie defensiv și sfârșește prin a da o 
interpretare care încearcă să forțeze proiecția înapoi către pacient. 
Pacientul răspunde prin a se simţi atacat, neînțeles și înșelat. Pentru a 
evita escaladarea acestui ciclu, terapeutul trebuie să empatizeze cu 
nevoia pacientului de a proiecta ca un mijloc de a supraviețui 
emoțional. Terapeutul trebuie să fie dispus să servească drept container 
pentru sentimentele de ură, răutate, incapacitate și disperare (Epstein, 
1979; Gabbard 1991, 1996). Încercarea de a da înapoi asemenea 
sentimente în mod prematur îl va determina pe pacient doar să simtă 
o tensiune internă crescută și să devină mai rigid. Terapeutul trebuie 
să fie în stare să accepte blamul, chiar până în punctul de a recunoaște 
lipsa capacității de a-l ajuta pe pacient (Epstein, 1984). Majoritatea 
terapeutilor au rezistențe de contratransfer puternice în a accepta 
răspunderea pentru un tratament care eșuează; ei doar se apără în mod 
natural când pacienţii lor îi acuză de incompetenta. Totuși, prin 
recunoașterea autostimei reduse care creează nevoia de a vedea greșeli 
la alţii, terapeutii pot empatiza cu punctul de vedere al pacienţilor lor 
și să caute în mod autentic sugestii despre cum să facă tratamentul mai 
productiv. A deveni defensiv este, de asemenea, o reacție naturală la 
a fi acuzat de necinste. Oricum, plasarea în apărare poate fi interpretată 
greșit ca o confirmare că terapeutul are ceva de ascuns. A fi deschis 
este de departe cea mai bună politică cu pacienții paranoizi. Dacă ei 
acționează într-un fel suspicios în ceea ce privește dosarele sau notițele 
despre terapie ale terapeutului, atunci terapeutul ar face bine să le arate 
aceste notițe pacienţilor și deci să le folosească ca intervenție 
terapeutică. Refuzul de a arăta notițele nu va face decât să incite 
paranoia și mai mult. 

În timpul psihoterapiei, mai ales în timpul fazelor timpurii de 
construire a unei alianţe, terapeutul trebuie să evite să răspundă 
defensiv — ca oricine altcineva din mediul pacientului. Terapeutul 
trebuie să nu contrazică construcția pacientului despre evenimente 
sau percepția pacientului despre terapeut, indiferent cât de negativă 
este. Terapeutul trebuie doar să ceară mai multe detalii și ar trebui 
să empatizeze cu sentimentele și percepțiile pacientului. În primul 
rând, terapeutul trebuie să reziste frecventei tendințe contra- 
transferenţiale de a scăpa de proiecţiile indezirabile, fortandu-le să 
se ducă înapoi în pacient via interpretări premature (Epstein, 1979). 
Ca și în exemplul anterior, interpretările de acest fel doar vor con- 
firma percepția că terapeutul este pornit intens să atace pacientul. 
Aceeași situație poate fi mânuită destul de diferit folosind aceste 
principii de tehnică: 

PACIENT: Sunt într-adevăr supărat pe dumneavoastră pentru că stau in sala de 
așteptare de o jumătate de oră. Mi-ati spus să fiu aici la 9,30 astăzi. 

TERAPEUT: Haideţi să văd dacă vă înţeleg corect. Ceea ce ati înțeles este că trebuie 
să mă vedeţi astăzi la ora 9,30 în loc de ora 10? 

PACIENT: Aţi spus 9,30. 

TERAPEUT: Pot desigur să înțeleg de ce ati putea fi supărat pe mine atunci. 
Necesitatea de a trebui să aștepte pe cineva 30 de minute i-ar supăra pe cei mai mulți 
oameni. 

PACIENT: Admiteti că mi-aţi spus să vin la 9,30? 

TERAPEUT: Cinstit vorbind, nu-mi amintesc să fi spus asta, dar aș dori să aud mai 
multe despre ceea ce vă amintiți dumneavoastră în legătură cu acea conversaţie, 
astfel încât să pot să-mi dau seama ce am spus de v-am lăsat acea impresie. 


În acest scenariu, terapeutul acceptă blamul într-o manieră nedefen- 
sivă, fără să admită nici o greșeală. Terapeutul conţine proiecția paci- 
entului și caută să afle mai multe informaţii despre cum a apărut ea. 
Acceptând posibilitatea de a-l fi indus în eroare într-adevăr pe pacient, 
terapeutul validează percepția pacientului ca legitimă și demnă de mai 
multă discuţie. In final, terapeutul nu încearcă să întoarcă ceea ce a fost 
proiectat sub forma unei interpretări. 

Terapeutii au, de asemenea, nevoie să empatizeze cu tendința paci- 
entului de a fi rezervat. Există o anumită calitate adaptativă în rezervă; 
pacienţii paranoizi care vorbesc mult despre percepțiile lor sunt înclinați 
să-i alieneze pe ceilalți. Terapeutii care permit perioade de liniște și de 
inhibitie în loc să pună întrebări în mod intruziv pot să-l ajute pe pacient 
să se deschidă putin mai mult. O altă tehnică pentru a construi o alianță 
este de a se focaliza asupra stării de tensiune a pacientului secundară 
vigilentei extraordinare necesară menţinerii stilului cognitiv paranoid. 
Comentarii cum ar fi „Nervii dumneavoastră trebuie să fie terminati” 
sau „Trebuie să fiți obosit după toate acestea“ pot să-l ajute pe pacient 
să se simtă înțeles. Când pacientul este dornic să vorbească, terapeutul 
trebuie să încurajeze elaborarea, care poate să reveleze antecedente 
istorice la situația de stres actuală (Meissner, 1976). 

Scopul global al muncii psihoterapeutice cu pacienţii paranoizi este 
de a-i ajuta să-și treacă percepțiile despre originea problemelor lor 
dintr-un loc extern în unul intern. Această trecere poate doar să urmeze 
un orar fără grabă care este unic pentru fiecare pacient. O a doua trecere 
care este intim legată de prima este transformarea unui mod paranoid 
de gândire într-un mod depresiv în care pacientul își permite să aibă 
sentimente de vulnerabilitate, slăbiciune, inferioritate și deficiențe 
(Meissner, 1995). Terapeutul trebuie să suporte baraje repetate de 
acuzații și suspiciuni fără să devină exasperat sau să dispere. Pe măsură 
ce pacientul se deschide mai mult, terapeutul poate începe să numească 
sentimentele pacientului și astfel să-l ajute pe pacient să facă distincția 

între emoții și realitate (Meissner, 1976). Terapeutii pot si să-și ajute 
pacienţii să afle golurile din cunoștințele lor. De exemplu, un terapeut 
poate să întrebe „V-a spus șeful că vă urăște?“. Când pacientul răs- 
punde negativ la întrebare, terapeutul poate să comenteze concret 
despre cunoștințele limitate ale pacientului în ceea ce privește senti- 
mentele șefului. Asemenea întrebări trebuie formulate cu tact și într-un 
mod neutru, astfel încât să nu contrazică în mod exagerat viziunea 
pacientului despre lume. Terapeutul trebuie să nu ia o poziţie pro sau 
contra în chestiunea respectivă, ci trebuie doar să indice că sunt necesare 
mai multe informaţii (Meissner, 1976). 

Pe parcursul întregului proces psihoterapeutic, terapeutul trebuie 
mai degrabă să conțină sentimente decât să acționeze pe baza lor. 
Această continere îi va aduce pacientului o nouă relație de obiect diferită 
de cele întâlnite anterior. Experienţa diferită este internalizată în cele 
din urmă în timp. Acest model relational de schimbare este întregit de 
modificări gradate în gândire. Cheia pentru asemenea pacienţi este de 
a întreține „un dubiu relativ“ (Meissner, 1986) despre percepțiile lor 
asupra lumii. Pe măsură ce pacienții trec de la poziţia paranoid-schi- 
zoidă în direcția întâlnirii cu elementele depresive din interior, ei încep 
să mentalizeze mai eficient și să aibă un simţ al Sinelui care poate media 
și interpreta experiența. Lucrurile pot deveni „ca și cum“ ar fi într-un 
anumit fel mai degrabă decât cu adevărat în acel fel. Pacienţii pot să-și 
permită și priviri mai lungi asupra sentimentelor lor de incapacitate și 
de inferioritate astfel încât elementele depresive să poată fi perlaborate 
în transfer. În circumstanţe optime, acești pacienți pot revela un dor 
pentru acceptare, iubire și apropiere care este asociat cu frustrarea și 
dezamăgirea lor de către figuri timpurii din viaţa lor (Meissner, 1995). 
Drept rezultat, ei pot începe procesul de doliu al acelor ataşamente. 

Un raport scurt al stadiilor timpurii ale psihoterapiei la un pacient 
cu tulburare de personalitate paranoidă ilustrează unele dintre prin- 
cipiile tehnice descrise în paragrafele următoare. Comentariile în paran- 
teză de mai jos arată cum teoria și practica se leagă in acest caz. 


DI AA era un contabil în vârstă de 42 de ani care fusese în concediu medical de 
un an din cauza plângerilor sale continue cu privire la alergii la substanțe din mediul 
de lucru. După ce a primit o promovare, el s-a mutat într-un birou nou unde a 
început brusc să prezinte o serie de simptome fizice perturbatoare, cuprinzând 
dureri de cap, gândire înceată, presiune toracică, vedere incetosata, dureri 
generalizate, slăbiciune, fatigabilitate ce apărea cu ușurință și lipsă de motivaţie. D1 
AA a atribuit aceste simptome lucrărilor noi de tapetare și carpetare din birou și 
vibratiilor în podea de la sistemul de aerisire. Simptomele de boală începeau să 
dispară ori de câte ori el părăsea biroul și frecvent nu mai existau atunci când 
domnul AA ajungea la doctor. I se făcuseră numeroase evaluări diagnostice de către 
specialiști variati, dintre care doar unul se gândise că ar exista o bază fizică pentru 

plângerile sale. DI AA a folosit această opinie izolată pentru a-și apăra propria 
viziune. El a fost presat să intre în psihoterapie de conducerea firmei sale, care era 
preocupată că dizabilitatea ar putea deveni permanentă. În stadiile iniţiale ale 
terapiei, dl AA a negat orice probleme emoționale altele decât tensiunea conjugala, 
pentru care el o blama pe soția sa. A vorbit mult despre simptomele sale și a susținut 
că era convins de originea lor fizică în ciuda descoperirilor negative ale majorității 
specialiștilor. [Pacientul se arată a fi total impermeabil la argumentele raționale ale 
experților. El își expune și grandoarea crezând că știe mai mult decât medicii.] 

Când a fost întrebat despre relaţiile lui interpersonale, dl AA a spus că el și cu 
tatăl său nu vorbeau, deoarece tatăl său îl înșelase în chestiuni de afaceri. Mai mult, 
el s-a plâns că tatăl său a fost întotdeauna mai dur cu el decât cu fraţii lui. A rezumat 
descrierea tatălui spunând că a fost întotdeauna un bărbat necinstit și nedemn de 
încredere. DI AA a continuat cu descrierea soției sale ca fiind o mincinoasă. Ea îl 
„Păcălise” să aibă un copil, nereușind să prevină sarcina și rămânând gravidă. A 
spus că nu-și iertase niciodată soția pentru înșelătoria ei — cu 8 ani înainte — și a 
arătat cum căsătoria lor fusese un dezastru de atunci. A spus că singurul fel în care 
această situație s-ar putea schimba ar fi ca ea să devină mai demnă de încredere. 
[Pacientul a proiectat obiectele persecutorii răuvoitoare în figuri apropiate din 
familia sa și le vede ca sursă a tuturor problemelor lui. Pacientul nu-și recunoaște 
nici o contribuţie la aceste dificultăți din relațiile familiale și sugerează că singurele 
soluții posibile implică schimbări în ceilalți în loc de în el însuși. ] 

Pe tot parcursul primei ședințe de psihoterapie, dl AA l-a scultat atent pe 
terapeut, punând frecvent întrebări pentru clarificarea în plus a comentariilor. El 
părea să caute mesaje ascunse în cele mai benigne comunicări. Dl AA era hiperalert 
și la orice mișcări corporale ușoare ale terapeutului, interpretându-le frecvent greșit 
drept indicaţii de plictiseală sau de dezinteres. După ce a ascultat un timp, 
terapeutul a comentat empatic: „Trebuie să vă simtiti groaznic în acest moment. 
Șeful vă împinge de la spate să faceţi terapie, vă simtifi prost fizic și soţia si 
dumneavoastră nu vă vorbiţi”. Pacientul a răspuns la acest comentariu empatic, 
deschizându-se putin mai mult, admițând că întotdeauna a avut „pielea subțire“. 
El a recunoscut că era frecvent tulburat de lucruri minore care nu-i deranjau pe alții. 
[Validarea empatică a autostimei atacate a dlui AA de către terapeut i-a permis să 
se simtă înțeles. Această alianță născândă i-a permis pacientului să recunoască 
pentru prima dată o problemă în el însuși, și anume că avea „pielea subtire”.] 

DI AA a decris relaţia sa cu fiul său în termeni reci, calculati, spunând: „Suntem 
împreună mai mult decât media în populația generală”. [Această descriere arată 
incapacitatea personalităţii paranoide de a simţi căldură emoțională și tandrete în 
relații, deoarece a avea astfel de sentimente ar face-o vulnerabilă la rejectie sau la 
atac.] DI AA a schimbat subiectul către preocupările sale în legătură cu doctorii 
care-l examinaseră. Și-a exprimat puternica credință că toți doctorii sunt de fapt 
incompetenti și părea convins că un doctor aproape că-i provocase o hemoragie 
cerebrală cu o anumită medicatie. A descris trei psihiatri care-l examinaseră înainte 
ca fiind toți incompetenti. L-a întrebat apoi pe terapeut dacă cunoaște un anumit 
medicament nonpsihiatric. Când terapeutul a recunoscut că nu cunoaște medica- 

mentul, dl AA a răspuns repede ca terapeutul era probabil la fel de „şarlatan“ ca si 
ceilalți doctori. [Teama persoanei paranoide de a fi controlată, împreună cu 
sentimente de inferioritate în relaţiile „de sus în jos“, duce frecvent la devalorizarea 
și diminuarea altor oameni. Devalorizându-l pe terapeut, dl AA se asigură pe el 
însuși că nu are nimic de invidiat și nici un motiv să se simtă inferior.] 

Când dl AA a continuat să discrediteze opiniile numeroșilor specialiști pe care 
îi văzuse, terapeutul a făcut observaţia: „Aceasta trebuie să fie foarte demoralizant 
pentru dumneavoastră“. Dl AA a răspuns abrupt: „Încercaţi să mă influentati!”. 
[Aici încercarea terapeutului de a empatiza prin introducerea unui nou sentiment 
a depășit abilitatea pacientului de a admite acel sentiment. Reacţia pacientului ar fi 
putut fi pozitivă dacă terapeutul ar fi rămas mai aproape de cuvintele și de stările 
afective pe care le descrisese pacientul însuși. ] 

Pe măsură ce dl AA a continuat să vorbească despre problemele lui curente, a 
fost în stare să admită că fusese greu pentru el să se adapteze la starea de boală și 
de incapacitate de muncă după ce fusese într-o poziție de conducere. Simtind o 
deschidere în ceea ce privea problema autostimei, terapeutul a făcut observaţia că 
a nu fi în stare să muncească trebuie să fi fost o lovitură destul de mare. DI AA a 
răspuns întrebându-l pe terapeut: „Credeţi că sunt slab?”. [Din nou capacitatea 
terapeutului de a empatiza cu autostima redusă a pacientului mai degrabă decât să 
devină defensiv i-a permis dlui AA să-și manifeste preocuparea fata de slăbiciunea 
și inferioritatea sa subiacente.] 


14.1.3 Preventia violenţei 


Deși pacienţii care suferă de oricare dintr-o varietate largă de 
tulburări psihiatrice pot deveni violenti, pacienţii paranoizi le pun 
psihiatrilor o problemă deosebită. O înțelegere a dinamicii paranoiei 
poate ajuta la prevenirea agresiunii. 

Pentru a preveni escaladarea agresiunii, psihiatrii trebuie să aibă în 
minte câteva principii de management: 


1. Să faci tot ce e posibil pentru a-l ajuta pe pacient să-și salveze fața. Nucleul 
paranoiei este autostima joasă, astfel încât psihiatrii trebuie să empa- 
tizeze cu experiența pacientului și să nu contrazică adevărul cu 
privire la ceea ce spune pacientul. Ca în orice fel de tratament cu un 
pacient paranoid, prima sarcină este construirea unei alianțe tera- 
peutice. Într-un studiu pe 328 de pacienţi internați în unităţi 
spitalicești (Beauford et al., 1997), pacienţii care aveau o alianță 
terapeutică mai slabă în momentul internării au avut o probabilitate 
semnificativ mai mare de a prezenta un comportament violent în 
timpul spitalizării. Într-o clinică ambulatorie aglomerată, un rezident 
care a văzut un pacient paranoid pentru prima dată a suspectat că 

nu spunea adevărul despre situația sa locativa. I-a spus pacientului 
că avea de gând să-i verifice declaraţia sunând la apartamentul 
protejat unde pacientul a spus că trăia. Când rezidentul căuta cartea 
de telefon în sertarul de la biroul lui, pacientul l-a lovit în fafa cu 
pumnul. Acest accident nefericit conduce direct la alt principiu major 
de prevenire a violenţei. 

„ Evitarea provocării unor suspiciuni noi, Din cauza neîncrederii de bază 
a acestor pacienți, toate intervențiile trebuie orientate către evitarea 
oricărei creșteri a paranoiei lor. Fiecare mișcare trebuie explicată încet 
și atent. Chiar și mișcările trebuie făcute încet si la vedere. Poti spune, 
de exemplu: „Acum mă voi duce la biroul meu și voi lua un formular 
de programare astfel încât să știți când va fi următoarea noastră 
întâlnire“. Trebuie, de asemenea, să eviti să fii prietenos în mod 
deschis cu acești pacienţi, deoarece un astfel de comportament este 
în contrast flagrant cu experiența lor obișnuită și doar le va provoca 
suspiciuni. 

. Să-l ajuţi pe pacient să menţină un simţ al controlului. Controlul este de 
o importanţă extraordinară pentru pacienţii paranoizi, care sunt 
predispuși să se teamă de pierderea controlului la fel de mult ca și 
terapeutul. Terapeutul trebuie să evite cu orice preț panica. Un 
terapeut care arată teamă că pacientul își va pierde controlul doar va 
crește frica proprie a pacientului de a-și pierde controlul. O mare 
parte din anxietatea existentă la indivizii paranoizi se naște dintr-o 
teamă că alții vor încerca să dețină controlul; de aceea, orice poate 
face terapeutul spre a indica respect pentru autonomia acestor 
pacienţi va ajuta la reducerea anxietăţii lor în legătură cu predarea 
pasivă, Intervenţiile trebuie să recunoască dreptul lor de a privi 
situația așa cum o văd ei. De exemplu, terapeutul poate să-i spună 
unui asemenea pacient: „Cred că sentimentele dumneavoastră în 
legătură cu această situație sunt legitime, dat fiind prin ce-ati trecut, 
și respect dreptul dumneavoastră de a vă simţi în acel fel”. 

. Întotdeauna să-l incurajezi pe pacient să verbalizeze mai degrabă decât să 
pună violent în act mânia. Trebuie să reușești să-l faci pe pacient să-și 
discute mânia în cât mai multe detalii posibile. Încurajează-l să ia în 
considerare consecinţele logice ale comportamentului violent. Dacă 
este posibil, adu-i alternative constructive la violenţă, astfel încât 
pacientul să poată începe să vadă că există și alte opțiuni. Sprijinirea 
mâniei ca o reacție legitimă nu înseamnă legitimarea acțiunii agre- 
sive. Terapeutul care se simte imediat amenințat poate încerca să 
traducă această amenințare în cuvinte. Când un rezident de psihiatrie 
a simţit că un pacient nou era pe punctul de a erupe violent, el a 
spus: „Mă întreb dacă te simţi ca și cum ai vrea să mă lovești chiar 
acum“. Pacientul a dat din cap că da. Rezidentul i-a replicat atunci: 
„Poate că dacă mergem să ne plimbăm și îmi povestești despre 

sentimentele pe care le ai, vei fi in stare să evifi să actionezi pe baza 
acelor sentimente“. Această abordare calmă, la obiect l-a ajutat pe 
pacient să se simtă mai în control, și pacientul i-a mulțumit de fapt 
rezidentului pentru ajutor. 

5. Să-i dai întotdeauna pacientului mult spațiu pentru a putea respira. Frica 
pacientului paranoid de predare pasivă în fata altora este exagerată 
de proximitatea fizică. Trebuie evitată o aranjare a scaunelor care să-l 
facă pe pacient să se simtă prins în birou. S-a arătat că indivizii 
violenti au nevoie de o distanță mai mare fata de alții pentru a se 
simţi în siguranţă (Kinzel, 1971). Evită să stai prea aproape, precum 
și să-i atingi, chiar în felul cel mai benign. O femeie paranoidă a 
început să poarte o armă la ședințele ei de terapie după ce terapeutul 
său a persistat imbratisand-o la sfârșitul fiecărei ședințe. 

6. Să fii atent la propriul contratransfer când consulti un pacient cu potential 
violent (Felthous, 1984). Negarea contratransferentiala este obișnuită 
atât la membrii echipei spitalicești, cât si la terapeutii care lucrează 
cu indivizi paranoizi. Ei pot să evite să pună întrebări importante 
din anamneză de frica confirmării celor mai rele temeri în legătură 
cu potenţialul violent al pacienţilor lor. Cei care tratează trebuie să-și 
recunoască propriile frici și apoi trebuie să evite situațiile de pericol 
cu pacienţi care au fost agresivi în trecut. Negarea poate fi mai 
accentuată cu pacientele din cauza stereotipiilor legate de sex care 
susțin că este probabil ca bărbaţii să fie mai agresivi decât femeile. 
De fapt, patternurile de violenţă ale pacienților bărbaţi și femei în 
spital sunt similare, și probabilitatea de a fi atacat o altă persoană în 
luna dinaintea internării este la fel de mare pentru femei ca și pentru 
bărbaţi (Tardiff et al., 1997). Terapeutii pot să folosească și proiecția 
de contratransfer pentru a nu-și recunoaște propria lor agresivitate 
și a o externaliza în pacienţii lor. Identificarea proiectivă poate să-i 
provoace pe pacienţi la violență când terapeutii văd distructivitate 
și agresivitate doar la pacienți și nu și în ei înșiși. Un studiu pe 
psihiatrii care au fost agresati de pacienți (Madden et al., 1976) a găsit 
că 53% dintre psihiatri au fost într-un fel provocatori fata de pacient 
înainte de a fi agresati. 


14.2 Tulburările de personalitate schizoidă și schizotipală 


Pe lângă tulburarea de personalitate paranoida, Grupa A pe Axa II 
din DSM-IV-TR (American Psychiatric Association, 2000) subsumează 
tulburările de personalitate schizoidă și schizotipală. Deși sunt entități 
distincte, ele sunt tratate împreună aici deoarece înțelegerea psiho- 

dinamică, precum și abordările terapeutice ale acestor tulburări au 
multe în comun. 

Decizia de a separa tulburările de personalitate schizoidă și schi- 
zotipală se baza în mare parte pe cantitatea crescândă de literatură care 
sugerează că tulburarea de personalitate schizotipală este legată genetic 
de schizofrenie, pe când tulburarea de personalitate schizoidă nu este 
(Kendler et al., 1981, 1995; Kety et al., 1971; Rosenthal et al., 1971). 
Aceste studii sugerează că tulburarea de personalitate schizotipală este 
o versiune mută a schizofreniei, caracterizată prin testarea realității mai 
mult sau mai putin intactă, dificultăți în relații și tulburări ușoare de 
gândire. Mai mult, urmărirea pe termen lung a pacienţilor cu tulburare 
de personalitate schizotipală sugerează că evoluţiile lor sunt similare 
cu cele ale pacienților cu schizofrenie (McGlashan, 1983). Un studiu a 
demonstrat că riscul pentru tulburări corelate cu schizofrenia la rudele 
de gradul întâi ale pacienţilor cu tulburări de personalitate schizotipală 
și paranoidă este semnificativ mai mare decât la rudele de gradul întâi 
ale pacienților cu alte tulburări de personalitate (Siever et al., 1990), Au 
fost demonstrate legături în ambele sensuri între schizotipie și 
schizofrenie în ariile deficitelor de atenţie și ale mișcărilor oculare 
(O'Driscoll et al., 1998; Roitman et al., 1997). Cercetări mai recente au 
observat că dificultăţile legate de disfunctia semantică la femei cu 
tulburare de personalitate schizotipală seamănă cu cele din schizofrenie 
(Niznikiewicz et al., 2002). Alte studii au demonstrat similarități in 
reducerea volumului în pulvinar la studiile de rezonanță magnetică 
nucleară (Byne et al., 2001) și deficite inhibitorii similare (Cadenhead et 
al., 2002), În sfârșit, antipsihoticele atipice în doze mici pot fi eficiente 
în reducerea severității simptomelor în tulburarea de personalitate 
schizotipală (Koenigsberg et al., 2003). 

Așa cum a evidențiat Gunderson (1983), persoanele cu tulburare de 
personalitate schizotipală se aseamănă în mare parte cu cele cu tul- 
burare de personalitate schizoidă, cu excepția că definiția tulburării de 
personalitate schizotipală include câteva simptome sugestive pentru o 
formă atenuată de schizofrenie. La momentul actual, tulburările de 
personalitate schizoidă și schizotipală formează un continuum, astfel 
încât este oarecum arbitrar să tragem o linie de delimitare între cele 
două entități. O examinare a criteriilor DSM-IV-TR pentru tulburarea 
de personalitate schizoidă (Tabel 14-2) și pentru tulburarea de 
personalitate schizotipală (Tabel 14-3) arată că ambele tulburări implica 
o cantitate bună de detașare socială si constrictie afectivă. 

Pacienţii schizotipali înșiși formează un continuum, de la cei de la 
un capăt care seamănă mult cu pacienţii schizoizi (cu excepția câtorva 
bizarerii în plus de comportament și de comunicare) la cei mai 
apropiaţi de schizofrenie care sunt predispuși la episoade psihotice 
scurte. Discutia care urmează despre înțelegerea psihodinamica a 

Tabel 14-2. Criteriile DSM-IV-TR pentru tulburarea de personalitate schizoida 


A Un pattern pervaziv de detaşare de relaţiile sociale și o gamă restrânsă de 
expresie a emoțiilor în situaţii interpersonale, începând cu vârsta adultă tânără și 
prezente într-o varietate de contexte, așa cum o indică patru (sau mai multe) din 
următoarele: 

(1) nici nu dorește și nici nu se bucură de relații apropiate, inclusiv a fi parte a 
unei familii 

(2) alege aproape întotdeauna activităţi solitare 

(3) manifestă putin interes sau nu manifestă deloc în a întreține relaţii sexuale cu 
altă persoană 

(4) găsește plăcere în puţine activităţi sau nu găsește deloc 

(5) nu are prieteni apropiați sau confidenți alţii decât rudele de gradul întâi 

(6) pare indiferent la lauda sau la critica altora 

(7) arată răceală emoţională, detașare sau afectivitate aplatizată 

B. Nu apare în mod exclusiv în timpul evoluţiei schizofreniei, a unei tulburări de 
dispoziție cu trăsături psihotice, a unei alte tulburări psihotice sau a unei 
tulburări de dezvoltare generale și nu se datorează efectelor fiziologice ale unei 
afecțiuni medicale generale. 


Notă: Dacă criteriile sunt îndeplinite înainte de debutul schizofreniei, de adăugat 
„premorbid“, deci, „tulburare de personalitate schizoidă (premorbida)”. 


Sursă. Retipărit după Asociaţia Psihiatrică Americană, Manual statistic și diagnostic al 
tulburărilor mintale (Diagnostic and Statistical Manual of Mental Disorders, ediţia a 
patra, text revizuit, Arlington, VA, American Psychiatric Association, 2000). 
Copyright, 2000, American Psychiatric Association. Folosit cu permisiune, 


acestor afecțiuni reflectă faptul că niște abordări terapeutice similare 
ajută frecvent. 


14.2.1 Înţelegere psihodinamică 


Pacienţii schizoizi și schizotipali trăiesc frecvent la marginea socie- 
tatii. Ei pot fi ridiculizati ca „ciudaţi“, „stranii“ sau ,neadaptati” sau 
pot fi doar lăsaţi singuri să-și continue o existenţă solitară și idio- 
sincratică. Izolarea și anhedonia lor pot să-i facă pe alţii să le pară rău 
pentru ei și să încerce să ajungă la ei. Frecvent însă, persoanele care fac 
asemenea gesturi renunță după ce au fost respinse în mod repetat. 
Membrii de familie pot deveni atât de exasperati, încât să o forțeze pe 
ruda lor schizoidă să înceapă un tratament. Părinţii adolescenților sau 
ai adulților tineri pot să-l aducă pe fiul lor sau să o aducă pe fiica lor la 
psihiatru din grija legată de faptul că copilul lor nu se bucură suficient 
de viata (Stone, 1985). Alţi pacienţi schizoizi sau schizotipali cer trata- 
ment psihiatric din voință proprie din cauza singurătăţii dureroase. 

Tabel 14-3. Criteriile DSM-IV-TR pentru tulburarea de personalitate schizotipală. 


A. Un pattern pervaziv de deficite sociale și interpersonale marcat de un disconfort 
acut în relaţiile apropiate, precum si de o capacitate redusă pentru acestea și de 
distorsiuni cognitive sau de percepție și excentricitati de comportament, 
începând cu vârsta adultă tânără și prezent într-o varietate de contexte, așa cum 
este indicat de cinci (sau mai multe) din următoarele: 

(1) idei de relaţie (cu excluderea delirului de relaţie) 

(2) credinţe bizare sau gândire magică ce influențează comportamentul și nu 
concorda cu normele subculturale (de ex. superstiții, credință în clarviziune, 
telepatie sau al „șaselea simț“; la copii sau adolescenți, fantasme sau 
preocupări bizare) 

(3) experienţe perceptuale insolite, inclusiv iluzii corporale 

(4) gândire si limbaj bizare (de ex. vag, circumstantial, metaforic, supraelaborat 
sau stereotip) 

(5) suspiciozitate sau ideatie paranoidă 

(6) afect inadecvat sau restrâns 

(7) comportament sau înfățișare ciudată, excentrică sau bizară 

(8) lipsa unor prieteni apropiaţi sau a confidentilor alții decât rudele de gradul 
întâi 

(9) anxietate socială excesivă care nu scade o dată cu familiarizarea și tinde să fie 
asociată cu frici paranoide mai degrabă decât cu judecăți negative despre sine 

B. Nu apare exclusiv în cursul evoluţiei schizofreniei, a unei tulburări de dispoziție 
cu trăsături psihotice, a unei alte tulburări psihotice sau a unei tulburări generale 
de dezvoltare. 


Notă; Dacă criteriile sunt îndeplinite înainte de debutul schizofreniei, de adăugat 
,premorbid”, de ex. „tulburare de personalitate schizotipală (premorbida)”. 


Sursă. Retipărit după Asociaţia Psihiatrică Americana, Manual statistic si diagnostic al 
tulburărilor mintale (Diagnostic and Statistical Manual of Mental Disorders, ediţia a 
patra, text revizuit, Arlington, VA, American Psychiatric Association, 2000). 
Copyright, 2000, American Psychiatric Association. Folosit cu permisiune. 


Lumea internă a pacientului schizoid poate să difere considerabil de 
aparenţa lui exterioară. Într-adevăr, acești oameni sunt frecvent un 
mănunchi de contradicții. Akhtar (1987) a grupat aceste contradicții în 
manifestări aparente și manifestări ascunse: „Individul schizoid «apa- 
rent» este detașat, autosuficient, distrat, neinteresant, asexual și moral 
la un mod idiosincratic, în timp ce «pe ascuns», este deosebit de sensibil, 
cu mari nevoi emoționale, vigilent în mod acut, creativ, frecvent pervers 
și vulnerabil la corupţie“ (p. 510). Aceste polaritati nu reflectă trăsături 
conștiente și inconștiente de personalitate. Ele reprezintă mai degrabă 
un clivaj sau o fragmentare a Sinelui în reprezentări ale Sinelui diferite 
care rămân neintegrate. Dintr-o perspectivă psihodinamică, desemnarea 
„Schizoid“ reflectă acest clivaj fundamental al Sinelui. Rezultatul este o 

identitate difuza — pacientii schizoizi nu sunt siguri cine sunt ei si se 
simt conduși de gânduri, sentimente, dorinţe și nevoi extrem de conflic- 
tuale. Această difuzie a identității face ca relaţiile cu ceilalți să fie pro- 
blematice. Într-adevăr, poate că trăsătura cea mai pregnantă a pacienților 
schizoizi sau schizotipali este aparenta lor lipsă de relații cu alţii. 

Munca psihanalitică cu acești pacienți sugerează că ei au în mod clar 
sentimente și dorințe fata de alţii, dar că sunt inghetati în dezvoltare 
într-un stadiu timpuriu de relationare (Lawner, 1985). Acești pacienţi 
par a-și baza decizia de a fi izolați pe convingerea că eșecul lor în a 
obține ceea ce aveau nevoie de la mama lor înseamnă că ei nu pot face 
nici o altă încercare de a primi orice altceva de la figuri semnificative 
ce au urmat după ea (Nachmani, 1984). Pacienţii schizoizi pot fi prinși 
între două seturi de anxietati: dacă sunt prea apropiaţi, poate să li se 
facă frică de a fi inghititi și de fuziunea cu obiectul, dar daca sunt prea 
la distanţă, li se face frică de pierdere si de dezintegrare (Williams et al., 
2005). 

Mult din înţelegerea noastră despre lumea internă a pacientului 
schizoid derivă din studiile teoreticienilor britanici ai relațiilor de obiect. 
Balint (1979) a văzut acești pacienţi ca suferind de un deficit funda- 
mental al abilității lor de a se relationa — o „greșeală de bază“ cauzată 
credea că dificultatea pacienţilor schizoizi de a se relationa cu ceilalți 
își are originea în această incapacitate de bază mai degrabă, decât în 
conflict (ca la pacienţii nevrotici). Fairbairn (1954), cel care a contribuit 
poate cel mai mult la înțelegerea noastră despre pacienţii schizoizi, a 
văzut retragerea schizoidă ca pe o apărare împotriva unui conflict între 
o dorinţă de a se relationa cu ceilalți și o teamă că nevoia lui le va face 
rău altora. Copilul care initial își percepe mama ca rejectantă poate să 
se retragă din lume. Totuși nevoia copilului crește până când este 
resimţită ca insatiabila. Copilului îi este atunci teamă că lăcomia sa o va 
devora pe mama sa și îl va lăsa singur. Drept urmare, chiar obiectul de 
care copilul are mai multă nevoie poate fi distrus de propriile lui 
eforturi de încorporare. Fairbairn a numit această teamă „Fantasma 
Scufitei Roșii“, bazată pe povestea în care fetița găsește, spre oroarea ei, 
că bunica ei a dispărut, lăsând-o singură cu propria sa lăcomie orală 
proiectată — sub forma unui lup devorator. 

Exact așa cum Scufita Roșie poate să-și proiecteze lăcomia asupra 
lupului, copiii pot să-și proiecteze propria lăcomie asupra mamelor 
lor, pe care le văd atunci ca devoratoare și periculoase. Această dilemă 
infantilă este înghețată în timp pentru pacienţii schizoizi, cărora mai 
întâi le este teamă că îi vor devora pe ceilalți cu nevoia lor și apoi le 
este teamă că vor fi devorati de aceștia, Această dilemă fundamentală 
a pacienților schizoizi face ca ei să oscileze între frica de a-i îndepărta 
pe ceilalți prin nevoia lor și aceea că ceilalți îi vor consuma sau sufoca. 

Drept rezultat, toate relatiile sunt resimfite ca periculoase si trebuie 
evitate. Deoarece decizia de a nu se relationa îl lasă pe individul 
schizoid singur și golit, există frecvent un „compromis schizoid” 
(Guntrip 1968) în care pacientul se agaţă de ceilalți și îi respinge 
simultan. 

Pacienţii schizoizi trăiesc sub ameninţarea constantă a abandonului, 
persecuției și dezintegrării (Appel, 1974). A lua orice înăuntru de la 
altcineva riscă să declanșeze doruri intense de dependenţă și fuziune. 
lubirea este echivalată cu fuziunea cu altcineva, pierderea identității 
proprii și distrugerea celeilalte persoane. Deși scrierile Școlii Britanice 
s-au focalizat pe pacienţii schizoizi, descrierile realizate de Balint, 
Guntrip și alții se aplică la fel de bine și la pacienții schizotipali (Stone, 
1985). 

Retragerea din relaţiile interpersonale caracteristică pacientului 
schizoid poate servi unei funcții de dezvoltare importante. Winnicott 
(1963/1965) a crezut că izolarea pacientului schizoid păstrează o 
autenticitate importantă care este absolut sacră pentru Sinele în 
dezvoltare al pacientului: „Există un stadiu intermediar în dezvoltarea 
sănătoasă în care cea mai importantă experienţă a pacientului în 
legătură cu obiectul bun sau potenţial satisfăcător este refuzul 
obiectului“ (p. 182). Retragerea schizoidă este o cale de a comunica cu 
„Sinele adevărat“ din interior în loc să sacrifice acea autenticitate unor 
interacțiuni artificiale cu alții care ar duce la un „Sine fals“. Winnicott 
a sugerat că noi toți avem acest nucleu necomunicant și că trebuie să 
respectăm dreptul — și nevoia — individului schizoid de a fi 
necomunicativ. Perioade de abstinenta și de izolare extremă pot să-i 
ajute pe indivizii schizoizi să intre în contact cu acest Sine sechestrat, 
astfel încât să poată fi integrat cu alte reprezentări de Sine (Eigen, 
1973), 

Pacienţii schizoizi care le permit terapeutilor lor să aibă acces la 
lumile lor interne vor revela frecvent fantasme de omnipotenta. Acestea 
însoțesc de obicei aspectele închise ale Sinelui în care se retrage paci- 
entul, Ca si alte aspecte ale Sinelui ascuns, ele servesc drept „sanctuar 
contra expunerii“ (Grotstein, 1977) pentru a susține autostima fragilă și 
a scădea anxietatea în legătură cu autodezintegrarea. Ca și pacienţii 
paranoizi, pacienţii schizoizi au fantasme omnipotente care cresc în 
frecvenţă în proporție inversă cu nivelul lor de autostimă (Nachmani, 
1984). Lipsindu-le un Sine intern bun și reprezentări de obiect care să-i 
ajute să realizeze eforturi esențiale către succesul în relații sau în cariere, 
pacienţii schizoizi folosesc fantasme de omnipotenta pentru a ocoli 
asemenea eforturi și a-și realiza direct fantasmele grandioase. Pacienţii 
schizoizi simt frecvent o mare rușine în legătură cu fantasmele lor și 
sunt rezistenți în a le împărtăși terapeutilor lor până ce nu simt 
siguranţă în relație. 

14.2.2 Psihoterapia individuală 


Ca și pacienţii cu tulburare de personalitate paranoidă, pacienţii cu 
tulburări de personalitate schizotipală și schizoidă nu apar frecvent la 
ușa terapeutului. Într-o anchetă naţională pe clinicieni, tulburarea de 
personalitate schizotipală era peste tot cea mai putin tratată entitate 
dintre toate tulburările de pe Axa II (Westen, 1997). În Studiul de la 
Centrul Psihanalitic Columbia pe 100 de pacienți aplicanti pentru 
psihanaliză (Oldham și Skodol, 1994), doar unul a fost diagnosticat ca 
având tulburare de personalitate schizoidă și nici unul nu a avut 
diagnosticul de tulburare de personalitate schizotipală. Drept urmare, 
multe dintre datele acumulate despre psihoterapia și tratamentul 
psihoterapeutic al acestor pacienți sunt de domeniul anecdotei, bazate 
pe un număr relativ redus de cazuri. 

Pacienţii schizoizi și schizotipali pot fi ajutaţi cu terapia expre- 
siv-suportivă individuală, psihoterapia de grup dinamică sau o combi- 
nație a celor două. Deoarece gândul cererilor ce apar în interacțiunile 
unui cadru de grup produce de obicei o cantitate mare de anxietate, 
majoritatea acestor pacienţi se vor simți mai confortabil dacă încep cu 
un proces psihoterapeutic individual. Mult din literatura modernă 
despre psihoterapia tulburărilor de personalitate schizoidă și schizo- 
tipală sugerează că este probabil ca mecanismul acțiunii terapeutice să 
fie internalizarea unei relații terapeutice mai degrabă decât interpretarea 
conflictului (Appel, 1974; Gabbard, 1989; Nachmani, 1984; Stone, 1983; 
Winnicott, 1963/1965). 

Sarcina terapeutului este de a ,,dezgheta” relaţiile de obiect interne 
înghețate ale pacientului prin procurarea unei noi experienţe de rela- 
tionare. Stilul schizoid de relationare apare din inadecvările din relațiile 
cele mai timpurii ale pacientului cu figurile parentale — pe care Epstein 
(1979) le-a numit eșecul primar de maturizare. În tot timpul vieții, paci- 
entul a provocat reacţii similare la cei din mediul său, determinând 
eșecuri de maturizare secundare. Cu alte cuvinte, pacientul schizoid poate 
să treacă prin viata la distanţă de toată lumea. Terapeuţii trebuie să afle 
cum să se relaționeze cu pacientul într-un fel care să corecteze matu- 
rizarea. Terapeutii nu trebuie să-și permită să fie îndepărtați sau în- 
străinați ca oricine altcineva din viata pacientului. 

A spune că scopul terapiei este de a procura o relație nouă pentru a 
fi internalizată este deceptionant de direct și de simplu. Totuși această 
strategie prezintă obstacole formidabile. Mai întâi, modul fundamental 
de existenţă al pacientului este nonrelationarea. Terapeutul îi cere unei 
persoane care nu se relationeaza să se miște în direcția unei mai mari 
relationari. Asa cum era de așteptat, eforturile terapeutului pentru a 
procura un model nou de relationare vor fi întâmpinate cu distanță 
emoțională și o cantitate bună de tăcere. 

Terapeutii care încearcă să trateze pacienţi schizoizi retrași trebuie 
să aibă o răbdare extraordinară din cauza procesului de internalizare 
dureros și încet. Ei trebuie să adopte o atitudine permisivă, de acceptare 
a tăcerii. În mod specific, tăcerea trebuie văzută ca fiind mai mult decât 
simplă rezistență — este și o formă specifică de comunicare nonverbală 
care poate furniza informaţii esențiale despre pacient. 

Reacţiile emoționale ale terapeutului fata de pacient, deși subtile, pot 
fi o sursă primară de informații despre pacient. Când tăcerea se pre- 
lungește, terapeutii trebuie să fie preocupaţi de inversarea rolurilor și 
de proiecția propriului Sine și a reprezentărilor lor de obiect asupra 
pacientului. Această stare de lucruri este frumos descrisă în filmul 
mișcător al lui Ingmar Bergman, Persona, în care o pacientă mută este 
tratată de o asistentă. După multe încercări fără succes de a o face pe 
pacientă să vorbească, asistenta devine frustrată și începe să proiecteze 
aspecte ale ei asupra pacientei. Înnebunită, asistenta începe să trateze 
pacienta ca pe o întruchipare a propriei ei lumi interne (Gabbard, 1989). 

Acest model de terapie cere ca terapeutii să primească proiecţiile 
pacienților lor și să le monitorizeze pe ale lor fără să fie atrași către 
acting out în ceea ce privește contratransferul. Când terapeutii simt că 
trebuie să abandoneze sau să renunţe la un pacient, ei trebuie să ia în 
considerare aceste sentimente ca pe oricare altele din acest proces și să 
încerce să le înțeleagă. Așa cum am menţionat în Capitolul 4 în discuția 
despre psihoterapie, identificările proiective pot fi diagnosticate și 
înțelese doar după ce terapeutul a fost „obligat“ să joace un rol specific 
fata de pacient. Terapeutii trebuie să observe în tăcere interacțiunile care 
apar între ei și pacienţii lor și apoi să folosească acea informație pentru 
a influența interacțiunile următoare. Ogden (1982) a rezumat sarcina 
terapeutului în asemenea situații: 


Perspectiva identificării proiective nu necesită, nici nu exclude folosirea 
interpretării verbale; terapeutul încearcă să găsească o cale de a vorbi și de a fi cu 
pacientul care va constitui un mijloc prin care terapeutul poate să accepte aspecte 
neintegrabile ale lumii obiectale interne a pacientului și apoi să le întoarcă pacientului 
într-o formă pe care pacientul poate să o accepte si din care să învețe (p. 42). 


Într-adevăr, o decizie de a nu interpreta poate fi strategia cu cea mai 
mare putere terapeutică cu pacienții schizoizi și schizotipali, Dacă 
tăcerea este interpretată ca rezistență, acești pacienți pot să se simtă 
responsabili și umiliti din cauza incapacității lor de a comunica 
(Nachmani, 1984). Pe de altă parte, prin abtinerea de la interpretare si 
acceptarea tăcerii, terapeutii pot legitima nucleul privat, noncomunicativ 
al Sinelui la care se referă Winnicott (1963/1965). Cu unii pacienţi, 
terapeutul trebuie să respecte Sinele tăcut. Poate fi unica abordare 
tehnică viabilă pentru a construi o alianţă terapeutică (Gabbard, 1989). 

Terapeutii valorizează mult relationarea interpersonală. Vrem să 
însemnăm ceva pentru pacienţii noștri. Acceptarea nonrelationarii 
tăcute merge împotriva formării și a predispozitiei noastre psihologice. 
Tendinţa noastră naturală este de a însărcina pacienţii noștri cu expec- 
tatia că ei ar trebui să fie diferiți de ceea ce sunt. Mai specific, vrem ca 
pacienţii noștri să ne vorbească și să se relationeze cu noi. Totuși, acea 
așteptare înseamnă că trebuie să le cerem pacienţilor să se confrunte 
chiar cu durerea pe care ei o evită prin retragerea schizoidă. Expectatii 
mai mari din partea terapeutilor îl vor duce în mod paradoxal la o 
detașare și mai mare, asa cum a observat Searles (1986): 


Conceptul lui Winnicott (1941/1958) despre... mediul continator (mediul de 
holding) suficient de bun implică faptul că analistul poate nu doar să fie relativ stabil 
acolo, pentru pacient, ci și relativ destructibil (psihologic) de către pacient, iar și iar, 
așa cum cer nevoile persistente ale pacientului de funcționare autistică 
(omnipotentă). Ca urmare, analistul are intuitiv nevoie să-i procure pacientului 
propria absenţă, poate la fel de des ca și propria prezenţă, la timpul potrivit (p. 351). 


Unii pacienţi vor răspunde la această acceptare tolerantă, empatică, 
cu o mai mare deschidere în relația terapeutică. Acești pacienți pot 
începe să vorbească despre aspecte ascunse ale Sinelui, eventual să le 
integreze într-un simț al Sinelui mai coerent. La începutul unui proces 
terapeutic, este greu să știm care pacienţi vor beneficia în mod probabil 
de el. Stone (1983), scriind despre pacienţii schizotipali (schizofrenici 
borderline), a sugerat că cei care fac puţin mai bine în psihoterapie au 
unele simptome depresive sau o anumită capacitate pentru căldură 
emoțională și empatie. El a avertizat terapeutii să fie îngrijorați de 
expectatiile de contratransfer excesive, deoarece se poate aștepta doar 
un progres limitat. A recomandat, de asemenea, ca terapeutii să se 
resemneze la faptul că s-ar putea ca multe subiecte supărătoare să 
trebuiască să rămână ascunse perioade lungi de timp în terapie (Stone, 
2001). Prea multă nerăbdare pentru a explora poate să-l sperie sau să-l 
rușineze pe pacient. În viziunea lui Stone, terapeutii trebuie să fie în 
stare să tolereze posibilitatea dezamăgitoare ca pacienţii lor să progre- 
seze doar în alte domenii decât relationarea. În general, acei pacienţi cu 
funcționarea Eului mai bună (de exemplu, testarea realității mai intactă, 
judecată mai bună, deviere cognitivă mai redusă) vor evolua mai bine 
în terapie decât acei pacienţi cu funcționarea Eului mai profund 
tulburată. Cu pacienţii din al doilea grup, terapeutii pot avea nevoie să 
funcționeze ca un Eu auxiliar, să-i ajute pe pacienţi într-un fel suportiv 
cu diferite sarcini, cum ar fi testarea realității, judecata și diferențierea 
Sine-obiect. Stone (2001) a evidenţiat de asemenea că, precum pacienții 
schizofrenici (vezi Capitolul 7), pacienții schizotipali au nevoie mai mult 
decât de psihoterapie expresiv-suportivă. Pacienţii schizotipali cu 

funcționare scăzută au nevoie si de formarea de abilități sociale, 
reeducare și sprijin social variat. 


14.2.3 Psihoterapia dinamică de grup 


În general, pacienţii schizoizi sunt candidați principali pentru psiho- 
terapia dinamică de grup (Appel, 1974; Azima, 1983). Terapia de grup 
este orientată să-i ajute pe pacienți în domeniul socializării, care este 
exact locul în care pacienţii schizoizi suferă cel mai mult. Este, de 
asemenea un cadru în care se poate desfășura, în bună parte, o activitate 
parentală nouă. Pentru mulți pacienţi schizoizi, colegii lor dintr-un 
proces de grup pot funcționa ca o familie reconstruită, fiind eventual 
internalizati de acești pacienţi pentru a contrabalansa obiectele lor 
interne mai negative și înfricoșătoare (Appel, 1974). 

Asemenea pacienți pot avea un beneficiu considerabil pur și simplu 
prin a fi expuși regulat la contactul cu ceilalți. Unii pacienţi schizoizi nu 
au practic nici o altă deschidere socială în afara sedintelor de terapie de 
grup. Pe măsură ce ei încep să se simtă acceptaţi și realizează că fricile 
lor cele mai rele nu se împlinesc, încep să se simtă treptat mai confor- 
tabil cu oamenii. Într-o manieră similară cu procesul individual de 
terapie descris mai devreme, reacțiile altor membri din grup pot procura 
o experiență corectivă care merge împotriva tuturor experiențelor 
anterioare de relație. Printre dificultățile care apar în psihoterapia de 
grup a pacienţilor schizoizi se numără resentimentul din partea altor 
pacienţi care trebuie să-și „pună sufletul pe masă“ în timp ce pacientul 
schizoid rămâne tăcut. Aceste sentimente pot duce la un fel de „uniune 
de gașcă“ pentru a-l forța pe pacientul schizoid să vorbească. În aseme- 
nea momente, terapeutul trebuie să-l sprijine pe membrul schizoid din 
grup și să-i ajute pe ceilalți pacienţi să accepte nevoia acelui pacient de 
a fi tăcut (Azima, 1983). Ceilalţi pacienţi pot, de asemenea, doar să 
ignore un pacient schizoid retras și să continue ca și cum el nu ar fi 
acolo. În aceste cazuri, sarcina terapeutului este de a-l aduce pe pacient 
în grup prin evidenţierea felului în care un pattern care are loc în afara 
grupului se repetă în interiorul grupului. Pacienţii schizotipali tind să 
beneficieze de terapia de grup la fel de mult ca și pacienţii schizoizi, dar 
cei al căror comportament este bizar sau a căror gândire este psihotică 
pot deveni tapi ispășitori deoarece sunt pur și simplu prea diferiţi de 
ceilalți membri ai grupului. Cu asemenea pacienți, terapia individuală 
singură poate fi modalitatea preferabilă. 

O combinaţie de psihoterapie de grup și individuală este ideală 
pentru multi pacienţi schizoizi, deoarece mediul social pe care ei îl 
întâlnesc în grup poate fi discutat și prelucrat cu psihoterapeutul lor 
individual. Un număr semnificativ de pacienţi schizoizi vor simţi totuși 

că a primi o recomandare pentru terapia de grup este ca si cum „ar fi 
aruncat la lei“. Ei pot chiar să se simtă tradati când terapeutul lor face 
această sugestie. O treaptă preliminară trimiterii la terapia de grup este 
frecvent perlaborarea fantasmelor acestor pacienţi despre ceea ce se va 
întâmpla în terapia de grup. 

Exemplul de caz următor ilustrează câteva dintre avantajele unice 
ale psihoterapiei de grup pentru unii pacienţi schizoizi. 


DI BB era un celibatar de 23 de ani cu tulburare de personalitate schizoidă. EI 
lucra ca ajutor de asistent medical în tura de noapte într-un cămin de bătrâni și urma 
cursuri de zi la o universitate locală. Îi plăcea să lucreze de noapte deoarece atunci 
se confrunta cu foarte puţine cereri interpersonale. Supraveghetorul lui dormea 
frecvent, așa că el era liber să citească romane. Când nu dormea, di BB își petrecea 
multe ore făcând exerciții de bodybuilding. Poza frecvent gol în fata oglinzii si își 
contracta mușchii și se admira pe sine. O mare parte din poza și din contractarea 
mușchilor era însoțită de fantasme omnipotente de a deveni un câștigător al 
decatlonului olimpic. El își imagina și că dacă ar ajunge la un anumit nivel de 
perfecțiune a corpului, ar deveni atrăgător pentru o fată de la unul dintre cursurile 
sale de la colegiu, cu care nu îndrăznise să vorbească. 

DI BB era profund preocupat de faptul că fusese adoptat. Vorbea despre aceasta 
cu mare rușine, ca și cum ar fi fost convins că reflecta un defect inerent. În viziunea 
sa, respingerea timpurie de către mama sa biologică era un semn că era atât de 
inerent indezirabil, încât ceilalți l-ar respinge și ei în mod sigur dacă ar avea ocazia. 
Precum mulți pacienţi schizoizi, dl BB avea o trăsătură perversă care lua forma 
exhibitionismului. El se plasa în situații în care femeile ar putea să-l întâlnească gol. 
Se purta atunci ca și cum ar fi fost surprins și părăsea imediat scena pentru a evita 
urmărirea penală. Totuși plăcerea sexuală pe care o obținea din această activitate 
l-a condus către aventuri din ce în ce mai riscante. Odată, a inversat indicatoarele 
pentru femei și pentru bărbați de pe ușile vestiarelor într-o sală de gimnastică astfel 
încât femeile să intre în vestiarul bărbaților și să-l găsească stând gol în timp ce se 
usca după duș. 

DI BB a venit în cele din urmă la o clinică în ambulatoriu unde a cerut să intre 
într-o psihoterapie de grup. Era preocupat că exhibitionismul său îi scăpa din mână 
și ar fi putut să ducă la consecințe juridice, și era tulburat în mod autentic din cauza 
singurătăţii existenţei sale. Își dorea psihoterapie de grup deoarece încercase anterior 
psihoterapia individuală timp de 2 ani. A povestit că rămăsese practic tăcut în tot 
timpul terapiei. În final, el și terapeutul deciseseră împreună că nu avea rost să 
continue, Dl BB a povestit, de asemenea, că avea o dorință puternică să-și înfrângă 
teama de alți oameni și credea că terapia de grup ar putea fi o cale bună pentru a 
face fata acelei frici. 

DI BB a început o psihoterapie dinamică de grup cu un grup de alti pacienţi cu 
funcționare rezonabil de înaltă și cu tulburări variate de personalitate. El a participat 
regulat la ședințe, dar a stat tăcut în timpul multora dintre discuţiile grupului. 
Treptat, a fost în stare să povestească din ce în ce mai mult despre el însuși. Ceva 

ca o descoperire a avut loc când și-a adunat suficient curaj încât să vorbească despre 
colega care era obiectul fantasmelor sale. O pacientă din grup a răspuns între- 
bându-l: „De ce nu o invifi să iasă cu tine? Esti un bărbat atrăgător“. Miscat de acest 
argument, dl BB a replicat că nimeni nu-i spusese aceasta înainte. 

Suportul și feedbackul pozitiv pe care pacientul le-a primit de la alți membri din 
grup i-au crescut autostima și i-au permis să vorbească mai frecvent și mai deschis. 
Când a fost în stare în sfârșit să-și discute exhibitionismul, el s-a simţit foarte ușurat 
că nimeni nu s-a retras cu oroare la auzul mărturisirii sale. 

După câțiva ani de terapie de grup, anxietatile dlui BB în legătură cu relațiile, 
precum și părerea lui despre sine se amelioraseră atât de mult, încât a fost în stare 
să se întâlnească cu femei și să dezvolte relaţii colegiale adecvate cu bărbații. 
Episoadele de exhibitionism au scăzut în mod gradat, deși ele tindeau să reapara 
ori de câte ori grupul lua vacanţă și dl BB se simţea abandonat de terapeut și de 
colegii pacienți. 


Cazul dlui BB ilustrează cum absenţa pe fata a relațiilor de obiect în 
tulburarea de personalitate schizoidă poate fi însoțită de fantasme 
intense de relationare si de activități sexuale ascunse de natură perversă. 
Lungi perioade de exerciţii fizice sunt, de asemenea, destul de obișnuite 
la indivizii schizoizi și schizotipali. Activitatea fizică de acest fel poate 
servi pentru a elimina energia sexuală sau poate fi, ca în cazul dlui BB, 
o cale de a-și construi autostima, fantasmând că ceilalți îl vor găsi mai 
atrăgător ca urmare a unor asemenea eforturi. 

Deși un număr de perversiuni pot fi găsite frecvent la indivizii 
schizoizi, exhibitionismul pare a avea o semnificaţie particulară pentru 
acești pacienţi. Fairbairn (1954) a observat că indivizii schizoizi își 
supraevaluează frecvent conținuturile mintale, percepându-le ca 
extraordinar de prețioase. Le este frică să dea ceva din ei deoarece, în 
acest fel, și-ar sărăci conținuturile valorizate narcisic. Fairbairn a 
observat că pacienţii schizoizi folosesc frecvent exhibitionismul ca o 
apărare împotriva fricii de a dărui. Pentru a fi mai exact, „a arăta“ 
devine un substitut pentru „a da“, deoarece „a da“ poartă frica de a 
pierde ceva preţios, pe când „a arăta“ nu. Deși exhibitionismul era 
deschis în cazul dlui BB, el apare frecvent sub forme sublimate, cum ar 
fi implicarea în artele teatrale. 

Psihoterapia de grup i-a adus domnului BB o nouă serie de relații pe 
care să le internalizeze. Relationarea cu colegii săi pacienţi (și cu tera- 
peutul) nu a confirmat expectatiile sale în ceea ce privește felul in care 
ar răspunde ceilalți la contactul cu el. În loc să se simtă alienati de el, 
membrii din grup l-au acceptat așa cum era și au confirmat dezirabili- 
tatea sa ca persoană. Astfel, validarea din partea altor pacienţi din 
terapia de grup poate avea un impact mai puternic asupra unui pacient 
schizoid decât validarea similară din partea unui terapeut individual. 
Pacientul schizoid poate să desconsidere privirea pozitivă a terapeutului 

ca o atitudine mimata pentru efectul terapeutic; terapeutul „doar isi face 
treaba“. 

Mulţi pacienţi schizoizi și schizotipali au o boală mult mai refractară 
la tratament decât a avut dl BB. Așa cum a sugerat Stone (2001), 
terapeutii trebuie să respecte nevoia pacientului lor de a fi diferit și nu 
trebuie să se simtă obligaţi să transforme un pacient în altcineva. În 
tratarea pacienţilor schizoizi și schizotipali, ar fi o recomandare bună 
să ne amintim înțelepciunea lui Thoreau: „Dacă un bărbat nu fine pasul 
cu tovarășii săi, poate este pentru că aude un alt toboșar. Să-l lăsăm să 
țină pasul cu muzica pe care o aude, indiferent ce măsură are sau de cât 
de departe vine“ (Thoreau, 1854/1950, p. 290). 

15.Grupa B 
Tulburări de personalitate 
Borderline 


Consideraţiile noastre asupra Grupei B de tulburări de personalitate 
încep cu pacientul borderline, deoarece tulburarea de personalitate 
borderline (TPB) servește drept punct de referință pentru toată grupa. 
Tulburările de personalitate narcisică, antisocială și histrionică se 
definesc frecvent prin cum diferă ele de TPB. Mai mult, când este folosit 
termenul de borderline în sensul larg al unui spectru (Meissner, 1988) 
sau al unei organizări a personalității (Kernberg, 1967), toate tulburările 
de personalitate din Grupa B, împreună cu cele din Grupa A, pot fi 
subsumate în categoria generală a tulburărilor borderline. Din păcate, 
popularitatea crescândă a diagnosticului de borderline în ultimele două 
decenii a făcut din el un fel de „coș de gunoi“ — folosit atât în exces, 
cât și prost. Pacienţii care creează confuzie din punct de vedere 
diagnostic pot primi eticheta borderline automat. O anchetă istorică 
scurtă asupra termenului borderline în psihiatria americană poate să 
arunce lumină asupra locului TPB în nomenclatura actuală. 


15.1 Evoluţia termenului 


În a doua jumătate a anilor '30 și în cursul anilor '40, clinicienii au 
început să-i descrie pe unii pacienţi care nu erau suficient de bolnavi 
pentru a fi etichetati drept schizofreni, dar care erau mult prea tulburati 
pentru tratamentul psihanalitic clasic. Într-un efort de a capta starea 
„între“, tipică pentru acești pacienţi, Hoch și Polatin (1949) s-au referit 
la acest grup ca având schizofrenie pseudonevrotică, ce se caracteriza 
printr-un model simptomatic de „pannevroză“, „pananxietate“ și 
„pansexualitate“. Robert Knight (1953) a caracterizat mai departe acest 

grup prost definit prin focalizarea pe câteva deficiențe in funcționarea 
Eului, inclusiv inabilitatea de a planifica în mod realist, incapacitatea 
de a se apăra împotriva impulsurilor primitive și predominanta proce- 
sului de gândire primar asupra celui de gândire secundar. 

Acești contribuitori timpurii observau un sindrom „dezordonat“ care 
nu se încadra bine în rubricile de diagnostic preexistente. Grinker et al. 
(1968) au adus o anumită rigoare diagnostică sindromului în prima 
jumătate a anilor '60 cu analiza lor statistică a aproximativ 60 de astfel 
de pacienți care erau spitalizati la Chicago. O analiză de grup a datelor 
despre acești pacienţi a sugerat că există patru subgrupe de pacienţi 
borderline. Acești pacienți au apărut ca ocupând un continuum de la 
„capătul psihotic“ (tipul I) către „capătul nevrotic“ (tipul IV). Între cele 
două extreme, se poate găsi un grup cu afecte negative predominante 
și cu dificultăți în a menţine relaţii interpersonale stabile (tipul I) și un 
alt grup (tipul III) caracterizat printr-o lipsă generală a identităţii, care 
are drept rezultat nevoia de a împrumuta identitate de la alţii, 

Grinker et al. (1968) au încercat, de asemenea, să identifice numitori 
comuni în sindromul borderline care erau prezenţi indiferent de subtip. 
Ei au găsit următoarele patru trăsături-cheie: 1) mânia ca afect principal 
sau unic, 2) defecte în relaţiile interpersonale, 3) absenţa unei identități 
consistente a Sinelui și 4) depresie generală. Una dintre contribuțiile cele 
mai semnificative ale acestui studiu empiric a fost descoperirea că 
sindromul borderline era clar distinct de schizofrenie. Grinker și colegii 
au găsit că acești pacienţi nu se deteriorau către schizofrenia francă în 
timp. Sunt mai degrabă instabili în mod stabil (Schmideberg, 1959) pe 
tot parcursul bolii lor. Această descoperire a ajutat la respingerea 
credinţei unor sceptici conform căreia pacienţii borderline erau, de fapt, 
schizofreni. 

În 1990, Gunderson și colegii săi (Zanarini et al., 1990) au fost capabili 
să identifice trăsături discriminatorii clare bazate pe cercetarea focalizată 
pe caracteristici descriptive ale sindromului borderline (Tabel 15-1). 

Multe dintre aceste criterii sunt legate între ele. Pacienţii borderline 
se consumă cu stabilirea de relații exclusive unu la unu fără nici un fel 
de risc de abandon. Ei pot cere astfel de relații cu un aer de indreptatire 
care-i copleșește și-i îndepărtează pe ceilalți. Mai mult, când chiar devin 


Tabel 15-1. Caracteristici discriminatorii ale tulburării de personalitate borderline. 


Gândire cvasipsihotică Cerinţe mari /sentiment de a fi îndreptățit 
Automutilare Regresii în tratament 
Eforturi suicidare manipulative Dificultăţi contratransferenţiale 
Preocupări despre abandon /înghiţire/ 

anihilare 


Sursă. Bazat pe Zanarini et al., 1990. 

apropiați cu altă persoană, se activează un set de anxietati. Pe de-o 
parte, ei încep să se îngrijoreze că vor fi inghititi de cealaltă persoană 
și-și vor pierde propria identitate în această fantasmă primitivă de 
fuziune. Pe de altă parte, ei simt anxietatea balansând către panică în 
legătură cu convingerea că sunt pe punctul de a fi respinși și abandonați 
în orice moment. Cu scopul de a nu rămâne singuri, pacienţii borderline 
pot recurge la venesectie sau alte gesturi suicidare, sperând să obțină 
ajutorul persoanei de care sunt atașați. În contextul relațiilor inter- 
personale, pot să apară și distorsiuni cognitive, cum ar fi gândire cvasi- 
psihotică (definită prin prezența unor dificultăți tranzitorii, circumscrise 
şi/sau atipice în testarea realității). Perceptiile aproape delirante de 
abandon de către cei iubiţi sunt frecvente, și regresiile de transfer 
psihotice pot apărea când pacienţii devin atașați de terapeutii lor. 

Clinicienii care sunt martori ai acestei puneri în scenă caleidoscopice a 

unor stări schimbătoare ale Eului sunt înclinați către o varietate de 

reacții intense contratransferentiale, cuprinzând fantasme de salvare, 
sentimente de vinovăţie, transgresări ale limitelor profesionale, furie și 
ură, anxietate și teroare și sentimente profunde de neputinţă (Gabbard, 

1993; Gabbard și Wilkinson, 1994). 

Pe când Gunderson și Grinker et al. s-au focalizat mai întâi pe 
criteriile descriptive de diagnostic, Otto Kernberg (1967, 1975) a căutat 
să caracterizeze pacienţii borderline dintr-o perspectivă psihanalitică. 
Folosind o abordare combinată între psihologia Eului și teoria relațiilor 
de obiect, el a utilizat termenul organizare a personalității de tip borderline 
pentru a delimita un grup de pacienţi care prezentau patternuri carac- 
teristice de slăbiciune a Eului, mecanisme de apărare primitive și relații 
de obiect problematice. El a observat o varietate de simptome la acești 
pacienţi, cuprinzând anxietate liber-flotantă, simptome obsesiv-com- 
pulsive, fobii multiple, reacții disociative, preocupări hipocondriace, 
simptome de conversie, tendințe paranoide, sexualitate perversă 
polimorf și abuz de substanţă. Kernberg a avertizat totuși că simptomele 
descriptive nu sunt suficiente pentru un diagnostic definitiv. În schimb, 
el credea că diagnosticul se bazează pe o analiză structurală sofisticată 
care evidențiază patru trăsături-cheie (Tabel 15-2). 

1. Manifestări nespecifice de slăbiciune a Eului. Un aspect al funcționării 
Eului este capacitatea de a amâna descărcarea impulsurilor și de a 
modula afectele cum ar fi anxietatea. Pacienţii borderline, în viziunea 
lui Kernberg, sunt incapabili să mobilizeze forte ale Eului pentru a 
îndeplini acele funcții din cauza unor slăbiciuni nespecifice inerente. 
În mod similar, ei au greutăți în a sublima pulsiuni puternice și în 
a-și folosi conștiința pentru a le ghida comportamentul. 

2. Trecerea către procesul primar de gândire. Ca și Robert Knight, Kernberg 
a observat că acești pacienţi tind să regreseze la o gândire cvasi- 
psihotică în absența structurii sau sub presiunea unor afecte 

Tabel 15-2 Criteriile lui Kernberg pentru organizarea de personalitate de tip borderline 


I. 


m. 


Manifestări nespecifice de slăbiciune a Eului 
A. Lipsa de toleranță a anxietatii 

B. Lipsa de control al impulsului 

C. Lipsa de canale de sublimare dezvoltate 
Trecerea către procesul de gândire primar 
Mecanisme de apărare specifice 

A. Clivajul 

B. Idealizarea primitivă 

C. Forme timpurii de proiecție, mai ales identificarea proiectivă 
D. Negarea 

E. Omnipotenta și devalorizarea 


IV. Relații de obiect internalizate patologice 
Sursă, Bazat pe Kernberg, 1975. 


15. 


puternice. Totusi aceste treceri apar primar in contextul unei testari 
intacte a realitatii in general. 

Mecanisme de apărare specifice. Cea mai importantă dintre aceste 
apărări a fost găsit a fi clivajul, pe care Kernberg l-a văzut ca pe un 
proces activ de separare a unor introiecte și afecte contradictorii unul 
de celălalt (vezi Capitolul 2). Operațiunile de clivaj la persoana cu 
organizare de personalitate de tip borderline se manifestă clinic după 
cum urmează: a) expresia alternantă a unor comportamente și 
atitudini contradictorii, pe care pacientul le privește cu lipsă de 
preocupare și negare completă; b) o compartimentare a tuturor 
persoanelor din mediul pacientului în tabere de tip „complet bun“ 
și „ complet rău“, cu oscilaţii frecvente între tabere pentru un anumit 
individ și c) viziuni și imagini despre sine însuși (reprezentări ale 
Sinelui) contradictorii coexistente care alternează în dominanţa lor 
de la zi la zi și de la oră la oră. 


Un preot catolic de 41 de ani a fost internat într-un spital de psihiatrie după 
descoperirea comportamentului său sexual cu copii de ambe sexe. La scurt timp 
după internare, analizele sale de laborator de rutină au arătat un test pozitiv pentru 
sifilis. Când a fost confruntat cu rezultatul de la laborator, preotul a răspuns: „Nu 
știu cum este posibil. Sunt un preot celibatar“. Rezidentul care-l trata pe preot a 
subliniat doar că fusese internat din cauza activității sale sexuale ample cu minori. 
Preotul a răspuns plat la această confruntare spunând: „La ce vă așteptați? Sunt 
doar om”. 


Această vinietă clinică ilustrează cum reprezentările de Sine 


contradictorii coexistă la pacientul borderline — un „preot celibatar“ 
coexista cu un pedofil promiscuu, bisexual. Pe deasupra, răspunsul 

prozaic al preotului a fost tipic pentru negarea completa pe care o 
manifestă mulți pacienţi borderline când sunt confruntafi cu 
manevrele de clivaj pe care le folosesc. Alte apărări precum ideali- 
zarea primitivă, omnipotenta și devalorizarea reflectă in mod similar 
tendințe de clivaj ( i.e., alții sunt văzuți în termeni în întregime 
pozitivi sau în întregime negativi). Identificarea proiectivă, în care 
reprezentările de Sine sau de obiect sunt clivate și proiectate în alţii 
într-un efort de a-i controla, este o altă apărare proeminentă la 
organizarea personalităţii de tip borderline, după Kernberg. 

4. Relații de obiect internalizate patologice. Drept rezultat al clivajului, 
persoana cu organizare de personalitate de tip borderline nu-i vede 
pe ceilalți oameni ca având un amestec de trăsături pozitive și 
negative. In schimb, ceilalți sunt împărțiți în extreme situate la poli 
opuși și sunt priviţi, folosind cuvintele unui pacient, „fie ca zei, fie 
ca diavoli“. Acești indivizi nu pot integra aspectele agresive și 
libidinale ale altora, ceea ce le inhibă abilitatea de a aprecia cu ade- 
vărat experienţele interne ale altor oameni. Perceptiile lor asupra 
altora pot alterna în fiecare zi între idealizare și devalorizare, ceea ce 
poate fi foarte perturbator pentru oricine se află într-o relație cu o 
astfel de persoană. În mod similar, incapacitatea lor de a integra 
reprezentări pozitive și negative ale Sinelui determină o difuzie 
profundă a identității, asa cum este ilustrat de exemplul anterior al 
preotului. 


Conceptul lui Kernberg de organizare de personalitate de tip 
borderline este distinct de caracteristicile fenomenologice existente 
care identifică o tulburare de personalitate specifică. Cu alte cuvinte, 
termenul lui cuprinde multe tulburări de personalitate diferite. În 
viziunea sa, pacienţii cu tulburări de personalitate narcisică, anti- 
socială, schizoidă, paranoidă, infantilă și ciclotimică, de exemplu, se 
caracterizează toţi printr-o organizare de personalitate de tip bor- 
derline subiacentă. 

Diagnosticelor de pe Axa II le lipsește în general validitatea discri- 
minatorie, deoarece un pacient care primește diagnosticul de o tulburare 
de personalitate poate primi patru până la șase diagnostice adiționale 
de pe Axa II (Oldham et al., 1992). Această suprapunere este deosebit 
de prevalentă printre tulburările de personalitate din Grupa B, deoarece 
mulți pacienţi au caracteristici ținând de două sau mai multe dintre 
entitățile din acea grupă. Pentru a evita confuzia conceptuală (și 
deoarece tulburările de personalitate înrudite, cum ar fi tulburarea 
paranoidă, schizoidă, narcisică, antisocială și histrionică sunt discutate 
pe larg în alte capitole din acest volum), discuţia din acest capitol se 
reduce la acei pacienţi cu trăsăturile borderline descrise în DSM-IV-TR 
(American Psychiatric Association, 2000) — (Tabel 15-3). 

Tabel 15-3. Criteriile DSM-IV-TR pentru tulburarea de personalitate borderline. 


A. Un pattern pervaziv de instabilitate a relațiilor interpersonale, a imaginii Sinelui 
sia afectelor, și de impulsivitate marcată începând cu vârsta adultă tânără și care 
este prezent într-o varietate de contexte, așa cum o indică cinci (sau mai multe) 
din următoarele: 

(1) eforturi disperate pentru a evita abandonul real sau imaginar. Notă: Nu 
include comportamentul suicidar sau automutilant acoperit de criteriul 5 

(2) un pattern de relații interpersonale intense și instabile caracterizate prin 
alternarea între extreme ale idealizării și devalorizării 

(3) perturbarea identității: imagine a Sinelui sau simţ al Sinelui instabil în mod 
marcat și persistent 

(4) impulsivitate în cel putin două domenii cu potential de autodistrugere (de ex. 
cheltuieli, sex, abuz de substanță, sofat imprudent, crize de supraalimentare). 
Notă: Nu include comportamentul suicidar sau automutilant acoperit de 
criteriul 5 

(5) comportament suicidar, gesturi sau ameninţări, sau comportament 
automutilant recurent 

(6) instabilitate afectivă datorată unei reactivitafi marcate a dispozitiei (de ex. 
disforie episodică intensă, irascibilitate sau anxietate care durează, de obicei, 
câteva ore și doar rareori mai mult de câteva zile) 

(7) sentimente cronice de vid 

(8) mânie inadecvată sau intensă sau dificultate în controlul mâniei (de ex. crize 
frecvente de mânie, mânie constantă, lupte fizice repetate) 

(9) ideatie paranoida tranzitorie, legată de stres sau simptome disociative severe. 


Sursă. Retipărit după Asociaţia Psihiatrică Americană, Manual statistic și diagnostic al 
tulburărilor mintale (Diagnostic and Statistical Manual of Mental Disorders, ediţia a 
patra, text revizuit, Arlington, VA, American Psychiatric Association, 2000). 
Copyright, 2000, American Psychiatric Association. Folosit cu permisiune. 


15.2 Trăsături demografice și evoluția bolii 


Studii epidemiologice din Statele Unite și Norvegia sugerează că 
prevalența TPB este undeva între 0,7% și 1,8% din populația generală 
(Swartz et al., 1990; Torgersen et al., 2001). În populaţiile clinice, 
prevalența este totuși undeva între 15% și 25% (Gunderson și Zanarini, 
1987). În aproape toate eșantioanele, femeile sunt mult mai frecvent 
diagnosticate cu TPB, și astfel 71% până la 73% din cele mai multe 
eșantioane sunt femei (Widiger și Weissman, 1991). Pacienţii borderline 
bărbaţi tind să manifeste o simptomatologie care prezintă un tablou 
clinic întru câtva diferit de prototipul de pacientă cu TPB. Zlotnick et 

al. (2002) au evaluat 130 de pacienti cu TPB in ambulatoriu pentru variate 
tulburări legate de impuls apărute în cursul vieții. Bărbaţii cu TPB aveau 
o probabilitate mai mare de a avea tulburări legate de abuzul de 
substanţă și de a îndeplini criteriile pentru tulburarea de personalitate 
antisocială. Femeile cu TPB au prezentat o probabilitate mai mare de a 
avea tulburări de comportament alimentar. De aceea bărbaţii cu TPB 
sunt adesea etichetati ca antisociali, mai degrabă decât borderline. 

Deși sunt numeroase studii concepute pentru a evalua evoluția 
longitudinală a TPB, toate sunt grevate de probleme metodologice 
importante (Bateman și Fonagy, 2004b; Skodol et al., 2002; Zanarini et 
al., 2003). Parte din dificultatea în determinarea adevăratei evoluţii este 
dată de faptul că esantioanele de pacienţi borderline netratati sunt greu 
de găsit. Prin însăși natura lor, pacienţii cu TPB caută tratament. Prin 
urmare, studiile concepute să determine evoluţia pe termen lung a 
acestor pacienţi sunt contaminate în general de grade variate de 
tratament în spital, partial în spital sau în ambulatoriu. În ciuda 
imperfectiunilor, apar teme încurajatoare. Deși mulți clinicieni se 
descurajează din cauza naturii bine fixate a psihopatologiei borderline 
în timpul fazelor de început ale tratamentului, cea mai mare parte a 
cercetărilor sugerează că rezultatele pe termen lung sunt mai bune decât 
cele pentru tulburările psihiatrice mai serioase. În patru dintre studiile 
mai vechi care au folosit evaluări retrospective (McGlashan, 1986; Paris 
et al., 1987; Plakun et al., 1985; Stone et al., 1987), între două treimi și 
trei pătrimi dintre pacienţii evaluati in cea de-a doua decadă a studiului 
se prezentau rezonabil de bine, erau în stare să trăiască independent și 
nu mai îndeplineau criteriile pentru TPB. Totuși 3%-10% dintre 
pacienții aflați în aceste studii s-au sinucis, sugerând că tentativele de 
suicid nu trebuie respinse cu dispreț de clinicieni ca fiind gesturi 
nesemnificative. 

Studii prospective (Karterud et al., 1992; Mehlum et al., 1991; Najavits 
și Gunderson, 1995; Skodol et al., 2002; Zanarini et al., 2003) au 
demonstrat, de asemenea, evoluții pozitive, dar la un interval de timp mult 
mai scurt. Într-un studiu prospectiv de urmărire pe șase ani, Zanarini 
et al. (2003) au găsit că 73,5% din 290 de pacienţi cu TPB îndeplineau 
criteriile pentru remisiune la sfârșitul celor șase ani. Doar 6% dintre cei 
care s-au remis au avut recăderi, sugerând că ameliorările în funcționare 
erau rezonabil de stabile. De un interes deosebit este că acești pacienți 
începuseră studiul în timpul spitalizării, astfel încât eșantionul era 
compus din pacienţii cel mai serios perturbati din spectrul borderline. 
Doar 11 pacienţi s-au sinucis. Investigatorii au tras concluzia că 
simptomele fac parte din două categorii. Prima categorie cuprinde 
gândire cvasipsihotică, tentative de suicid, automutilari și regresii sub 
tratament, toate acestea părând să dispară relativ devreme în evoluție. 
Celelalte simptome rămân prezente la șase ani și pot persista indefinit. 

Tabel 15-4. Factori de prognostic în tulburarea de personalitate borderline. 


Brutalitate/i incest TERA (Stone, 1990) 10 ridicat (McGlashan, 1985; Stone, 1990) 
Instabilitate afectiva mai mare Absența sentimentului narcisic de 
(McGlashan, 1992) indreptatire (Plakun, 1991) 
Gândire magică (McGlashan, 1992) Absenta divorțului parental (Plakun, 
Impulsivitate si abuz de substanta 1991) 

(Links et al., 1993) 
Trăsături comorbide schizotipale, 

antisociale sau paranoide (Links et 

ial., 1998; McGlashan, 1986; Stone, 

1993) 
Prezenta psihopatologiei materne (Paris 

et al., 1988) 
Istoric familial de maladie mintală (Paris 

et al., 1988) 


Acestea cuprind simptomele cele mai rezistente sau bazate pe tem- 
perament, cum ar fi sentimente de mânie și vid, dificultate în a tolera 
singurătatea și preocupări în legătură cu abandonul. 

Deoarece TPB este o entitate eterogenă, unii pacienţi cu acest 
diagnostic au o putere remarcabilă care duce la un prognostic mai bun, 
pe când alţii sunt sortiti unor evoluţii proaste. Literatura limitată care 
există în legătură cu prognosticul este rezumată în Tabelul 15-4. 


15.3 Înţelegere psihodinamică și etiologie 


15.3.1 Formulări psihanalitice timpurii 


Kernberg (1975) a legat etiologia și patogeneza TPB de schema de 
dezvoltare a lui Margaret Mahler (Mahler et al., 1975), așa cum este 
subliniat în Capitolul 2. El a tintit subfaza de reapropiere, între 
aproximativ 16 și 24 de luni, ca fiind sediul cronologic al unei crize în 
dezvoltare. În acest stadiu, copilul se alarmează în legătură cu 
posibilitatea ca mama lui să dispară și, din timp în timp, arată o 
preocupare disperată pentru localizarea ei. Din această perspectivă 
legată de dezvoltare, Kernberg a sugerat că pacienţii borderline retrăiesc 
în mod repetat o criză infantilă timpurie în care le este teamă că 
încercările de a se separa de mama lor vor avea drept rezultat dispariția 

ei si abandonarea lor. Drept urmare, pacientii borderline adulti sufera 
de o dificultate in a fi singuri si au o anxietate constantă că alții îi vor 
abandona. 

O a doua componentă a acestui impas în dezvoltare este o lipsă a 
constantei obiectului, care-i lasă pe pacienţi incapabili să integreze 
aspectele bune și rele ale lor și ale altora. Rezultatul final este o stare pe 
care Kernberg (1966) o caracterizează prin predominanta introiectelor 
negative. Atât reprezentările Sinelui, cât și ale obiectului sunt clivate în 
„complet bune“ și „complet rele“, astfel încât forțele urii și distructi- 
vitatii nu vor distruge sentimentele bune sau de iubire. 

Formularea lui Masterson și Rinsley (1975) s-a concentrat și pe 
subfaza de reapropiere a separării-individuării. Totuși ei au argumentat 
că mamele pacienților borderline le-au dat acestora un mesaj clar că 
dacă ei se separă, mama își va retrage iubirea, provocând o „depresie 
de abandon“. Adler (1985), pe de altă parte, a abordat psihopatologia 
borderline dintr-un model al deficitului sau al „insuficienţei“. În 
viziunea lui, maternajul inconsistent sau nedemn de încredere a 
determinat eșecul pacientului borderline în dezvoltarea „unui obiect 
intern linistitor si cu funcţie de continere”. Influențat de teoriile 
psihologiei Sinelui ale lui Kohut (vezi Capitolul 2), Adler a înțeles 
pacientul borderline ca pe cineva în căutare de funcţii ale obiectului 
Sinelui la figuri externe din cauza absenței de introiecte suportive. El a 
subliniat incapacitatea pacientului de a avea „o memorie de evocare“, 
astfel încât copilul să poată evoca imaginea liniștitoare a unei figuri 
materne în absenţa fizică a mamei. 


15.3.2 Descoperiri empirice 


Toate modelele psihodinamice au fost puse la încercare într-o anu- 
mită măsură de cercetarea empirică în literatură. De exemplu, supra- 
implicarea maternă descrisă în formularea Masterson-Rinsley a fost 
pusă sub semnul întrebării într-o serie de studii (Frank și Hoffman, 
1986; Frank și Paris, 1989; Goldberg et al., 1985; Gunderson et al., 1980; 
Paris si Frank, 1989; Paris si Zweig-Frank, 1992; Soloff și Millward, 1983; 
Zweig-Frank și Paris, 1991) care sugerează în colectiv trei concluzii 
generale (Zanarini și Frankenburg, 1997): 1) pacienţii borderline își văd 
în general relaţiile lor cu mama ca distante, înalt conflictuale sau de 
neimplicare; 2) eșecul tatălui de a fi prezent este un aspect și mai 
discriminator al familiilor de origine decât relația maternă; 3) relații 
perturbate atât cu mama, cât și cu tatăl pot fi și mai patogene, precum 
și mai specifice pentru TPB decât cele cu oricare din părinţi singur. 

Aceste descoperiri sugerează că neglijarea poate fi un factor etiologic 
și mai semnificativ decât supraimplicarea. Un studiu prospectiv 

conceput elegant (Johnson et al., 1999) a constatat că neglijarea in 
copilărie era asociată cu o creștere a simptomelor în TPB ca și a celor 
legate de câteva alte tulburări de personalitate. 

Teoriile psihodinamice care subliniază semnificația separării și 
abandonului au primit unele confirmări de la studii care măsoară 
prevalența separărilor timpurii și a pierderii în istoriile din copilărie ale 
pacienţilor cu TPB (Akiskal et al., 1985; Links et al., 1988; Walsh, 1977; 
Zanarini et al., 1989a). Într-un studiu (Zanarini și Frankenburg, 1997) 
care compară pacienţii borderline cu cei care sunt diagnosticati cu alte 
tulburări de pe Axa II, cu pacienți psihotici și pacienţi tulburati afectiv, 
cei cu TPB au fost găsiți cu un procentaj semnificativ mai mare de 
pierderi și separări timpurii în trecutul lor. Cifrele se întindeau de la 
37% la 64% și erau înalt discriminatorii pentru TPB (Zanarini și 
Frankenburg, 1997). 

Modelele psihodinamice timpurii au subevaluat în mod serios rolul 
jucat de traumele din copilărie în etiologia și patogeneza TPB. Există 
acum un sprijin empiric important pentru noțiunea că abuzul în timpul 
copilăriei este un factor major care contribuie în etiologia tulburării 
(Baker et al., 1992; Gunderson și Sabo, 1993; Herman et al., 1989; Ogata 
et al., 1990; Swartz et al., 1990; Walsh, 1977; Westen et al., 1990; Zanarini 
et al., 1989b, 1997). Abuzul sexual în copilărie pare a fi un factor etiologic 
important la aproximativ 60% dintre pacienţii borderline. Deși pacienții 
de control cu alte tulburări de personalitate sau cu depresie nu rapor- 
tează abuzul sexual la fel de des precum pacienţii borderline, același 
lucru nu este adevărat pentru abuzul fizic, unde prevalența este in mare 
aceeași. Cam 25% dintre pacienţii borderline au o istorie de incest 
părinte-copil. Pe de altă parte, abuzul sexual nu este nici necesar, nici 
suficient pentru dezvoltarea TPB, și alte experiențe timpurii, cum ar fi 
neglijarea de către cei de ambele sexe care cresc copilul și mediul de 
acasă haotic sau inconsistent, apar de asemenea ca factori de risc 
semnificativi (Zanarini et al., 1997). Această perspectivă a fost sprijinită 
într-un studiu prospectiv de către Johnson et al. (1999), care au legat 
simptomele borderline de la vârsta adultă de abuzul sexual și de 
neglijarea din copilărie, dar nu și de abuzul fizic. 

Relativ puţine studii au căutat să determine dacă maltratarea în 
copilărie este specifică TPB sau este parte a patogenezei tuturor 
tulburărilor de pe Axa Il. În studiul longitudinal în colaborare al 
tulburărilor de personalitate (Battle et. al., 2004), investigatorii au exami- 
nat istoriile din copilărie a 600 de adulți cu tulburare de personalitate 
și au semnalat trei descoperiri primordiale: 1) o proporție mare de 
pacienţi cu tulburare de personalitate au raportat a fi fost expuși la 
neglijare sau la abuz fizic în timpul creșterii lor (73% au destăinuit abuz 
în antecedente și 82% au raportat că au fost neglijati în copilărie); 2) când 
diagnosticele câtorva tulburări de personalitate au fost evaluate în 

acelasi timp, diagnosticul de pe Axa II cel mai frecvent asociat cu 
maltratarea în copilărie a fost TPB si 3) două alte grupuri de tulburări 
de personalitate — obsesiv-compulsivă și antisocială — pot avea, de 
asemenea, rate înalte de maltratare. Deși acest studiu are dezavantajul 
de a fi retrospectiv, el confirmă noțiunea că maltratarea în copilărie joacă 
un rol în dezvoltarea TPB. Totuși rezultatele demonstrează și că nu toți 
indivizii care dezvoltă o TPB raportează aceste experienţe de neglijare 
și abuz în copilărie. 

Experiențele de abuz și de neglijare sunt de obicei legate de modele 
de atașament problematice. Bateman și Fonagy (2004a, 2004b) au dez- 
voltat un model bazat pe mentalizare derivat din teoria atașamentului. 
Asa cum s-a discutat în Capitolul 2, teoria atasamentului postulează 
patru categorii de legături între un copil și cel care-l crește: 1) sigură / 
autonomă, 2) nesigură /evitantă, 3) anxioasă și 4) nehotărâtă /dezor- 
ganizată. Intim legat de aceste modalități nesigure de atașament este 
defectul în abilitatea de a mentaliza. Mai precis, mulți pacienți border- 
line au o mare dificultate în a aprecia și a recunoaște că stările percepute 
cu privire la ei si la alții sunt subiective și supuse greșelii si sunt 
reprezentări ale realității care reflectă doar una dintr-o serie de pers- 
pective posibile. Mentalizarea este o trăsătură a memoriei procedurale 
implicite prin aceea că se creează în contextul atasamentului sigur cu o 
persoană care-l îngrijește pe copil și care îi transmite acestuia stări 
mintale, îl tratează pe copil ca pe cineva important și îl ajută să-și creeze 
modele de lucru interne. Cu alte cuvinte, cineva citește automat expresia 
de pe o altă fata și știe ce simte persoana respectivă fără un efort 
conștient intens pentru a afla înţelesul expresiei faciale. 

În absența unui atașament sigur, copiii au dificultăţi în a-și discerne 
propriile stări mintale sau ale altora. O persoană cu atașament sigur îi 
transmite copilului acest atașament sigur și capacitatea sa de men- 
talizare. Cercetarea a legat pacienţii cu TPB cu categorii de atașament 
nesigur fie de tip anxios, fie de tip nehotărât/dezorganizat (Alexander 
et al., 1998; Allen, 2001; Patrick et al., 1994; Stalker și Davies, 1995). 
Eșecul de a rezolva trauma pare a distinge grupul cu TPB de ceilalți. 
Trauma timpurie din copilărie duce la o retragere defensivă din lumea 
mintală din partea victimei. Drept urmare, unii pacienți cu TPB care 
avuseseră o traumă severă fac fata abuzului prin evitarea reflectiei 
asupra conţinutului minţii celui care are grijă de ei, ceea ce impiedică 
rezolvarea experiențelor de abuz (Fonagy, 2001). O pacientă a cărei 
mamă a amenințat să-i taie mâinile când a făcut dezordine a povestit 
că a încetat să se mai gândească de ce a tipat mama ei la ea, deoarece îi 
era teamă că mama ei o ura și o privea ca pe un monstru. 

Fonagy et al. (1996) au studiat un eșantion de paciente internate cu 
tulburări severe de personalitate. Folosind o Scală de Funcţionare 
Reflectivă (Fonagy et al., 1997) care a fost dezvoltată pentru a măsura 

capacitatea de mentalizare, ei au fost în stare să cuantifice această 
dimensiune. Dintre cei cu abuz și funcționare reflectivă joasă, 97% 
întruneau criteriile pentru TPB. Totuși doar 17% dintre subiecții din 
grupul care a raportat abuz și care au avut rate înalte în funcționarea 
reflectivă îndeplineau criteriile pentru TPB. Deci pacienţii cu capacitate 
de mentalizare puteau înțelege mintea celui care-i are în grijă și puteau 
prelucra ceea ce s-a întâmplat astfel încât să rezolve trauma. Pe de altă 
parte, cei care au făcut față abuzului prin refuzul de a gândi la ceea ce 
se întâmpla în mintea celui care-i avea în grijă au eșuat în a mentaliza 
și, prin urmare, nu au putut rezolva experiența de abuz. 

In dezvoltarea normală, mentalizarea este o realizare psihologică. 
Un copil sub vârsta de 3 ani operează primar în modul de echivalență 
psihică (Fonagy, 2001). În acest mod, copilul presupune că percepțiile 
realității sunt identice cu realitatea însăși. Undeva în jurul vârstei de 4 
sau 5 ani, copilul începe să integreze modul „ca și cum“ cu modul de 
gândire de echivalență psihică. Copilul de 5 sau 6 ani înțelege că 
percepția cuiva este influentata de factori subiectivi. Aceasta permite 
fenomenul de joacă, unde copiii pot pretinde că sunt altcineva decât 
sunt de fapt. Pacienţii cu TPB au frecvent o mare dificultate în a trece 
de la modul de echivalență psihică la modul „ca și cum”. 

Autoorganizarea se bazează mult pe capacitatea de a se concepe pe 
sine însuși si pe ceilalți ca pe agenți mintali (Bateman și Fonagy, 2004a). 
În cursul dezvoltării, copilul este sub o mare presiune să dezvolte întru 
câtva o reprezentare a stărilor interne. Copiii se regăsesc tipic în ochii 
mamei lor sau în ochii celui care-i are în grijă, deoarece figura parentală 
le reflectă înapoi ceea ce ea sau el vede în copil. Când părinții sau cei 
care-i au în grijă eșuează în a procura acest tip de experiență, este 
internalizată o persoană înfricoșătoare sau înfricoșată ca parte a 
structurii Sinelui copilului (Fonagy și Target, 2000). Ca urmare, o 
reprezentare ostilă sau „străină“ se află în interiorul reprezentării Sinelui 
copilului. În consecinţă, copilul crește cu o nevoie de a externaliza Sinele 
străin, astfel încât o altă minte să dețină controlul acestor atribute 
neplăcute. Acest mecanism este o explicație de ce pacienţii borderline 
intră repetat în relaţii în care se simt victimizati de alții care sunt 
percepuți ca persecutori. Prin procesul de identificare proiectivă, un 
pacient poate, de asemenea, să influențeze un psihoterapeut, de 
exemplu, sau orice altă figură semnificativă să preia caracteristicile 
„Sinelui străin“ sau ale „obiectului rău“. 


15.3.3 Descoperiri din neurobiologie 


O consecinţă a interacțiunilor traumatice timpurii cu părinţii sau cu 
cei care-i au în grijă este aceea că pacienţii borderline pot avea o 

hipervigilență persistentă, deoarece ei au nevoie să scaneze mediul din 
jur din cauza posibilității ca alţii să aibă intenţii răuvoitoare la adresa 
lor. Descoperirile neurobiologice confirmă această sechelă a traumei 
apărută în cursul dezvoltării. Rinne et al. (2002a) au studiat 39 de 
paciente cu TPB cărora li s-au aplicat teste combinate cu dexameta- 
zonă/hormon de eliberare a corticotropinei (CRH-corticotropin 
releasing hormone), folosind 11 subiecți sănătoși de control. Douăzeci 
și patru dintre aceste femei aveau un istoric de abuzuri susținute în 
copilărie. Cincisprezece dintre ele nu aveau un istoric de abuzuri 
susținute în copilărie. Când autorii au examinat rezultatele, pacientele 
cu TPB abuzate cronic au avut reacții semnificativ crescute de hormon 
adrenocorticotrop (ACTH) și de cortizol la testul la dexametazonă /CRH 
în comparaţie cu subiecții neabuzati. Ei au tras concluzia că un istoric 
de abuzuri susținute în copilărie se asociază cu o reacție crescută de 
eliberare de ACTH. Descoperirile lor sugerează că această stare 
fiziologică de hiperreactivitate este relevantă pentru un subgrup de 
pacienţi borderline, dar nu pentru toți. Abuzul susținut în copilărie 
apare ca având drept efect creșterea sensibilităţii receptorilor la CRH. 

Cunostintele despre reacția crescută a axului hipotalamo-hipo- 
fizo-suprarenal se potrivesc bine cu înțelegerea noastră a modelului 
relaţiilor de obiect interne în TPB. Deoarece înțelegem că relaţiile de 
obiect interne se creează prin construirea unor blocuri ale reprezen- 
tărilor de Sine, ale reprezentărilor de obiect și a unor afecte care le leagă, 
putem presupune că o stare afectivă anxioasă și hipervigilentă ar fi 
legată de o percepţie a altora ca persecutori și a Sinelui ca fiind 
victimizat (figura 15-1). 

O funcție a amigdalei este de a crește vigilenta si de a facilita o 
evaluare individuală a potenţialului pentru situaţii noi sau ambigue 
(Donegan et al., 2003). Un studiu de imagistică prin rezonanţă 


Sine victimizat DE Obiect persecutor 
Hipervigilenta 
Anxietate 
Acuzatie 


Pacient Terapeut 


Figura 15-1. O relație de obiect intern asociată cu hiperreactivitatea axului hipotalamo-hipofizo- 
suprarenal. 

magnetică funcțională (fMRI) (Herpetz et al., 2001) a comparat șase 
paciente cu TPB cu șase subiecţi de control femei. Principala descoperire 
a studiului a fost că amigdala pe ambele parti ale creierelor pacientelor 
borderline a arătat o activare crescută în comparație cu amigdalele 
grupului de control. Investigatorii au tras concluzia că cortexul 
perceptual la un pacient borderline poate fi modulat prin amigdală, 
ducând la creșterea atenției la stimulii relevanti emotional din mediu. 

Două studii diferite (Donegan et al., 2003; Wagner și Linchan, 1999) 
au examinat cum pacienţii borderline, comparati cu subiecţii de control, 
reacționează la prezentări standard de fete. Într-un studiu (Donegan et 
al., 2003), pacienţii borderline au arătat o activare semnificativ mai mare 
a amigdalei stângi la expresiile faciale de emoție în comparaţie cu 
subiecţii de control normali. De și mai mare importanţă totuși a fost 
tendința subiecţilor borderline, în contrast cu subiecții de control, de a 
atribui unor fete neutre atribute negative. Feţele care erau fără expresie 
au fost privite ca amenințătoare, nedemne de încredere și eventual 
complotând să facă ceva nelegiuit. O amigdală hiperactivă poate fi 
implicată în predispoziția de a fi hipervigilent și suprareactiv la expresii 
emoționale relativ benigne. Această citire greșită a expresiilor faciale 
neutre se leagă clar de citirile greșite în transfer care apar în psihoterapia 
pacienţilor borderline. 

Studiile care folosesc tehnici imagistice de rezonanță magnetică cu 
pacienţi borderline și subiecți de control au demonstrat volume reduse 
ale hipocampului și amigdalei la pacienţii cu TPB versus grupurile de 
control (Driessen et al., 2000; Schmahl et al., 2003a; van Elst et al., 2003). 
Deși rolul traumei în reducerea volumului hipocampului a fost stabilit 
în multe studii, relația exactă dintre trauma timpurie și volumele reduse 
ale amigdalei este neclară. In două studii (Lyoo et al., 1998; Van Elst et 
al., 2003), au fost de asemenea observate reducerile de volum ale lobilor 
frontal și orbitofrontal. Aceste descoperiri au o explicație posibilă. 
Slăbirea controalelor inhibitorii prefrontale pot, de fapt, să contribuie 
la hiperactivitatea amigdalei (vezi figura 15-2). 

De un interes deosebit în studiul fMRI al lui Van Elst et al. (2003) a 
fost faptul că volumele orbitofrontale stângi s-au corelat semnificativ 
cu volumele amigdalei. Scăderea volumului hipocampului poate fi 
corelată cu dificultățile pe care le au pacienţii borderline în a evalua 
cum relaţiile curente pot sau nu să semene cu relații trecute și în a învăța 
din experiențele asociate cu acele relații trecute. 

Locul central al anxietatii de separare și al temelor de abandon la 
pacienţii cu TPB a fost studiat și cu ajutorul tomografiei prin emisie de 
pozitroni. Schmahl et al. (2003b) au investigat fluxul sanguin cerebral 
la 20 de femei cu un istoric de abuz sexual în copilărie, în timp ce 
acestea ascultau scenarii descriind evenimente neutre și personale 
implicând abandonul. Reacţiile pacientelor cu TPB și ale celor fără TPB 

Figura 15-2. Proximitatea amigdalei de cortexul prefrontal. 

Vedere mediană a emisferei drepte a creierului: 1: amigdala; 2: cortex prefrontal ventromedian (orbital); 
3: cortex cingulat; 4: cortexuri corelate somatosenzorial. 

Retipărit din Schore AN: Affect Regulation and the Repair of the Self (Reglarea afectului și repararea 
Sinelui). New York, WW Norton, 2003. Copyright 2003, Allan N. Schore. Folosit cu permisiune. 


au fost comparate. Descoperirile au implicat disfunctia cortexului 
median și prefrontal dorsolateral, inclusiv a cortexului anterior cingulat, 
temporal stâng, și a cortexului asociației vizuale la pacientele cu TPB. 
La femeile cu TPB, expunerea la amintirea abandonului prin scenariile 
personalizate a avut drept rezultat activarea crescută în aceleași arii care 
au fost documentate la maimutele rhesus după separarea de mamele 
lor. Prin urmare, investigatorii au postulat că stresul asociat cu 
separarea maternă activează aceeași regiune din creier ca și amintirile 
abandonului din copilărie la acești pacienţi. Deoarece cortexul median 
prefrontal are conexiuni inhibitorii cu amigdala și joacă un rol în 
stingerea răspunsului de frică, o altă posibilitate este aceea că acest 
pattern reflectă o incapacitate de a opri generarea de emoţii negative 
din amigdală. 

A fost, de asemenea, propus un substrat neuronal pentru clivaj. 
Traumele timpurii pot să determine lateralizarea emisferică și să 
afecteze în mod defavorabil integrarea emisferelor dreaptă și stângă. 


414 Glen 0. Gabbard - Tratat de psihiatrie psihodinamica 


Atenuarea potentialelor evocate la proba auditivă a fost măsurată ca un 
index al activitatii emisferice la 10 subiecti cu un istoric de trauma in 
copilarie si la 10 subiecti apariati pentru comparatie si fara un astfel de 
istoric în timp ce-și rememorau o amintire neutră și apoi una traumatica 
(Schiffer et al., 1995), Copiii abuzati și-au folosit emisfera stângă când 
s-au gândit la amintiri neutre și pe cea dreaptă pentru amintirile 
înfricoșătoare. Grupul de comparaţie a folosit atât partea stângă, cât și 
pe cea dreaptă în mod egal, indiferent de conținutul amintirii, Acest 
eșec al integrării emisferice poate fi reflectat în folosirea clivajului de 
către pacienţii cu TPB ca mecanism de apărare major. 

Studiile de imagistică sugerează că mentalizarea implică niște 
structuri diferite ale creierului care lucrează împreună (Baron-Cohen et 
al., 1999; Calarge et al., 2003; Frith și Frith, 1999; Gallagher et al., 2000; 
Goel et al., 1995). Majoritatea acestor studii implică să-i ceri subiectului 
să îndeplinească activități mintale care necesită o înțelegere a lumii 
interne a altcuiva. Calarge et al. (2003), de exemplu, au cerut unui 
număr de 13 voluntari sănătoși să se plaseze în locul altei persoane și 
să-i atribuie acelei persoane stări mintale punându-i să descrie expe- 
rienta unui străin care plânge și pe care-l întâlnesc din întâmplare pe o 
bancă într-un parc. Autorii au observat că aceste capacități sunt necesare 
în practica psihoterapiei psihodinamice. Ca și în alte studii, regiunea 
frontală mediană s-a activat când subiecţii le-au atribuit altora stări 
mintale. Una dintre descoperirile cele mai semnificative a fost că acti- 
varea cea mai mare în timpul acestei sarcini a apărut în cerebelul drept. 
Ca și Frith și Frith (1999), acești investigatori au sugerat că este cel mai 
bine să ne gândim la un sistem sau la o rețea de tip „teorie a minții” 
care este larg răspândită și făcută din noduri interactive situate probabil 
în regiunile frontale mediane, sulcusul temporal superior, regiunea 
frontală inferioară și cerebelul. 

Multe dintre corelările neurobiologice ale TPB apar ca fiind legate 
de traumă, dar unii dintre acești factori pot fi datorati influențelor 
genetice, prenatale sau postnatale. Studiile asupra etiologiei au găsit 
în mod consistent că istoriile de traumă și de neglijare nu sunt prezente 
la toți pacienţii borderline. Ca urmare, orice etiologie trebuie gândită 
ca multifactorială. Datele genetice sunt limitate pentru TPB, dar 
singurul studiu pe gemeni bazat pe criteriile DSM-IV (American 
Psychiatric Association, 1994) sugerează că factorii genetici lucrează 
(Torgersen et al., 2000). Gemenii monozigofi au arătat o rată de 
concordanţă de 35% pentru TPB, pe când gemenii dizigoti au arătat o 
rată de concordanță de doar 7%. Concentrarea pe un număr de 
trăsături care se pot moșteni, precum defectul în reglarea emoțională, 
poate fi mai relevantă decât încercarea de a identifica transmisibilitatea 
directă a unei tulburări specifice de personalitate (Skodol et al., 2002). 
Pacienţii borderline sunt eterogeni, sugerând că TPB este influențată 

de dimensiuni genetice multiple care pot determina fenotipuri oarecum 
diferite. 

Cloninger et al. (1993) au dezvoltat un model psihobiologic al 
personalității care implică patru dimensiuni ale temperamentului și trei 
dimensiuni ale caracterului. În acest model, aproximativ 50% din 
personalitate poate fi atribuită temperamentului, care este influențat 
puternic de variabile genetice, și 50% caracterului, care este determinat 
în mare parte de variabile de mediu (figura 15-3). 

Cele patru dimensiuni ale temperamentului sunt: 1) căutarea noutății, 
caracterizată prin activitate exploratorie frecventă ca răspuns la noutate, 
impulsivitate în luarea deciziilor, extravaganta în abordarea semnalelor 
interpersonale și a recompensei, pierdere rapidă a stăpânirii de sine și 
evitare activă a frustratiei; 2) evitarea răului, care implică îngrijorare 
pesimistă asupra viitorului, comportament evitant, cum ar fi teama de 
nesiguranţă și timiditate față de străini, și fatigabilitate rapidă; 
3) dependență de recompensă, caracterizată prin sentimentalitate, ataşament 
social și dependenţă de aprobarea celorlalți si 4) persistentă, care se referă 
la capacitatea de a fi perseverent în ciuda frustrării și a oboselii. 

Cele trei dimensiuni ale caracterului sunt formate de familie și 
influenţele familiale, fantasmele intrapsihice, traumele și factorii de stres 
din mediu. Conducerea de sine implică acceptarea responsabilitatii pentru 
alegerile proprii mai degrabă decât învinuirea altora, acceptarea de sine, 
a avea resurse și identificarea scopurilor și telurilor vieţii. Capacitatea de 
cooperare este o măsură a capacităţii pentru relații de obiect și atinge 
dimensiuni ca empatia, capacitatea de a oferi ajutor, compasiunea și 
acceptarea socială. Transcendenta de sine se referă la acceptarea spirituală 
a persoanei, identificările dincolo de sine și ocupațiile altruiste. 

Cloninger et al. (1993) au găsit că dimensiunile caracterului de 
conducere de sine și de capacitate de cooperare sunt factori critici în 
diagnosticul tulburării de personalitate. De fapt, conducerea de sine 
scăzută și capacitatea de cooperare scăzută sunt asociate cu toate 
categoriile de tulburări de personalitate. Unele temperamente sunt 


Personalitate 

+ a 
Temperament Caracter 
(contribuție de (contribuție de 
aproximativ 50%) aproximativ 50%) 
Căutarea noutatii Conducere de sine 
Evitarea răului Capacitate de cooperare 
Dependenţă de recompensă Transcendenta de sine 


Persistenta 


Figura 15-3. Un model psihobiologic al personalității 
Sursă. Bazat pe Cloninger et al., 1993. 

caracteristice pentru tipuri specifice de tulburări de personalitate. 
Cloninger și colegii au raportat că pacienții cu TPB sunt unici în a fi la 
nivel înalt atât în căutarea noutatii, cât si în evitarea răului. Cu alte 
cuvinte, pacienţii borderline sunt impulsivi și furioși, dar și extrem de 
anxioși. 

Modelul Cloninger sugerează o diateză genetic-biologică pe care 
acționează unii factori de mediu pentru a crea combinaţia între 
conducerea de sine redusă și capacitatea de cooperare redusă în legătură 
cu un temperament caracterizat prin evitarea marcată a răului și 
căutarea intensă a noutatii. Figueroa și Silk (1997) au propus un model 
înrudit în care efectele traumei interacționează cu o predispozitie 
subiacentă la disfunctie serotoninergică. Ipoteza lor se bazează pe 
observația că pacienţii borderline au un nivel de activitate seroto- 
ninergică semnificativ scăzut. Deoarece serotonina are un efect inhibitor 
pe comportament, impulsivitatea caracteristică pacienţilor borderline 
poate fi corelată partial cu această activitate serotoninergică alterată 
(Coccaro și Kavoussi, 1997; Coccaro et al., 1989; Siever și Davis, 1991). 
Vulnerabilitatea crescută secundară nivelului mai scăzut de serotonină 
este inrautatita de efectele traumei, care determină alterări ale corti- 
zolului și catecolaminelor. Sistemul noradrenergic hipersensibil, datorat 
în parte temperamentului și in parte hiperactivitatii rezultate din 
traumă, duce la un comportament autodistructiv, cum ar fi mutilarea, 
încercarea de a diminua afectele disforice și dureroase. 

Dovezi suplimentare ale unui substrat biologic pentru TPB derivă 
din date care sugerează prezența deficitelor neurocognitive. Andrulonis 
(1991) a notat că un număr semnificativ de pacienți borderline au semne 
ușoare de dificultăți neurobiologice, inclusiv un istoric de tulburare de 
deficit de atentie/hiperactivitate, de probleme de învățare, de slab 
control al impulsului si de tulburare de conduită. Studii ale tulburărilor 
neuropsihologice au raportat că pacienţii borderline au semnificativ mai 
multe semne de astfel de tulburări, dar și că unele dintre dificultăți pot 
fi subtile și să devină evidente doar când subiecţii cu TPB sunt com- 
parati cu subiecţi de control sănătoși (O’Leary și Cowdry, 1994; O'Leary, 
2000; Swirsky-Sacchetti et al., 1993; vanReekum et al., 1993). Cel puţin 
un studiu a identificat, de asemenea, o rată semnificativ crescută a 
traumatismului cranio-cerebral înainte de diagnostic la pacienţii cu TPB 
în comparație cu subiecţii de control (Streeter et al., 1995). 

Aceste date acumulate sugerează că TPB are o etiologie multi- 
factorială. Zanarini și Frankenburg (1997) au postulat trei factori majori. 
Unul este reprezentat de mediul de acasă traumatic și haotic și care 
implică separări timpurii, neglijare, discordie emoțională în familie, 
insensibilitate la sentimentele și nevoile copilului și traume de diferite 
grade. Cel de-al doilea este un temperament vulnerabil cu baze 
biologice. Cel de-al treilea factor este legat de evenimente declanșatoare, 

cum ar fi încercarea de a avea o relație intimă, plecarea de acasă sau 
suferirea unui viol sau a unui alt eveniment traumatic, oricare dintre 
acestea putând acționa ca un catalizator în producerea simptomatologiei 
tulburării borderline. Unele tipuri de temperamente cu baze biologice 
pot crește probabilitatea de apariție a unor evenimente de viață nega- 
tive, astfel încât există un efect interactiv permanent al genelor și al 
mediului exterior în dezvoltarea TPB (Paris, 1998). O concluzie este că 
fiecare pacient borderline poate avea o cale etiologică unică ce implică 
diferite grade ale fiecăruia dintre factorii etiologici. 

Unele dintre viziunile contradictorii exprimate în teoriile psiho- 
dinamice pot reflecta diferite experienţe din cadrul dezvoltării, precum 
și populaţii diferite de pacienți borderline. De exemplu, pacienţii care 
au suferit o pierdere timpurie în copilărie sau au fost neglijati pot eșua 
în a dezvolta un introiect linistitor și cu funcție de continere, asa cum a 
descris Adler (1985). Cercetările lui Zweig-Frank și Paris (1991) arată că 
alți pacienţi au fost supuși la un control excesiv în copilărie (atât de către 
mamă, cât și de către tată) și prin urmare pot avea preocupări legate de 
abandon, precum cele descrise de Masterson și Rinsley (1975) și 
Kernberg (1975). Cercetări controlate au documentat, de asemenea, un 
grad înalt de corelare între problemele de separare-individuare și 
psihopatologia borderline (Dolan et al., 1992). 


15.4 Tratament 


Deși nu există studii controlate randomizate care să compare folo- 
sirea combinată a medicatiei și a psihoterapiei pentru pacienții border- 
line cu psihoterapia singură, combinaţia dintre medicatie și psihoterapie 
a devenit tratamentul standard pentru cei mai mulți pacienţi borderline. 
Într-adevăr Ghidul de practică pentru tratamentul pacienților cu tulburare 
de personalitate borderline al Asociaţiei Psihiatrice Americane (2001) 
recomandă atât psihoterapia, cât și medicatia ca fiind abordarea 
terapeutică optimă. 


15.4.1 Farmacoterapia 


Medicatia a devenit din ce în ce mai mult o parte standard a 
tratamentului global al pacientilor cu TPB. Eficacitatea agentilor poate 
deriva din schimbarea temperamentului de bază, din acțiunea asupra 
simptomelor ţintă specifice ale tulburării de personalitate sau din 
tratarea tulburărilor de comorbiditate de pe Axa I (Gabbard, 2000). 

Practic vorbind, un principiu bun după care să ne ghidam este tintirea 
unor simptome specifice ale TPB și încercarea unei singure medicatii la 
un moment dat pentru a evalua dacă agentul a ameliorat simptomul 
specific tintit. Clinicienii sunt întotdeauna supuși riscului de a prescrie 
în exces din cauza exasperării de contratransfer față de pacient până la 
punctul în care sunt încercaţi simultan multipli agenţi și nici un 
medicament individual nu poate fi evaluat în termeni de eficacitate. 
Inhibitorii selectivi de recaptare a serotoninei (ISRS) au devenit din ce 
în ce mai populari ca agenţi de primă linie. Patru studii diferite dublu 
orb și cu subiecți de control trataţi cu placebo (Coccaro și Kavoussi, 
1997; Markovitz, 1995; Rinne et al., 2002b; Salzman et al., 1995) au 
demonstrat un anumit grad de eficacitate la pacienţi cu tulburare de 
personalitate borderline și alte tulburări severe de personalitate. Acești 
agenţi par a fi eficienţi în special în reducerea mâniei, a comportamen- 
tului impulsiv-agresiv, a agresiunii verbale deosebite și a schimbărilor 
rapide de dispoziție sau a labilitatii afective. Unii pacienți necesită doze 
de fluoxetină până la 80 mg/zi pentru ca aceasta să fie eficientă 
(Markovitz, 1995), pe când alţii par a-și ameliora starea la doze din 
spectrul celor administrate pacienților depresivi (20-40 mg/zi). 

Folosirea ISRS poate facilita psihoterapia prin reducerea „zgomotului 
afectiv“ cum ar fi mânia intensă, anxietatea hipervigilentă sau disforia, 
care-i împiedică pe pacienţi să reflecteze asupra lumii lor interne și a 
experienţelor interioare ale altora (Gabbard, sub tipar). Există și dovezi 
din ce în ce mai multe că ISRS pot de fapt să stimuleze neurogeneza, 
mai ales în hipocamp, și să ducă astfel la ameliorarea memoriei verbale 
declarative (Vermetten et al., 2003). În plus, ISRS pot să reducă hiper- 
activitatea axului hipotalamo-hipofizo-suprarenal prin reducerea 
hipersecretiei factorului de eliberare a corticotropinei (CRF) (Nemeroff 
$i Owens, 2004). 

Rinne et al. (2003) au studiat impactul fluvoxaminei asupra axului 
hipotalamo-hipofizo-suprarenal la 30 de paciente borderline. Subiectilor 
li s-a administrat concomitent un test cu dexametazona si cu hormonul 
de eliberare a corticotropinei (DEX/CRH). Testul a fost administrat 
inainte si dupa tratamentul cu fluvoxamina la doza de 150 mg/zi. 
Saptesprezece dintre paciente aveau un istoric de abuz sustinut in 
copilarie, pe cand 13 paciente nu aveau un istoric de abuz. Atat 6, cat 
și 12 săptămâni de tratament cu fluvoxamină au fost asociate cu o 
reducere semnificativă a răspunsului de ACTH și cortizol la testul 
DEX/CRH. Amplitudinea reducerii era corelată direct cu prezența 
abuzului susținut în copilărie, dar nu era dependentă de prezenţa unei 
tulburări de stres posttraumatic sau a unei depresii majore comorbide. 
Investigatorii au tras concluzia că fluvoxamina reduce hiperreactivitatea 
axului hipotalamo-hipofizo-suprarenal la pacienţii cu TPB care au un 
istoric de abuz susținut în copilărie. 


15. Grupa B. Tulburări de personalitate 419 


Reducerea hiperreactivitafii axului hipotalamo-hipofizo-suprarenal 
poate sa afecteze direct capacitatea pacientului de a reflecta. Asa cum 
am descris mai sus, starea afectivă hipervigilentă, anxioasa este legată 
de o unitate specifică de relații de obiect din interiorul pacientului care 
implică percepția altora ca potențiali persecutori răuvoitori și pe sine 
ca pe o victimă (Gabbard, sub tipar). În stare de teroare, cineva nu poate 
gândi clar; poate doar să reacționeze. Scăderea hiperreactivitatii cu un 
ISRS facilitează gândirea si reflectia. Fără starea afectivă intensă care 
exista înainte de tratamentul cu ISRS, pacientul poate să ia în consi- 
derare mai ușor alte motivații ale terapeutului său. Pacienţii pot, de 
asemenea, să beneficieze de luxul de a reflecta asupra propriilor stări 
interne. Pacientul poate să înceapă să-l vadă pe terapeut ca pe cineva 
care este acolo pentru a ajuta mai degrabă decât pentru a persecuta. În 
mod similar, când starea de hipervigilenta este redusă la pacient, 
capacitatea terapeutului de a gândi psihoterapeutic este mai putin 
susceptibilă să fie erodată. Când terapeutul este într-o poziție defensivă, 
a se apăra pe sine devine mai important decât să lucreze psiho- 
terapeutic. 

Unii pacienţi cu TPB nu răspund la ISRS, și Soloff (1998) a dezvoltat 
câteva încercări de algoritm care-l ghidează pe clinician către alti agenți. 
Algoritmurile lui Soloff sunt bazate pe grupele de simptome ţintă: 
simptome de dereglare afectivă, simptome comportamentale de tip 
impulsiv și simptome perceptual-cognitive. Pentru simptomele de 
dereglare afectivă, când un ISRS nu pare eficient, cineva poate să ia în 
considerare trecerea la nefazodonă sau la venlafaxină sau la alt ISRS 
care acționează asupra unor sisteme multiple de neurotransmifatori. 
Dacă mânia este o problemă, un antipsihotic în doză mică poate fi 
adăugat, iar clonazepamul poate fi folositor dacă anxietatea este o 
dificultate majoră. Alprazolamul ar trebui evitat, deoarece a fost 
demonstrat că produce dezinhibitie la pacienţii cu TPB, care poate sa 
aibă drept rezultat comportamentul violent sau autodistructiv (Cowdry 
și Gardner, 1988; Gardner și Cowdry, 1985). Inhibitorii de mono- 
amin-oxidază (IMAO) sau litiul pot fi folosiți ca o ultimă soluţie pentru 
simptomele de dereglare afectivă; totuși ambii au efecte secundare 
problematice și clinicienii trebuie să cântărească atent riscurile și 
beneficiile prescrierii lor unei populaţii cunoscute pentru noncomplianta 
și abuz de medicamente. Aceste strategii medicamentoase sunt 
rezumate în Tabelul 15-5. 

Când simptomele țintă primare ale pacientului borderline sunt in 
domeniul comportamentului de tip impulsiv, tot un ISRS ar fi agentul 
de primă linie. În această categorie, în plus de antipsihoticele în doză 
mică, carbonatul de litiu sau IMAO, clinicianul trebuie de asemenea să 
ia în considerare carbamazepina și divalproexul, ambii fiind demon- 
strafi prin studii dublu orb și cu subiecți de control tratați cu placebo a 

reduce izbucnirile impulsive (Cowdry si Gardner, 1988; Hollander, 
1999). Pentru automutilare si/sau abuz de alcool, naltrexona poate 
merita o încercare (vezi Gabbard, 2000). 

„Dacă simptomele cognitiv-perceptuale, cum ar fi ideatia paranoida 
‘sau depersonalizarea, sunt deosebit de problematice, s-a dovedit că 
doze scăzute de antipsihotice convenţionale au ajutat la tratarea 
gândurilor cvasipsihotice. Deși majoritatea studiilor randomizate și 
controlate din literatură s-au focalizat pe antipsihoticele convenționale, 
există dovezi crescânde că unele dintre antipsihoticele atipice, precum 
olanzapina și clozapina, pot fi la fel de utile (Bogenschutz și Nurnberg, 
2004; Frankenburg și Zanarini, 1993; Zanarini și Frankenburg, 2001; 
Zanarini et al., 2004). De fapt, într-un studiu recent (Zanarini et al. 2004) 
combinaţia dintre olanzapină și fluoxetină era superioară fluoxetinei 
singure. ISRS pot, de asemenea, să fie folositori pentru unele tulburări 
cognitive. 

Farmacoterapia trebuie, de asemenea, să fie directionata agresiv către 
tulburările de pe Axa I pentru tratamentul adecvat al pacientului 
borderline. Cei mai mulţi pacienți cu TPB vor avea o comorbiditate pe 
Axa I. Tulburarea afectivă este extrem de frecventă la pacienţii cu TPB 
(Gabbard et al., 2000; Gunderson, 2001). După studierea unui număr de 
articole asupra comorbiditatii, Gunderson (2001) a estimat că 50% dintre 
pacienţii cu TPB pe Axa II ar fi diagnosticati cu depresie pe Axa I și 70% 
ar fi diagnosticati cu distimie pe Axa I. Numărul de pacienți borderline 
cu tulburare bipolara comorbida este mult mai mic. Totusi, din cauza 


Tabel 15-5. Strategii medicamentoase pentru simptomele țintă din tulburarea de 
personalitate borderline. 


ISRS Antipsihotice în doză 
Antipsihotice în doză Antipsihotice în doză mică 
mică mică ISRS 
Clonazepam? Carbonat de litiu 
Litiu Carbamazepina 
Divalproex 
Naltrexonăc 


Notă. IMAO = inhibitor de monoamin-oxidază; ISRS = inhibitor selectiv de recaptare 
a serotoninei. 

a A nu se folosi alprazolam, deoarece ar putea duce la dezinhibitie. 

b IMAO trebuie folosit cu deosebită precauție din cauza restricțiilor de dietă. 

€ Dacă sunt prezente automutilarea și/sau abuzul de alcool. 


Sursă. Bazat pe Gabbard 2000 și Soloff, 1998. 

labilitatii afective a TPB, acești pacienți sunt diagnosticati greșit uneori 
ca având tulburare bipolară II, chiar dacă le lipsesc urcusurile și 
coborâșurile susținute ale acelei tulburări și dacă frământarea lor internă 
tinde să fie un răspuns la dezamăgiri interpersonale. Undeva între 25% 
și 35% dintre pacienţii cu TPB abuzează de alcool sau de alte substanțe, 
și aproximativ 30% pot fi diagnosticati cu tulburare de stres 
posttraumatic (Gunderson, 2001). 


15.4.2 Abordări psihoterapeutice 
Cercetări empirice 


Ghidul de practică al Asociaţiei Psihiatrice Americane pentru TPB 
(Oldham et al., 2001) notează că există două psihoterapii validate 
empiric: terapia psihanalitică /psihodinamică și terapia comporta- 
mentală dialectică (TCD). Ambele sunt într-adevăr abordări psiho- 
terapeutice care implică ședințe individuale sau de grup plus întâlniri 
regulate ale terapeutilor pentru supervizare/consultatie de grup. 
Deoarece acest tratat este dedicat psihiatriei psihodinamice, focalizarea 
aici este asupra dovezilor pentru abordarea psihoterapeutica psihodina- 
mica a TPB, care vin in majoritate de la Studiul Unitatii de zi Halliwick 
(Bateman si Fonagy, 1999). 

Asa cum este notat în Capitolul 6, Bateman și Fonagy (1999) au 
comparat 38 de pacienti borderline dintr-un program de spitalizare 
parțială orientat psihanalitic cu cei dintr-un grup de control. Condiţia 
de spitalizare parțială a constat în psihoterapie psihanalitică individuală 
o dată pe săptămână, psihoterapie de grup de trei ori pe săptămână, 
terapie expresivă cu folosirea tehnicilor de psihodramă o dată pe 
săptămână, o întâlnire a comunității pe săptămână, întâlniri regulate cu 
coordonatorul de caz și revizuirea medicatiei de către un rezident in 
psihiatrie. Tratamentul grupului de control a constat în controlul 
psihiatric regulat în medie de două ori pe lună de către un specialist 
psihiatru, spitalizarea când a fost apropriată, urmărirea în ambulatoriu 
și în comunitate, fără psihoterapie și cu o medicatie similară cu cea 
primită de primul grup. 

Bateman si Fonagy au constatat o reducere clară a proportiei de 
pacienţi care încercaseră să se sinucidă în cele șase luni precedente în 
grupul tratat prin psihoterapie. Acea proporție a scăzut de la 95% la 
internare la 5,3% după 18 luni de urmărire. Lungimea medie a spita- 
lizării a crescut dramatic în grupul de control în timpul ultimelor 6 luni 
ale studiului, pe când în grupul tratat cu psihoterapie a rămas stabilă 
în jurul a 4 zile în 6 luni. Starea de anxietate raportată de subiecți, 
precum și cea structurală au scăzut amândouă substanţial în grupul 

tratat, dar au ramas neschimbate in grupul de control, Scorurile pentru 
depresie (măsurate prin Inventarul de Depresie Beck) au scăzut de 
asemenea semnificativ în grupul tratat, și a existat o scădere semni- 
ficativă statistic în severitatea simptomelor măsurată prin Lista-90 de 
Simptome Revizuită la 18 luni. 

Cercetătorii au tras concluzia că, deși ameliorarea simptomelor 
psihiatrice și reducerea tentativelor de suicid au fost vizibile după 6 luni 
de tratament, reducerea frecvenţei internărilor în spital și a lungimii 
spitalizării a devenit aparentă doar în timpul ultimelor 6 luni ale 
studiului, indicând o nevoie pentru tratamentul pe termen lung. După 
18 luni de urmărire, grupul tratat nu doar și-a menţinut câștigurile, dar 
a și arătat o ameliorare continuă semnificativă statistic la cele mai multe 
măsurători doar cu ședințe de terapie de grup de două ori pe săptămână 
în timpul perioadei de după externare (Bateman și Fonagy, 2001). 
Grupul de control a dovedit doar o schimbare limitată în timpul 
aceleiași perioade, 

Piatra unghiulară a acestei abordări în psihoterapia individuală și de 
grup este dezvoltarea mentalizării. Un scop major este stabilizarea 
identității Sinelui, recunoscând că o lipsă de atașament sigur în copilărie 
face să fie dificil pentru acești pacienţi să vadă că sunt recunoscuţi de 
părinți sau de cei care-i îngrijesc. Când pacienţii borderline încep 
terapia, ei pot să-l atace pe terapeut, dar acest atac va fi văzut ca un 
gest de speranță — o dorință disperată pentru un nou început și o 
speranţă fierbinte ca terapeutul să se ocupe de aspectele intolerabile ale 
Sinelui, care îi apar pacientului ca fiind incontrolabile. Relaţiile sunt 
absolut necesare pentru a stabiliza structura Sinelui prin externalizarea 
„Sinelui străin“ în terapeut. În acest sens, Bateman și Fonagy (2004a) au 
enunțat: „Pacienţii borderline au nevoie de relaţii, se bucură de ele“ 
(p.41). 

Unele tehnici esenţiale sunt critice fata de această abordare. Tera- 
peutii trebuie să păstreze în propriile lor minţi o imagine clară si 
coerentă asupra rolului lor de terapeut și să menţină o atitudine care să 
ajute mentalizarea. În această poziţie, terapeutii isi pot permite să fie 
atrași în lumea internă a pacientului prin acceptarea a ceea ce este 
proiectat în ei, dar și prin menţinerea unei imagini clare și coerente a 
propriei lor stări mintale în timp ce observă procesul. Un alt ingredient 
critic pentru creșterea mentalizării este de a demonstra posibilitatea unor 
perspective multiple asupra Sinelui pacientului și asupra altora ori de 
câte ori este posibil. În terapia bazată pe mentalizare, terapeutii încearcă 
să reprezinte starea resimţită de pacient în acel moment sau imediat 
înainte împreună cu reprezentările interne care o însoțesc (Bateman și 
Fonagy, 2004a). Accentul este pus pe relaţiile actuale și pe dorinţele, 
credinţele și sentimentele pacientului, astfel încât să-l ajute pe acesta să 
se familiarizeze cu lumea lui internă. Nu se pune accent pe reconstrucția 

in transfer, iar distorsiunea de transfer este folosită în primul rand 
pentru a demonstra perspective alternative între terapeut și pacient. 
Abordarea transferului este lentă și gradată, bazată pe nivelul de 
anxietate al pacientului. Se pune mult accentul pe interpretări simple 
care arată cum crede terapeutul că este văzut de pacient. Bateman și 
Fonagy văd procesul de interpretare ca fiind mai important decât 
conținutul deoarece acesta ajută pacientul să vadă că el există în mintea 
terapeutului. 

Psihoterapia centrată pe transfer (PCT) este o altă formă de terapie 
psihodinamică care a fost supusă unor studii riguroase (Clarkin et al., 
2001, 2004). Acest model se bazează pe conceptualizarea organizării de 
personalitate de tip borderline a lui Kernberg. Ca și în abordarea lui 
Bateman și Fonagy, reprezentările mintale sunt văzute ca fiind derivate 
din internalizarea relaţiilor de atașament cu cei care l-au crescut pe 
pacient și care sunt repetate cu terapeutul. Componente-cheie ale 
modelului implică difuzia identității; probleme cu afectele negative, mai 
ales cu ostilitatea și agresivitatea; și o autoreglare slabă manifestată în 
comportamente impulsive. Tehnica se bazează în principal pe clarifi- 
care, confruntare și interpretare în interiorul relației de transfer care se 
dezvoltă între pacient și terapeut. Sedintele individuale de terapie au 
loc doar de două ori pe săptămână și au o schemă de tratament 
structurată mai strâns, bazată pe un contract iniţial și priorităţi clare ale 
tratamentului. În contrast cu terapia bazată pe mentalizare, există o 
centrare timpurie asupra transferului, mai ales asupra transferului 
negativ. De asemenea, terapia de grup nu este parte a abordării psiho- 
terapeutice asa cum este în modelul Unității de zi Halliwick. Medicația 
se prescrie în funcție de nevoile pacientului. Supervizarea de grup 
săptămânală este parte a abordării exact așa cum este în terapia bazată 
pe mentalizare. 

Un studiu preliminar (Clarkin et al. 2001) care a folosit 23 de paciente 
borderline ca fiind propriii lor subiecți de control a făcut evaluări la 
începutul și la sfârșitul a 12 luni de tratament. În comparaţie cu anul 
anterior tratamentului, numărul de paciente care au avut tentative de 
suicid a scăzut semnificativ, așa cum au scăzut și riscul medical și 
severitatea afecțiunii după comportamentul autodistructiv. În compa- 
ratie cu anul dinainte de cele 12 luni de tratament, pacientele au avut 
semnificativ mai puține spitalizări ca număr și ca zile de spitalizare la 
psihiatrie. 

Mai recent, PCT a fost comparată cu terapia suportivă și cu TCD 
într-un studiu randomizat și controlat care a implicat cele trei trata- 
mente. Nouăzeci de pacienţi cu TPB au fost supuși prin randomizare 
unuia dintre cele trei tratamente (Clarkin et al., 2004). Descoperirile 
preliminare sugerează că toate cele trei grupuri au arătat semne similare 
de ameliorare, dar că pacienţii tratați cu PCT au arătat o mai mare 

creștere a mentalizării asa cum a fost măsurată prin funcţionarea 
reflectivă (Levy, 2004). 

Considerate împreună, aceste studii ilustrează că deși nu există nici 
o „reparare rapidă“ pentru TPB, acei pacienți care rămân în terapia 
dinamică o perioadă substanţială de timp pot să prezinte o ameliorare 
semnificativă. Mai mult decât atât, aceste studii demonstrează, de 
asemenea, că suportul financiar pentru psihoterapia săptămânală pe o 
perioadă extinsă de timp se poate dovedi eficient drept cost pe termen 
lung. Pacienţii borderline, prin natura lor, caută tratament, și dacă li se 
refuză accesul la psihoterapie, ei vor determina costuri crescute prin 
prezentarea la serviciile de urgenţă cu supradoze care necesită terapie 
intensivă sau spitalizare la psihiatrie, prin consultaţii la alti medici 
specialiști și prin creșterea unor așa-zise costuri indirecte din cauza 
incapacității de muncă pe o perioadă extinsă (Gabbard, 1997). Bateman 
și Fonagy (2003) au examinat costurile de utilizare a serviciilor de 
sănătate pentru pacienţii borderline trataţi în programul Unităţii de zi 
Halliwick și le-au comparat cu cele ale pacienţilor aflați în îngrijire 
psihiatrică generală. Ei au găsit costurile spitalizării parțiale orientate 
psihanalitic ca fiind compensate de mai puține spitalizări psihiatrice și 
de tratamentul redus în secțiile de urgenţă. După externare, costul 
mediu anual monitorizat al îngrijirilor de sănătate pentru grupul tratat 
a fost de o cincime din cel pentru grupul aflat în îngrijire psihiatrică 
generală. 

Deși studiul lui Linehan și al colegilor săi (1991) care a demonstrat 
eficacitatea TCD pentru pacienţii borderline nu era un studiu de 
psihoterapie dinamică, este interesant că se pot trage concluzii similare 
din acea abordare. După ce au fost tratați cu terapie individuală o dată 
pe săptămână și terapie de grup o dată pe săptămână timp de un an, 
s-a constatat că pacienţii din acest studiu și-au redus zilele lor de 
spitalizare psihiatrică la o medie de 8,46 pe an, pe când cei din grupul 
de control care au primit „tratament ca de obicei“ au avut o medie de 
38,86 de zile de spitalizare pe an. Chiar când a fost inclus costul 
sedintelor de terapie individuală si de grup, cercetătorii au calculat că 
TCD a economisit anual 10.000 de dolari pe pacient (Heard, 1994). 

Această trecere scurtă în revistă a cercetărilor empirice asupra 
psihoterapiei dinamice pe termen lung a pacienților borderline 
sugerează că tratamentul este valoros, atât din punctul de vedere al 
ameliorărilor substanţiale apărute în urma terapiei, cât și din punctul 
de vedere al raportului cost-eficiență. Poate că situația cea mai rea 
pentru pacienţii borderline în psihoterapie este situația frecventă de 
organizare a tratamentului în care pacienţii nu știu de la săptămână 
la săptămână dacă psihoterapia lor va fi prelungită. Pacientilor care 
sunt extrem de anxioși fafa de posibilitatea abandonului, precaritatea 
acestui aranjament le induce o anxietate de separare covârșitoare, 

bazata pe teama ca ei ar putea fi rupti de terapeutul lor in orice 
moment. 


Abordări expresive versus abordări suportive 


Deși terapia psihodinamică individuală pentru pacienţii cu TPB 
poate fi extrem de folositoare, practic toți clinicienii vor fi de acord ca 
aceasta este extraordinar de provocatoare și de solicitantă emoțional 
pentru terapeut. Clinicienii care doresc să se angajeze într-o psihoterapie 
intensivă cu pacienţii borderline trebuie ori să fie experimentați, ori să 
fie supervizati de colegi experți. Chiar cei cu o experiență considerabilă 
trebuie să se consulte regulat cu un terapeut respectat și care are multe 
cunoștințe pentru a se asigura că punctele oarbe din contratransfer nu 
au dat naștere unor dificultăți neașteptate. 

Deși clinicienii sunt frecvent în dezacord în legătură cu răspunsul la 
întrebarea dacă psihoterapia ar trebui să fie orientată predominant spre 
capătul expresiv sau suportiv al continuum-ului expresiv-suportiv, ei 
sunt de acord că acești pacienţi sunt susceptibili să părăsească psiho- 
terapia, să treacă la act în mod autodistructiv, să formuleze cereri 
neobișnuite pentru un tratament special din partea terapeutilor lor, sa 
provoace terapeutii la transgresări prost sfătuite ale limitelor profe- 
sionale și să-i chinuie cu telefoane neobosite la toate orele din zi și din 
noapte. O problemă majoră în psihoterapia indivizilor borderline este 
natura precară a alianței terapeutice (Adler, 1979; Gabbard et al., 1988; 
Gorney, 1979; Horwitz et al., 1996; Kernberg, 1976; Masterson, 1976; 
Modell, 1976; Zetzel, 1971). Acești pacienţi au o mare dificultate în a-și 
vedea terapeutul ca pe o figură care ajută și care lucrează în colaborare 
cu ei în direcția unor scopuri recunoscute mutual. 

În Proiectul McLean asupra angajării în psihoterapie a pacienților 
borderline (vezi Franck, 1992), 60% dintre primii 60 de pacienţi studiati 
și-au întrerupt terapia în decursul a 6 luni. Evaluările motivelor pentru 
această proporție de abandon substanţială au sugerat că mai mult de 
77% au avut greutăți să dezvolte o alianţă cu terapeutii lor. După 6 luni 
de tratament, alianțele terapeutice solide încă erau neobișnuite, chiar 
printre pacienţii care au continuat terapia. 

Mult din controversele din literatură cu privire la valoarea relativă 
a intervențiilor expresive versus suportive se desfășoară în jurul 
întrebării cu privire la care abordare este mai susceptibilă să stimuleze 
dezvoltarea și menţinerea alianței terapeutice. Fără o alianţă terapeutică 
rudimentară, terapeutul poate să nu aibă pacient. 

Această controversă în legătură cu meritele relative ale intervențiilor 
expresive și suportive se reflectă în descoperirile contradictorii ale 
Proiectului de cercetare în psihoterapie al Fundaţiei Menninger. Studiul 

cantitativ al proiectului (Kernberg et al., 1972) a arătat că pacienţii 
borderline trataţi de psihoterapeuti pricepuţi care s-au centrat inten- 
fionat pe transfer au avut o evoluție semnificativ mai bună decât aceea 
a celor tratați de terapeuti pricepuţi care s-au centrat mai putin pe 
transfer. În contrast cu aceasta, studiul predictiv al proiectului (Horwitz, 
1974), folosind evaluări atât cantitative, cât și calitative ale procesului, 
de tratament, a sugerat că o serie de pacienţi, dintre care unii erau 
borderline și erau tratați prin metode predominant suportive, au avut 
câștiguri mai mari în tratament suportiv decât era anticipat. Așa cum 
este descris în Capitolul 4, examinarea datelor din acest proiect făcută 
de Wallerstein (1986) a sugerat că toate tratamentele se caracterizau 
printr-un amestec de intervenții expresive și suportive. Aceste desco- 
periri aparent contradictorii în ceea ce privește centrarea pe transfer au 
rămas nerezolvate, în parte deoarece concepția originară a studiului 
avea câteva deficienţe relevante pentru această problemă: 1) categoria 
diagnostică specifică de TPB nu a fost folosită; 2) nu s-a efectuat un 
studiu de proces detaliat, astfel încât dezvoltările esenţiale ale trata- 
mentului au putut fi doar aproximate în mare la sfârșitul tratamentului 
și 3) alianța terapeutică nu era una dintre variabilele proiectului. 
Retrospectiv totuși, studiul de predictie a găsit alianța terapeutică 
folositoare în conceptualizarea rezultatelor (Horwitz, 1974). 

Mult din controversa actuală care înconjoară psihoterapia cu 
pacienţii borderline poate fi înțeleasă ca un alt exemplu nefericit al 
abordării „fie/fie“ pentru aplicarea teoriei la practica clinică, discutată 
pe larg în Capitolul I. Ambele abordări sunt utile pentru unii pacienţi 
în anumite puncte ale tratamentului (Gabbard et al., 1994; Horwitz et 
al., 1996). Avem de-a face cu un spectru de pacienți foarte eterogeni care 
necesită abordări psihoterapeutice concepute individual (Meissner, 
1988). În mare parte, aceleași indicaţii pentru accentul expresiv sau 
suportiv (vezi Tabelul 4-1 în Capitolul 4) care ghidează munca clini- 
cianului cu alte categorii diagnostice se aplică și psihoterapiei cu 
pacienţii borderline. 

Din cauza acestor temeri, Proiectul de intervenţii terapeutice al Cli- 
nicii Menninger a studiat procesul detaliat al sedintelor reprezentative 
pentru trei cazuri de terapie dinamică pe termen lung a unor pacienţi 
borderline la Clinica Menninger (Gabbard et al., 1988; 1994; Horwitz et 
al., 1996). Toate ședințele celor trei procese psihoterapeutice au fost 
înregistrate și două grupe de investigatori au lucrat pe transcrierile 
dactilografiate ale unor ore de psihoterapie selectate prin randomizare. 
O echipă de trei cercetători clinicieni au cotat intervenţiile pe baza 
gradului lor de expresivitate sau de suportivitate. Așa cum este descris 
în Capitolul 4, intervenţiile au fost cotate, de la capătul expresiv la cel 
suportiv al continuum-ului, după cum urmează: interpretare, confrun- 
tare, clarificare, încurajare de a elabora, validare empatică, sfat și laudă, 

si afirmare. Fiecare dintre aceste sapte interventii a fost, de asemenea, 
clasificată ca având o centrare fie pe problemele de transfer, fie pe cele 
de contratransfer. O echipă separată formată din trei judecători clinicieni 
a evaluat colaborarea pacientului cu terapeutul ca o măsură a alianţei 
terapeutice. Judecătorii au fost interesați în primul rând să detecteze 
schimbările în sus și în jos în colaborarea pacientului, asa cum sunt 
măsurate de faptul că pacientul aduce în terapie un conținut semni- 
ficativ sau dacă folosește productiv contribuțiile terapeutului. Am fost 
deosebit de interesaţi să determinăm dacă schimbările pot fi corelate cu 
intervențiile terapeutului. 

Una dintre concluziile la care am ajuns a fost că interpretările de 
transfer sunt o intervenție de tip „risc mare, câștig mare” în psihoterapia 
dinamică a pacienţilor borderline. Ele tind să aibă un impact mai mare 
— atât pozitiv, cât și negativ — fata de alte intervenții în terapia cu acești 
pacienţi. Pe când în unele cazuri ele au avut drept rezultat o ameliorare 
substanţială a abilității pacientului de a colabora cu terapeutul, în altele, 
ele au dus la o deteriorare marcată a acelei colaborări. 

În eforturile noastre de a determina care interpretări de transfer cresc 
colaborarea și care au avut drept rezultat deteriorarea alianței tera- 
peutice, am găsit câţiva factori-cheie în acțiune. Mai întâi, a pava calea 
pentru interpretările de transfer cu aprecierea afirmativă a experienţei 
interne a pacientului poate fi de o importanţă crucială. Chirurgii au 
nevoie de anestezic înainte de a putea să opereze. Psihoterapeutul are 
nevoie să creeze un mediu continator prin validarea empatică a expe- 
rienţei pacientului înainte de a oferi o interpretare a dinamicii inconsti- 
ente. Abordările expresive și suportive sunt frecvent polarizate artificial, 
când de fapt cele două lucrează în sinergie în cele mai multe situații 
psihoterapeutice. 

Într-un studiu al unor pacienţi borderline care au întrerupt psiho- 
terapia prematur, Gunderson et al. (1898) au găsit că mai mult de jumă- 
tate dintre cei care au abandonat au plecat mânioși după o confruntare 
timpurie făcută de terapeut. Aceste descoperiri i-au făcut pe Gunderson 
și pe colegii săi să susțină folosirea unor tehnici mai suportive pentru 
a construi alianța în primii timpi ai terapiei. Ei au subliniat și importanța 
recunoașterii realității traumei timpurii sub forma abuzului în copilărie 
la mulți dintre acești pacienţi (Gunderson si Chu, 1993; Gunderson și 
Sabo, 1993). Au observat că terapeuţii pot fi în stare să construiască o 
alianță terapeutică mai puternică prin validarea și recunoașterea efec- 
telor traumei timpurii asupra capacității pacientului de a forma relații 
de încredere la vârsta adultă. 

Tendinţa de a forța interpretările de transfer asupra unor pacienți 
nepregatiti care sunt orientati către externalizare și acțiune mai degrabă 
decât către reflecţie poate să rezulte din înclinația multor analiști și 
terapeuti dinamici către strategii expresive mai degrabă decât suportive. 

Gunderson (1992) a reflectat obiectiv asupra propriei sale tendințe de a 
împinge pacienții să se angajeze în lucrul asupra transferului, în timp 
ce recunoștea insuficient că funcționarea lor în afara terapiei se 
ameliorase foarte mult. A recunoscut că ocazional a făcut greșeala să se 
preocupe de eșecul pacientului de a colabora în autoobservatie mai 
degrabă decât să sprijine activ ameliorarea substanţială în funcționare 
a acestuia. 

Deși abordarea terapeutică variază în funcție de nevoile pacientului, 
câteva principii tehnice se aplică destul de larg la majoritatea pacienților 
cu diagnosticul de borderline. 


A menţine flexibilitatea. O atitudine terapeutică flexibilă este nece- 
sară pentru tratamentul optim al pacienţilor cu TPB. Drept regulă 
generală, pacienţii borderline cu funcționare înaltă, cu o forță a Eului 
mai mare și cu un grad mai mare de gândire orientată psihologic vor fi 
mai degrabă în stare să folosească psihoterapia orientată expresiv decât 
cei mai aproape de limita psihotică și care vor necesita un accent 
suportiv. Cei mai multi vor avea nevoie de o atitudine flexibilă din 
partea terapeutului, cu schimbări între intervenţiile interpretative și 
noninterpretative direcționate către starea relaţiei pacientului cu 
terapeutul la un moment dat. Nici o teorie nu poate izola probabil 
terapeutul de afectele emoționale tumultuoase resimtite de ambii 
parteneri ai diadei. Cei mai multi terapeuti se trezesc folosind o 
abordare pe încercate, până când pot determina clar care intervenții sunt 
mai eficiente cu un anumit pacient. 

Din cauza unor temeri bine fondate în legătură cu posibilitatea de a 
transgresa limitele cu pacienţii borderline (Gabbard, 2003; Gabbard și 
Wilkinson, 1994; Gutheil, 1989), terapeutul începător poate să ia o 
poziție reținută care poate fi resimţită de pacient drept îndepărtată și 
rece. Pacientul poate atunci să părăsească terapia din cauza lipsei 
aparente de răspuns din partea terapeutului. Terapeutul trebuie să facă 
eforturi pentru o spontaneitate disciplinată în care sunt menținute 
atitudinea și limitele profesionale — dar în contextul unei interacțiuni 
umane recunoscute care implică două persoane ce se luptă să se 
cunoască una pe cealaltă. Este util să ne gândim la dimensiunea de 
caracter a pacientului borderline ca implicând o încercare continuă de 
a actualiza unele modele de relații interne de obiect într-o relație curentă 
(Gabbard, 1998; Sandler, 1981). Prin comportamentul său, pacientul 
încearcă în mod subtil să le impună altora un anumit fel de a răspunde 
și de a simţi. Terapeutii trebuie să-și permită suficientă flexibilitate 
pentru a răspunde spontan la forma de relație de obiect care le este 
impusă. Cu alte cuvinte, terapeutul se alătură unui „dans“ bazat pe 
muzica specifică din interiorul pacientului, care aduce o bogăţie de 
informaţii despre dificultățile caracteristice ale pacientului în relațiile 

interumane din afara situaţiei transferentiale si contratransferentiale. 
Acest raspuns trebuie sa fie, desigur, atenuat si partial, iar terapeutul 
trebuie să încerce să menţină o atitudine reflexivă în ceea ce privește 
„dansul“. 


A stabili condiţii care fac psihoterapia viabilă. Din cauza naturii 
haotice a vieții pacientului borderline, stabilitatea trebuie impusă din 
surse exterioare devreme în cursul procesului. În consultatiile din 
preterapie și pe parcursul evoluţiei terapiei, psihoterapeutul trebuie să 
stabilească și să restabilească ce implică terapia și cum diferă de alte 
relaţii. Printre subiectele care ar trebui acoperite, sunt expectatiile clare 
despre plata sedintelor, orele constante de programare, nevoia de a opri 
ședințele la timp chiar dacă pacientul poate dori să stea mai mult și o 
politică explicită în legătură cu consecințele sedintelor la care pacientul 
lipsește. În plus, cu un pacient borderline suicidar, terapeutul poate să 
dorească să stabilească clar că, în situaţia de risc suicidar acut, este 
imposibil pentru terapeut să-l împiedice pe pacient să acționeze 
conform impulsurilor sale, și că poate fi necesară spitalizarea. La un 
pacient care abuzează de substanţă, terapeutul poate avea nevoie să 
insiste ca pacientul să participe la ședințele Narcoticilor Anonimi sau 
Alcoolicilor Anonimi ca o condiţie a tratamentului. Când medicatia este 
evident indicată, se poate ca terapeutul să aibă nevoie să arate clar că 
voința pacientului de a încerca tratamentul medicamentos este o 
componentă esenţială a planului de tratament global. Pe lângă stabilirea 
condiţiilor care vor face viabilă psihoterapia, terapeutul îi comunică 
pacientului și limitele sale proprii. Această comunicare este frecvent 
nepotrivită cu așteptările pacientului ca terapeutul să fie un salvator 
omnipotent. Drept urmare, acest dialog duce direct la o discuție despre 
ceea este și nu este terapia. 

În faza consultatiilor din preterapie, abordarea psihoterapiei centrate 
pe transfer este de a stabili un „contract“ cu pacientul (Clarkin et al., 
2001; Kernberg et al., 1989). Ca parte a stabilirii acestui contract, 
terapeutul arată clar că nu fine de rolul psihoterapeutului să se implice 
în acțiunile din viata pacientului în afara sedintelor. Drept urmare, 
terapeutul nu se așteaptă să primească telefoane între ședințe și arată 
clar că disponibilitatea sa este destul de limitată. Totuși această abordare 
poate interfera cu dezvoltarea unui atașament stabil fata de terapeut, 
mai ales dacă condiţiile „contractului“ par imposibile pentru pacient. 
Cum a arătat Gunderson (1996, 2001), pacientul poate avea reacții 
recurente de panică din cauza memoriei de evocare slab dezvoltate și 
poate să aibă nevoie să-l sune periodic pe terapeut pentru a dezvolta o 
reprezentare stabilă care să poată fi internalizată. Gunderson a sugerat 
că terapeutul trebuie să discute disponibilitatea sa dintre ședințe doar 
după ce pacientul inițiază o discuţie despre aceasta. El a sugerat, și eu 

sunt de acord, ca pacienţilor să li se spună că terapeutul dorește să fie 
contactat în caz de urgenţă. Această posibilitate evită un început al 
procesului pe poziţii adverse și-l face frecvent pe pacient să se simtă 
înţeles și „susținut“ în sensul de care vorbește Winnicott, Dacă apar 
telefoane între ședințe, Gunderson a recomandat ca telefoanele să se 
afle în centrul explorării în munca terapeutică. Pe măsură ce terapeutul 
ajunge să recunoască frica de singurătate a pacientului și înțelesul său 
legat de procesul de dezvoltare, poate fi facilitată dezvoltarea de către 
pacient a unor introiecte linistitoare și cu capacitate de continere — asa 
cum le-a descris Adler. Dacă telefoanele devin excesive, pot fi impuse 
limite clare, în timp ce sunt și explorate înțelesul și semnificația 
contactelor dintre ședințe. 


A permite transformarea în obiectul rău. Una dintre provocările cele 
mai dificile în psihoterapia pacienţilor borderline este de a tolera și de 
a conține mânia intensă, agresivitatea și ura pacientului. Terapeutii se 
simt frecvent acuzați în mod fals, și o voce interioară vrea să-l întrebe 
pe pacient: „Cum este posibil să mă acuzi că sunt inutil când încerc din 
greu să te ajut?“. Este de ajutor să ne amintim că acești pacienţi au 
internalizat un introiect detestat și posibil abuziv pe care încearcă cu 
disperare să-l externalizeze prin identificare proiectivă în dimensiunile 
transferentiale și contratransferentiale ale diadei. Pacienţii borderline 
caută „un obiect suficient de rău“ (Rosen, 1993). Într-un fel paradoxal, 
pacienţii găsesc că este previzibil, familiar și chiar linistitor să recreeze 
cu terapeutul o relație de obiect internă sado-masochistă din copilărie. 
Când terapeutul rezistă la această transformare, pacienţii pot să fie 
nevoiţi să amplifice provocarea și să încerce încă si mai mult să 
transforme terapeutul (Fonagy, 1998). Bateman și Fonagy (2004a, 2004b) 
ar descrie această transformare ca o acceptare a nevoii pacientului de a 
externaliza „Sinele străin“. 

Terapeutii care se apără împotriva agresivitatii crescânde din 
interiorul lor pot să depună eforturi pentru a fi din ce în ce mai sfinți 
ca răspuns la atacurile verbale ale pacienţilor. Ei pot, de asemenea, să 
facă interpretări de transfer care încearcă să-l forțeze pe pacient să-și ia 
înapoi ostilitatea mai degrabă decât s-o proiecteze în terapeut. Alter- 
nativ, terapeutul poate să se retragă subtil din investirea emoţională în 
pacient, sperând conștient sau inconștient că pacientul va părăsi terapia 
și va găsi pe altcineva pe care să-l chinuie. O altă alternativă, mai 
neașteptată, este ca terapeutul să înceapă să facă comentarii ostile sau 
sarcastice sau chiar să explodeze de mânie în fata pacientului. A permite 
transformarea în obiectul rău nu înseamnă că terapeutul își pierde orice 
sens al cadrului profesional. Aceasta cere mai degrabă ca terapeutul să 
funcționeze ca un container care acceptă proiecţiile și încearcă să le 
înțeleagă și să le păstreze pentru pacient până când acesta este din nou 

in stare să țină pentru sine aceste aspecte proiectate, asa cum este 
descrisă in Capitolul 14 abordarea pacienţilor paranoizi. Asa cum am 
descris în alta parte (Gabbard si Wilkinson, 1994), „starea de spirit 
optimă pentru terapeuțţi este când ei își pot permite să fie «supti»-in 
lumea pacientului în timp ce își păstrează abilitatea de a o observa în 
acțiune în fata ochilor lor. Într-o asemenea stare, terapeuţii își gândesc 
cu adevărat propriile gânduri, chiar când sunt într-o anumită măsură 
sub influenţa pacientului“ (p. 82). 

Multe cazuri de management prost al amenințărilor cu suicidul sunt 
corelate cu o dorință contratransferenfiala a terapeutului de a evita să 
fie obiectul rău (Gabbard, 2003). Pacienţii borderline îi sugerează 
frecvent terapeutului că ei vor fi conduși la suicid din cauza insufi- 
cientelor terapeutului (Maltsberger, 1999). Aceste acuzaţii alimentează 
dubiile terapeutilor și activează propria lor anxietate de abandon, astfel 
încât terapeuții aflaţi în această situație pot încerca să-și demonstreze 
grija prin măsuri eroice pentru a căuta să-l salveze pe pacient, un 
răspuns contratransferential la care m-am referit ca la „dezidentificarea 
cu agresorul“ (Gabbard, 2003). Rezultatul poate fi ca pacientul să 
exercite un control omnipotent asupra terapeutului — ceea ce 
Maltsberger (1999) a numit sclavia sub coercitie. În acest scenariu, tera- 
peutul își asumă toată răspunderea pentru supraviețuirea pacientului, 
în loc să-i permită acestuia să accepte cea mai mare parte a respon- 
sabilitatii pentru propria sa viata sau moarte, ceea ce este imperativ dacă 
intenţia este ca el să fie mai bine în final. 


A promova mentalizarea. Una dintre provocările cele mai mari în 
psihoterapia cu pacienţii borderline este de a avea de-a face cu 
percepțiile de transfer care sunt încuiate într-un mod de echivalență 
psihică în care pacienţii își văd percepțiile lor asupra realității ca 
absolute mai degrabă decât ca pe una dintre mai multe posibilități 
bazate pe factori interni. 


O pacientă de 28 de ani era în terapie de 6 luni, când un eveniment aparent 
minor într-o ședință de terapie a declanșat o reacție majoră. Când mai erau cinci 
minute din ședință, ea a început să vorbească despre vizita făcută familiei sale în 
timpul sărbătorilor de ziua Recunoștinței. Ea a spus că s-a simţit neimportantă 
pentru tatăl ei, deoarece el a părut mult mai interesat de activităţile fratelui ei decât 
de ale ei. În timpul acestei discuţii, terapeutul s-a uitat la ceasul de pe perete, știind 
că timpul era pe sfârșite și vrând să vadă dacă mai avea timp să facă o observaţie 
despre presupunerea ei în ceea ce privește sentimentele tatălui față de ea. Pacienta 
s-a oprit și a privit în jos. Terapeutul a întrebat ce nu era în regulă. După câteva 
momente de tăcere, ea a izbucnit în lacrimi și a spus: „Nu puteți să așteptați ca eu 
să ies din birou! Îmi pare rău dacă vă plictisesc! Știam eu de mult că nu mă puteți 
suferi și faceți aceasta doar pentru bani. O să plec acum dacă asa vreți“. 

Terapeutul a fost luat prin surprindere si a replicat, oarecum defensiv, ca el 
monitoriza timpul doar pentru că voia să fie sigur că avea timp să spună ceva înainte 
ca ședința să se termine. Pacienta a replicat spunând: „Frumoasă încercare de a ieși 
din asta. Credeţi că am să va cred?”. Terapeutul, accentuându-și poziția defensivă, 
a enunțat cu forță: „Credeţi sau nu credeţi, acesta-i adevărul”. Pacienta a fost 
inflexibilă: „Am văzut ceea ce am văzut“. Și-a pus mâna ferm pe masa de lemn de 
lângă scaunul ei și a ridicat tonul: „Este ca și cum mi-ati spune că masa aceasta nu 
este din lemn!”. Simtindu-se la fel de neînțeles ca și pacienta, terapeutul a continuat: 
„Tot ceea ce spun este aceasta: este posibil ca eu să mă fi uitat la ceas pentru alte 
motive decât cele pe care mi le atribuiti. Exact așa cum faceți presupunerile despre 
tatăl dumneavoastră“. Pacienta a devenit și mai insistentă ca reacție la eforturile 
terapeutului de a-i oferi alte posibilităţi: „Acum încercați să spuneţi că nu am văzut 
ceea ce am văzut! Ati putea cel putin să admiteti asta!“. 


În această vinietă, psihoterapeutul se luptă să trateze convingerea 
aproape delirantă a acestei paciente conform căreia percepţia ei este o 
reflectare directă a realității mai degrabă decât o reprezentare a realității 
bazată pe sentimente, credinţe interne și experienţe trecute. Acest eșec 
în a mentaliza, caracterizat prin modul de echivalență psihică, poate să 
facă extrem de dificil să lucrăm cu problemele de transfer. Pacienţii 
aflați în acest mod de funcționare sunt convinși că viziunea lor asupra 
terapeutului este „corectă“, deoarece sunt incapabili să se „joace“ în 
transfer; ei nu sunt în stare să intre în-modul „ca și cum” și să reflecteze 
asupra lumii lor interne și a altora. 

In această vinietă, pacienta se simte terorizată și nu mai poate 
gândi sau reflecta din cauza retrăirii unor relaţii de obiect interne din 
trecut bazate pe traumă. Observati, de asemenea, cum intensitatea 
acuzatiei pacientei erodează capacitatea terapeutului de a gândi, 
astfel încât el își accentuează poziția defensivă până la punctul în care 
a devenit efectiv o versiune a obiectului persecutor de care ea se 
temea. Acest proces de identificare proiectivă, în care terapeutul este 
obligat să joace un rol în drama internă a pacientei, poate să-i 
determine pe terapeuti să-și piardă temporar propria capacitate de 
mentalizare sub presiunea exercitată de pacient (Gabbard, sub tipar). 
Cu alte cuvinte, terapeutul insista că doar propria sa versiune asupra 
realităţii era validă. Pacienţii borderline pot astfel coloniza mintea 
terapeutilor ca o modalitate de a extrage și a controla pericolul 
perceput din interior. Terapeutul a devenit în mod clar obiectul rău 
persecutor. 

Convingerea aproape delirantă a pacientului poate să-i facă pe 
terapeuti să se îndoiască de ei înșiși. A promova mentalizarea in 
asemenea condiţii poate fi extraordinar de provocator. Așa cum am 
descris mai înainte, interpretarea intelesului punerilor în act poate fi 
prematură pentru pacienții care nu sunt în stare să mentalizeze. Poate 

fi mult mai util să ajutăm asemenea pacienţi să elaboreze asupra stării 
emoționale care ar fi putut să declanșeze punerea în act (Fonagy, 1998). 
De exemplu, o pacientă a venit la terapie spunând că mâncase impulsiv 
10 dulciuri în seara precedentă. Terapeutul i-a cerut să elaboreze asupra 
a ceea ce i-a declanșat criza de supraalimentare. Deși a spus inițial că 
nu știe, pe măsură ce terapeutul a continuat să o preseze ușor în direcția 
unor posibili factori precipitanti și a unor stări emoționale, pacienta și-a 
amintit totuși că un bărbat pe care-l cunoscuse îi telefonase pentru a o 
invita la o întâlnire. A spus apoi că dacă ar fi ieșit să ia masa cu el, el 
s-ar fi uitat fără îndoială la ea ca la un „porc gras“ și n-ar mai fi invitat-o 
niciodată. Astfel încât a închis telefonul și s-a dus la magazin să 
cumpere dulciuri. Prin această încurajare de a înțelege starea emoțională 
care a precipitat punerea în act, terapeutul a ajutat-o și să stabilească o 
conexiune între sentimente și acțiuni. Cu alte cuvinte, criza nu a apărut 
din senin. Mai degrabă, a apărut din sentimente de autoaversiune și 
anxietate legate de invitaţia la cină din partea bărbatului pe care-l 
întâlnise. 

O altă cale de a promova mentalizarea este de a observa schimbările 
sentimentelor pacientului de la o clipă la alta, astfel încât pacientul să 
poată eventual internaliza observaţiile terapeutului asupra stării lui 
interne, În plus, este util să încurajăm fantasmele pacientului despre 
starea internă a terapeutului (adică, în sensul cel mai larg, contra- 
transferul terapeutului). Drept urmare, Gunderson (1996) a sugerat că 
atunci când este sunat în mijlocul nopții, terapeutul poate să exploreze 
fantasma pacientului în ședința următoare întrebând: „Cum te-ai gândit 
că m-aș simţi eu în legătură cu telefonul tău?“. O altă tehnică pentru a 
încuraja mai multă reflecţie este de a ajuta pacientul să gândească 
despre consecințele comportamentelor autodistructive (Waldinger, 
1987). Multe dintre comportamentele autodistructive ale pacienților 
borderline sunt puse în act în urgenţa momentului fără a lua în 
considerare consecințele eventuale ale acestor acte. Prin întrebări 
repetate în legătură cu consecințele adverse potenţiale ale unor ase- 
menea comportamente, terapeutul poate să le facă mai putin aducătoare 
de gratificații pentru pacient. 


A pune limite când este necesar. Mulţi pacienţi borderline resimt 
limitele profesionale obișnuite ca reprezentând o deprivare crudă și cu 
scop de pedeapsă din partea terapeutului. Ei pot să ceară demonstrații 
mai concrete de grijă, cum ar fi îmbrăţișări, ședințe extinse, scăderi ale 
preţului și disponibilitate permanentă (Gabbard și Wilkinson, 1994). 
Unii terapeuti care au sentimente de vinovăţie în ceea ce privește 
punerea de limite pot începe să depășească limitele profesionale cu 
pacienţii borderline în numele flexibilitatii sau al prevenirii suicidului 
(Gabbard, 1989; Gutheil, 1989). De exemplu, un terapeut a început sa 

vadă o pacientă de două ori pe săptămână pentru psihoterapie, dar, 
într-un an, a ajuns să o vadă de șapte ori pe săptămână. Duminica, el 
făcea un drum special la birou doar pentru a o vedea pe această paci- 
entă. Când un consultant a pus sub semnul întrebării comportamentul 
său, terapeutul l-a apărat ca fiind necesar pentru a împiedica pacienta 
să se sinucidă. El a recunoscut și că i-a permis pacientei să stea pe 
picioarele lui în timpul sedintelor, justificându-și comportamentul ca 
pe o cale de a-i procura pacientei grija maternă de care nu avusese parte 
în copilărie. O pacientă a insistat că doar un orgasm indus de terapeutul 
său ar putea duce la ameliorarea stării ei. Ea a ameninţat că se va 
sinucide dacă terapeutul nu va fi compliant. După ce doi terapeuti 
diferiţi i-au satisfăcut cererile, ea s-a sinucis oricum — expresiile lor 
greșite de „grijă“ au eșuat fie în a se adresa problemelor ei de bază, fie 
în a-i ușura durerea emoțională (Eyman și Gabbard, 1991). Dinamica 
transferului erotic și erotizat este discutată mai complet în Capitolul 18, 
dar sfârșitul tragic al acestei paciente subliniază inutilitatea încercării 
de a gratifica cererile pacienţilor. Cu cât gratificarea primită de pacienții 
borderline este mai greșită, cu atât ei devin mai insatiabili. 

Pe de altă parte, terapeutul nu poate menţine distanța emoțională și 
o lipsă de reacţie totală la cererile emoționale ale pacientului. Un ghid 
util este distincția făcută de Casement (1985) între „cereri libidinale” si 
„cereri legate de nevoi de creștere“. Primele nu pot fi gratificate fără să 
pună serios în primejdie tratamentul și fără comiterea unor compro- 
misuri etice serioase. Ultimele nu pot fi frustrate fără a se împiedica 
creșterea. Desi constanta este parte din crearea unui mediu continator 
pentru pacient, răspunsul empatic la nevoile în schimbare ale pacientu- 
lui este, de asemenea, un factor critic în menţinerea alianţei terapeutice. 

Mare parte din greutate constă în sentimentul terapeutului de a fi 
crud și sadic când întărește limitele rezonabile impuse punerilor în act 
ale pacientului. Paradoxal totuși, mulți pacienţi care cer o mai mare 
libertate se simt mai rău când aceasta le este acordată. Într-un studiu 
colateral al Proiectului de cercetare în psihoterapie al Fundaţiei 
Menninger, Colson et al. (1985) au examinat cazurile cu evoluție nega- 
tivă. Un numitor comun a fost eșecul terapeutului de a pune limite 
comportamentelor de acting out. În schimb, terapeutul doar continua 
să interpreteze motivațiile inconștiente pentru acting out în timp ce 
starea pacientului se deteriora. 

Într-un rezumat succint al grupului de comportamente care necesită 
punerea de limite, Waldinger (1987) le-a identificat pe cele care ame- 
nință siguranţa terapeutului sau a pacientului și pe cele care pun în 
primejdie psihoterapia însăși. Suicidul este un risc omniprezent cu 
pacienţii borderline, și terapeutii trebuie să fie pregătiți să-și spitalizeze 
pacienţii când aceste impulsuri devin copleșitoare. Terapeutii sunt 
frecvent puși în poziția imposibil de susținut de a încerca eroic să trateze 

pacienţi letali prin păstrarea permanentă a contactului cu ei. Un terapeut 
a sfârșit prin a-i vorbi la telefon unei paciente borderline timp de o oră 
în fiecare noapte pentru a o împiedica să se sinucidă. 


A stabili și a menține o alianță terapeutică. Asa cum am descris mai 
devreme în acest capitol, alianța terapeutică este o construcție alune- 
coasă în psihoterapia pacienților borderline. Din cauza relaţiilor de 
obiect interne haotice ale pacientului, este probabil ca terapeutul să se 
transforme fie într-un adversar, fie într-un salvator idealizat în tot cursul 
tratamentului. Este util pentru terapeut să-l aducă pe pacient înapoi la 
scopurile psihoterapiei stabilite în comun atunci când procesul devine 
deosebit de dificil. Un mesaj repetat pacientului trebuie să fie acela că 
terapia nu e obligatorie. Este un proces ales de pacient pentru a lucra 
asupra unor scopuri specifice care provoacă suferință. Pacienţii uită 
frecvent de acele scopuri, și recapitularea lor îi ajută să-și amintească că 
terapeutul este un aliat care lucrează în colaborare cu ei. 


A se ocupa de clivajul dintre psihoterapie și farmacoterapie. Așa 
cum am subliniat în Capitolul 5, farmacoterapia necesită aceeași 
înțelegere psihodinamică precum psihoterapia. Dacă același psihiatru 
se ocupă atât de farmacoterapie, cât și de psihoterapie pentru un pacient 
borderline, acel clinician trebuie să evite clivajul medicatiei ca o pro- 
blemă administrativă care nu necesită explorare. Aceleași teme psiho- 
dinamice — transferul, contratransferul și rezistența — care se aplică 
psihoterapiei se aplică și actului de a prescrie. Într-un studiu asupra 
unor terapeuti dinamici care erau foarte experimentați în tratarea 
pacienţilor borderline (Waldinger si Frank, 1989), cei investigati au 
indicat că ei erau mai susceptibili să prescrie medicamente atunci când 
se simțeau pesimiști în legătură cu abilitatea unui anumit pacient de a 
lucra în psihoterapie. Ei au raportat și că aproape jumătate dintre 
pacienţii lor au folosit greșit medicamentele prescrise. Acest abuz era 
în strânsă legătură cu teme de transfer, și investigatorii au sugerat că 
terapeutfii ar trebui să exploreze activ fantasmele pacientului în legătură 
cu medicatia pentru a preveni erorile. Poate să existe un transfer 
idealizant pe medicatie, considerată un panaceu care va rezolva toate 
problemele pacientului. Medicația poate, de asemenea, să fie percepută 
ca un mijloc prin care terapeutul speră să preia controlul asupra vieții 
pacientului, Terapeutii care le prescriu medicamente pacienților lor 
trebuie să-i ajute să înțeleagă că scopurile sunt modeste — și anume să 
modifice simptomele afective, impulsive sau cognitive, astfel încât să 
faciliteze procesul psihoterapeutic. 

Dacă farmacoterapia și psihoterapia sunt în grija a doi clinicieni 
diferiți, pericolul de a cliva medicatia de terapie este chiar mai mare. 
Ar trebui să existe o înțelegere că ambii terapeuti sunt parte a aceleiași 

echipe si că vor avea nevoie să discute tratamentul în mod deschis. Un 
impediment major pentru a regla comunicarea dintre psihoterapeut și 
medicul care prescrie este faptul că timpul petrecut cu astfel de discuţii 
este rareori plătit de asigurări. Totuși absența de comunicare procură 
un teren fertil pentru clivaj. Pacientul îl poate idealiza pe farmaco- 
terapeut ca pe un doctor omenos și cu simţ de răspundere care încearcă 
să ușureze disconfortul și suferința — în contrast cu psihoterapeutul, 
care îl împinge continuu pe pacient să reflecteze asupra materialului 
dureros din punct de vedere emotional și să-l înțeleagă. Invers, doctorul 
care prescrie poate fi văzut ca grăbindu-l pe pacient să iasă din birou 
în 15 minute, pe când psihoterapeutul își ia timp să asculte și să inte- 
leagă. În absenţa unor discuţii regulate despre clivajul de transfer între 
cei doi terapeuti, tratamentul poate deveni destul de haotic. Farmaco- 
terapeutul și psihoterapeutul, precum și oricare alt membru din echipa 
terapeutică trebuie să aibă o înțelegere clară în privința problemei care 
clinician își asumă în primul rând responsabilitatea globală pentru 
siguranţa și tratamentul pacientului (Gabbard, 2000). Acest clinician 
este desemnat drept autoritatea finală asupra deciziilor privind 
spitalizarea, introducerea sau oprirea unei modalități particulare de 
tratament și monitorizarea siguranţei pacientului. 

Indiferent care profesionist în sănătatea mintală este desemnat drept 
autoritate finală în echipa terapeutică, unele probleme trebuie discutate 
explicit de către cei care-l tratează pe pacient (Meyer și Simon, 1999b). 
Pacientul trebuie să-și dea consimțământul pentru ca psihoterapeutul 
și farmacoterapeutul să discute tratamentul când este necesar. Fiecare 
clinician trebuie, de asemenea, să fie de acord să-l informeze pe celălalt 
despre orice modificări semnificative plănuite în tratament. Ambii 
terapeuti trebuie să cadă de acord în legătură cu cine să primească 
apelurile de urgenţă despre spitalizări posibile în timpul serilor sau la 
sfârșit de săptămână, cine este responsabil pentru acoperirea din timpul 
vacanţelor și cine ar trebui să comunice cu părțile din afară. În interesul 
de a controla un clivaj potenţial, farmacoterapeutul și psihoterapeutul 
ar trebui să aibă o înțelegere ca atunci când pacientul începe să-l 
denigreze pe unul din ei, clinicianul care primește această informaţie 
să-l contacteze pe celălalt pentru a discuta ce se petrece mai degrabă 
decât să ia informația ca atare și să acționeze conform ei. În final, 
farmacoterapeutul și psihoterapeutul ar trebui să aibă o înțelegere 
conform căreia oricare din ei poate alege să încheie participarea la 
tratarea pacientului dacă simte că această colaborare nu funcționează. 
Este necesar un termen suficient de mare în aceste cazuri, astfel încât 
să poată fi găsit un înlocuitor pentru clinicianul care pleacă. Înainte ca 
o astfel de măsură drastică să fie luată totuși, terapeutii pot dori să se 
întâlnească cu un consultant pentru a vedea dacă există o cale pentru 
ca diferendele dintre ei să fie rezolvate (vezi Capitolul 6). 

A ajuta pacientul să stăpânească din nou aspecte ale Sinelui care 
au fost negate sau proiectate în alții. Deoarece clivajul și identificarea 
proiectivă sunt mecanisme de apărare primare ale pacienților cu TPB, 
sentimentul de a fi incomplet sau fragmentat este un fenomen de nucleu 
în psihopatologia borderline. Pacienţii pot să-și nege comportamentul 
avut în urmă cu o lună ca și cum altcineva ar fi răspunzător pentru acel 
comportament. Această lipsă de continuitate apare și sub forma unor 
schimbări dramatice de la săptămână la săptămână în felul în care acești 
pacienţi se prezintă pe ei înșiși terapeutului. Sarcina terapeutului este 
de a lega aceste aspecte fragmentate ale Sinelui și de a interpreta 
anxietatile subiacente legate de integrarea reprezentărilor de Sine 
disparate într-un întreg coerent și de stăpânirea lor. În mod similar, 
Sinele intern și reprezentările de obiect ale pacientului sunt proiectate 
în terapeut sau în alte persoane. În timp, terapeutii încearcă să-i ajute 
pe pacienții borderline să înțeleagă că ei pun inconștient aspecte ale lor 
în alții, aceasta fiind o cale de a încerca să țină sub control aceste parti 
chinuitoare ale lor. Mult din acest efort implică interpretarea fricii 
pacienţilor că dacă ei integrează aspectele bune și rele ale lor și ale 
altora, ura intensă pe care o au în interior va distruge orice urmă de 
iubire. Terapeutii trebuie să-i ajute pe pacienții borderline să recunoască 
faptul că ura este o emoție ubicuitară care trebuie integrată și temperată 
prin iubire, astfel încât agresivitatea să fie condusă în direcții mai 
constructive. Așa cum am scris în altă parte, „ajutăm pacienţii să învețe 
să trăiască în propria lor piele, chiar în interiorul dialecticii create de 
iubire și ură și de viata și distructivitate“ (Gabbard, 1996, p. 231). 


A monitoriza sentimentele de contratransfer. În această întreagă 
discuție despre psihoterapie, locul central pe care-l are ascultarea 
contratransferului a fost implicit. Continerea aspectelor proiectate ale 
pacientului si reflectia asupra naturii acestor proiecţii îl vor ajuta pe 
terapeut să înțeleagă lumea internă a pacientului (Gabbard și Wilkinson, 
1994). Mai mult, atenţia continuă față de sentimentele proprii previne 
acting out-ul în contratransfer. Fiecare terapeut are limite personale în 
ceea ce privește câtă ură sau câtă mânie poate tolera. Dacă terapeutul 
își monitorizează atent sentimentele de contratransfer, această limită 
poate fi folosită mai degrabă constructiv decât distructiv. De exemplu, 
un terapeut poate folosi sentimente de contratransfer în mod terapeutic 
spunându-i pacientului: „Încep să am sentimentul că încercați să mă 
faceţi să mă supăr pe dumneavoastră în loc să mă lăsaţi să să vă ajut. 
Hai să vedem dacă putem înţelege ce se-ntâmplă aici“. Alternativ, 
terapeutul poate să trebuiască să pună limite bombardamentelor verbale 
ale pacientului, bazându-se pe reacţiile de contratransfer, după cum 
urmează: „Într-adevăr, nu simt că pot lucra cu dumneavoastră în mod 
eficient dacă veți continua să tipati la mine. Cred că este important 

pentru dumneavoastră să lucraţi la controlarea mâniei, astfel încât să 
puteți să o exprimati în fata mea fără să tipati”. Terapeutii trebuie să fie 
reali și autentici cu pacienţii borderline, altminteri ei vor crește doar 
invidia pacientului fata de ei, fiind percepuți ca niște figuri de sfinți care 
sunt în esență nonumane (Searles, 1986). 

Următorul exemplu clinic al unei ședințe de psihoterapie cu doamna 
CC, o pacientă borderline de 22 de ani, ilustrează câteva dintre 
principiile de tehnică descrise mai sus: 


(Dna CC ajunge la ședința ei după ce a lipsit de la cea anterioară. Ea începe ședința prin 
angajarea terapeutului într-o glumă despre o carte din biblioteca lui.) 

Dna CC: O, aveţi o carte nouă. 

TERAPEUTUL: Nu, acea carte a fost întotdeauna acolo. 

Dna CC: Nu, nu era. As fi observat-o înainte. 

TERAPEUTUL: O, sunt destul de sigur că a fost acolo. Dar aș dori să schimb 
subiectul și să aflu mai multe despre motivul pentru care nu aţi venit data trecută. 

(Terapeutul se angajează oarecum într-o glumă preliminară, dar se întoarce în final la 
problema serioasă a absenței pacientei de la ședința trecută.) 

Dna CC: Pur și simplu nu m-am simţit dornică să vin la terapie. Nu am vrut să 
am de făcut față sentimentelor pe care le am aici. 

TERAPEUTUL: Afi primit apelul meu pe robot? 

(Terapeutul, îngrijorat de potențialul suicidar al pacientei, o sunase pe pacientă acasă 
când ea nu venise la ședință.) 

Dna CC: Da. Eram acolo când ati lăsat mesajul pe robot. 

TERAPEUTUL: De ce nu aţi ridicat telefonul? 

DNA CC: O, nu am răspuns la nici unul dintre apeluri. Nu am vrut să vorbesc 
cu nimeni. 

TERAPEUTUL: Vă amintiţi că v-am rugat să mă sunati? 

DNA CC: Știu, dar mi-era prea rușine să vă sun. 

TERAPEUTUL: Ce v-aţi imaginat despre cum as putea să reactionez la asta? 

(Terapeutul încurajează mentalizarea, invitându-o pe pacientă să-și exploreze fantasmele 
despre contratransferul lui.) 

Dna CC: Nu m-am gândit efectiv prea mult la asta. 

(Pacienta demonstrează o lipsă de mentalizare, nereflectând la stările ei interne și la ale 
altora.) 

TERAPEUTUL: V-aţi gândit că eu aș putea fi îngrijorat ca nu cumva să vă faceți 
rău? 

Dna CC: Da, cred că am fost preocupată de asta. Îmi pare rău, nu o să mai fac 
altă dată. 

TERAPEUTUL: Aș dori să mergem mai departe de a vă părea doar rău și să vedem 
dacă putem înţelege ce se-ntâmpla în mintea dumneavoastră în acele momente, 
deoarece afectează în mod real capacitatea noastră de a lucra împreună când nu 
veniţi la terapie. 

(Terapeutul arată clar că una dintre condițiile necesare pentru a face viabilă terapia este 
ca pacienta să vină regulat la ședințe.) 

Dna CC; Eram doar adâncită în mine însămi în acel moment. Eram, într-un fel, 
într-o stare de nefericire. 

TERAPEUTUL: În legătură cu ce? 

DNA CC: Nu știu. 

TERAPEUTUL: Hai să nu acceptăm „Nu știu“. Să încercăm să vedem ce motive ar 
putea fi. 

(Pacienta nu vrea să reflecteze asupra stării ei interne, dar terapeutul încurajează în + 
continuare elaborarea dincolo de respingerea pacientei.) 

DNA CC: Ei bine, mă simt ca și cum toți vor uita de mine. Nimănui nu o să-i pese 
de ceea ce fac sau care sunt nevoile mele. 

TERAPEUTUL: Dar îmi spuneți că nu puteți suferi felul în care părinții se amestecă 
în viața dumneavoastră și vă supraveghează tot timpul. 

Dna CC: Știu, dar asta e doarece întotdeauna o dau în bară. 

TERAPEUTUL: Vă imaginati că dacă nu o mai dati în bară și deveniți responsabilă, 
atunci nimeni nu o să vă mai acorde atenţie? 

(Terapeutul enunță o interpretare sau o explicație posibilă a comportamentului pacientei 
ca pe o întrebare la care pacienta să se gândească și asupra căreia să reflecteze, mai degrabă 
decât ca pe o declaraţie cu caracter obligatoriu.) 

Dna CC: Mă gândesc doar că toţi or să uite de mine. 

TERAPEUTUL: Am o idee în legătură cu asta. Mă întreb dacă nu uitaţi oamenii 
când nu sunteţi în preajma lor, astfel încât vă este teamă că și alții vor face la fel cu 
dumneavoastră. 

(Terapeutul prezintă o înţelegere interpretativă a temerii ei, bazată pe cunoștințele lui 
despre slaba ei constantă a obiectului sau slaba ei memorie de evocare.) 

Dna CC: Nu pot să retin oamenii în mintea mea. Nu pot să-mi imaginez fata 
dumneavoastră când nu sunt aici. Nu pot să-mi imaginez fețele părinților mei sau 
fata fratelui meu. Este ca si cum nu ar fi acolo. Nu am fost niciodată în stare să fac 
asta, 

TERAPEUTUL: Atunci îmi imaginez că este greu pentru dumneavoastră să vă 
gândiţi cum reacționează oamenii când sunteți departe de ei. Exact ca în ultima joi 
cand afi lipsit de la ședința noastră. În acel moment, era probabil dificil pentru 
dumneavoastră să mă imaginati stând aici și gândindu-mă unde erati și de ce nu 
afi sunat. 

(Terapeutul îi comunică empatic înțelegerea de către el a dificultăților pacientei în ceea 
ce privește mentalizarea si memoria de evocare.) 

Dna CC: Pur și simplu nu mă gândesc la asta. În parte, a fost că pur și simplu 
am obosit să fiu în tratament. Mai este ceva ce nu v-am spus. Am oprit Prozacul. 

TERAPEUTUL: Când? 

DNA CC: Acum aproximativ o săptămână. 

TERAPEUTUL: De ce nu aţi discutat cu mine așa încât să putem vorbi despre 
avantajele și dezavantajele acestui lucru? 

(Frustrarea contratransferentiala a terapeutului apare pe măsură ce începe să se identifice 
cu părintele polițist care vrea să-l oblige pe pacient să facă orice spune el.) 

Dna CC: Am știut că o să spuneți nu. 

TERAPEUTUL: Încă nu-mi este clar de ce l-ați oprit. 

DNA CC: Este doar pentru că nu vreau să fiu pacientă. Îmi place terapia, de 
acord, dar nu vreau să iau medicamente. 

TERAPEUTUL: Cred că lucrul care mă preocupă cel mai mult în legătură cu asta 
este că nu ati vorbit cu mine despre ce aveati de gând să faceți. Este asemănător cu 
a nu veni joi, a nu mă suna, a nu-mi întoarce apelurile când v-am sunat. Este ca si 
cum ar fi o parte din dumneavoastră care mă vede ca pe un adversar și nu vrea să 
colaboreze cu mine în deciziile majore, cum ar fi oprirea Prozacului sau venirea la 
terapie. 

DNA CC: Este ca și cum cineva m-ar examina îndeaproape și mi-ar supraveghea 
orice mișcare. Toată lumea încearcă să mă prindă făcând ceva greșit. 

TERAPEUTUL: Ei bine, dacă mă percepeti în acest fel, pot să realizez de ce ati vrea 
să stati departe de terapie. Cred că este important pentru noi să păstrăm în minte 
că sunteți aici pentru că vreți să vă invingeti tendința suicidară și să duceti o viata 
mai productivă. 

(Terapeutul explorează transferul negativ pe cale de apariție și rolul de adversar în care 
a fost distribuit drept o cale de a promova alianța terapeutică și a se întoarce la scopurile 
inițiale ale terapiei.) 


15.4.3 Tratamentul în spital și în condiții de spitalizare parțială 


Principiile tratamentului în spital și în condiţii de spitalizare parțială 
sunt evidenţiate în Capitolul 6. În plus, abordarea clivajului, un 
ingredient esențial în munca cu pacienţii borderline, este discutată tot 
în acel capitol. Cititorii sunt astfel trimiși înapoi la Capitolul 6 pentru 
principiile de bază ale cadrului tratamentului pacienţilor borderline. 
Sunt acoperite acolo câteva alte puncte specifice pentru pacienţii 
borderline. 

În spital, pacienţii borderline pot să deranjeze secţiile în care sunt 
internaţi deoarece haosul lor intern se externalizează în mediul din jurul 
lor. Unii devin pacienţi „speciali“ care creează probleme contratransfe- 
rentiale intense legate de clivaj și de identificarea proiectivă (Burnham, 
1966; Gabbard, 1986; Main, 1957). Alţii sunt extraordinar de plini de ură 
și îi atacă în mod veninos pe toți membrii din personal care încearcă 
să-i ajute (Gabbard, 1989b), inspirându-le un sentiment al inutilitatii. 
Alţii pot manifesta un opozitionism pasiv si să refuze să participe la 
orice aspect al planului de tratament (Gabbard 1989a). Desi boala 
acestor pacienţi poate să pară refractară la tratament, unii pot sa 

beneficieze intr-un final de tratament prin atentia acordata dinamicii 
individuale a pacientului si contratransferului personalului. 

Există tot felul de teorii în legătură cu tratamentul in spital al 
pacienților borderline, multe dintre ele fiind bazate pe puţine date sau 
pe date care nu sunt solide. Unii clinicieni cred că spitalizarea nu ar 
trebui să fie folosită pentru pacienţii borderline, deoarece ar favoriza 
regresia și dependenţa. Nici o dată serioasă nu sprijină această premisă, 
dar cel puţin un studiu controlat a arătat că tratamentul în spital poate 
fi destul de benefic pentru pacienții cu tulburări severe de personalitate. 
În Regatul Unit, Dolan et al. (1997) au examinat un grup de 137 de 
pacienţi consecutivi cu tulburare severă de personalitate la trimitere și 
la un an după tratament la spitalul Henderson. Șaptezeci dintre cei 
trimiși au fost admiși și 67 nu. Cercetătorii au observat o reducere 
semnificativ mai mare a scorurilor Indexului Sindromului Borderline 
la grupul admis în comparaţie cu cei care nu au fost admiși. De 
asemenea, schimbările scorurilor au fost corelate pozitiv în mod 
semnificativ cu lungimea tratamentului în spital. 

Mult din tratamentul care se făcea înainte în cadrul spitalicesc se face 
acum în cadrul unui spital de zi sau în condiţii de spitalizare parțială. 
Evolutiile impresionante din Unitatea de zi Halliwick sugerează ca 
această modalitate poate fi foarte promițătoare pentru tratamentul în 
viitor al tulburărilor de personalitate. Piper et al. (1993) au avut, de 
asemenea, mare succes în tratamentul tulburărilor de personalitate 
într-un studiu randomizat al tratamentului de zi. Wilberg et al. (1999) 
au demonstrat evoluţii pozitive la pacienţii cu tulburare de personalitate 
tratați într-un spital de zi. Pentru a determina dacă tratamentul de zi a 
avut succes în afara cadrelor academice, Karterud et al. (2003) au testat 
1 010 pacienţi cu tulburare de personalitate aflați in opt programe de 
tratament diferite în Rețeaua norvegiană de spitale psihoterapeutice de 
zi din 1993 până în 2000. Cei cu tulburări de personalitate care au urmat 
programele, inclusiv cei care erau borderline, și-au ameliorat 
semnificativ toate variabilele evoluţiei de la internare la externare, și 
ameliorarea s-a menținut sau a crescut la vizitele de control. Prin 
urmare, este acum bine stabilit că spitalul de zi este o abordare cu 
eficiență crescută pentru pacienții borderline și pentru alții cu tulburare 
severă de personalitate. Aceleași principii de tratament folosite în trecut 
în tratamentul intraspitalicesc extins pe o durată de ani de zile le pot fi 
aplicate in mod util pacienţilor aflaţi în spitalul de zi. 

Unii pacienți evoluează bine în psihoterapia în ambulatoriu în cea mai 
mare parte a timpului, dar necesită periodic spitalizare scurtă în timpul 
psihoterapiei din cauza unei perioade tranzitorii când sunt intens 
suicidari, autodistructivi sau într-un fel în afara contactului cu realitatea. 
Pot să existe grade variate de frământare și în procesul de psihoterapie. 
Deoarece scopul spitalizării pe termen scurt este restaurarea rapidă a 

apărărilor pacientului și a funcționării lui adaptative, personalul din 
spital trebuie să transmită o expectatie contraregresiva. Terapeutii din 
acest mediu trebuie să le comunice unor asemenea pacienţi că ei își pot 
controla impulsurile în ciuda plângerilor lor. Deși pot fi uneori necesare 
mijloace de control extern, precum restricțiile și medicatia antipsihotică, 
accentul se pune pe ajutorarea acestor pacienți să-și asume răspunderea 
pentru autocontrol. Eul slăbit al pacientului poate fi suplimentat cu o 
structură fermă, consistentă, care implică un orar regulat, consecinţe 
clare pentru acting out-ul impulsiv și un model previzibil al întâlnirilor 
de grup și individuale cu membrii echipei și cu alti pacienţi. 

Tendinţa obișnuită a pacientului borderline nou admis este de a se 
aștepta la lungi ședințe individuale cu membrii din echipa de îngrijire, 
ori de câte ori dorește. De fapt, când asistentele sunt „convinse“ să 
încerce să gratifice aceste cereri, pacientul se deteriorează în mod tipic 
direct proporțional cu timpul petrecut în aceste ședințe „de terapie“ 
individuale. Pacienţii borderline se simt mult mai bine când echipa de 
îngrijire poate introduce întâlniri scurte de 5-10 minute în structura 
regulată. 

Membrii personalului din mediul spitalicesc și structura însăși a 
unității funcționează ca Euri auxiliare pentru pacienţii borderline. Mai 
degrabă decât să încerce să interpreteze sau să exploreze, echipa secției 
poate să-i ajute pe pacienţi să identifice factorii precipitanti ai crizelor 
lor, să amâne descărcarea impulsurilor prin căutarea de alternative, să 
anticipeze consecințe ale acțiunilor lor și să-și clarifice relațiile de obiect 
interne (așa cum sunt descrise în Capitolul 6). O altă funcție a spitalizării 
scurte este aceea că ea permite o viziune de mai mare acuratețe asupra 
lumii interne a pacientului. În sfârșit, echipa din spital poate deseori să-l 
asiste pe psihoterapeut în înțelegerea naturii crizei sau a impasului care 
apare în psihoterapia pacientului. Pe lângă abordarea oricăror procese 
de clivaj (așa cum am descris în Capitolul 6), echipa poate să-l ajute pe 
terapeut prin validarea competenţei și valorii lui în calitate de clinician 
(Adler, 1984). Din perspectiva psihologiei Sinelui a lui Adler, asistentele 
din secţie și alti membri ai personalului pot îndeplini funcţii de obiect al 
Sinelui atât pentru pacient, cât și pentru terapeut (Adler, 1987). 

Trebuie, de asemenea, să existe o normă a secției care să descurajeze 
păstrarea de secrete. Orice îi spune pacientul unui membru al echipei 
trebuie împărtășit cu alți membri din echipă în ședințe. Echipa din secție 
trebuie să fie în stare să-i spună „nu“ pacientului în mod repetat, într-un 
fel simplu, plin de grijă, care să nu transmită nici o rea intenţie. 
Altminteri, pacientul poate să nu fie în stare să integreze faptul că 
figurile „bune“ și pline de grijă sunt aceleași persoane care imple- 
mentează măsuri restrictive (i.e., intervenţii „rele“). Această integrare 
a reprezentărilor interne de obiect și de Sine este un alt scop primar al 
tratamentului intraspitalicesc pe termen lung. 

Limitele aplicate unui pacient trebuie sa fie intotdeauna bazate pe o 
înțelegere empatică a nevoilor de limite ale pacientului mai degrabă 
decât pe orice încercare sadică de control, așa cum vede pacientul de 
obicei asemenea restricții. 

Comportamentul suicidar și de automutilare este frecvent o pro- 
blemă semnificativă, deoarece pacienţii borderline încearcă să controleze 
întreaga echipă terapeutică exact așa cum și-au controlat familia și pe 
cei iubiți cu un asemenea comportament, Membrii echipei trebuie să 
sublinieze că fiecare pacient este în final răspunzător pentru controlul 
unui asemenea comportament și că, în mod realist, nimeni nu poate 
împiedica un pacient să se sinucidă. Pacienţii borderline își provoacă 
frecvent tăieturi superficiale cu agrafe pentru hârtie, cutii de conserve, 
becuri și alte obiecte care se găsesc de obicei în spitale. Deși leziunea 
efectivă rezultată dintr-o asemenea zgârietură superficială poate fi 
minimă, echipa din secție trebuie să investigheze cu atenţie originile 
acestei mutilări. Este legată de episoade de depersonalizare sau de 
disociere? Există un istoric de abuz sexual în copilărie? Oare condiția 
pacientului justifică un tratament cu fluoxetină? Este comportamentul 
manipulator un efort de a câștiga atenţia echipei in mod primar? 

Pacientul borderline suicidar în mod cronic poate să dea naștere la 
sentimente de contratransfer intense la membrii echipei, care percep 
tentativele și gesturile ca manipulatorii și, drept urmare, încep să 
reacționeze cu lipsă de interes la amenințările cu suicidul ale pacien- 
tului. Echipa intraspitalicească trebuie să țină minte că aceia care 
încearcă să se sinucidă sunt de 140 de ori mai susceptibili să se sinucidă 
decât cei care nu încearcă (Tuckman și Youngman, 1963) și că, în mare, 
10-20% dintre toţi cei care au tentative de suicid se vor sinucide (Dorpat 
și Ripley, 1967). 


15.4.4 Terapia familială 


Modificarea terapeutică a lumii de obiecte interne a pacientului 
borderline necesită în general un proces de psihoterapie individuală 
intensivă. Lucrul cu familia totuși este frecvent un adaos esenţial la 
planul global de tratament. Folosirea terapiei familiale formale este mult 
mai putin frecventă decât cea a uneia sau a mai multor intervenţii în 
cursul tratamentului (Brown, 1987). Tratamentul în spital, de exemplu, 
îi oferă clinicianului oportunitatea de a se întâlni cu familia pacientului. 
Interacțiunile efective pot atunci să fie comparate cu și diferențiate de 
modul de relationare al pacientului în mediul secției. În psihoterapia în 
ambulatoriu, procesul individual poate fi subminat de eforturile 
contraterapeutice ale membrilor familiei care se simt periclitati de orice 
schimbare în pacient. Intervenţiile familiale sau, în cazurile severe, 

terapia familială poate atunci să fie necesară pentru un tratament indi- 
vidual de succes. 
Primul pas al intervenţiei familiale este de a identifica rolul pe care-l 
joacă interacțiunile familiale în patogeneza și menţinerea simptoma- 
tologiei pacientului borderline. Așa cum am descris în Capitolul 5, 
clivajul și identificarea proiectivă sunt mecanisme extrem de comune 
care servesc la menţinerea unei homeostazii patologice în sistemul 
familial. De exemplu, un părinte poate să respingă reprezentările sale 
interne rele ale obiectului sau ale Sinelui și să le proiecteze într-un fiu 
adolescent sau adult tânăr, care se identifică în consecinţă cu aceste 
proiecţii și devine membrul simptomatic al familiei. 
În diagnosticarea modelelor familiale, terapeutii trebuie să evite să-i 
impună familiei propriile lor construcții teoretice. De exemplu, deși 
unele modele psihodinamice (Masterson și Rinsley, 1975) pot să 
presupună o supraimplicare din partea mamei, cercetări empirice 
(Gunderson și Englund, 1981; Gunderson et al., 1980) au sugerat că 
părinții supraimplicati sunt mai putin frecvenți decât cei neglijenti. 
Părinţii neglijenti ai pacienților borderline tind să aibă și ei multe nevoi 
și, drept urmare, eșuează în a le asigura copiilor lor o orientare sub 
forma unor reguli sau a unei „structuri“. 
În familiile în care supraimplicarea este un model general, intervenţia 
familială trebuie să respecte nevoile fiecărui membru al familiei fata de 
ceilalți membri. Părinții înșiși pot avea o psihopatologie borderline și 
se pot simţi teribil de amenințați de perspectiva de a-și „pierde“ copilul 
borderline prin tratament. Clinicienii trebuie să ia în serios posibilitatea 
ca o ameliorare semnificativă a pacientului să poată avea drept rezultat 
o decompensare severă la un părinte, care va intra în panică din cauza 
separării întrevăzute (Brown, 1987). În aceste cazuri, un terapeut familial 
ar trebui să ajute familia să rezolve dilemele create de schimbarea din 
pacient, precum și din sistemul familial văzut ca un întreg. Terapeutul 
trebuie să evite cu conștiinciozitate orice încercare de a „îndepărta“ 
pacientul borderline de familia sa. Asemenea eforturi vor fi văzute atât 
de familie, cât si de pacient ca un atac foarte amenintator care îi va 
determina doar să strângă rândurile și va crește senzaţia lor de a fi 
prinși într-o plasă. Terapeutii familiali au rezultate mai bune când își 
"asumă o poziţie neutră, fără să judece în ceea ce privește schimbarea, 
empatizând cu nevoia familiei de a rămâne împreună din cauza 
stabilității inerente în supraimplicare (Jones, 1987). Orice schimbare în 
sistem trebuie să vină din interior mai degrabă decât să fie impusă de 
ofesionistii în sănătatea mintală, care acordă în mod traditional o mare 
l e separării si autonomiei. 

‘Un alt principiu crucial în lucrul cu familiile pacienţilor cu TPB este 
Pa evita să tii partea pacientului în ceea ce privește demonizarea 
or ca și cum orice observație monstruoasă ar fi pe de-a întregul 

corectă. Într-un studiu care compară percepțiile pacienților cu TPB 
asupra familiilor lor cu percepțiile părinţilor lor și cu cele ale unor familii 
normative, Gunderson și Lyoo (1997) au găsit că pacienţii borderline 
și-au perceput relaţiile familiale într-o lumină semnificativ mai negativă 
decât au făcut-o fie părinții, fie familiile normative. Părinţii tind să fie de 
acord unul cu altul, dar nu cu copilul borderline. Această schismă în 
familie trebuie luată în serios. Clinicienii ar trebui să aibă în minte că 
relatarea pacientului borderline poate fi colorată de propriile lui 
prejudecăți psihologice, recunoscând în același timp că viziunea 
părinților trebuie, de asemenea, acceptată cu prudenţă. Mulţi părinți vor 
da răspunsuri defensive în timpul unei evaluări și se vor simţi ca și cum 
ar fi invinovatiti pentru dificultățile copilului. În majoritatea cazurilor, 
adevărul se află undeva între cele două puncte de vedere, și percepțiile 
fiecărei parti au o anumită validitate. Gunderson și Lyoo au susținut si 
munca psihoeducationala cu familiile pacienţilor cu TPB pentru a-i ajuta 
să înțeleagă complexitatea patologiei borderline. Gunderson (2001) a 
evidenţiat această abordare în detaliu în publicaţii recente. 


15.4.5 Psihoterapia de grup 


Psihoterapia de grup poate fi și ea un adaos benefic la psihoterapia 
individuală a pacienţilor borderline. Așa cum au observat Ganzarain și 
Horwitz (1977), toate grupurile sunt predispuse să folosească apărările 
de tip borderline precum clivajul și identificarea proiectivă. Psihoterapia 
de grup îi oferă individului borderline o oportunitate de a înțelege 
aceste apărări așa cum ele apar într-un context de grup. Mulți dintre cei 
care au contribuit la literatura asupra psihoterapiei de grup a paci- 
entului borderline sugerează totuși că pacientul borderline este tratat 
cu cea mai mare eficacitate în grupuri de pacienţi cu nevroze sau cu 
tulburări de personalitate de nivel mai înalt (Day și Semrad, 1971; 
Horwitz, 1977; Hulse, 1958; Slavson, 1964). 

În mod similar, consensul în literatură este că pacienții borderline în 
psihoterapie de grup au nevoie concomitent de psihoterapie individuală 
(Day și Semrad, 1971; Horwitz, 1977; Hulse, 1958; Slavson, 1964; 
Spotnitz, 1957). Diluarea transferului în psihoterapia de grup are efecte 
benefice semnificative atât pentru pacientul borderline, cât și pentru 
terapeut. Furia intensă care se mobilizează de obicei în pacienţii 
borderline când sunt frustrati în tratament poate fi astfel diluata si 
directionata împotriva altor figuri pe lângă terapeutul individual. 
mod asemănător, reacțiile puternice de contratransfer față de pacienții 
boderline pot fi diluate de prezenţa altor oameni. 

Horwitz (1977) a evidenţiat că psihoterapia individuală poate avea 
o funcție suportivă crucială când anxietatea pacientului borderline crește 

ca răspuns la confruntare în cadrul de grup. Ideal, terapeutul individual 
ar trebui să fie altcineva decât terapeutul de grup, deoarece „este 
antiterapeutic pentru terapeutul de grup să-i vada pe unii pacienți in 
mod individual, in timp ce nu-i vede și pe ceilalţi in particular” (p. 415). 
Horwitz a identificat, de asemenea, prezenta unor trasaturi abrazive de 
caracter drept o indicatie pentru psihoterapia de grup in plus fata de 
psihoterapia individuală. El a observat că pacienţii borderline par mai 
dornici să accepte confruntarea și interpretarea în legătură cu asemenea 
trăsături de la colegii lor în psihoterapia de grup decât de la un terapeut. 
Poate să li se pară că este mai ușor să accepte interpretările terapeutului 
lor ca parte a unei teme centrate pe grup decât atunci când interpretările 
îi tintesc ca indivizi. 

Apar date empirice care coroborează impresia clinică larg răspândită 
că tratamentul de grup poate fi foarte util pentru pacienţii borderline. 
Deși nu este o modalitate psihodinamică, terapia comportamentală 
dialectică (Linehan et al., 1991) folosește grupurile drept piatra sa 
unghiulară și a fost dovedită a reduce comportamentele automutilante 
și suicidare. Într-un studiu controlat randomizat comparând psiho- 
terapia de grup interpersonală cu terapia dinamică individuală, 
Munroe-Blum și Marziali (1995) au găsit că 25 de ședințe săptămânale 
a câte 90 de minute de terapie de grup urmate de 5 ședințe spatiate la 
două săptămâni care să ducă la terminare au avut drept rezultat 
ameliorări semnificative. Analiza efectuată după 12 și 24 de luni de 
urmărire a arătat ameliorări semnificative la toate criteriile majore. Mai 
mult decât atât, pacienţii care au urmat terapia de grup s-au comportat 
la fel de bine ca și cei aflați în terapie individuală. În final, terapia 
dinamică de grup de trei ori pe săptămână ocupa locul central în 
abordarea eficientă folosită de Bateman și Fonagy (1999, 2001) la 
Unitatea de zi Halliwick. 

În ciuda avantajelor de a lucra într-un context de grup, terapeutii se 
vor confrunta cu câteva dificultăți inerente în psihoterapia de grup a 
pacienţilor borderline. Asemenea pacienți pot deveni ușor tapi ispășitori 
din cauza psihopatologiei lor mai primitive și a tendinței lor mai mari 
de a-și exprima afectul într-o manieră directă. Terapeutului i se poate 
cere să sprijine pacientul borderline când găsirea unui tap ispășitor 
apare ca o temă de grup. Mai mult decât atât, pacienţii borderline pot, 
de asemenea, să resimtă o creștere a sentimentelor lor de deprivare din 
cauza competiţiei cu grupul pentru atenția terapeutului. În final, paci- 
enţii borderline tind să menţină o anumită distanţă în psihoterapia de 
grup din cauza atasamentului lor primar fata de terapeutul individual. 

16.Grupa B 
Tulburari de personalitate 
Narcisică 


Te pretuiesti prea mult, Malvolio, si sunt încredințată că boala dumitale de stomac e de 
vină că ţi-ai pierdut gustul de viață și nimic nu te amuză. Când ai o inimă caldă și o 
conștiință curată, buna dispoziție vine de la sine și nu iei drept ghiulea de tun o săgeată de 
vânat vrăbii. 


Olivia în actul I, scena 5 din Shakespeare, A douăsprezecea noapte* 


În comedia lui Shakespeare, este evident atât pentru Olivia, cât și 
pentru public că dragostea pentru sine a lui Malvolio și tendința lui de 
a trăi micile desconsiderări ca pe atacuri devastatoare sunt semne că 
acesta este „bolnav“. În practica psihiatrică contemporană totuși, 
distincția între gradele sănătoase și cele patologice de narcisism este 
dificilă. O anumită măsură de dragoste de sine nu este doar normală, 
ci și de dorit. Totuși delimitarea clară pe linia continuum-ului con- 
sideratiei de sine a momentului in care narcisismul sănătos devine 
patologic nu este ușor de identificat. 

Un alt factor care induce în eroare este că anumite comportamente 
pot fi narcisic patologice la un individ, în timp ce la altul pot fi doar o 
manifestare a unei considerații de sine normale. Să ne imaginăm, de 
exemplu, un băiat de 15 ani care își usucă părul stând în fata oglinzii 
timp de 45 de minute pentru a pune fiecare fir de păr perfect la locul 
lui. Cei mai multi dintre noi ar chicoti în sinea lor la această imagine și 
ar realiza că acest fel de vanitate este perfect normală pentru un 
adolescent. Acum să schimbăm imaginea cu cea a unui bărbat de 30 de 
ani care petrece același timp, în fiecare dimineaţă, în fata oglinzii, cu un 
uscător de păr. Această imagine vizuală este ceva mai deconcertantă, 
pentru că acest tip de preocupare excesivă cu propria persoană este 
departe de normal la un bărbat de vârsta aceasta. Dacă acum ne 


* William Shakespeare, Opere, vol. VII, ESPLA, Bucuresti, 1959, trad. de Mihnea Gheorghiu. 

imaginăm un bărbat de 45 de ani, angajat în același fel de activitate, 
devenim din nou mai flexibili în atitudine, deoarece, ca și în cazul 
adolescentului, putem înțelege acest comportament ca parte a fazei de 
dezvoltare în ciclul de viata, la care de obicei ne referim cu apelativul 
„criza bărbatului de vârsta a doua“. Înainte de a face o delimitare 
definitivă între sănătatea relativă și patologie în cazul acestui individ, 
am putea dori să cunoaștem mai multe despre celelalte activități ale 
sale. 

Exemplele de mai sus ilustrează cum narcisismul este judecat diferit 
în funcție de faza din ciclul vieții prin care trece individul. Deși suntem 
conștienți de aceste distincţii ale fazelor de dezvoltare, termenul narcisic 
este rar folosit ca un compliment atribuit cuiva cu o stimă de sine 
normală. Pe de altă parte, termenul este mult mai frecvent folosit în mod 
peiorativ ca un sinonim pentru „al naibii“, în special atunci când ne 
referim la colegi sau cunoștințe pe care nu îi putem suferi. De asemenea, 
termenul este adesea folosit pentru a ne referi la persoane ale căror 
succese și încredere in sine le invidiem. Pentru că noi toți ne confruntăm 
cu aspecte narcisice, trebuie să fim mereu conștienți de eventuala 
ipocrizie de a categorisi alte persoane ca fiind narcisice. 

Pentru a complica și mai mult lucrurile, noi trăim într-o cultură 
narcisică (Cooper, 1998; Lasch, 1979; Rinsley, 1986; Stone, 1998). Suntem 
sclavi devotați ai mijloacelor de informare in masă electronice, care 
prosperă din imagini superficiale și ignoră substanța și profunzimea. 
Consumul de bunuri este considerat singurul drum către fericire. Frica 
noastră de îmbătrânire și moarte dă de lucru chirurgilor plastici. Suntem 
mistuiti de strălucirea celebritatii. Sporturile competitive, marele 
divertisment american ne învaţă că a fi numărul unu este cel mai 
important scop al vieţii. 

Unul dintre criteriile-cheie de diagnostic pentru tulburarea de 
personalitate narcisică, exploatarea interpersonală, este un mecanism 
înalt adaptativ pentru societatea noastră. Într-adevăr, sistemului 
economic este bazat pe recompensarea celor care sunt capabili să-i 
convingă pe ceilalți să cumpere un produs (Maccoby, 1976; Person, 
1986). În lumea corporatistă, reușita a devenit mult mai importantă 
decât promovarea valorilor cum ar fi angajamentul, loialitatea, 
integritatea și amabilitatea interpersonală. Antrenorii atletilor din 
colegii pot să scape liniștiți chiar dacă supun atletii unor tratamente 
scandaloase, atâta timp cât trofeele continuă să vină. Scopul scuză 
mijloacele. 

Având în vedere această ambianta culturală, este adesea problematic 
să se determine care trăsături indică o tulburare de personalitate 
narcisică și care sunt, pur și simplu, trăsături culturale adaptative. 
Diferenţa între o autostimă normală și una umflată artificial este adesea 
ambiguă. Să ne imaginăm, de exemplu, un profesionist în sănătate 

mintală care prezintă o lucrare științifică unui auditoriu. Prezentatorul 
observă că jumătate din public adoarme în timpul prezentării, în timp 
ce ceilalți se ridică și pleacă. În timpul pauzei de discuţii, la sfârșitul 
expunerii, prezentatorul lucrării este criticat sever, imputându-i-se „o 
gândire confuză“, „insuficientă familiarizare cu literatura“ și „nu pre- 
zinta nimic nou”. El reacționează la aceste critici prin a-și spune în sinea 
lui: „Nu contează ce cred ei, eu oricum știu că sunt competent“. Cum 
evaluăm acest răspuns? Bazat pe informația din acest exemplu, am 
putea ajunge la două concluzii: 1) această persoană are o consideraţie 
de sine sănătoasă care nu se prăbușește doar din cauza unei experiențe 
negative sau 2) reacția prezentatorului reflectă un narcisism patologic, 
este un mecanism de apărare pretentios, pentru a compensa o rănire 
devastatoare a autostimei lui. 

Cu așa o multitudine tulburătoare de diferite utilizări, diferențe de 
dezvoltare și influențe culturale, ce criterii definitive pot fi folosite 
pentru a face deosebirea între narcisismul normal și cel patologic? 
Criteriile „împământenite“ ale sănătății psihologice — a iubi și a munci 
— sunt doar parțial folositoare pentru a răspunde la această întrebare. 
Istoricul profesional al unui individ ne oferă puţine informații 
folositoare pentru a face această distincţie. Indivizii foarte narcisici pot 
avea un succes mare în anumite profesii ca: afaceri importante, artă, 
politică, divertisment, sporturi și teleevanghelism (Gabbard, 1983; 
Rinsley, 1985; 1989). Totuși, în unele cazuri, patologia narcisică poate fi 
reflectată în calitatea superficială a interesului profesional (Kernberg, 
1970) ca și când reușita și recunoașterea sunt mai importante decât 
stăpânirea domeniului profesional însuși. 

Formele patologice de narcisism sunt mai ușor de identificat după 
calitatea relațiilor individului. Incapacitatea acestor oameni de a iubi 
este o tragedie care le afectează viața. Relaţiile interpersonale 
sănătoase pot fi recunoscute după calități cum ar fi empatia și grija 
fata de sentimentele altora, un interes real fata de ideile altora, 
abilitatea de a tolera ambivalenta în relaţii de lungă durată fără a 
renunța și capacitatea de a conștientiza contribuția proprie a cuiva în 
conflicte interpersonale. Oamenii cu relaţii caracterizate de aceste 
calități îi pot folosi la un moment dat pe alţii pentru a-și satisface 
propriile dorințe, dar această tendință apare în contextul mai larg al 
relationarii interpersonale sensibile, mai degrabă decât în stilul 
pervaziv de interacțiune cu alte persoane. Pe de altă parte, persoana 
cu tulburare de personalitate narcisică abordează oamenii ca pe 
obiecte care sunt folosite până la epuizare și apoi abandonate conform 
nevoilor acesteia, fără nici un fel de considerare fata de sentimentele 
lor. Oamenii nu sunt văzuţi ca având o existenţă separată sau având 
propriile lor nevoi. Individul cu tulburare de personalitate narcisică 
încheie în mod frecvent o relaţie la scurt timp, de obicei când cealaltă 

Tabel 16-1. Criteriile DSM-IV-TR pentru tulburarea de personalitate narcisica. 


attern pervaziv de grandoare (in fantasma și comportament), necesitatea de 
tie si lipsa de empatie, începând precoce in perioada adultă și prezent într-o 
tate de contexte, după cum este indicat de cinci (sau mai multe) dintre 
irmătoarele: 

1) are un sentiment grandios de autoimportanta (de ex., își exagerează realizările si 
“talentele, așteaptă să fie recunoscut ca superior, fără realizări corespunzătoare) 
2) este preocupat de fantasme de succes nelimitat, de putere, strălucire, frumusețe 
„sau amor ideal 


asocieze numai cu, alți oameni (sau instituţii) speciali ori cu statut înalt 

(4) necesită admiraţie excesivă 

(5) are un sentiment de indreptatire, adică pretenții exagerate de tratament favorabil 

„special ori de supunere automată la dorinţele sale 

(6) este exploatator interpersonal, adică profită de alţii spre a-și atinge propriile 
scopuri 

(7) este lipsit de empatie: este incapabil să recunoască sau să se identifice cu 

„sentimentele și necesităţile altora 

(8) este adesea invidios pe alții sau crede că alții sunt invidiosi pe el 

(9) prezintă comportamente sau atitudini arogante, sfidătoare. 

Sursă. Retipărit după Asociaţia Psihiatrică Americană, Manual statistic și diagnostic al 
tulburărilor mintale (Diagnostic and Statistical Manual of Mental Disorders, ediţia a 

patra, text revizuit, Arlington, VA, American Psychiatric Association, 2000). 

Copyright, 2000, American Psychiatric Association. Folosit cu permisiune. 


persoană începe să emită pretenţii legate de nevoile ei proprii. Cel 
mai important, astfel de relaţii în mod clar „nu merg“ în termenii 
abilității narcisistului de a menţine propria stimă de sine (Stolorow, 


1975). 


16.1 Fenomenologia tulburării de personalitate narcisică 


Literatura psihodinamică ce tratează tulburarea de personalitate 
narcisică este ușor derutantă, pentru că această etichetare pare să li se 
aplice la fel de bine și pacienţilor cu tablouri clinice foarte diferite. 
DSM-IV-TR (American Psychiatric Association, 2000) listează nouă criterii 
pentru diagnosticul de tulburare de personalitate narcisică (Tabel 16-1). 
Aceste criterii identifică un anumit fel de pacient narcisic — în mod 
special, cel arogant, gălăgios, lăudăros și care cere să fie în centrul 
atenţiei. Totuși ele nu reușesc să caracterizeze individul narcisic timid, 

Tabel 16-2. Două tipuri de pacienți cu tulburare de personalitate narcisică. 


Nu este conștient de reacţiile celorlalţi FORNE sensibil la orar celorlalți 

Arogant și agresiv Inhibat, timid și chiar retras în sine 

Egocentric Directionarea atenţiei mai mult către alții 
decât către sine 

Simte nevoia să fie în centrul atenției Evitarea de a fi în centrul atenţiei 


Are „un emiţător, dar nu și un receptor“ Îi ascultă pe ceilalți cu atenţie pentru 
dovezi de desconsiderare sau critici 


Aparent insensibil la rănirea i Are sentimente ușor de rănit; predispus 
sentimentelor de către ceilalți la sentimente de rușine sau umilire 


grandios în mod tăcut, a cărui sensibilitate extremă la desconsiderare 
conduce la o evitare asiduă a centrului atenţiei (Cooper și Michels, 
1988). 

În literatură se evidenţiază un așa-numit continuum al tulburării de 
personalitate narcisică. Kernberg (1970, 1974a, 1974b, 1998) conturează 
un tip de narcisist invidios, lacom, care cere atenţia și recunoașterea 
celorlalți, în timp ce Kohut (1971, 1977, 1984) descrie un tip de 
personalitate vulnerabilă narcisic predispusă la fragmentarea Sinelui. 
Tipurile variate de pacienţi narcisici descrise de acești autori pot fi 
schematizate ca aparținând unui segment pe linia continuum-ului, 
bazându-ne pe stilul tipic al relaționării interpersonale. Din punct de 
vedere descriptiv, cele două extreme ale acestui continuum pot fi 
denumite ca narcisistul ,neatent” și narcisistul „hipervigilent“ (Gabbard 
1989) (Tabel 16-2). Acești termeni se referă, in special, la modul de 
relationare personal predominant, atât în procesul de transfer cu 
terapeutul, cât și în interacțiunile sociale, în general. 

Tipul neatent nu pare să realizeze impactul pe care îl are asupra 
celorlalţi. El vorbește ca și cum s-ar adresa unui public larg, stabilește 
rar contactul vizual și în general privește deasupra capetelor celor din 
jurul lui. Vorbesc spre ei, nu cu ei. Persoanele de acest tip nu par să 
conștientizeze că sunt plicticoase și că unii oamenii vor părăsi, în 
consecință, conversaţia și vor căuta companie în altă parte. Stilul de 
adresare este saturat cu referiri la propriile realizări și este evident că 
au nevoie să fie în centrul atenţiei. Sunt insensibile la nevoile altora, 
până la punctul în care să nu permită altora să contribuie la 
conversaţie. Aceste persoane sunt adesea percepute ca „având un 
emițător, dar nu și un receptor“. Tipul neatent de personalitate 
narcisică se potrivește îndeaproape cu tabloul clinic descris de criteriile 
DSM-IV-TR. 

Aspectele narcisice ale tipului hipervigilent, pe de alta parte, sunt 
manifestate in moduri complet diferite. Aceste persoane sunt extra- 
ordinar de sensibile la reactia altora fata de ele. De fapt, atentia lor 
este permanent directionata către alţii, în contrast cu egocentrismul 
tipului neatent. Ca si pacientul paranoic, ei sunt atenti de fiecare data 
când îi ascultă pe alții pentru a înregistra orice reacție critică sau 
desconsiderare. Un pacient narcisic era atât de acordat la reacțiile 
terapeutului, încât de fiecare dată când terapeutul își schimba poziția 
în scaun sau își dregea vocea percepea aceste lucruri ca pe un semn 
de plictiseală. Când acest terapeut a îndepărtat o frunză moartă de la 
o plantă de pe biroul său, pacientul s-a simţit umilit și a cerut un alt 
terapeut. Pacienţii de acest fel sunt timizi, inhibati și retrași în sine. 
Evită să fie sub lumina reflectoarelor, datorită convingerii că vor fi 
respinși și umiliti. În centrul lumii lor interioare se află un profund 
sentiment de rușine asociat cu dorinţa lor secretă de expunere într-o 
manieră grandioasă. 

Rusinea are și alti factori determinanti. Rusinea se corelează cu un 
proces de autoevaluare in care un individ se simte inadecvat (adica nu 
se ridică la standardul sau idealul la care ar trebui). Sentimentul unui 
defect inerent este un punct central al rușinii (Cooper 1998). Lewis 
(1987) face distincția între vină și rușine. În timp ce persoanele vinovate 
pot avea sentimentul că nu se ridică la anumite standarde, ele nu au 
sentimentul defectului ireparabil, în felul în care anumiţi indivizi cu 
tulburare de personalitate narcisică simt acest lucru. Sentimentul de 
umilință sau de expunere dureroasă, când sunt confruntati cu deficiențe 
ale abilităţilor sau recunoașterii nevoilor nesatisfăcute, este central 
psihopatologiei indivizilor cu narcisism patologic și multe dintre 
mecanismele de apărare pe care astfel de persoane le dezvoltă au rolul 
să le împiedice să devină conștiente de sentimentele asociate cu aceste 
experiențe. 

Deși ambele tipuri se confruntă cu menținerea stimei de sine, ele 
abordează problema în moduri complet diferite. Narcisistii neatenti 
încearcă să-i impresioneze pe ceilalți cu reușitele lor, în timp ce se 
izolează de orice leziune narcisică cu ajutorul testării conformităţii 
răspunsurilor celorlalți. Narcisiștii hipervigilenti încearcă să mențină 
stima de sine prin evitarea situaţiilor vulnerabile și prin studiul 
intens al celorlalţi, menit să deslușească felul în care ei se vor 
comporta. Ei le atribuie altora proiectiv dezaprobarea propriilor 
fantasme grandioase (Gabbard, 1983). Această tipologie este în 
strânsă legătură cu distincţia lui Rosenfeld (1987) între pacienţii 
narcisici cu „obrazul subțire“ și cei cu „obrazul gros“ și cu 
clasificarea lui Broucek (1982) în egoiști și disociativi. Totuși, în timp 
ce narcisistul neatent este de fapt identic cu tipul egoist, pacientul 
hipervigilent nu face proiecţii ale grandiozitatii sale asupra unei alte 

persoane idealizate, ca in cazul tipului disociativ al lui Broucek, ci 
le păstrează în schimb in sine însuși și-l privește pe celălalt ca 
persecutor. 

in ciuda nereusitei criteriilor DSM-IV-TR de a reprezenta varianta 
hipervigilenta a tulburării de personalitate narcisică, există suport 
empiric pentru distincția neatent-hipervigilent. Wink (1991) a efectuat 
o analiză a principalelor componente pentru șase scale ale narcisismului 
în Inventarul de Personalitate Multifazică Minnesota și a găsit doi 
factori ortogonali: dimensiunea Vulnerabilitate-Sensibilitate și dimen- 
siunea Grandiozitate—Exhibitionism. El a conchis că acești doi parametri 
aparent necorelaţi între ei, pe care i-a denumit narcisism deschis și ascuns 
(închis), confirmă existența celor două forme diferite de narcisism 
patologic. Deși ambele forme au aceleași trăsături în ceea ce privește 
desconsiderarea fata de alții, indulgenta de sine și îngâmfarea, din 
grupul Vulnerabilitate-Sensibilitate fac parte persoane caracterizate ca 
introvertite, defensive, anxioase și vulnerabile la traume, în timp ce 
indivizii din grupul Grandiozitate-Exhibitionism sunt extravertiti, siguri 
de sine, exhibitionisti și agresivi. Dickinson și Pincus (2003) au confir- 
mat, de asemenea, distincția, remarcând similaritatile dintre narcisiștii 
hipervigilenti și indivizii cu tulburare de personalitate evitanta. 

Dovezi empirice suplimentare ale celor două subtipuri de persona- 
litate narcisică au fost date de către un studiu pe 701 studenţi (Hibbard, 
1992). Subiectii au completat chestionare pentru opt scale care măsurau 
narcisismul, relațiile de obiect, masochismul și rușinea. Narcisiștii au 
format două subgrupuri diferite, un subgrup vulnerabil și un subgrup 
„falic“, grandios. Sentimentul de rușine a fost elementul central pentru 
împărţirea în cele două grupuri — s-a corelat pozitiv cu tipul vulnerabil 
și negativ cu cel grandios. 

Narcisistul neatent sau deschis poate profesa foarte bine, în compa- 
ratie cu indivizii hipervigilenti sau închiși. Într-un studiu pe 262 de 
studenţi, Rose (2002) a găsit că narcisiștii deschiși au realizat scoruri 
mari pentru trăsăturile de grandiozitate, exploatare și sentiment de 
indreptatire, dar în același timp au avut scoruri mari și pentru fericire 
și stimă de sine. Cu alte cuvinte, tipul de personalitate narcisică deschisă 
poate deriva anumite beneficii psihologice din autodeceptie, beneficii 
pe care persoanele obișnuite nu le au. Susținerea unor credințe nerealis- 
te despre ei și considerarea celorlalți ca inferiori pot fi în folosul adap- 
tării lor în general la viață, prin apărarea fata de durere și rușine. Cei 
aparținând tipului închis s-au cotat ca având sentimente de inferioritate 
și nefericire, pentru că mecanismele lor de apărare împotriva rănirii 
narcisice sunt mult mai puţin dezvoltate. 

Deși aceste două tipuri pot apărea și în formele lor pure, mulți 
pacienți prezintă un amestec de trăsături fenomenologice aparținând 
ambelor tipuri. Între aceste două limite ale liniei continuum-ului există 

5 indivizi narcisici care sunt mult mai subtili din punct de vedere 
si care au un mare sarm interpersonal. 


n ultimele trei decenii, principala controversă in legătură cu inte- 
rea teoretică a tulburării de personalitate narcisică s-a învârtit în 

arul modelelor lui Kohut și Kernberg (Adler, 1986; Glassman, 1988; 
' Heiserman si Cook, 1998; Josephs, 1995; Kernberg, 1974a, 1974b, 1988; 
Ornstein, 1974a, 1988). Pentru ca teoria psihologiei Sinelui a lui Kohut 
„a fost acoperită în detaliu în Capitolul 2, este doar schematic recapitulată 
aici. Kohut (1971, 1977, 1984) credea că indivizii narcisici sunt opriţi în 
dezvoltare într-un stadiu care necesită anumite răspunsuri specifice de 
la persoanele din anturajul lor pentru a-si putea mentine integritatea 
Sinelui. Când aceste răspunsuri nu se produc, indivizii sunt predispuși 
la fragmentarea Sinelui. Kohut a înţeles această stare de lucruri ca 
rezultat al eșecurilor empatice parentale. În mod special, acești părinţi 
nu au reacționat cu aprobare și admirație fazei copilului de etalare a 
exhibitionismului, nu au oferit experiențe gemelare și nu i-au asigurat 
copilului modele demne de idealizare. Eșecurile se manifestă în 
tendinţele pacienţilor de a realiza un proces de transfer în oglindă, 
gemelar sau idealizant. 

Kohut a postulat teoria axei duble (vezi figura 2-5 din Capitolul 2) 
pentru a explica cum atât nevoile narcisice, cât și nevoile legate de 
relaţiile de obiect pot coexista în cadrul aceluiași individ. Kohut a 
argumentat că, de-a lungul vieții noastre, suntem în căutarea 
răspunsurilor obiectelor Sinelui de la oamenii din jurul nostru. Cu alte 
cuvinte, la un anumit nivel, noi toți îi privim pe ceilalți nu ca pe 
persoane separate, ci ca pe surse de satisfacere a Sinelui. Nevoia pentru 
funcţiile consolante, recunoscătoare ale obiectelor Sinelui nu este 
niciodată excesivă. Scopul tratamentului este depășirea nevoii pentru 
obiecte de sine arhaice și îndreptarea spre abilitatea de a folosi obiecte 
ale Sinelui mai mature și mai potrivite. 

Un exemplu de caz ilustrează cum se manifestă într-o situație clinică 
teoria psihologiei Sinelui. 


Dra DD era o femeie singură de 26 de ani, care a venit la tratament când relația 
sa de patru ani cu prietenul său s-a încheiat. A spus că respingerea lui fata de ea a 
fost „devastatoare“. Deși a negat orice fel de gânduri de suicid, ea a spus că nu se mai 
simţea în viata fără el și, deși trecuse un an de la despărţire, nu reușise să depășească 

acest moment. Se simțea singură și fără scop. A continuat să meargă la serviciu, dar 
când ajungea acasă seara stătea în apartament uitându-se în gol sau la televizor. Pe 
timpul zilei, când era la serviciu, se simțea complet detașată de ceea ce făcea, ca și 
când era pe „pilot-automat“. Spunea în mod repetat că simte nevoia să se 
„conecteze“ din nou la prietenul ei pentru a se simţi din nou în viaţă. Îi era dor să 
fie mângâiată pe cap de el pentru a se liniști, când venea acasă anxioasă de la 
serviciu. Pe un ton chinuit a spus: „Fără el, nu sunt nimic, nu mă pot consola”. Îi 
lipseau simptomele necesare pentru un diagnostic de episod depresiv major pe Axa 
I, dar se descria ca deprimată și goală pe dinăuntru. 

A urmat ședințe cu terapeutul ei timp de câteva săptămâni și a raportat că 
începea „să se simtă în viaţă din nou“. Dra DD a spus că simte că se „conectează“ 
cu terapeutul. Avea tendinţa să interpreteze greșit comentariile terapeutului ca 
însemnând că acesta era pe punctul să o respingă în orice moment. L-a întrebat 
pe terapeut dacă ar vrea să mărească numărul de ședințe de la două la cinci pe 
săptămână, astfel încât să îl vadă în fiecare zi de lucru. Terapeutul, pe de altă parte, 
credea că tot ceea ce făcea era să o asculte. El i-a spus supervizorului său: „Nu 
cred că este interesată de ceea ce spun, Se mulțumește doar să îi acord toată aten- 
tia mea“. 


Formulările teoretice ale lui Kernberg (1970, 1974a, 1974b, 1984, 
1998) diferă profund de cele ale lui Kohut (Tabel 16-3). Diferenţa 
teoretică majoră în conceptualizarea tulburării de personalitate 
narcisică poate fi legată de faptul că au studiat populaţii diferite de 
pacienți. Esantionul lui Kohut a constat din pacienţi nespitalizati care 
funcționau bine și care își permiteau financiar psihanaliza. În general, 
erau oameni cu profesii, care descriau sentimente vagi de nulitate și 
depresie si probleme particulare de relationare. Ei se străduiau să-și 
mențină stima de sine profesională și aveau tendința să se simtă 
desconsiderați de către alții (Kohut, 1971). Kernberg, pe de altă parte, 
intotdeauna a lucrat in centre universitare conectate cu spitalele si si-a 
bazat cadrul conceptual pe un amestec de pacienti spitalizati si 
nespitalizati. Descrierile lui clinice ilustrează pacienţi care sunt mai 
primitivi, mai aroganţi, mai agresivi (adesea cu trăsături antisociale) și 
mai grandioși (deși grandiozitatea poate alterna cu timiditatea) decât 
cei descriși de Kohut. 

Kohut (1971) a diferențiat tulburarea de personalitate narcisică de 
personalitatea borderline. El a văzut pacientul borderline ca neavând o 
suficientă coeziune a Sinelui pentru a putea fi analizat. Diagnosticul său 
de personalitate narcisică se baza pe dezvoltarea unui transfer în 
oglindă sau a unui transfer idealizant în contextul unei analize de probă. 
Spre deosebire de el, Kernberg (1970) a văzut organizarea defensivă a 
personalității narcisice frapant de asemănătoare cu cea a tulburării de 
personalitate borderline. De fapt, el a văzut-o ca pe unul dintre tipurile 
de personalitate care funcționează la un nivel de graniţă al organizării 

Tabel 16-3. Înțelegerea dinamică a tulburării de personalitate narcisică — Kohut versus Kernberg 


Rohe (ES SSSA Pe i$ smb e15 C ag al 


Își bazează teoria pe persoane cu o 
funcţionare relativ bună, a căror 
stimă de sine este vulnerabilă la 
desconsiderări — toţi pacienţi 
nespitalizati 


Diferentiaza personalitatea narcisică de 
stările borderline 


Nu definește lumea internă a 
personalităţii narcisice pentru că 
accentul este pe internalizarea 
funcţiilor lipsă 


Definește Sinele ca pe o structură înalt 
patologică compusă din fuziunea 
Sinelui ideal, obiectului ideal și 
Sinelui real 


Privește Sinele grandios ca pe un 
mecanism de apărare împotriva 
investiţiei în alții sau dependenței de 
alții 

Se axează în principal pe aspecte ale 
libidoului /idealizării, cu agresiunea 
conceptualizată ca secundară leziunii 
narcisice 


la drept bun idealizarea ca pe o fază de 
dezvoltare normală menită a 
recupera structura psihică pierdută 


. —. « — 


Wete 
Isi bazează teoria pe pacienți spitalizat i 
sau nespitalizati, majoritatea 
primitivi, agresivi si aroganti, cu o 
grandiozitate trufasa coexistând cu 
timiditatea 


Definește personalitatea narcisică drept 
o subcategorie izbitor de similară cu 
personalitatea borderline (deși 
majoritatea au functionari ale Eului 
mai bune decât pacienţii borderline, 
unii funcționează la un nivel 
borderline deschis) 


Descrie mecanisme de apărare primitive 
și relații de obiect tipice tulburării de 
personalitate borderline 


Definește Sinele arhaic „normal“ ca oprit 
din dezvoltare 


Privește Sinele ca nondefensiv 


Pune accentul pe invidie și agresiune 


Vede idealizarea ca mecanism de 
apărare împotriva furiei, invidiei, 
dispretului și devalorizării 


personalității (vezi Capitolul 15). A diferențiat tulburarea de 
personalitate narcisică de personalitatea borderline pe baza Sinelui 
integrat, dar grandios patologic. Această structură este o fuziune între 
Sinele ideal, obiectul ideal și Sinele real. Această fuziune are drept 
rezultat o devalorizare distructivă a imaginilor obiectelor. Pacienţii cu 
tulburare de personalitate narcisică se identifică cu o imagine de sine 

idealizata pentru a nega dependenfa de obiectele externe (alti oameni) 
si de imaginile interne ale acestor obiecte. În același timp, ei neagă 
trăsăturile inacceptabile ale propriilor imagini ale Sinelui proiectandu-le 
asupra altora. 

Sinele grandios patologic explică paradoxul funcționării relativ 
bune a Eului în prezența unor mecanisme de apărare primitive 
(clivajul, identificarea proiectivă, omnipotenta, devalorizarea, 
idealizarea și negarea), tipice pentru pacientul borderline. Cu alte 
cuvinte, în timp ce pacienţii borderline tind să aibă reprezentări ale 
Sinelui alternante care îi fac să pară total diferiți de la o zi la alta, 
pacienţii narcisici au un nivel de funcționare mai consistent și mai lin 
datorită unui Sine patologic integrat. De asemenea, indivizii cu 
personalitate borderline sunt mai predispuși să aibă probleme legate 
de slăbiciunile Eului, cum ar fi control slab al impulsurilor și toleranță 
scăzută pentru anxietate. Aceste slăbiciuni ale Eului sunt mult mai 
rare la personalităţile narcisice datorită funcţionării mai line a 
structurilor Sinelui. Totuși Kernberg a adăugat că unii pacienţi 
narcisici funcționează la un nivel manifest borderline. Acești pacienţi 
au grandiozitatea și aroganta unei personalități narcisice, cu un control 
slab al impulsurilor și relațiile de obiect caleidoscopice tipice 
pacienţilor borderline. Acest grup necesită ocazional spitalizare. 
(Tratamentul pe parcursul spitalizării, pentru acești pacienţi, este 
similar tratamentului pacienţilor borderline discutat în Capitolul 15. 
Tratamentul în spital al pacienţilor narcisici cu trăsături antisociale 
serioase este descris în Capitolul 17.) 

Descrierea amănunţită a constelatiei de mecanisme de apărare ale 
pacientului narcisic și a relaţiilor de obiect oferită de Kernberg este în 
opoziţie cu tendinţa lui Kohut de a lăsa nedefinită lumea interioară a 
pacientului narcisic. Kohut a pus accentul pe internalizarea funcțiilor 
lipsă de la persoanele din mediul apropiat, el fiind mai putin preocupat 
de structura intrapsihică a pacientului. El a conceptualizat Sinele nar- 
cisic ca pe un Sine arhaic „normal“, care este pur și simplu înghețat de-a 
lungul dezvoltării — cu alte cuvinte, pacientul este un copil într-un corp 
de adult. Spre deosebire de Kohut, Kernberg (1974a, 1974b) a văzut 
Sinele narcisic ca pe o structură înalt patologică ce nu se aseamănă deloc 
cu dezvoltarea normală a Sinelui copiilor. El a accentuat faptul că mani- 
festarea exhibifionista a Sinelui copiilor este încântătoare și drăgălașă, 
spre deosebire de lăcomia și pretenţiile Sinelui patologic narcisic. 

O altă diferență a abordărilor lor despre Sine se referă la funcționarea 
mecanismelor de apărare ale Sinelui. Kohut a văzut Sinele predominant 
nondefensiv (de ex., un Sine care se dezvoltă normal și care pur și 
simplu se împotmolește). Kernberg a văzut Sinele grandios patologic 
ca pe un mecanism de apărare împotriva investirii în ceilalți și în mod 
special împotriva dependenţei de ceilalți. Această caracteristică se poate 

manifesta sub forma unei pseudosuficiente a Sinelui, prin care pacientul 
neagă orice nevoie pentru ocrotire, in același timp încercând să-i 
impresioneze pe ceilalți și să câștige recunoaștere. Pacienţii narcisici 
insistă în mod frecvent, de exemplu, că nu au nici un fel de reacție la 
concediile terapeutului lor. 

Părea lui Kohut despre personalitatea narcisică este probabil mai 
caritabilă decât cea a lui Kernberg. El se axează în principal pe dorințele 
din copilărie pentru anumite reacții parentale, Agresiunea este văzută 
ca un fenomen secundar (de ex., furia narcisică drept răspuns la nesatis- 
facerea nevoilor de oglindire și idealizare). În acest sens, Kohut a văzut 
agresiunea ca pe o reacție perfect de înţeles la eșecurile parentale. 
Kernberg a văzut agresiunea ca pe un factor mult mai important. Nive- 
lul exagerat de crescut al agresiunii face ca pacientul narcisic să aibă un 
rol distructiv asupra celorlalți. Din perspectiva lui Kernberg (1970), 
etiologia acestei agresiuni poate fi fie constituțională, fie dobândită. S-a 
observat totuși că mai degrabă izvorăște din interior decât să fie o 
reacție obișnuită la eșecurile externe ale altora. O manifestare a 
agresiunii pacientului narcisic este invidia cronică marcată (Kernberg, 
1974b), care determină pacientul să vrea să strice și să distrugă bunurile 
celorlalți. Deși Kohut nu a văzut invidia ca având un rol central, 
Kernberg a descris acești pacienți ca aflându-se în permanentă compa- 
raţie cu ceilalți, doar pentru a fi chinuiti de sentimentele de inferioritate 
Şi dorințele puternice de a avea ceea ce au alții. Devalorizarea celorlalți 

pentru a face fata invidiei fata de ei este asociată cu golirea lumii interne 
a reprezentărilor obiectelor și lăsarea pacientului într-un sentiment de 
gol intern (Kernberg, 1998). Acest sentiment de nulitate poate fi com- 
pensat doar de permanenta admiraţie și recunoaștere a celorlalți și 
controlul omnipotent asupra acestora, pentru ca funcționarea lor liberă 
Şi autonomă să nu creeze alte invidii. 

= Idealizarea a fost văzută diferit de către Kohut și Kernberg. Kohut a 
ut idealizarea din transfer ca pe o recapitulare a fazei normale de 
dezvoltare. În loc să o eticheteze drept atitudine defensivă, el a văzut-o 


fal pentru punctul de vedere al lui Kohut este noțiunea că individul 
arcisic este incomplet fără un obiect al Sinelui. Kernberg a văzut 
dealizarea ca pe un mecanism de aparare impotriva sentimentelor 
negative, inclusiv furia, invidia, disprețul și devalorizarea. 

În lumina acestor diferente punctuale dintre Kohut și Kernberg, este 
far faptul că Kernberg a descris pacienti care erau mult mai apropiaţi 
Je tipul neatent, în timp ce Kernberg a descris pacienți care se apropiau 
sai mult de tipul hipervigilent. Pacienţii narcisici descriși de Kernberg 
ecyent par să aibă cele mai superficiale forme de relații de obiect. Dacă 
Sentul este bărbat, avem un sindrom de „Don Juan“, în care el seduce 
— mod sistematic femei și apoi le părăsește când idealizarea lui asupra 

lor se transforma in devalorizare. Deoarece vede femeile doar ca pe 
cuceriri, el nu are capacitatea de a empatiza cu experientele lor interne. 
Aceste persoane nu fin cont de ceea ce spun ceilalți decât dacă este ceva 
măgulitor pentru ei. Deși acești pacienți sunt în general bărbați, și 
femeile pot avea o patologie narcisică asemănătoare. 


Dna EE era o actriță extraordinar de fermecătoare. Ea a avut un succes foarte 
mare ca actriță deoarece carisma de care dădea dovadă pe scenă i-a adus multe 
aplauze și recunoaștere din partea publicului. Totuși a venit la medic pentru că 
relaţiile ei cu bărbaţii au lăsat-o cu sentimentul că nu va găsi niciodată persoana 
potrivită pentru ea. A descris o pierdere rapidă a interesului pentru fiecare partener 
după o perioadă inițială de idealizare. S-a plâns că bărbaţii erau mereu preocupați 
de propriile interese și nu îi acordau suficientă atenţie. Ultima ei relație s-a terminat 
când partenerul a explodat și i-a spus: „Nici un bărbat nu va putea să îţi acorde 
vreodată atenţia pe care o vrei. Singura situație de acest fel se poate vedea între 
mamă și copilul ei!“. Această afirmaţie a iritat-o pe dna EE și a făcut-o să reflecteze 
că psihoterapia ar putea-o ajuta. Ea practic descria o inabilitate de a mentaliza și a 
aprecia subiectivitatea individuală a partenerilor săi împreună cu nevoile și 
interesele acestora, nevoi și interese care nu o implicau și pe ea. 


Unii observatori au spedulat că bărbaţii au o probabilitate mai mare 
de a avea o natură narcisică decât femeile datorită unor stereotipii 
culturale legate de sexe. Totuși, un studiu empiric pe 665 de studenţi 
(Klonsky et al., 2002) a găsit că aceste presupuneri nu au poate nici o 
garantie. În acest studiu, subiecții care s-au comportat într-un mod 
adecvat sexului lor au prezentat mai multe trăsături narcisice, fie că erau 
bărbaţi sau femei. Autorii au speculat că pot fi modalități masculine și 
feminine de a fi narcisic, modalități care pot reflecta stereotipiile 
culturale sexuale. 

Controversa Kohut-Kernberg continuă să ardă cu foc mocnit, cu 
susținători în ambele tabere care consideră că experienţa clinică le 
validează perspectiva lor teoretică favorită. În practică, unii pacienți 
narcisici par să se încadreze mai bine într-un tipar decât în altul. Gama 
largă de pacienţi delimitati de termenul tulburare de personalitate narcisică 
are nevoie de mai mult decât o singură perspectivă teoretică pentru a 
putea fi înțeleasă. Într-un efort de cercetare pentru a valida cele două 
constructe, s-au găsit date concordante cu ambele teorii, dar s-a sugerat 
că cea mai parcimonioasă explicaţie este considerarea modelului lui 
Kohut ca un caz special al teoriei mai generale a lui Kernberg despre 
psihologia Eului — relațiile de obiect (Glassman, 1988). 

Dezbaterea teoretică dintre Kohut și Kernberg adesea pune în umbră 
alte contribuţii creative la înțelegerea tulburării de personalitate 
narcisice. Într-o serie de lucrări, Rinsley (1980, 1984, 1985, 1989) a legat 
originile tulburării de personalitate narcisice de modelul de dezvoltare 

al lui Mahler (Mahler et al., 1975). El a postulat că, pe când pacientul 
borderline are o oprire în dezvoltare atât la procesul de separare, cât și 
la cel de individualizare, care atinge un vârf pe parcursul subfazei de 
reapropiere (vezi Capitolele 2 și 15), pacientul narcisic poate fi carac- 
terizat ca având o disociere de dezvoltare a celor două subprocese — 
individualizarea a putut continua pe când separarea s-a oprit. Acest 
scenariu de dezvoltare conduce la un copil „pseudomatur“ care înțelege 
că are voie să se separe psihologic de mama sa doar dacă toate reali- 
zările sale ulterioare sunt în cele din urmă în legătură cu ea. Explicația 
lui Rinsley este în concordanţă cu observaţia lui Kernberg că în anumite 
arii pacientul narcisic poate funcționa ușor și chiar poate obține reușite 
importante profesionale, având în continuare relaţii de obiect foarte 
problematice. 

Rothstein (1980) a încercat să înțeleagă tulburarea de personalitate 
narcisică în cadrul modelului structural al lui Freud (vezi Capitolul 2). 
El a definit narcisismul ca fiind „o calitate simțită a perfecțiunii“, un 
aspect universal al psihicului uman. Această stare perfectă poate fi 
integrată atât cu un Eu sănătos, cât și cu unul patologic — natura Eului 
stabilește dacă narcisismul este patologic sau sănătos. 

Modell (1976) a folosit metafora unei larve pentru a descrie senti- 
mentul de nerelaționare cu mediul al individului narcisic. Această larva 
este ca o iluzie de autosuficienté omnipotentă, întărită de fantasme 
grandioase, care posibil au fost iniţiate de către o mamă care avea o 
vedere grandioasă asupra capacităților copilului ei. Modell credea că o 
fațadă necomunicativă și nerelationala reflectă frica de contopire de care 
pacientul trebuie să se apere. Sarcina terapeutului este de a crea un 
mediu primitor (Winnicott, 1965) pentru a permite procesului de dez- 
voltare să continue, la fel ca în tratamentul tulburărilor de personalitate 
schizoidă (descrisă în Capitolul 14). 

Teoria atașamentului poate, de asemenea, să fie aplicată ca un cadru 
conceptual folositor. Narcisiștii neatenti pot fi priviţi ca având o capa- 
citate deficitară de a mentaliza, pentru că ei nu se pot acorda la mintea 
celeilalte persoane spre a înțelege impactul pe care îl au. Narcisiștii 
hipervigilenti au, de asemenea, dificultăți in mentalizare, prin faptul că 
ei interpretează greșit experiențele celorlalți. Presupunerea lor de lezi- 
une narcisică în comentariile sau comportamentul terapeutului, spre 
exemplu, este reflectată ca un eșec de a vedea terapeutul ca având o 
minte separată și diferită de a lor. Trăirile de rușine și umilință au fost 
probabil traumatizante pe parcursul copilăriei, astfel încât narcisistul 
neatent și-a închis curiozitatea fata de reacţiile interne ale altor persoane 
ca o cale pentru a evita alte experiențe de rușine. Pe de altă parte, nar- 
cisistul hipervigilent încearcă să menţină o iluzie a controlului fata de 
aceste experienţe, anticipându-le. Mentalizarea greșită duce în mod 
paradoxal la alte experiențe umilitoare și producătoare de rușine, pentru 

că ceilalți se simt neintelesi și acuzaţi pe nedrept atunci când comporta- 
mentul lor este interpretat greșit. 


16.3 Abordări terapeutice 


16.3.1 Psihoterapia și psihanaliza individuală 
Tehnica 


Atât Kernberg, cât și Kohut au crezut că psihanaliza este tratamentul 
de electie pentru majoritatea pacienţilor cu tulburare de personalitate 
narcisică. Din cauza limitărilor financiare și de timp, mulți dintre acești 
pacienţi sunt văzuți si în terapiile expresiv-suportive cu o predominan{a 
a tehnicilor expresive, în ședințe săptămânale sau bisăptămânale. 
Sugestiile de tehnică specifice lui Kohut și Kernberg reflectă concep- 
tualizările lor teoretice diferite. 

Pentru Kohut, empatia este elementul fundamental al tehnicii 
(Ornstein, 1974b, 1998). Terapeutii trebuie să empatizeze cu încercarea 
pacientului de a reactiva o relație parentală eșuată, constrângând 
terapeutul să îndeplinească nevoia pacientului pentru afirmare (trans- 
ferul în oglindă), pentru idealizare (transferul idealizant) sau de a fi 
asemenea terapeutului (transferul gemelar). Apariţia acestor transferuri 
ale obiectelor Sinelui nu ar trebui să fie interpretată prematur. Kohut 
accentuează faptul că empatizarea cu pacientul ca victimă a eșecurilor 
empatice cu ceilalți nu implică o tehnică predominant suportivă. El a 
subliniat că analistul sau terapeutul trebuie să interpreteze — mai 
degrabă decât să satisfacă activ — dorinţa pacientului de a fi consolat 
(Kohut, 1984). O afirmaţie tipică poate suna: „Este dureros când nu ești 
tratat așa cum simţi că meriti să fii“. 

În ciuda insistentei lui Kohut că abordarea sa nu se abate radical de 
la tehnica psihanalitică clasică, sugestiile sale așa cum au fost descrise 
de elevii săi (Miller, 1985) au dezvăluit diferente fundamentale fata de 
aceasta. El a sfătuit analiștii să ia materialul analitic într-o manieră 
„directă“, exact așa cum a fost trăit de către pacient. Terapeutul poate 
astfel evita repetarea eșecurilor empatice ale părinţilor, care adesea 
încearcă să convingă copilul că sentimentele lui sunt diferite de ceea ce 
el descrie. Kohut indică faptul că dacă această abordare directă nu dă 
roade, se poate inversa sau se pot căuta înţelesuri ascunse în spatele 
acestor sentimente de „cvasiexperiență“. Această abordare este strâns 
legată de părerea lui Kohut despre „rezistență“ ca o activitate psihică 
ce veghează asupra coeziunii Sinelui (vezi Capitolul 2). 

mf era receptiv la identificarea fragmentării Sinelui in sesiunile 
ice sau analitice. Când această fragmentare apare, terapeutul 
s concentreze pe evenimentul precipitant, si nu pe conținutul 
mifarii (Miller, 1985; Ornstein, 1974a). De exemplu, după ce un 
si Kohut a strănutat într-o ședință terapeutică, iar pacientul nu 
putut să continue, Kohut l-a sfătuit pe analist să se concentreze 
| a aba pe naturaletea reacției pacientului la acest stimul neaș- 
îi decât pe sensibilitatea specială a pacientului la stimul (Miller, 
LA easta concentrare este menită să rămână în acord cu o premisă 
ală a psihologiei Sinelui că terapeutii trebuie să fie în permanență 
aţi i la pacienţi atunci când recapitulează traumele infantile trăite 
i nti. Kohut credea că pacientul are întotdeauna dreptate; dacă 
il se simte dezamăgit sau rănit, este de presupus că analistul 
== sutul a făcut o greșeală. El a observat că frecvent pacienţii se 
puși si rusinafi când analistul acordă atenție unor „scăpări de 
inte“, așa că nu a pus accent pe interpretarea actelor ratate. Kohut 
Bintotdeauna atent la predispozitia pacientilor narcisici de a se 
at i rușinaţi. Terapeutul trebuie să evite ocolirea experiențelor 
lective conștiente ale pacientului pentru a se adresa materialului 
ient din afara constientei pacientului. Interpretarea motivelor 
sonstiente îl va face pe pacient doar să se simtă „prins“, neînțeles și 
nat. 
‘Kohut a subliniat importanța observării părții pozitive a experienţelor 
Sentului și a evitat cu atenție comentariile care ar fi putut fi percepute 
‘trem de critice. El a acordat atenţie progreselor pacientului și a 
stat punerea de întrebări. El credea că este treaba terapeutului să 
“eleagă, nu a pacientului (Miller, 1985). 
‘Kohut a afirmat că scopul tratamentului psihanalitic si psihotera- 
peutic al tulburării de personalitate narcisică este să ajute pacientul să 
‘Saute și să identifice obiecte adecvate ale Sinelui. Kohut credea că 
profesioniștii de sănătatea mintală tind să supraaprecieze separarea și 
sutonomia. Era preocupat că terapeufii vor folosi un ton moralizator 
„pentru a induce pacienţilor ideea că ar trebui să devină mai inde- 
_pendenți. 
Abordarea lui Kohut a fost criticată în numeroase rânduri. Reducerea 
intregii psihopatologii la eșecurile empatice din partea părinţilor a fost 
criticată că este simplificată la „vina parentală“ și că este incompatibilă 
cu principiul fundamental psihanalitic al determinismului multiplu 
(Curtis, 1985; Stein, 1979). Accentul său pe ,,cvasiexperiente” în tehnica 
terapeutică a fost, de asemenea, criticat ca având potenţialul de a trece 
cu vederea aspecte inconștiente importante care ar trebui abordate pe 
parcursul terapiei (Curtis, 1985). În cele din urmă, tendinţa lui Kohut 
de a privi furia ca un produs al dezintegrării Sinelui poate subestima 
rolul jucat de conflictele interne (Cohen, 2002). 

Tabel 16-4. Tehnici psihoterapeutice — Kohut versus Kernberg. 


Consideră transferul in oglindă și 
transferul idealizant ca doi poli 
diferiți ai unui Sine bipolar (Kohut, 
1977) sau tripolar (Kohut, 1984) 


Acceptă idealizarea pacientului ca pe o 
nevoie normală de dezvoltare 


Empatizează cu sentimentele pacientului 
ca o reacţie de înțeles la eșecurile 
părinților și ale altora 


la comentariile pacientului drept bune, 
văzând rezistența ca pe o activitate 
psihică sănătoasă care protejează 
Sinele 


Privește aspectele pozitive ale 
experienţelor pacientului 


Acordă atenție progreselor pacientului 


Scopul tratamentului este să ajute 
pacientul să dobândească abilitatea 
de a identifica și a căuta obiecte ale 
Sinelui adecvate 


Kohi wut -m ten AP pe: 


Consideră í oglindirea si idealizarea ca 
aspecte ale transferului legat de 
proiecția și reintroiectia Sinelui 
grandios al pacientului 

Interpretează idealizarea ca pe o metodă 

de apărare 


Ajută pacientul să vadă propria 
contribuţie la problemele relationale 


Confruntă și interpretează rezistentele ca 
pe manevre de apărare 


Examinează atât aspectele pozitive, cât 
și pe cele negative ale experienţei 
pacientului (dacă doar aspectele 
pozitive sunt accentuate, pacientul 
poate dezvolta o frică crescută la 
invidia și furia interne) 

Se concentrează pe invidie și pe cum îl 
ferește pe pacient de recunoașterea și 
primirea ajutorului 


Scopul tratamentului este să ajute 
pacientul să dezvolte sentimente de 
vină și îngrijorare fata de alții si să 
integreze idealizarea și încrederea cu 
furia si disprețul 


Kernberg (1974a, 1974b) a observat unele dintre fenomenele de 


transfer ale lui Kohut, dar a considerat că sunt indicate alte tehnici 
terapeutice. De exemplu, el a conceptualizat transferul în oglindă și cel 
idealizant într-o formă mult mai parcimonioasă (Tabel 16-4). Kernberg 
a văzut Sinele grandios al pacientului ca fiind alternativ proiectat și 
reintroiectat, astfel încât o figură idealizată este mereu prezentă în timp 
ce cealaltă figură este devalorizată și în umbra persoanei idealizate. El 
a văzut, de asemenea, idealizarea ca pe o măsură de apărare frecventă 
care implică clivajul. Cu alte cuvinte, pentru că idealizarea terapeutului 
poate fi modalitatea pacientului de a se apăra împotriva sentimentelor 

clivate de dispret, invidie si furie, terapeutul trebuie sa interpreteze 
idealizarea ca pe un mecanism de apărare, și nu doar să o accepte ca pe 
o nevoie normală de dezvoltare, așa cum susținea Kohut. 

Abordarea lui Kernberg, în general, are un caracter mai accentuat de 
confruntare decât cea a lui Kohut. Convins că lăcomia și cererile, tipice 
tulburării de personalitate narcisică, nu sunt doar simple aspecte ale 
dezvoltării normale, Kernberg credea că aceste trăsături trebuie 
confruntate și examinate din punctul de vedere al impactului lor asupra 
celorlalți. În timp ce Kohut punea accentul pe părţile pozitive ale 
experiențelor pacientului, Kernberg credea că procesele de transfer 
negative timpurii trebuie să fie examinate și interpretate sistematic. 
Kernberg a accentuat faptul că terapeutul trebuie să se concentreze pe 
invidie și pe felul în care aceasta îl ferește pe pacient să primească sau 
să recunoască ajutorul. Când pacienţii primesc ceva pozitiv de la 
terapeutul lor, adesea acest lucru le mărește invidia, pentru că generează 
sentimente de insuficiență sau de inferioritate ca răspuns la capacitatea 
terapeutului de a fi înțelegător și ocrotitor. Un model de interpretare 
poate suna așa: „Pentru a evita sentimentele dureroase de invidie, s-ar 
putea să aveți nevoie să dati la o parte comentariile mele ca ridicole și 
fără sens“, 

Deși Kernberg este considerat adesea in mod eronat ca abordând 
exclusiv transferul negativ, de fapt el a militat pentru o examinare 
sistematică atât a proceselor de transfer negative, cât și a celor pozitive 
(Kernberg, 1974b). El a avertizat terapeuțţii care se adresează doar 
aspectelor pozitive ale transferului că pot în mod inconștient să crească 
frica pacienţilor de propria lor invidie și furie. Un pacient care crede că 
terapeutul său nu poate să facă fata acestor aspecte le poate cliva și tine 
în afara procesului terapeutic. 

Kernberg diferă semnificativ de Kohut și în ceea ce privește scopurile 
tratamentului. În timp ce tehnica lui Kohut implică faptul că esenţa curei 
terapeutice nu este în sfera cognitivă, Kernberg crede că o înțelegere 
cognitivă prin intermediul procesului interpretativ este crucială 
succesului terapeutic. Scopul tratamentului pentru Kernberg (1970) 
include dezvoltarea sentimentului de vină și îngrijorare fata de alții si 
integrarea idealizării și încrederii cu furia și disprețul (de ex., integrarea 
aspectelor „bune“ ale experienţei cu cele „rele“). 

Kernberg a considerat pacienţii cu tulburare de personalitate nar- 
cisică printre pacienţii cel mai greu de tratat, pentru că mare parte din 
efortul lor se consumă în încercarea de a învinge terapeutul. Pentru ca 
tratamentul și terapeutul să fie eficienţi, acești pacienţi trebuie să facă 
fata sentimentelor puternice de invidie că altcineva are anumite calități 
de care ei nu dispun. Pacientul folosește într-o măsură defensivă 
devalorizarea și controlul omnipotent pentru a tine la distanţă tera- 
peutul. Kernberg credea că, pentru ca tratamentul să fie viabil, aceste 

manevre defensive trebuie să fie în permanenţă confruntate. Un pacient 
cu trăsături semnificativ antisociale (care sunt frecvente la pacienţii 
narcisici) poate fi pur și simplu netratabil. (Factorii care determină 
tratabilitatea pacienților antisociali sunt discutati în detaliu în Capitolul 
17.) Totuși câţiva factori pot sugera un prognostic favorabil (Kernberg 
1970): abilități în tolerarea depresiei și durerii, mai multe tendinţe spre 
vină decât tendințe paranoide în procesul de transfer, abilități de a 
sublima pornirile primitive, un control relativ bun al impulsurilor și o 
bună motivaţie. Pacienţii care caută terapie sau analiză doar ca pe o 
modalitate de antrenament sau pentru că cred că acest lucru le va oferi 
mai mult prestigiu în ochii altora pot prezenta o rezistență formidabilă, 
care va contribui la un prognostic mai puţin favorabil. 

La subgrupul de pacienți tocmai menționat, care operează la un nivel 
borderline deschis, Kernberg (1984) a arătat că o terapie cu adevărat 
suportivă este mult mai eficientă decât o analiză expresivă sau terapie. 
Această abordare ar trebui probabil combinată cu spitalizare dacă 
slăbiciunile Eului, cum ar fi în special lipsa de control al impulsurilor, 
sunt severe. Printre indicaţiile terapiei suportive pentru tulburarea de 
personalitate narcisică se numără sadismul și răutatea excesivă, trăsături 
antisociale proeminente, practic nici un fel de implicare cu alte persoane, 
reacții paranoide intense față de alţii și o predispozitie pentru furie 
cronică ce este întotdeauna rationalizata ca fiind vina altcuiva. Pe 
parcursul acestor procese suportive, Kernberg (1984) a arătat că pacienții 
pot câștiga anumite însușiri pozitive de la terapeutul lor, „furându-le“ 
de la acesta. Pentru că această identificare cu terapeutul poate ajuta 
pacienţii să funcționeze mai bine, este preferabil ca acest proces să 
rămână neinterpretat. 

Criticii abordării lui Kernberg au comentat că interferează cu dez- 
voltarea naturală a transferului obiectelor Sinelui. Unii chiar au sugerat 
că o confruntare agresivă a agresivitatii orale a pacienţilor poate 
conduce la deteriorarea lor funcțională (Brandschaft și Stolorow, 1984). 
În acest fel, imaginea borderline a furiei, dispretului si devalorizarii 
este un artefact al leziunii narcisice induse de „intervenţiile critice“ ale 
terapeutului. Ca urmare, diferențele. dintre pacienţii descriși de 
Kernberg și Kohut pot fi văzute ca parțial rezultând din factori 
iatrogeni (Adler, 1986). 

Psihoterapeutii aflaţi în fata sarcinii formidabile de a trata pacienții 
narcisici trebuie să evite o abordare strictă a uneia dintre cele două 
teorii. Decât să rămână obsedati de întrebarea „care este cea mai 
bună“, terapeutii trebuie mai degrabă să asculte cu atenţie pacienţii, 
să observe procesele de transfer și contratransfer și să urmărească 
reacţiile la intervențiile terapeutice. În acest fel, terapeutii vor ajunge 
la o concluzie temporară despre modelul teoretic și tehnic care este 
mai de ajutor pentru pacientul respectiv. Unii pacienți nu vor tolera 

Sf o abordare empatică, de ,,cvasiexperienta”, bazată pe modelul 
‘Kohut. Orice abatere de la acest model va fi urmată de o „în- 
dere” prelungită, cu refuzul pacientului de a mai vorbi, simțindu-se 
eles, si chiar cu o decizie bruscă de terminare a terapiei. În alte 
“uri, pacientul se poate simţi înțeles prin interpretările invidiei și 

retului și astfel poate răspunde mai bine la tehnica lui Kernberg. 
mii pacienți narcisici nu dezvoltă nici unul dintre procesele de 
aster ale obiectelor Sinelui descrise de Kohut, în schimb privesc 
seutul cu devalorizare continuă și furie. În unele cazuri, terapeutul 
ie să interpreteze și să confrunte aceste atacuri verbale deschise 


ste eronat să privim abordarea lui Kohut ca fiind mai empatică decât 
sea a lui Kernberg. Ambele răspund empatic la diferite dimensiuni ale 
pacientului. 

„ Totuși alti pacienţi pot beneficia de o combinaţie a celor două 
strategii. Deși puriștii vor argumenta că ambele teorii sunt incom- 
patibile, pacientul nu este conștient de teorii. În plus, terapeutul tratează 
pacienţi, nu teorii. Mulţi pacienţi au nevoie de tehnica abordării 
psihologiei Sinelui devreme în cadrul terapiei, pentru că îi ajută la 
stabilirea unei alianţe terapeutice bazate pe faptul că terapeutul îi 
înțelege și empatizează cu sentimentul de victimizare. După ce o alianță 
este stabilită, terapeutul poate începe să confrunte pacienții cu propriile 
contribuţii la dificultăţile lor interpersonale, cum ar fi așteptările 
exagerate pe care alţii nu le pot îndeplini. Practic, patologia narcisică 
rar poate fi conceptualizată ca fiind în întregime vina părinților sau a 
pacientului. Mai frecvent, ambele parti au contribuit la aceste dificultăți 
și o terapie cuprinzătoare trebuie să se adreseze acestor probleme din 
ambele puncte de vedere. Într-adevăr, majoritatea analiștilor și a altor 
clinicieni orientati dinamic funcționează undeva la mijloc între cele două 
extreme (Gabbard, 1998; Mitchell, 1988). Josephs (1995) a sugerat că, 
deși empatia pentru nevoile de obiecte ale Sinelui arhaic ale pacientului 
este de ajutor la început, în cele din urmă trebuie contrabalansată prin 
interpretarea mecanismelor de apărare ale proceselor de transfer ale 
obiectelor Sinelui. 

Folosind un model bazat pe mentalizare, terapeutii pot ajuta pacienţii 
să utilizeze unele dintre strategiile descrise în Capitolul 15 cu pacienţii 
borderline. Accentul va fi pus pe promovarea unui sentiment de ata- 
șament sigur cu pacienţii hipervigilenti astfel încât nivelul lor de 
excitație să scadă la un nivel mai apropiat reflectiei (Allen, 2003). Atât 
în cazul narcisistilor neatenti, cât și în al celor hipervigilenti, terapeutii 
vor dori să exploreze fantasmelor pacientului despre starea internă a 
terapeutului. Terapeutii îi vor încuraja pe narcisiștii neatenti, în parti- 
cular, să devină mai curioși să afle cum comportamentul și comentariile 

lor îi afectează pe alții. Alte tehnici folositoare sunt identificarea 


care ar putea fi luate în considerare, când aceștia sunt convinși că știu 
gândurile terapeutului. 

În cele din urmă, nu trebuie să considerăm că etiologia și pato- 
geneza caracterului narcisic se vor încadra întotdeauna în schemele 
teoretice ale lui Kohut și Kernberg. Spre deosebire de eșecuri empatice, 
unii părinţi ai pacienţilor narcisici tind să fie prea indulgenti. Ei par 
să încurajeze grandoarea prin intermediul unui model de oglindire 
excesivă. Acești părinţi își învăluie copiii în admiraţie și recunoaștere, 
făcându-i să se simtă cu adevărat speciali și dotați. Când acești copii 
cresc, ei sunt frecvent afectați pentru că ceilalți nu le răspund în același 
mod în care le răspundeau părinţii. În alte cazuri, incestul mamă-fiu 
sau variante ale acestuia pot produce o imagine narcisică a tipului 
hipervigilent (Gabbard și Twemlow, 1994). Acești pacienți au o 
imagine grandioasă despre sine și se cred indretatiti să ocupe o poziţie 
specială față de ceilalți, combinată cu o tendință paranoidă de a 
anticipa represaliile sau abandonul transgresiilor oedipale percepute. 
Terapeutii pot beneficia de avantajele abordării euristice a pacienţilor 
narcisici (vezi Capitolul 4); terapia trebuie să fie un efort de colaborare 
în care pacientul și terapeutul descoperă împreună originile 
dificultăților, fără forțarea rigidă a încadrării într-una din cele două 
teorii. 


Contratransferul 


În ciuda cadrului teoretic al terapeutului, anumite probleme pre- 
vizibile de contratransfer apar pe parcursul tratamentului pacienţilor 
narcisici. Unele dintre acestea sunt suficient de mari și de intense pentru 
a submina situaţia tratamentului într-un mod irevocabil. În consecinţă, 
managementul optim pentru modelele de contratransfer nu poate fi 
evidențiat suficient de mult. 

Deoarece contratransferul este legat inextricabil de transfer, o 
recapitulare a transferurilor narcisice ne poate ajuta să anticipăm multe 
dintre problemele de contratransfer care apar în tulburarea de per- 
sonalitate narcisică. Tabelul 16-5 grupează principalele transferuri 
narcisice. 

Există o mică întrebare că psihoterapia in calitate de carieră asigură 
o oportunitate de a satisface dorințele de a fi iubit, dorit și idealizat 
(Finell, 1985). În eforturile solicitante ale terapeutului de a obţine un 
transfer idealizant de la pacientul narcisic, acesta se poate bucura de o 
aură de dragoste și căldură de o asemenea manieră, încât să conspire 
cu dorința pacientului de a exclude ura și furia din procesul terapeutic. 

Tabel 16-5. Variante de transfer narcisic. 


Nevoia de admiratie si afirmare a terapeutului 

Idealizarea terapeutului 

Presupunerea unei relatii gemelare intre terapeut si pacient 

Susceptibilitate de a se simţi rușinat si umilit de către terapeut 

Dispretul fata de terapeut și devalorizarea acestuia, adesea legate de invidie 

Negarea autonomiei terapeutului 

Controlul omnipotent asupra terapeutului 

Insistenta asupra unei relaţii de diadă exclusiviste care nu permite existența unei a treia 
părți 

Folosirea terapeutului ca instrument de rezonanţă fără empatie fata de experiența 
acestuia 

Negarea dependenței de terapeut 

Incapacitatea acceptării ajutorului din partea terapeutului 


O dezvoltare frecventă în tratamentul pacienţilor narcisici este faptul 
că ei vor idealiza inițial terapeutul curent, devalorizându-i pe cei 
precedenţi. În loc de a vedea acest proces ca pe o manevră defensivă, 
terapeutii care caută idealizarea pot pur și simplu să ia drept bună 
noțiunea că ei au acele calități unice care le lipseau terapeutilor 
precedenţi. 

Problemele narcisice nu sunt domeniul exclusiv al tulburării de 
personalitate narcisică. Aceste aspecte există în toți pacienţii și în toți 
terapeuţii. Terapeutii care nu pot să accepte sau să conștientizeze 
propriile nevoi narcisice și să le stăpânească în actul terapeutic pot să 
le nege și să le externalizeze. Aceste apărări contribuie la o privire 
eronată a pacientului ca fiind singurul „purtător“ de narcisism în diada 
pacient-terapeut. 

O altă problemă de contratransfer care iese în mod periodic la 
suprafaţă în tratamentul pacienţilor narcisici este plictisul. Acesta apare 
de obicei dintr-un sentiment că pacientul nu este conștient sau uită de 
prezenţa terapeutului. În cazul perioadelor prelungite, terapeutul poate 
fi nevoit să tolereze sentimentul de „a fi folosit“ pe post de instrument 
de rezonanţă, de către pacient. Acest model este, în mod particular, tipic 
pacientului narcisic neatent care are un discurs formal ca și cum ar vorbi 
în fata unui public, ignorându-l astfel pe terapeut ca persoană separată, 
cu sentimente și gânduri separate. 


DI FF a venit la terapie după trei încercări precedente eșuate. Ultimul tratament 
a durat trei ani și a fost efectuat cu un terapeut din alt oraș. DI FF a denigrat acea 
experienţă terapeutică numind-o „o pierdere de timp” și nu a putut nici măcar să-și 
amintească numele terapeutului. (Aceste două semne, incapacitatea reamintirii 
numelui fostului terapeut și devalorizarea completă a experienţei terapeutice 

precedente, sunt adesea indicii de diagnostic al patologiei caracterului narcisic.) El 
a spus că „doctorul, nu știu cum îl cheamă”, l-a întrerupt de numeroase ori și nu 
era un ascultător bun. DI FF a ținut un discurs despre nevoia sa de un terapeut cu 
adevărat „special“. El a speculat chiar faptul că s-ar putea să nu fie nici unul în oraș 
care chiar să-l înțeleagă. 

În timp ce dl FF continua să „bată câmpii” timp de câteva săptămâni, 
terapeutului său a început să-i fie groază de fiecare ședință. Terapeutul s-a trezit că 
gândurile îi zboară la planurile pentru seară, la starea financiară, lucrările 
neterminate și o varietate de alte lucruri fără nici o legătură cu dl FF și problemele 
lui. Trăgea cu ochiul la ceas mai des decât de obicei, așteptând cu nerăbdare sfârșitul 
ședinței cu dl FF. Când terapeutul încerca să intervină, dl FF adesea ignora 
comentariile sale, spunând: „Lăsaţi-mă să-mi termin întâi șirul ideilor“ sau „Da, 
sunt deja conștient de asta“. 

După întoarcerea din concediul de trei săptămâni, terapeutul a reluat ședințele 
cu dl FF. in prima ședință, pacientul a reluat discuţia exact din punctul în care se 
întrerupsese în ședința anterioară, ca și când această pauză nu ar fi avut loc. 
Terapeutul, exasperat de sentimentul că el nu are nici un fel de importanţă pentru 
pacient, a spus: „Vă comportati ca și cum ne-am fi văzut ieri. Nu a avut nici un 
impact pentru dumneavoastră această separare de mine de trei săptămâni?“. DI FF 
a detectat un ton critic, sarcastic în vocea terapeutului și a replicat: „Aveţi aceeași 
problemă ca și terapeutul meu precedent. Întotdeauna vă introduceți aici pe 
dumneavoastră. Nu vă plătesc ca să vorbesc despre dumneavoastră sau sentimentele 
dumneavoastră. Sunt aici să vorbesc despre mine“. 


Noi toți avem nevoia de cineva care să aibă nevoie de noi, și este 
astfel dificil pentru terapeut să tolereze „existența satelit“ (Kernberg, 
1970) pe care mulți pacienţi narcisici le-o atribuie. Acest sentiment de a 
fi exclus de către pacient poate reprezenta un proces de identificare 
proiectivă (Adler, 1986; Finell, 1985), în care pacientul exclude tera- 
peutul la fel cum a fost și el exclus de către părinţii săi. Pentru că 
pacientul narcisic tinde să trateze analistul ca pe o extensie a Sinelui, 
pacientul poate evoca anumite stări în analist, stări care reflectă propriile 
conflicte interne ale pacientului (Groopman și Cooper, 2001). Cu alte 
cuvinte, un anumit aspect al pacientului este proiectat în terapeut, care 
se identifică cu acest Sine înainte de a-l ajuta pe pacient să realizeze 
procesul de reintroiectie. Conţinutul aspectului proiectat al pacientului 
poate fi o parte importantă a procesului terapeutic la pacienții narcisici. 
Înțelegerea acestui model poate feri terapeutul de retragerea din fata 
pacientului, de confruntarea sadică a acestuia sau de a se simți rănit și 
folosit de către pacient. 

Tipul hipervigilent al personalității narcisice conduce terapeutul 
la confruntarea cu problemele de contratransfer ale sentimentului de 
a fi controlat. Când pacientul interpretează orice mișcare ca pe un 
semn de plictiseală sau respingere, terapeutul se poate simți con- 

strâns să nu se miște și să își concentreze atenţia în fiecare moment 
la pacient. Intervenţiile menite să se adreseze acestei interacțiuni pot 
face fata productiv acestei dezvoltări contratransferentiale. Un 
terapeut care lucrează din perspectiva lui Kernberg ar spune: „Se 
pare că aveţi așteptări nerealiste că îi puteţi controla pe ceilalți și că 
puteți să îi faceți să se comporte mai degrabă ca extensii ale 
dumneavoastră, decât să îi lăsaţi să vă răspundă conform propriilor 
nevoi“. O intervenție din perspectiva psihologiei Sinelui poate suna 
astfel: „Se pare că vă rănesc sentimentele când îmi dreg vocea sau 
ma misc în scaun, pentru că credeți că nu vă acord toată atenția“. 
Indiferent de elementele pro și contra ale acestor două modele de 
intervenţii, punctul principal este că astfel de comentarii aduc o 
interacțiune comportamentală asociată cu o reacţie de contratransfer 
în domeniul verbal, unde poate fi discutată deschis ca o problemă 
între terapeut și pacient. 

Terapeutul poate avea frecvent dificultăți cu sentimentele de contra- 
transfer ca răspuns la devalorizarea intensă din partea pacientului. 


DI GG era un pacient narcisic care funcționa la un nivel manifest borderline si 
care fusese spitalizat pentru abuzul de droguri. El a cerut barbiturice contra 
insomniei și a devenit furios când medicul său a refuzat să i le prescrie. De fiecare 
dată când medicul își făcea vizita la pacienţi, dl GG îi făcea medicului diverse 
remarci: „Ești doar rezident și nu știi să te comporti cu pacienţii. Când vei termina 
rezidentiatul nu vei avea nici un pacient, pentru că nu știi să te porți cu oamenii. În 
loc să-mi asculti nevoile, tu practici psihiatria din cărți. Nu știi nici măcar cum să te 
îmbraci. Esti o glumă de psihiatru“. Medicul l-a întrebat: „De ce simţi atâta ură fata 
de mine?”. DI GG a răspuns: „Ură? Nu meriti nici atât! Esti sub dispret!”. 


Aceste atacuri verbale susținute sunt obișnuite pentru pacienţii 
narcisici. Când depășesc o anumită limită, doctorul se simte nefolositor, 
rănit și supărat. Acești pacienţi generează o ură puternică de contra- 
transfer care poate conduce la comentarii răzbunătoare sau decizii 
greșite de management al tratamentului ca o metodă de răzbunare pe 
pacient. Deși ca terapeuti putem tolera anumite abuzuri, toți avem o 
limită pe care doar noi o putem determina. Când această linie este 
depășită, terapeutul poate simţi nevoia să confrunte disprețul paci- 
entului, subliniind cum acest atac distruge șansele pacientului de a 
primi un tratament eficient. 

Procesele de transfer ale pacienţilor narcisici pot declanșa conflicte 
latente în interiorul terapeutului în așa fel încât procesele de contra- 
transfer de obicei atipite ajung la suprafață. Cohen (2002), de exemplu, 
a descris cum a început să simtă justificată concedierea sa de către 
pacientul său. Sentimentele de insecuritate și insuficiență prezente mai 
de mult la terapeut sunt declanșate de atitudinea de pseudosuficienta 

de sine a pacientului. Mai mult, terapeufii trebuie să fie conștienți cum 
propriile lor dorințe despre cum ar trebui să se comporte pacientul 
pot întări rezistentele narcisice (Gabbard, 2000; Wilson, 2003). 
Altruismul nostru aparent de a ajuta oamenii cu probleme emoţionale 
întotdeauna are în fundal un „interes personal” (Gabbard, 2000). 
Mergem la muncă în fiecare zi cu speranţa de a îndeplini o dorință 
pentru o formă specifică de relație de obiect, implicând un ajutor 
devotat altruist și un pacient care apreciază acest ajutor. Pacientul 
narcisic nerecunoscător poate zădărnici dezvoltarea acestei relații 
dorite de către terapeut și poate lăsa terapeutul să-i dea mesaje subtile 
sau nu chiar atât de subtile pacientului că ar trebui să fie altfel decât 
este în abordarea lui în ceea ce privește terapia. Pacienţii sunt puși 
astfel în rolul de a face fata dorinţei terapeutului de a avea un pacient 
„bun“ și un „bun“ proces terapeutic. Această presiune din partea 
terapeutului poate consolida rezistentele pacienţilor narcisici (Wilson, 
2003). Deoarece unele aspecte ale pacienţilor cu tulburare de 
personalitate narcisică sunt greu de tolerat, terapeutii se pot rupe de 
pacientul narcisic, se opresc din ascultat, aduc interpretări facile 
pentru a face pacientul să schimbe subiectul sau trimit alte mesaje de 
inacceptabilitate a ceea ce exprimă pacientul. Ca și alții, terapeutul 
poate avea sentimentul că este stors de tot ceea ce are de dat și apoi 
abandonat după ce pacientul și-a terminat treaba. Această experiență 
de a trăi sentimentul de a fi folosit poate pune la încercare răbdarea 
multor terapeuti și mulți dintre noi vor face eforturi să angajeze 
pacientul la un nivel diferit pentru a evita să plece de la birou cu acest 
sentiment. 


Psihoterapia de grup 


Psihoterapia dinamică de grup pentru pacienţii cu tulburare de 
personalitate narcisică este plină de dificultăţi atunci când este singurul 
tratament folosit (Azima, 1983; Horner, 1975; Wong, 1979, 1980; Yalom, 
1985). Piper și Ogrodniczuk (2005) notau că setea de admiraţie, senti- 
mentul de indreptatire și lipsa de empatie îi pot aliena pe ceilalți. În 
consecință, ratele de abandon sunt înalte pentru pacienţii narcisici. 
Grupul pacienților narcisici neatenti se poate bucura de ideea de a avea 
o audienţă în grupul de psihoterapie, dar lor, de asemenea, poate să le 
displacă faptul că alte persoane iau o parte din timpul și atenţia 
terapeutului. Un astfel de pacient părăsește grupul de terapie pentru că 
nu a avut suficient prim-plan. Pacientul narcisic hipervigilent poate fi 
jignit chiar și doar de sugestia terapiei de grup. Această referire este 
luată ca o respingere sau ca o indicație că terapeutul nu este interesat 
de pacient. Mulţi pacienţi narcisici vor vedea terapia de grup ca pe o 

situație în care faptul că ei sunt speciali și unici poate scăpa din vedere. 
Pacienţii narcisici tind să pună foarte mult stres pe terapeutul de grup 
din cauza dorinţei lor de gratificare narcisică din partea grupului (Roth, 
1998). Când pacienţii narcisici intră în terapia de grup, ei adesea 
monopolizează discuţiile grupului sau își asumă rolul de asistent al 
doctorului, făcând observații despre problemele celorlalți și negându-le 
în continuare pe ale lor (Wong, 1979). 

În ciuda problemelor inerente cadrului de grup pentru pacientul 
narcisic, există clar unele avantaje. În grupuri, pacienții narcisici trebuie 
să se confrunte cu și să accepte faptul că și ceilalți au nevoile lor și că ei 
nu se pot aștepta să fie întotdeauna în centrul atenţiei. Mai mult, 
pacienţii narcisici pot, de asemenea, beneficia de feedback-ul primit de 
la ceilalți în legătură cu impactul pe care trăsăturile lor de caracter îl au 
asupra acestora. Pacienţii narcisici pot avea efecte terapeutice asupra 
altor persoane din grup prin activarea unor sentimente latente de 
invidie și lăcomie la pacienţi cu alte forme de tulburări caracterologice 
(Azima, 1983). 

Unii autori au sugerat că o combinare a psihoterapiei de grup cu cea 
individuală le poate aduce mai multe beneficii pacienţilor narcisici decât 
fiecare luată separat (Horwitz, 1977; Wong, 1979, 1980). Puţine grupuri 
pot absorbi cererea intensă de atenţie a pacientului narcisic, dar dacă 
un proces individual este început mai întâi, pacientul poate emite mai 
puține cereri asupra grupului. Wong (1979, 1980) a recomandat în mod 
specific o perioadă destul de lungă de pregătire în terapia individuală 
cu o abordare tehnică în termenii descriși de Kohut, astfel încât să existe 
o alianţă solidă terapeutică până la momentul în care pacientul intra în 
grup. Această perioadă de pregătire îi acordă pacientului timp și să 
exploreze fantasmele personale legate de psihoterapia de grup. Wong 
a recomandat folosirea aceluiași terapeut atât pentru terapia indivi- 
duală, cât și pentru cea de grup. Chiar și în combinație, terapeutul 
trebuie totuși să susțină activ pacientul dacă ceilalți membri ai grupului 
încep să-l scoată tap ispășitor pe membrul narcisic. Terapeutul de grup 
îi poate ajuta pe ceilalți pacienți să empatizeze cu nevoia pacientului 
narcisistic de a fi recunoscut și admirat. 

Cum s-a discutat și în Capitolul 5, psihoterapia de grup poate ajuta 
la dizolvarea proceselor de transfer intens negative. Acest principiu este 
cu siguranță aplicabil pacientului narcisic și ceilalți pacienţi din grup 
sunt adesea de ajutor în sublinierea distorsiunilor implicate în 
devalorizarea sau idealizarea terapeutului. Similar, reacţiile de contra- 
transfer care sunt atât de problematice în tratamentul pacienţilor 
narcisici pot, de asemenea, să fie dizolvate în terapia de grup (Wong, 
1979). Totuși este recomandabil să avem un singur pacient narcisic o 
dată într-un grup eterogen, pentru a nu-i copleși pe ceilalți membri cu 
impactul cererilor acestuia. 

16.4 Tulburarea de personalitate narcisica 
de-a lungul ciclului vietii 


Pacienţii narcisici care vin la tratament ca tineri adulţi se plang 
adesea de calitatea relațiilor intime. Ei pot să fi avut infatuări repetate 
de scurtă durată și nesatisfăcătoare. După ce strălucirea inițială a relației 
dispare, idealizarea partenerului se transformă fie în devalorizare, fie 
în plictiseală, iar ei se retrag și caută noi parteneri care pot să le 
îndeplinească nevoile de admiraţie, afirmare, iubire necondiționată și 
acordare perfectă. Acest model de vlăguire a partenerului și abandon 
în cele din urmă poate deveni obositor. Acești pacienţi se căsătoresc în 
mod frecvent între 30 și 40 de ani. 

Nu în mod surprinzător, modele caracteristice de dificultate apar în 
căsniciile pacienţilor cu tulburare de personalitate narcisică. La început 
ei pot să caute terapia maritală sub pretextul problemelor sexuale, de- 
presiei sau comportamentelor impulsive (Lanski, 1982). Sub 
prezentarea deghizată există adesea o teamă de a fi umilit de către 
partenerul conjugal (de ex. frica de fragmentare a Sinelui în termenii 
psihologiei Sinelui). Un sot narcisic, de exemplu, își poate invinovati 
soţia de încercarea deliberată de a-l umili, mai degrabă decât de a 
recunoaște că are o problemă în a fi excesiv de vulnerabil, dependent 
și având o mare nevoie de reacţii ale obiectelor Sinelui, cum ar fi 
oglindirea, din partea soției. Același sot va ajunge în final la o stare 
cronică de furie narcisică, în care va întreține resentimente puternice 
fata de soția sa pentru că nu l-a tratat în felul in care el credea că i se 
cuvine. Aceste mariaje pot fi foarte refractare la terapia de cuplu pentru 
că soţul narcisic resimte rănirea atât de dăunătoare, încât iertarea iese 
din discuţie și nimic din ceea ce ar putea să facă soțul ofensat nu mai 
poate redresa situația. 

Indiferent dacă pacienţii narcisici aleg să se căsătorească sau nu de-a 
lungul vieții, este foarte probabil să găsească procesul de îmbătrânire 
foarte stresant, În multe cazuri, acești pacienţi sunt atrăgători fizic sau 
fermecători in plan interpersonal și au obținut un anumit grad de succes 
în timpul anilor lor de adulți tineri. Așa cum a indicat studiul Rose 
(2002), tipii neatenti pot fi chiar relativ fericiți dacă circumstanţele vieții 
au fost bune. Totuși, deși pot amâna golul din inima lor, ei nu pot să 
scape in cele din urmă de el. Kernberg (1974b) nota: 


Dacă considerăm că, de-a lungul unei speranţe de viata obișnuite, gratificările 
narcisice au loc în adolescenţă și în maturitatea timpurie și că, chiar dacă triumfurile 
și gratificările narcisice sunt obţinute la maturitate, individul va trebui în cele din 
urmă să facă față conflictelor elementare în jurul îmbătrânirii, bolilor cronice, 
limitărilor mintale și fizice și, mai cu seamă, al separărilor, pierderii și singurătăţii — 

atunci trebuie să conchidem că, în cele din urmă, confruntarea Sinelui grandios cu 
natura limitată, deci tranzitorie a vieții umane, nu poate fi evitată (p. 238). 


Mulţi pacienţi narcisici nu îmbătrânesc bine. Fantasmele grandioase 
ale tinereții și frumuseții nesfârșite sunt desființate de către vicisitudinile 
înaintării în vârstă. Pentru a dovedi prospeţime și vigoare, ei pot să 
caute disperaţi legături extraconjugale cu parteneri de o vârstă de două 
ori mai mică sau să urmeze provocări neindicate, cum ar fi alergatul la 
un maraton. De asemenea, obișnuite sunt convertirile dramatice 
religioase în care narcisistul evită tristețea printr-un refugiu maniacal 
în umbra unui obiect idealizat (Dumnezeu). 

Multe dintre plăcerile vieții adulte și înaintate implică bucurii 
indirecte fata de succesul persoanelor mai tinere, cum ar fi propriii copii 
(Kernberg, 1974b). Una dintre tragediile cu care se confruntă persoanele 
cu tulburare de personalitate narcisică este că ele sunt private de această 
sursă de plăcere din cauza propriei lor invidii și disperări. Aceste 
sentimente pot aduce pacienţii la tratament pentru prima oară când sunt 
deja trecuți de 40 de ani. Pusi fata în faţă cu sentimentul că ceva le 
lipsește sau că viata lor este pe un drum greșit, ei pot în final să fie mai 
supuși tratamentului. Adesea se găsesc în situația de a fi singuri, fără 
relații de suport și cu un sentiment devastator de a nu se simți iubiți. 
Se văd pe ei înșiși confirmând avertismentul lui Franklin: „Cel ce se 
iubește pe sine nu va avea rivali“. 

Unii pacienţi cu un nivel crescut de narcisism patologic pot răspunde 
favorabil la anumite evenimente de viata, deci există motive de 
speranţă. Ronningstam et al. (1995) au raportat schimbări ale narcisis- 
mului după o perioadă de urmărire de trei ani a unui studiu pe 20 de 
pacienți cu tulburare de personalitate narcisică. Deși 40% nu au suferit 
modificări, 60% au prezentat îmbunătățiri semnificative. Examinarea 
evenimentelor de viață pentru cei care au avut îmbunătăţiri a sugerat 
că trei tipuri de experienţe au făcut o diferenţă în ceea ce privește 
orientarea lor narcisică. Pentru nouă subiecți, au apărut realizări corective, 
care au condus la o acceptabilitate crescută a unui concept de sine mai 
realist împreună cu o diminuare a fantasmelor exagerate. Pentru patru 
pacienţi, apariția unei relații corective a fost instrumentul reducerii 
narcisismului patologic. Această observaţie i-a făcut pe investigatori să 
conchidă că anumite mecanisme de apărare narcisice nu sunt atât de 
adânc înrădăcinate pe cât par la anumiţi indivizi diagnosticati cu 
tulburare de personalitate narcisică. În final, trei dintre pacienţi au 
dezvoltat dezamăgiri corective care i-au ajutat să obţină o evaluare mai 
realistă asupra lor. 

Pacienţii narcisici ridică numeroase provocări pentru terapeuti. 
Kernberg (1974b) a comentat că rezultatul este suficient de valoros 
pentru a merita efortul, căci deși succesul este parțial, va ajuta să ate- 

nueze ravagiile din a doua parte a vietii. Daca de-a lungul tratamentului 
pacientii narcisici pot dobandi un anumit grad de empatie, pot sa 
înlocuiască, cel putin partial, invidia cu admiraţia și pot începe să-i 
accepte pe ceilalți ca pe indivizi separați cu propriile lor nevoi, atunci 
ei pot fi capabili să evite să își sfârșească viata într-o izolare amarnică. 

17.Grupa B 


Tulburări de personalitate 
Antisocială 


Pacienţii antisociali sunt poate cel mai vast studiati dintre cei cu 
tulburări de personalitate, dar sunt și pacienţii pe care clinicienii au 
tendinţa să îi evite cel mai mult. În contextul terapeutic, acești pacienţi 
pot să mintă, să trișeze, să fure, să amenințe și să se poarte în moduri 
iresponsabile și înșelătoare. Ei au fost numiţi „psihopati“, ,sociopati” 
sau încadraţi cu „tulburări de caracter“ — termeni care, în psihiatrie, au 
fost asimilați tradițional cu intratabili. Există opinia că acești pacienţi ar 
trebui priviți drept „criminali“ și nu ar trebui incluși în obiectivele 
psihiatriei. Experiențele clinice sugerează totuși că etichetarea „anti- 
social“ este aplicată unui spectru larg de pacienţi, ce variază de la cei 
care nu pot fi tratați la cei care pot fi tratați în anumite condiţii. Existența 
celui de-al doilea grup garantează o înţelegere detaliată a acestor 
pacienţi, așa încât cei susceptibili la tratament pot primi cea mai bună 
îngrijire posibilă. 

În lucrarea sa clasică The Mask of Sanity, Hervey Cleckley (1941/ 
1976) a dat prima descriere clinică cuprinzătoare a acestor pacienţi. Asa 
cum sugerează titlul, Cleckley a privit psihopatul ca pe un individ care 
nu era în mod evident psihotic, dar al cărui comportament era atât de 
haotic și atât de prost adaptat cererilor realității și societăţii, încât indica 
o psihoză ascunsă sub suprafață. În timp ce psihopatii dădeau semne 
că ar fi capabili să aibă relații superficiale cu alte persoane, ei erau 
complet iresponsabili în toate relaţiile lor și nu aveau consideraţie fata 
de sentimentele sau grijile altora. 

Termenul de psihopat a căzut în dizgrație în deceniile ce au urmat 
apariției lucrării de referință a lui Cleckley. Termenul de sociopat a fost 
utilizat o vreme, după cât se pare, ca o reflecţie a originilor mai degrabă 
sociale decât psihologice ale unor dificultăți apărute la acești indivizi. 
La momentul publicării celei de-a doua ediții a Manualului de diagnostic 
și statistică a tulburărilor mintale de către American Psychiatric 

Association (DSM-II; American Psychiatric Association, 1968), în 1968, 
termenul de personalitate antisocială a devenit termenul preferat. O data 
cu apariția DSM-III în 1980 (American Psychiatric Association, 1980), 
diagnosticul de tulburare de personalitate antisocială (TPAS) a fost 
modificat considerabil față de descrierea originală făcută de Cleckley. 
Deși criteriile DSM-III asigurau mai multe caracteristici de diagnostic 
decât pentru oricare altă tulburare de personalitate, s-a îngustat 
concentrarea tulburării la o populaţie de criminali mai probabil asociată 
cu păturile socioeconomice sărace, oprimate și dezavantajate (Halleck, 
1981; Meloy, 1988; Modlin, 1983). 

Atunci când criteriile DSM-III au fost aplicate deținuților, cercetătorii 
au descoperit că majorității acestei populaţii (50%-80%) i s-a pus 
diagnosticul de TPAS (Hare, 1983; Hart și Hare, 1988). Rezultate frapant 
de diferite au fost obținute când cercetătorii au folosit criterii de 
diagnostic care se asemănau mai mult cu cele tradiționale ale lui 
Cleckley, în care psihopatia era subliniată. De exemplu, când chestio- 
narul Hare's Psychopathy Checklist — Revised (PCL-R) a fost folosit, 
aproximativ 25% dintre deținuți se încadrau la psihopati (Hare, 1991; 
Hare et al., 1991). Într-un studiu pe 137 de femei dependente de cocaină 
care căutau tratament (Rutherford et al., 1999), mai mult de un sfert 
dintre femei au fost diagnosticate cu TPAS după criteriile DSM, dar 
doar 1,5% au fost diagnosticate cu un nivel moderat de psihopatie după 
PCR-R. Acest instrument se bazează pe evaluări clinice ale experților, 
nu pe autoraportări și include itemi cum ar fi: iresponsabilitatea, 
impulsivitatea, lipsa scopurilor realiste de lungă durată, comportament 
sexual promiscuu, probleme comportamentale timpurii, stil de viata 
parazit, insensibilitate și lipsă de empatie, afect superficial; lipsa re- 
mușcării sau a sentimentului de vinovăţie, nevoia de stimulare și 
susceptibilitate la plictiseală, simț grandios al aprecierii de sine și 
volubilitate asociată cu farmec superficial. 

Termenul psihopat a crescut în popularitate în ultimii ani ca un 
termen de diagnostic ce implică o psihodinamică particulară și chiar 
caracteristici biologice care nu sunt surprinse în criteriile TPAS din 
DSM-IV-TR (Tabel 17-1; American Psychiatric Association 2000) (Hart 
și Hare, 1998; Meloy, 1998; Meloy, 1995; Person, 1986; Reid et al., 1986). 
Această distincție este folositoare din punct de vedere clinic pentru că 
o persoană poate fi un psihopat fără să întrunească criteriile DSM-IV-TR 
pentru TPAS. Dimpotrivă, o persoană poate să întrunească criteriile 
DSM-IV-TR pentru TPAS, dar să nu fie un psihopat. 

Psihopatia definită de Hare (1991) subliniază caracteristicile enume- 
rate anterior, care intră pe de o parte în categoria trăsăturilor psihodina- 
mice / interpersonale și, pe de altă parte, în categoria actelor antisociale. 
Deși aceste componente sunt evident corelate, ele pot exista separat în 
unii indivizi (Livesley, 2003). 

Tabel 17-1, Criteriile DSM-IN-TR pentru tulburarea de personalitate antisocial’. 


A. Există un pattern pervaziv de desconsiderare și violare a drepturilor altora 
apărând de la vârsta de 15 ani, precum e indicat de trei (sau mai multe) dintre 
următoarele: 

(1) incapacitate de a se conforma normelor sociale în legătură cu 
comportamentele legale, indicată de comiterea repetată de acte care constituie 
motive de arest 

(2) incorectitudine, indicată de minţitul repetat, uzul de alibiuri, manipularea 
altora pentru profit sau plăcere personală 

(3) impulsivitate sau incapacitate de a plănui dinainte 

(4) irascibilitate și agresivitate, indicate de luptele sau atacurile corporale repetate 

(5) neglijență nesăbuită fata de siguranţa sa sau a altora 

(6) iresponsabilitate considerabilă, indicată prin incapacitatea repetată de a avea 
un comportament consecvent în muncă ori de a-și onora obligațiile financiare 

(7) lipsa de remușcare, indicată prin a fi indiferent sau a justifica de ce a făcut să 
sufere, a maltratat ori a furat de la altul. 

B. Individul este în etate de cel puţin 18 ani. 

C. Există dovada unei tulburări de conduită cu debut înainte de 15 ani. 

D. Comportamentul antisocial nu survine exclusiv în cursul schizofreniei ori unui 
episod maniacal. 


Sursă. Retipărit după Asociaţia Psihiatrică Americană, Manual statistic și diagnostic al 
tulburărilor mintale (Diagnostic and Statistical Manual of Mental Disorders, ediţia a 
patra, text revizuit, Arlington, VA, American Psychiatric Association, 2000). Copy- 
right, 2000, American Psychiatric Association. Folosit cu permisiune. 


Unii indivizi pot prezenta lipsă de empatie și insensibilitate, pot fi 
manipulanti și grandioși, dar pot să nu-și manifeste problemele com- 
portamentale pe acea componentă a constructului lui Hare. Ca principiu 
general totuși, psihopatia este mult mai severă atât în manifestările 
clinice, cât și în rezistența la tratament. Acești pacienţi au probabil 
diferente neuropsihologice substanţiale în comparaţie cu nonpsihopatii 
și pot fi mult mai lipsiţi de scrupule și mai incapabili de orice fel de 
atașament emoțional, cu excepția interacțiunii de tip sado-masochist 
bazată pe putere (Meloy, 1988). 

Criteriile DSM-IV-TR nu sunt folositoare în mod special în deter- 
minarea tratamentului. Cu pacienţii antisociali, clinicianul trebuie să 
determine în primul și primul rând dacă vreun pacient anume poate fi 
tratat în aceste circumstanțe. Această dilemă poate fi conceptualizată 
prin încadrarea prezentării antisociale ca o subcategorie a tulburării de 
personalitate narcisică (Kernberg, 1984, 1988; Meloy, 1988; 1995; Reid, 
1985). Într-adevăr, există o continuitate narcisică a patologiei antisociale 
care variază de la psihopatia cea mai primitivă în forma sa pură până 
la tulburarea de personalitate narcisică cu trăsături antisociale egosin- 

tonice si pana la narcisism, in care pacientul este realmente nesincer in 
procesul de transfer (Kernberg, 1984, 1998). 

Clinicienii vor întâlni multi pacienţi cu trăsături antisociale. Psihiatrul 
dinamic ar trebui să abordeze fiecare pacient ținând cont de acest 
continuum narcisic. Utilizând înțelegerea dinamică, precum și diag- 
nosticul atent (discutate mai târziu în acest capitol) legate de psihopatie 
și patologia narcisică și antisocială, clinicienii pot lua o decizie informată 
dinamic dacă pacientul este tratabil și dacă condiţiile garantează efortul 
terapeutic. În acest capitol, termenul psihopat este folosit selectiv pentru 
a numi subgrupul de pacienţi reuniți de criteriile Hare PCL-R și 
descrierile psihodinamice ale lui Meloy (1988, 1995) și Person (1986). 
Termenul de pacienți antisociali este folosit generic pentru a descrie 
pacienţii aflați de-a lungul acestui continuum având grade variate de 
comportament antisocial. 


17.1 Epidemiologie 


Un conţinut considerabil de cunoștințe a fost acumulat în ceea ce 
privește epidemiologia TPAS (Cadoret, 1986), care are o prevalenta de 
2%-3% pe durata vieții populaţiei din Statele Unite. Persoane cu aceasta 
tulburare se găsesc adesea în zone sărace, centrale ale orașelor și pot 
abandona liceul înainte de absolvire. Apare o alunecare negativă în 
cursul vieţii indivizilor antisociali (Person, 1986) care încearcă să obțină 
bani ușor în mod repetat până când „ard complet“ pe la vârsta mijlocie, 
de obicei în asociere cu alcoolismul sever și extenuarea (Halleck, 1981). 
Chiar dacă impulsivitatea se ameliorează cu vârsta, totuși ei continuă 
să lupte cu munca, activitățile parentale și partenerii de viata (Paris, 
2003). Unii mor prematur. 

Există o corelaţie izbitoare între patologia personalității antisociale 
și abuzul de substanţe (Cadoret, 1986; Halleck, 1981; Meloy, 1988; 
Modlin, 1983; Reid, 1985; Vaillant, 1983). Gândirea curentă asupra 
intercorelării celor două este că ele adesea coexistă, dar că fiecare are o 
etiologie separată (Cadoret, 1986; Reid, 1985; Vaillant, 1983). De ase- 
menea, este bine stabilit că activitatea criminală este intim legată de 
abuzul de substanţe (Holden, 1986). Dintre infractori, 52%-65% făceau 
abuz de droguri. 

În general, se presupune că pacienţii cu probleme antisociale sunt 
bărbați și într-adevăr rata pentru TPAS variază între 4:1 și 7,8:1 (Cadoret, 
1986). Legături familiale între psihopatie și tulburarea de somatizare 
(isterie) au fost documentate pe larg (Cadoret, 1978; Cloninger și Guze, 
1975; Cloninger et al., 1974; Woerner și Guze, 1968). O explicație propusă 

pentru această corelaţie este că sexul influențează dacă indivizii cu 
tendinţe de personalitate isterice sau histrionice vor dezvolta personalitate 
antisocială sau tulburare de somatizare (Lilienfeld et al., 1986). 

Psihopatia poate să apară și apare la paciente, cu toate că este mult 
mai frecventă printre bărbaţi. Clinicienii pot trece cu vederea diag- 
nosticul la femei datorită stereotipiilor de rol sexual. O femeie seducă- 
toare și manipulativă care manifestă activitate antisocială considerabilă 
este mai probabil să fie etichetată ca isterică, histrionică sau borderline. 
O pacientă de 19 ani spitalizată a fost implicată în comportamente 
antisociale intense, printre care: omorârea unui bărbat, despre care a spus 
că ar fi încercat să o violeze, furt, minciună și subminarea tratamentului 
altor pacienţi. La un moment dat, în timpul spitalizării, ea a convins doi 
pacienți să-i spargă geamul cu o rangă și să o ajute să evadeze. După ce 
a zburat cu avionul de-a lungul țării împreună cu cei doi bărbaţi 
(folosind cardurile de credit ale părinţilor ei), ea i-a abandonat pe aceștia 
fără bani într-un aeroport. Tratamentul ei a ajuns într-un punct critic 
când a declanșat un incendiu în camera ei, amenințând astfel siguranța 
tuturor din spital. Pentru că această pacientă era atrăgătoare, seducătoare 
și nu fără farmec interpersonal, medicii ei îi tot acordau circumstanțe 
atenuante. Unii chiar vedeau atitudinea ei mai degrabă ca o exprimare 
a „depresiei“ decât ca patologie antisocială. Totuși ea a îndeplinit atât 
criteriile DSM-IV (American Psychiatric Association, 1994) pentru TPAS, 
cât și criteriile psihodinamice pentru psihopatie. 

Această tendință de a diagnostica greșit femeile cu comportament 
antisocial este în schimbare (Reid, 1985) pe măsură ce acestea se bucură 
de libertăţi sociale în creștere. Din ce în ce mai multe femei își modifică 
stilul de viata spre modele traditional masculine și astfel sunt mai 
susceptibile să fie diagnosticate cu TPAS. Diferenţele legate de sex in 
diagnosticarea tulburărilor de personalitate s-au bucurat de puțină 
atenţie în cercetările tulburărilor de personalitate. Totuși cercetarea a 
665 de studenţi a arătat o legătură între trăsăturile tradițional masculine 
și tendinţele antisociale (Klonsky et al., 2002). Unele speculaţii privesc 
faptul că tulburarea de personalitate histrionică poate fi o variantă 
feminină a psihopatiei, în timp ce TPAS este o variantă masculină. 
Cercetările nu au reușit să dovedească această diferenţă și viitoare studii 
sunt evident necesare (Cale și Lilienfeld, 2002), 


17.2 Înţelegere psihodinamică 


O abordare cuprinzătoare a TPAS trebuie să înceapă cu recunoaș- 
terea faptului că factorii biologici contribuie în mod evident la etiologia 

$i patogenia acestei tulburări. Studiile pe gemeni oferă dovezi con- 
vingătoare că factorii genetici influențează dezvoltarea psihopatiei 
(Cadoret, 1986). Concordanta pentru criminalitate, de exemplu, este de 
două-trei ori mai mare pentru gemenii monozigoti decât pentru geme- 
nii dizigoti (Christiansen, 1977; Wilson și Herrnstein, 1985). 

De fapt, TPAS apare ca o tulburare șablon cu care se examinează 
interacțiunea între gene și mediu. Cercetările arată că vulnerabilitatea 
genetică, influențată de factori adverși de mediu, poate conduce la 
comportamente antisociale sau criminale (Cadoret et al., 1995; Caspi et 
al., 2002; Foley et al., 2004; Hodgins et al., 2001; Raine et al., 1996, 1997). 
În studiul „Dunedin Multidisciplinary Health and Development” (Caspi 
et al., 2002), s-a urmărit prospectiv un grup de 1 037 de copii, la vârstele 
de 3, 5, 7, 9, 11, 13, 15, 18 și 21 de ani. La vârsta de 26 de ani au fost 
contactaţi 96% dintre indivizii esantionului pentru a fi evaluati. Între 
vârstele de 3 și 11 ani, 8% au fost maltratati „sever“, 28% „probabil“ 
maltratati și 64% nu au fost maltratati. Maltratarea a fost definită ca 
respingere maternă, pierdere repetată a ingrijitorului principal, 
disciplină dură, abuz fizic și abuz sexual. Investigatorii au stabilit că un 
polimorfism funcțional al genei responsabile de enzima mono- 
amin-oxidază-A (MAO-A), care metabolizează neurotransmitatorul, 
moderează efectul maltratării. Pacienţii de sex masculin cu o activitate 
scăzută a genotipului MAO-A, care au fost maltratati în copilărie, 
prezentau scoruri antisociale ridicate. Pacienţii de sex masculin cu o 
activitate crescută a genotipului MAO-A nu prezentau scoruri anti- 
sociale ridicate, chiar dacă au avut experienţe de maltratare în copilărie. 
Dintre pacienții de sex masculin cu o activitate scăzută a genotipului 
MAO-A, dar și cu experiențe severe de maltratare, 85% au dezvoltat 
comportament antisocial. Descoperirile acestui studiu au fost verificate 
de Foley et al. (2004), în studiul lor pe tulburare de conduită cu 514 
gemeni de sex masculin având vârste între 8 și 17 ani. Aceste studii 
arată că genotipul modelează sensibilitatea copiilor la stresorii din 
mediul înconjurător și că o combinaţie între vulnerabilitatea genetică și 
experiențele negative poate produce un comportament antisocial. 

Un alt studiu despre interacțiunea dintre gene și factorii de mediu 
arată că, pentru fraţii din aceeași familie, mediul înconjurător diferit 
poate avea un impact substanţial în dezvoltarea comportamentului 
antisocial. Reiss et al. (1995, 2000) au studiat 708 familii cu cel puţin doi 
frați adolescenţi de același sex, în mai multe variante. Nouăzeci și trei 
dintre familii au avut gemeni monozigoti, 99 au avut gemeni dizigoti, 
95 au avut frați buni crescuți de părinţii naturali, 181 au avut frați buni 
cu un părinte recăsătorit, 110 au avut fraţi vitregi cu un părinte comun 
și 130 au avut fraţi vitregi fără părinţi comuni. Date despre stilul de 
creștere al copiilor au fost adunate cu ajutorul înregistrărilor video și 
chestionarelor. Aproximativ 60% din variația comportamentului anti- 

social al adolescentului ar putea fi pusă pe seama comportamentului 
parental negativ și conflictual, îndreptat direct către adolescent. 

Investigatorii sugerează că anumite trăsături ereditare ale copiilor 
evocau un stil parental aspru și inconstant. Prin contrast, frații fără 
aceste trăsături ereditare nu au evocat comportamente parentale 
negative, și acești frați păreau să aibă parte de un efect protector când 
un comportament parental aspru era atintit asupra celuilalt frate. Reiss 
et al. (2000) au descoperit că reacția familiei la aceste trăsături ereditare 
putea să ia una dintre cele patru forme: 1) exacerbarea atitudinilor 
negative ale copilului, 2) îmbunătățirea trăsăturilor „de dorit“ ale 
copilului, 3) protejarea copilului de rezultatele negative legate de 
comportamentul dificil sau 4) tendința părinților de a se retrage din 
faţa copilului dificil în încercarea de a proteja fratele cu șanse mai 
bune. Ei au arătat că „codarea informaţiei genetice în procesele de 
familie poate rivaliza ca importanţă și poate ajuta în tandem cu mult 
mai bine cunoscutul proces de codare al ARN-ului — transductia 
intracelulară a informaţiei genetice spre drumul către sinteza proteică“ 
(p. 386). 

Dovezile despre caracteristicile substanțelor biologice, de asemenea, 
se acumulează pentru TPAS. Nivelul de acid 5-hidroxiindolacetic 
(5-HIAA) este semnificativ scăzut la copiii care provin din familii cu 
antecedente de TPAS fata de cei care nu au astfel de antecedente în 
familie (Constantino et al., 1997). De asemenea, există legături frapante 
între responsivitatea scăzută a sistemului nervos autonom și riscul 
pentru dezvoltarea unui comportament criminal (Brennan et al., 1997; 
Raine et al., 1990, 1995). De fapt, responsivitatea crescută a sistemului 
nervos autonom pare să aibă rol protector împotriva comportamentului 
criminal, așa cum s-a observat în studiile de urmărire prospective pe 
adolescenţi. Din perspectiva psihodinamică, indivizii care au standarde 
puternic internalizate pentru bine și rău — adesea asociate cu un 
Supraeu și un Eu ideal — pot experimenta anxietatea și responsivitatea 
autonomă crescută sub forma sentimentului de vină, atunci când își 
încalcă acele standarde morale. 

Deficite neuropsihologice variate din copilărie pot, de asemenea, să 
inducă dezvoltarea TPAS. De exemplu, copiii cu tulburare 
hiperkinetică și de deficit de atenţie au un risc semnificativ mai mare 
pentru a dezvolta TPAS (Mannuzza et al., 1998). Băieţii care sunt 
expuși prenatal la deficiențe nutritive materne severe în primul sau/și 
în al doilea trimestru de sarcină au un risc crescut pentru TPAS 
(Neugebauer et al., 1999). Folosind imagini structurale de rezonanţă 
magnetică, Raine et al. (2000) au descoperit că pacienţii cu personalitate 
antisocială au avut o reducere de 11% a volumului substanţei cenușii 
prefrontale fata de subiecţii sănătoși, subiecții de control psihiatrici și 
26 de subiecți cu dependenţă de substanţe. Investigatorii au sugerat că 

deficitul structural poate fi legat de excitatia autonomă scăzută, lipsa 
conștiinței și dificultatea decizională tipică indivizilor antisociali și 
psihopati. 

Multe dintre aceste studii nu fac diferenta intre psihopatie si TPAS, 
dar se adună tot mai multe dovezi care documenteaza diferențele 
anatomice și funcționale caracteristice psihopatilor. Douăzeci și cinci de 
psihopati au fost comparati cu 18 subiecți cu tulburare de personalitate 
borderline și 24 de subiecți de control (Herpertz et al., 2001). Psihopatii 
au fost caracterizați de o responsivitate electrodermală scăzută, absența 
reflexului Moro și expresivitate facială scăzută. Cercetătorii au conchis 
că indivizii psihopati au o lipsă marcată a fricii ca răspuns la evenimente 
și un deficit general al procesării informației afective. Hiporespon- 
sivitatea emoțională a fost izbitoare și foarte specifică pentru psihopati. 
in alt studiu condus de Raine et al. (2003), 15 barbati cu scoruri inalte 
ale psihopatiei au fost comparati cu 25 de subiecti de control in ceea ce 
priveste corpul calos. Cei cu psihopatie au avut o crestere semnificativa 
statistic a volumului substanţei albe a corpului calos la fel ca și a 
lungimii acestuia. Ei au demonstrat, de asemenea, o reducere de 15% a 
latimii corpului calos și o conectivitate funcțională crescută inter- 
emisferică. Investigatorul a indicat că procesele de dezvoltare neuronală 
atipică implicate în oprirea migrării axonale timpurii sau mielinizarea 
crescută a substanţei albe pot fi responsabile de aceste anomalii ale 
corpului calos în psihopatie. 

Un studiu prospectiv, elegant alcătuit (Johnson et al., 1999) a de- 
monstrat că neglijenta și abuzul fizic din copilărie (dar nu abuzul 
sexual) pot induce o prevalenţă crescută a simptomelor antisociale la 
adult. Deși este bine știut că experienţele de abuz din copilărie pot 
induce simptome de TPAS la adulți, etiologia nu poate fi redusă la 
formula simplă că victimele devin persecutori. Într-un studiu (Luntz și 
Widom, 1994), 86% dintre copiii care au fost abuzati și neglijati nu au 
dezvoltat TPAS ca adulţi, in timp ce 7% dintre cei care nu prezentau un 
astfel de istoric au dezvoltat TPAS. De asemenea, într-un studiu pe 85 
de femei încarcerate (Zlotnick, 1999), abuzul din copilărie nu a fost 
asociat cu TPAS. 

Caracteristicile ereditabile ale unui copil, adesea compuse din leziuni 
cerebrale perinatale, pot crea dificultăți specifice în creșterea acestuia. 
Copilul poate fi greu de domolit și acestuia îi poate lipsi responsivitatea 
afectivă normală la care părinţii se așteaptă. În unele cazuri, părinţii pot 
deja să aibă tendinţe abuzive din cauza propriilor psihopatologii; alții 
pot deveni treptat nerăbdători și iritati pe măsură ce observa că copilul 
nu răspunde așa cum și-ar fi dorit ei. Meloy (1988) a observat două 
procese diferite care apar adesea în dezvoltarea indivizilor antisociali. 
Unul dintre acestea este o profundă detasare de orice fel de relationare 
sau experiență afectivă în general. Celălalt proces constă într-o abordare 

mai legată de obiect, caracterizată de încercări sadice de relationare cu 
ceilalți pentru exercitarea puterii și capacității de distrugere. Există, de 
asemenea, o problemă semnificativă în internalizarea celorlalți din cauza 
deficitelor genetice/biologice ale copilului și mediului de acasă 
nefavorabil, în care copilul s-a născut. 

Deficitul serios de internalizare al psihopatului duce în mod evident 
la un eșec masiv de dezvoltare a Supraeului — particularitatea clasică, 
în sens dinamic, a psihopatului. Absența oricărui simț moral la acești 
indivizi este una dintre însușirile descurajante care îi fac să pară lipsiţi 
de umanitate. Singurul lor sistem de valori care are cât de cât im- 
portanță este exercitarea unei puteri agresive și singurele lor urme de 
dezvoltare a Supraeului pot fi precursorii Supraeului sadic (sau obiecte 
ale Sinelui străine) manifestati prin comportamentul lor sadic și crud 
(Kernberg, 1984). 

Pacienţii de grad mai înalt, care nu se încadrează în categoria „pură“ 
a psihopatiei, pot prezenta lacune ale Supraeului (Johnson, 1949). Acești 
indivizi, datorită unor factori constitutionali mai favorabili și expe- 
riențelor de mediu din timpul perioadei de creștere, au o oarecare 
aparenţă de conștiință, dar cu arii circumscrise în care Supraeul nu pare 
să funcționeze. Unii dintre acești indivizi au fost într-un mod subtil sau 
mai putin subtil încurajați în comportamentul lor antisocial de către 
unul sau ambii părinți. 


Allen, un băiat de 10 ani, este internat în spital de către părinții lui. Pe parcursul 
interviului de la internare cu psihiatrul și asistentul social, părinţii săi au descris un 
istoric îndelungat al unui comportament agresiv. Allen s-a bătut în mod repetat cu 
colegii la școală, a fost implicat în acte minore de vandalism asupra proprietăților 
vecinilor și a refuzat să-și asculte părinţii. Tatăl lui Allen a descris incidentul care a 
dus în final la spitalizarea acestuia: „O persoană mai în vârstă conducea mașina prin 
dreptul casei noastre. Allen era în grădină cu arcul și săgețile sale. Deși bărbatul 
conducea cu aproximativ 60 km/h, Allen a fost în stare să tragă o săgeată prin 
parbrizul mașinii, lovindu-l pe șofer în ochi. Trebuie să recunoasteti că a fost o 
lovitură destul de bună“. În timp ce un zâmbet a incoltit pe buzele tatălui lui Allen, 
o expresie confuză se citea pe fata lui Allen. 


Infractorii intelectuali adesea se încadrează în această categorie a 
lacunelor Supraeului. Structura lor de personalitate narcisică le-a permis 
să reușească, dar anumite probleme la nivelul conștiinței pot eventual 
să se manifeste printr-un comportament antisocial observat de către 
ceilalți. Este important în acest context să se facă distincția dintre un 
comportament antisocial și o personalitate antisocială adevărată. Com- 
portamente de natură antisocială pot să se nască dintr-o presiune 
iscoditoare, dintr-un conflict nevrotic sau dintr-o gândire psihotică. În 
aceste cazuri, nu are nici o legătură cu TPAS. 


17. Grupa B. Tulburări de personalitate 485 


Un alt aspect al patologiei Eului mai caracteristic unui psihopat 
adevarat decat unei forme narcisice de nivel mai inalt este o lipsa 
completa de justificare morala sau rationalizare a comportamentului 
antisocial (Meloy, 1988). Confruntati cu propriul lor comportament 
antisocial, psihopatii raspund, de obicei, cu siguranta de sine ca victi- 
mele actelor lor antisociale au primit ceea ce meritau. De asemenea, 
psihopafii aleg adesea să mintă sau să evite să-și asume orice fel de 
responsabilitate pentru comportamentul lor. 


DI HH era un bărbat de 23 de ani care a fost internat nevoluntar, pe termen lung, 
printr-o decizie judecătorească. La putin timp după internare, el a fost văzut de către 
un consilier și a avut loc următorul dialog: 


CONSILIERUL: Ce vă aduce la spital? 

Dt HH: Tribunalul. 

CONSILIERUL: Cum asa? 

DL HH: Am fost implicat într-un accident de mașină și prietenul meu cel mai 
bun a murit accidental. 

CONSILIERUL: Cum s-a întâmplat? 

Dt HH: Conduceam mașina liniștit și mașina din fata mea a frânat brusc. Am 
lovit cu putere în partea din spate a mașinii lui, iar arma mea din torpedoul mașinii 
s-a descărcat accidental și l-a împușcat în cap pe prietenul meu. 

CONSILIERUL: De ce aveati o armă acolo? 

Dt HH: Trebuie să ai armă în cartierul în care stau eu. Trebuie să mă protejez. 
Sunt o mulțime de traficanţi de droguri pe acolo. 

CONSILIERUL: De ce a decis tribunalul internarea dumneavoastră în spital ca 
rezultat al acestui accident? 

Dt HH: Bună întrebare. 

CONSILIERUL: Aveţi vreun fel de probleme emoționale? 

DL HH: Nu, sunt foarte bine mersi. 

CONSILIERUL: Aţi avut alte probleme cu legea? 

DL HH: Nu a fost vina mea nici altă dată. Prietenii au furat o mașină de spălat 
dintr-o spălătorie și au lăsat-o în fata casei mele ca să îmi facă o glumă. Poliţia a 
crezut că eu am furat-o și m-a arestat. 


Această negare a responsabilitatii de către dl HH arată absenţa oricărui fel de 
îngrijorare fata de „prietenul său cel mai bun” și incapacitatea de a recunoaște 
propriile probleme care au contribuit la această situaţie. Acest caz subliniază 
dificultățile cu care se confruntă terapeutii în tratarea pacienţilor antisociali, din 
cauza faptului că aceștia externalizează toate problemele. 


Comportamentul antisocial sau psihopat este cel mai bine carac- 
terizat ca fiind varianta primitivă a continuum-ului tulburării de 
personalitate narcisică (Kernberg, 1984, 1998; Meloy, 1988, 1995). Figura 
17-1 ilustrează acest continuum. La baza continuum-ului se găsesc 

Comportament antisocial ca parte componentă a nevrozei simptomatice 


Tulburare de personalitate nevrotică cu trăsături antisociale 


Comportament antisocial în cadrul altor tulburări de personalitate 


Tulburare de personalitate narcisică cu comportament antisocial 


Sindrom narcisic malign 


Tulburare de personalitate antisocială /psihopatie 


Figura 17-1. Continuum-ul comportamentului antisocial și psihopatic. 
Sursă. Bazat pe Kernberg, 1998. 


indivizii psihopati care nu pot concepe altruismul la ceilalți și care sunt 
total incapabili să investească în relaţii care nu pot fi exploatate. 
Următorul nivel al continuum-ului implică narcisismul malign, carac- 
terizat de sadism egosintonic și orientare paranoida. Persoanele din 
această categorie diferă de indivizii psihopafi prin faptul că aceștia au 
o oarecare capacitate de a fi loiali și de a-și face griji pentru ceilalți. De 
asemenea, ei pot să realizeze că și persoanele din jurul lor pot avea 
convingeri morale. A treia categorie de jos în sus în cadrul conti- 
nuum-ului include pacienţii cu tulburare de personalitate narcisică, care 
manifestă comportament antisocial. Acești indivizi nu au componenta 
sadică sau cea paranoică, caracteristică narcisistului malign, dar pot 
exploata alte persoane fără probleme, pentru a-și atinge scopurile. 
Totuși ei pot să simtă vină sau să-și facă griji uneori și pot fi capabili să 
facă planuri realiste pentru viitor. Dificultatea lor de a se implica în 
relații de obiect profunde poate fi reflectată în ceea ce pare să fie 
comportament antisocial. Urmărind evoluţia graficului, întâlnim 
comportamentul antisocial în alte tulburări de personalitate, cum ar fi 
borderline, histrionică sau cea paranoida. Aceste fenomene au loc la 
indivizi cu structuri ale Supraeului mult mai dezvoltate. La vârf găsim 
indivizii cu caracteristici nevrotice care pot avea comportamente 
antisociale izvorâte dintr-un sentiment de vină, în speranţa că vor fi 
prinși și pedepsiți. Toate variațiile tulburărilor de personalitate narcisice 
și antisociale pot fi prezente la indivizii care sunt fermecători și 
manipulativi, de o asemenea manieră încât îi pot trage adesea pe alţii 
pe sfoară. 

Diferentierea psihodinamică a pacientului narcisic tratabil cu 
trăsături antisociale de nivel mai înalt, fata de psihopatul adevărat 
netratabil este o abordare foarte complicată si din cauza tendinței 
tuturor pacienţilor antisociali de a induce în eroare clinicienii. Sunt 
foarte puţine studii care pot ajuta clinicianul în realizarea acestei 
diferențieri, dar în cele ce urmează, voi examina unele dintre criteriile 
care pot fi folositoare în stabilirea capacităţii acestui pacient de a fi tratat 
sau nu, 


17.3 Abordări terapeutice 


17.3.1 Tratamentul în spital 


Există un consens larg că pacienții cu comportament antisocial serios 
nu beneficiază de pe urma unei abordări terapeutice exclusiv prin psiho- 
terapie în ambulatoriu (Frosch, 1983; Gabbard și Coyne, 1987; Meloy, 
1995; Person, 1986; Reid, 1985). O anumită formă de institutionalizare 
este necesară chiar și pentru îmbunătățirile modeste. Dacă este implicată 
în tratament și psihoterapia, aceasta trebuie să înceapă într-un mediu 
supravegheat 24 de ore din 24. Acești indivizi orientati către acțiune nu 
vor conștientiza niciodată propriile stări afective atâta timp cât au 
posibilitatea să-și elibereze impulsurile prin comportament. Doar atunci 
când sunt constrânși să rămână spitalizati, personalul medical va putea 
observa manifestarea emoțiilor, cum ar fi anxietatea sau golul interior 
(Frosch, 1983; Person, 1986). Când acești pacienţi sunt integrați în 
programe de tratament de zi, se raportează rate mari de renunțare la 
tratament (Karterud et al. 2003). 

Decizia de spitalizare a pacienţilor antisociali în unităţi obișnuite de 
psihiatrie care au pacienți cu o varietate mare de diagnostice duce, de 
obicei, la regrete. Comportamentul agresiv al psihopatului poate 
interfera serios cu tratamentul altor pacienţi și poate aduce programele 
terapeutice într-o atmosferă de haos. Acești pacienţi vor fura de la alti 
pacienți, îi vor exploata sexual și îi vor ataca pe aceștia; de asemenea, 
vor minţi și ridiculiza personalul medical, vor aduce pe ascuns droguri 
și băutură în spital, vor ridiculiza tehnicile terapeutice și vor corupe 
membri ai personalului să participe la activități necinstite și lipsite de 
etică. Unii vor distruge în mod sistematic orice fel de alianţă terapeutică 
pe care alti pacienţi au stabilit-o cu membrii personalului medical. 


DI Il, un bărbat de 46 de ani, preot, a fost obligat de către superiorii săi clerici 
să se interneze pentru tratament, deoarece comportamentul său producea haos în 

interiorul congregatiei. Acesta a sedus câteva femei care frecventau biserica sa și s-a 
delectat cu „subminarea credinței lor“, sfidând chiar principiile de bază ale credinței 
acestora. Modele similare de comportament și relaţii de obiect au apărut și pe 
parcursul spitalizării. DI II era tăcut în majoritatea întâlnirilor de grup, dar încet el 
a „otrăvit“ atmosfera, devalorizând personalul medical prin discuţiile personale pe 
care le avea cu ceilalți pacienţi, erodând în mod sistematic încrederea pacienților în 
tratament. El a abordat pacientele și personalul medical de sex feminin ca pe niște 
cuceriri și chiar și atunci când acting-out-ul său sexual era blocat de structura unității 
spitalicești, el a găsit alte modalități de a domina și a umili persoanele de sex 
feminin. Adesea glumea cu alti pacienţi despre meritele „sexuale“ ale diferitelor 
asistente sau doctorite din clinică si devaloriza expertizele tuturor membrilor 
personalului medical indiferent de sex, 

Tratamentul său a luat sfârșit atunci când acesta a plănuit și executat o fugă pe 
ascuns cu o pacientă din clinică. Chiar și la câteva luni după plecarea dlui II, 
impactul lăsat de acesta încă își făcea simțită prezenţa în îndoiala pacienților cu 
privire la beneficiile tratamentului — o neîncredere care a fost alimentată de 
remarcile și acțiunile acestuia. 


Psihopatii mai inteligenți și sofisticati pot prezenta altfel de probleme 
în mediul spitalicesc. Pentru că ei sunt conștienți că spitalizarea este o 
soluție mult mai confortabilă decât închisoarea, încearcă să îi păcălească 
pe medici că tratamentul este foarte eficient. Acești pacienți pot fi foarte 
fermecători și pot convinge personalul medical că pot fi externati mai 
devreme decât era stabilit inițial. Modificările comportamentale ale 
pacienţilor antisociali, care apar pe parcursul spitalizării, nu se păstrează 
de obicei și după externare (Frosch, 1983). Acești pacienţi trec de obicei 
prin tratament fără să fie „atinși“ de acesta. Când revin, dupa ce au fost 
externațţi, la comportamentul lor antisocial anterior, membrii personalu- 
lui medical se pot simţi revoltați, din cauza faptului că au fost inselati 
de către acești pacienți. 

Pentru a evita irosirea unor cantități mari de timp, bani și energie, 
medicii din spital trebuie să decidă care pacienţi antisociali ar merita o 
spitalizare psihiatrică. Există un consens larg acceptat că psihopatii 
adevăraţi nu au ce căuta în clinicile psihiatrice obișnuite, pentru că ei 
nu pot avea nici un fel de beneficiu de pe urma unui tratament, probabil 
datorită faptului că ei au tendința să transforme această experienţă într-o 
situație de exploatare de genul „vulpea în coteful găinilor“. Unităţi 
psihiatrice speciale, cum ar fi cele din închisori (Kiger, 1967; Sturup, 
1968), programe rezidențiale comunitare nonmedicale (Reid și Solomon, 
1981) sau programe în sălbăticie (Reid, 1985), s-au bucurat de un 
oarecare succes cu pacienţii psihopati si sunt în general văzute ca unică 
șansă pentru cei aflați în această categorie diagnostică. 

În aceste instituții specializate, cum ar fi Institutul Patuxent din 
Maryland sau Institutul Herstedvester din Danemarca, tratamentul 

psihopatiei este accentuat de omogenitatea mediului inconjurator. 
Aceste programe se bazează foarte mult pe confruntările pe perechi in 
cadrul grupului. Alţi psihopati sunt obișnuiți cu tehnicile de fraudare 
prin manipulare; când aceștia sunt confruntati în mod insistent, eficiența 
lor este neutralizată. Aceste programe implică, de asemenea, o structură 
fixă cu reguli clare și impuse rigid. Consecințele încălcării oricărei reguli 
sunt implementate rapid fără nici un fel de permisiune pentru târguieli 
sau explicații din partea pacientului (Reid, 1985; Yochelson și Samenow, 
1977). Totuși, când aceste programe de tratament în detenție pentru 
psihopati au fost studiate, beneficiile au fost departe de a fi clare (vezi 
D'Silva et al., 2004; Rice et al., 1992). 

Pe măsură ce aceste instituții au stabilit un control asupra vieților 
acestor pacienți și au blocat canalele obișnuite pentru descărcarea 
afectelor neplăcute prin acțiune, ei pot începe să-și accepte propriile 
stări de anxietate și agresivitate. Răspunsurile previzibile și consecvente 
ale personalului medical la orice încercare de a sparge sistemul produc 
frustrare la fiecare demers. Aceste programe depind de mandatarea 
judecătorească, deoarece pacienții vor dori să părăsească instituția de 
îndată ce sentimentele neplăcute apar încet în conștiința acestora. 

Un mic grup de pacienţi cu trăsături antisociale, de obicei cei cu 
tulburări de personalitate borderline sau narcisică, poate beneficia de o 
spitalizare voluntară într-o secție de psihiatrie generală (Gabbard și Coyne, 
1987). Totuși diferențierea acestora de psihopatul adevărat poate fi dificilă 
din cauza reacțiilor de contratransfer intense produse de pacienții 
antisociali. Profesioniștii de sănătate mintală, prin natura meseriei lor, sunt 
înclinați să fie caritabili și amabili față de cei pe care îi tratează. Ei sunt 
predispuși să acorde pacienților prezumția de nevinovăție și să-i vadă ca 
fiind cât de cât tratabili oricât de rezistenți ar părea. Această tendință poate 
conduce terapeutii să minimizeze importanța răutății pacienţilor psihopati 
și să presupună că comportamentul lor antisocial chiar este „un strigăt de 
ajutor“. Membrii personalului medical din spital, în mod special, au o 
tendință de a se vedea capabili să trateze pacientul care este netratabil. Ei 
pot acorda o energie extraordinară încercării de a relationa cu pacientul, 
care nu are nici un fel de interes în acest fel de relații. În această încercare, 
ei pot ajunge la o coluziune cu tendința acestor pacienți de a minimiza 
extinderea comportamentului lor antisocial și patologia Supraeului lor. 
Un aspect al acestei negări de contratransfer este că clinicienii pot sub- 
diagnostica psihopati, văzându-i astfel într-o formă mai tratabilă decât 
sunt ei în realitate. De exemplu, într-un studiu, doar jumătate dintre 
pacienţii care întruneau criteriile DSM-III-R (American Psychiatric 
Association, 1987) pentru TPAS au primit acest diagnostic (Gabbard și 
Coyne, 1987). 

Subdiagnosticarea poate rezulta din faptul că acești pacienţi sunt 
văzuţi mai degrabă ca narcisiști decât ca psihopati, ca imaturi — cu o 

structură de caracter care nu este încă bine „formată“, sau drept consu- 
matori de substanțe ca primă cauză. De fapt, consumul de substanţe 
poate fi folosit ca o scuză chiar de către aceștia. În unele cazuri, medicii 
pot fi de acord cu această scuză, aducând argumentul că faptele 
pacientului s-au produs doar atunci când se aflau sub influența 
drogurilor sau alcoolului, deci pacientul nu ar trebui să fie văzut ca un 
antisocial. Acești medici vor spune că tratarea acestui consum de 
substanţe va elimina comportamentul antisocial. Acest punct de vedere 
nu ia în considerare întrepătrunderea mare care există între psihopatie 
și consumul de substanţe, așa cum a fost descris mai sus. Mai mult, 
unele studii au arătat că un diagnostic de consum de substanțe 
comorbid nu îmbunătățește perspectivele psihopatului pentru modi- 
ficări psihologice (Gabbard și Coyne, 1987; Woody et al., 1985). 

Din cauza posibilității contaminării contratrasferentiale în diferen- 
tierea dintre pacientul antisocial tratabil si psihopatul adevărat, criteriile 
obiective sunt esențiale pentru stabilirea acestei diferențieri. Se știe că 
nu te poți baza pe „flerul“ legat de diferite trăsături bune ale anumitor 
pacienți. Într-un studiu pe pacienţi spitalizati cu trăsături antisociale, 
au fost identificaţi trei factori de răspuns relativ bun la tratament pentru 
acești pacienţi aflați într-o clinică psihiatrică generală (Gabbard și 
Coyne, 1987) (Tabel 17-2). 

Așa cum s-a discutat mai sus în acest capitol, prezența unui 
diagnostic pe Axa I de episod depresiv major elimină (conform defini- 
ției) prezenţa unei psihopatii adevărate. Pacienţii care întrunesc criteriile 
pentru o depresie pe Axa I au o oarecare dezvoltare a Supraeului și o 
anumită capacitate, chiar dacă minimă, pentru remușcări. În mod 
similar, prezența anxietatii presupune o anumită îngrijorare a paci- 
entului în legătură cu comportamentul său și consecințele acestui 
comportament. În cele din urmă, prezenţa pe Axa I a unui diagnostic 
de psihoză, cum ar fi mania, sugerează că un tratament farmacologic 
poate îmbunătăți prognosticul. Este bine cunoscut faptul că indivizii 
aflaţi în plin episod maniacal prezintă adesea un comportament 
antisocial. 

Tratamentul farmacologic nu s-a dovedit eficient pentru psihopatul 
adevărat (Halleck, 1981). Același studiu schiteaza câţiva factori de 
răspuns negativ la tratament pentru acești pacienți (vezi Tabelul 17-2). 
Atunci când nu există altă soluție pentru menţinerea unui tratament la 
pacienţii psihopati, ei pot beneficia de o spitalizare nevoluntară într-o 
instituție specializată. Psihopatii care sunt obligaţi să accepte tratament 
spitalizat ca o alternativă la detenție vor exploata pur și simplu opor- 
tunitatea de a putea înșela personalul medical, care oricum este mai 
degrabă dornic să vadă acești pacienţi ca fiind bolnavi sau „dizabilitați“ 
decât să-i vadă ca pe niște criminali care au nevoie să fie pedepsiţi. În 
aceste condiţii, pacienţii fie vor „distruge“ clinica, fie vor trece pur și 

Tabel 17-2. Factori de răspuns pozitiv sau negativ la tratamentul într-o clinică psihiatrică generală. 


Răspuns negativ 

Antecedente de arest pentru infracțiune 
Antecedente de minciuni și înșelăciuni repetate 
Situaţii legale nerezolvate la momentul internării 
Antecedente de condamnări pentru infracțiune 
Spitalizare forțată ca alternativă la închisoare 
Antecedente de violenţă fata de alţii 

Diagnostic pe Axa 1 de leziune organică cerebrală 


Răspuns pozitiv 

Prezența anxietăţii 

Diagnostic pe Axa I de depresie 

Diagnostic pe Axa I de psihoză, altul decât depresie sau sindrom organic cerebral 


Notă. Bazat pe Gabbard și Coyne, 1987. 


simplu prin etapele tratamentului fără nici un efect. Mulţi pacienţi vor 
folosi spitalul pentru „a se ascunde“ de o situaţie juridică nerezolvată 
care presupune prezentarea în instanță. Antecedente serioase de 
violență pot prevesti un răspuns slab la tratament, din cauza faptului 
că atunci când acești pacienţi devin frustrati pot apela la violenţă, fie 
împotriva personalului medical, fie împotriva altor pacienţi. De 
asemenea, un deficit organic cerebral serios poate interfera cu abilitatea 
pacientului de a înţelege și de a putea beneficia de feedback-ul construc- 
tiv oferit de mediul spitalicesc, situație care poate în schimb să crească 
sentimentul de frustrare. 

Pacienţii antisociali au rareori toţi factorii de prognostic pozitiv și 
rareori le lipsește unul dintre factorii de prognostic negativ din Tabelul 
17-2. Deși nu există pacient antisocial ideal, fiecare factor de prognostic 
pozitiv suplimentar crește șansele pentru un tratament spitalizat și 
fiecare factor de prognostic negativ scade șansele pacientului pentru 
tratament (Gabbard și Coyne, 1987). 

Chiar și cu un profil relativ favorabil, pacienții antisociali prezintă o 
mulțime de dificultăți într-un mediu psihiatric tipic. Doar tratamentul 
spitalizat pe termen lung are șanse să producă o modificare susținută 
la acești pacienţi. Ei încearcă în mod natural să continue modelul lor de 
a reacționa impulsiv, transformând sentimentele lor în fapte. Baza 
tratamentului trebuie deci să fie asigurată de o structură controlată 
strict. Încă din prima zi, medicii trebuie să anticipeze și să se adreseze 
eventualelor forme de acting-out în spital. Anumite așteptări trebuie 
clarificate încă de la internare. De exemplu, pacientului trebuie să i se 
explice că, consumul de substanţe, violenţa, furtul și relațiile sexuale cu 


492 Glen 0. Gabbard - Tratat de psihiatrie psihodinamică 


alti pacienti nu vor fi tolerate. Daca pacientul este un consumator cronic, 
toată corespondenţa trebuie deschisă in fata personalului medical 
pentru a preveni contrabanda cu droguri. Pacientilor trebuie să li se 
explice clar că vor fi însoțiți de către personalul medical de fiecare dată 
când vor părăsi clinica și că vor rămâne în acest regim pentru o perioadă 
destul de mare de timp. Accesul la telefon, bani sau cărți de credit 
trebuie, de asemenea, restricționat. Pacientul trebuie informat clar că 
orice fel de încălcare a acestui sistem va avea consecințe, cum ar fi 
restrictia la cameră. Tratamentul va fi initial de probă — ca o perioadă 
de evaluare —, pentru a determina care este tratamentul care i se 
potrivește cel mai bine pacientului. Toate aceste condiții trebuie să fie 
scrise sub forma unui „contract“ la momentul internării, pacientul 
având o copie a acestuia. 

Personalul medical trebuie să își monitorizeze atent reacțiile de 
contratransfer, atât fiecare în parte, cât și ca grup. Trei reacții obișnuite ale 
personalului medical sunt neîncrederea, coluziunea și condamnarea 
(Symington, 1980). Neîncrederea se exprimă prin negarea faptului că 
pacientul chiar este foarte bolnav. Considerarea de către personalul medical 
a comportamentului antisocial ca fiind cauzat de consumul de substanțe 
sau de către probleme de adolescenţă poate duce la negarea prezenţei 
trăsăturilor antisociale și considerarea pacientului ca deprimat sau neînțeles. 

Coluziunea este una dintre cele mai problematice forme de contra- 
transfer. Pe parcursul tratamentului spitalizat al pacienţilor antisociali 
aceștia încearcă frecvent să corupă personalul medical. Având credința 
că ajută pacientul, membrii personalului implicați în astfel de reacții de 
contratransfer pot comite acte ilegale sau se pot comporta neetic, De 
asemenea, se știe că aceștia pot să mintă în favoarea pacientului, să 
falsifice fișele medicale, să intre în relaţii sexuale cu pacienții antisociali 
sau să-i ajute pe aceștia să fugă din spital. Aceste dezvoltări contra- 
transferentiale pot fi înțelese ca parte a procesului de identificare 
proiectivă prin care un aspect corupt al Sinelui pacientului intră în 
îngrijitor și transformă comportamentul acestuia. Membrii personalului 
medical care se implică în astfel de acte de contratransfer adesea 
raportează situații de genul „parcă nu eram eu însumi“. 

Altă modalitate de a conceptualiza aceste coluziuni de contratransfer 
este de a considera că ele sunt rezultatul a ceea ce Meloy (1988) numea 
pseudoidentificare malignă. În acest proces, „psihopatul imită în mod 
conștient sau simulează în mod inconștient un anumit comportament 
pentru a crește identificarea victimei cu acest individ, astfel crescând 
vulnerabilitatea victimei față de exploatare“ (p. 139). Simulând plânsul, 
remușcarea sau tristețea, pacienţii antisociali manipulează personalul 
medical pentru a empatiza cu ei. Dacă doar unul dintre îngrijitori vede 
această prezentare a Sinelui simulată, se poate ajunge la o ruptură în 
cadrul personalului medical. Cei implicaţi în pseudoidentificarea 

malignă vor apăra ferm pacientul împotriva „atacurilor“ din partea 
celorlalți membri ai personalului. Meloy a subliniat că aceste afecte 
simulate ale pacientului pot fi adesea identificate prin sentimente de 
contratransfer sadice în fata unei revărsări de tristeţe a pacientului și 
prin recompensarea aparent rapidă a acestuia, lăsând observatorii cu 
impresia că au fost martorii unei performanțe. 

Condamnarea este a treia reacție de contratransfer frecventă. Se mani- 
festă adesea în exprimări ale personalului medical de genul că pacientul 
este complet netratabil și că nu merită să se facă nici un fel de efort 
pentru a se stabili o relaţie terapeutică. Această decizie poate fi luată 
evaluând în mod rațional factorii obiectivi, dar este mai adesea o reacţie 
automată la evocarea istoricului acțiunilor antisociale ale pacientului. 
Această reacție automată poate fi considerată contratransferentiala, 
datorită faptului că se bazează pe experienţa anterioară a medicului cu 
alti indivizi similari. Condamnarea care ia naștere dintr-o colaborare 
intensă cu pacientul poate fi înțeleasă ca o identificare proiectivă cu 
introiectia agresivă a pacientului. 

Alte reacții de contratransfer frecvente în tratamentul pacienţilor 
antisociali includ sentimente de neajutorare și neputinţă în fata pa- 
cientilor rezistenți la tratament, dorințe de a distruge pacientul care iau 
naștere din furie și sentimente de incapacitate și pierdere a identității 
(Strasberger, 1986). Personalul medical se teme adesea de atacuri 
agresive din partea acestor pacienţi, care sunt frecvent amenintatori și 
periculoși. (Anumiți pacienţi psihopati le evocă o frică intensă îngri- 
jitorilor lor numai printr-o simplă privire [Meloy, 1988].) Frica de atacuri 
din partea acestora poate determina personalul medical să evite impu- 
nerea unei organizări ferme de care pacientul are atâta nevoie. Explicația 
personalului medical pentru această organizare mai lejeră și indulgență 
față de pacient este evitarea provocării furiei și violenţei pacientului. 
Probabil una dintre cele mai problematice reacții de contratransfer este 
luarea în considerare a complexităţii psihologice a individului psihopat 
(Meloy, 1995). Personalul medical din instituțiile clinice are adesea mari 
dificultăți să accepte faptul că psihopatul este fundamental diferit de ei. 
Acesta nu are nici un fel de grijă fata de sentimentele sau siguranţa altor 
persoane și interacționează cu personalul medical doar pentru propriul 
lui interes, Psihopatul poate exploata acest punct sensibil al contra- 
transferului prezentându-se pe sine ca identic cu îngrijitorii săi. Această 
gemelaritate narcisică este o tactică frecventă pentru a-i înrola pe membrii 
personalului medical într-o coluziune coruptă. Convingând personalul 
medical că ei și el sunt fundamental la fel, pacientul câștigă încrederea 
acestora și o dată cu aceasta mai multă libertate și putere. Această 
acordare la personalul medical reflectă simțul puternic de empatie 
prezent la mulți pacienţi psihopati, în ciuda imaginii tradiționale a 
acestora de a nu putea fi empatici fata de alţii. 

Un aspect important al tratamentului pacientilor antisociali pe 
perioada spitalizării trebuie să fie concentrarea asupra proceselor de 
gândire defectuoase (Yochelson și Samenow, 1976). Când pozează in 
victime atunci când sunt trași la răspundere pentru faptele lor, ei trebuie 
să fie confruntati cu responsabilitatea pe care o au fata de ceea ce fac. 
Personalul medical trebuie, de asemenea, să funcționeze ca un Eu 
auxiliar în termenii de judecată. Personalul trebuie să sublinieze în 
permanenţă faptul că acești pacienţi nu reușesc să anticipeze conse- 
cintele comportamentului lor. 

Pacientul antisocial tinde să treacă direct de la impuls la acțiune. De 
aceea, personalul medical trebuie să ajute acești pacienţii să insereze 
gândirea între impuls și acţiune. Cu alte cuvinte, de fiecare dată când un 
pacient antisocial are un impuls, personalul medical trebuie să-l 
încurajeze să se gândească la consecinţele acțiunilor lui. În mediu 
spitalicesc, pacienţii trebuie să învețe că impulsurile și acțiunile iau 
naștere din sentimente. Adesea limbajul emoțiilor le este atât de străin. 
acestor pacienţi, încât ei nu-și pot identifica propriile trăiri interioare. 
Impulsivitatea acestor pacienți poate fi recunoscută prin riscul mare de 
suicid pe care îl prezintă. Într-un studiu din Colorado pe 4 745 de 
subiecți, comportamentul antisocial a fost asociat cu riscul de suicid atât 
la femei, cât și la bărbaţi (Verona et al., 2004). Autorii au observat că 
comportamentul suicidar în acest lot nu era neapărat legat de o 
tulburare depresivă comorbidă. 

Toate aceste strategii se bazează pe domeniul „aici și acum“, pentru 
că explorarea originilor din copilărie la acești pacienţi este adesea ne- 
folositoare. Orice încercare a pacientului antisocial de a corupe perso- 
nalul medical trebuie să fie confruntată atunci când apare. Dacă inter- 
ventia nu este făcută imediat după comportamentul de acting-out, 
pacientul poate să-l îndepărteze din minte sau să-l uite. 

Deși lipsa empatiei este considerată o caracteristică a TPAS, această 
abordare este problematică. Mulţi indivizi antisociali au o capacitate 
bine dezvoltată de a recunoaște trăirile interne ale altei persoane pentru 
a putea să exploateze acea persoană. În aceste condiţii, o lipsă de com- 
pasiune sau rezonanță emoțională poate fi o descriere mai bună pentru 
a caracteriza acest subgrup de pacienți antisociali. 


DI JJ, un bărbat de 40 de ani, a fost internat în spital pentru că susținea că era 
deprimat după moartea soției și copiilor într-un accident de mașină. El s-a prezentat 
profund îndurerat în fata psihiatrei care l-a internat, știind că aceasta va fi 
impresionată de devotamentul său profund pentru sofia sa decedată, A povestit pe 
larg cum relaţia cu soția sa era totul pentru el. La un moment dat, i-a spus psihiatrei: 
„Nu făceam doar sex. Făceam dragoste“. Psihiatra a fost profund impresionată de 
felul în care a descris el relaţia sa intimă cu sofia sa si era convinsă că spune 
adevărul. După ce a înșelat mai multi pacienți vânzându-le loturi de pământ 

inexistente, a dispărut din spital. Mai târziu s-a aflat că dl JJ fabricase întreaga 
poveste despre familia sa și că folosise aceeași metodă pentru a putea să se interneze 
la mai multe spitale unde își punea în aplicare planul de înșelătorie. Psihiatra lui 
s-a simțit inselata si umilită de întreaga situație. 


17.3.2 Psihoterapia individuală 


Psihoterapia individuală, în afara cadrului spitalului la pacienţii 
antisociali severi, este sortită eșecului. Afectele se vor transpune în fapte 
pentru că nu există un cadru care să le poată tina sub control. Mai mult, 
minciunile și înșelăciunile pacientului sunt atât de răspândite, încât 
terapeutul nu va mai ști ceea ce este real în viața pacientului. Într-o 
instituţie sau spital, sunt motive pentru un optimism prevăzător legat 
de psihoterapia cu un subgrup selectat de pacienţi antisociali. Având 
în vedere tratamentul medicamentos, sarcina terapeutului este să 
stabilească ce pacienți merită timpul, efortul și banii pentru un proces 
terapeutic pe termen lung cu un rezultat final nesigur. 

În prezent, nu sunt suficiente date din studii empirice controlate care 
să ofere multe încurajări pentru un efort terapeutic. Meloy (1995) a 
furnizat axioma generală că severitatea psihopatiei ar trebui să fie invers 
proporțională cu eforturile terapeutice. El a mai arătat că siguranţa 
clinicianului și disponibilitatea unei supervizări. trebuie să fie 
întotdeauna preocupări majore. 

Psihopatul adevărat, în sensul dinamic, nu va răspunde la psiho- 
terapie și deci nici ea nu ar trebui să fie încercată (Kernberg, 1984; Meloy, 
1988, 1995; Woody et al., 1985). Mergând de-a lungul continuum-ului, 
pacientul care are o tulburare de personalitate narcisică cu trăsături 
severe antisociale este întru câtva mai ușor de influențat de către 
psihoterapie. Acești pacienţi pot dezvălui în mod subtil sentimente de 
dependenţă în procesul de transfer, comportamentul lor antisocial poate 
avea o trăsătură exasperată legată de el și „obiectul lor ideal“ intern 
poate fi ceva mai puţin agresiv decât cel al unui psihopat adevărat 
(Kernberg, 1984; Meloy, 1988). Ei pot face încercări de justificare sau 
explicare a comportamentului lor, acest lucru reflectând existența unui 
sistem de valori rudimentar. Tratabilitatea lor va fi determinată în 
special de abilitatea lor de a realiza anumite aparente ale unui atașament 
emoțional fata de alții și de capacitatea lor de a exercita anumite funcții 
ale unui Supraeu rudimentar. 

Prezența unei depresii adevărate pare a fi un semn bun pentru 
șansele de psihoterapie, la fel cum este și un factor de răspuns pozitiv 
la tratamentul spitalizat. Într-un studiu pe pacienți cu TPAS care erau 
şi dependenţi de opiacee, prezenţa depresiei arăta că aceștia sunt 

potriviti pentru psihoterapie, chiar dacă continuau să aibă manifestări 
comportamentale de psihopatie (Woody et al., 1985). Pacienţii antisociali 
din studiu care nu aveau depresie au răspuns slab la psihoterapie. 
Absența relaționării cu alte persoane a fost cel mai negativ factor de 
răspuns la tratament. 

Clinicienii care evaluează pacienţii antisociali trebuie să se simtă 
liniștiți atunci când nu recomandă nici un tratament. Această decizie 
poate fi luată perfect rațional bazată pe punctele puternice și slabe ale 
pacientului și pe eventualul pericol reprezentat de pacient fata de cei 
care încearcă să-l trateze. Această modalitate de a evalua tratabilitatea 
diferă foarte mult de răspunsul de contratransfer automat descris mai 
devreme. Meloy (1988), folosind experiența sa îndelungată în psiho- 
terapia psihopatilor, a identificat cinci trăsături clinice care au contra- 
indicatia absolută pentru psihoterapie (Tabel 17-3). Răutatea sadică fata 
de alte persoane, lipsa oricărei forme de remușcare și lipsa atașamen- 
tului emoțional sunt trei elemente-cheie care diferențiază psihopatul de 
pacientul narcisic cu șanse mai mari de răspuns la tratament. Senti- 
mentele de contratransfer îngrijorătoare care îi produc terapeutului 
teamă pentru siguranța proprie pot fi paralizante și pot împiedica orice 
eforturi terapeutice constructive. În fine, contraindicatiile paradoxale 
atât pentru cei cu un grad de inteligenţă ridicat, cât și pentru cei cu unul 
scăzut reflectă priceperea deosebită a pacientului de a zădărnici 
procesul terapeutic sau inabilitatea cognitivă a acestuia de a înțelege 
intervențiile terapeutului. 

Înșelarea altor persoane este un mod de viață pentru pacienții 
antisociali. Ei simt o stare de încântare sau chiar bucurie enormă de 
fiecare dată când reușesc să-și „păcălească“ terapeutul (Bursten, 1972; 
Meloy, 1988). Invidia inconștientă fata de trăsăturile pozitive ale tera- 
peutului conduce la acest ciclu repetitiv de înșelăciuni. Sentimentul de 
triumf la reușita unei minciuni este însoțit de dispreț, acesta servind ca 


Tabel 17-3. Trăsături clinice care contraindică orice formă de psihoterapie. 


Antecedente de comportament violent sau sadic fata de alte persoane care au avut ca 
rezultat vătămare gravă sau moarte 

Absența totală a oricărei forme de remuscare sau explicare a comportamentului 

Grad de inteligenţă foarte ridicat sau un grad ușor de retardare mintală 

Incapacitate evidenţiată anamnestic de a dezvolta un atașament emotional fata de 
alte persoane 

Reactie intensă de contratransfer, din partea clinicienilor experimentați, reprezentată 
de frica pentru propria siguranță, chiar și în absenţa unor comportamente 
precipitante clare din partea pacientului 


Sursă. Bazat pe Meloy, 1988, 

mecanism de apărare împotriva invidiei. Evitarea pacientului de a intra 
într-o colaborare strânsă cu terapeutul are rolul de a preveni senti- 
mentele de invidie, dar lasă pacientul cu un sentiment de gol interior. 

Dacă terapeutii pot accepta că acești pacienți sunt capabili de a-i 
înșela, ei pot continua psihoterapia bazându-se pe recomandările 
terapeutilor care au o experiență îndelungată cu acest gen de pacienţi 
(Adler și Shapiro, 1969; Frosch, 1983; Kernberg, 1984; Lion, 1978; Meloy, 
1988, 1995; Person, 1986; Reid, 1985; Strasberger, 1986; Vaillant, 1975). 
Aceste recomandări pot fi concentrate în șapte principii fundamentale: 


1. Terapeutul trebuie să fie constant, tenace și total incoruptibil. El trebuie 
să fie foarte scrupulos în menţinerea normalitatii procedurilor 
terapeutice, mai mult decât în cazul oricărui alt grup (Person, 1986). 
Devierea de la structura și contextul uzual al sedintelor este ne- 
recomandată. Acești pacienți vor face absolut orice să corupă 
terapeutul într-o abordare neetică și neonestă. Filmul lui David 
Mamet, House of Games (1987), descrie pericolele încercărilor de 
ajutorare a pacienţilor antisociali prin îndepărtarea de la rolul de 
terapeut și supraimplicarea în viața pacientului. 

2. Terapeutul trebuie să confrunte în mod repetat negarea pacientului și 
minimizarea comportamentului antisocial. Negarea permanentă se 
infiltrează chiar și în exprimarea verbală a pacientului antisocial. 
Dacă pacientul spune, „Ce l-am păcălit pe acesta“, terapeutul trebuie 
să clarifice, „Deci, ești un hoț“. Dacă pacientul spune, „L-am terminat 
pe tipul acela“, atunci terapeutul trebuie să-l confrunte cu răspunsul, 
„Atunci ești un criminal“. Această tehnică de confruntare repetată îi 
dă posibilitatea terapeutului să ajute acești pacienţi să conștientizeze 
tendința de externalizare a tuturor responsabilitatilor și astfel ei să 
înceapă să realizeze și să accepte responsabilitatea pentru compor- 
tamentul lor antisocial. 

3. Terapeutul trebuie să ajute pacientul să-și conecteze acțiunile cu stările 
interioare. Ca și în cazul pacienţilor antisociali supuși tratamentului 
spitalizat, cei aflați în psihoterapie individuală necesită educație în 
acest domeniu. 

4. Confruntările comportamentelor actuale sunt mult mai eficiente decât 
interpretările materialului inconștient din trecut. În particular, denigrarea 
terapeutului de către pacient și devalorizarea dispretuitoare a pro- 
cesului terapeutic trebuie să fie contestate în mod repetat. 

5. Contratransferul trebuie să fie monitorizat riguros pentru a preveni 
acting-out-ul terapeutului. Orice fel de coluziune trebuie să fie evitată 
atent, în ciuda tendinței de a „merge pe calea rezistenței minime“. 

6. Terapeutul trebuie să evite să aibă așteptări excesive de îmbunătăţire. 
Pacienţii antisociali vor detecta acest furor therapeuticus și se vor 
bucura grozav dacă pot zădărnici dorința terapeutului de a-i schimba. 

Terapeutii a căror stimă de sine depinde de ameliorarea stării acestor 
pacienţi nu ar trebui să trateze pacienți antisociali. 

7. Afectiunile tratabile, cum ar fi tulburările de Axa I, ar trebui să fie 
identificate și tratate. 


Ar mai fi de adăugat ceva. Terapeutii care tratează pacienţii anti- 
sociali nu se pot aștepta să menţină o poziție neutră în ceea ce privește 
activitățile antisociale ale pacienţilor. A încerca acest lucru ar însemna 
garanţia coluziunii cu acțiunile pacientului. Mai la obiect, scandalizarea 
morală a terapeutului va fi evidentă în nenumărate comunicări verbale 
și intonatii ale vocii, astfel încât pacientul va vedea orice efort de 
neutralitate ca fiind ipocrit. Când terapeutii rămân șocați de un com- 
portament al pacientului, ei ar trebui pur și simplu să o spună (Gedo, 
1984). Empatia, în acord cu abordarea psihologică a Sinelui, este atât 
neindicată, cât și conspirativă în astfel de cazuri. 

Chiar în cazul în care terapeutul poate naviga printre numeroasele 
obstacole de rezistență pe care le prezintă un pacient antisocial, în- 
cercările de a fi eficient se pot întoarce împotriva lui. Terapeutii 
competenţi, care sunt capabili să se ferească să fie distruși de către 
pacient sunt cei care trezesc cel mai frecvent în pacient sentimente de 
invidie intensă, care pot ieși la suprafață ca ură fata de obiectul idealizat 
sau îndrăgit (de exemplu, terapeutul), ducând în final la o reacție 
terapeutică negativă și refractară. În ciuda acestor vicisitudini, mulți 
clinicieni experimentați cred că încercările terapeutice cu acești pacienţi 
dau rezultate suficient de frecvent pentru a merita aceste eforturi eroice. 


17.3.3 Perspective asupra preventiei 


Cunostintele noastre tot mai bogate despre întrepătrunderea genetică 
prin intermediul abordării părinților sau îngrijitorilor copiilor cu risc, 
aflați la vârste fragede. Nagin și Tremblay (2001) au urmărit traiectoriile 
de dezvoltare pentru agresiunea fizică la 1 037 de băieţi în vârstă de la 
6 la 15 ani aflați într-o populaţie cu risc înalt. Băieții de grădiniță care 
au prezentat un nivel înalt de hiperactivitate și opoziție au avut un risc 
mai mare pentru agresiune persistentă. Totuși la acești băieți de 
grădiniță care manifestau un nivel înalt de agresiune fizică, trăsătura 
caracteristică a fost faptul că la naștere mamele au avut o vârstă 
adolescentină și un nivel educaţional scăzut. Important în acest studiu 
este faptul că doar caracteristicile mamei au avut o valoare predictivă 
importantă. Caracteristicile tatălui nu au avut valoare predictivă. 

Reiss et al. (1995, 2000) au accentuat faptul că comportamentul 
antisocial este parțial predictibil de către reacțiile parentale excesiv de 

dure la caracteristicile moștenite ale copilului. Se poate specula că o 
intervenţie timpurie cu terapie de familie sau poate terapie individuală 
cu mamele copiilor cu risc înalt poate ajuta la prevenirea dezvoltării 
unui comportament antisocial sau chiar a TPAS. Deși nu există încă 
studii care să confirme această ipoteză, rezultatele unui studiu de 
urmărire pe termen lung a impactului vizitelor la domiciliu a unui 
asistent social asupra comportamentului antisocial al copilului sunt 
foarte sugestive (Olds et al., 1998). Investigatorii au desemnat prin 
randomizare un asistent social pentru noile mame cu risc înalt. Vizitele 
au început din timpul sarcinii și au continuat până la vârsta de 2 ani a 
copilului. Grupul de comparaţie a beneficiat de îngrijire prenatală 
standard și servicii clinice de creșă. Mamele înrolate erau în proporție 
de 85% tinere, necăsătorite sau cu un statut socioeconomic scăzut. 
Vizitele asistentilor sociali au fost în medie de 9 ori în timpul sarcinii și 
de 23 de ori în perioada de la naștere până la vârsta de 2 ani a copilului. 
La aceste vizite s-a pus accentul pe trei aspecte ale funcționării materne: 
comportamente legate de sănătate, îngrijire competentă a copilului și 
dezvoltare personală maternă. După o perioadă de urmărire de 15 ani, 
adolescenţii născuți de mame care au primit asistență au avut rate 
semnificativ mai scăzute de comportament antisocial decât subiecții de 
control. De asemenea, ei au prezentat rate mai scăzute de abuz de 
substanţe și mai puțini parteneri sexuali de-a lungul vieţii. 

Aceste concluzii ridică și posibilitatea că intervenţiile psihotera- 
peutice timpurii pot fi de ajutor asupra influenţei exprimării genelor 
care conduc la comportamentul antisocial. Un beneficiu neglijat al 
psihoterapiei individuale este impactul pozitiv al acesteia asupra 
copiilor pacientului. În lumina pesimistă care înconjoară tratamentul 
TPAS, strategiile de prevenire sunt de o importanţă crucială din punctul 
de vedere al sănătății publice. 

18.Grupa B 


Tulburări de personalitate 
Isterică și histrionică 


Criteriile DSM-IV-TR (American Psychiatric Association, 2000) 
pentru tulburarea de personalitate histrionică (vezi Tabelul 18-1) nu 
cuprind personalitatea isterică bine integrată și cu funcționare mai 
înaltă. Această ultimă tulburare are o tradiție lungă printre clinicienii 
dinamici. Din păcate, criteriile pentru tulburarea de personalitate 
histrionică sunt atât de apropiate de tabloul clinic prezentat de pacienţii 
narcisici și borderline, încât nu se pretează ușor în ceea ce-l privește pe 
pacientul isteric tradițional. Deoarece atât tulburarea de personalitate 
isterică de înalt nivel, cât și tulburarea de personalitate histrionică mai 
primitivă se întâlnesc frecvent în practica clinică, ambele sunt tratate în 
acest capitol într-un efort de a realiza distincții clinice utile. 


18.1 Isteric versus histrionic 


Natura puternic ateoretică a criteriilor tulburării de personalitate în 
DSM-IV-TR este deosebit de problematică atunci când luăm în consi- 
derare pacienţii cu tendinţe isterice sau histrionice. Pentru a determina 
tratamentul apropriat pentru acest grup divers de pacienţi, o evaluare 
psihodinamică atentă este mult mai crucială decât o catalogare 
descriptivă a comportamentelor manifeste. O sursă primară de confuzie 
în literatura corelată a fost constituită de tendinţa de a pune bază pe 
caracteristicile comportamentale în locul înțelegerii psihodinamice. 

O altă sursă de confuzie este aceea că termenul isteric a fost folosit nu 
doar pentru a descrie o tulburare de personalitate, dar și pentru a se 
referi la o boală, cu majoritate feminină, caracterizată prin operaţii 
frecvente și plângeri somatice multiple, și pentru a denumi simptome 

Tabel 18-1. Criteriile DSM-IV-TR pentru tulburarea de personalitate histrionică. 


Un pattern pervaziv de emotivitate excesivă și de căutare a atenţiei, începând cu vârsta 

adultă tânără și prezent într-o varietate de contexte, asa cum este indicat de cinci (sati 

mai multe) dintre următoarele: 

(1) nu se simte bine în situaţiile în care el sau ea nu se află în centrul atenției 

(2) interacțiunea cu ceilalți se caracterizează frecvent printr-un comportament seducător 
sexual inapropriat sau printr-un comportament provocator 

(3) prezintă o expresie a emoțiilor superficială și rapid schimbătoare 

(4) folosește în mod consecvent înfățișarea fizică pentru a atrage atenția asupra sa 

(5) are un stil de vorbire care este excesiv de impresionist și lipsit de detalii 

(6) manifestă autodramatizare, teatralitate și o expresie exagerată a emotiei 

(7) este sugestibil, adică e ușor influențat de alții sau de circumstanțe 

(8) consideră relațiile ca fiind mai intime decât sunt de fapt 


Sursă. Retipărit după Asociaţia Psihiatrică Americană, Manual statistic si diagnostic ul 
tulburărilor mintale (Diagnostic and Statistical Manual of Mental Disorders, ediţia a 
patra, text revizuit, Arlington, VA, American Psychiatric Association, 2000). Copy- 
right, 2000, American Psychiatric Association, Folosit cu permisiune. 


conversive variate, cum ar fi paralizia sau orbirea, care nu au baza 
organică. Afectiunea anterioară, cunoscută și ca isteria lui Briquet sau 
sindromul lui Briquet, este cuprinsă acum în tulburarea somatoformă in 
DSM-IV-TR (American Psychiatric Association, 2000), Simptomele 
conversive pot fi găsite acum pe Axa I, fiind cuprinse în tulburarea de 
conversie. Simptomatologia de conversie isterică este cea care i-a deschis 
lui Freud porţile inconștientului și a dus la dezvoltarea psihanalizei. 
Freud a înțeles simptomele conversive ca fiind simptome fizice simbolice 
care reprezentau dorinţe instinctuale deplasate și refulate. Totuși, există 
un consens larg în psihiatria modernă asupra faptului că simptomele de 
conversie isterică și tulburarea de personalitate isterică nu sunt corelate 
nici clinic, nici psihodinamic (Chodoff, 1974). Deși simptomele de 
conversie pot apărea în contextul tulburării de personalitate isterice, ele 
pot să apară și într-o largă varietate de alte diagnostice de personalitate. 
În timpul primei jumătăți de secol, conflictele intrapsihice asociate 
cu personalitatea isterică au fost considerate a fi derivate din probleme 
de dezvoltare genital-oedipiene. Parte din moștenirea muncii lui Freud 
cu simptomele de conversie isterică a fost reprezentată de viziunea mai 
generalizată conform căreia sexualitatea refulată era de importanţă 
capitală atât în nevrozele de caracter, cât și în simptomele nevrotice. 
Eforturile psihanalitice nesatisfăcătoare clinic de a-i trata pe acești 
pacienți i-au făcut pe unii să pună sub semnul întrebării formularea lui 
Freud. Începând cu articolul clasic din 1953 al lui Marmor, literatura 
psihiatrică a identificat probleme pregenitale ca fiind centrale în 
patogeneza tulburării de personalitate isterice (Chodoff, 1974). 

Literatura din ultimele trei sau patru decade a înregistrat o con- 
vergenta de opinii cu privire la existența atât a pacienţilor isterici 
„sănătoși“, cât și a celor „bolnavi“ (Baumbacher și Amini, 1980-1981; 
Blacker și Tupin, 1977; Chodoff, 1974; Easser și Lesser, 1965; Horowitz, 
1997, 2001; Kernberg, 1975; Lazare, 1971; Sugarman, 1979; Wallerstein, 
1980-1981; Zetzel, 1968). Pacienţii isterici „sănătoși“ au fost numiţi în 
feluri variate, inclusiv „buni“, ,,falici” și „adevăraţi“. Încă și mai multe 
etichete le-au fost aplicate celor din ultimul grup — „isterici orali,“ 
„așa-numiții buni isterici,” „steroizi“ și „personalităţi infantile“. Din 
motive de claritate, mă voi referi în acest capitol la grupul mai sănătos 
ca fiind cei cu tulburare de personalitate isterică și la grupul mai 
perturbat ca fiind cei cu tulburare de personalitate histrionică. 

Definirea interrelatiei exacte dintre personalitatea isterică și cea 
histrionică este un proces controversat. Deși unii au argumentat că cele 
două sunt doar simple gradatii de-a lungul unui continuum (Blacker și 
Tupin, 1977; Lazare, 1971; Wallerstein, 1980-1981; Zetzel, 1968), alţii au 
văzut cele două grupuri ca fiind atât de diferite, încât să constituie 
entități distincte (Baumbacher și Amini, 1980-1981; Sugarman, 1979). 
Horowitz (1997, 2001) a observat că pacienţii care demonstrează a avea 
un stil interpersonal caracteristic pentru o tulburare de personalitate 
histrionică pot fi din punct de vedere psihiatric sănătoși, nevrotici, 
narcisici ori borderline în termenii coerentei identităţii lor si ai conti- 
nuității consideratiei lor pentru ceilalți. Aceste niveluri se diferențiază 
după nivelul de integrare a Sinelui și a altora în schemele individului 
asupra persoanei. Schemele de tip „complet bun” și „complet rău“ care 
sunt clivate una de cealaltă se asociază cu nivelul borderline. Pacientul 
histrionic organizat la un nivel vulnerabil narcisic are o schemă de sine 
cu grad mai mare de coeziune, dar este vulnerabil în a se simţi grandios 
sau extrem de sărăcit. Acești indivizi îi văd de asemenea pe ceilalți ca 
pe extensii ale lor. Pacientul histrionic organizat la nivel nevrotic, în 
modelul lui Horowitz, are conflicte interne nerezolvate vechi care sunt 
puse în act în cicluri repetitive de relații maladaptive în sfera intimitatii 
și a muncii. Pentru scopurile acestei discuţii, pacientul histrionic 
organizat la nivel nevrotic este considerat identic cu pacientul cu 
tulburare de personalitate isterică, pe când pacienţii cu personalități 
organizate la nivel narcisic sau borderline sunt cuprinși în grupul 
considerat a avea o tulburare de personalitate histrionică. 

Ceea ce pare a lega persoanele isterice și histrionice este o suprapu- 
nere în ceea ce privește caracteristicile comportamentale aparente, cum 
ar fi emotivitatea labilă și superficială, căutarea atenţiei, funcționarea 
sexuală perturbată, dependenţa și neputinta si autodramatizarea. Aceste 
calități au ajuns să fie asociate cu folosirea termenului „isteric“ de către 
persoane nespecializate pentru a desemna hiperreactia dramatică. Para- 
doxul este că aceste caracteristici sunt mult mai tipice pentru pacienţii 

histrionici decât pentru cei isterici. Așa cum a observat Wallerstein 
(1980-1981): „Cei care, din punct de vedere comportamental, par mai 
isterici în sensul tipului de caracter isteric dramatic sau flamboiant sunt 
chiar aceia care arată mai putin isterici în sensul dinamicii istericului 
„bun“ sau „adevărat“ (p. 540). Zetzel (1968) a observat in mod similar 
că „așa-numiții isterici buni“ cu aparenţă isterică florida sunt frecvent 
luaţi greșit drept pacienți isterici analizabili, de nivel înalt, deși sunt de 
fapt organizați primitiv și dificil de analizat — pacienţii la care mă refer 
ca având o tulburare de personalitate histrionică. 

Literatura care face distincţia dintre cele două grupuri poate fi 
rezumată prin prezentarea caracteristicilor care diferenţiază tulburarea 
de personalitate isterică de tulburarea de personalitate histrionică 
(Easser și Lesser, 1965; Kernberg, 1975; Lazare, 1971; Sugarman, 1979; 
Zetzel, 1968; Tabel 18-2). Personalitatea histrionică este mai florida decât 
cea isterică în practic orice fel. Toate criteriile simptomatice din 
DSM-IV-TR sunt mai exagerate la persoana histrionică. O mai mare 
labilitate a afectului, o impulsivitate mai mare și un comportament 
seductiv mai accentuat sunt toate caracteristici definitorii. Sexualitatea 
acestor pacienţi este frecvent atât de directă și de nemodulată, încât 
poate de fapt să-i „inhibe“ pe membrii sexului opus. Nevoia lor impe- 
rioasă, exhibitionista de a fi în centrul atenţiei poate să dea greș și în 
relațiile cu alţii din cauza naturii sale dure. În această privinţă, acești 
pacienţi au mult în comun cu persoane care au o tulburare de perso- 
nalitate narcisică. 

Prin contrast, persoanele care au o tulburare de personalitate isterică 
adevărată pot fi dramatice și exhibitioniste într-un mod mult mai subtil, 
iar sexualitatea lor poate fi exprimată mai cochet și mai atractiv. În plus, 
Wallerstein (1980-1981) a sugerat că un grup de pacienți isterici de înalt 
nivel nu sunt deloc dramatici sau flamboianti. El i-a descris pe acești 
pacienţi ca fiind „persoane care nu ies în evidenţă, timide și chiar cu 
limba legată în întâlnirea interpersonală, la extrem, retrase și total 
inhibate în comportament și interacțiuni“ (p. 540). El a subliniat în mod 
persuasiv că o focalizare pe comportamentul manifest mai degrabă 
decât pe dinamica subiacentă poate avea drept rezultat un diagnostic 
greșit. 

Pacienţii cu tulburare de personalitate isterică au frecvent un succes 
rezonabil în muncă și demonstrează a avea ambiţie, precum și com- 
petitivitate constructivă. Acest control activ se poate juxtapune cu 
trăsătura de dependenţă, de lipsă de scop, de neputinţă, care-i împiedică 
pe pacienţii histrionici să reușească cu excepția manipulării celorlalţi 
pentru a le împlini nevoile. Pe când pacientul isteric adevărat a atins 
nivelul relaţiilor de obiect întreg mature, caracterizate prin teme oedi- 
piene triangulare, și a fost in stare să formeze relaţii semnificative cu 
ambii părinţi, pacientul histrionic este fixat la un nivel diadic mai 

Tabel 18-2. Diferentierea tulburării de personalitate isterică de tulburarea de personalitate histrionică. 


itate restrânsă și circumscrisă 


— sexualizat si nevoie de a fi 
iubit 


Li 
Control bun al impulsului 


Comportament seductiv subtil atrăgător 


Ambifie și competitivitate 
Relaţii de obiect mature, triangulare 


Separările de obiectele iubite pot fi 
tolerate 


Supraeu strict și unele apărări 
obsesionale 


Dorinţe de transfer sexualizate se 
dezvoltă gradat și sunt privite ca 
nerealiste 


Emotivitate florida si zeama 


Exhibitionism lacom cu o calitate orală, 
de cerere, care este „rece“ și mai 
puţin atrăgătoare 


Impulsivitate generalizată 


Comportament seductiv grosier, 
neadecvat si care fine la distanță 


Lipsă de scop și neputinţă 


Relaţii de obiect primitive, diadice, 
caracterizate prin aderenta, 
masochism și paranoia 


Apare o anxietate de separare 
copleșitoare când este abandonat de 
obiectele iubite 


Supraeu lax și o predominanţă a 
apărărilor primitive, cum ar fi 
clivajul și idealizarea 


Dorinţe de transfer sexualizate intense se 
dezvoltă rapid și sunt privite ca 
realiste 


primitiv al relaţiilor de obiect caracterizate frecvent prin aderenta, 


masochism și paranoia. 


Pacienţii isterici pot tolera separarea de obiectele iubite chiar dacă ei 


pot identifica acele relații ca fiind principalul lor domeniu de dificultate. 
Pacienţii histrionici, pe de altă parte, sunt frecvent copleșiți de anxietatea 
de separare când sunt separați de obiectele iubite. Supraeul strict și alte 
apărări obsesionale ale pacientului isteric contrastează cu Supraeul lax 
tipic al pacientului histrionic și cu apărările mai primitive predomi- 
nante, cum ar fi clivajul și idealizarea. 

Când pacienţii isterici încep psihoterapia sau psihanaliza, dorințe 
sexualizate de transfer se dezvoltă gradat într-un timp considerabil și 
sunt văzute in general ca fiind nerealiste de către pacienţii înșiși. 
Pacienţii histrionici, pe de altă parte, dezvoltă aproape imediat dorințe 
de transfer pe care le văd frecvent ca pe expectatii realiste. Cand dorin- 
tele sunt frustrate, pacientul poate deveni furios pe terapeut pentru că 
nu îl gratifică. Zetzel (1968) a subliniat că pacientul isteric are capacitatea 

de a diferenţia alianța terapeutică de sentimentele de transfer și că 
această capacitate este intim legată de abilitatea de a separa realitatea 
internă de cea externă, o funcție a Eului care este compromisă la 
pacientul histrionic. 

Trăsăturile care disting tulburarea de personalitate histrionică scot 
în evidenţă relația sa apropiată cu tulburarea de personalitate border- 
line. Kernberg (1975), de exemplu, a conceptualizat explicit persona- 
litatea infantilă ca având o organizare a personalităţii subiacente de tip 
borderline. Acești pacienți nu se apără atât de sexualitatea genitală, cât 
se apără de oralitatea primitivă (Lazare, 1971). 

Pe de altă parte, pacienţii cu tulburare de personalitate isterică se 
prezintă de obicei cu probleme care au de-a face cu sexualitatea genitală 
per se sau cu dificultățile cu obiectele sexuale din viata lor. Deși femeia 
isterică a fost descrisă clasic ca „frigidă“ sau anorgasmică, ea poate fi, 
de asemenea, promiscuă sau poate atinge orgasmul complet, dar să fie 
nesatisfăcută în mod fundamental cu relaţiile ei sexuale. Poate fi 
incapabilă să-și ia un anagajament sentimental sau sexual fata de un 
bărbat care este potrivit pentru ea, îndrăgostindu-se în schimb fără 
speranţă de un bărbat indisponibil. O altă problemă recurentă pentru 
pacienta isterică este aceea că bărbaţii interpretează frecvent greșit 
acțiunile ei ca fiind avansuri sexuale, și ea este surprinsă în mod con- 
tinuu de această neînțelegere — un fapt care reflectă natura inconștientă 
a comportamentului ei seductiv. 


18.2 Sexul și diagnosticul 


Pe parcursul întregii istorii a psihiatriei, personalitatea isterică a fost 
asociată cu sexul feminin. Această tendință de a gândi diagnosticul doar 
în legătură cu femeile se corelează mai mult cu stereotipurile culturale 
de rol sexual decât cu mecanismele psihodinamice. Halleck (1967) a 
subliniat că, în societatea noastră, bărbaţii deprivati tind să-și nege 
propriile nevoi și să-i atace pe cei de care se consideră respinși. Pe de 
altă parte, în societatea noastră, nu se așteaptă ca femeile să-și nege 
nevoile de dependenţă și au „puţine oportunități să-și exprime agre- 
sivitatea direct“ (p. 753). Copiii de sex feminin „sunt mai susceptibili să 
se adapteze la deprivare căutând să lege oameni [de ei] prin relații în 
care [femeia își asumă] un rol înalt dependent“ (p. 753). Alţii (Hollender, 
1971; Lerner, 1974) au observat că trăsăturile personalității isterice 
reflectă expectatiile culturale despre cum se așteaptă ca femeile să se 
adapteze în societatea americană. O altă contribuție uluitoare la tendința 
copleșitoare de a vedea personalitatea isterică ca pe o boală a femeilor 

este faptul că, cu câteva excepții, literatura despre această tulburare a 
fost scrisă în întregime de bărbaţi (Chodoff si Lyons, 1958; Luisada et 
al, 1974). 

ciuda asocierii predominante dintre personalitatea isterică și 
feminitate, tulburarea de personalitate isterică a fost extins documentată 
la bărbați (Blacker și Tupin, 1977; Bollas, 2000; Cleghorn, 1969; Halleck, 
1967; Kolb, 1968; Lubbe, 2003; Luisada et al., 1974; MacKinnon si Michels, 
1971; Malmquist, 1971). Descrierile pacienţilor isterici bărbați se încadrează 
în două subtipuri largi: cel hipermasculin și cel pasiv/ efeminat. Cei din 
subtipul hipermasculin sunt analogi in mod direct cu isterica clasică prin 
aceea că sunt caricaturi ale masculinitatii. Așa cum am notat în Capitolul 
16, un studiu asupra 655 de studenţi de colegiu (Klonsky et al., 2002) a 
găsit că atât trăsăturile narcisice, cât și cele histrionice erau asociate cu 
femei și bărbați care se comportau în mod tipic sexului lor. Ei pot fi „Don 
Juani” care se comportă seducător fata de toate femeile si pot chiar să aibă 
un comportament antisocial. Subtipul bărbaţilor pasivi /efeminaţi pot fi 
bărbaţi ,ostentativi” (MacKinnon și Michels, 1971), homosexuali flam- 
boianţi sau heterosexuali pasivi, impotenti cărora le este teamă de femei. 
Aceeași distincție dintre personalitatea isterică de nivel înalt și perso- 
nalitatea histrionică de nivel mai scăzut poate fi făcută și la pacienţii 
bărbaţi, fiind bazată in mare parte pe aceleași criterii folosite pentru a face 
distincția dintre cele două grupuri de femei. 

Într-un studiu asupra 27 de bărbaţi cu tulburare de personalitate 
isterică, Luisada et al. (1974) au găsit că marea majoritate erau hetero- 
sexuali, dar că toţi aveau o anumită formă de relații sexuale perturbate. 
Comportamentele antisociale, cum ar fi minciuna și lipsa de respect a 
obligațiilor, erau probleme comune în grup, așa cum erau și alcoolul și 
abuzul de drog. Acești investigatori au identificat atât subtipul 
pasiv /efeminat, cât și pe cel hipermasculin, cu relații instabile tipice 
pentru ambii. Mulţi dintre acești pacienți ar primi probabil un 
diagnostic de tulburare de personalitate narcisică, unii cu trăsături 
antisociale, dar ca grup, ei tind să aibă mult mai multă căldură și 
empatie pentru alții decât narcisicul adevărat, Deși unii cercetători au 
încercat să lege psihopatia și tulburarea de personalitate histrionică 
(Hamburger et al., 1996), literatura aduce un suport mai degrabă slab 
pentru noțiunea că tulburarea de personalitate histrionică este o variantă 
de tip feminin a psihopatiei sau a tulburării de personalitate antisociale 
(Cale și Lilienfeld, 2002). Mitchell (2000) a argumentat că, prin 
feminizarea simptomelor isteriei în timp, pacienţii isterici bărbaţi au 
devenit marginalizati în teoria și practica psihanalitică. Și totuși multe 
dintre aceleași teme apar la ambele sexe când au o tulburare de perso- 
nalitate isterică sau histrionică. Acestea cuprind comportamentul 
seductiv, promiscuitatea, gelozia sexuală, aspiraţia către iubirea ideală, 
capriciile și sexualizarea. 

18.3 Stilul cognitiv și mecanismele de apărare 


Un aspect al funcționării intrapsihice care leagă tulburările de perso- 
nalitate isterică și histrionică este stilul cognitiv. Shapiro (1965) a identificat 
stilul cognitiv tipic pentru pacienţii cu aceste tulburări de personalitate ca 
fiind „global, relativ difuz și lipsit de precizie, mai ales de detalii precise. 
Într-un cuvânt, este impresionist“ (p. 111). Când un terapeut il întreabă 
pe un pacient cu acest stil cognitiv „Cum a fost weekendul tau?”, răs- 
punsul este foarte probabil a fi de genul „grozav“ sau „de groază“, fără 
nici un detaliu de sprijin. Același fel de răspuns este probabil aplicat și 
figurilor semnificative din viața pacientului. Când o pacientă isterică a fost 
pusă să-și descrie tatăl, ea a răspuns „E super!”. În mod similar, când 
pacienţii cu această formă de stil cognitiv abordează o sarcină, cum ar fi 
testarea psihologică, ei sunt înclinați să evite să se concentreze asupra 
faptelor și să răspundă în schimb intuitiv. Când un bărbat inteligent, 
profesionist de mare succes, a fost pus să estimeze populația Statelor Unite, 
el a răspuns grăbit „Nu știu. Cred că în jur de 5 miliarde“. Când psihologul 
l-a presat pentru a spune ceva mai mult despre subiect, bărbatul a 
recunoscut că a spus populația lumii mai degrabă decât populaţia țării. 
Pacientul nu era ignorant, dar stilul lui cognitiv histrionic l-a făcut să se 
opună concentrării pe asemenea detalii. Terapeutul poate să aibă de 
suportat o frustrare considerabilă, de exemplu în obținerea de date în 
legătură cu istoria familială a unui pacient. 

Acest stil cognitiv global, cu rolul de a impresiona, este strâns legat 
de folosirea unor mecanisme de apărare de către pacienţii isterici și 
histrionici (Horowitz, 1977a, 1997, 2001). Acești pacienţi inhibă pre- 
lucrarea informaţiilor cu scopul de a bloca emoţiile puternice. Refularea, 
negarea, disocierea și represia sunt strategii defensive care scad, de 
asemenea, excitația emoțională. Acești pacienți pot spune „Nu știu“ 
când ei de fapt vor să spună „Nu trebuie să știu“ (Horowitz, 1997). În 
primele lucrări despre isterie, această blocare a legăturii emoționale era 
frecvent descrisă ca la belle indifférence, referindu-se la aparenta lipsă de 
preocupare a pacientei față de simptomele ei de conversie. Stilul cogni- 
tiv isteric sau histrionic poate fi vinovat pentru acest eșec de a integra 
sau de a recunoaște implicaţii, consecinţe și detalii ale experienţei. 

Pe de altă parte, această inhibitie a excitatiei emoționale alternează în 
general cu expresii emoționale exagerate, menite să provoace reacții la 
alţii. Pacienţii isterici /histrionici își etalează atenția global și difuz, dar 
mult din concentrarea lor este asupra atenţiei pe care le-o acordă ceilalți. 

Stările disociative, precum simptomele de conversie, au fost frecvent 
clasificate ca fenomene isterice, chiar dacă au fost găsite la pacienţi cu 
o varietate de diagnostice. Manifestarea cea mai extremă a disocierii 
este tulburarea de identitate disociativă, care implică atât clivajul — în 

sensul că reprezentări ale Sinelui diferite se menţin separate —, cât și 
refularea — în sensul că personalitatea primară nu are de obicei nici o 
amintire despre celelalte personalități. Reacțiile pacienţilor histrionici 
la ieșirile lor emoţionale seamănă cu disocierea și cu tulburarea de 
identitate disociativă, deși sub formă atenuată. Acești pacienți au 
frecvent amintiri puţine despre acțiunile lor, care, după spusele lor, par 
a fi „ale altcuiva“. 

O pacientă histrionică având și simptome disociative a descoperit 
tăieturi pe sânul ei drept, dar nu a putut să explice cum au apărut. La 
puţin timp după această descoperire, soțul ei a găsit-o in baie la ora 3 
noaptea; era într-o stare disociativă și își tăia sânul încet cu o lamă de 
ras. Hipnotizată în scop diagnostic, pacienta a spus: „Trebuie să sufăr 
așa cum a suferit mama mea“. Mama ei tocmai fusese operată de cancer 
la sân. Această pacientă ilustrează și mecanismul de apărare al identifi- 
cării, o altă apărare isterică frecventă (MacKinnon si Michels, 1971). 

Un alt mecanism de apărare final care poate fi găsit atât la pacienţii 
isterici, cât și la cei histrionici este emotivitatea însăși. Emotivitatea 
intensă, deși superficială și trecătoare, poate să apere împotriva unor 
afecte mai profunde, resimtite mai adânc, pe care pacientul dorește să 
le evite (MacKinnon și Michels, 1971). Emotivitatea habituală împreună 
cu stilul cognitiv impresionist, global servește ca să-l împiedice pe 
pacientul histrionic să fie în contact cu orice stări afective autentice sau 
cu atitudini autentice fata de sine și fata de ceilalți. 


18.4 Înţelegere psihodinamică 


Deoarece o varietate de comportamente manifeste la ambele sexe sunt 
cuprinse în categoriile tulburărilor de personalitate isterică și histrionică, 
o evaluare psihodinamică atentă este crucială pentru stabilirea informată 
a tipului potrivit de psihoterapie. Pacientele cu stiluri de personalitate 
isterică și histrionică tind să întâmpine dificultăți în două dintre stadiile 
psihosexuale clasice ale dezvoltării: ele au experiența unei relative 
deprivări materne în timpul stadiului oral și au dificultăți în a rezolva 
situația oedipiană și a ieși din ea cu o identitate sexuală clară (Blacker si 
Tupin, 1977). Deși atât pacienţii isterici, cât și cei histrionici au unele 
dificultăți cu probleme orale și oedipiene, pacientul histrionic întâmpină 
în mod evident o dificultate mai mare în stadiul mai timpuriu, pe când 
pacientul isteric este fixat primar în stadiul mai tardiv, 

În cazul pacientei histrionice, lipsa de atenție maternă o face să se 
orienteze către tatăl său pentru gratificarea nevoilor de dependenţă 
(Blacker și Tupin, 1977; Hollender, 1971; MacKinnon și Michels, 1971). 

Ea învaţă curând că tendința de a flirta și expresiile exhibitioniste 
dramatice ale emoțiilor sunt necesare pentru a atrage atenția tatălui său. 
Pe măsură ce se maturizează, ea învaţă că trebuie să-și reprime 
sexualitatea genitală pentru a rămâne „fetița tatei“, Când fetița crește, 
nevoia primitivă caracteristică tuturor relaţiilor ei sexuale poate fi 
numită „ecuaţia sân-penis“. Ea se angajează frecvent într-un com- 
portament sexual promiscuu care este în final nesatisfăcător, deoarece 
penisul bărbatului servește doar ca un substitut pentru sânul matern 
pe care ea îl dorește inconștient. 

Femeia cu tulburare de personalitate isterică a negociat stadiul oral 
al dezvoltării cu un grad rezonabil de succes. Și ea este dezamăgită de 
mama ei, dar dezamăgirea apare într-un stadiu mai avansat al dez- 
voltării. În stadiul falic de dezvoltare care precedă direct situația 
oedipiana în plină înflorire, fetița trebuie să se împace cu faptul că ea 
nu o poate poseda fizic pe mama ei așa cum poate tatăl ei. Scopul 
individului isteric este de a fi obiectul dorinței pentru ceilalți (Bollas, 
2000). În cazul fetiţei, ea poate simți că a pierdut in fata mamei sale și 
va face tot posibilul pentru a deveni obiectul dorinței tatălui ei. Deseori, 
aceasta poate duce la o falsă autoadaptare în care ea își suspendă 
adevărata natură pentru a încerca să devină ceea ce vor alții. Multe 
femei isterice abordează bărbaţii încercând să devină ceea ce cred ele 
că ar vrea mai mult bărbatul ca ele să fie, și bărbaţii sfârșesc prin a fi 
dezamăgiţi, deoarece simt că au fost induși în eroare prin prezentarea 
de sine falsă a femeii. 

Bollas (2000) a observat că persoanele isterice tind să erotizeze o 
istorie de viata în care ele sunt obiectul erotic al altcuiva. Ele își petrec 
mult din viețile lor încercând să găsească „un obiect în așteptare“ (p. 12) 
care le va acorda rolul de obiect al dorinței al acelei persoane. Feno- 
menul partenerilor romantici multipli tipic pentru tulburările de perso- 
nalitate isterică și histrionică se desfășoară frecvent după un model fix: 
bărbatul romantic ales nu va fi niciodată cel potrivit și poate fi, așadar, 
înlocuit, În acest fel, aceste femei se păstrează pentru tată. Ca fetițe, ele 
își idealizează frecvent tatăl, poate ca pe singurul bărbat care merită 
avut. Acest atașament intens a dus la sentimente de rivalitate fata de 
mamă și la dorinţe active de a o înlocui. În cursul terapiei sau analizei, 
multe paciente isterice își reamintesc fantasme de această natură. Dacă 
ele percep că fraţilor lor li s-a dat un statut special în relația cu tatăl, în 
virtutea sexului lor masculin, ele pot de asemenea să dezvolte un 
resentiment adânc și pot deveni foarte competitive cu bărbații. 

Deși anorgasmia a fost clasic asociată cu isteria, simptomatologia 
sexuală este de fapt mai variată la pacienţii cu tulburare de personalitate 
isterică sau histrionică. Unii pot avea o funcționare sexuală relativ 
asimptomatică, dar sunt izolaţi de orice experiențe interioare autentice 
de iubire sau de intimitate în timpul relaţiilor sexuale. Părțile sexuale 

ale corpului pot fi exhibate prin feluri provocatoare de a se imbraca, 
desi există puţină excitație erotică asociată cu comportamentul pro- 
vocator. De fapt, o reacție comună pacientelor isterice și histrionice este 
surprinderea resimţită când alţii le răspund ca și cum ar fi seducătoare 
sau provocatoare sexual. Cu alte cuvinte, există o disociere între com- 
portamentul sexualizat aparent cu rol inconștient de a atrage atenţia și 
empatia dirijată spre cum îi va afecta pe ceilalți. Toată sexualitatea poate 
fi colorată cu înţelesuri incestuoase din cauza atasamentului oedipian 
fata de tată. Aceste femei pot să aleagă și parteneri nepotriviți ca un 
mecanism suplimentar de apărare împotriva renunţării la dorințele 
oedipiene. Aceste mecanisme dinamice pot fi totuși ascunse și frecvent 
devin clare doar după o evaluare atentă. Deși unele paciente isterice pot 
avea ataşamente pe fata, conștiente fafa de taţii lor, altele vor fi refulat 
această dimensiune a dezvoltării. Experienţa lor conștientă în legătură 
cu tatăl lor poate fi colorată de mânie ca o apărare împotriva dorinței 
lor inconștiente. În mod similar, ele pot să nu fie conștiente de senti- 
mentele lor de rivalitate fata de mamă, pe care ele conștient o iubesc. 
Dovada dinamicii isterice la o pacientă poate veni în schimb din modele 
persistente de relaţii triangulare, cum ar fi să se îndrăgostească de 
bărbaţi insurati, sau din evoluţii care apar încet în transfer, cum ar fi 
rivalitatea intensă cu alte paciente. Dacă dinamica este sau nu refulată 
poate să depindă de răspunsul tatălui la dorințele oedipiene ale fiicei 
sale. Dacă el consideră inacceptabile aceste sentimente, el îi va transmite 
si fiicei această atitudine, care va simţi atunci că trebuie să le refuleze. 

Comportamentul teatral exagerat tipic pentru acești pacienţi este 
frecvent legat de o experienţă esenţială din copilăria timpurie care a 
implicat-o pe aceea de a nu fi recunoscut. Cu alte cuvinte, părinţii care 
au fost prea preocupaţi de propria persoană, prea deprimati, sau care 
au avut prea multe resentimente față de nevoile de dezvoltare ale copi- 
lului lor pot să nu-și fi ascultat copilul și să nu fi recunoscut experiența 
afectivă internă a copilului. În acest sens, cei care au crescut copilul pot 
să nu-și fi îndeplinit funcția conţinătoare necesară pentru a-l ajuta pe 
copil să prelucreze și să metabolizeze stări afective copleșitoare și 
înfricoșătoare. Așa cum a subliniat Riesenberg-Malcolm (1996), hiper- 
bola sau exagerarea poate fi un efort pe care-l fac pacienţii pentru a se 
distanța de ceea ce se întâmplă în interior în timp ce îi fac și pe alţii să 
remarce emoții altfel nerecunoscute. 

Multe dintre mecanismele dinamice ale dezvoltării care se aplică la 
pacientele isterice se aplică într-un mod similar la pacienţii de sex 
masculin. În timp ce femeile isterice sunt frecvent „fata tatei“, multi 
bărbaţi isterici au fost „băieţii mamei“. Ei pot să reacționeze la probleme 
de separare-individuare în copilăria lor prin erotizarea obiectului absent 
(Bollas, 2000). În momentul în care obiectul matern este departe de ei, 
ei își imaginează mamele cu un alt bărbat care le este preferat. De aceea, 

mulți bărbaţi isterici din varietatea Don Juan sunt chinuiti de o com- 
binatie între frica de separare și cea de excludere (Lubbe, 2003). Aceasta 
poate duce la comportamente hipermasculine în care ei demonstrează 
cum își înving rivalii sexuali prin seducerea sistematică a femeilor, 
multe dintre ele fiind deja într-o relație cu un alt bărbat. Precum 
varianta sa feminină, bărbatul isteric își dorește să fie obiectul dorinţei 
și poate să treacă de la o relaţie la alta căutându-și „obiectul în aștep- 
tare” doar ca să afle că nici una dintre ele nu-i oferă afirmarea specială 
pe care el o cere. 

Alte adaptări sunt, de asemenea, posibile. Unii bărbaţi cu această 
configuraţie isterică vor alege un stil de viata de celibatar, cum ar fi 
preoția, pentru a-și menţine inconștient loialitatea neștirbită fata de 
mama lor. Alți băieţi vor face fata inadecvării sexuale pe care o percep 
prin activități hipermasculine solitare, cum ar fi exercițiile de body- 
building. Astfel, ei se pot reasigura că sunt „adevăraţi bărbaţi“ fără 
nimic care să-i facă să se simtă inferiori. 

Nici o discuţie despre isterie nu ar fi completă fără referire la incest 
și la seductia infantilă. Freud a crezut la început că multe dintre 
pacientele sale isterice fuseseră seduse de taţii lor, deoarece el auzise 
frecvent astfel de istorii de la pacientele lui. El s-a convins mai târziu că 
multe dintre aceste istorii erau fantasme născute din dorințe oedipiene. 
În vârtejul discuţiilor furtunoase în jurul întrebării dacă viziunea lui 
Freud era corectă, multi clinicieni au adoptat o poziţie fie/ fie. Fie fetiţele 
sunt efectiv seduse, fie ele doar fantasmează seductia. Această dihoto- 
mie este complicată mai departe de faptul că multe femei victime ale 
incestului au totuși fantasme puternice și dorințe legate de cel care a 
comis incestul. Chiar femei care nu au fost niciodată violate de tatăl lor 
pot să aibă încă dorințe sexuale conștiente sau inconștiente puternice 
față de el. În final, există un teren de mijloc considerabil unde au loc 
interacțiuni erotizate care nu au drept rezultat incestul efectiv, dar care 
încurajează fantasmele. 

În termenii patogenezei legate de dezvoltare a tulburării de perso- 
nalitate histrionice și isterice, un istoric de incest este mult mai probabil 
să fie găsit la pacienta histrionică. Aceste paciente pot trece prin viața 
lor adultă repetând trauma originară prin căutarea unor bărbaţi care 
sunt interziși într-un fel sau altul, cum ar fi terapeutii, bărbaţii căsătoriți 
sau șefii. Ele pot să încerce inconștient să controleze activ o traumă trăită 
pasiv, prin încercarea de a fi ea cea care o inițiază mai degrabă decât 
cea care i se supune pasiv. 

Pacienta isterică este mult mai putin susceptibilă să aibă un istoric 
de incest efectiv, dar poate să fi avut ceea ce a perceput ca fiind o relaţie 
specială cu tatăl său. Pacientele isterice au frecvent un tată care a fost 
nefericit cu soția sa și care s-a întors către pacientă pentru împlinirea și 
gratificarea care nu au fost posibile în casătorie. Pacienta poate să 

primească un mesaj implicit că ea trebuie să rămână loială tatălui sau 
pentru totdeauna pentru a-l salva dintr-o căsătorie nefericită. Tatii aflați 
în această situație pot transmite semne subtile sau chiar declarate de 
dezaprobare ori de câte ori fiicele lor arată interes pentru alți bărbați. 
În acest scenariu, pacienta isterică poate să se găsească înconjurată de 
o dinamică similară incestului, doar că sub o formă atenuată. Pacientele 
isterice cu aceste mecanisme dinamice se pot trezi incapabile să renunțe 
la dependenţa lor fata de taţii lor și să-și continue viata. 


18.5 Abordări terapeutice 


18.5.1 Psihoterapia individuală 


Pacienţii cu tulburare de personalitate isterică răspund în general 
bine la psihoterapia expresivă individuală sau la psihanaliză. Aici, 
discuția se focalizează pe acei pacienți deoarece strategiile terapeutice 
potrivite pentru pacientul histrionic cu nivel scăzut de funcționare sunt 
similare cu cele folosite în tratamentul tulburării de personalitate 
borderline (Allen, 1977) discutate mai devreme (vezi Capitolul 15). Când 
sunt apropriate, modificările de tehnică necesare pentru tratamentul 
tulburării de personalitate histrionică sunt și ele discutate. 

Deși unii pacienţi cu tulburare de personalitate isterică se vor pre- 
zenta cu un simptom discret, cum ar fi disfunctia sexuală, ei încep mai 
frecvent psihoterapia din cauza unei insatisfactii generale cauzate de 
modalităţile lor de relationare. Evenimentul precipitant poate fi 
desfacerea unei căsătorii sau a unei relații de iubire. Ei pot să aibă și 
sentimente vagi de depresie sau de anxietate legate de dezamăgirea în 
legătură cu partenerul lor actual (MacKinnon și Michels, 1971), Spre 
deosebire de multi pacienţi cu tulburări de personalitate din Grupele A 
și B din DSM-IV-TR, pacientul cu tulburare de personalitate isterică se 
atașează prompt de terapeut și dezvoltă rapid o alianţă terapeutică in 
care terapeutul este perceput ca fiind de ajutor. Procesul psihodinamic 
va merge în general bine dacă terapeutul aderă la câteva principii 
generale. 


Principii de tehnică 


O regulă de bază în munca expresivă este de a se adresa rezistenţei 
înainte de încercarea de a interpreta conţinutul subiacent. În cazul 
pacientului isteric, această axiomă dictează faptul că mai întâi trebuie 

ca terapeutul sa se adreseze stilului cognitiv al pacientului, deoarece el 
este atât de intim legat de configurația lui defensivă. Pacienţii isterici 
încep frecvent psihoterapia cu așteptarea inconștientă ca terapeutul să 
fie în stare să-i înțeleagă intuitiv, nonverbal și global, fără detalii ale 
lumii lor intrapsihice (Allen, 1977). Această expectatie este legată 
frecvent de o dorinţă pregnantă ca mama și/sau tatăl să-i fi recunoscut 
și înțeles în copilărie. Astfel, așteptarea de a fi văzut, auzit și înțeles este 
încărcată cu un amestec de speranţă și dezamăgire (Riesenberg- 
Malcolm, 1996). Acestor pacienți le este frică că performanţa lor va fi 
respinsă sau denigrată de terapeut. Într-adevăr, o reacție contra- 
transferenţială frecventă la exprimări exagerate ale emotiei este exact 
acel tip de dispreţ. Terapeutul trebuie să aprecieze că ceva important 
este comunicat prin exprimarea hiperbolică a emofiei și, de asemenea, 
că aceste sentimente exagerate contin un miez de adevăr. Ceva disperat 
îi este comunicat terapeutului — ceva de genul: „Te rog, recunoaște-mă! 
Te rog, fii atent la durerea mea!“. 

Chiar când terapeutul empatizează cu comunicarea afectivă, el sau 
ea trebuie și să-i transmită pacientului că sunt necesare mai multe detalii 
pentru o înțelegere deplină. Această abordare îl încurajează pe pacient 
să înceapă să articuleze în cuvinte ceea ce este transmis prin sentimente. 
Unele întrebări bine plănuite sunt utile: De ce anume îi este frică 
pacientului? Ce vrea pacientul? Care sunt conflictele pe care le simte 
pacientul (Horowitz, 1997)? Terapeutul poate și să încerce să pună în 
cuvinte sentimentele pacientului bazate pe ceea ce el sau ea observă. 
Această perspectivă din afară (Gabbard, 1997) poate să-i ajute pe 
pacienţi să câștige un sim} al Sinelui mai dezvoltat prin internalizarea 
viziunii pe care o are terapeutul asupra lor. 

Experienţa internă a pacientului isteric este frecvent cea a unei frunze 
în vânt purtate de stări afective puternice. Poate să existe o refulare 
completă a ideilor care leagă un sentiment de altul. Prin solicitarea 
făcută pacientului isteric de a reflecta la și a lua în considerare realitatea 
internă și externă, terapeutul îl ajută pe pacient să regăsească co- 
nexiunile ideatice dintre sentimente. Așa cum a scris Allen (1977), parte 
din acest proces implică învățarea persoanei isterice să simtă mai 
profund și mai autentic. Sentimentele superficiale și schimbătoare apără 
împotriva unor afecte mai profunde și mai tulburătoare. Pe măsură ce 
toleranța pacientului pentru aceste stări afective mai profunde crește, 
apare și o creștere concomitentă a abilității pacientului de a lua în 
considerare detaliile (Horowitz, 1977b). 

Pe măsură ce pacienţii isterici devin capabili să-și identifice senti- 
mentele, atitudinile și stările ideatice, ei își dezvoltă un simţ mai mare 
al Sinelui-ca-agent în interacțiune eficientă cu mediul exterior mai 
degrabă decât al Sinelui-ca-victimă-pasivă a mediului exterior 
(Horowitz, 1977b). Pacienţii isterici trăiesc frecvent experiența unor 

ale si fantasme vii, dar ei le traduc in cuvinte numai daca 
îi asistă in acest proces. Astfel, terapeutii își ajută pacienţii 
ce ceea ce ei vor și simt. De asemenea, pacienţii învaţă că a 
ite gânduri și sentimente nu este periculos. 
Dar gânduri și sentimente amenințătoare, pacienții isterici isi 
ent dorința de a ști totul despre viata terapeutului. Ei sunt 
gestibili, si dacă terapeutii împărtășesc mult despre propria 
i propriile lor credinte, pacientii lor vor adopta calitati 
tfel încât să-și mulțumească terapeutii și să evite sarcina 
ajunge în contact cu propriile lor sentimente și credinţe. În 
terapeutii trebuie să evite să le dea multe sfaturi pacienților 
zici, care au nevoie să învețe că ei au resurse considerabile în ei 
i care să-și abordeze problemele. 
ienții în terapie pe termen lung vor găsi că procesul de modificare 
ai lor cognitiv duce si la modificarea relationarii cu obiectele. Pe 
3 ce pacienții aceștia încep să fie atenţi mai în detaliu la sine și la 
in contexte interpersonale, ei dezvoltă noi modalități de a 
æ= relațiile (Horowitz, 1977b). În loc de a se vedea pe sine ca 
a altora, pacienţii încep să înțeleagă că ei joacă un rol activ în 
sarea unor modalități de relationare cu ceilalți. Ei își dezvoltă o 
fate de a compara faptele efective din situațiile interpersonale cu 
dle interne frecvent suprapuse peste situaţiile externe. În final, 
ea de sine a copilului pasiv, atât de tipică pentru pacientul 
+ este înlocuită de o reprezentare mai matură și care implică 
Matea și sexualitatea. Această tranziție poate totuși să dureze ani 
a deoarece pacienţii resimt frecvent pierderea stilului cognitiv 
e ca pe o amenințare la adresa unui sentiment fundamental de 
ihoterapia tulburării de personalitate isterice, munca terapeutică 
il transferului este un vehicul primar pentru schimbare. 
imele pe care le întâmpină pacientul în relațiile din afara terapiei 
produse în transfer. Deși psihoterapia cu pacienții isterici poate 
tă și aducătoare de gratificatii, mânuirea inadecvată a transfe- 
ii, mai ales a transferului erotic, este o cauză comună de eșec 


entul transferului erotic 


a ciuda frecvenței mari a fenomenului transferului erotic, nu doar 
pacienții isterici, dar și la alții, multi terapeuti nu primesc o formare 
scvată în managementul terapeutic al sentimentelor de transfer. O 
zclentă psihiatră care se lupta cu sentimentele sexuale ale unui pa- 
Gent fata de ea a prezentat problema supervizorului său în psihoterapie, 

un analist. El a răspuns prin a se scărpina in cap și a replicat: „Nu știu 
ce faceţi voi, fetele, cu această problema”. Istoric, un sexism subtil (sau 
nu chiar așa de subtil) a penetrat programele de formare în psihoterapie. 
Deoarece marea majoritate a rapoartelor despre transferul erotic în 
literatură, de la Freud și până în prezent, s-au referit la paciente care se 
îndrăgostiseră de terapeutii sau analiștii lor bărbaţi, supervizorii bărbați 
au promovat uneori, în mod inadvertent, printre supervizatii lor bărbaţi, 
o atitudine denigratoare, lejeră la adresa pacientelor care dezvoltă un 
transfer erotic. Un rezident care își începea formarea în psihoterapie i-a 
spus supervizorului lui că era nesigur asupra felului în care să-și 
abordeze primul pacient în psihoterapie. Supervizorul lui l-a informat: 
„Este într-adevăr foarte simplu. Știi cum să seduci o femeie?”. Super- 
vizorul a continuat prin a-i schița o analogie între „a prinde“ pacientul 
într-un proces psihoterapeutic și a seduce o femeie. Această atitudine 
neprofesionistă este tipică pentru o tendinţă istorică nefericită de a „te 
bucura“ de transferul erotic, mai degrabă decât de a-l analiza și a-l 
înţelege. 

Deoarece termenul este folosit lejer pentru a descrie un număr de 
dezvoltări diferite ale transferului, o definiție clară a fenomenului este 
relevantă pentru discutarea managementului. Person (1985) a conceput 
o definiţie succintă care se aplică psihoterapiei, precum și psihanalizei: 


Termenul transfer erotic este folosit într-un mod intersanjabil cu termenul iubire 
de transfer. Se referă la un anumit amestec de sentimente tandre, erotice și sexuale 
pe care un pacient sau o pacientă le are față de analistul sau analista lui și care, în 
această calitate, reprezintă o parte din transferul pozitiv. Componentele sexuale ale 
transferului singure reprezintă un transfer erotic trunchiat, unul care nu s-a 
dezvoltat pe deplin sau care nu este resimţit pe deplin (p. 161). 


La pacienţii isterici, transferul erotic se dezvoltă de obicei gradat și 
cu o rușine și o jenă considerabile. Dorintele sexuale pentru terapeut 
sunt frecvent resimfite ca egodistonice, și pacientul știe că împlinirea 
acestor dorințe ar fi nepotrivită. 

Pacienţii histrionici și borderline pot să dezvolte un subtip de transfer 
erotic numit frecvent transfer erotizat (Blum, 1973). În contrast cu iubirea 
de transfer obișnuită, pacientul aflat în tumultul unui transfer erotizat 
are o cerere tenace și egosintonică pentru gratificare sexuală. Din cauza 
defectelor Eului la acești pacienţi, realitatea lor internă, precum și cea 
externă sunt indistincte, și ei văd așteptarea lor cu privire la relația 
sexuală cu terapeutul lor ca rezonabilă și de dorit. Aparenta lor in- 
constienta la transgresarea barierelor incestuoase simbolice poate să 
izvorască dintr-un istoric din copilărie de a fi fost victima unor seductii 
sexuale efective de către părinți sau de către alte figuri parentale (Blum, 
1973; Kumin, 1985-1986). 

Deoarece absenta este erotizata la pacientii isterici, psihoterapia este 
o situaţie care este inerent stimulatoare. Absența de intimitate fizică in 
situația terapeutică, cuplată cu separările repetate la sfârșitul fiecărei 
ședințe vor fi privite ca excitante în mod continuu de către mulți pacienţi 
isterici. Unii pot chiar să dezvolte ceea ce Bollas (2000) a numit adictie la 
transfer, deoarece terapia este resimţită ca o relație exclusivă. Acești 
pacienţi pot dori ca tratamentul să continue la nesfârșit fără nici un interes 
pentru terminare. Pacienţii isterici, desigur, vor aborda terapeutul ca pe 
un potențial „obiect în așteptare“ pentru care ei pot deveni obiectul 
dorinţei. Așadar, terapeutul este menit să fie vrăjit și atras puternic de 
către pacient, care va face mari eforturi în ceea ce privește îmbrăcămintea, 
manierele și comportamentul, în încercarea de a atinge acest scop. 

Spectrul transferurilor care merg de la cel erotic la cel erotizat este 
descris pertinent de către Person (1985) ca fiind „atât o mină de aur, cât 
şi un câmp minat“ (p. 163). Aceste transferuri pot pregăti scena pentru 
acting-out-uri de contratransfer devastatoare. Sexul între terapeut și 
pacient a stigmatizat grav profesiile din domeniul sănătății mintale, a 
ruinat carierele unui număr de psihoterapeuti și le-a cauzat tulburări 
psihologice severe pacienţilor care le sunt victime (Gabbard, 1989; 
Gabbard și Lester, 2003; Pope și Bouhoutsos, 1986). Studiile au revelat 
că 10% dintre toți terapeutii bărbaţi s-au angajat într-un astfel de 
comportament (Gabbard, 1989), astfel încât acesta nu poate fi respins 
ca fiind o aberaţie ocazională doar a terapeutului cu tulburări serioase. 
Mulţi dintre acești terapeufi nefericiti par atât a căuta o vindecare 
pentru ei înșiși, cât și a face o încercare disperată de a-și vindeca 
pacienţii (Twemlow și Gabbard, 1989). 

Aspectul de „mină de aur“ al transferurilor erotic este cel care îi 
procură terapeutului o recapitulare in vivo a unei relații din trecut în 
situația prezentă a relaţiei de transfer. Astfel de pacienţi le arată tera- 
peutilor lor ce contribuții aduc ei în relații similare din afara situației 
terapeutice. Astfel, problemele pe care le are un pacient cu iubirea și 
sexualitatea pot fi examinate și înțelese pe măsură ce se dezvoltă într-o 
relaţie sigură unde pacientul nu va fi exploatat sau abuzat. A scoate aurul 
în această experienţă fără a fi distruși de câmpul minat cere din partea 
terapeutilor ca ei să adere la patru principii de tehnică (Tabel 18-3). Deși 


Tabel 18-3, Managementul terapeutic al transferului erotic. 


1. Examinarea sentimentelor de contratransfer. 

2, Acceptarea, într-un fel nonexploatator, a transferului erotic ca material terapeutic 
_ important de înţeles. 

3. Evaluarea intelesurilor multiple ale transferului în funcția sa de rezistență la o 

= aprofundare a procesului terapeutic. 

4. Interpretarea legăturilor dintre transfer și relaţiile atât prezente, cât și trecute. 

exista diferente legate de sex clar definite in expresia transferului erotic, 
voi lua mai întâi în discuție mânuirea transferului erotic în general și 
apoi voi examina aspectele specifice ale fenomenului, determinate de 
sexul pacientului. 


Examinarea sentimentelor de contratransfer. Reacţiile de contra- 
transfer ale terapeutului la sentimentele de transfer erotice ale pacien- 
tului pot reprezenta contratransferul în mod îngust ca o reactivare a 
unei relaţii din trecutul terapeutului, iar în mod larg ca o identificare 
cu un aspect proiectat al pacientului sau ca un amestec din ambele 
(Kumin, 1985-1986; Sandler, 1976). Deși pacientul poate reprezenta un 
obiect interzis, dar excitant sexual din trecutul terapeutului, dorința 
terapeutului pentru pacient poate, de asemenea, să fie legată de dorința 
incestuoasă efectivă a unei figuri parentale din faza de dezvoltare 
oedipiana a pacientului. Astfel, prima treaptă în monitorizarea contra- 
transferului, respectând practica psihiatriei dinamice, este pentru 
terapeuti evaluarea greutății relative a propriilor lor contribuții versus 
cele ale pacientului. Terapeutii care încearcă managementul transferului 
erotic într-o psihoterapie intensivă fără o experiență de tratament 
personal vor fi, așadar, serios dezavantajati. 

Câteva modele obișnuite de contratransfer sunt legate de transferul 
erotic. Primul, obișnuit la rezidenții bărbaţi care tratează paciente 
atrăgătoare, este de a vedea transferul erotic acolo unde nu există deloc. 
Terapeutii bărbaţi pot să răspundă la propria lor excitație sexuală prin 
negarea ei proiectivă și s-o vadă în schimb la pacientele lor, pe care le 
califică drept „seductive”. În aceste împrejurări, rezidentul care este 
presat să dea detalii de ce pacienta sa este seductivă sau de ce este ea 
interesată sexual în el nu poate adesea să prezinte dovezi convingătoare. 
Din cauza anxietatii în legătură cu propriile sale dorințe sexuale, el le-a 
evitat, așa cum pacienta isterică încearcă să evite dorințele ei sexuale. 
Deși această evitare poate să reflecte simplu anxietatea începătorului în 
a avea sentimente sexuale în psihoterapie, ea poate fi și o repetare a 
reacției tatălui pacientei-la propria lui dorință sexuală pentru fiica sa 
(Gorkin, 1985). 

O altă posibilitate este aceea că nerecunoașterea proiectivă a pro- 
priilor sentimente sexuale ale terapeutului față de pacientă poate să o 
influenţeze subtil pe pacientă să dezvolte un transfer erotic. Perspectiva 
constructivistă subliniază influența continuă pe care o are subiectivitatea 
terapeutului asupra transferului pacientului. Transferul erotic, în mod 
particular, poate reflecta contribuţii semnificative din partea tera- 
peutului (Gabbard, 1996). Aceste contribuţii pot implica o varietate de 
factori, inclusiv așteptările terapeutului, nevoile lui, punctul lui de 
vedere teoretic, contratransferul lui și chiar elemente cotidiene cum ar 
fi sexul, înfățișarea și vârsta terapeutului. Toţi acești factori pot să 

determine in parte cum il vede pacientul pe terapeut, si autoobservarea 
stenta permanentă îl va ajuta pe terapeut să deosebească ceea ce vine 
de la pacient și ceea ce deriva din influenţa terapeutului asupra pa- 
ului. Pacienţii cu personalităţi isterice și histrionice sunt foarte 
sugestibili, și dacă cred că terapeutul vrea ca ei să se îndrăgostească de 
si în easter, ei pot să se conformeze rapid. 

) a doua reacție de contratransfer este distantarea rece ca răspuns 
contesiunile pacientului despre dorinţele sale sexuale fata de terapeut 
innon și Michels, 1971). Pentru a controla orice reacţii sexuale de 
itratransfer la sentimentele pacientului, terapeutul poate să devină 
i tăcut, mai puțin empatic și mai distant. Această „încorsetare“ a 
suror emoțiilor ajută la menţinerea rigidă a controlului asupra 
alsurilor sexuale care par amenințătoare. 

© a treia reacție de contratransfer comună este anxietatea izvorâtă 
m teama că sentimentele sexuale — fie în pacient, fie în terapeut — 
E scăpa de sub control. Această anxietate îl poate face pe terapeut sa 
mbe conversaţia de la expresiile de iubire sau de excitație sexuală 
cientului sau să interpreteze prematur aceste sentimente ca 
ta”, o digresiune de la sarcina terapeutică. Atunci când un 
ut bărbat îi spune într-un mod nepotrivit pacientei sale că el nu 
permite ca terapia să fie deviată de la scopul său de sentimentele ei 
afru el, el o forțează să se limiteze la problemele din afara terapiei 
= au adus-o la tratament. Astfel de încercări anxioase de a elimina 
iimentele erotice de transfer le pot transmite pacienţilor mesajul că 
mmentele sexuale sunt inacceptabile și posibil dezgustătoare, o 
ine care oglindește frecvent sentimentele acestor pacienți. Dezgustul 
feles al terapeutului este legat de mesajul ascuns din transferul 
ac intens și anume că terapia este inutilă — doar sexul sau „iubirea“ 
indeca (Gorkin, 1985). 

n cel de-al patrulea model de contratransfer, care poate fi mai 
dios decât celelalte, terapeutii pot încuraja și susține sentimentele 
pentru gratificarea lor personală. Acești terapeuti, care ascultă 
Hăcere voieristă detaliile fantasmelor sexuale ale pacienților lor, pot 
st atrași în profesia aceasta deoarece își doresc să fie idealizati și 
Sub această dorinţă, ei pot câștiga o plăcere sadică prin excitarea 
= sexuale futile ale pacientilor lor. Acest model poate fi urmarit 
feractiunile din copilărie ale acestor terapeuti, în care ei s-au simțit 
itati de părintele de sex opus doar pentru a fi frustrati. Prin practica 
erapiei, acești indivizi pot încerca să inverseze acea situaţie din 
e. Astfel, terapeutii trebuie să fie conștienți de propriile lor 
> în relația terapeutică. Așa cum nota Kumin (1985-1986): „Atât 
pate a, cât și incapacitatea analistului de a interpreta cu acuratețe 
le în transfer ale pacientului necesită o apreciere nu doar a ce și 
Doite pacientul, dar și a ce si pe cine dorește analistul” (p. 13). 

Kumin a sugerat si că dorinţele terapeutului față de pacient pot 
reprezenta o rezistență mai formidabilă decât o reprezintă dorințele 
pacientului fata de terapeut. Numeroase procese psihoterapeutice s-au 
blocat în tumultul unui transfer erotic intens, deoarece terapeutul era 
prea ocupat să se bucure de strălucirea sentimentelor sexuale. 


Acceptarea, într-un fel nonexploatator, a transferului erotic ca 
material terapeutic important de înțeles. Un terapeut poate să dorească 
să-i transmită pacientului că sentimentele de iubire sau cele sexuale sunt 
aspecte acceptabile ale experienţei terapeutice. Terapeutul poate să facă 
un comentariu cu scop educaţional, cum ar fi: „În psihoterapie, este 
posibil să ai o varietate mare de sentimente — ură, iubire, invidie, 
excitație sexuală, frică, mânie și bucurie —, toate trebuind să fie tratate 
ca subiecte acceptabile de discuție și ca fiind purtătoare de informaţie 
importantă pentru terapie“. Deși este adevărat că transferul erotic poate 
servi drept rezistenţă la apariția altui material în terapie, este de obicei 
o eroare tehnică să interpretezi imediat asemenea sentimente drept 
rezistență. Pentru a înțelege ce anume din trecut este repetat, transferul 
erotic trebuie să fie lăsat să se dezvolte pe deplin. 

Freud (1914/1958) a folosit termenul acting-out mai întâi pentru a 
descrie tendința unui pacient de a repeta în acțiune ceva din trecut mai 
degrabă decât să-și amintească și să verbalizeze acel fapt. Pacientilor li 
se poate spune că sentimentele care se dezvoltă în terapie vor procura 
informaţii importante despre sentimentele care se dezvoltă în celelalte 
relaţii ale lor, atât trecute, cât și prezente. Dacă un pacient insistă ca 
terapeutul să-i gratifice dorințele transferentiale, terapeutul poate 
sublinia că nu gratificarea dorințelor poate să ducă la o mai bună 
înțelegere a ceea ce se întâmplă în alte relații. Terapeutul trebuie să țină 
minte că transferul erotic poate fi extrem de neplăcut pentru pacient 
(exact așa cum poate fi și pentru terapeut), nu doar din cauza frustrării 
pe care o aduce, dar și pentru că poate fi jenant. Terapeutul poate dori 
să comunice o înțelegere empatică a rușinii pacientului: „Știu că este 
greu și dureros pentru dumneavoastră să aveți sentimentele acestea fără 
să fiți în stare să le gratificati, dar dacă le putem explora împreună, 
poate vom fi în stare să vă ajutăm să intelegeti mai bine problemele care 
v-au adus aici“. 


Evaluarea intelesurilor multiple ale transferului în funcţia sa de 
rezistență. Transferul erotic este o rezistență în sensul că ceva este 
repetat mai degrabă decât reamintit și verbalizat. Rezistenţa nu trebuie 
echivalată totuși cu „ceva rău care trebuie înlăturat imediat“, așa cum 
o fac deseori terapeutii începători. Așa cum tocmai am notat, transferul 
erotic este, de asemenea, o comunicare importantă care ar trebui 
înțeleasă. Precum toate celelalte fenomene mintale, transferul erotic este 

ieterminat de principiul funcției multiple. Nu trebuie luat în consi- 
derare simplu, după aparente, ci este mai bine să fie explorat prin 
socierile, visele și amintirile pacientului, pentru toate înțelesurile sale 
iple, dintre care unele pot fi inconștiente. În cadrul psihoterapeutic, 
ă o fluiditate considerabilă a sexului și a orientării sexuale (Gabbard 
i Wilkinson, 1996). De exemplu, transferul erotic al unui pacient bărbat 
ata de o terapeută poate reprezenta dorințe homosexuale pasive chiar 
ză terapeutul aparține sexului opus (Torras de Bea, 1987). Deoarece 
ansferul erotic trebuie înţeles și în termenii funcției sale într-un 
Sement particular din terapie, terapeutul trebuie să evalueze ce a 
scedat dezvoltarea lui și ce urmează după înflorirea lui. 


Un pacient și-a început ședința de terapie cu terapeutul său spunând că fusese 

atat enorm de explicația acestuia din ședința trecută. După ce a comentat cât de 
ult interpretarea terapeutului îl ajutase în munca sa, pacientul a început să 
nirazică ceea ce tocmai spusese, susținând că relațiile sale se deteriorau. Pe măsură 
e a continuat să vorbească, el a recunoscut că avusese fantasme sexuale în legătură 
Gi terapeutul și că el credea că terapeutul il putea ajuta numai ejaculând în rectul 
Sau pentru a-l face mai masculin. Terapeutul a subliniat că pacientul devaloriza 
rul insight-urilor pe care le primise în ședința trecută, cramponându-se de o 
redinta magică a faptului că o legătură sexuală era singura cale prin care putea fi 
ajutat. Pacientul a recunoscut că el are nevoie sa devalorizeze ajutorul terapeutului, 
itrucât se simțea inferior fata de acesta, despre care a spus că este „pe Muntele 
p“. Terapeutul a explicat apoi că invidia pacientului crescuse pe măsură ce 
e ajutat, astfel încât sexualizase transferul pentru a devaloriza ajutorul. (Dacă 
t-urile terapeutului nu ar fi fost deosebit de eficiente sau folositoare, ar fi fost 
mai putin de invidiat.) Drept răspuns, pacientul a spus că sentimentele sale 
Heratoare de a fi fost ajutat alternasera cu sentimente de umilire, deoarece trebuia 
4 admită că terapeutul știa ceva ce pacientul nu știa, ceea ce îl făcuse să se simtă 
nerabil. 


a est caz, transferul erotic al pacientului era o cale de a se apăra 
>oiriva invidiei sale în legătură cu competența terapeutului prin 
lorizarea acesteia. Sexualizarea în transfer poate fi o cale de apărare 
mpotriva altor sentimente. 


Jn pacient o vedea pe terapeuta sa pentru ultima dată înainte de plecarea 
esteia la sfârșitul programului ei de formare din rezidenţiat. El i-a spus că văzuse 
m film cu 0 seară înainte în care o psihiatră îl sărutase pe unul dintre pacienţii săi. 
at că pacientul părea să beneficieze de afecțiunea terapeutei și a întrebat-o 
erapeuta sa dacă nu ar putea să facă același lucru cu el. După o reacţie inițială 
asa la această cerere, terapeuta l-a întrebat dacă cererea lui neașteptată ar putea 
de terminarea terapiei. Pacientul a răspuns că mai degrabă nu ar vrea să se 
sască la acel subiect. Terapeuta i-a evidențiat apoi pacientului că această dorință 

de a sexualiza relaţia lor poate fi o apărare împotriva confruntării cu durerea 
asociată cu terminarea. 


Sexualizarea sfârșitului unei relaţii este un fenomen frecvent (în 
terapie și în viață în general). Ea servește la evitarea procesului de doliu 
legat de pierderea unei figuri importante. În această vinietă, dorința 
pacientului de a avea o legătură fizică cu terapeuta sa era și o cale de a 
nega natura definitivă a terminării: un sărut poate să ducă la un început 
mai degrabă decât la un sfârșit. Într-adevăr, multe cazuri de violări ale 
limitelor sexuale terapeut-pacient se întâmplă în jurul datei terminării 
(Gabbard și Lester, 2003). Sexualizarea poate fi o apărare maniacală 
împotriva pierderii care îi face pe cei doi membri ai diadei terapeutice 
să se angajeze într-o negare mutuală. 

Terapeutii care văd iubirea de transfer ca pe un răspuns natural și 
de înţeles la capacitatea lor enormă de atracție sexuală trec cu vederea 
partea mai întunecată a transferului erotic. Una dintre multele istorii 
spuse despre dr. Karl Menninger ilustrează această dilemă: 


O femeie de 40 de ani isterică și oarecum deprimată a fost spitalizată la Clinica 
Menninger timp de peste un an fără nici o schimbare esenţială în starea sa. Ea 
dezvoltase un transfer erotic intens și încăpățânat fata de psihoterapeutul ei. 
Doctorului Menninger i s-a cerut părerea asupra cazului, deoarece se ajunsese la un 
blocaj terapeutic. În cea mai mare parte a interviului, pacienta a subliniat de repetate 
ori marea ei iubire pentru terapeutul său. După ce a ascultat protestele ei de iubire 
timp de câteva minute, dr. Menninger a spus: „Ştii, dacă l-ai iubi cu adevărat, te-ai 
face mai bine pentru el“. 


Dr. Menninger se adresa ostilitatii care deseori se află chiar sub 
suprafața iubirii de transfer a unui pacient. Într-adevăr, transferurile 
erotice maschează frecvent o agresivitate și un sadism considerabile, 
chiar atât de mult încât un transfer erotic poate fi considerat o formă de 
transfer negativ (Kumin, 1985-1986). Explorarea dorințelor de transfer 
pentru o relație sexuală dezvăluie în mod regulat dorințe de a-l răni, de 
a-l pune în situații dificile sau de a-l distruge pe terapeut. Cererile unui 
pacient pentru trecerea barierei sexuale pot fi atât de chinuitoare, mai 
ales în cazurile variantei erotizate tipice pentru pacienţii histrionici și 
borderline, încât terapeutului îi este teamă de fiecare ședință. Terapeutul 
poate să se simtă folosit și transformat într-un obiect de gratificare a 
nevoilor, a cărui unică funcție este de a împlini cererile inadecvate ale 
pacientului (Frayn și Silberfeld, 1986). 


Dna KK era o pacientă histrionică homosexuală de 24 de ani care funcționa la 


un nivel borderline de organizare a Eului și care avea un istoric de abuz sexual de 
către rude de sex masculin. Ea a dezvoltat un transfer intens erotizat fata de 

=rapeuta sa aproape imediat. Flirta cu ea in mod provocator in ședințe, atingând 
Bs of piciorul terapeutei cu propriul ei picior și întrebând: „Vă enervează?“. Dna KK 
inut în mod constant că terapeuta ei putea să reușească să o cunoască doar 
Seca se culca cu ea. A vrut, de asemenea, să-i cunoască orientarea sexuală. Deși 
euta a frustrat dorința pacientei de a distruge relația lor profesională prin 
formarea într-una sexuală, pacienta și-a continuat eforturile de seducţie. 
ata aducea în ședințe in mod regulat fantasme sexuale explicite în legătură cu 
outa ei: 
„Îţi mângâi corpul — spatele tau, soldurile tale, fesele tale. iti ating repede și cu 
ete păsărica cu mâna. Suspini ușor și îţi întărești strânsoarea peste spatele meu. 
- sărut si soptesc încet în urechea ta că am să fac dragoste cu tine. Îți masez sânii 
= si îi sărut. Îți sărut abdomenul și mă duc mai jos spre păsărica ta. Sărut partea 
ssuntru a feselor tale în timp ce iti masez clitorisul cu limba mea. Continui să te 
rut, să te sug si să te mângâi cu limba mea. Suspini cu plăcere ca și cum ai avea 
sasm. iti sărut fesele încă o dată și îţi store încet sânii și îmi trec degetele peste 
"z Sul tău până la solduri. Încep să-ți ling clitorisul din nou și îmi înfig limba in 
tau. Apoi ling si sug clitorisul tău în timp ce imi introduc încet mai întâi 
sul, apoi două degete în tine. Ai un orgasm lung, satisfăcător, care se termină cu 
= mângâindu-mă pe păr si eu sărutându-ți ușor păsărica”. 
Nu mai e nevoie de spus că exprimarea de către pacientă a unor asemenea 
sstasme a făcut-o pe terapeută să se simtă anxioasa și jenată, precum și controlată. 
“3 ar fi întrerupt fantasmele, ea simțea că și-ar fi revelat disconfortul și 
sprobarea față de sentimentele de transfer ale pacientei. Dacă ar fi rămas tăcută, 
sin fea că ar fi fuzionat într-o pereche exhibitionist-voieristica. 
În final, pacienta a destăinuit unele dintre sentimentele agresive subiacente care 
stau sub mascarada transferului erotizat. Ea a comentat fata de terapeuta: „Știi 
t conștientă că încă doresc să te gonesc. Probabil că te fortez să mă respingi. 
te fac să mă urăști. Reușesc oare? Într-adevăr vreau să mă placi. Dar deoarece 
3 că e exclus, doar te gonesc. E o porcărie, nu-i așa? Știi, eu văd relația noastră in 
3 feluri: fie ne futem, fie te fac să mă urăști“. 


nare parte, dna KK a paralizat-o pe terapeută, care s-a simţit 
i și sadică prin frustrarea dorințelor pacientei. O consultatie cu un 
= a ajutat-o pe terapeută să înțeleagă că era controlată de un proces 
ientificare proiectivă, astfel încât limitele profesionale normale ale 
#erapiei păreau dure și nerezonabile. Cu alte cuvinte, un obiect 
= frustrant din trecutul pacientei fusese proiectat în terapeută, care 
d entificat inconștient cu acest material proiectat. Mai mult, propria-i 
ie fata de pacientă pentru controlul neîncetat al terapiei pe care 
sta îl exercita a contribuit la sentimentul că orice intervenţie ar părea 
= și dură. 
năsură ce psihoterapia a continuat, a devenit clar că dorința 
ă declarată era doar vârful unui aisberg. În timpul unei ședințe, 
KK a povestit un vis în care se afla într-un birou de înaltă tehno- 

logie. Exista o masina care putea traduce gandurile pacientei, astfel incat 
ea nu trebuia să i le spună terapeutei sale. În asocierile pacientei la vis, 
ea a recunoscut că dorinţele sale față de terapeută nu erau cu adevărat 
sexuale, ci mai mult o dorință ca terapeuta să o cunoască într-adevăr în 
intimitatea ei. Terapeuta a ajutat-o în cele din urmă pe dna KK să vadă 
că dorința sa pentru sex era de fapt o dorință de fuziune, o dorință ca 
terapeuta să-i cunoască gândurile fără ca ea să aibă nevoie să le spună. 
Această dorinţă regresivă de întoarcere la starea simbiotică mamă-sugar 
este frecvent o componentă puternică a transferurilor erotice și erotizate 
în diada pacientă-terapeută. Dorinţa sexualizată poate fi preferabilă 
dorinţei mai amenințătoare de fuziune. 


Interpretarea legăturilor dintre transfer și relațiile atât prezente, 
cât și trecute. O interpretare corectă a transferului erotic va reduce 
frecvent dorinţa și rezistența inerente iubirii transferentiale (Kumin. 
1985-1986). Pentru a evita o interpretare prematură, terapeutul ar putea 
avea nevoie să-și formuleze în tăcere interpretarea pentru a fi ajutat în 
ceea ce privește dorințele sale de contratransfer chiar înainte de a i-a 
comunica pacientului. Momentul interpretărilor de transfer este © 
problemă de judecată. O linie generală de urmat este de a le evita până 
când legăturile subiacente cu relaţiile trecute și cu relațiile extra- 
transferentiale prezente sunt aproape de realizarea conștientă. Tera- 
peutul poate folosi modelul unui triunghi al insight-ului, descris in 
Capitolul 4, pentru a construi legături între sentimentele de transfer și 
relațiile trecute, precum și între transfer și relaţiile extratransferențiale — 
prezente. Prin evidenţierea faptului că iubirea transferentiala este o 
repetiție a ceva din trecut, și întrebând pacientul dacă situația este o 
reminiscență a unor situații trecute, terapeutul poate pregăti terenul 
pentru intervenții interpretative. Totuși există o problemă importantă. 
In general, terapeutii trebuie să evite să le spună pacienților cu tulburare 
de personalitate isterică faptul că iubirea pe care aceștia o simt pentru 
ei, terapeutii, „nu este reală“. Din perspectiva pacientului, este 
extraordinar de reală. Ar fi mult mai potrivit, ca să nu spunem empatie, 
să-i ajutăm pe acești pacienţi să înțeleagă că iubirea pe care o simt 
pentru terapeut este atât reală, cât și un rezultat al deplasării, în sensul 
că derivă partial din sentimente care au fost resimfite fata de obiecte 
din trecut (Gabbard, 1996). 

O transcriere efectivă a unei ședințe de psihoterapie poate să 
ilustreze ceva din abordările tehnice folosite pentru a interpretă 
transferul erotic. 


Dna LL era o pacientă căsătorită, în vârstă de 26 de ani, cu un diagnostic de 


tulburare de personalitate isterică. Era văzută de două ori pe săptămână de câtre 
un terapeut bărbat într-o psihoterapie expresiv-suportivă cu accentuarea latun 

Sut psihoterapia cu plângeri de anorgasmie, dureri de cap, 
= constante, frică de „a sta pe cele două picioare ale ei”, 
metubita și nedorită și o preocupare generalizată de a fi prea 
3 cul celui de-al doilea an de tratament, într-o ședință, a avut loc 
zeu şi cu mine nu ne înțelegem. Nu ne vedem mult si, când o 
m vrut să vă fac azi din nou părtaş la povestirea mea, dar cand 

a s-a schimbat. Nu știu ce să spun astăzi. Aș vrea să fiu cu 
=> pe dumneavoastră, dar nu știu de ce. Probabil pentru că am 

soțul meu nu mi-o acordă deloc. Când nu am nimic de spus, 
=u că am sentimente pentru dumneavoastră — am emoții chiar 
Ses asta. Sunt două feluri de sentimente pe care le capăt aici — 
mt că sunteți ca tatăl meu și aș vrea să mă legdnati și să mă atingeti 
alalt este când vreau să mă strangeti în braţe cu adevărat 
prete) 
S avut un sentiment chiar acum când v-aţi oprit în mijlocul unei 
me era? 
Meau să spun. E ridicol (cu mare ezitare). Nu pot doar să vin aici... 
mneavoastra... și să mă gândesc: „Vreau să fac dragoste cu tine”. 
ziul acesta. Asta nu sunt eu. 
A gândi că ați putea avea sentimente sexuale este atât de 
sira dumneavoastră, încât nu puteţi deţine acele sentimente ca fiind 
ră proprii? 
pur și simplu nu sunt așa. Nici măcar cu soțul meu. Subconstientul 
= imbratiseze și să vă țină strâns, dar mintea mea conștientă vrea să 
im aceste sentimente. Mai degrabă m-aș întoarce la sentimentul că 
@ meu si că am nevoie de o atingere cu mâna pe spate. 
== Este deosebit de inacceptabil pentru dumneavoastră să aveţi 
ale pentru cineva pe care îl vedeţi și ca pe un tată. Mă întreb dacă 
=a întâmplat când erati fetiţă în relaţia cu tatăl dumneavoastră. 
a fost întotdeauna specială pentru tata. Când m-a însoţit de-a lungul 
‘ra condus la altar, mi-a spus că am fost întotdeauna preferata sa din 
© ale sale. N-ar trebui să vorbesc asa. Trebuie să plec și să merg cu 
ul meu și să-mi petrec seara cu el, dar gândurile mele vor fi cu 


zur: Sună ca şi cum ar exista o similitudine între atașamentul fata de 
mentul fata de tatăl dumneavoastră, prin aceea că ambele fac să vă fie 
=f emotional în soțul dumneavoastră. 


iă vinietă, terapeutul a făcut o legătură între transferul erotic 
i si sentimentele ei fata de tatăl său. Sentimentele sexuale sunt 
n an bele relaţii, căci ea le vede ca fiind incompatibile cu 
s teri paternă asupra terapeutului si asupra tatălui ei. 
legat sentimentele de transfer de relaţia trecută cu tatăl, 

terapeutul leagă aceste dorințe de dificultățile cu soțul ei, o relaţie 
extratransferentiala curentă. 

Aceste patru principii de tehnică îi pot fi de ajutor psihanalistului 
care tratează un pacient ce se luptă cu sentimente erotice de transfer. 
Totuși aderarea la aceste principii necesită o gândire rațională. Așa 
cum au știut de mult poeţii, pasiunea întunecă judecata. Chiar prin 
natura lor, sentimentele de iubire și/sau de dorinţă tind să provoace 
puneri în act atât la pacient, cât și la terapeut (Gabbard, 1994). Cu alte 
cuvinte, ambele persoane sunt predispuse să-și piardă capacitatea 
reflectivă asupra caracteristicilor transferentiale si contratransfe- 
rentiale ale sentimentelor, deoarece ele par atât de reale și de pu- 
ternice. Terapeutii trebuie să monitorizeze atent deviatiile de la 
practica lor clinică standard ca pe o cale de a se alerta pe ei înșiși fata 
de punerile în act contratransferentiale. Câteva semne de alarmă sunt 
deosebit de utile în această formă de monitorizare a limitelor 
(Gabbard, 2003): ședințe extinse dincolo de lungimea lor obișnuită, 
reducerea prețului sau gratuitatea sedintelor, împărtășiri făcute 
pacientului despre propria viaţă, reverii constante despre pacient, 
acordarea unei atentii deosebite înfățișării sale în ziua ședinței 
pacientului, imbratisarea pacientului sau orice altă formă de contact 
fizic, a dori să-l întâlnești pe pacient într-un cadru nonclinic și a 
imagina că poţi salva pacientul din nefericirea sa (Gabbard și 
Wilkinson, 1994; Gutheil și Gabbard, 1993). Când terapeutii încep sa 
observe că deviază de-a lungul acestor linii sau sunt copleșiți de 
sentimentele erotice fata de pacient, ar fi înțelept să ceară o consul- 
tare sau o supervizare de la un coleg respectat. Într-adevăr, este 
probabil înțelept pentru toți terapeutii să folosească în mod regulat 
consultarea când tratează un pacient cu un transfer erotic sau când 
au experiența unui contratransfer erotic (Gabbard, 1996, 2003; 
Gabbard și Lester, 2003). Sentimentele sexuale în diadă pot fi 
„desincronizate“și dorința poate oscila înainte și înapoi între terapeut 
și pacient și doar ocazional să existe la ambii deodată. 

Terapeutii trebuie să fie conștienți că nu toți pacienţii care au senti- 
mente sexuale față de terapeut vor răspunde la eforturile de interpre- 
tare. Unii pacienţi histrionici și borderline pot să-și traducă sen- 
timentele în acțiune și să se arunce la picioarele terapeutului, să stea 
în braţele lui sau să-l îmbrăţișeze pasional când se îndreaptă spre ușă. 
În asemenea cazuri, terapeutul trebuie să stabilească limite ferme. 
Pacienţii pot să aibă nevoie să li se spună că trebuie să se întoarcă la 
locul lor și că contactul fizic întrece limitele. Uneori, este de ajutor un 
comentariu educațional: „Psihoterapia este un tratament verbal care 
poate acționa doar în anumite circumstanţe. Una dintre circumstanţele 
acestea este ca dumneavoastră să stati pe scaunul dumneavoastră, iar 
eu pe al meu“. 

: = sex în transferul erotic 


a copleșitoare a rapoartelor de caz care implică transferuri 
srotizate sunt ale pacientelor cu terapeuti bărbaţi. Lester 
entiat că absența rapoartelor implicând pacienţi bărbaţi si 
aa = reflecta raritatea generală a iubirii transferentiale in 
a speculat că anxietatea pacientului bărbat în legătură 
tă ca o mamă falică preoedipiană, care face interpretări 
„poate să-i umbrească și să-i inhibe mult expresia senti- 
le fata de analistă văzută ca o mamă oedipiană. Lester a 
emenea, că pasivitatea regresivă din terapia analitică 
va regulii rolului sexual masculin activ tradițional. 
= lui Lester nu s-a coroborat cu cea a tuturor terapeutelor. 
a văzut scenariul mamei falice al lui Lester ca aplicabil doar 
de sex masculin care lucrează cu terapeute. Ea a susținut că 
săraţi găsesc că este mult mai inacceptabil să fie pasivi și 
de o femeie decât să exprime sentimente sexuale directe. 
endent poate să-i facă pe unii pacienţi să se apere îm- 
menea sentimente „întorcând masa“ și folosind sentimen- 
ansfer pentru a restaura un sens al dominaţiei masculine. 
eie terapeut tratează un pacient bărbat, apare o altă 
= de sex — și anume, riscul de atac. Dacă pacientul are 
gasa de personalitate antisocială sau borderline și un 
iIsului, o terapeută poate fi în pericol într-un cabinet 
eta transferul unui pacient agresiv $i impulsiv poate 
e folos, și limitele trebuie stabilite clar. În unele cazuri, 
a terminarea tratamentului, deoarece nu este posibil să 
zontext unde există o amenințare de atac. Terapeutele 
i cu atenție dacă apare un transfer erotic san erotizat 
Sat (Gabbard, 2004). Poate acest pacient să folosească 
asma sexuală ținând-o în domeniul fantasmei si explo- 
“tia? Sau discutarea despre fantasma sexuală poate să 
i ta forma de acțiune când pacientul crede că terapeuta 
Sentact sexual efectiv? 
apărut atât de multe cazuri de paciente cu transfer erotic 
n (1985) a observat că clinicienii pot avea impresia că 
exuale în terapie sunt specific și exclusiv legate de psiho- 
Totuși, desi multi pacienţi care au fost tratați de un 
pot să refuleze sau să nege transferul erotic din cauza 
wa osexuale, unii dezvoltă un transfer erotic sau erotizat 
mod deschis fata de terapeutul lor și care trebuie înţeles si 
stematic. În multe cazuri, transferul sexualizat este o 
miva unor sentimente mai inconfortabile de iubire si de 
Fi A greu de exprimat (Gabbard, 1994). 

18.5.2 Psihoterapia de grup 


Clinicienii au observat deseori că pacienţii care sunt candidaţi buni 
pentru psihoterapia individuală de tip psihodinamic sunt și candidați 
buni pentru psihoterapia psihodinamică de grup. Astfel este cazul cu 
pacienții isterici, care devin frecvent „stele“ în grupul lor. Ei sunt înalt 
valorizati de alti membri din grup pentru abilitatea lor de a exprima 
direct sentimente și pentru grija și preocuparea lor pentru alții din grup. 
Stilul cognitiv al pacientului isteric și apărările asociate de refulare și 
negare pot fi confruntate destul de eficient în psihoterapia de grup. Alţi 
pacienţi din grup îi vor ajuta pe pacienţii isterici să vadă cum au 
tendinţa de a-și distorsiona viziunea asupra lor și a altora prin omiterea 
detaliilor din situaţiile de interacțiune. De exemplu, când o pacientă 
isterică a descris cum a fost înțeleasă greșit ca fiind seductivă când ea 
era doar prietenoasă cu un bărbat la locul de muncă, pacienţii bărbaţi 
din grup au evidențiat că poate trecea cu vederea ceea ce spusese (sau 
cum o spusese) în interacțiune. Mai mult, ei au evidenţiat felul în care 
această pacientă s-a comportat similar în grupul însuși și cum părea să 
ignore semnalele de flirt pe care le transmisese și bărbaților din grup. 

Pacienţii isterici formează in general un transfer matern pozitiv fata 
de grup ca întreg. Ei iau terapia de grup ca pe o oportunitate de a primi 
ceva din grija maternă despre care ei cred că le-a lipsit în copilărie. Ei 
sunt, așadar, bine motivaţi să urmeze terapia de grup și să-i încurajeze și 
pe alţii să o vadă ca pe o resursă valoroasă. Pacienţii histrionici totuși pot 
fi mai problematici în grupuri, deoarece ei vor distrage frecvent atenția 
de la alti pacienţi, cerând să fie ei în centrul atenţiei prin desfășurări 
floride ale emoțiilor. Asemenea pacienți pot fi trataţi eficient în 
psihoterapia de grup doar dacă sunt și în psihoterapie individuală, similar 
cu psihoterapia de grup a pacienților borderline (vezi Capitolul 15). 


18.6 Concluzii 


Continuum-ul de la histrionic la isteric cuprinde un domeniu al 
patologiei de caracter cu o serie de forte și slăbiciuni la pacienţii situați 
de-a lungul acelui continuum. Înainte de a dezvolta un plan de 
tratament, trebuie mai întâi evaluat pacientul în termenii trăsăturilor 
histrionice versus isterice și trebuie făcute consideraţii în ceea ce privește 
potrivirea pentru terapia expresivă versus cea suportivă care va urma 
după această evaluare. Acești pacienţi pot gratifica terapeutul și el 
trebuie să fie conștient de pericolul de a ignora transferul negativ care 
se ascunde în spatele dorinţei de a-i face plăcere terapeutului. Precum 

zu tulburare de personalitate narcisică, unii pacienți histrionici pot 
a o importanţă neobișnuită înfățișării lor, precum și capacității lor 
atrage pe alţii. De aceea, declinul abilității lor de a fascina poate 
iat cu tendinţe depresive, dar poate și să-i facă mai autentici în 

a lor afectivă. Pe de altă parte, acest declin al tinereţii și al 
itatii sexuale poate să-i ducă la o disperare și mai mare în 
a de către ei a relaţiei terapeutice. Terapeutii trebuie să fie 
rănirea narcisică inerentă în această criză de dezvoltare și 
vadă că au o profunzime interioară dincolo de aparența 
de atractivitatea sexuală. 

19. Grupa C 


Tulburări de personalitate 
Obsesiv-compulsivă, evitantă 
și dependentă 


Cele trei tulburări de personalitate clasificate în Grupa C conform 
DSM-IV-TR (American Psychiatric Association, 2000) — obsesiv-com- 
pulsivă, evitantă și dependentă — sunt grupate împreună pentru că 
persoanele cu aceste tulburări au în comun drept caracteristică prin- 
cipală anxietatea sau frica. O tradiţie clinică îndelungată psihanalitică 
este asociată cu tulburarea de personalitate obsesiv-compulsivă (TPOC), 
dar nu există o tradiție similară pentru celelalte două entități carac- 
teriologice ale Grupei C. Faptul că toate cele trei tulburări de perso- 
nalitate sunt tratate împreună în același capitol reflectă numărul mic de 
contribuţii la literatura psihodinamică în ceea ce privește tulburarea de 
personalitate evitantă și dependentă. 


19.1 Tulburarea de personalitate obsesiv-compulsivă 


TPOC este o tulburare frecventă. În Studiul Epidemiologic Naţional 
asupra Alcoolului si Stărilor Corelate 2001-2002 (Grant et al., 2004), 
TPOC a avut prevalența cea mai mare în populaţia generală, cu 7,88%. 
Totuși, este frecvent confundată cu tulburarea obsesiv-compulsivă 
(TOC). 

Distincția între TOC (sau nevroza obsesiv-compulsivă) și TPOC se 
bazează pe diferența dintre simptome și trăsături de caracter persistente. 
Așa cum a fost descris în Capitolul 9, pacientul cu TOC este invadat de 
gânduri neplăcute recurente și este obligat să îndeplinească ritualuri 
comportamentale. Aceste manifestări simptomatice sunt, în general, 

mice, pacientul recunoscandu-le ca probleme si in general dorind 
de ele. in contrast, trăsăturile care constituie diagnosticul de 
enform DSM-IV-TR (Tabel 19-1) sunt modele comportamentale 
zul vieții care pot fi egosintonice. Aceste trăsături nu le 
Bee eari suferință pacienților și chiar pot fi privite ca foarte 
Într-adevăr studiile pe medici evidenţiază că anumite 
bsesiv-compulsive contribuie semnificativ la succesul ca medic 
i 1985; Krakowski, 1982; Vaillant et al., 1972). Devotamentul 
fafa de muncă tipic persoanei obsesiv-compulsive poate duce la 
importante și in alte profesii decât medicina, profesii in care 
atru detalii este esenţială. Totuși succesul în sfera profesională 
fet mare pentru acești oameni. Apropiatii îi consideră greu de 
i îi îndeamnă frecvent să apeleze la ajutor psihiatric. 
distincția dintre TOC și TPOC în DSM-IV-TR este clară și folo- 
exisia niște controverse privind suprapunerea celor două entități 


Smile de diagnostic DSM-IV-TR pentru tulburarea de personalitate obsesiv-compulsiva. 


iv de preocupare pentru ordine, perfectionism și control mintal și 
etrimentul flexibilitatii, deschiderii și eficienţei, începând precoce 
si prezent intr-o varietate de contexte, dupa cum este indicat de 
mai multe) dintre următoarele: 

de detalii, reguli, liste, ordine, organizare sau planuri, în asa 
tivul major al activității este pierdut 

onism care interferează cu îndeplinirea sarcinilor (de ex., este 
eze un proiect, deoarece nu sunt satisfăcute standardele sale 


ative și a amicitiilor (fapt nejustificat de o necesitate economică 


incios, scrupulos și inflexibil în probleme de moralitate, etică sau 
ficat de o identificare culturală sau religioasă) 

se debaraseze de obiecte uzate sau inutile, chiar când acestea nu 
sentimentală 

arcini sau să lucreze cu alții în afară de cazul când aceștia se 
ului lui de a face lucrurile 

viata avar de a cheltui, atât fata de sine, cât și fata de alţii, banii 
rept ceva care trebuie strâns pentru viitoare catastrofe 

tate și obstinafie. 


pă Asociaţia Psihiatrică Americană, Manual statistic și diagnostic al 
(Diagnostic and Statistical Manual of Mental Disorders, ediţia a 
„Arlington, VA, American Psychiatric Association, 2000). Copy- 
an Psychiatric Association. Folosit cu permisiune. 

diagnostice. Simptomele de natura obsesiv-compulsiva au fost, de 
asemenea, raportate ca aparitii tranzitorii in timpul terapiei psihanalitice 
la pacienţii cu TPOC (Munich, 1986). Totuși studiile empirice indica 
faptul că o gamă largă de tulburări de personalitate pot apărea la 
pacienţii cu TOC. Într-un studiu, mai putin de jumătate dintre pacienţii 
cu TOC au îndeplinit criteriile de TPOC (Rasmussen și Tsuang, 1986). 
De fapt, cel mai frecvent diagnostic caracterologic al acestui eșantion a 
fost tulburarea de personalitate mixtă cu elemente evitante, dependente 
și pasiv-agresive. Un studiu (Baer et al., 1990) care a analizat 96 de 
pacienţi cu TOC a semnalat că doar 6% aveau un diagnostic de TPOC 
pe Axa II. Alţi cercetători au găsit că TPOC este semnificativ mai 
frecventă la pacienţii cu TOC decât la cei cu tulburare de panică și 
tulburare depresivă majoră (Diaferia et al., 1997) și că este de așteptat 
ca simptomele obsesionale să se asocieze mai degrabă cu trăsături de 
TPOC decât cu trăsături ale altor tipuri de tulburări de personalitate 
(Rosen și Tallis, 1995). Într-un studiu scandinav de comorbiditate între 
TOC și tulburările de personalitate (Bejerot et al., 1998), 36% dintre 
pacienţii cu TOC au fost diagnosticati și cu TPOC. Un studiu controlat 
care a inclus 72 de pacienţi cu TOC și 198 de rude de gradul întâi 
(Samuels et al., 2000) a găsit o prevalență mai mare a TPOC în familiile 
pacienţilor cu TOC, sugerând că poate exista o etiologie familială 
comună pentru TPOC și TOC. În ciuda incertitudinii în privința 
legăturii dintre TPOC și TOC, în general ele sunt discutate separat 
datorită implicatiilor terapeutice care sunt diferite, 


19.1.1 Înţelegere psihodinamică 


Contribuțiile psihanalitice timpurii (Abraham, 1921/1942; Freud, 
1908/1959; Jones, 1948; Menninger, 1943) au legat anumite trăsături de 
caracter — în special obstinatia, zgârcenia și preocuparea pentru ordine — 
cu faza anală a dezvoltării psihosexuale. Pacienţii cu aceste trăsături de 
personalitate au fost consideraţi ca regresând de la anxietatea de castrare 
asociată cu faza de dezvoltare oedipiană, la relativa siguranţă a perioadei 
anale. Conduși de un Supraeu punitiv, ei au preluat probabil operaţii 
caracteristice defensive ale Eului, ca izolarea afectului, intelectualizarea, 
formațiunea reactionala, anularea retroactiva și deplasarea (vezi Capito- 
lul 2). Obsesia lor pentru ordine, de exemplu, a fost conceptualizată ca 
formaţiune reactionala împotriva dorinței ascunse de a se implica in 
activități murdare anale și derivate ale acestora. Dificultatea considerabilă 
pe care cei cu personalitate obsesiv-compulsivă o au în exprimarea 
agresivitatii a fost legată de conflicte timpurii de forță cu figurile materne 
privind exerciţiile de învățare de a folosi WC-ul. Încăpățânarea indivizilor 
obsesionali poate fi, de asemenea, văzută ca un rezultat al acelorași conflicte. 

niribuțiile mai recente (Gabbard, 1985; Gabbard si Menninger, 
Gabbard si Newman, 2005; Horowitz, 1988; Joseph,1992; 
such și Maltsberger, 2001; Saltzman, 1968, 1980, 1983; Shapiro, 
Di: vicisitudinile fazei anale pentru a se concentra pe 
= interpersonale, de stimă de sine, de gestionare a stărilor de 
ependenţă, stil cognitiv și problemele de echilibrare a muncii 
iilor emoționale. Persoanele cu TPOC au mari probleme cu 
sea de sine. Copii fiind, ei nu se simt suficient de apreciaţi sau 
Ge către părinţii lor. În unele cazuri, această percepție se poate 
9 atitudine rece sau distantă a figurilor parentale, pe cand in 
i copiii ar fi putut pur și simplu să ceară mai multe confirmări 
ine decât copiii obișnuiți, în scopul de a primi o confirmare 
is. Tratamentul psihodinamic al acestor pacienți dezvăluie 
ice dorințe dependente, nesatisfăcute și un rezervor de furie 
stă impotriva părinţilor ca o reacţie la indisponibilitatea lor 
iă. Deoarece pacienţii obsesiv-compulsivi consideră atât mânia, 
pendenta lor in mod conștient inacceptabile, ei se apără îm- 
icestor sentimente prin mecanisme cum ar fi: formațiunea 
și izolarea afectului. În efortul contradependent de a nega 
Pendenta de oricine, multe persoane obsesiv-compulsive fac 
3 laborioase pentru a demonstra propria independenţă și 
walismul lor dur“. În mod similar, se străduiesc să obțină 
§ asupra tuturor stărilor de furie și pot chiar părea foarte 
sase și umile pentru a evita orice impresie că ar nutri senti- 
ăutate. 
le intime ridică o problemă importantă pentru pacientul 
ipulsiv. Intimitatea implică posibilitatea de a fi copleșit de 
ice care trebuie satisfăcute, dorinte care pot duce la 
= fustrari ce pot da naștere unor trăiri de ură și resentimente 
de răzbunare. Sentimentele inerente unei relaţii intime sunt 
sare, deoarece au potenţialul de „a scăpa de sub control“, una 
= fundamentale ale persoanei obsesiv-compulsive. Semnifi- 
se plâng frecvent că persoana iubită, obsesiv-compulsivă, 
atitudine exagerată de control. Punctele moarte și situaţiile 
par adesea în astfel de relaţii, deoarece persoanele obse- 
aye refuză să accepte că altcineva ar putea găsi un mod mai 
ice lucrurile. Această nevoie de control asupra celorlalți 
desea dintr-o preocupare fundamentală că sursele de îngrijire 
os onjurător sunt foarte limitate și pot dispărea în orice 
ice persoană obsesiv-compulsivă există un copil care se 
t Nivelul scăzut de încredere în sine împreună cu senti- 
= pilărie de a nu fi apreciat conduc adesea către o prezumție 
efera să nu se implice cu persoanele obsesiv-compulsive. 
scut de agresiune și intensele dorințe distructive ascunse în 

inconstientul persoanei obsesiv-compulsive pot contribui in egala 
măsură la frica de a-i pierde pe ceilalți. Acești pacienţi se tem adesea că 
intenţiile lor distrugătoare îi vor îndepărta pe ceilalți sau vor duce la 
contraagresiune, ca o proiecție a propriei lor furii. 

În ciuda eforturilor pacienților cu TPOC de a fi loiali, amabili și 
complianti, teama că îi vor îndepărta pe ceilalţi devine adesea o profeție 
ce se autoîndeplinește. Comportamentul obsesiv-compulsiv tinde să-i 
irite și să-i exaspereze pe cei ce vin în contact cu el. Persoana care 
manifestă comportamentul poate totuși fi percepută în unele moduri 
întru câtva diferite, în funcţie de gradul diferenţial al relației (Josephs 
1992). În percepția subordonatilor, indivizii cu TPOC apar ca fiind 
dominanti, ultracritici și obsedati de control. În percepția șefilor lor, 
aceștia pot apărea lingușitori și slugarnici într-un mod ce sună fals. 
Astfel, în mod ironic, exact aprecierea și dragostea pe care le caută ei 
sunt subminate și persoanele cu TPOC se simt neapreciate cronic, în 
timp ce ele lucrează în propriul lor mod de tortură, pentru a câștiga 
aprecierea mult dorită din partea celorlalți. 

Persoanele cu tulburare obsesiv-compulsivă sunt caracterizate și de 
o tendință de perfectionism. Ele par să nutrească credința ascunsă 
conform căreia pot primi în fine aprecierea parentală și stima care le-a 
lipsit atunci când erau copii, doar în cazul atingerii unei stări trans- 
cendentale de desăvârșire. Acești copii cresc adesea cu convingerea că 
nu au încercat suficient de mult și în consecință, ca adulți, simt 
permanent că nu se străduiesc suficient de mult. Părintele care pare să 
nu fie niciodată satisfăcut este interiorizat ca un Supraeu dur, care 
așteaptă din ce în ce mai mult de la pacient. Mulţi indivizi cu tulburare 
obsesiv-compulsivă devin dependenți de muncă, deoarece sunt ghidaţi 
în mod inconștient de convingerea că dragostea și aprecierea pot fi 
obținute numai prin eforturi eroice de a atinge cele mai înalte culmi ale 
realizării profesionale. Ironia în această luptă pentru perfecțiune este 
totuși că persoanele cu tulburare obsesiv-compulsivă par să fie foarte 
rar mulțumite de propriile rezultate. Par să fie ghidate mai mult de 
dorința de a obține o usurare din partea Supraeului lor chinuitor, decât 
de a simți cu adevărat plăcere. 

Aceste suporturi dinamice duc la un stil cognitiv caracteristic 
(Horowitz, 1988; Shapiro, 1965). În timp ce pacienții isterici și histrionici 
au tendinţa să supraaprecieze stările afective în detrimentul gândirii 
atente, reversul este valabil pentru persoanele obsesiv-compulsive. Nu 
departe de renumele personajului Mr. Spock din Star Trek, persoanele 
obsesiv-compulsive caută să fie extrem de raționale și logice în orice 
încercare. Ele sunt speriate de orice situație în care emoțiile nu pot fi 
controlate, iar tendința lor mecanică de a fi total fără afect îi poate 
conduce pe cei din jur la confuzie. Mai mult, gândirea lor este logică 
numai între anumiţi parametri înguști. Stilul lor de gândire poate fi 

Merizat ca rigid și dogmatic (Shapiro, 1965). Din punct de vedere 
mic, aceste calități pot fi înțelese ca fiind compensatorii pentru 
merederea în sine și ambivalenta care chinuie persoana obsesiv-com- 
re deosebire de stilul cognitiv al pacientului isteric, cel al indi- 
alui obsesiv-compulsiv implică atenție minuțioasă pentru detalii, 
aproape totală lipsă de spontaneitate sau flexibilitate, iar orice 
Be a ntuitivă cu rol de a impresiona este automat reprimată ca fiind 
zică. Persoanele obsesiv-compulsive cheltuiesc o energie extraor- 
@ pentru a-și menţine stilul lor cognitiv și atentional rigid, astfel 
a a ee M : 
f absolut nimic din ceea ce fac nu este fără efort. Un set de credințe 
iaptive obsedeaza persoanele cu TPOC. Printre acestea sunt 
ele: „Este important să faci lucrurile perfect tot timpul“; „Orice 
zală sau defect poate duce la o catastrofă“; „Oamenii ar trebui să 
h crurile în felul meu”; „Detaliile sunt extrem de importante” 
bard si Newman, 2005). O vacanta sau doar o perioada de relaxare 
ezintă de obicei nici o ispită pentru o persoană cu adevărat obse- 
4 npulsivă. Într-un studiu care a urmărit 100 de medici liber-profe- 
i ti obsesiv-compulsivi (Krakowski, 1982), doar 11% dintre ei și-au 
concediu de dragul vacanței si doar 10% își luau regulat pauze 
relaxare de la muncă. 
© mare parte dintre acești indivizi au rezultate foarte bune, unii 
= ei găsesc că stilul lor îi împiedică să aibă succese în activitate. 
mele obsesiv-compulsive pot cântări la nesfârșit decizii minore, 
erandu-i pe cei din jurul lor. Se împotmolesc în detalii și pierd 
ea scopului major al sarcinii curente. Indecizia lor poate fi 
ă dinamic cu sentimente adânci de neîncredere în sine. Ei găsesc 
Sct pie a face o greșeală atât de mare, încât exclud într-un fel sau altul 
e definitivă. În mod similar, teama lor că rezultatul final al unui 
E TA să nu fie perfect poate contribui la indecizia lor. Multe 
l Da ne obsesiv-compulsive au o foarte bună comunicare verbală, dar 
- ă probleme majore psihologice în comunicarea scrisă din cauza 
pă BE totul final nu va fi fără cusur. 
Cc alitatea lor de a se implica excesiv în acțiuni, inerentă persoanelor 
xsesiv-compulsive, a fost foarte bine descrisă de Shapiro (1965) ca având 
ența de a fi presată sau motivată de ceva care depășește interesul 
ersoanei implicate. Nu pare foarte entuziasmată de acțiunile sale. 
ieresul ei real în activitate, cu alte cuvinte, nu pare să justifice intensitatea 
a care își urmărește scopul“ (p. 33). Acești pacienți sunt întotdeauna 
adusi de către supraveghetorul lor intern care emite comenzi legate de 
sea ce ei „ar trebui“ sau „ar avea obligația morală să facă“. Din punct de 
dere dinamic, ei au puţină autonomie fata de poruncile Supraeului. Se 
zomportă în acest fel pentru că sunt obligați s-o facă, indiferent de cum ar 
>mtea comportamentul lor să îi influențeze pe alții. 

Supraeul hipertrofiat al pacientului obsesiv-compulsiv este neindu- 
rător în cererile sale pentru perfecțiune. Când aceste cereri nu sunt 
satisfăcute pentru o perioadă lungă de timp, se poate instala depresia. 
Această legătură dinamică dintre caracterul obsesiv-compulsiv și de- 
presie a fost observată de către clinicieni de multi ani. Persoana obse- 
siv-compulsivă poate avea în mod particular un risc mai mare pentru 
depresie la vârsta mijlocie, când aspiraţiile idealiste ale tinereţii sunt 
spulberate de către scurgerea reală a timpului odată cu înaintarea în 
vârstă. Acești pacienţi pot avea tentative de suicid la un moment dat 
de-a lungul vieţii si pot necesita spitalizare în ciuda unui istoric lung 
de bună funcționalitate în domeniul muncii. Mulți dintre acești pacienţi 
depresivi perfectionisti, descriși în Capitolul 8 ca având în mod special 
afecțiuni rezistente la tratament, sunt manati de caracteristicile perso- 
nalitatii lor obsesiv-compulsive. 

Structura complexă de caracter a pacientului cu TPOC poate fi 
rezumată ca implicând un simţ public al Sinelui, un simț privat al 
Sinelui și un simţ inconștient al Sinelui (Josephs, 1992). Fiecare dintre 
acestea are o dimensiune care este mai adecvată relațiilor cu superiorii 
și alta legată de relaţia cu subordonații. De exemplu, simţul public al 
Sinelui în relațiile cu superiorii este acela al lucrătorului responsabil și 
conștiincios care este serios, amabil, adecvat social în toate situaţiile și 
previzibil. Simţul public al Sinelui în relaţia cu subordonații este acela 
al mentorului înțelept sau criticului constructiv care le asigură un 
feedback valoros celor care îl ascultă. Din păcate, acest simț trăit su- 
biectiv al individualitatii publice nu este întotdeauna ceea ce percep 
ceilalți. Reacţiile celorlalți dau de fapt naștere unui simţ privat al Sinelui 
care este pe deplin conștient, dar în mare măsură ascuns de ceilalți. 
Pacienţii cu TPOC simt adesea că nu sunt apreciaţi și în consecinţă se 
simt răniți și supăraţi. Lipsa recunoașterii îi duce la chinurile îndoielii 
de sine. Această nesiguranţă trebuie să fie ascunsă de cei aflați în poziţii 
superioare, deoarece indivizii cu TPOC sunt ingroziti de umilința și 
rușinea asociate cu expunerea acestei parti a lor care manifestă nein- 
credere în sine. Ei sunt adesea convinși că ceilalți îi vor vedea ca fiind 
slabi și tot văicărindu-se. Alături de acest aspect al simțului privat de 
Sine există o convingere deplină a superiorității morale fata de cei care 
sunt în poziţii subordonate. Deoarece pacienţii cu TPOC sunt atât de 
aparati împotriva propriei agresiuni și propriului sadism, ei nu vor să 
apară ca niște persoane dispretuitoare. Încearcă să mascheze acest 
aspect al simțului privat de Sine pentru a evita să pară pretentiosi, 
pompoși sau ultracritici. Se pot simţi atunci mândri de cât de amabili 
și retrași sunt fata de cei „de sub ei“. 

Cele două dimensiuni ale simțului inconștient al Sinelui pot fi rezu- 
mate într-o relație slugarnic-masochistă cu superiorii și într-o relaţie 
sadică de control cu subordonații (Josephs, 1992). Dorinţa sadică și 

iubitoare inconștientă de a le produce durere celor care nu se supun 

iolului lor este în întregime inacceptabilă pentru pacienţii cu TPOC 
de aceea trebuie să fie refulată. Dacă ar face altfel ar trebui să-și 
apromita înaltele standarde morale. În relația cu figurile autoritare, 
= de altă parte, acești pacienţi se tem de umilință în contextul atitudinii 

use și dornice de dragoste, astfel încât se supun masochistic pro- 
ilor standarde morale excesiv de dure și propriilor frământări de a 
se toa la aceste așteptări. Această tortură proprie îi scuteste de 
2 ei se tem — și anume controlul, dominarea și umilința sadica 
tea altora. Mesajul inconștient dat superiorilor este „nu este 
= să mă critici și să mă ataci pentru că după cum vezi mă chinui 
zur fara mila”. 


2 Considerații psihoterapeutice 


contrast cu natura refractară a TOC, TPOC poate suferi îmbu- 
ri mari în urma psihanalizei sau psihoterapiei personale cu 
tuări expresive (Gabbard și Newman, 2005; Gunderson, 1988; 
itz, 1988; McCullough și Maltsberger, 2001; Munich, 1986; 
an, 1980). Winston et al. (1994) au descris un experiment controlat 
ide pacienţi care aveau tulburări de Grupă C și care au efectuat 
ie dinamică, media fiind de 40,3 sesiuni. Desi multi pacienţi au 
Sfat un tratament de mai lungă durată, aceia din acest eșantion au 
strat îmbunătățiri semnificative pentru toate măsurătorile fata de 
-control de pe o listă de așteptare. Urmărirea acestor pacienți, 
1,5 ani, după terminarea terapiei a demonstrat în continuare 
ii. Datele din cercetare sugerează, de asemenea, că există o 
zătățire continuă chiar și după terminarea terapiei. Așa cum s-a 
capitolul 4, Svartberg et al. (2004) au randomizat pacienţi cu 
taie personalitate de Grupă C pentru a primi 40 de ședințe 
ale de terapie dinamică sau terapie cognitivă. Întreg grupul 
cenți a avut o îmbunătăţire semnificativă statistic pentru toate 
torile pe durata tratamentului, ca și în timpul perioadei de 
re de doi ani. Modificări semnificative ale simptomelor care 
dacă suferință au fost găsite la grupul care a făcut psihoterapie 
aca, dar nu și la cei care au făcut terapie cognitivă. La doi ani dupa 
ment, 54% dintre pacientii cu terapie dinamica si 42% dintre 
r ăi cu terapie cognitivă s-au recuperat din punctul de vedere al 
a in timp ce aproximativ 40% dintre pacientii din 
upuri s-au recuperat din punctul de vedere al problemelor 
per ale și al functionabilitatii personale. in timp ce patologia 
a personalităţii s-a îmbunătățit minim în timpul tratamentului, 
ai târziu îmbunătățirea a fost evidentă pentru 35%-38% dintre 

pacienţi. Deci se pare că a existat un „efect întârziat”, indicând că multi 
pacienţi au internalizat dialogul terapeutic și au continuat să îl 
folosească după terminare, 

În privința rezistenței frecvent întâlnite în cadrul psihoterapiei 
pacienţilor obsesiv-compulsivi, trebuie să ținem seamă de implicațiile 
pe care psihoterapia dinamică le are asupra acestor pacienți. Însăși 
ideea de inconștient le ameninţă simţul controlului. Pentru a face fata 
senzatiei de amenințare, persoana obsesiv-compulsivă tratează toate 
insight-urile terapeutului ca „nimic nou”. Pacienţii obsesiv-compulsivi 
pot fi la început refractari în recunoașterea faptului că terapeutul le 
poate spune ceva de care ei să nu fie conștienți (Salzman, 1980). 
Rezistenţa lor poate fi înțeleasă ca mecanism tipic de apărare al 
pacientului în procesul psihoterapeutic. Printre mecanismele de 
apărare se numără izolarea afectului, intelectualizarea, anularea 
retroactivă, formațiunea reactionala și deplasarea. Izolarea afectului se 
poate prezenta ca o lipsă de constienta legată de orice fel de sentimente 
fata de terapeut, în special dependenţă sau furie. Pacientul poate da 
foarte multe informaţii despre trecut și prezent, fără o aparentă reacție 
emoțională la aceste informații. Când terapeutul revine dintr-o vacanță 
prelungită, pacientul obsesiv-compulsiv foarte probabil nu admite nici 
un fel de reacție emoțională legată de această despărțire. Dacă 
formațiunea reactionala este unul dintre mecanismele de apărare 
importante, pacientul va răspunde probabil: „O, nu, nu m-a deranjat 
deloc. Sper că ai avut o vacanţă plăcută și că te-ai relaxat”. Făcând 
diferenţa între formele de prezentare ale Sinelui, public, privat și 
inconștient, se poate descrie rezistența principală ca încercând să 
ascundă simțul de Sine privat în spatele prezentării publice a Sinelui 
ca ascultător și conștiincios (Josephs, 1992). 

Persoanele obsesiv-compulsive răspund, de asemenea, la amenin- 
farea unor trăiri intense cu ocolișuri obsesionale care servesc ca o perdea 
de fum pentru a masca trăirile lor reale. Mai precis, poate servi ca un 
nor anestezic care îi adoarme pe cei din jur. În timp ce pacientul se 
îndepărtează din ce în ce mai mult de subiectul inițial, terapeutul poate 
pierde firul subiectului și astfel să nu mai fie atent la discuţie. Pentru 
că aceste persoane pot avea senzația că anumite gânduri au la fel de 
multă forță ca și acțiunile, pacientul va simţi nevoia să revină și să 
corecteze ceea ce a spus deja, după cum urmează: 


În timpul vizitei de sfârșit de săptămână cu părinţii mei, am fost oarecum iritat 
de tatăl meu. Ei bine, nu aș spune chiar că am fost iritat, în sensul că aș fi fost cu 
adevărat furios pe el. Doar că stătea și se uita la televizor și părea să nu aibă nici un 
interes să vorbească cu mine. La un moment dat, mi-a trecut prin cap să închid 
televizorul și să îl liniștesc, dar bineînțeles că nu am făcut chiar așa. Niciodată nu 
aș fi atât de nepoliticos față de cineva. 

Modelul tipic al discursului dezordonat al pacientului obsesiv-com- 

siv în psihoterapie caracterizează anularea frecventă a gândurilor și 
srințelor pe care pacientul tocmai le-a verbalizat. În plus, gândirea 
austivă determină pacientul să aducă în prim-plan evenimente 
riferice, contribuind la exacerbarea discursului dezorganizat și 
“depărtându-l și mai mult de la ideea principală. 

“Mulţi pacienţi obsesiv-compulsivi vor încerca să devină „pacientul 
perfect”. Ei vor încerca să producă exact ceea ce cred că terapeutul vrea 
sa audă de la ei, cu fantasma inconștientă că în fine vor primi dragostea 
si stima care le-a lipsit în copilărie. Așa cum au observat McCullough 
si Maltsberger (2001), „pacientul ritualizează întâlnirea terapeutică și se 
poate proteja de terapeut prin faptul că nu întârzie niciodată, își plătește 
mediat consultatia și devine superficial foarte «bun» în asimilarea 
tratamentului“ (p. 2346). Pacientiilor cu TPOC le este greu să înțeleagă 
că comentariile spontane, întârzierile ocazionale sau plata întârziată a 
consultației îi pot ajuta pe ambii membri ai procesului terapeutic să își 
adâncească procesul de cunoaștere. Pentru că sunt siguri că orice 
exprimare a furiei va conduce la dezaprobare, ei pot în mod conștient 
să nu exprime furie, exprimând-o în mod inconștient prin monopo- 
lizarea întregii discuţii. Un pacient obsesiv-compulsiv a vorbit fără 
întrerupere timp de 50 de minute, oprindu-se exact la terminarea 
şedinţei si nelăsând terapeutul să vorbească deloc. În acest fel, pacientul 
a reușit să își exprime furia fără a trebui să conștientizeze vreun 
sentiment mânios. 

Alți pacienţi obsesiv-compulsivi își vor manifesta rezistența, recreând 
în procesul de transfer cu terapeutul propria lor luptă de forță cu 
părinții. 


DI MM era un tipograf care venea la terapie psihanalitică de două ori pe 
săptămână. Iniţial s-a prezentat ca un „băiat bun“ supus și pasiv, care era complet 
incapabil să își exprime furia în timpul sedintelor terapeutice. Totuși el a dezvoltat 
un mod de a nu vorbi aproximativ jumătate din cele 50 de minute de ședință si de 
a nu-și plăti consultatia. Deși a negat orice formă de furie fata de terapeut, când s-a 
discutat despre comportamentul lui, el a manifestat un mod de exprimare a furiei 
printr-o replică la final de consultatie. Într-o zi, în urma eșecului de a verbaliza furia 
legată de faptul că terapeutul „se holba la el“ în timpul ședinței, a spus pe când se 
îndrepta către ușă: „Cred că nu ţi-am dat răceala mea!”, referindu-se la grija 
exprimată înainte că ar putea să îi transmită terapeutului răceala sa. Cu altă ocazie, 
când s-a discutat faptul că nu și-a plătit consultatia, a ieșit cu următorul comentariu: 
„Sper să nu îngheți de tot!“. La putin timp după aceea, altă sesiune s-a terminat cu: 
„Ai grijă să nu aluneci pe gheaţă!”. 

Una dintre cele mai memorabile replici de sfârșit ale dlui MM a fost dată după 
o ședință în care a fost extrem de tăcut, cu excepția unor comentarii ocazionale legate 
de neplata consultatiei. Terapeutul a legat această imposibilitate de a plăti ședințele 

de imposibilitatea de a comunica pe parcursul ședinței. După o tăcere prelungită, 
dl MM a fost anunţat că timpul a expirat. La plecare, spre ușă, el s-a întors spre 
terapeut și a spus: „Tocmai era să-ți cumpăr o carte ieri la reduceri. Era scrisă de un 
medic clinician și se intititula Treizeci de ani de practică rectală”. Apoi a părăsit rapid 
camera și a trântit ușa. În timpul următoarei ședințe, terapeutul a adus vorba despre 
comentariul aparent binevoitor de a-i face un cadou. DI MM a fost capabil să-și 
exploreze sentimentul că încercarea terapeutului de a-i scoate bani din buzunar și 
vorbe din gură era comparabilă cu un deget introdus în anus în încercarea de a-i 
scoate fecalele. 


În procesul de transfer, dl MM a recreat o relaţie foarte ambivalentă 
cu mama sa, care implica probleme de reţinere și control. El a asimilat 
terapeutul ca pe o mamă care îl punea să defecheze (vorbe și bani) când 
și unde i-o cerea. Pentru a sfida faptul că ceea ce simţea era sadic și total 
nerezonabil, își tinea „producțiile“ până în ultimul moment și apoi le 
elibera sub propriul control. Procedând astfel, a încercat să activeze ceea 
ce a experimentat pasiv, eliberându-și agresiunea sadică în comentarii 
răutăcioase. Totuși, așa cum exemplele o arată, formațiunea sa reactio- 
nală ca mecanism de apărare caracterologic a produs cele mai „reușite“ 
replici de final de consultatie. Privind prin formațiunea reactionala, o 
replică de final cum ar fi: „Ai grijă să nu aluneci pe gheaţă!“ ar însemna 
de fapt „Sper să cazi pe gheaţă“, „Sper să nu ingheti de tot!“ ar însemna 
„Sper să mori de frig!“. Chiar și încercarea dlui MM de a asimila tera- 
peutul cu imaginea mamei sale intruzive și sadice care-l obliga să-și facă 
nevoile la comandă a trebuit să fie ascunsă în spatele ideii de a-i cum- 
para un cadou terapeutului. În ciuda formațiunii reactionale, furia 
acestor replici de final a reușit să ajungă la terapeut. Datorită preocu- 
părilor omnipotente ale dlui MM despre puterea devastatoare a furiei 
sale, el trebuia să iasă imediat după fiecare replică ostilă, temându-se 
că terapeutul său ar fi atât de afectat de aceste comentarii, încât acesta 
ar putea să se întoarcă împotriva lui într-o manieră puternică și 
distructivă. Astfel dl MM își putea exprima furia doar în momentul 
plecării din cabinet, când era în afara pericolului de răzbunare 
(Gabbard, 1982). 

Abordările terapeutice adresate acestor rezistenţe caracteristice ale 
pacienților obesiv-compulsivi încep cu o atenție minuțioasă acordată 
procesului de contratransfer. Terapeutul poate fi atras de ideea de a se 
sustrage mecanicii dezorganizate a prezentării faptelor. Terapeutii pot 
începe să izoleze mai degrabă afectul la fel ca și pacienţii, decât să simtă 
iritatia și furia ca o parte importantă a procesului ce trebuie interpretat 
de către pacient. De exemplu, când terapeutul începe să se simtă plictisit 
și distanțat fata de prezentarea reală a faptelor poate folosi un comen- 
tariu de genul: „Credeţi că este posibil ca dumneavoastră să prezentaţi 
toate aceste materiale faptice ca un mod de a vă tine emotional la 

ta?”. O altă capcană a contratransferului este ca terapeutul să 
cu vederea anumite aspecte ale psihopatologiei pacientului dato- 
tă propriilor tendințe obsesiv-compulsive. Deoarece trăsăturile obse- 
siv-compulsive sunt foarte adaptabile procesului de învățământ medical 
si formării în cadrul rezidenţiatului de psihiatrie (Gabbard, 1985), 
terapeutii pot avea tendinţa să treacă cu vederea faptul că aceleași 
trăsături pot afecta negativ relațiile unui pacient. Recunoașterea 
consecințelor relationale ale tendinţelor obsesiv-compulsive îi poate face 
pe terapeuti să se simtă inconfortabil pentru că situația pacientului 
_ poate fi asemănătoare cu anumite tendinţe din relaţiile lor personale. 
O strategie eficientă în tratamentul psihoterapeutic al pacienţilor cu 
"o structură de caracter obsesiv-compulsivă este străpungerea perdelei 
de fum a cuvintelor pentru a ajunge direct pe urma sentimentelor. 
Procesul terapeutic se va împotmoli frecvent în căutarea de către pacient 
a faptelor pentru a evita sentimentele, ca în exemplul următor: 


DI NN era student în an terminal, în vârstă de 29 de ani, dornic de psihoterapie. 
Plângerea sa principală era că nu putea să își finalizeze lucrarea de diplomă. 
Terapeutul era un psihiatru rezident un pic mai tânăr decât acesta. La primele 
întâlniri pacientul s-a confruntat cu grija legată de vârsta terapeutului prin încercarea 
de a clarifica anumite lucruri. 


Dt NN: După cum aratati, nu pareti suficient de în vârstă ca să fiți un psihiatru 
cu pregătire completă. Aș crede că sunteți aproximativ de vârsta mea. Am dreptate? 

TERAPEUTUL: Da. Avem aproximativ aceeași vârstă. 

DL NN: Presupun, desigur, ca aveți suficientă pregătire în domeniul psiho- 
terapiei. Nu-i așa? 

TERAPEUTUL: Da, așa este. 

DL NN: Dar cât durează rezidentiatul în psihiatrie? 

TERAPEUTUL: Patru ani. 

DL NN: Și în ce an sunteţi acum? 

TERAPEUTUL: Sunt în anul al treilea. 

DL NN: Totuși presupun că aveţi un supervizor, nu? 


În acest moment, rezidentul a devenit conștient că această abordare între- 
bare-răspuns ocolea sentimentele pacientului. În loc să răspundă doar la întrebările 
pacientului legate de fapte, terapeutul a ales să se refere la situația creată. 


TERAPEUTUL: Domnule NN, mi se pare că această încercare de a clarifica lucrurile 
legate de pregătirea mea este un mod de a ocoli sentimentele pe care le aveţi în 
legătură cu consultarea unui terapeut care este de aproximativ aceeași vârstă cu 
dumneavoastră și care este încă în pregătire. Mă întreb dacă nu resimtiti puțină furie 
și posibil un pic de umilință în faptul că ati fost repartizat unui rezident. 


Această vinietă ilustrează cum terapeutul ar trebui să se adreseze în 
mod deschis, de o manieră directă, sentimentelor pacientului chiar când 

acesta neaga existenta lor. Pacientii obsesiv-compulsivi se vor feri de 
sentimentele procesului de transfer prin retragerea in discursuri lungi 
legate de evenimente din trecutul îndepărtat. Terapeutul ar putea să fie 
nevoit să îl aducă pe pacient în prezent, în procesul de transfer și să 
încerce să își de-a seama ce se petrece în situația de fata și ce a cauzat 
ca pacientul să caute refugiu în trecut (Salzman, 1980, 1983). Ţinând 
seamă de anumite puncte de legătură cu temele și scopurile trata- 
mentului, în mod frecvent cele cu care pacientul a venit initial la 
tratament, terapeutul poate menţine puncte de ancorare pentru procesul 
terapeutic (Salzman, 1980, 1983). Când pacientul rămâne blocat în 
amănunte aparent irelevante, terapeutul poate fi nevoit să-i întrerupă 
șirul gândurilor și să aducă pacientul la tema centrală care a inițiat 
sesiunea. Psihoterapia de grup este adesea foarte eficientă în tratarea 
acestei probleme, deoarece pacientul poate accepta astfel de reacții de 
la omologi fără aceeași împotrivire care însoțește reacția terapeutului. 

Suplimentar confruntării și interpretării mecanismelor de apărare 
caracteristice pacientului și ajutorului dat pacientului pentru a-și 
exprima sentimentele din spatele acestor mecanisme de apărare, alt scop 
important al psihoterapiei sau psihanalizei este să înmoaie și să modifice 
atitudinile dure ale Supraeului. În termeni mai simpli, aceasta înseamnă 
că pacienţii trebuie să-și accepte faptul că sunt oameni. Ei trebuie să 
accepte că dorinţa lor de a se ridica peste sentimentele de furie, ură, 
dorință, dependenţă ș.a.m.d. este sortită eșecului. Sentimentele trebuie 
în final acceptate ca parte a condiției umane. Ele trebuie mai curând 
integrate ca o parte a experienţei personale decât să fie rerimate, negate, 
refulate sau nerecunoscute, ca aparținând altcuiva. Pentru a îndeplini 
acest scop de a-i face Supraeului o structură mai benignă, reasigurarea 
este rar o metodă folositoare. Comentarii ca „Nu ești chiar atât de rău 
pe cât crezi!“ sau „Ești mult prea dur cu tine!“ îi vor suna nesincere 
pacientului. 

Este mai posibil ca modificările Supraeului să apară în urma inter- 
pretărilor amănunțite ale conflictelor pacientului în jurul dependenţei, 
agresiunii și sexualității, în acord cu prezenţa folositoare, benignă a 
terapeutului de-a lungul timpului. Rămânând neutru, terapeutul ajută 
pacientul să descopere că percepțiile sale despre terapeut sunt distor- 
sionate, în concordanță cu modelele formate din relaţiile anterioare. Deși 
pacientul va încerca în mod repetat să îl vadă pe terapeut ca pe o 
persoană care îl critică și judecă, terapeutul îl poate ajuta, accentuând 
faptul că pacientul îi atribuie lui propria sa judecată critică. 

Pe măsură ce acești pacienţi încep să înțeleagă că ceilalți nu sunt nici 
pe departe atât de critici ca ei înșiși, încrederea lor în sine poate crește 
în mod corespunzător. Ei realizează faptul că ceilalţi i-au acceptat tot 
timpul mult mai mult decât își imaginaseră ei. Pe măsură ce trăiesc 
sentimentul de acceptare din partea terapeutului pentru ceea ce sunt, 

ei dobândesc și o creștere a propriei lor acceptări. Pe măsură ce înțeleg 
„că conflictele lor despre agresiune și dependenţă izvorăsc din situații 
din copilărie, ei câștigă o mai mare stăpânire peste aceste sentimente și 
le acceptă ca parte componentă a faptului de a fi ființă umană. Tera- 
peutul poate folosi confruntări periodice despre așteptările nerealistice 
pe care acești pacienţi le cultivă despre sine. Spre exemplu, un pacient 
se mustra pe sine însuși, în cadrul unei ședințe de psihoterapie, în 
„legătură cu sentimentele de rivalitate pe care le nutrea fata de fratele 
său mai mare, în cadrul unei reuniuni de familie de Crăciun. Terapeutul 
a comentat: „Se pare că dumneavoastră credeţi că ar trebui să fifi in stare 
"să vă ridicaţi peste toate aceste sentimente de competiție cu fratele și că 
_ Ointerpretati ca pe un eșec dacă nu reușiți“. 

În timpul psihoterapiei majorităţii pacienților, rezistentele sunt 
interpretate înainte de conținutul lor adiacent. Totuși lipsa de respect pentru 
mecanismele de apărare ale pacientului poate duce la sfaturi greșite, 
interpretări premature. Terapeutii care devin iritati sau exasperati si 
interpretează simţul de Sine privat sau inconștient al pacientului pot 
"expune pacientul într-o manieră extrem de jenantă și umilitoare pentru 

"acesta. Dacă terapeutul își poate stăpâni iritatia contratransferului, pacientul 
poate începe să exprime propriile îndoieli și nesigurante și dispreț ascuns 
față de alții. Mecanismele de apărare împotriva mâniei, cum ar fi 
formațiunea reactionala, s-ar putea să trebuiască să fie abordate câtva timp 
inainte ca pacientul să înțeleagă modelul de apărare suficient de clar, încât 
să-l asocieze cu mânia subiacentă. De exemplu, terapeutul poate face 
următoarele comentarii: „De fiecare când anunţ o vacanță remarc că 
spuneți: «Nici o problemă!»; mă întreb dacă răspunsul maschează alte 
sentimente care sunt mai de neacceptat“. Când pacienţii obsesiv-compulsivi 
pot în sfârșit să trăiască și să exprime mânie necamuflată împotriva 
ferapeutului, află că, de fapt, nu este nici pe departe atât de distructivă pe 
cât ar fi crezut. Terapeutul este o figură consecventă, durabilă care este 

acolo săptămână după săptămână, în mod evident neafectată de 
exprimările de mânie. In mod similar, acești pacienţi descoperă că ei înșiși 
nu sunt transformați de mânia lor în monștri distructivi. 

Pacienţii cu TPOC sunt chinuiti de „gânduri criminale“. În inconsti- 
entul pacientului există o diferenţă foarte mică între a nutri un senti- 
ment de furie și a pocni pe cineva în nas. O parte din modificarea 
Supraeului pacientului care are loc în terapia dinamică sau psihanaliză 
implica ajutorarea pacientului să realizeze că impulsurile, sentimentele 
sau gândurile ostile nu sunt același lucru cu faptele. Pacientul realizează 
în cele din urmă că gândurile și sentimentele nu fac subiectul acelorași 
standarde morale ca și acțiunile distructive. Acceptarea propriei vieţi 
interioare, de asemenea, reduce anxietatea. 

Pentru pacientul obsesiv-compulsiv sentimentele sexuale sunt 
frecvent la fel de inacceptabile ca și furia sau dependenţa. Din nou, 

transferul va fi cadrul repunerii in act a situaţiei din copilărie în care 
pacientul vede terapeutul ca pe un părinte care dezaprobă sexualitatea. 
Prin evitarea abordării unei păreri dezaprobatoare preconcepute, 
terapeutul îi permite pacientului să realizeze în cele din urmă că astfel 
de prohibitii sunt interne și nu externe. Amenințarea (de castrare sau 
pierdere a dragostei) atribuită terapeutului poate fi astfel înțeleasă ca 
iluzorie, izvorând din interiorul pacientului. 

O strategie folositoare în abordarea pacienţilor cu TPOC este în- 
rolarea colaborării lor într-o explorare activă despre cum servește 
gândirea obsesională unui mecanism de apărare împotriva pierderii 
(Cooper, 2000). Oscilând între diferite alternative până la punctul de a 
se simți paralizati din cauza indeciziei, acești pacienţi pot evita să 
că se gândesc că există nenumărate alternative. Această fantasmă poate 
fi explorată activ cu pacienţii care pot fi ajutaţi să facă doliu legat de 
pierderea posibilității de a obține absolut orice doresc. Multe persoane 
cu TPOC au teme depresive ascunse si nu este nici o surpriză că acești 
pacienți au o prevalenţă relativ mare de tulburare depresivă majoră pe 
Axa I (Skodol et al., 1999). 

in fine, cheia unei psihoterapii sau psihanalize de succes cu pacientii 
care au TPOC este empatia fata de rușinea și vina asociată cu aspecte 
inacceptabile ale simțului de Sine privat și ale simțului de Sine incon- 
știent, care fac ca acestor pacienţi să le fie silă de ei înșiși. Intervenţiile 
care recunosc frica acestor pacienți că alții vor descoperi impulsurile lor 
sadice, dorințele supuse și senzația puternică de insecuritate pervazivă 
pot ajuta la crearea unui mediu continator în care aspectele mai 
întunecate ale psihicului pot fi explorate. 


19.2 Tulburarea de personalitate evitantă 


Controversata categorie a tulburării de personalitate evitantă a fost 
creată pentru a caracteriza un grup de persoane retrase social, diferite 
de pacienții schizoizi. Spre deosebire de pacienţii schizoizi (abordati în 
Capitolul 14), pacienţii evitanti tânjesc după relații interpersonale 
apropiate, dar în același timp se tem de ele. Acești indivizi evită relațiile 
și situațiile sociale, deoarece ei se tem de umilința asociată eșecului și 
de durerea asociată respingerii. Dorinţa lor pentru relaţii poate să nu 
fie atât de evidentă, datorită timiditatii lor și autoprezentării modeste. 

Controverse importante există în ceea ce privește distincția dintre 
fobia socială generalizată și tulburarea de personalitate evitantă. În timp 
ce avem numeroase studii în privinţa fobiei sociale, relativ puţine studii 

s-au concentrat pe tulburarea de personalitate evitanta, in special pe 
interventiile terapeutice. Recenziile din literatura care au comparat fobia 
socială generalizată cu tulburarea de personalitate evitantă (Alden et 
al., 2002; Rettew, 2000) au conchis că din punctul de vedere al perspec- 
tivelor fenomenologice, demografice, etiologice, evolutive și terapeutice 
există puţine dovezi pentru niște diferențe calitative substanţiale între 
cele două tulburări. Orice diferență care poate fi observată între cele 
două pare să fie legată mai mult de severitate decât de anumite discre- 
pante simptomatice. Similitudinea dintre personalitatea evitanta și fobia 
socială generalizată i-a făcut pe multi să pună sub semnul întrebării 
validitatea distinctiei între Axa I și Axa II făcută de DSM-IV-TR. 
Criteriile pentru tulburarea de personalitate evitantă (Tabel 19-2) pot 
fi frecvent identificate în populaţia clinică. Un studiu norvegian 
(Torgersen et al., 2001) a găsit-o ca fiind cea mai frecventă tulburare de 
personalitate, cu o prevalenta de 5%, in timp ce prevalența în Statele 
Unite ale Americii este de 2,36% (Grant et al., 2004). Totuși tulburarea 
este rar principalul sau singurul diagnostic în practica clinică (Gunderson, 
1988). Cel mai frecvent ea este un diagnostic adițional la o altă tulburare 
de personalitate sau la un diagnostic de pe Axa I. Tema centrală a rușinii 
la pacienţii evitanti asigură o legătură psihodinamică cu anumite tipuri 
de pacienţi narcisici (în special tipul fenomenologic hipervigilent și 
unele dintre cele descrise de Kohut). De fapt, unele date (Dickinson și 
Pincus, 2003) arată că indivizii hipervigilenti narcisici pot fi greșit 


Tabel 19-2. Criteriile de diagnostic DSM-IV-TR pentru tulburarea de personalitate evitantă. 


Un pattern pervaziv de inhibitie socială, sentimente de neadecvare și 

hipersensibilitate la evaluare negativa, incepand precoce in perioada adulta si 

prezent intr-o varietate de contexte, dupa cum este indicat de patru (sau mai multe) 

dintre urmatoarele: 

(1) evită activitățile profesionale care implică un contact interpersonal semnificativ, 
din cauza fricii de critică, dezaprobare sau rejectie 

(2) nu dorește să se asocieze cu alți oameni decât dacă este sigur că este apreciat 

(3) manifestă reținere în relaţiile intime din cauza fricii de a nu se face de râs ori de a 
nu fi ridiculizat 

(4) este preocupat de faptul de a nu fi criticat sau rejectat în situaţii sociale 

(5) este inhibat în situaţii interpersonale noi din cauza sentimentelor de neadecvare 

(6) se vede pe sine ca inapt social, neatractiv personal ori inferior altora 

(7) refuză să-și asume riscuri personale sau să se angajeze în orice activități noi din 
cauza faptului că acestea l-ar putea pune în dificultate, 

Sursă, Retipărit după Asociaţia Psihiatrică Americană, Manual statistic și diagnostic al 

tulburărilor mintale (Diagnostic and Statistical Manual of Mental Disorders, ediţia a 

patra, text revizuit, Arlington, VA, American Psychiatric Association, 2000). 

Copyright, 2000, American Psychiatric Association. Folosit cu permisiune. 

diagnosticati cu tulburare de personalitate evitanta, deoarece ei prezinta 
în mod deschis frică foarte mare in relațiile cu alţii, lipsă de încredere 
în inițierea și menţinerea relaţiilor sociale și teama de a se simţi rusinati 
și dezamăgiţi când nevoile lor nu sunt implinite în cadrul relațiilor. Atât 
persoanele cu tulburare de personalitate evitantă, cât și indivizii 
narcisici hipervigilenti au nevoie să fie placuti și acceptaţi de ceilalți, 
dar grandiozitatea tăcută și sentimentul de a fi îndreptăţit tipice 
tulburării de personalitate narcisică nu sunt prezente la indivizii 
evitanti. Mai mult decât atât, persoanele narcisice hipervigilente au 
nevoie de admiraţie indiferent dacă aceasta este câștigată. 


19.2.1 Înţelegere psihodinamică 


Oamenii pot fi timizi și evitanti dintr-o varietate de motive. Ei pot 
avea o predispozitie constituțională de a evita situaţiile stresante, bazată 
pe un temperament înnăscut care este elaborat în plan secundar în 
întreg stilul personalității lor (Gunderson, 1988). Dimensiunea tempe- 
ramentului denumită „evitarea răului“ în modelul psihobiologic 
elaborat de Cloninger et al. (1993), de exemplu, poate fi o trăsătură 
biologică comună unei mari parti a pacienților cu tulburare de per- 
sonalitate evitantă. Unele date din cercetare arată că trăsătura timiditatii 
este de origine genetic-constitutionala, dar că necesită factori de mediu 
specifici pentru a se transforma într-o trăsătură complet definită (Kagan 
et al., 1998). Nachmias et al. (1996) au descoperit că starea de atașament 
moderează expresia inhibitiei temperamentale. Copiii cu vulnerabilitati 
biologice de a fi inhibati și timizi au manifestat o mai mare excitație 
autonomă fata de străini dacă erau atașați nesigur decât dacă aveau o 
stare de atașament sigură. Factorii de mediu adverși au apărut, de 
asemenea, într-un alt studiu pe studenți cu simptome de tulburare de 
personalitate evitantă (Meier și Carver, 2000). Studenţii cu aceste 
simptome au raportat semnificativ mai multe amintiri negative din 
copilărie, cum ar fi izolarea, respingerea și trăirea unor evenimente 
sociale nefavorabile în copilărie. Timiditatea și evitarea îi apără îm- 
potriva rușinii, umilintei, respingerii și eșecului. Ca și în orice altă formă 
de anxietate înțelesul psihodinamic al anxietatii trebuie explorat pentru 
a înțelege perfect originile în cazul fiecărui pacient. Totuși tratamentul 
psihoterapeutic și psihodinamic al indivizilor cu aceste manifestări 
descoperă adesea rușinea ca o experienţă afectivă centrală. 

Rușinea și expunerea de sine sunt strâns legate. Ceea ce îi sperie pe 
pacienții evitanti este de fapt orice situație in care ei trebuie să dezvăluie 
aspecte legate de ei înșiși și care îi fac vulnerabili. În timp ce vina 
implică preocupări legate de aspecte punitive pentru încălcarea unei 
reguli interioare, rușinea este legată mai mult de o evaluare a Sinelui ca 

fiind oarecum inadecvat, neridicându-se la standardele interne. În acest 
sens, vina este mai strâns legată de Supraeul din modelul structural, în 
timp ce rușinea este mai strâns legată de Eul ideal (a se vedea Capito- 
lul 12). Indivizii cu tulburare de personalitate evitantă pot avea senti- 
mentul că situaţiile sociale trebuie evitate, deoarece neadecvarea lor va 
fi expusă public. Se pot simţi rusinati în legătură cu multe aspecte refe- 
ritoare la ei înșiși; de exemplu se pot simţi slabi, incapabili să concureze, 
deficienti psihic sau fizic, dezordonati și dezgustători, incapabili să-și 
controleze funcţiile corpului sau exhibitionisti (Wurmser, 1981). 
Shame (rușinea) este derivată din punct de vedere etimologic din 
verbul to hide (a ascunde) (Nathanson, 1987) și pacientul evitant se 
retrage în mod frecvent din relaţiile interpersonale și situațiile de 
expunere din dorința de „a se ascunde“ de sentimentele de rușine 
extrem de neplăcute. Rușinea nu poate fi reductionist legată de nici unul 
dintre momentele de dezvoltare din perioada copilăriei, dar pare în 
schimb să evolueze din numeroase experiențe de dezvoltare la diferite 
vârste (Nathanson, 1987). Aparent prezentă de foarte devreme în viata, 
‘Tiisinea devine evidentă la apariţia anxietatii fata de străini in jurul 
@rstei de 8 luni (Broucek, 1982). Este, de asemenea, conectată cu senti- 
‘mente care își au originea în accidente ale vezicii urinare și intestinelor 
i în internalizarea dojenirilor parentale asociate cu aceste accidente, 
pilul de doi ani care este extrem de bucuros când se zbenguie în 
melea goală poate, de asemenea, simţi rușine când un părinte sever 
opr este această activitate, insistând ca micuțul să se îmbrace (Gabbard, 
953). Toate aceste experiențe ale dezvoltării pot fi reactivate la 
acientul evitant după expunerea în fata unui grup de persoane sau în 
Bie unui individ care este foarte important pentru acesta. 
Te ria atasamentului ne oferă multe pentru înțelegerea pacienților 
anti. Adulții cu un stil de atașament evitant s-au simțit în general 
spinși de către părinți sau de către cei în a căror grijă erau în copilărie 
i eea le e teamă să dezvolte relații de dragoste ca adulţi (Connors, 
7). Ei simt adesea că nevoile lor de dezvoltare au fost excesive sau 
SSotrivite si au experimentat un eșec al reacţiilor adecvate ale 
elor Sinelui (Miliora, 1998). 


22 Abordări psihoterapeutice 


Desi cercetările empirice în terapia dinamică a tulburării de perso- 
e evitantă sunt limitate, două studii diferite, ambele fiind 
mate mai devreme în acest capitol în discuţiile despre TPOC, 
@reaza că această abordare este folositoare. Într-un studiu controlat 
sat de Winston et al. (1994), pacienţii cu tulburări de personalitate 
supă C care au fost trataţi cu terapie dinamică au avut rezultate 


Spa C. Tulburări de personalitate 547 


mai bune decât subiecții de pe lista de așteptare a grupului de control. 
Într-un studiu de Svartberg et al. (2004), pacienţii de Grupă C au avut 
rezultate foarte bune cu terapia dinamică și au continuat să se schimbe 
și după terminarea terapiei. 

Pacienţii cu tulburare de personalitate evitantă pot fi mai receptivi 
la psihoterapia expresiv-suportivă dacă este combinată cu incurajari 
ferme de a se expune situațiilor care creează frică (Gabbard și Bartlett, 
1998; Sutherland și Frances, 1995). Această încurajare de a înfrunta 
situaţiile temute trebuie, de asemenea, să fie însoțită de o apreciere 
empatică a stării de stânjeneală și umilință asociate expunerii. Se poate 
spune că terapia este expresiv-suportivă în sensul că elementele expre- 
sive implică explorarea cauzelor ascunse ale rușinii și ale legăturii cu 
experienţele de dezvoltare din trecut, în timp ce elementele suportive 
implică încurajările empatice pentru confruntarea situațiilor temute mai 
degrabă decât retragerea din fata lor de frică. Această abordare poate 
fi combinată cu un inhibitor selectiv de recaptare a serotoninei, ca 
paroxetina, pentru abordarea aspectului biologic. 

Și mai multe dintre anxietati și fantasme vor fi activate la momentul 
expunerii reale decât în postura defensivă de retragere. Acest lucru le poate 
fi explicat pacienţilor prin intervenţii educaționale pentru a-i ajuta să 
recunoască valoarea căutării active a situaţiilor care produc frică. Terapeutii 
trebuie să se aștepte ca pacienții să fie de acord cu necesitatea expunerii la 
aceste situații producătoare de frică și apoi să renunţe la îndeplinirea 
sarcinii acordate. Pacienţii evitanti se tem apoi să aducă vorba despre acest 
lucru în ședința de terapie, de frică să nu primească dezaprobare și critică 
din partea terapeutului (Newman și Fingerhut, 2005). 

Eforturile de explorare inițiale pot fi frustrante pentru că pacienţii 
evitanti nu vor fi în întregime siguri de ce anume se tem. Pacienţii 
evitanti recurg adesea la clișee psihiatrice, ca „rejecţie“. Terapeutii trebuie 
să caute mai multe detalii ale situației actuale pentru a ajuta pacientul 
să meargă dincolo de aceste explicaţii vagi ale evitării. Terapeutul poate 
întreba: „Care a fost presupunerea dumneavoastră despre ceea ce cred 
colegii de serviciu despre dumneavoastră, ieri când ati stat cu ei la masa 
de pranz?”. În mod similar, aceste fantasme specifice pot fi explorate in 
contextul transferului. Pacienţii evitanti prezintă de obicei o foarte mare 
anxietate în legătură cu expunerea inevitabilă de pe parcursul 
psihoterapiei. Când pacientul roșește în legătură cu ceva care s-a spus, 
terapeutul poate întreba: „Puteţi să îmi spuneţi ce v-a făcut sa rositi? 
Credeţi că mă gândesc la ceva anume legat de ceea ce ati spus mai 
devreme?”. Urmărind detaliile anumitor situaţii, pacientul va 
conștientiza mai bine corelatiile cognitive ale sentimentului de rușine. 


Dna OO, 24 de ani, asistentă medicală în pregătire, a venit la psihoterapie pentru 
că se simțea nesatisfăcută de viata ei, avea probleme în stabilirea relațiilor 

heterosexuale si prezenta anxietate in situatiile sociale. Ea a descris probleme cronice 
cu sentimentul de timiditate si rusine cand era in jurul barbatilor. Pentru ca era 
foarte atrăgătoare, i se cereau des întâlniri, dar de fiecare dată anxietatea ei escalada 
atât de mult, încât trebuia să bea alcool pentru a se putea relaxa. I-a spus 
terapeutului că îi era frică să nu dezvolte o dependenţă de alcool, din cauză că nu 
reușea să se relaxeze în compania bărbaților decât dacă era sub influența alcoolului. 
Dna OO a remarcat că aceeași senzație de anxietate apărea când se afla printre alte 
persoane, cum ar fi colegii ei de școală. 

A încercat psihoterapia de grup timp de câteva luni, dar s-a trezit cu „limba 
legată“ și conștientă de sine în cadrul grupului. De frică să nu spună ceea ce nu 
trebuie, vorbea rar. Când a început să lipsească de la ședințele de psihoterapie, și-a 
interpretat absenţa spunând că oricum nu contează, că ea nu prea participă. Dna 
OO s-a decis să caute psihoterapie individuală, crezând că va fi mai deschisă în fata 
unei persoane decât în fața a opt persoane. 

În a treia ședință de psihoterapie a început să aibă momente de tăcere 
frecvente. Terapeutul a fost răbdător pe durata acestor perioade, dar, după câteva 
ședințe, a observat că momentele de tăcere păreau să survină când se afla în pragul 
unor sentimente puternice. Ea a conștientizat faptul că îi era teribil de frică să nu 
piardă controlul când devenea emotivă. Terapeutul a întrebat-o pe dna OO dacă 
era îngrijorată de reacţia lui legată de exprimarea sentimentelor ei. Dna OO a 
răspuns că era sigură că el o va critica și o va dojeni pentru purtarea ei „de copil 
mic“. 

Atunci, terapeutul a întrebat-o pe dna OO dacă această teamă era bazată pe 
experienţe din trecut. Ea a început o descriere amplă despre cum o tratase tatăl ei 
când era copil. A spus că el era „un bărbat care nu suporta să fie criticat, dar critica 
pe toată lumea“. De fiecare dată când aducea acasă carnetul de note, acesta fipa la 
ea, întrebând: „De ce nu ai luat calificativul A?”. De asemenea, își amintește că a 
vărsat laptele la cină și a fost certată aspru de tatăl ei, care a urlat la ea: „De ce nu 
poți să fii și tu ca sora ta?”. Foarte stânjenită, spunea că tatăl ei nu a făcut-o niciodată 
să se simtă confortabil că era femeie. A tachinat-o din prima zi de ciclu că acum ar 
avea o scuză o dată pe lună să fie „rea“. Ea și-a adus aminte că a fost extraordinar 
de îngrozită și a plâns în camera ei ore în șir. Când s-a întors într-o zi acasă foarte 
bucuroasă pentru că tocmai fusese aleasă majoretă, tatăl său a numit-o „încrezută 
și răsfăţată”. Avea o puternică convingere că nu va putea niciodată să se ridice la 
nivelul așteptărilor tatălui ei. 

La un moment dat în timpul terapiei, dna OO a vorbit despre dificultatea de a 
participa la petreceri sau alte activități sociale. Din nou terapeutul a întrebat-o despre 
situațiile trecute care pot fi legate de această frică. Dna OO a spus că, atunci când 
era mică, mama ei obișnuia să o îmbrace frumos și să o ia cu ea la o prietenă și toată 
lumea comenta întotdeauna cât de „drăguță“ era. Își amintea de senzaţia ei de 
stânjeneală la aceste complimente, ca și când s-ar fi „dat mare“. Pe măsură ce 
terapeutul o ajuta să exploreze în continuare acest sentiment, ea a realizat că întru 
câtva îi plăcea această situaţie, pentru că avea parte de reacții pozitive în contrast 
cu criticile constante ale tatălui ei. Terapeutul a încurajat-o să participe la unele 

activități sociale la care a fost invitată pentru a observa ce alte asocieri îi vin în minte 
în timpul unui atac de anxietate. 

Când dna OO a început să se socializeze fără să „se ameteasca” în prealabil, a 
realizat că îi era frică de fapt să se simtă bine. Dacă i-ar fi plăcut complimentele unui 
bărbat care s-ar fi învârtit în jurul ei la un eveniment social, atunci era convinsă că 
era „încrezută și răsfăţată”, asa cum spunea tatăl ei. Această convingere o făcea să 
se simtă că era o „fată rea“. 


Cazul dnei OO ilustrează că succesul în situațiile interpersonale 
poate fi la fel de temut ca o înfrângere. Emotia unei afișări exhibitioniste 
poate declanșa automat dojenirile părintești timpurii în legătură cu „a 
se da mare”. Multi indivizi cu tulburare de personalitate evitantă se tem 
că vor deveni prea ametifi de ei înșiși când vor fi în centrul reflec- 
toarelor, Această dinamică este dominantă si în experienţa fricii „de a 
fi pe scenă“ (Gabbard, 1979, 1983). Coexistând cu frica dnei OO de a se 
bucura de a fi în centrul atenţiei, este o altă teamă că ar putea dezamăgi 
așteptările înalte pe care le avea legate de ea însăși. Aceste așteptări au 
fost interiorizate din cauza tatălui care avea așteptări exagerat de 
ridicate pentru ea. Pe parcursul terapiei, ea fost în sfârșit capabilă să 
înțeleagă furia intensă pe care o simţea împotriva tatălui ei pentru faptul 
că o făcea de rușine în mod repetat și o făcea să se simtă în conflict cu 
sexualitatea și feminitatea sa. Miller (1985) a observat o conexiune 
importantă între inhibiţia furiei și sentimentele de rușine. Dna OO nu 
și-a putut niciodată exprima liber furia fata de tatăl ei și s-a simţit 
rușinată chiar de faptul că nutrea astfel de sentimente. 


19.3 Tulburarea de personalitate dependentă 


Dependenţa, ca și rejectia, a devenit un clișeu psihiatric. Fiecare este 
dependent într-un anumit grad și majoritatea pacienţilor din cadrul 
clinic au anumite conflicte privind sentimentele lor de dependenţă. Mai 
cu seamă în cultura americană, unde un puternic mit se centrează în 
jurul individualismului dur și al independenţei, cuvântul „dependență“ 
este adesea folosit în mod peiorativ. Totuși psihologii Eului ar dezbate 
faptul că independenţa adevărată nu este nici posibilă, nici de dorit (a 
se vedea Capitolul 2). Mulţi dintre noi avem diferite relații de obiect 
cum ar fi: confirmare, empatie, validare și admiraţie, pentru a ne susține 
și pentru a regla autostima noastră. 

Categoria tulburării de personalitate dependentă (TPD) din DSM-IV- 
TR descrie dependența extremă care intră sub incidenţa patologiei 
(Tabelul 19-3). Acești indivizi sunt incapabili să ia decizii singuri, sunt 

ai 19-3. Criteriile de diagnostic DSM-IV-TR pentru tulburarea de personalitate dependentă. 


e excesivă si pervaziva de a fi tutelat, care duce la un comportament 

ica de separare $i care începe de timpuriu în perioada adultă $i este 
atr-o varietate de contexte, după cum este indicat de cinci (sau mai multe) 
„Aa 

dificultăți în a lua decizii comune fără o cantitate excesivă de sfaturi si 

din partea altora 

ţii să-și asume responsabilitatea pentru cele mai importante domenii 


Ati în a-și exprima dezacordul fata de alţii din cauza fricii de a nu 
uportul sau aprobarea. Notă: Nu implică frica realistă de retributie 

t&ti în a initia proiecte ori a face ceva singur (din cauza lipsei de 

în judecata sau capacităţile sale, mai curând decât din cauza lipsei de 
e sau de energie) 

te departe spre a obține solicitudine și suport de la alţii, până la 

e a se oferi voluntar să facă lucruri care sunt neplăcute 

econfortabil sau neajutorat când rămâne singur din cauza fricii 

de a nu fi în stare să aibă grijă de sine 

alta relaţie drept sursă de solicitudine și suport când o relaţie 


t de preocupat de frica de a nu trebui să aibă grijă de sine. 


ărit după Asociaţia Psihiatrică Americană, Manual statistic si diagnostic al 
l intale (Diagnostic and Statistical Manual of Mental Disorders, ediția a 

izuit, Arlington, VA, American Psychiatric Association, 2000). Copy- 
nerican Psychiatric Association. Folosit cu permisiune. 


uit de supuși, au mereu nevoie de reasigurare și nu pot func- 
Bine fără ca altcineva să aibă grijă de ei. 

>, ca și tulburarea de personalitate evitantă, este rar folosită ca 
stic principal sau unic. Numeroase studii (Bornstein, 1995; 
, 1996; Skodol et al., 1996) au demonstrat rate de comorbiditate 
Pentru pacientii cu TPD. Incluse in cadrul afectiunilor Axei I, 
f întâlnite în asociere cu TPD sunt: depresia majoră, tulburarea 
a, unele tulburări de anxietate și tulburările de comportament 
. Skodol et al. (1996) au sugerat că nu există nici o relație 
ă între TPD și depresie. TPD prezintă doar un set de compor- 
si trăsături maladaptative care intersectează un spectru larg al 
ologiei personalităţii și sunt corelate cu o varietate de tipuri de 
fort psihologic. Într-adevăr, cele mai multe studii demonstrează 
pacient diagnosticat cu TPD va întruni, de asemenea, criteriile 
i alte câteva tulburări de pe Axa II. Deși mai mult de 50% dintre 
diagnosticati cu TPD sunt diagnosticafi și cu tulburare de 
litate de tip borderline, cele două diagnostice pot fi diferenţiate 

pe baza aspectelor-cheie ale modelelor de relatii. Pacientii borderline 
reactioneaza la abandon cu furie si manipulare, in timp ce pacientii 
dependenti devin supusi si se agata de ceilalti (Hirschfeld et al., 1991). 
Mai mult, calitatea intensa si instabila a relatiilor pacientilor borderline 
nu se regaseste la relatiile persoanelor cu TPD. 

Un studiu recent norvegian a găsit prevalenta tulburării de perso- 
nalitate dependentă de 1,5%, cu o rată la femei de două ori mai mare 
decât la bărbaţi (Torgerson et al., 2001). Totuși acest lucru poate fi legat 
de tradiția adânc înrădăcinată din popor că dependenţa este mult mai 
acceptabilă la femei decât la bărbaţi, ceea ce le permite femeilor să își 
exprime dependența mai excesiv. 


19.3.1 Înţelegere psihodinamică 


Deși autorii psihanalitici timpurii credeau că problemele de depen- 
denta erau legate de perturbări în timpul fazei orale a dezvoltării 
psihosexuale, această opinie nu mai este atât de răspândită astăzi 
(Gunderson, 1988). Această formulare are aceeași problemă ca și alte 
explicaţii specifice fazelor legate de psihopatologie. Un model pervaziv 
de întărire parentală pentru dependenţă de-a lungul tuturor fazelor de 
dezvoltare este mult mai probabil să fie operațional în trecutul 
pacienţilor cu TPD. Un studiu empiric (Head et al., 1991) a descoperit 
că familiile persoanelor cu TPD erau caracterizate prin expresivitate 
scăzută și un grad înalt de control, spre deosebire de familiile grupului 
de control clinic și un grup de control sănătos. Un alt studiu despre 
mediul familial timpuriu (Baker et al., 1996) a descoperit că familiile 
pacienţilor cu TPD aveau un grad scăzut de independenţă și un înalt 
grad de control. 

Atașamentul nesigur este o însușire a TPD și studiile pacienților cu 
TPD (West et al., 1994) au arătat un model de atașament dezorganizat. 
Mulţi dintre pacienţi au fost crescuți de părinţi care le comunicau 
într-un fel sau altul că independenţa este asociată cu pericolul. Ei ar fi 
putut fi recompensati subtil pentru menţinerea loialității fata de părinți, 
care păreau să îi respingă la orice mișcare către independenţă. Depen- 
denta interpersonală pare, de asemenea, să aibă o influență genetică 
modestă in plus fata de factorii de mediu care contribuie la tabloul clinic 
(O'Neill și Kendler, 1998); astfel, un temperament biologic poate fi, de 
asemenea, un factor etiologic în tabloul general. 

Bornstein (1993) a subliniat faptul că dependenţa și pasivitatea nu 
pot fi automat egalate una cu alta. Motivația centrală a pacienţilor cu 
TPD o constituie obținerea și menţinerea unor relaţii suportive și de 
dezvoltare. Pentru a realiza acest scop, ei se pot angaja în comporta- 
mente active și insistente care sunt destul de adaptative. De exemplu, 

pacientii cu TPD pot cere in mod frecvent interpretari ale testelor 
psihologice, solicita ajutor când rezolvă probleme dificile într-un cadru 
de laborator și asistență medicală când apar anumite simptome fizice. 
Poziţia supusă în fata celorlalți poate avea mai multe înțelesuri. Așa 
‘cum pacienții evitanti se feresc de expunere ca urmare a unor factori 
inconstienti multiplu determinaţi, pacientul dependent caută îngrijire 
Şi ajutor din cauza anxietatilor ce zac ascunse sub suprafaţă. Clinicianul 
_ar trebui să întrebe fiecare individ: „Ce este așa înfricoșător legat de 
independență sau separare?“. Dependenţa extrema maschează adesea 
agresiunea. Poate fi văzută ca un compromis în sensul că aceasta apără 
impotriva ostilitatii, de asemenea exprimată concomitent. Așa cum 
mulți profesioniști în sănătate mintală știu din propria experienţă, 
„persoana care este obiectul agatarii dependente a pacientului poate simţi 
cererile pacientului ca fiind ostile și apăsătoare. 
ÎN Cornporta mentul dependent poate fi, de asemenea, o formă de 
vitare a reactivării experiențelor traumatice anterioare. Terapeutul ar 
trebui să exploreze împreună cu pacientul orice amintire legată de 
arările din trecut și impactul lor. 


DI PP era un angajat al Poștei în vârstă de 29 de ani, căsătorit. Avea o tulburare 
distimică persistentă și se plângea în mod cronic de insomnie, lipsă de energie, 
„dificultate în luarea deciziilor și anxietate. Totuși a reușit să meargă conștiincios la 
iciu, chiar dacă pentru el era foarte greu să ia inițiative când trebuia să o facă. 
Înainte de spitalizarea psihiatrică pentru dorinţe și gânduri suicidare, dl PP a 
izbucnit în lacrimi în fata șefului său când i s-a spus că nu își face treaba cum trebuie. 
În timpul discuţiei de la internare, dl PP şi-a exprimat îngrijorarea cu privire la 
separarea de sofia sa pe parcursul internării, deși era conștient că ideile suicidare 
au suficient de periculoase pentru a necesita tratament în spital. Dna PP a explicat 
„să soțului său nu i-a plăcut niciodată să fie departe de ea. El se baza pe ea în luarea 
tuturor deciziilor în casă și nu putea să funcționeze prea bine fără ea. Aproape 
mediat după internare, d PP s-a agăţat de o pacienta de aproximativ aceeași vârstă 
> atisare ca și soția sa, pentru a primi aceeași îndrumare pe care o primea de la 
e. El își lua toate mesele cu ea și petrecea timpul liber cu ea, atunci când nu era 
plicat în activități terapeutice. Nu i-a făcut nici un fel de aluzii sexuale acestei 
ae te, doar a spus că se simte in siguranță în compania ei. 
istoricul dlui PP a dezvăluit un model de-a lungul vieții de dependenţă anxioasă. 
avut întotdeauna un nivel considerabil de anxietate in fata ideii de a face ceva 
sur sau de a initia orice plan de acțiune fără a se consulta cu ceilalți. A avut fobie 
de scoala în ciclul primar, iar mama sa a relatat că plângea până când îl lua acasă. 
În mod similar, la vârsta de zece ani a fost trimis într-o vizită la unchiul său, 

nânând acolo peste noapte, și a plâns atât de tare, încât mama a fost nevoită să 
întoarcă si să îl ia acasă, La absolvirea liceului, toți prietenii săi s-au înrolat în 
tată, așa că el i-a urmat. După încheierea stagiului militar, ei au mers să lucreze 
= Ofciul Postal, așa că a făcut și el la fel. Orice acţiune independentă din partea sa 

părea să reactiveze anxietatea dureroasă asociată cu separări timpurii. Se comporta 
ca și cum era convins că urma să fie abandonat pentru orice comportament 
autonom. 

Originile dependenţei și anxietatile de separare ale dlui PP au devenit clare când 
mama sa a început să-l sune la spital. S-a plâns de decizia lui de a se interna în spital: 
„Cum poți să justifici că ai să stai așa departe de noi? Starea ta nu poate fi atât de 
rea. Dacă avem nevoie de tine pentru ceva și tu nu ești aici?“. Pacientul a explicat 
că, și ca adult, a răspuns la apelurile telefonice ale mamei sale de a veni la ea acasă 
în fiecare săptămână pentru a face diverse treburi casnice. A adăugat că părinții săi 
erau practic necomunicativi unul cu celălalt și că mama lui se baza pe el pentru 
conversaţie. Dl PP crescuse într-o casă în care mama sa exprimase de o manieră 
categorică un mesaj — și anume că avea nevoie de el ca înlocuitor al soțului său 
înstrăinat emoțional. Independenţa era privită ca un act agresiv și neloial, care va 
duce la pierderea dragostei mamei. 


19.3.2 Consideraţii psihoterapeutice 


Așa cum s-a menţionat mai devreme în cadrul capitolului, două 
studii randomizate controlate (Svartberg et al., 2004; Winston et al., 
1994) arată că 40 de ședințe săptămânale de psihoterapie dinamică sunt 
foarte eficiente în tratamentul pacienţilor cu tulburare de personalitate 
de tip Grupa C. Pacienţii cu TPD tind să aibă o rată mai scăzută de 
reducere a simptomatologiei decât alte tulburări de personalitate 
(Karterud et al., 2003; Shea et al., 1990). Psihoterapia acestor pacienţi 
prezintă o dilemă terapeutică imediată — pentru ei depășirea pro- 
blemelor de dependenţă presupune întâi dezvoltarea unei dependențe 
față de terapeut. Această dilemă adesea devine elaborată într-o formă 
specifică de rezistenţă în care pacientul vede dependența de terapeut 
mai degrabă ca pe un scop în sine decât ca un mijloc spre a atinge un 
scop. După o perioadă de terapie, acești pacienți pot să uite natura 
problemei care i-a adus la tratament și singurul lor scop devine între- 
ținerea atasamentului fata de terapeut. ingroziti de terminarea relatiei 
terapeutice, ei îi pot reaminti terapeutului, in mod repetat, cât de 
îngrozitor se simt, pentru a asigura continuarea tratamentului. Dacă 
terapeutul comentează asupra oricărei îmbunătățiri, starea pacientului 
se poate deteriora sau înrăutăți paradoxal, deoarece gândul progresului 
este echivalent cu terminarea terapiei. 

O regulă de bază în tratamentul pacienţilor dependenţi este reamin- 
tirea faptului că ceea ce ei spun că vor nu este probabil ceea ce ei au 
nevoie. Ei vor încerca să-l facă pe terapeut să le spună ce să facă, 
permițându-le să continue această dependenţă, să colaboreze cu ei în 
evitarea luării deciziilor și declararea propriilor dorințe. Terapeutul nu 

ar trebui să aibă probleme în frustrarea acestor dorinţe ale pacientului 
și, în schimb, ar trebui să încurajeze la pacient gândirea independentă 
și acțiunea. Terapeutul trebuie să afirme că anxietatea produsă de 
această frustrare este tolerabilă și, de asemenea, productivă prin faptul 
că poate conduce la asociații legate de originea dependenţei și de frica 
asociată cu aceasta. 

Altă problemă de transfer frecventă este idealizarea terapeutului 
(Perry, 2001). Pacientul începe să privească terapeutul ca pe un atot- 
știutor și afișează o dorinţă de a-i lăsa toată responsabilitatea deciziilor 
importante acestuia. Adesea pacienţii își închipuie că soluția tuturor 
problemelor lor este să devină exact ca terapeutul. Această dorință de 
a ocoli munca dificilă de a găsi un simţ autentic al Sinelui diferit de cel 
al terapeutului trebuie să fie interpretată și confruntată pe parcursul 
terapiei. Pacientul poate încerca chiar să submineze scopurile tera- 
peutice pentru a demonstra că nu poate gândi sau funcționa indepen- 
dent de terapeut. 

Psihoterapia dinamică de scurtă durată a avut succes cu un număr 
de astfel de pacienţi (Gunderson, 1998). Încă de la începutul psiho- 
terapiei, cunoașterea faptului că relația pacient-terapeut se va termina 
după 12, 16 sau 20 de ședințe îi forțează pe acești pacienţi să se con- 
frunte cu anxietatile lor cele mai ascunse legate de pierdere și indepen- 
denta. Mai mult, această abordare ajută pacienţii să abordeze fantasmele 
puternice care implică disponibilitatea continuă a figurilor care îi 
îndrumă și îngrijesc. Când terapia pe termen lung, fără un termen final, 
atinge un punct mort, o modificare a tehnicii limitei de timp poate fi 
folosită prin stabilirea unui termen limită pentru încheierea terapiei. 
Posibilele anxietati latente vor fi aduse rapid la suprafaţă la întrevederea 
termenului limită. 

Un subgrup de pacienţi dependenţi efectiv nu sunt capabili sau 
dornici să folosească cadrul psihoterapiei de scurtă durată. Perspectiva 
pierderii terapeutului după ce „tocmai începuseră“ creează prea multă 
anxietate. Din cauza unor capacităţi reduse ale tăriei Eului sau unor 
grade ridicate ale anxietatii de separare, acești pacienţi au nevoie să 
dezvolte un proces de transfer dependent, pozitiv pe o durată lungă de 
timp. Totuși sunt posibile reușite terapeutice considerabile cu această 
strategie suportivă, așa cum este documentată de studiul lui Wallerstein 
(1986) (discutat în Capitolul 4). Unii pacienţi se schimbă ca parte a unui 
„comerţ transferential” (Wallerstein, 1986, p. 690) cu terapeutul. Ei sunt 
dornici să facă anumite modificări în viata lor, în schimbul recunoașterii 
terapeutului. Alții pot deveni „condamnaţi pe viata”, care pot menţine 
schimbarea atât timp cât știu că terapeutul va fi întotdeauna acolo 
pentru ei. Acești pacienţi pot avea rezultate bune chiar și când tera- 
peutul reduce numărul de ședințe la una la câteva luni, cu condiţia să 
nu existe pericolul terminării relației. 

În cazul pacientilor cu TPD, aspectele culturale trebuie să fie luate 
în calculul înțelegerii diagnosticului și în planificarea tratamentului. 
În unele culturi, dependența nu este doar așteptată, dar este și pretuita 
ca o formă de loialitate față de membrii de vârstă înaintată ai familiei. 
Când membrii familiei însoțesc pacientul la o consultatie, există 
oportunitatea unei înțelegeri mai profunde a familiei și a concepțiilor 
culturale ale dependenţei și ele pot fi încorporate în cadrul trata- 
mentului. Când creșterea gradului de autonomie a pacientului este 
perceput ca o amenințare fata de familie, terapeutul poate dori să ia 
în considerare terapia de familie ca un tratament adjuvant (Perry 
2005). 

Pacienţii cu TPD evocă frecvent problemele de contratransfer 
legate de conflictele de dependenţă cu cei care îi tratează. Doctorii 
în general și psihiatrii în particular se pot simţi în conflict cu propria 
lor dependenţă (Gabbard, 1985; Gabbard și Menninger, 1988; Vaillant 
et al., 1972). Psihoterapeutii trebuie să fie preocupați fata de disprețul 
contratransferential sau vizavi de pacientul dependent. Dorintele 
pacientului pot fi în concordanţă cu dorințele inconștiente ale tera- 
peutului și un acord empatic cu aceste dorințe de dependență poate 
fi resimţit deranjant, într-un mod acut. Terapeutii care neagă dorin- 
tele pacienţilor lor își pot nega, de asemenea, propriile lor dorințe. 
Printre alte dificultăţi ale contratransferului se numără satisfacția 
privind idealizarea pacientului, conducându-l pe terapeut să evite 
confruntarea cu lipsa schimbării reale a pacientului (Perry, 2001). 
Terapeufii pot, de asemenea, deveni excesiv de autoritari și po- 
runcitori, în special dacă pacienţii continuă relaţiile abuzive și nu 
sunt atenți la avertismentele terapeutului că acea relație este 
distructivă. 


19.4 Tulburarea de personalitate fără altă 
specificaţie (FAS) 


După ce am încheiat studiul nostru privind tulburările de perso- 
nalitate descrise în DSM-IV-TR, merită să menționăm că, în general, 
pacienţii nu se prezintă ca niște „culturi pure“ ale unei anumite tul- 
burări de personalitate. DSM-IV-TR descrie o categorie separată a 
tulburărilor de personalitate fără altă specificaţie pentru a 
recunoaște acest fapt. Această categorie poate fi folosită pentru 
tulburări de personalitate care sunt „mixte“ și pentru cele incluse 
în Anexa B a DSM-IV-TR, cum ar fi tulburarea de personalitate 
pasiv-agresivă. 

Unicitatea fiecărui individ este o sursă a unei încântări și provocări 
continue pentru un psihiatru dinamic. În Capitolul 1, am remarcat că 
psihiatrul dinamic este mai interesat de felul în care pacienții diferă unul 
fata de celălalt, decât de felul în care ei se aseamănă. Nicăieri in 
psihiatrie această axiomă nu este mai relevantă ca în tratamentul 
tulburărilor de personalitate. 

